
t  ANTONIE 

\  DIN  MILA  LUI  DUMNEZEU 

ARHIEPISCOP  ORTODOX  AL  SIBIULUI 
ŞI  MITROPOLIT  AL  ARDEALULUI,  CRIŞANEI  ŞI  MARAMUREŞULUI 


Cinului  monahal ,  P.  C-  protopopi ,  preoţi  şi  diaconi  şi  tuturor  bine - 
credincioşilor  creştini  din  de  Dumnezeu  păzită  noastră  Arhiepiscopie , 
Harf  ajutor  şi  pace  de  la  Părintele  cel  ceresc ,  iar  de  la  noi  arhierească 
binecuvîntare. 

Iubiţii  mei  fii  sufleteşti, 

Din  an  în  an  ne  învredniceşte  Dumnezeu  să  ne  întîlnim  din  nou,  dacă  nu 
faţă  către  faţă,  măcar  prin  scrisoare,  cu  prilejul  Sărbătorilor  Crăciunului.  Ne  re¬ 
amintim  astfel,  împreună,  de  marele  eveniment  care  a  fost  Naşterea  Domnului 
nostru  Iisus  Hristos,  a  Fiului  lui  Dumnezeu,  „ Care  pentru  noi  oamenii  şi  pentru 
a  noastră  mîntuire  S-a  pogorît  din  ceruri  şi  S-a  întrupat  de  la  Duhul  Sfînt  şi  din 
Maria  Fecioara  şi  S-a  făcut  om“.  Aşa  mărturisim  cînd  rostim  Crezul  la  Sfînta 
Liturghie,  Crez  care  cuprinde  elementele  fundamentale  şi  esenţiale  ale  credinţei 
noastre  creştine  ortodoxe. 

în  prima  parte  a  Crezului,  ne  mărturisim  credinţa  în  Dumnezeu-Tatăl.  îl 
numim  „Făcător  al  cerului  şi  al  pămîntului,  al  tuturor  celor  văzute  şi  nevăzute “, 
şi  îl  mai  numim  şi  „A totţiitoru.  îl  recunoaştem  prin  urmare  ca  autor,  creator  al 
universului,  al  lumii  minunate  care  umple  spaţiul  infinit  care  ne  înconjoară, 
populat  cu  nenumărate  stele,  planete  şi  sisteme  solare,  toate  stînd  cuminţi  la 
locurile  lor,  deşi  nesprijinite  pe  nimic,  precum  spune  Psalmistul,  dar  ascultînd  de 
porunca  pe  care  au  primit-o  de  la  Facere,  cu  supunere  şi  smerenie.  Precizăm  în 
rostirea  Crezului  că  îl  recunoaştem  pe  Tatăl  ceresc,  şi  ca  „Făcător  al  pămîntului 
adică  al  planetei  care  ne-a  fost  dată  nouă,  oamenilor,  ca  lăcaş,  înzestrat  de  El 
cu  toate  cele  trebuincioase  vieţii,  într-o  armonie  şi  o  ordine  cu  adevărat  minu¬ 
nate.  Căci  ce  altceva  am  putea  gîndi,  de  pildă,  despre  rînduiala  creării  vieţii  sub 
toate  formele  ei:  omenească,  animală  şi  vegetală?  Felurimea  formelor  e  greu  de 
numărat,  fiindcă  toate  au  o  identitate  şi  însuşiri  în  acelaşi  timp  comune,  dar  şi 
diferite.  Oamenii  sînt  toţi  oameni,  dar  om  cu  om  nu  seamănă,  nici  la  chip,  nici 
la  suflet,  la  minte  şi  la  inimă.  Dar  din  om,  om  se  naşte.  Tot  aşa  e  şi  cu  animalele 
şi  cu  păsările.  Din  lup  nu  se  naşte  oaie,  şi  din  cioară  nu  se  naşte  privighetoare. 
Şi  care  agricultor  nu  ştie  că  din  sămînţa  de  grîu  nu  va  creşte  porumb,  şi  din 
viţa  de  vie  nu  va  culege  cireşe.  în  cartea  Facerii  ni  se  spune  că  „pe  toate  le-a 
făcut  Dumnezeu  după  felul  lor“.  Şi  precum  am  spus  despre  planete  şi  stele,  că 
stau  ascultătoare  la  locul  lor,  ca  şi  cum  ar  fi  ţinute  de  o  palmă  nevăzută,  sau 
ca  pe  nişte  stîlpi  nevăzuţi,  în  spaţiul  gol,  tot  aşa  şi  cele  „făcute**  de  Dumnezeu 
pe  pămînt,  ascultă,  de  la  Facere  pînă  azi,  de  porunca  ce  li  s-a  dat  de  a  se  înmulţi 
„după  felul  lor“. 

In  Crez  mai  mărturisim  credinţa  noastră  că  Dumnezeu-Tatăl  este  autorul, 
creatorul  „tuturor  celor  văzute  şi  nevăzute “.  Prin  aceasta  se  înţelege  că  Dumne¬ 
zeu  a  creat  în  afară  de  lumea  văzută,  materială,  şi  o  lume  de  fiinţe  spirituale, 
îngerii,  cu  rosturile  lor  tot  de  El  rînduite  şi  pe  care  noi  toţi  le  cunoaştem.  Dar 
prin  „cele  nevăzute ",  create  de  Dumnezeu,  trebuie  să  mai  înţelegem  şi  altceva. 
Ştim  noi  ce  este  viaţa  şi  cum  din  ghindă  creşte  stejarul?  Ştim  noi  ce  este  gîndul, 

cum  se  naşte,  cum  îşi  alcătuieşte  judecăţile  şi  cum  se  preface  în  cuvînt?  Ştim  noi 
unde  şi  cum  se  nasc  durerile  sufleteşti,  unde  şi  cum  se  alcătuiesc  sentimentele? 
Putem  noi  determina  locul  sufletului  şi  felul  cum,  unit  cu  trupul,  alcătuieşte 
fiinţa  omenească?  Le  vedem  noi  pe  toate  acestea?  Ştim  noi  cum  se  alcătuiesc?  Nu 
le  vedem.  Sînt  nevăzute.  Dar  cine  ar  putea  spune  că  nu  există?  Şi  dacă  există, 
aşa  nevăzute,  cum  de  există?  Aceasta  o  ştim.  O  ştim  şi  o  mărturisim  cînd  afir¬ 
măm  că  Dumnezeu  e  şi  „Făcătorul  celor  nevăzute ".  Numai  El  ştie  cum  e  ascunsă 
în  sămînţa  trandafirului,  culoarea  şi  mirosul  trandafirului,  căci  sămînţa  nu  are 
nici  culoare,  nici  miros.  Numai  El  ştie  cum  în  celula  primară  omenească  e  ascuns 
viitorul  om,  al  cărui  creier,  numai  creierul,  dacă  ar  fi  transpus  într-o  maşinărie 
electronică  şi  într-un  sistem  de  computere  miniaturizate,  ar  întrece  mărimea 
pămîntului  şi  tot  nu  l-ar  putea  exprima  în  întregime  cu  toate  funcţiunile  lui.  Şi 
totuşi,  în  celula  primară  omenească,  pusă  sub  cel  mai  puternic  microscop,  nu  se 
vede  absolut  nimic  din  viitorul  om,  deşi  acolo  există  milioane  de  legături  ner¬ 
voase  şi,  mai  ales,  o  inimă  care  va  bate  neîncetat  cît  va  trăi,  şi-şi  va  trimite 
sîngele  prin  artere  şi  vene  care  şi  ele  există  nevăzute  acolo.  Şi  cine  va  putea  explica 
acel  perpetuum  mobile ,  acea  mişcare  necontenită  a  inimii,  fără  un  motor  din  afară? 

Numai  la  acestea  gîndindu-ne,  ne  vom  lărgi  înţelegerea  cuvintelor:  „ Făcător 
al  celor  văzute  şi  nevăzute ",  şi  le  vom  rosti  întotdeauna  cu  cunoştinţă  de  cauză, 
ştiind  adică  ce  spunem.  Dacă  nu  ştim  ce  spunem,  în  zadar  mai  spunem  cuvintele. 
Ele  singure,  chiar  dacă  exprimă  credinţa  noastră,  nu  o  ajută  să  fie  conştientă, 
vie,  lucrătoare,  determinantă  în  viaţa  noastră  de  toate  zilele,  în  orientarea  vieţii 
noastre  creştine  potrivit  cu  adevărul  fundamental  pe  care  îl  mărturisim.  Şi  care 
este  acest  adevăr  fundamental?  Acela  că  Dumnezeu  e  Creatorul  a  toate  şi  că,  prin 
urmare,  ne  e  Tată,  de  poruncile  Căruia  trebuie  să  ascultăm,  şi  Căruia  vom  avea 
a-i  da  socoteală. 

Iubiţi  credincioşi , 

A  doua  parte  a  Crezului,  dacă  am  înţeles-o  bine  pe  cea  dintîi,  ne  va  fi  tot 
atît  de  uşor  s-o  înţelegem.  Aceasta  pentru  că  adevărurile  pe  care  le  conţine,  şi  din 
care  noi  am  reţinut  doar  cîteva,  sînt  atît  de  evidente,  încît  nu  cer  eforturi  mari 
de  gîndire,  nici  pregătire  înaltă.  Ele  sînt  atît  pe  măsura  celor  cu  pregătire  înaltă, 
cît  şi  pe  măsura  celor  simpli.  Tot  aşa  e  şi  cu  partea  a  doua.  Aceasta  se  referă 
la  persoana  a  doua  a  Sfintei  Treimi,  la  Fiul  lui  Dumnezeu,  Domnul  nostru  Iisus 
Hristos,  „ Care  din  Tatăl  s-a  născut,  mai  înainte  de  toţi  vecii".  înseamnă  că  Fiul 
există  din  eternitate.  N-a  existat  nici  un  timp  în  care  Fiul  să  nu  fi  existat.  De 
aceea  mai  zicem  că  e  „de  o  Fiinţă  cu  Tatăl*4,  deci  Dumnezeu. 

Crezul  îi  specifică  rolul  în  creaţia  de  care  am  vorbit  mai  înainte,  zicînd: 
„ Prin  care  toate  s-au  făcut".  Sfîntul  Evanghelist  Ioan  îl  numeşte  Cuvîntul,  în 
greceşte  Logosul  (Ioan  I,  1  şi  urm.).  Deci  cînd  citim  în  Sfînta  Scriptură,  de  pildă: 
„Şi  a  zis  Dumnezeu  să  fie  lumină",  acest  „a  zis**,  această  „zicere4*,  această  „cuvîn- 
tare“  era  Fiul.  Dar  poţi  despărţi  cuvîntul  de  gînd?  Nu  poţi.  Cuvîntul  e  gînd.  Fiul 
era  deci  una  cu  Tatăl:  „Şi  Cuvîntul  era  la  Dumnezeu,  şi  Dumnezeu  era  Cuvîntul", 
spune  tot  Sf.  Evanghelist  Ioan.  Iar  în  Crez  zicem  că  era  „Dumnezeu  adevărat 
din  Dumnezeu  adevărat" . 

Şi  acum,  după  ce  ştim  cine  era  Fiul,  iată  ce  mai  mărturisim  în  Crez:  Acesta 
„pentru  noi  oamenii  şi  pentru  a  noastră  mîntuire  s-a  pogorît  din  ceruri  şi  s-a 
întrupat  de  la  Duhul  Sfînt  şi  din  Maria  Fecioara  şi  s-a  făcut  om". 

Iată-ne  ajunşi  aşadar  la  sărbătoarea  de  azi.  Naşterea  Celui  pe  care  II  săr¬ 
bătorim,  nu  e  o  naştere  ca  a  unuia  dintre  noi.  E  Dumnezeu  întrupat  ca  om.  E 
Dumnezeu  „pogorît  din  ceruri"  pe  pămînt,  adică  din  condiţia  Sa  de  fiinţă  spiri¬ 
tuală  desâvîrşitâ,  de  Domn,  stăpîn,  Creator,  pogoară  în  condiţia  de  fiinţă  ome¬ 
nească,  materială,  cu  trup  şi  suflet  omenesc,  făcîndu-Se  de  bună  voie  ca  unul 
din  noi. 

înainte  de  a  spune  orice  altceva  despre  acest  eveniment,  trebuie  să  precizăm 
însă  un  lucru:  deşi  coboară  în  starea  de  om  ca  noi,  avînd  toate  cele  ale  noastre, 
spre  deosebire  de  noi  va  fi  om  adevărat  şi  Dumnezeu  adevărat,  şi  de  aceea  va 
fi  fără  de  păcat.  Aşadar,  nu  pogoară  un  Dumnezeu  prefăcut  în  om,  ci  un  Dum¬ 
nezeu  care,  prefăcut  în  om.  râmîne  şi  Dumnezeu  printre  oameni.  Ori,  tocmai  în 

aceasta  constă  taina,  caracterul  extraordinar  al  evenimentului,  aproape  de  necon¬ 
ceput  pentru  mintea  omenească.  Noi  îl  înţelegem  acum,  dar  mulţi  contemporani 
nu  L-au  înţeles,  nu  L-au  crezut  şi,  în  cele  din  urmă,  cînd  El  şi-a  descoperit  des¬ 
chis  identitatea  dumnezeiască,  l-au  şi  condamnat  la  moarte,  pentru  pretenţia  pe 
care  I-au  considerat-o  a  fi  o  blasfemie,  o  mare  îndrăzneală,  cel  mai  mare  păcat. 

Iubiţi  credincioşi, 

Sîntem,  într-adevăr,  în  faţa  celui  mai  mare  eveniment  care  s-a  putut  întîmpîa 
vreodată  pe  pămînt:  întruparea  lui  Dumnezeu.  De  aceea  s-a  şi  început  prin  acest 
eveniment  o  eră  nouă  în  istoria  omenirii,  era  creştină.  Era  aşezării  celor  care  L-au 
primit  ca  Dumnezeu,  sub  puterea  principiilor  şi  a  învăţăturilor  Lui,  socotite  des¬ 
coperire  directă  dumnezeiască  pentru  îndrumarea  vieţii  de  aici,  şi  pentru  dobîn- 
direa  celei  de  dincolo,  din  eternitate. 

Noi  sîntem  dintre  cei  care  II  primim  ca  Dumnezeu.  Ne  închinăm  Lui  ca  lui 
Dumnezeu.  Ii  ridicăm  biserici.  Ii  urmăm  învăţătura  şi  credem  că  prin  El  putem 
trăi  pe  pămînt  pe  baza  unor  principii  sănătoase  şi  sigure.  Credem  că  vom  putea 
dobîndi  prin  El,  prin  Harul  şi  prin  învăţătura  Lui,  o  viaţă  fericită  şi  dincolo,  după 
moarte.  Această  viaţă  va  urma  Judecăţii  Lui,  la  care  înţelegem  că  vom  fi  supuşi 
după  criteriile  pe  care  El  ni  le-a  descoperit  dinainte.  Credem,  aşa  cum  mărturisim 
în  Crez,  că  El  „pentru  noi  oamenii  şi  pentru  a  noastră  mîntuire  S-a  pogorit  din 
ceruri ",  deci  că  a  venit  nu  să  ne  judece  aici  şi  să  ne  pedepsească,  ci  să  ne  ajute, 
6ă  ne  îndrumeze,  să  ne  lumineze,  să  ne  dezlege  tainele  care  fără  El  ne-ar  rămîne 
în  veci  nedezlegate,  tainele  despre  Dumnezeu,  despre  univers,  şi  despre  noi  înşine. 
Credem  că  a  venit  să  ne  descopere  cum  gîndeşte  Dumnezeu  şi  ce  aşteaptă  de  la 
noi,  lucruri  pe  care  fără  El,  Cel  venit  de  sus,  deci  avînd  cea  mai  înaltă  calificare 
în  a  ne  da  răspunsuri  sigure,  nu  le-am  fi  ştiut  niciodată.  De  aceea  II  numim 
Izbăvitorul,  Mîntuitorul,  Lumina  cunoştinţei.  El  însuşi  s-a  numit  pe  Sine  pentru 
noi,  „Calea,  Adevărul  şi  Viaţa",  şi  „ Omul  care  v-a  spus  adevărul ",  şi  Dumnezeu, 
atunci  cînd  a  zis:  „Eu  şi  Tatăl  una  sîntem". 

Iubiţi  credincioşi. 

Deşi  ştiu  bine  şi  n-am  nici  o  îndoială  că  pe  toate  acestea  le  ştiţi  şi  le  cre¬ 
deţi,  să  ni  le  întărim  totuşr  împreună,  prin  aducerea  aminte  măcar  a  unora  din 
argumentele  care  stau  la  temelia  credinţei  noastre.  Să  ne  reamintim  că  Mîntui¬ 
torul  ne-a  oferit,  prin  mărturiile  contemporanilor  Săi,  dovezi  de  netăgăduit  despre 
dumnezeirea  Sa,  fapt  pentru  care  învăţăturile  Lui  au  rămas  literă  de  lege  de  la 
El  încoace,  pînă  la  noi,  şi  pentru  noi.  Vom  spune  lucrurile  pe  scurt,  dar  din  puţin 
veţi  putea  înţelege  multe,  pentru  că  faptele  se  impun  prin  ele  înşile,  prin  puterea 
gîndirii  corecte,  logice,  care  impune  concluziile  de  la  sine  şi  cu  uşurinţă. 

—  Iisus  n-a  învăţat  nicăieri  şi  a  ştiut  totul.  Gîndirea  Lui  a  fost  un  permanent 
apel  la  logică  şi  la  bun-simţ.  Nici  un  învăţat  nu  şi  L-a  revendicat  ca  ucenic. 

—  N-a  scris  nimic,  n-a  citat  filozofi,  n-a  intrat  decît  în  controverse  în  cercul 
său  restrîns,  pe  teme  de  credinţă  şi  viaţă  religioasă,  dar  despre  El  s-a  scris  cît 
nu  s-a  mai  scris  despre  nimeni  altul. 

—  N-a  avut  nici  bani,  nici  armate,  iar  drept  ucenici  nişte  ţărani  perscari,  şi 
a  cucerit  lumea,  înlocuind  religii,  filozofii,  imperii.  Sfîntul  Pavel  a  fost  dintre  cei 
cuceriţi  de  El,  nu  dintre  ucenici,  dacă  cineva  s-ar  gîndi  că  el  era  învăţat. 

—  N-a  oferit  nimic  afară  de  învăţătura  Sa  şi  pe  Sine  ca  jertfă  pentru 
mulţimea  anonimilor  lumii,  şi  totuşi  pentru  nimeni  n-au  murit  atîţia,  cîţi  au  murit 
pentru  credinţa  în  El. 

—  învăţătura  Sa  rămîne  omeneşte  incomparabilă,  neverosimilă  din  partea 
unui  autodidact  la  vremea  aceea. 

—  Nimeni,  în  afară  de  El,  n-a  spus  vreodată  în  mod  responsabil  despre  sine 
că  ar  fi  Dumnezeu.  El  a  spus,  şi  învăţătura  Sa  probează  că  era  deplin  responsabil. 

—  A  făcut  minuni  pe  care  nu  le-a  mai  făcut  nimeni,  niciodată,  vindecînd 
orbi  din  naştere,  ologi,  leproşi,  paralitici,  şi  a  înviat  pe  mulţi  din  morţi,  fapte 
înscrise  în  cărţi  şi  propovăduite  de  către  martori  contemporani,  vrednici  de  cre¬ 
zare,  cei  mai  mulţi  murind  pentru  mărturiile  lor,  fără  să  le  infirme. 

—  A  fost  condamnat  la  răstignire  şi  a  murit  dispreţuit  de  contemporanii  care 
aveau  în  mînă  puterea,  părăsit  de  prieteni  şi  de  ucenici,  ceea  ce  ar  fi  trebuit  să 
reducă  mişcarea  Sa  la  dimensiunea  unui  fenomen  trecător  local,  sectar,  şi  să  fie 

de  îndată  aruncat  în  uitare.  In  loc  să  fie  aşa,  abia  prin  această  moarte  Şi-a  conso¬ 
lidat  rostul  în  lume  şi  învăţătura,  pentru  că,  a  înviat  din  morţi . 

—  Ştim  aceasta  pentru  că  S-a  arătat  la  sute  de  persoane.  A  dovedit  că  avea 
însuşiri  supraomeneşti,  precum  trup  transfigurat  —  intra  prin  uşile  încuiate, 
ubicuitate  —  era  prezent  dintr-un  moment  într-altul  în  locuri  la  distanţe  foarte 
mari  unele  de  altele  şi,  în  sfîrşit,  S-a  înălţat  la  cer,  în  faţa  multor  martori.  Deci 
n-a  mai  murit.  S-a  întors  la  Tatăl. 

Dincolo  de  toate  acestea,  nouă  ni  L-a  descoperit  şi  ni-L  descopere  prin  cre¬ 
dinţă,  permanent,  Biserica,  de  2000  de  ani,  şi  simţim  prezenţa  Lui  în  vieţile 
noastre.  Credinţa  noastră  vede  în  El  cheia  destinului  nostru  pe  pămînt  şi  în 
ceruri,  căci  El,  prin  învierea  Lui,  ne-a  dat  garanţia  că  şi  noi  vom  învia  şi  că  nu 
există  moarte,  ci  doar  o  trecere  la  o  altă  viaţă.  Credinţa  aceasta  ne  mîngîie,  ne 
linişteşte,  ne  face  să  ne  simţim  responsabili  faţă  de  tot  ce  facem  în  viaţă,  unii 
faţă  de  alţii  şi  în  faţa  lui  Dumnezeu. 

Iată  de  ce  sărbătorim  Naşterea  Domnului  cu  bucurie,  şi  ne  reînnoim  credinţa 
în  dumnezeirea  Sa,  şi  în  dumnezeirea  învăţăturilor  Sale  şi,  odată  cu  Naşterea  Sa, 
renaşte  şi  în  noi  alături  de  credinţă,  speranţa  şi  dragostea,  hotărîndu-ne  să  fim 
mai  buni,  mai  drepţi,  mai  iertători,  mai  iubitori,  ca  fraţi  ce  sîntem  intre  noi  şi  fii 
ai  aceluiaşi  Tată  ceresc. 


Iubiţi  credincioşi, 

încheiem  un  an  în  care  ne-am  amintit  de  multe  evenimente  bisericeşti  de  la 
care  s-au  împlinit  unele  cifre  rotunde  de  ani:  300  de  ani  de  la  tipărirea  primei 
Biblii  româneşti  (1688),  340  de  ani  de  la  tipărirea  Noului  Testament  de  la  Alba 
Iulia  (1648),  500  de  ani  de  la  zidirea  Mănăstirii  Voroneţ.  Asemenea  împliniri  rotunde 
am  sărbătorit  şi  în  legătură  cu  istoria  Patriei  noastre:  140  de  ani  de  la  revoluţia 
din  1848,  cînd  s-a  strigat  din  toate  piepturile  româneşti  din  Transilvania  „Vrem 

să  ne  unim  cu  Ţara “  dar,  mai  ales,  am  serbat  cu  tot  entuziasmul  70  de  ani  de  la 

Marea  Unire  de  la  1  decembrie  1918,  aceea  care  a  realizat  visul  milenar  al  tran¬ 
silvănenilor  de  a  fi  una  cu  toţi  fraţii  români,  sub  steagul  aceluiaşi  stat  precum  cel 
al  vechii  Dacii,  şi  cel  vremelnic  realizat  de  Mihai  Viteazul  la  anul  1600. 

Să  fie  toate  acestea  un  prilej  de  a  ne  ţine  aprins  focul  bucuriei,  şi  de  a  ne 
reînnoi  hotârîrea  de  a  sta,  şi  de  acum  înainte,  fermi  întru  apărarea  moştenirii 
lăsate  de  înaintaşi,  a  credinţei,  a  limbii  şi  unităţii  româneşti,  simţăminte  care 
încălzesc  inimile  noastre  ale  tuturor  fiilor  Patriei,  de  la  Cel  mai  Mare,  pînă  la 
cel  din  urmă. 

Iubiţi  credincioşi , 

La  numai  cîteva  zile  după  Sărbătoarea  Naşterii  Domnului  va  veni  Noul  An 

1989.  Odată  cu  urările  de  a  petrece  Ziua  Naşterii  cu  depline  bucurii  în  bisericile 

Dvs.  şi  în  familiile  Dvs.,  cu  colindători  la  ferestre,  potrivit  vechilor  tradiţii  stră¬ 
moşeşti  ca  să  vă  spună  şi  ei  că: 

Astăzi  s-a  născut  Hristos 
Mesia  chip  luminos, 

îngăduiţi-mi  ca  din  această  lumină  a  Praznicului,  să  vă  fac  şi  bune  urări  pentru 
Noul  An  1989.  Să  fie  un  an  în  care  să  aveţi  parte  de  spor  în  toate,  şi  să  fie  pace 
pe  pămînt.  Să  vă  dea  bunul  Dumnezeu  puteri  noi  de  muncă.  Să  vă  întărească  în 
credinţă.  Să  vă  înfrăţească  în  tot  gîndul  cel  bun  şi  de  folos. 

Să  fiţi  sănătoşi! 

Al  vostru  al  tuturor,  de  tot  binele  voitor  şi  pururea  către  Domnul  rugător, 

f  ANTONIE 
Arhiepiscop  al  Sibiului 
Şi 

Mitropolit  al  românilor  ortodocşi 
din  Ardeal 


t  TEOFIL 

DIN  MILA  LUI  DUMNEZEU, 

ARHIEPISCOP  AL  ARHIEPISCOPIEI  VADULUI,  FELEACULUI 

ŞI  CLUJULUI 


Iubitului  nostru  cler  şi  binecredincioşilor  creştini  din  această  eparhie: 
har,  milă  şi  pace  de  la  Dumnezeu,  iar  de  la  noi  calde  urări  de  bine  şi 
arhierească  binecuvîntare. 

„Eu  am  venit  pentru  ca  oamenii  viaţă 
să  aibă  şi  s-o  aibă  din  belşug “  (Ioan  10,  10) 


Iubiţii  mei  fii  sufleteşti , 

Să  dăm  slavă  Im  Dumnezeu  că  ne-<a  bmecuvuitat  să  poposim  din  nou  la 
peştera  Betleemului  şi  să  ne  bucurăm  prăznuind  venirea  la  noi  a  Mîntuitorului 
lumii  şi  al  nostru,  al  fiecăruia  dintre  noi. 

Iisus  a  venit  la  noi  ca  să  ne  dăruiască  viaţă  lăuntrică,  aici  jos  pe  pămînt  şi 
viaţă  preamărită  sus,  „în  corturile  cele  veşnice “  (Luca  16,  9). 

El  însuşi  a  mărturisit-o  spunînd:  „Eu  am  venit  pentru  ca  oamenii  să  aibă 
mâţă  şi  s-o  aibă  din  belşug “  (Ioan  10,  10). 

El  ne  îmbie  o  viaţă  mai  bogată  decît  tot  ceea  ce  noi  am  putea  avea  în  alt 
chip,  o  viaţă  atît  de  nouă  pe  de-a  întregul,  încît  noi  trebuie  să  ne  naştem  din  nou 
—  în  botez  —  pentru  a  o  dobîndi  (Ioan  3,  3 — 8).  Ea  face  ca  vieţile  noastre  rănite 
şi  pătate  să  fie  cu  adevărat  omeneşti.  Mai  mult,  chiar  ea  ne  face  părtaşi  vieţii  lui 
Dumnezeu.  De  la  început  Dumnezeu  a  făcut  pe  om  nu  numai  spre  a  fi  făptura 
Lui,  ci  pentru  a  fi  prietenul  Său:  „De  acum  nu  vă  mai  zic  vouă  slugi ,  că  sluga 
nu  ştie  ce  face  stăpînul  său,  ci  v-am  numit  pe  voi  prieteni,  pentru  că  toate  câte 
am  auzit  de  la  Tatăl  Meu ,  vi  le-am  făcut  cunoscute "  (Ioan  15,  15). 

De  fapt,  aceasta  este  pricina  pentru  care  Dumnezeu  a  creat  lumea,  pricina 
pentru  care  a  împlinit  toate  faptele  milostivirii  izbăvitoare,  pentru  care  El  a 
îngăduit  toate  necazurile  istoriei  omeneşti.  Ţinta  ultimă  a  tuturor  lucrurilor  este 
că  în  Hristos  toate  fiinţele  omeneşti,  create  prin  dragostea  ziditoare  a  lui  Dum¬ 
nezeu,  să  poată  să  vină  la  El  întru  slobozenie  şi  să  se  împărtăşească  de  viaţa 
îmbelşugată  a  Treimii  celei  atotfericite.  In  cele  ce  urmează,  vom  vedea  în  treacăt, 
viaţa  pe  care  Hristos  ne-o  îmbie  şi  cum  o  putem  dobîndi  şi  spori,  cum  putem  s-o 
facem  văzută.  Vom  afla  că  această  viaţă  nouă  este  un  dar  al  lui  Dumnezeu,  întru 
Hristos  Domnul  nostru. 

Iubiţi  credincioşi , 

Pruncul  născut  în  Betleem  a  fost  întru  totul  un  prunc  omenesc,  avînd  fire 
omenească  ca  şi  noi,  înzestrat  cu  toate  ale  noastre,  dar  fără  de  păcat.  In  acelaşi 
timp,  El  a  rămas  Fiul  lui  Dumnezeu,  cum  a  fost  mai  înainte  de  întrupare.  S-a 
coborît  la  noi,  ca  pe  noi  să  ne  ridice  la  El,  să  ne  dăruiască  viaţă  harică,  viaţă 
dumnezeiască,  să  ne  înfieze.  Evanghelistul  Ioan  ne-a  asigurat  scriind  în  cartea  sa: 
„Şi  cuvîntul  s-a  făcut  trup  şi  a  locuit  printre  noi ,  plin  de  har  şi  de  adevăr ... Şi 
noi  toţi  am  primit  din  plinătatea  Lui,  şi  har  peste  har . . .  Celor  ce  cred  în  numele 

Lui,  le-a  dat  dreptul  să  se  facă  copii  ai  lui  Dumnezeu . . .  născuţi  din  Dumnezeu 41 
(Ioan  1,  14—16;  12,  13). 

Viaţa  nouă  pe  care  Hristos  ne-a  dobîndit-o  prin  lucrarea  Lui  de  răscumpărare, 
nu  este  nicidecum  impusă  oamenilor  cu  forţa.  In  deplină  slobozenie  ei  pot  să 
primească  viaţa  care  îi  ridică  la  libertatea  copiilor  lui  Dumnezeu  şi  să  crească  întru 
dînsa.  In  deplină  slobozenie  pot  să  se  alipească  de  Hristos,  viaţa  cea  adevărată  şi 
să  se  deprindă  a  aduce  roade  de  fapte  bune,  cu  mare  îmbelşugare. 

Cel  ce  face  voia  Tatălui  Meu,  care  este  în  ceruri  —  ne  spune  Hristos  — 
acela  va  intra  întru  împărăţia  cerurilor.  Numai  ducînd  o  viaţă  plăcută  lui  Dumne¬ 
zeu,  păzind  poruncile  Lui,  izvorîte  toate  din  porunca  cea  mare,  care  este  să  iubim 
pe  Dumnezeu  mai  presus  de  toate,  ajungem  să  trăim  în  lume  viaţa  cea  nouă,  pe 
care  am  primit-o  de  Sus. 

Iată  ce  ne  învaţă  Pavel  Apostolul  în  epistola  lui  către  Efeseni:  „Altă  dată 
eraţi  întuneric,  iar  acum  sînteţi  lumină  întru  Domnul;  umblaţi  ca  fii  ai  luminii l 
Pentru  că  roada  luminii  este  în  orice  bunătate,  dreptate  şi  adevăr ...  şi  nu  fiţi 
părtaşi  la  faptele  cele  fără  de  roadă  ale  întunericului .. ."  (Efeseni  5,  8,  9,  11). 

Aşadar,  dacă  facem  voia  lui  Dumnezeu,  întru  iubire  faţă  de  El  şi  faţă  de 
semenii  noştri,  noi  creştem  duhovniceşte  în  viaţa  dumnezeiască  pe  care  am  pri- 
mit-o  din  sfintele  taine  ale  Bisericii  adevărate. 

Mişcat  de  minunile  lui  Iisus,  Nicodim,  fruntaşul  sinagogii,  vine  noaptea  să-L 
vadă  pentru  a  afla  de  la  El  calea  vieţii.  Iisus  i-a  zis:  „Adevărat,  adevărat  îţi 
spun,  de  nu  se  va  naşte  cineva  din  apă  şi  din  Duh,  nu  va  putea  să  intre  în  împă¬ 
răţia  lui  Dumnezeu "  (Ioan  3,  5). 

Prin  botez  ne  naştem  duhovniceşte  la  o  viaţă  nouă.  Cu  toate  că  oamenii 
bisericeşti  slujesc  lui  Hristos  ca  unelte,  ca  slugi  ascultătoare,  în  realitate  spre 
Hristos  însuşi,  împlinitorul  principal  al  botezului  şi  al  tuturor  sacramentelor,  al 
tuturor  sfintelor  taine.  Din  acest  motiv  Biserica  învaţă  că  semnele  sacre,  pe  care 
noi  le  numim  taine,  sînt  acţiuni  ale  lui  Hristos  în  sfînta  Biserică.  Tainele,  aşadar, 
sînt  semne  exterioare  rînduite  de  Hristos,  pentru  a  dărui  harul  sfinţitor  celor  ce 
le  primesc.  Primitorii  tainelor  sînt  mişcaţi  dintru  început,  în  adîncul  inimii  lor, 
de  către  Domnul.  Mai  bine  spus,  tainele  sînt  acţiuni,  sînt  lucrări  izbăvitoare  ale 
Lui,  împlinite  de  El  prin  mijlocirea  slujitorilor  Săi.  Dar,  taina  nu  rodeşte  în  cei 
adulţi  decît  dacă  primitorul  ei  are  o  simţire  liberă,  ca  un  răspuns  de  bunăvoie  la 
chemarea  harului.  Sacramentele,  adică  tainele,  sădesc  şi  hrănesc  întru  noi  credinţa 
şi  iubirea.  Hristos  dă  creştere  acestei  credinţe  şi  acestei  iubiri,  dar,  totuşi,  lucrările 
credinţei  şi  ale  iubirii  sînt  lucrări  libere  ale  creştinului,  vrednice  de  răsplată 
cerească. 


Iubiţi  credincioşi, 

Este  deosebit  de  plăcut  şi  mişcător  să  auzim  în  biserică,  la  Sfînta  Liturghie, 
cît  de  frumos  se  încheie  cele  opt  fericiri,  cîntate  la  strană:  „Bucuraţi-vă  şi  vă 
veseliţi,  că  plata  voastră  multă  este  în  ceruri ..."  (Matei  5,  12). 

Pe  această  linie  de  gîndire  avem  şi  alte  asigurări  mîngîietoare.  Bunăoară: 
„Dacă  îmi  slujeşte  cineva,  să  Mă  urmeze,  şi  unde  sînt  Eu,  acolo  va  fi  şi  slujitorul 
Meu.  Dacă  îmi  slujeşte  cineva,  Tatăl  Meu  îl  va  cinsti"  (Ioan  12,  26). 

Tatăl  Cel  ceresc  îl  va  cinsti  pe  slujitorul  lui  Hristos,  pe  oricare  ucenic  al 
lui  Iisus,  cu  plată  multă  în  ceruri.  Tot  la  evanghelistul  Ioan  găsim  şi  alte  asigu¬ 
rări  mîngîietoare:  „In  casa  Tatălui  Meu  sînt  multe  locuri ...  Eu  Mă  duc  să  vă 
pregătesc  loc . . .  Mă  voi  întoarce  şi  vă  voi  lua  cu  Mine,  ca  acolo  unde  sînt  Eu 
să  fiţi  şi  voi"  (Ioan  14,  2,  3). 

In  zilele  cele  mai  de  pe  urmă  ale  vieţii  Sale  pămînteşti,  la  Cina  cea  de  taină, 
Iisus  Domnul  S-a  rugat  şi  pentru  slava  din  Cer  a  tuturor  ucenicilor  Săi  adevă¬ 
raţi,  din  toate  veacurile:  „Părinte,  voiesc  ca,  unde  sînt  Eu  să  fie  împreună  cu  Mine 
şi  aceia  pe  care  Mi  i-ai  dat,  ca  să  vadă  slava  Mea,  pe  care  Mi-ai  dat-o,  pentru 
că  Tu  M-ai  iubit  pe  Mine  mai  înainte  de  întemeierea  lumii"  (Ioan  17,  24). 

Nespus  de  plăcută  şi  surprinzătoare  în  acelaşi  timp,  este  răsplata  pe  care,  de 
pe  cruce,  Iisus  a  făcut-o  cu  glas  desluşit,  tîlharului  ce  s-a  îndreptat  în  cele  mai 
de  pe  urmă  clipe  ale  vieţii  sale  nelegiuite.  Luminat  de  mila  nemărginită  a  lui 
Dumnezeu,  tîlharul  din  dreapta  lui  Iisus,  după  ce  şi-a  recunoscut  fărădelegile,  în 

mustrarea  făcută  ortacului  său  din  stingă  Mîntuitorului  lumii,  cu  sinceră  smere¬ 
nie,  cu  încredere  tare  în  Iisus,  II  roagă  astfel:  „ Doamne ,  adu-Ţi  aminte  de  mine 
cind  vei  veni  în  împărăţia  Tal  Iisus  a  răspuns:  Adevărat  îţi  spun ,  că  astăzi  vei  fi 
cu  Mine  în  rai"  (Luca  23,  42 — 43). 

Iubiţi  credincioşi, 

Din  cele  de  pînă  aici,  s-a  văzut  desluşit  care  este  chemarea  noastră,  rostul 
nostru  de  ucenici  ai  Domnului  Iisus  Hristos.  S-a  văzut  că  sîntem  chemaţi  să 
slujim  lui  Dumnezeu  după  pilda  şi  îndemnul  Celui  ce  pentru  noi  oamenii  şi  pentru 
a  noastră  mîntuire  S-a  născut  în  Betleem,  S-a  jertfit  pe  cruce,  a  înviat  şi  S-a 
înălţat  la  cer,  unde  ne  va  răsplăti  cu  îmbelşugare. 

In  anii  petrecuţi  pe  pămînt,  El,  Fiul  şi  Cuvîntul  lui  Dumnezeu,  a  orînduit 
Biserica  Sa  ca  să  ne  înveţe  tot  adevărul,  să  ne  hrănească  sufletele  şi  inimile  noas¬ 
tre  cu  harul  cel  dumnezeiesc.  In  Biserica  Sa,  una,  sfîntă,  sobornicească  şi  aposto- 
lească,  avem  la  îndemîna  noastră,  pe  lîngă  taina  sfîntului  botez,  de  care  am  amin¬ 
tit  mai  înainte,  încă  alte  şase  sfinte  taine.  Mai  cu  seamă  sfintele  taine  a  spove¬ 
daniei  şi  împărtăşaniei,  sîntem  chemaţi  să  le  folosim  cît  mai  des  cu  putinţă.  Cei 
ce  se  mărturisesc  mai  des  şi  se  împărtăşesc  cu  vrednicie,  împlinesc  invitaţia  pro¬ 
fetului  David,  care  ne  cheamă  zicînd:  „ Gustaţi  şi  vedeţi  că  bun  este  Domnul! 
Ferice  de  omul  care  se  încrede  în  El!  . . .  căci  de  nimic  nu  duc  lipsă  cei  ce  se  tem 
de  El"  (Ps.  33,  8—9). 

Pentru  anul  pe  care  în  curînd  îl  vom  încheia,  să  ne  căim,  să  urgisim  alune¬ 
cările  noastre  în  păcat  şi  toate  întrelăsările  noastre  în  facerea  binelui.  Pentru 
trecut  şi  pentru  viitor  să  dăm  Cerului,  lui  Dumnezeu  şi  tuturor  aleşilor  Lui  motive 
de  bucurie,  motive  de  prăznuire  pentru  îndreptarea  noastră.  Să  ne  amintim  că 
Iisus  ne-a  dezvăluit  sentimentele  Celor  de  Sus  atunci  cînd  a  zis:  „ multă  bucurie 
va  fi  în  cer  şi  pentru  un  singur  păcătos  care  se  pocăieşte"  (Luca  15,  7,  10). 

Nu-i  greu  de  admis  că  adevărata  întoarcere  şi  îndreptare,  adevărata  pocăinţă 
aduce  cu  sine  nu  numai  părăsirea  păcatului,  ci  în  aceeaşi  măsură  săvîrşirea  bine¬ 
lui  de  orice  fel.  In  primul  rînd,  cel  îndreptat  se  face  ascultător  ca  şi  Hristos, 
ascultător  faţă  de  Dumnezeu  şi  faţă  de  cei  ce  stăpînesc  cu  putere  de  la  Dumnezeu 
în  Biserică  şi  în  Conducerea  de  Stat. 

Iubiţi  credincioşi,  cunoaşteţi  bine  calendarul  Bisericii  noastre,  sînt  trecute 
acolo  toate  sărbătorile  mari;  dar  astfel  de  sărbători,  de  praznice,  sînt  şi  în  calen¬ 
darul  Patriei,  pe  care  le  aniversăm  cu  sufletele  pline  de  bucurie.  Iată,  anul  acesta 
s-au  împlimt  70  de  ani  de  la  Marea  Unire  din  1  Decembrie  1918,  sărbătoarea  desă- 
vîrşirii  unităţii  noastre  naţionale,  cînd  pămîntul  nostru  de  dincoace  de  Carpaţi 
a  revenit  la  Patria-mamă,  vis  visat  de  veacuri  de  românii  transilvăneni. 

Tot  în  acest  an  am  sărbătorit  un  eveniment  cultural  de  o  deosebită  impor¬ 
tanţă:  300  de  ani  de  la  tipărirea  pentru  prima  dată  în  întregime  a  Sfintei  Scripturi 
în  limba  română,  lucrare  ce  a  devenit  un  monument  cultural-literar  cunoscut  sub 
numele  de  Biblia  de  la  Bucureşti,  sau  Biblia  lui  Şerban  Cantacuzino.  Această 
lucrare  s-a  retipărit  anul  acesta  într-o  ediţie  ştiinţifică. 

Să  ne  bucurăm,  aşadar,  de  izbînzile  înaintaşilor,  aşa  cum  ne  bucurăm  de 
izbînzile  prezente. 

Binele  particular  şi  binele  obştesc,  deopotrivă,  binele  familiei  şi  propăşirea 
patriei,  se  cer  a  fi  îmbrăţişate  şi  rîvnite  cu  dăruire  neşovăielnică.  In  aceste  zile  de 
praznic  şi  de  răgaz,  ce  urmează  să  le  parcurgem,  ne  vom  ruga  cu  smerenie  Dom¬ 
nului  păcii  pentru  sălăşluirea  unei  păci  trainice  şi  generale  în  lumea  noastră  atît 
de  zbuciumată,  de  îngrijorată  şi  de  hărţuită  datorită  patimilor  omeneşti. 

Bunul  Dumnezeu  să  vă  ajute  a  străbate  Sfintele  Sărbători  ale  Naşterii  Dom¬ 
nului,  ale  Anului  Nou  şi  ale  Botezului  Domnului  în  deplină  sănătate,  cu  belşug 
de  bucurii  curate  şi  să  le  ajungeţi  întru  mulţi  şi  fericiţi  ani. 

Naşterea  lui  Hristos  să  ne  fie  tuturor  de  mult  folos. 

Al  vostru  voitor  de  tot  binele  şi  pentru  toţi  pururea- rugător, 

f  T  E  O  F  I  L 

Arhiepiscop  al  Arhiepiscopiei 
Vadului,  Feleacului  şi  Clujului 


t  EMILIAN 

DIN  MILA  LUI  DUMNEZEU, 

EPISCOP  AL  EPISCOPIEI  ORTODOXE  A  ALBA  IULIEI 


Iubitului  nostru  cler*  cinului  călugăresc  şi  tuturor  dreptmăritorilor 
creştini  din  această  de  Dumnezeu  păzită  Eparhie ,  har ,  milă  şi  pace  de 
la  Cel  ce  S-a  născut  din  Fecioară  în  ieslea  Betleemului  Iudeii ,  Domnul 
şi  Mîntuitorul  nostru  Iisus  Hristos,  iar  de  la  smerenia  noastră  arhiereşti 
binecuvîntâri. 


„De  aceea  a  luat  El  trup  muritor,  ca  să  poată 
fi  nimicită  în  El  moartea,  iar  oamenii  cei  după 
chipul  Lui  să  fie  reînnoiţiu  (Sf.  Atanasie  cel 
Mare:  Despre  întruparea  Cuvîntului,  cap.  I, 
XIII). 


Prea  Cucernici  Părinţi, 

Cinstit  cin  călugăresc, 

Dreptmăritori  creştini, 

Cu  ajutorul  Bunului  Dumnezeu,  am  ajuns  cu  bine  şi  în  acest  an  la  luminatul 
praznic  al  Naşterii  Domnului  şi  Mîntuitorului  nostru  Iisus  Hristos. 

Astăzi  ni  se  face  lămurită  în  Biserică,  înţelegerea  „tainei  celei  din  veac“, 
cînd  „Ziditorul  se  zideşte**  şi  peste  toată  făptura  rourează  înţelesul  înomenirii 
Fiului  lui  Dumnezeu  pentru  mîntuirea  neamului  omenesc  din  osînda  păcatului  şi 
a  morţii  veşnice,  adusă  peste  fire  de  neascultarea  şi  îndepărtarea  oamenilor  de 
Dumnezeu. 

Spre  această  zi  au  privit  cu  nădejdea  bucuriei  pe  care  o  trăim  noi  astăzi, 
drepţii  şi  proorocii  Vechiului  Testament,  care  l-au  văzut  pe  Domnul  prin  oglinda 
făgăduinţei  primite  de  protopărinţii  noştri  în  Eden,  ca  spre  ziua  „pe  care  a  rîn- 
duit-o  Domnul  să  ne  veselim  şi  să  ne  bucurăm  într-însa“.  Căci  „Sărbătoarea  de 
astăzi,  ne  spune  Sf.  Grigorie  de  Nazianz,  prăznuieşte  venirea  lui  Dumnezeu  la 
oameni,  pentru  ca  noi ...  să  ne  întoarcem  la  El,  pentru  ca,  după  ce  am  lepădat 
pe  omul  cel  vechi,  să  îmbrăcăm  pe  cel  nou  . . .  Am  avut  părtăşia  la  chipul  dumne¬ 
zeiesc,  dar  nu  l-am  păzit;  Hristos  se  face  părtaş  trupului  meu,  pentru  ca  să-rai 
redea  chipul  dumnezeiesc  şi  să-mi  aducă  nemurire  trupului**  (Cuvînt  la  Arătarea, 
sau  Naşterea  Domnului). 

Cu  adevărat  mare  este  taina  aceasta:  „Dumnezeu  S-a  arătat  în  trup“,  cum 
spune  o  cîntare  bisericească,  spre  a  ridica  pe  om  la  înălţimea  şi  frumuseţea  cea 
dintîi  şi  la  împărtăşirea  de  plinătatea  darurilor  pe  care  i  le-a  hărăzit  Cel  ce 
l-a  creat. 


Iubiţii  mei  fii  sufleteşti, 

înainte  de  venirea  în  trup  a  Mîntuitorului  nemăsurată  era  prăpastia  care  des¬ 
părţea  pe  oameni  de  Dumnezeu.  Păcatul  întunecase  oglinda  curată  a  sufletului  lor 
şi  ei  nu-L  mai  puteau  privi  prin  ea  pe  Creator.  Dar  ceea  ce  covîrşea  rătăcirea, 

era  alunecarea  oamenilor  în  neştiinţa  cu  care-şi  amăgeau  cugetul,  încît  au  ajuns 
de  „au  schimbat  adevărul  lui  Dumnezeu  în  minciună  şi  s-au  închinat  şi  au  slujit 
făpturii,  în  locul  Făcătorului44  (Rom.  1,  25). 

Veacuri  după  veacuri  s-au  scurs,  păcatul  s-a  întins  peste  marginile  oricărei 
închipuiri.  Dar  Părintele  Ceresc  care  l-a  adus  pe  om  la  fiinţă  nu  putea  lăsa  ca 
lucrul  mîinilor  Sale  să  fie  tîrît  în  nefiinţă,  în  moartea  şi  stricăciunea  adusă 
de  păcat.  De  aceea,  în  Sfatul  dinaintea  veacurilor  a  hotărît  înomenirea  Fiului  Său 
Unul-Născut  pentru  ridicarea  oamenilor  din  osîndă  şi  stricăciune  la  frumuseţea 
cea  dintîi.  Iar  după  călcarea  poruncii  în  Eden,  Dumnezeu  a  făcut  cunoscută  stră¬ 
moşilor  neamului  omenesc  făgăduinţa  întrupării  Fiului  Său,  făgăduinţă  care  a 
luminat  veacurile  de  la  alungarea  lui  Adam  din  Paradis  şi  pînă  la  „plinirea  vremii44, 
cînd  „Fiu  al  lui  Dumnezeu  fiind,  Iisus  Hristos  a  devenit  fiu  al  omului,  ca  să  facă 
fii  ai  lui  Dumnezeu  pe  fiii  oamenilor44  ( Sf .  Ioan  Gură  de  Aur,  Omilia  XI,  1  la 
Naşterea  Domnului). 

Iubiţii  mei. 

Aşa  cum  glăsuieşte  o  veche  cîntare  a  Sfintei  noastre  Biserici,  „astăzi  se  face 
începătura  mîntuirii  neamului  omenesc44,  căci  bunurile  aduse  nouă  de  întruparea 
Fiului  lui  Dumnezeu  covîrşesc  orice  închipuire:  robi  fiind,  El  ne-a  făcut  fii  ai 
slavei,  „fii  şi  moştenitori  prin  harul  lui  Dumnezeu44  (Gal.  IV,  4,  7)  ai  împărăţiei 
cerurilor,  „morţi  păcatului44  eram,  iar  El  ne-a  făcuf  „vii  lui  Dumnezeu44  (Rom.  VI, 
10,  14),  în  tina  păcatului  fiind,  El  ne-a  ridicat  îmbrăcîndu-ne  cu  veşmîntul  slavei 
şi  vieţii  fără  de  sfîrşit  ca  fii  ai  Tatălui,  fraţi  ai  Săi  şi  lumini  din  lumina  Lui  pe 
firmamentul  zidirii  Sale. 

Naşterea  Domnului  ne  arată  marea  dragoste  a  lui  Dumnezeu  faţă  de  oameni, 
marea  valoare  pe  care  El  o  dă  celei  mai  înalte  dar  şi  celei  mai  firave  făpturi  a 
creaţiei  Sale,  omul,  încît,  după  cum  ne  spune  Sf.  Evanghelist  Ioan,  „aşa  a  iubit 
Dumnezeu  lumea,  încît  a  dat  pe  Fiul  Său,  Unul-Născut,  pentru  ca  oricine,  care 
crede  într-însul,  să  nu  piară,  ci  să  aibă  viaţă  veşnică44  (Ioan,  3,  16). 

Iubiţii  mei  fii  sufleteşti, 

Spre  ziua  aceasta  a  bucuriei  prăznuirii  Naşterii  Pruncului  Sfînt  ne-au  fost 
călăuze  nevoinţele  din  Postul  Crăciunului,  cîntările  bisericeşti  şi  tradiţionalele 
noastre  colinde  pe  care  le-am  ascultat  cu  fiorii  regăsirii  în  curăţia  sufletească 
asemănătoare  cu  cea  a  pruncilor  şi  a  îngerilor  lui  Dumnezeu.  Bâtrîni  cu  plete 
albite  de  vreme,  bărbaţi  în  floarea  vîrstei,  tineri  şi  copii,  am  cîntat  colindul  stră¬ 
bun:  „Că  la  Betleem  Maria,  /  Săvîrşind  călătoria  /  în  sărac  lăcaş  /  Din  acel  oraş,  / 
A  născut  pe  Mesia!44 

Cu  toţii  vom  trăi  în  sufletele  noastre,  în  mijlocul  celor  dragi,  bucuria  nespusă 
a  sărbătorilor  Crăciunului,  a  Sf.  Vasile  şi  Anului  Nou,  cu  datinile  sale,  a  Bobotezei 
care  „sfinţeşte  firea  apelor44,  mergînd  la  sfînta  biserică  să  sărutăm  Sf.  Cruce  şi  să 
primim  Aghiazma  mare,  a  sărbătoririi  Sf.  Ioan,  vizitîndu-ne  întreolaltă,  aşa  cum 
ne-am  pomenit  din  bătrîni,  de  la  „bădica  Traian44,  cum  spune  străvechiul  colind. 

De  aceea,  îndemnat  de  îndatoriri  vechi  şi  sfinte,  am  venit  prin  acest  cuvînt  de 
învăţătură  în  mijlocul  vostru,  ca  să  ne  plecăm  genunchii  laolaltă  înaintea  icoanei 
Naşterii  Domnului  Iisus  Hristos,  şi  din  bucuria  sfîntă  a  acestui  măreţ  praznic  să 
vă  îmbrăţişez  cu  toată  căldura  inimii  mele  de  părinte  sufletesc,  rugînd  pe  Dum¬ 
nezeu  să  ne  dea  puteri  sporite  să  rămînem  statornici  în  dreapta  credinţă,  să  nu  ne 
lăsăm  dezbinaţi  de  cei  rătăciţi  de  la  legea  strămoşească,  să  ne  păstrăm  unitatea 
de  cuget  şi  de  simţire  românească,  să  nu  pregetăm  în  înfăptuirea  oricărui  lucru 
bun  şi  de  trebuinţă  spre  folosul  nostru  şi  spre  cel  obştesc.  Să  ne  fie  îndemn  spre 
împlinirea  îndatoririlor  obşteşti,  patriotice  exemplul  pe  care  ni-1  dă,  spre  propă¬ 
şirea  noastră  şi  a  ţării  întregi,  Domnul  Nicolae  Ceauşescu,  cîrmaciul  înţelept  al 
destinelor  României  moderne,  pentru  ridicarea  prestigiului  Ţării  şi  poporului  nostru. 

Binecredincioşi  creştini, 

Cum  cunoaştem  cu  toţii,  în  anul  ale  cărui  ultime  zile  se  scurg,  am  avut 
bucuria  de-a  scoate  de  sub  tipar,  în  Editura  Sfintei  noastre  Episcopii  de  Alba 

Iulia  „Noul  Testament  de  la  Bălgrad44  (1648),  monument  de  Jimbă  şi  literatură 
română,  tipărit  pentru  prima  oară  în  limba  noastră  acum  340  de  ani  de  marele 
mitropolit,  cărturar  şi  patriot  Simion  Ştefan  a  cărui  Predoslovie  este  un  vibrant 
apel  la  unitatea  prin  limbă  a  românilor  în  sec.  XVII,  şi  „Bucoavna*4,  primul  abe¬ 
cedar  românesc  cu  conţinut  creştin,  tipărit  în  1699,  ş.a.,  lucrări  prin  care  am 
căutat  să  punem  în  actualitate  vechi  vestigii  de  cultură  românească,  a  căror  tipă¬ 
rire  a  fost  vegheată  de  Biserică. 

Tot  în  acest  an,  între  alte  multe  realizări,  a  apărut,  prin  osîrdia,  îndemnul 
şi  binecuvîntarea  Prea  Fericitului  Patriarh  Teoctist,  „Biblia  lui  Şerban*4  (1688)  de 
la  a  cărei  primă  tipărire  se  împlinesc  anul  acesta  300  de  ani,  lucrare  monumentală 
care  a  preluat  aproape  în  întregime  textul  Noului  Testament  de  la  Bălgrad  (1648) 
al  mitropolitului  Simion  Ştefan.  Biblia  de  la  1688  a  fost  prezentată  la  17  nov.  1988, 
la  Bucureşti,  la  Geneva,  Viena  şi  în  Grecia. 

Prin  aceste  tipărituri  Biserica  strămoşească,  organic  legată  de  poporul  român 
pe  care  l-a  vegheat  timp  de  două  milenii  prin  Noul  Testament  (1648)  tipărit  la 
Alba  Iulia  şi  prin  Biblia  (1688)  retipărită  la  Bucureşti,  a  întîmpinat  împlinirea  a 
şapte  decenii  de  la  Unirea  din  1  Decembrie  1918.  Tot  pentru  cinstirea  evenimentu¬ 
lui,  Centrul  nostru  Eparhial  a  editat  un  pliant  pe  care  vă  sfătuim  să-l  citiţi  şi 
să-l  recitiţi  pentru  a  cunoaşte  îndeaproape  momentul  istoric  al  Marii  Uniri,  pliant 
care  se  poate  procura  de  la  parohie. 


Iubiţii  mei, 

Amintindu-vă  acestea,  în  prag  de  sărbătoare,  cînd  peste  noi  a  strălucit  „Lu¬ 
mina  cunoştinţei44  lui  Dumnezeu  şi  cînd  îngerii  din  noaptea  sfîntă  ne-au  chemat  la 
„pace  şi  între  oameni  bunăvoire44,  rugăm  pe  Pruncul  din  ieslea  Betleemului,  a 
cărui  stea  sfîntă  revarsă  peste  vremi  şi  depărtări  lumina  bucuriei  nespuse  a  cre¬ 
dinţei  noastre  în  El,  să  ne  dăruiască  nouă  şi  lumii  întregi  pacea  Sa  sfîntă  în  această 
lume  şi  fericirea  neînserată  a  împărăţiei  Sale  de  dincolo  de  lume  şi  timp. 

Cu  aceste  gînduri  părinteşti,  vă  doresc  ca  bucuria  voastră  să  fie  sporită  de 
căldura  credinţei  şi  a  dragostei  de  Dumnezeu  „Care  fiind  chip  al  Tatălui,  a  venit 
în  trup,  ca  să  poată  rezidi  pe  omul  cel  după  chipul  Lui44  (Sf.  Atanasie  cel  Mare, 
ibidem),  vă  adresez  tuturor  doriri  de  bine  şi  de  sănătate,  alese  bucurii  duhovni¬ 
ceşti,  vă  binecuvintez  şi  rămîn  fierbinte  rugător  la  Cel  ce  S-a  întrupat  în  ieslea 
din  Betleem,  pentru  buna  voastră  sporire  duhovnicească. 

t  E  M  I  L  I  A  N 
Episcop  al  Alba  Iuliei 


t  VASILE 

DIN  MILA  LUI  DUMNEZEU, 

EPISCOP  AL  EPISCOPIEI  ORTODOXE  ROMÂNE  A  ORADIEI 


Iubitului  cler  şi  dreptcredincioşilor  creştini  har,  milă  şi  pace  de  la 
Dumnezeu-Tatăl  şi  de  la  Domnul  nostru  Iisus  Hristos ,  iar  de  la  noi  arhie¬ 
reşti  binecuvintâri. 

„ Hristos  se  naşte,  măriţi- L! 

Hristos  din  ceruri,  întîmpinaţi-L! 

Hristos  pe  pămint,  înălţaţi- văr 


Iubiţii  mei  fii  sufleteşti. 

Cu  astfel  de  cuvinte  ale  Sfîntului  Grigorie  de  Dumnezeu  Cuvîntătorul  ne 
îndeamnă  Biserica  în  aceste  zile  să  sărbătorim  Naşterea  după  trup  a  Domnului 
nostru  Iisus  Hristos. 

întruparea  Fiului  lui  Dumnezeu  în  lume,  deşi  s-a  săvîrşit  într-o  iesle  sărăcă¬ 
cioasă  şi  friguroasă,  a  adus  totuşi  o  negrăită  lumină  şi  bucurie  în  lume.  Prin  ea 
am  cunoscut  multa  bunătate  şi  negrăita  iubire  de  oameni  a  lui  Dumnezeu  faţă 
de  lume,  precum  şi  nespusa  smerenie,  de  la  care  au  pornit  daruri  dumnezeieşti 
şi  prin  care  s-au  deschis  porţile  cele  închise  ale  raiului,  din  pricina  păcatului 
strămoşesc. 

„ Hristos  se  naşte,  măriţi-L!u  Ce  înseamnă  aceste  cuvinte?  De  ce  ne  îndeamnă 
Biserica  să-L  preamărim  pe  Hristos? 

Ne  îndeamnă  să-L  preamărim,  pentru  că  este  Fiul  lui  Dumnezeu.  Ne  îndeamnă 
să-L  preamărim,  pentru  că  este  Mîntuitorul  nostru,  pentru  că  a  venit  în  lume  să 
o  mîntuiască  şi  să  o  scoată  de  sub  puterea  celui  rău.  Ne  îndeamnă  să  vestim  slava 
Lui  cea  veşnică,  împreună  cu  îngerii  care  cîntau  în  noaptea  sfîntă:  „Mărire  întru 
cei  de  sus  lui  Dumnezeu  şi  pe  pămînt  pace,  între  oameni  bunăvoirer  (Luca  2,  14). 

„Hristos  din  ceruri,  întîmpinaţi-L !u  Veniţi  cu  toţii  în  acest  Praznic  luminos 
să-L  fnitimpinăm  pe  Fiul  lui  Dumnezeu,  Care  S-a  făcut  Fiul  Omului.  Părăsind 
slava  cerului,  a  venit  pe  pămînt,  chip  de  rob  luînd,  pentru  a  noastră  mîntuire. 

Spune  Sf.  Ioan  Gură  de  Aur  că  este  mai  plină  de  căldură  şi  lumină  venirea 
în  lume  a  Soarelui  dreptăţii,  Hristos  Domnul,  decît  dacă  s-ar  coborî  soarele  de  pe 
bolta  cerului,  pentru  că  este  mai  însemnată  lumina  vieţii  veşnice  decît  lumina 
ce  ar  veni  de  la  soare. 

Să-L  întîmpinâm  pe  Hristos  Domnul,  Care  S-a  născut  într-o  peşteră  întune¬ 
coasă  ca  să  risipească  întunericul  păcatului  din  inima  noastră  şi  să  lumineze  paşii 
vieţii  noastre  pe  c&rârile  binelui,  adevărului,  dreptăţii,  iubirii  şi  păcii  pe  pămînt. 

„Hristos  pe,  pâvrtmt*,  înălţaţi-vălu  Să  ne  înălţăm  cu  gîndul  la  Dumnezeu  mai 
vîrtos  în  aceste  sărbători.  Să  ne  ducem  cu  păstorii  şi  să  ne  închinăm  dumnezeies¬ 
cului  Prunc  şi  să  vestim  în  glas  de  colind,  cu  moşii  şi  strămoşii,  marea  iubire  a  lui 
Dumnezeu.  Să  aducem  împreună  cu  magii  darul  inimii  noastre,  îmbrăcată  în  haina 
credinţei,  a  nădejdii  şi  a  dragostei  de  Dumnezeu  şi  de  oameni.  Să  ne  înălţăm  cu 
cugetul  la  Dumnezeu,  căci  iată  „raiul  cel  închis  astăzi  s-a  deschis",  cum  aşa  de 
frumos  spunem  în  colindele  noastre. 

Iubiţi  credincioşi, 

întruparea  Domnului  nostru  Iisus  Hristos  din  Fecioara  Maria,  de  la  Duhul 
Sfint,  adevereşte  marea  iubire  pe  care  Dumnezeu  a  avut-o  faţă  de  lume  şi  faţă  de 
om,  cununa  creaturii.  „Dumnezeu  este  iubireu,  scrie  Sf.  Apostol  Ioan  şi  tot  cel  ce 
trăieşte  în  iubire,  trăieşte  în  Dumnezeu.  „Intru  aceasta  s-a  arătat  iubirea  lui  Dum¬ 
nezeu  către  noi,  că  pe  Fiul  Său  Cel  Unul-Născut  L-a  trimis  Dumnezeu  în  lume, 
ca  prin  El  viaţă  să  avem“  (I  Ioan  4,  9). 

Sfinţii  Părinţi  ne  învaţă  că  venirea  în  lume  a  Fiului  lui  Dumnezeu  a  adus 
o  Întreită  pace,  bucurie  şi  armonie.  Mai  întîi,  venind  în  lume,  Hristos  a  împăcat 
pe  oameni  cu  Dumnezeu,  L-a  arătat  pe  Tatăl  şi  a  trimis  pe  Duhul  Sfînt.  Prin  toate 
acestea,  a  săvîrşit  împăcarea  omului  cu  Dumnezeu.  în  al  doilea  rînd,  a  adus  pace 
în  sufletul  oamenilor,  adică  armonie  între  trup  şi  suflet.  De  la  Hristos  am  primit 
harul  divin,  puterea  de  a  birui  râul  şi  a  face  binele.  în  al  treilea  rînd,  Mîntuitorul 
a  arătat  omenirii  calea  care  duce  la  împăcarea  cu  semenii  şi  i-a  dăruit  omului 
puterea  de  a  fi  colaborator  cu  Dumnezeu  în  păstrarea  şi  desăvîrşirea  lumii.  Căci 
lumea  însăşi  este  o  creaţie  a  iubirii  lui  Dumnezeu,  după  cum  citim  în  Sfînta 
Scriptură:  „Dumnezeu  aşa  a  iubit  lumea,  încît  pe  Fiul  Său  Cel  Unul-Născut  L-a 
dat,  ca  oricine  crede  in  El  să  nu  piară,  ci  să  aibă  viaţă  veşnică “  (Ioan  3,  16).  Prin 
aceste  cuvinte  înţelegem  că  lumea  este  de  la  Dumnezeu  şi  nu  de  la  cel  rău,  pre¬ 
cum  zic  unii.  Dumnezeu  L-a  făcut  pe  om  stăpîn  al  firii  şi  colaborator  în  marea 
lucrare  de  păstrare  şi  înfrumuseţare  a  lumii,  dar  i-a  dat  şi  răspunderea  pentru 
acest  lucru.  Datoria  omului  este  de  a  păstra  şi  desăvîrşi  lumea  şi  viaţa,  şi  nu  de  a 
le  distruge.  Ele  sînt  nişte  daruri  pe  care  trebuie  să  le  preţuim. 

învăţătura  creştină  ne  arată  că  mîntuirea  se  dobîndeşte  numai  în  măsura  în 
care  slujim  vieţii  şi  nu  prin  fuga  de  lume  sau  prin  distrugerea  ei.  Războaiele  sînt 
păcate  împotriva  lui  Dumnezeu  şi  a  oamenilor.  De  asemenea,  să  nu  dăm  ascultare 
celor  ce  ne  îndeamnă  să  fugim  de  lume,  pentru  că  un  asemenea  îndemn  nu  este 
bun.  Biserica  ne  învaţă  să  fugim  de  păcatele  din  lume  şi  nu  de  lumea  însăşi.  Iar 
noi  se  cuvine  să  stăruim  prin  munca  şi  activitatea  noastră  la  tot  ceea  ce  este  spre 
binele  şi  propăşirea  lumii.  Lumea  şi  ţara  în  care  trăim,  neamul  căruia  îi  aparţinem 
sînt  o  zestre  scumpă  de  la  înaintaşi,  o  vatră  strămoşească,  pe  care  avem  datoria 
s-o  preţuim  şi  să  o  îngrijim,  să  o  facem  înfloritoare. 

Neamul  nostru  românesc  s-a  născut  şi  a  trăit  neîntrerupt  pe  aceste  plaiuri 
binecuvîntate  de  Dumnezeu.  N-am  venit  din  altă  parte  şi  nici  n-am  dorit  nici¬ 
odată  ce  este  al  altora,  dar  ceea  ce  am  moştenit  dintru  început  de  la  strămoşi 
nu-1  dăm  altora.  Aici  este  leagănul  naşterii  noastre  din  două  popoare  mari  şi 
vrednice,  dacii  şi  romanii;  aici  am  vieţuit  de-a  lungul  veacurilor,  am  udat  acest 
pămînt  cu  lacrimi  şi  l-am  apărat  cu  sînge.  Pe  acest  pămînt  străbun  s-a  depănat 
neîntrerupt  firul  istoriei  noastre;  aici  am  sărbătorit  totdeauna  Crăciunul  şi  aici 
s-au  născut  colindele  şi  datinile  noastre.  Aici  ne-am  înfrăţit  cu  glia  şi  am  făcut-o 
rodnică. 


Iubiţi  fii  sufleteşti. 

Sărbătoarea  Crăciunului  este  îndeobşte  sărbătoarea  darurilor  şi  sărbătoarea 
familiei.  în  aceste  zile,  mai  mult  ca  oricînd,  credincioşii  îşi  fac  daruri  unii  altora, 
se  vizitează  unii  pe  alţii  şi  în  toate  casele  se  colindă.  Cu  colindul  cîntăm  în  cor 
de  la  moşi  şi  de  la  strămoşi.  Colindul  este  „sfînt  şi  bun“.  El  este  sfînt  pentru  că-L 
vesteşte  pe  Iisus,  dumnezeiescul  Prunc,  şi  este  bun  pentru  că  prieşte  sufletului 
nostru. 

Părinţii  aduc  daruri  copiilor  şi-i  îmbracă  în  haine  noi.  Soţii  îşi  arată  pre¬ 
ţuirea  şi  afecţiunea  unul  faţă  de  altul  tot  prin  daruri.  Rudeniile  se  duc  la  rudenii 
şi  nu  merg  fără  să  ducă  sau  să  primească  daruri  de  Crăciun.  Punţile  de  legătură 
dintre  oameni  sînt  acum  mai  multe  şi  mai  trainice.  Prin  toate  acestea  se  exprimă 
dragostea  şi  comuniunea  dintre  oameni,  capătă  o  valoare  deosebită  sentimentele 
care  îi  leagă  şi  astfel  casa  devine  o  mică  biserică  în  care  se  preamăreşte  Dumne¬ 
zeu.  Cerul  şi  pămîntul  se  apropie,  îngerii  şi  oamenii  împreună  se  bucură,  căci  S-a 
născut  Hristos. 


PASTORALE  ARHIEREŞTI 

Acest  obicei  străbun  s-a  născut  din  credinţa  că  la  Crăciun  s-a  adus  cel  mai 
preţuit  dar  pe  care  Dumnezeu  l-a  trimis  lumii.  Prin  acest  eveniment  dumnezeiesc, 
s-a  dovedit  că,  după  ce  Dumnezeu  a  creat  lumea,  nu  a  părăsit-o,  nu  a  lăsat-o  la 
voia  întîmplării,  ci  îi  poartă  de  grijă.  Primii  creştini  aveau  dreptate  să  afirme  cu 
tăria,  în  faţa  păgînilor,  care  spuneau  că  Dumnezeu  S-a  retras  din  lume,  că  a 
părăsit-o,  atunci  cînd  cîntau:  „Cu  noi  este  Dumnezeu ,  înţelegeţi  neamuri  şi  vă 
,  căci  cu  noi  este  Dumnezeu /“ 


însuşi  Domnul  nostru  Iisus  Hristos  a  întărit  această  credinţă  cînd  S-a  des¬ 
părţit  de  apostoli  şi  S-a  înălţat  la  cer,  spunîndu-le:  „ Iar  cînd  va  veni  Acela ,  Duhul 
Adevărului ,  vă  va  călăuzi  la  tot  adevărul “  (Ioan  16,  13). 

Prin  Iisus  a  venit  în  lume  „harul  şi  adevărul4*.  La  cincizeci  de  zile  după  înviere, 
a  trimis  pe  Duhul  Sfînt  peste  apostoli,  spunîndu-le:  „ Drept  aceea ,  mergînd,  învăţaţi 
toate  neamurile ,  botezîndu-le  în  numele  Tatălui  şi  al  Fiului  şi  al  Sfîntului  Duh, 
învăţîndu-le  să  păzească  toate  cîte  v-am  poruncit  vouă  şi  iată  Eu  cu  voi  sînt  în 
toate  zilele  pînă  la  sfîrşitul  veacurilor '*  (Matei  28,  19 — 20). 

Ne  bucurăm  cu  toţii  în  aceste  sfinte  sărbători,  pentru  că  prin  ele  am  primit 
dreptul  de  întoarcere  la  Dumnezeu,  de  a  ne  naşte  ca  fii  ai  împărăţiei  cerurilor. 
Sf.  Grigorie  de  Nazianz  enumeră  trei  feluri  de  naşteri:  naşterea  vieţii  trupeşti, 
naşterea  vieţii  în  Duh,  prin  Taina  Botezului,  şi  naşterea  întru  mărire  veşnică,  în 
Iisus  Hristos. 

Bucuria  Naşterii  Domnului  o  vestim  şi  prin  troparul  pe  care  îl  cîntăm  la  acest 
praznic:  „ Naşterea  Ta,  Hristoase  Dumnezeul  nostru,  răsărit-a  lumii  lumina  cunoş¬ 
tinţei,  că  printr-însa  cei  ce  slujeau  stelelor  de  la  stea  au  învăţat  să  se  închine  Ţie. 
Soarele  dreptăţii,  şi  să  Te  cunoască  pe  Tine,  Răsăritul  cel  de  Sus.  Doamne,  mă¬ 
rire  Ţie!u 

In  Iisus  Hristos  s-au  unit  cele  de  sus  cu  cele  de  jos  şi  noi  ne-am  împăcat  cu 
Dumnezeu.  Nimeni  nu  a  putut  aduce  această  împăcare  între  Dumnezeu  şi  oameni, 
nici  Legea  Veche,  nici  proorocii,  nici  chiar  îngerii,  decît  Fiul  lui  Dumnezeu,  Care 
a  primit  trup  omenesc  şi  a  luat  asupra  Sa  păcatele  oamenilor.  In  legătură  cu  aceasta, 
Sf.  Maxim  Mărturisitorul  spune:  „Mîntuitorul  S-a  făcut  păcat  pentru  mine,  după 
moarte  şi  stricăciune,  pentru  că  a  luat  de  bunăvoie  condamnarea  firii  mele,  ca  să 
condamne  păcatul  în  firea  mea“. 


Iubiţi  credincioşi, 


In  Sfînta  Scriptură  citim  că  venirea  lui  Mesia  în  lume  s-a  petrecut  la  „pli¬ 
nirea  vremii**.  Atunci  a  voit  Tatăl  ceresc  să  se  împlinească  dorinţa  întregii  omeniri 
de  a  veni  în  lume  Izbăvitorul,  aşa  cum  a  făgăduit  primilor  oameni. 

Există  însă  şi  în  viaţa  popoarelor  evenimente  în  care  se  împlineşte  voinţa 
lor  după  dreptate,  libertate,  independenţă  şi  unitate  naţională.  Un  astfel  de  eveni¬ 
ment  de  mare  însemnătate  în  istoria  poporului  nostru  s-a  împlinit  la  1  Decembrie 
1918.  Atunci,  prin  voinţa  întregului  popor,  s-a  hotărît  la  Marea  Adunare  de  la  Alba 
lulia  Unirea  Transilvaniei  cu  Ţara-Mamă. 

în  acest  an  se  împlinesc  70  de  ani  de  la  acest  mare  eveniment  istoric.  între¬ 
gul  nostru  popor  de  la  sate  şi  oraşe  a  sărbătorit  acest  eveniment  al  împlinirii  a 
şapte  decenii  de  la  ziua  cea  mare  a  unirii  tuturor  românilor  într-un  stat  naţional 
independent  şi  unitar. 

Ziua  de  1  Decembrie  1918  a  devenit  sărbătoarea  cea  mare  a  poporului  român, 
ziua  în  care  s-a  împlinit  năzuinţa  lui  de  veacuri  după  libertate  şi  unitate,  ziua  cea 
mare  în  care  s-au  sfinţit  jertfele  tuturor  eroilor  neamului. 

Dacă  ar  fi  să  asemănăm  istoria  poporului  nostru  cu  curgerea  unui  rîu,  am 
putea  spune  că  ziua  de  1  Decembrie  1918  este  ziua  în  care  s-au  prăbuşit  zăgazurile 
puse  în  calea  dezvoltării  lui,  zăgazuri  potrivnice  împlinirii  năzuinţelor  sale  fireşti. 
Idealurile  de  unitate  naţională  şi  dreptate  socială  au  fost  de-a  lungul  veacurilor 
farul  călăuzitor  al  istoriei  lui.  Ele  au  fost  dorinţa  sa  cea  mai  arzătoare,  „visarea 
neamului  de-a  lungul  veacurilor**,  precum  se  exprima  Nicolae  Bălcescu  la  1848. 
Ele  au  fost  înfăptuite  pentru  scurtă  vreme  de  Mihai  Viteazul,  la  anul  1600,  pentru 
ca  să  devină  adevărate  forţe  care  au  determinat  Unirea  Principatelor,  cucerirea 
independenţei  de  stat  a  României  şi  apoi  Unirea  cea  Mare  la  1  Decembrie,  ca  o 
încununare  a  tuturor  luptelor  şi  jertfelor  atîtor  generaţii  de  vrednici  înaintaşi. 

Conştiinţa  unităţii  naţionale  a  fost  mărturisită  prin  cuvintele  lui  Mihail  Kogăl- 
niceanu,  care  a  spus:  „Românii  formează  un  singur  popor,  de  aceeaşi  origine,  cu 
acelaşi  nume,  aceeaşi  religie,  aceleaşi  tendinţe,  aceeaşi  istorie,  aceleaşi  situaţii,  legi 
obiceiuri  şi  moravuri,  aptitudini,  interese,  aceleaşi  primejdii  de  înconjurat,  aceleaşi 
trebuinţe  de  împlinit,  aceleaşi  păsuri,  bucurii  şi  speranţe*4.  Sînt  cuvinte  pe  care  le 
rostea  în  preajma  „Unirii  celei  mici**  şi  care  aveau  să  stea  la  temelia  Unirii  Celei 
Mari,  înfăptuită  prin  dragostea  de  ţară  şi  jertfa  eroilor  de  la  Mărăşti,  Mărăşeşti  şi 
Oituz,  prin  dăruirea  fiilor  patriei  pentru  eliberarea  tuturor  teritoriilor  româneşti. 

In  sfîrşit,  a  venit  „plinirea  vremii'*!  La  1  Decembrie  1918  a  fost  ziua  cea  mare 
a  poporului  român,  ziua  în  care  mai  mult  de  o  sută  de  mii  de  delegaţi  din  Ardeal, 
Banat  şi  celelalte  părţi  ale  ţării  s-au  adunat  la  o  măreaţă  adunare  în  cetatea  Alba 
Iuliei,  unde  intrase  cu  trei  sute  de  ani  mai  înainte  Mihai  Viteazul  şi  proclamase  uni¬ 
rea  Ardealului  cu  Ţara  Românească,  unde  Horia,  Cloşca  şi  Crişan  pecetluiseră  cu 
jertfa  lor  hotărîrea  neînfrîntâ  a  neamului  românesc  după  unitate  şi  dreptate  socială. 
Acolo  şi  atunci,  într-un  glas  şi  o  simţire,  s-a  hotărît  unirea  pe  veci  a  Transilva¬ 
niei  cu  România. 

Ce  zi  minunată  a  fost  ziua  aceea!  A  fost  „ziua  unirii  mîntuitoare“  a  poporu¬ 
lui  nostru.  Ce  fericită  a  fost  această  zi  pentru  cei  care  au  trăit  şi  au  participat 
atunci  la  Alba  Iulia!  Ei  îşi  spun  mereu:  „Şi  eu  am  fost  la  Alba  Iulia  la  1  Decembrie 
1918!“  Ei  îşi  aduc  aminte  că  atunci  rosteau  cuvintele  psalmistului  David:  „Mare 
eştit  Doamne,  şi  minunate  sînt  lucrurile  Tale.  Tu  toate  cu  înţelepciune  le-ai  făcut!14 
Aceasta  a  fost  cu  adevărat  „ ziua  pe  care  a  făcut-o  Domnul  să  ne  bucurăm  şi  să 
ne  veselim  intr-însa" .  Tu,  Doamne,  ai  îngăduit  neamului  nostru  să  treacă  prin 
vremuri  aspre  în  decursul  veacurilor,  dar  Tu  ai  ajutat  poporul  Tău  să  ajungă  şi 
ziua  libertăţii  şi  unităţii  lui  naţionale. 

Anii  au  trecut  de  atunci.  Ţara  şi  poporul  nostru  au  urcat  trepte  de  progres. 
Prin  munca  creatoare  a  fiilor  ei,  ajunşi  stăpîni  liberi  pe  destinul  lor,  ţara  a  înflo¬ 
rit  şi  a  îmbrăcat  haină  nouă  de  lumină. 

In  hotarele  ei  au  apărut  măreţe  opere  de  cultură  şi  artă.  S-a  născut  o  indus¬ 
trie  puternică  şi  în  toate  sectoarele  de  activitate  se  munceşte  cu  spor  pentru  binele 
şi  fericirea  tuturor  fiilor  patriei. 

Credincioşii  Bisericii  noastre,  împreună  cu  întregul  popor,  au  întîmpinat 
această  aniversare  a  împlinirii  idealului  de  unitate  naţională  cu  gînduri  de  pre¬ 
ţuire  şi  recunoştinţă  pentru  toţi  făuritorii  acestui  ideal  şi  cu  hotărîrea  neclintită 
de  a  munci  pentru  înveşnicirea  lui,  pentru  a  face  din  ţara  noastră  o  ţară  prosperă 
şi  mîndră  între  ţările  lumii,  neabătută  de  pe  drumul  păcii  şi  al  bunei  înţelegeri 
dintre  popoare. 

încrezători  în  marea  pptere  creatoare  a  poporului  nostru,  statornici  pe  temeiu¬ 
rile  dreptei  sale  existenţe  în  vatra  strămoşească,  fiii  Bisericii  noastre  se  alătură 
strădaniilor  întregului  popor,  sub  înţeleaptă  călăuzire  a  înaltei  Conduceri  de  stat, 
în  frunte  cu  Domnul  Preşedinte  Nicolae  Ceauşescu,  ctitorul  României  moderne. 

Iubiţii  mei  fii  sufleteşti. 

Sărbătoarea  Crăciunului  din  acest  an  revarsă  asupra  noastră  bucurii  şi  lumini 
cereşti.  Ea  ne  aduce  în  faţa  ochilor  noştri  sufleteşti  mesajul  păcii,  al  bunei  învoiri 
între  popoare.  Nicicînd  nu  a  fost  mai  necesar  şi  folositor  acest  mesaj  ca  în  zilele 
noastre.  Omenirea  trăieşte  încă  sub  ameninţarea  primejdiei  unui  război  nimicitor. 
Ea  are  lipsă  de  pace  şi  bună  înţelegere.  Iisus  Hristos  a  venit  în  lume  ca  Domn  al 
păcii  şi  al  dragostei.  El  a  adus  marele  dar  al  păcii  şi  al  înfrăţirii  dintre  oameni. 
De  la  El  avem  chemarea  să  fim  „făcători  de  pace**.  Nu  ne  putem  numi  cu  adevărat 
fii  ai  lui  Dumnezeu,  dacă  nu  contribuim  la  aşezatrea  păcii  în  lume.  Zidirea  păcii 
trebuie  să  înceapă  cu  pacea  din  sufletele  noastre,  din  familiile  noastre,  din  obştea 
în  mijlocul  căreia  trăim. 

Să  ne  rugăm  pentru  pace,  căci  ea  este  un  dar  de  la  Dumnezeu,*  dar  în  ace¬ 
laşi  timp  sîntem  datori  să  osîrduim  pentru  păstrarea  şi  apărarea  ei. 

Vă  îndemn,  iubiţii  mei,  să  păstraţi  credinţa  cea  adevărată,  pe  care  am  moşte- 
nit-o  de  la  moşii  şi  strămoşii  noştri.  Ea  a  fost  din  neam  în  neam  far  călăuzitor  pe 
calea  mîntuirii  şi  propăşirii  noastre,  o  maramă  mîngîietoare  în  tot  decursul  isto- 

riei  noastre,  dar  în  acelaşi  timp  a  sprijinit  năzuinţele  de  totdeauna  ale  neamului 
nostru  românesc. 

Această  credinţă  nu  o  avem  de  ieri,  de  alaltăieri,  nu  este  ceva  de  import,  ci 
este  zestrea  cea  mai  de  preţ  cu  care  ne-am  născut  şi  am  crescut.  Biserica  Orto¬ 
doxă  a  fost  mama  duhovnicească  a  poporului  nostru,  care,  tipărindu-şi  cărţile  sale 
de  doctrină  şi  de  cult,  a  făcut  totodată  din  acestea  şi  tezaure  de  limbă  românească, 
aşa  cum  este  Biblia  de  la  Bucureşti,  tipărită  acum  300  de  ani,  în  1688,  în  timpul 
lui  Şerban  Cantacuzino.  Această  lucrare  rămîne  un  monument  nepieritor  în  cul¬ 
tura  noastră  naţională. 

Rămîneţi  statornici  în  dreapta  credinţă,  pe  care  am  primit-o  de  la  sfinţii 
apostoli  şi  pe  care  am  păstrat- o  neschimbată  de  la  început  şi  pînâ  azi.  Ea  este 
veche,  dar  nu  este  învechită.  E  o  putere  sufletească  ce  răspunde  trebuinţelor  noas¬ 
tre  dc  zi  cu  zi  şi  ne  ajută  să  fim  folositori  oamenilor  şi  plăcuţi  lui  Dumnezeu. 

Rugăm  pe  Bunul  Părinte  ceresc,  care  ne  cercetează  şi  în  aceste  zile  de 
praznic  prin  Fiul  Său  cel  iubit,  să  reverse  asupra  noastră,  a  tuturor,  harurile  Sale 
dumnezeieşti,  să  dăruiască  lumii  pace,  să  binecuvinteze  munca  fiilor  patriei  noastre 
cu  roade  bogate.  Il  rugăm  să  binecuvinteze  cununa  Anului  Nou  cu  bună  sporire 
întru  toate,  cu  sănătate  şi  cu  împlinirea  bunelor  dorinţe. 

Cu  aceste  gînduri  şi  poveţe  duhovniceşti,  Vă  îmbrăţişez  întru  dragostea  mea 
părintească  şi  vă  doresc  ca  Naşterea  Domnului  să  vă  fie  de  folos  „şi  de  acum 
pînă-n  vecie  mila  Domnului  să  fie“. 

Al  vostru  de  tot  binele  voitor  şi  către  Domnul  pururea  rugător, 

t  V  A  S  I  L  E 

1  Episcopul  Oradiei 


2  —  Mitropolia  Ardealului 


Moment  de  seamă  în  viaţa  naţiunii 


DECEMBRIE  —  ANIVERSAR: 

70  DE  ANI  DE  LA  UNIREA  CEA  MARE  ŞI  41  DE  ANI 
DE  LA  PROCLAMAREA  REPUBLICII 


Intre  zilele  cu  profundă  rezonanţă  patriotică  în  sufletele  fiilor  României,  1  şi 
30  decembrie  ocupă  un  loc  deosebit.  In  aceste  două  zile  ale  fiecărui  an  se  ani¬ 
versează  două  evenimente  de  o  mare  însemnătate  în  dezvoltarea  Patriei  noastre 
dragi:  1  Decembrie  —  ziua  Unirii  Transilvaniei  cu  ţara-mamă  şi  30  Decembrie  — 
ziua  proclamării  Republicii. 

Pe  filele  de  calendar  ale  lunii  decembrie  se  scrie  cu  litere  de  aur  ziua  de 
1  decembrie,  căci  în  această  zi  în  anul  1918  s-a  realizat  Unirea  cea  mare  a  tuturor 
românilor.  în  acest  an  s-au  împlinit  70  de  ani  de  la  măreţul  act  istoric  ce  s-a 
pecetluit  prin  Marea  Adunare  Naţională  de  la  Alba  Iulia.  Fiii  poporului  nostru 
au  marcat  şi  în  acest  an,  cu  aleasă  recunoştinţă,  aniversarea  a  şapte  decenii  de  la 
Unirea  Transilvaniei  cu  România.  Mass-media  a  acordat  largi  spaţii  acestui  popas 
aniversar,  au  fost  organizate  numeroase  manifestări  dedicate  Unirii.  Acestea  toate 
au  culminat  cu  grandioasa  sărbătoare  a  unităţii  întregului  popor  materializată  prin 
măreaţa  şi  impresionanta  manifestare  populară  consacrată  aniversării  a  70  de  ani 
de  la  crearea  statului  naţional  unitar  român.  Această  manifestare  a  avut  loc  la 
Bucureşti,  în  Piaţa  Republicii,  la  30  noiembrie,  ziua  încheierii  lucrărilor  marelui 
forum  democratic  al  ţării. 

La  această  adunare  —  în  frunte  cu  Preşedintele  României,  Domnul  Nicolae 
Ceauşescu  —  au  participat  peste  120.000  de  cetăţeni  reprezentanţi  ai  tuturor  jude¬ 
ţelor  ţârii  şi  municipiului  Bucureşti:  muncitori,  ţărani,  intelectuali,  elevi  şi  studenţi. 

Sărbătorim  implinirea  a  70  de  ani  de  la  realizarea  unirii  tuturor  românilor 
intr-un  singur  stat,  în  spaţiul  geografic  şi  etnografic  al  vechii  Dacii,  vatra  noastră 
strămoşească.  Se  cuvine  cu  acest  prilej  aniversar  să  rememorăm  o  parte  din  eveni¬ 
mentele  ce  s-au  petrecut  în  urmă  cu  şapte  decenii. 

Momentul  1  Decembrie  1918  reprezintă  o  piatră  de  hotar  în  istoria  Patriei 
noastre  căci  evenimentul  petrecut  în  această  zi,  în  urmă  cu  70  de  ani,  a  însemnat 
şi  a  marcat  desăvîrşirea  statului  naţional  unitar,  a  constituit  idealul  şi  năzuinţa 
multiseculară  a  celor  mai  înaintate  forţe  ale  neamului  nostru,  a  maselor  largi 
populare,  a  tuturor  fiilor  neamului  românesc.  Trăirea  într-un  singur  stat  unitar 
a  tuturor  românilor  a  fost  o  coordonată  fundamentală  şi  o  năzuinţă  permanentă 
in  istoria  românilor,  fiind  un  rezultat  legic  al  evoluţiei  istorice  a  societăţii  noastre 
româneşti. 

Reconstituirea  statului  unitar  pe  vatra  strămoşească  a  Daciei  a  devenit,  în 
epoca  modernă,  supremul  ideal  al  întregului  popor  român.  Statul  unitar  român 
s-a  desăvirşit  în  1918  pe  temeliile  de  aspiraţii  şi  jertfe  ale  numeroaselor  generaţii 
de  vrednici  înaintaşi.  De  exemplu,  evenimentele  pline  de  glorie  din  anii  1600,  1859 
şi  1877  au  fost  pilonii  trainici  pe  care  s-au  realizat,  în  istoricul  an  1918,  statul 
naţional  român  unitar. 

Conştiinţa  unităţii  noastre  de  neam  este  o  permanenţă  în  istoria  poporului 
român.  Graniţele  temporare  aşezate  în  mod  artificial  de  stăpînitori  între  provin¬ 
ciile  româneşti  nu  au  fost  nicicînd  bariere  de  netrecut,  căci  neamul  nostru  „s-a 
strîns  ca  lîna  pe  fus  în  jurul  Carpaţilor".  Toţi  românii  aveau  certitudinea  că  sînt 
fraţi  de  acelaşi  neam,  lege  şi  credinţă,  chiar  dacă  trăiesc  „răsfiraţi*4  în  Moldova, 
Muntenia,  Transilvania  sau  Dobrogea.  Astfel  slujitorii  Bisericii  tipăreau  şi  difuzau 
„cărţi  pentru  toţi  românii  oriunde  ar  locui**.  Cărţi  ca  cele  tipărite  de  diaconul 

Coresi  la  Braşov,  Mitropolitul  Varlaam  la  Iaşi,  Mitropolitul  Simkm  Ştefan  la 
Bălgrad  şi  altele,  au  contribuit  substanţial,  alături  de  alţi  factori  la  întărirea  şi 
dezvoltarea  conştiinţei  unităţii  noastre  de  neam. 

Cu  toate  că  unirea  tuturor  românilor  sub  acelaşi  steag  de  către  Mihai  Vitea¬ 
zul  a  fost  temporară,  fiind  destrămată,  acest  fapt  împlinit  a  devenit  un  important 
moment  de  referinţă  şi  un  măreţ  ideal  pentru  evenimentele  şi  generaţiile  urmă¬ 
toare.  In  vremuri  deosebit  de  crîncene  pentru  românii  transilvăneni,  cînd  ei  erau 
copleşiţi  de  „o  triplă  iobăgie44  (L.  Blaga),  politică,  economică  şi  bisericească,  nu 
puţini  erau  cei  oare  îşi  părăseau  vetrele  săteşti  şi  treceau  munţii  noştri  la  fraţii  de 
acelaşi  neam,  de  aceeaşi  credinţă  şi  care  vorbeau  aceeaşi  limbă. 

Unirea  tuturor  românilor  era  o  năzuinţă  şi  un  gînd  ce  stăruia  cu  putere  în 
conştiinţa  neamului  nostru.  In  prima  jumătate  a  secolului  trecut,  conştiinţa  unităţii 
noastre  de  neam  s-a  amplificat  mereu  încît  era  o  lealitate  de  necontestat.  Gheorghe 
Bariţiu  scria  că  „ unirea  naţională  era  frumoasa  deviză  ce  răsuna  în  toate  părţile 
şi  deşteaptă  duhurile  cu  putere  multă".  Această  conştiinţă  şi  dorinţă  fierbinte  de 
unire  a  tuturor  românilor  au  fost  exprimate  prin  aclamaţii  entuziaste  —  la  15  mai 
pe  Cîmpia  Libertăţii  de  la  Blaj  —  „Noi  vrem  să  ne  unim  cu  ţarar.  Dar  pentru 
că  situaţia  istorică  generală  nu  era  favorabilă  românilor,  au  trebuit  să  treacă  şapte 
decenii  pînă  să  se  împlinească  măreaţa  dorinţă  exprimată  la  Blaj  de  mulţimile 
participante. 

In  tot  decursul  primului  război  mondial,  voinţa  populaţiei  române  de  a  se 
uni  cu  fraţii  din  celelalte  provincii  româneşti  era  arătată  cu  pregnanţă.  Iată  cum 
consemna  această  realitate  ziarul  german  bănăţean  „Temeswarer  Zeitung4*  din 
16  noiembrie  1918:  „Nimeni  nu  trebuie  să  se  îndoiască  că  această  Românie...  va 
lua  fiinţă  în  viitorul  apropiat . . .  Cine  nu  vrea  să  înţeleagă  aceasta  fie  că  nu  are 
curajul  să  primească  în  faţă  adevărul,  ori  este  analfabet  din  punct  de  vedere 
politic44. 

Voinţa  de  unitate  naţională  grăbea  marele  plebiscit  naţional  din  cetatea 
primei  uniri.  In  editorialul  intitulat:  „La  Alba  Iulia",  ziarul  „Adevărul44  din  17 
noiembrie  1918  scria:  „Naţiunea  română  care  de  veacuri  a  suportat  jugul  robiei 
naţionale,  voieşte  acum  să  devină  cu  desăvîrşire  liberă  şi  să  se  contopească  într-un 
singur  stat  naţional.  Românii  din  Transilvania  şi  Ungaria,  fără  deosebire  de  clasă, 
voiesc  să  se  unească  cu  fraţii  lor  de  peste  munţi . . .  Prin  aceasta  se  va  înfăptui, 
în  fine,  ceea  ce  înainte  cu  300  de  ani  a  fost  zădărnicit  prin  uneltirile  barbare  ale 
unor  tirani.  A  sosit,  aşadar,  „plinirea  vremii44.  Ziarul  „Unirea44  chema  masele 
populare  printr-un  apel  intitulat  „ Veniţi  la  Alba  Iulia"  şi  scria:  „Veniţi  cu  toţii 
La  Marea  Adunare  Naţională  care  se  va  ţine  la  1  decembrie  în  Bălgradul  lui  Mihai 
Viteazul.  Veniţi  cu  miile  şi  cu  zecile  de  miil  Lăsaţi  pe  o  zi  grijile  voastre  acasă, 
căci  în  această  zi  vom  pune  temelia  unui  viitor  bun  şi  fericit  pentru  întreg  neamul 
nostru  românesc.  In  Alba  Iulia  vor  fi  împreună  cu  noi  toţi  fiii  aleşi  ai  neamului 
nostru.  E  ziua  cînd  se  vor  hotărî  asupra  sorţii  noastre  pentru  o  veşnicie.  Veniţi  şi 
juraţi  că  nedespărţiţi  vom  fi  şi  uniţi  răminem  de  aici  înainte  cu  fraţii  noştri  de 
pe  tot  cuprinsul  pămîntului  românesc  sub  noua  şi  nedespărţita  cîrmuire". 

Cu  cîteva  zile  înainte  au  început  să  vină  sute  de  grupuri  cîntînd,  cu  bucurie 
mare,  imne  patriotice  „Deşteaptă-te  române44,  „Pe-al  nostru  steag  e  scris  unire**, 
„Hora  Unirii44,  „Treceţi  batalioane  române44,  „Ardealul  ne  cheamă44  şi  altele. 

Cu  toate  greutăţile  şi  opreliştile,  au  sosit  la  Alba  Iulia  peste  100.000  de 
oameni,  hotărînd  pentru  eternitate  unirea  Transilvaniei  cu  România. 

In  ziua  de  1  decembrie  1918,  la  Alba  Iulia,  din  încredinţarea  şi  în  numele 
Marelui  Sfat  al  naţiunii  din  Transilvania,  Ungaria  şi  Banat,  Vasile  Goldiş  supunea 
spre  aprobare  „Măritei  Adunări  Naţionale44,  hotărîrea  de  unire  a  tuturor  românilor. 
Această  hotărîre  de  unire  a  fost  întîmpinată  cu  deosebit  entuziasm  de  partici¬ 
panţii  la  Marea  Adunare  Naţională  de  la  Alba  Iulia,  cît  şi  de  întregul  popor  român 
de  pe  ambele  versante  ale  Carpaţilor. 

Explicaţia  adeziunii  conştiente  şi  plenare  a  maselor  româneşti  la  actul  Unirii 
din  1918  trebuie  căutată  şi  în  lucrarea  perseverentă  şi  conştientă  a  slujitorilor 
Bisericii  noastre  strămoşeşti.  Este  suficient  să  ne  gîndim  la  activitatea  sistematică 
a  Mitropolitului  Şaguna  şi  a  colaboratorilor  săi  luminaţi,  în  domeniul  învăţămîn- 
tului.  Aşa  vom  înţelege  participarea  la  Alba  Iulia  a  mai  multor  slujitori  ai  Bise¬ 
ricii  noastre.  Este  relevant  să  ne  amintim  de  Episcopul  Aradului,  Ioan  Papp,  care 

a  fost  ales  preşedinte  al  Marii  Adunări  Naţionale  şi  a  rostit  o  cuvîntare.  De 
asemenea.  Episcopul  Caransebeşului,  Dr.  Miron  Cristea,  oare  a  rostit  o  pătrun¬ 
zătoare  cuvmtare,  arătind  suferinţele  îndurate  de  veacuri  de  către  românii  tran¬ 
silvăneni.  El  a  făcut  parte  şi  din  delegaţia  care  a  prezentat  actul  unirii  la  Bucu¬ 
reşti. 

Prin  unirea  Transilvaniei  cu  Patria-mamă,  s-a  împlinit  astfel  visul  secular 
al  poporului  nostru  şi  a  deschis  o  nouă  etapă  în  dezvoltarea  României.  Acest  act 
este  opera  întregului  popor,  a  întregii  naţiuni,  căci  s-a  împlinit  astfel  voia  mul¬ 
ţimii.  „Nimeni,  în  afară  de  popor,  nu  poate  pretinde  că  a  înfăptuit  Unireau  — 
spunea  Domnul  Nicolae  Ceauşescu,  preşedintele  ţârii  noastre. 

• 

Poporul  nostru  sărbătoreşte  cu  cinste  ziua  de  30  Decembrie  deoarece  în  această 
memorabilă  zi  a  anului  1947  a  avut  loc  instaurarea  Republicii  în  viaţa  României. 
Acest  act  istoric  a  însemnat  piatra  unghiulară  care  stă  neclintită  la  temelia  edifi¬ 
ciului  României  contemporane.  Actul  proclamării  Republicii  a  fost  o  consecinţă 
firească  după  actul  epocal  de  la  23  August  1944.  Instaurarea  Republicii  în  urmă 
cu  41  de  ani  a  fost  realizarea  deplină  a  năzuinţelor  spre  libertate,  dreptate  şi 
neatîrnare,  aspiraţii  pentru  împlinirea  cărora  s-au  jertfit  atîţia  dintre  înaintaşii 
noştri. 

Republica  este  acea  formă  de  stat  „în  care  oamenii  adunaţi  îngrijesc  singuri 
de  soarta  lor  fără  a-şi  pune  stăpîni  pe  cap,  avînd  în  lucrarea  lor  drept  regulă 
dreptatea  şi  drept  ţintă,  frăţia4*,  aşa  o  definea  luminatul  nostru  patriot  Nicolae 
Bâlcescu.  Republica  a  însemnat,  pentru  fiii  acestor  plaiuri,  naşterea  din  nou  a 
Patriei. 

Republica  a  însemnat  restaurarea  drepturilor  umiliţilor  şi  obidiţilor,  a  însem¬ 
nat  libertate  şi  drepturi  celor  mulţi  care  formau  societatea  noastră.  Prin  procla¬ 
marea  Republicii  clasa  muncitoare  a  devenit  făuritoare  de  istorie.  Prin  actul  de 
la  30  Decembrie  1947  s-a  petrecut  o  profundă  schimbare  în  însuşi  chipul  ţării. 
In  societatea  noastră  s-a  asigurat  lichidarea  dominaţiei  străine  imperialiste,  a  stării 
de  înapoiere. 

Prin  eforturile  conjugate  ale  întregului  popor  societatea  românească  a  rea¬ 
lizat,  într-o  perioadă  relativ  scurtă,  o  puternică  dezvoltare  a  forţelor  de  producţie, 
a  tuturor  sectoarelor  economico-sociale.  S-a  realizat  ridicarea  generală  a  nivelului 
de  civilizaţie  al  întregii  naţiuni,  progresul  ştiinţei,  învăţămîntului  şi  culturii,  pre¬ 
cum  şi  creşterea  bunăstării  materiale  şi  spirituale  a  întregului  popor. 

România,  în  urma  celor  41  de  trepte  de  viaţă  republicană,  ne  apare  astăzi  ca 
un  puternic  stat  industrial-agrar  în  plină  dezvoltare.  O  ilustrare  elocventă  a  forţei 
economice  pe  care  Patria  noastră  a  dobîndit-o  în  aceşti  41  de  ani  o  constituie 
indicatorii  sintetici  de  creştere  economică.  Producţia  industrială  a  crescut  în  pre¬ 
zent  de  128  de  ori  faţă  de  anul  1945,  producţia  agricolă  a  crescut  de  peste  9  ori, 
avuţia  naţională  acumulată  este  azi  de  5.100  miliarde  lei,  venitul  naţional  a 
crescut  de  36  de  ori,  iar  fondul  de  retribuţie  generală  de  circa  75  de  ori.  Şi  este 
demn  de  reţinut  că  80  la  sută  din  aceste  impresionante  sporuri  sînt  rodul  integral 
al  celor  23  de  ani  ce  s-au  scurs  de  cînd  în  fruntea  destinelor  ţării  se  află 
Domnul  preşedinte  Nicolae  Ceauşescu,  numit  ctitorul  României  modeme. 

Dacă  ar  fi  să  reamintim  doar  citeva  dintre  realizările  epocale  înfăptuite  de 
neamul  nostru,  este  suficient  să  enumerăm:  hidrocentrala  Porţile  de  Fier,  şantie¬ 
rele  navale  de  la  Constanţa  şi  Tulcea,  canalul  Dunăre — Marea  Neagră  (declarat  o 
imposibilitate  tehnică,  s-a  demonstrat  a  fi  posibil),  metroul  (declarat  a  fi  un 
dezastru  dacă  s-ar  realiza  în  subsolul  nisipos  al  Bucureştilor,  se  arată  a  fi  o  binecu- 
vîntare).  Capitala  se  înnoieşte,  primind  o  înfăţişare  nouă. 

Toate  aceste  impresionante  realizări  istorice  înfăptuite  prin  munca  harni¬ 
cilor  ziditori  ai  vremurilor  noi  însemnează  o  uriaşă  concentrare  a  forţelor  şi  ener¬ 
giilor  creatoare  ale  întregului  popor.  In  preocuparea  susţinută  de  a  se  înfăptui 
programele  de  dezvoltare  intensivă,  Conducătorul  ţării  noastre  preciza:  „Cercetarea 
ştiinţifică  trebuie  să  se  angajeze  cu  toate  forţele  sale  în  soluţionarea  problemelor 
complexe  de  organizare  şi  modernizare,  de  perfecţionare  a  caracteristicilor  mate¬ 
rialelor  existente,  de  realizare  a  noi  şi  noi  materiale  şi  tehnologii. 

Pe  plan  extern,  ţara  noastră  urmăreşte  îti  mod  consecvent  promovarea  cola¬ 
borării  şi  păcii,  dezvoltarea  relaţiilor  în  spiritul  avantajului  reciproc  cu  toate 
statele  lumii.  Dacă  în  anul  1947  România  întreţinea  relaţii  diplomatice  şi  eco¬ 
nomice  cu  numai  25  de  state,  astăzi  ea  întreţine  relaţii  economice,  comerciale  şi 
de  cooperare  cu  peste  150  de  ţări. 

» 

La  acest  popas  aniversar  în  devenirea  noastră  istorică  —  împlinirea  a  70  de 
ani  de  la  Unirea  cea  mare  şi  41  de  ani  de  la  proclamarea  Republicii  —  este  pre¬ 
zentă  şi  Biserica  Ortodoxă  Română.  Iată,  în  acest  sens,  un  fragment  elocvent  din 
telegrama  adresată  Domnului  Nicolae  Ceauşescu,  preşedintele  Republicii  Socialiste 
România,  de  către  Prea  Fericitul  Părinte  Teoctist,  Patriarhul  Bisericii  Ortodoxe 
Române,  telegramă  adresată  în  numele  membrilor  Sfîntului  Sinod  şi  ai  Adunării 
Naţionale  Bisericeşti:  ttAm  luat  act  cu  bucurie  că  lucrarea  Bisericii  noastre  s-a 
integrat  minunatelor  împliniri  cu  care  întreaga  noastră  naţiune  a  întîmpinat  ani¬ 
versarea  a  şapte  decenii  de  la  marea  unire  din  1  Decembrie  1918 ,  moment  istoric 
culminant  pe  calea  înfăptuirii  voinţei  de  unitate  naţională  a  tuturor  românilor ~ 
(Cf.  România  liberă,  nr.  13718  din  14  decembrie  1988,  p.  3). 

Biserica  noastră  strămoşească  a  fost  şi  este  o  Biserică  slujitoare,  o  Biserică 
devenită  „integral  a  poporului**  (N.  Iorga).  Pentru  aceasta,  Biserica  noastră  a  în¬ 
ţeles  şi  înţelege  să  contribuie,  prin  mijloace  proprii,  la  împlinirea  măreţului  pro¬ 
gram  menit  dezvoltării  materiale  şi  spirituale  a  poporului  român  pentru  înălţarea 
Patriei  noastre  pe  culmi  noi  de  progres  şi  civilizaţie. 

Redacţia 

NICOLAE  BĂLAN,  ÎNAINTE  ŞI  ÎN  ZILELE  UNIRII 

DIN  1  DECEMBRIE  1918 

Momente  mai  puţin  cunoscute  din  necazurile  şi  din  activitatea  sa 


Nicolae  Bălan  a  fost  ales  mitropolit  al  Transilvaniei  în  anul  1920.  Pînă  atunci 
a  fost  profesor  la  Academia  Teologică  din  Sibiu,  ca  laic.  N-a  fost  însă  dintre  aceia 
care  s-au  dedicat  numai  muncii  de  la  catedră,  ci  a  fost  şi  un  însufleţit  luptător 
pentru  drepturilor  românilor  şi,  nu  de  puţine  ori,  a  riscat  represiuni  din  partea 
autorităţilor  de  la  Budapesta  şi  de  la  cele  locale,  iar  în  1918  a  fost  unul  dintre 
luptătorii  de  înaltă  răspundere  în  pregătirea  Unirii,  deşi  rolul  său  n-a  fost  întot¬ 
deauna  evidenţiat  aşa  cum  s-a  cuvenit.  A  îndeplinit  o  misiune  diplomatică  dintre 
cele  mai  importante,  asupra  căreia  ne  vom  opri  în  cele  ce  urmează,  dar  nu  înainte 
de  a  da  la  iveală  şi  documentele  unui  necaz  prin  care  a  trecut  în  1913 — 1914. 

Printre  fruntaşii  transilvăneni  care  au  jucat  un  rol  însemnat  în  pregătirea, 
în  ultima  fază,  şi  realizarea  Unirii  din  1918,  unul  din  cei  mai  mari  a  fost  fără 
îndoială  şi  Vasile  Goldiş.  El  va  redacta  Declaraţia  de  la  Oradea,  prezentată  de 
Al.  Vaida  Voievod  în  Parlamentul  de  la  Budapesta,  la  18  octombrie  1918,  şi  tot 
el  va  redacta,  in  aceeaşi  zi,  manifestul  „Către  populaţia  lumii44,  în  limbile  română 
şi  franceză,  difuzat  prin  staţia  de  telegrafie  de  la  Praga.  Va  face  parte  din  Con¬ 
siliul  Naţional  Central  Român  constituit  la  Budapesta  la  29  octombrie  1918,  căruia 
i  se  va  fixa  centrul  la  Arad.  Aici,  împreună  cu  Ioan  Suciu  şi  Ştefan  Ciceo-Pop, 
va  organiza  şi  desfăşurarea  Adunării  de  la  Alba  Iulia  şi  va  redacta  proiectul  de 
rezoluţie  ce  urma  să  fie  citit  acolo.  El  îl  va  şi  citi. 

Pe  bună  dreptate,  mai  tîrziu,  în  1932,  îşi  va  aminti  într-o  cuvîntare:  „ Destinul 
a  voit  ca  propunerea  unirii  la  Alba  Iulia  s-o  facă  arădeanul  care  vă  vorbeşte 
acum".  Dar  întotdeauna  în  spatele  marilor  întreprinderi  de  genul  acesta,  mai  există 
şi  mulţi  lucrători  nevăzuţi,  nu  mai  puţin  patrioţi,  nici  cu  mai  puţin  curaj,  şi  nici 
cu  mai  puţine  idei,  dar  uneori  defavorizaţi  de  soartă.  Unul  dintre  aceştia  a  fost 
şi  dr.  Nicolae  Bălan,  viitorul  mitropolit  al  Transilvaniei  (1920 — 1955).  In  prea  multe 
din  studiile  dedicate  momentului,  numele  său  este  pur  şi  simplu  cu  desăvîrşire 
omis,  deşi  prin  volumele  de  documente,  ici  şi  colo,  mai  este  amintit.  Noi  vom 
încerca  să-i  schiţăm  contribuţia  după  materialele  de  arhivă  care  ne  sînt  la  înde- 
mînă  şi  care  nu  întunecă  rolul  nimănui,  dar  aduc  ştiri  care,  întregind  istoria 
evenimentelor,  merită  să  fie  cunoscute  în  cele  mai  mici  amănunte. 

De  aceea  ne-am  şi  propus  să  dăm  la  lumină  aceste  documente,  fiindcă  din¬ 
colo  de  ceea  ce  vom  spune  noi,  vor  vorbi  ele  înşile  despre  om  şi  faptele  lui: 

încă  din  1913  profesorul  dr.  Nicolae  Bălan  era  în  atenţia  autorităţilor  ma¬ 
ghiare  care  i-au  făcut  un  proces  de  instigare  împotriva  statului  pentru  că,  plim- 
bîndu-se  prin  preajma  unor  trupe  care  făceau  instrucţie  militară,  îi  sfătuise  pe 
soldaţii  români  să  vorbească  româneşte,  şi  pe  cei  saşi,  săseşte  (vezi  „Revista  de 
istorie44  12,  1983,  p.  1211).  Putem  urmări  întîmplarea  din  scrisorile  lui  Nicolae 
Bălan  adresate  unui  prieten,  deputat  în  parlamentul  de  la  Budapesta,  căruia  i-a 
cerut  ajutorul,  deoarece  risca  o  condamnare.  Cu  acest  caz  a  fost  la  curent  şi 
mitropolitul  Ioan  Meţianu,  şi  episcopul  de  Caransebeş  Miron  Cristea,  viitorul 
Patriarh. 

Dăm  în  continuare  textele  acestor  scrisori  care,  după  ştiinţa  noastră,  n-au 
fost  încă  publicate.  Dacă  vor  fi  fost,  cititorii  de  azi  îşi  vor  reînnoi  episodul  care 
rămîne  pînă  acum  interesant,  prin  ceea  ce  relatează  despre  cum  un  lucru  obiş¬ 
nuit  şi  nevinovat  putea  fi  transformat  într-un  cap  de  acuzaţie  politică.  El  mai  arată 

şi  teama  permanentă  sub  care  trăiau  românii,  ca  să  nu  le  fie  răstălmăcite  gestu¬ 
rile,  cuvintele. 


Mult  stimate  domnule  deputat, 

Un  incident  de  tot  neplăcut,  ce  mi  s-a  întîmplat  înainte  de  aceasta  cu  aproape 
trei  săptămîni,  mă  face  să  mă  îndrept  cătră  D-Voastră.  înainte  de-a  Vă  ruga  de 
sprijin,  Vă  voiu  istorisi  cazul  ce  mi  s-a  întîmplat. 

în  15  Oct.  st.n.,  între  orele  10 — 11  a.m.  am  ieşit  la  plimbare,  însoţit  de  un  fost 
elev  al  meu,  absolventul  în  teologie  Ieronim  Grovu ,  pe  cîmpul  din  partea  de  către 
comuna  Şelimbâr  a  Sibiului.  Aici  am  ajuns  la  marginea  terenului  de  exerciţii  pen¬ 
tru  militari  (pe  care  e  permisă  trecerea  şi  pentru  civili)  şi  am  apucat  pe  un  drum, 
pe  dunga  căruia  şedeau  pe  iarbă  cîteva  grupuri  de  soldaţi.  Am  trecut  pe  lingă 
vreo  două  grupuri  şi  cînd  am  ajuns  la  altul,  ai  cărui  feciori  povesteau  întreolaltă , 
i-am  întrebat  prieteneşte,  ce  fac.  Un  soldat  mi-a  răspuns  că  învaţă  ungureşte.  Eu 
atunci  mi-am  oprit  pasul  cîteva  clipe  şi,  cu  un  interes  de  profesor,  am  ascultat 
cum  un  soldat  spunea  cuvîntul  „ jelentem “  şi  făcea  pe  altul  să  reproducă  acelaş 
cuvînt,  dar  acest  din  urmă  n-a  putut  zice  „jelentemu ,  ci  „elentem",  iar  cel  dinţii 
l-a  cores.  Cînd  am  plecat  mai  departe,  în  treacăt  şi  absolut  fără  nici  o  intenţie  am 
făcut  observaţia:  „Greu  merge;  greu  ciripeşte  rîndunica  şi  croncăne  cioara  pe  alt 
glas Soldaţii  nu  s-au  simţit  deloc  conturbaţi  în  ocupaţia  lor  şi  nici  n-au  zis 
nimic,  iar  noi  ne-am  continuat  plimbarea  intrînd  în  oraş  pe  drumul  ce  vine  dinspre 
Răşinari. 

A  doua  zi,  în  16  Oct.  pe  la  orele  2  şi  1/2  d.a.  am  ieşit  iarăşi  la  plimbare, 

însoţit  tot  de  acelaşi  domn,  pe  locul  pe  unde  fusesem  cu  o  zi  mai  înainte,  fără  să 

bănuiesc  că  tocmai  acolo,  pe  câmp,  mi-s-ar  putea  întîmpla  vre-o  neplăcere.  Eu 
locuiesc  într-o  parte  a  oraşului  care  e  departe  de  parcul  frecventat  de  public,  şi 
cum  era  o  zi  foarte  frumoasă,  am  ieşit  pe  cîmpul  amintit,  de  unde  se  deschide  o 
privelişte  încîntâtoare  spre  Carpaţii  învecinaţi.  Ajungînd  la  marginea  terenului 
de  exerciţii,  am  văzut  nişte  soldaţi  pe  locul  pe  care  stătuseră  şi  în  ziua  prece¬ 
dentă,  dar  fără  să-i  luăm  în  seamă  şi  fără  să  zicem  ceva,  am  trecut  pe  lingă  dînşii 
la  o  distanţă  de  15 — 20  metri,  ori  poate  şi  mai  bine.  Cînd  mergeam  înainte,  auzim 

că  strigă  cineva  după  noi,  să  ne  oprim.  Stînd  pe  loc,  s-a  apropiat  de  noi  un  loco¬ 

tenent,  care,  tremurînd  din  amîndouă  mîinile  de  escitaţiei,  mi  s-a  prezentat  drept 
Schroder  Istvân,  la  ceea  ce  noi  i-am  spus  numele  nostru.  El  ne-a  poftit  să  mergem 
aproape  de  soldaţi,  pe  cari  apoi  i-a  întrebat,  că  noi  suntem  cei  cari  fuseserăm  în 
ziua  precedentă  pe  acolo.  După  ce  soldaţii  i-au  răspuns  afirmativ,  a  chemat  un 
grup  de  soldaţi  cari  stăteau  la  o  distanţă  oarecare  lingă  puşti  aşezate  în  piramidă, 
cu  o  fluierice  a  chemat  alt  grup  de  soldaţi,  le-a  împărţit  patroane,  le-a  comandat 
să-şi  încarce  puştile,  el,  locotenentul,  s-a  înarmat  cu  un  revolver  pe  care  l-a  umplut 
şi  dixpă  ce  a  isprăvit  manevra  aceasta,  care  a  descurs  foarte  teatral,  în  prezenţa 

noastră:  ne-a  declarat  că  ne  deţine.  Atunci  eu  l-am  rugat  foarte  liniştit  şi  dîndu-mi 

seama  că  am  de-a  face  cu  un  om  extrem  de  nervos,  care  poate  deveni  periculos, 
să  ne  spună  că  pentru  ce  ne  deţine.  Credeam  că  ne  consideră  de  spioni,  dar  el  ni-a 
răspuns,  că  ne  deţine  pentru  „agitaţie  in  contra  naţiunii  maghiare La  aceasta 
i-am  reflectat,  că  noi  n-am  făcut  nici  un  fel  de  agitaţie,  şi  că  ne  putem  legitima 
avînd  el  astfel  putinţa  să  ne  tragă  la  răspundere  înaintea  oricărui  for,  dar  că  pro¬ 
cedura  lui  nu  este  deloc  justificată.  La  aceasta  mi-a  răspuns,  că  nu  mai  tratează 
cu  noi  şi  că  trebuie  să-i  urmăm.  Atunci  a  pus  cîţiva  soldaţi  înarmaţi  înaintea 

noastră  şi  cîţiva  după  noi  şi  ne-a  comandat  să  plecăm,  iar  el  mergea  alături  de 

noi,  la  o  distanţă  cam  de  5  paşi,  cu  mina  pe  revolver  şi  urmârindu-ne  cu  privirea . 
După  ce  am  mers  astfel  vre-o  30  de  paşi,  însoţitorul  meu  i-a  atras  din  nou  aten¬ 
ţiunea,  că  eu  sunt  profesor  de  teologie  aici  în  Sibiu  şi  că  purtarea  lui  nu  e  legi¬ 
timată  prin  nemic.  Atunci  el  a  poruncit  soldaţilor  să  se  întoarcă  iar  pe  cîmp,  dar 
pe  doi  i-a  reţinut,  spunîndu-ne  că  îi  reţine  pentru  siguranţa  persoanei  d-sale,  la 
ceea  ce  l-am  asigurat  că  din  partea  noastră  nici  un  fir  de  păr  nu  i  se  va  mişca, 
însoţiţi  de  acei  doi  soldaţi  înarmaţi  şi  de  locotenent,  am  fost  duşi  într-o  cazarmă, 
care  se  află  la  o  depărtare  de  circa  300 — 400  de  paşi  dela  locul  unde  am  fost  deţi¬ 
nuţi.  Ne-au  condus  într-o  cameră  dela  „Wac/ze"  şi  locotenentul  ni-a  adus  la  cunoş¬ 
tinţă  că  a  telefonat  la  poliţie,  iar.  pînă  ce  va  veni  cineva  dela  poliţie  ne  deţine 

acolo .  Eu  i-am  atras  din  nou  atenţiunea  cu  toată  seriozitatea  asupra  urmărilor  pro- 
cedurei  sale,  dar  iarăşi  mi-a  răspuns  că  nu  tratează  cu  mine.  El  s-a  aşezat  în  uşa 
camerei,  iar  la  spate,  în  antişambră  a  ţinut  un  soldat  înarmat,  pe  care  îl  chema 
cînd  mai  aproape  cind  mai  departe,  după  cum  i  se  năzărea  de  mare  primejdia  cel 
ameninţa  din  partea  noastră.  De  cîte  ori  scoteam  orologiul,  căci  timpul  trecea  şi 
noi  stăteam  deţinuţi,  de  cîte  ori  scoteam  batista  ori  îmi  strîngeam  aripa  pardesiu - 
lui  lingă  mine,  căci  era  rece  —  el  punea  mina  pe  revolver.  După  ce  a  trecut  mai 
bine  de  o  jumătate  de  ceas  şi  dela  poliţie  n-a  venit  nimeni ,  l-am  rugat  să  vină 
dinsul  cu  noi  la  poliţie,  ori  să  ie  o  birjă  pe  cheltuiala  mea,  ca  să  ne  legitimăm 
acolo.  El  mi-a  răspuns  foarte  nervos,  că  birjă  pe  cheltuiala  sa  nu  ia,  iar  pe  chel¬ 
tuiala  mea  nu  vrea  să  meargă  cu  birja.  îndată  după  aceea  a  scos  din  portofel  o 
bancnotă  de  50  cor,  şi  a  dat-o  unui  soldat  să  i-o  schimbe,  probabil,  ca  să  ne  arete  că 
nu  fiindcă  n-ar  avea  bani  nu-şi  ia  birjă.  A  chemat  apoi  un  alt  soldat,  l-a  pus  la 
masa  de  scris  din  aceiaşi  cameră,  iar  el  dela  spate,  în  vreme  ce  chemase  mai 
aproape  pe  soldatul  înarmat  din  antişambră,  a  dictat  celui  dela  masă  o  depeşă 
adresată  redacţiei  ziarului  „Peşti  Hirlapu,  în  care  o  roagă  sâ-i  comunice  numele 
corespondentului  său  din  Sibiiu.  Depeşa  a  trimis-o  la  poştă  pe  un  soldat. 

Trecuse  mai  bine  de  o  oră  şi  jumătate  şi  tot  nu  voia  să  ne  elibereze.  în 
acest  timp  eu  am  şezut  pe  o  canapea  şi  priveam  cînd  la  fereastră,  cînd  în  altă 
parte.  Privind  odată  şi  spre  el,  a  sărit  ca  muşcat  de  şarpe  şi  m-a  apostrofat  de  ce-l 
fixez  şi  rid  ironic  de  el.  Mi-a  cerut  apoi  biletul  de  vizită,  declarîndu-mi  că  se 
simte  ofensat  şi-mi  va  cere  satisfacţie.  Eu  m-am  ridicat  să-i  dau  explicaţii,  dar 
nici  să  mă  asculte  n-a  voit,  ci  foarte  nervos  a  scos  notiţul,  a  rupt  din  el  un  petec 
de  hîrtie,  pe  care  a  scris  numele.  Kormszăs  şi  Szabovics,  fbhadnagy,  şi  dîndu-mi-l 
mie,  mi-a  spus  că  aceia  îi  sînt  secundanţii. 

Ce  puteam  eu  să  fac  cu  un  asemenea  om?  Am  primit  toate,  atrăgîndu-i  aten¬ 
ţiunea  asupra  urmărilor  purtării  sale.  Afacerea  cu  duelul  n-a  continuat-o. 

în  sfîrşit,  după  o  aşteptare  de  aproape  2  ore  şi  jumătate,  cit  am  fost  deţi¬ 
nuţi,  avînd  să  sufăr  toate  necuviinţele  acelui  om,  au  sosit  doi  sergenţi  dela  poli¬ 
ţie,  dintre  cari  unul  m-a  cunoscut  că  sunt  profesor  la  seminarul  românesc.  Vrînd 
sergenţii  să  ne  pună  în  libertate,  locotenentul  a  protestat,  ameninţîndu-ne  că,  dacă 
nu  ne  excortează  sergenţii,  ne  excorteazâ  el  cu  soldaţii.  Astfel  am  plecat,  însoţin - 
du-ne  soldaţii  de  la  distanţă  şi  însoţindu-ne  şi  locotenentul  cu  mina  pe  revolver. 
Norocul  că  ne-a  scos  în  cale  pe  o  stradă  laterală  pe  un  subcăpitan  de  la  poliţie, 
căruia  i-au  predat  cazul  şi  astfel  am  scăpat  de  situaţia  penibilă  de-a  intra  în 
oraş  excortaţi. 

La  poliţie  am  predat  cazul  cum  s-a  întîmplat.  în  contra  purtării  locotenen¬ 
tului,  prin  dl.  avocat  D.  Lucian  Borcea  am  făcut  a  doua  zi  arătare  la  ministrul 
de  honvezi.  Cazul  a  trecut  şi  în  publicistică,  fiind  prezentat  în  foile  maghiare  ca 
agitator. 

Toată  lumea  cu  bun  simţ  —  chiar  şi  străinii  de  aici  —  au  osîndit  purtarea 
locotenentului.  Eu  n-am  crezut  că  pot  întîlni  un  astfel  de  om,  care  să  mă  bage 
într-un  astfel  de  scandal. 

Vă  rog  acum  pe  D.  Voastră,  dle  deputat,  să  binevoiţi  a  vă  interesa  de  ară¬ 
tarea  ce  am  făcut-o  la  ministrul  de  honvezi  şi,  dacă  s-ar  fi  făcut  vre-o  denunţare 
la  ministrul  cultelor,  de  unde  mi  s-a  votat  salarul,  ce  se  acordă  la  patru  profesori 
de  la  seminarul  nostru,  să  binevoiţi  a  da  explicaţiile  de  lipsă  asupra  persoanei  şi 
a  purtării  mele. 

Al  D.  Voastră  cu  deosebită  stimă: 

% 

Dr.  Nicolae  Bălan 

profesor  la  Seminarul  andreian 

N.  5.  XI.  1913 

A  urmat  a  doua  scrisoare,  cu  intenţia  de  a  se  tempera  lucrurile  de  acolo, 
de  la  Budapesta: 

Mult  onorate  Dle  deputat, 

Intr-o  scrisoare  precedentă  V-am  comunicat  neplăcutul  caz  ce  mi  s-a  intim - 
plat  cu  un  ofiţer  dela  artileria  de  honvezi  de  aici.  La  arătarea  ce  am  făcut-o  la 
timpul  său  ministrului  de  honvezi ,  pînă  acum  n-am  primit  nici  un  răspuns. 

Interesindu-se  înalt  Prea  Sfinţitul  nostru  mitropolit  loan  Meţianu  ce  a  făcut 
procurorul  de  aici  cu  acuza  de  agitaţie  ce  a  inaintat-o  acel  ofiţer  de  honvezi ,  a 
aflat  că  procurorul  de  aici,  Widdon ,  a  întrebat  pe  procurorul  suprem  din  Buda¬ 
pesta,  ce  să  facă  cu  acea  arătare,  deoarece  el,  fiind  vorba  de  un  caz  între  un  civil 
şi  un  miliţian,  nu  ştia  ce  procedură  să  urmeze. 

Cum  aici  sînt  mulţi  denuncianţi ,  cari  umblă  să-şi  cîştige  merite  din  această 
ocupaţie,  mi-e  teamă  ca  nu  cumva  procurorul  suprem  să  interpreteze  greşit  cazul 
meu  pe  baza  unor  denuncieri  tendenţioase.  Am  cunoştinţă  că  de  aici  s-ar  fi  trimis 
astfel  de  denuncieri  la  ministrul  de  culte. 

Vă  rog  deci  respectuos,  să  binevoiţi  a  interveni  în  cazul  meu  şi  la  procurorul 
suprem,  dîndu-i  informaţiunile  ce  le  veţi  crede  de  necesare. 

Nu  mă  nelinişteşte  gîndul  că  aş  fi  săvîrşit  vre-un  lucru  culpabil,  pentru  că, 
cazul  întreg  e  a  se  reduce  la  nesocotinţa  acelui  ofiţer,  dar  mă  jenează  faptul,  că 
tocmai  eu,  care  ca  profesor  de  teologie  mi-am  văzut  numai  de  chemarea  mea,  am 
ajuns  într-un  asemenea  caz. 

Rugîndu-vă  încă  o  dată  de  scuze ,  pentru  molestarea  ce  Vi-o  fac  prin  rugarea 

mea, 

cu  deosebită  stimă 

Sibiu  17.  XI.  1913  Nicolae  Bălan 

Profesorla  Seminarul  Andreian 

Cum  lucrurile  în  loc  să  se  limpezească  luau  proporţii  —  era  în  interesul 
autorităţilor  maghiare  să  facă  din  acest  incident  un  caz  şi  procurorul  din  Buda¬ 
pesta  dăduse  instrucţiuni  să  fie  urmată  nu  reclamaţia  lui  Nicolae  Bălan,  ci  a  ofi¬ 
ţerului  maghiar,  Nicolae  Bălan  scrie  a  treia  scrisoare: 

Magnificienţa  Voastră,  Domnule  Deputat, 

In  două  scrisori  anterioare  V-am  rugat  să  binevoiţi  a  interveni  în  favorul 
meu  în  chestiunea  unui  neplăcut  incident  ce  l-am  avut  cu  un  ofiţer  de  la  artileria 
de  honvezi  de  aici  şi  pe  care  Vi  l-am  descris  mai  pe  larg. 

Complicaţiile  ce  s-au  ivit  de  atunci  încoace  în  acest  incident,  mă  fac  să  mă 
îndrept  din  nou  către  Magnificienţa  Voastră,  ca  şi  cătră  singura  persoană  cu 
influenţă  care-mi  poate  da  ajutor,  —  căci  în  loc  ca  să  primesc  satisfacţie  pentru 
ofensa  ce  mi  s-a  adus,  acum  sînt  pe  cale  de-a  fi  tîrît  pe  nedreptul  într-un  proces 
de  agitaţie. 

Astăzi  am  fost  citat  la  oficiul  poliţiei  de  graniţă  de  aici,  care  a  fost  încredin¬ 
ţat  să  facă  investigaţia  prealabilă  în  cauza  ajcuzei  de  agitaţie  făcută  în  contra  mea. 
Se  vede  că  în  acest  sens  a  rezolvat  chestiunea  procurorul  suprem  din  Budapesta, 
dela  care  ceruse  informaţiune  procurorul  de  aici. 

Ştiu  că  cîţiva  soldaţi,  cari  încă  au  fost  ascultaţi,  au  fasicmat  că  eu  i-aş  fi 
agitat  să  nu  înveţe  ungureşte  ceea  ce  nici  decum  nu  corespunde  adevărului.  Aceste 
fasiuni  au  fost  însă  puse  la  cale  de  însuşi  superiorul  lor,  locotenentul  cu  care  mi 
s-a  întîmplat  incidentul,  ca  prezentîndu-mă  pe  mine  de  agitator,  să  se  spele  pe 
el  de  vină  pentru  felul  cum  m-a  tratat.  Magnificenţei  Voastre  vă  pot  comunica, 
ştiind  că  nu  veţi  face  uz  de  aceasta,  că  am  informaţiuni  directe  dela  un  soldai 
român ,  că  locotenentul  a  instruit  pe  soldaţii  chemaţi  ca  martori,  ca  sd  fasioneze 
în  contra  mea. 

Astfel  e  pus  totul  la  cale  ca  să  fiu  pedepsit  pentru  agitaţie. 

Pînă  acum  de  la  tribunal  n-am  primit  nimic,  deci  nici  procurorul  n-a  înain¬ 
tat  încă  acuza,  ci  se  face  numai  cererea  prealabilă.  Vă  rog  deci  cu  tot  respectul,  să 
binevoiţi  a  interveni  în  favorul  meu  la  dl.  ministru  de  justiţie,  ca  să  se  sisteze 
acest  proces,  acum  pînă  ce  e  în  faza  primă  a  desfăşurării  sale. 

Eu  în  viaţa  mea  n-am  făcut  politică,  ci  mi-am  văzut  de  chemare,  şi  chiar 
dacă  aş  fi  voit  să  fac  vreodată  politică,  spre  ceea  ce  n-am  nici  un  talent,  nu  mi-aş 

fi  ales  cîţiva  soldaţi  pe  cari  i-am  întilnit  întîmplător,  ieşind  la  plimbare,  lingă  o 
margine  de  drum.  Vă  rog  să  daţi  la  locul  competent  toate  asigurările  în  privinţa 
conduitei  mele. 

Am  cetit  şi  eu  în  ziare  declaraţia  actualului  ministru  de  justiţie,  că  revidează 

insuş  procesele  de  acest  fel,  fiind  deci  un  bărbat  care  judecă  cu  calmitate,  în  ase¬ 

menea  chestiuni,  sunt  convins  că  intervenirea  Magnificenţei  Voastre  m-ar  scăpa 
de  o  supărare  ce  în  chip  forţat  vreau  să  mi-o  facă. 

Pentru  liniştea  mea ,  Vă  rog  de  sfatul  Magnificenţei  Voastre,  în  cauza  aceasta. 

Cu  deosebită  stimă 

Sibiiu.  2.  XII.  1913  Nicolae  Bălan 

Profesor  la  Seminarul  andreian 

Explicaţiile  date  de  Nicolae  Bălan  cu  privire  la  faptul  că  nu  face  politică,  erau 

destinate  ministrului  de  justiţie»  iar  explicaţia  că  dacă  ar  fi  avut  de  gînd  să  facă 

aşa  ceva,  n-ar  fi  făcut-o  cu  cîţiva  soldaţi  răzleţi,  era  menită  să  prevină  că  va 
ridiculiza  acuzaţia,  în  cazul  că  ar  ajunge  la  tribunal.  Cum  lucrurile  mergeau  totuşi 
spre  proces,  Nicolae  Bălan  avertiza  pe  susţinătorul  său,  deoarece  pe  bună  dreptate 
se  temea  că  dintr-un  asemenea  proces  nu  putea  ieşi  decît  condamnat.  Tot  pentru 
uzul  ministrului  de  justiţie  avertiza  însă  că.  abia  acum,  prin  proces,  se  face  agi¬ 
taţie,  care  nu  putea  fi  spre  folosul  statului  maghiar: 

Magnificenţa  Voastră,  Domnule  Deputat, 

Bazîndu-mă  pe  bunăvoinţa  cu  care  Magn.  Voastră  mi-aţi  spus  să  Vă  ţin  în 
curent  cu  desvoltarea  procesului  meu,  Vă  comunic,  că  s-a  fixat  termenul  pentru 
pertractarea  excepţiilor  pe  ziua  de  27  Ian.  n.  a.c.,  deci  peste  o  săptămînă. 

Procesul  deci  se  dezvoltă  şi  după  starea  de  azi  a  lui,  el  e  în  de  favorul  meu. 

Avocatul  îmi  spune  că  acum,  cu  ocazia  pertractării  excepţiilor,  s-ar  putea 
cassa  mai  uşor  prin  influenţă  de  sus. 

Vă  rog  deci  să  binevoiţi  a  interveni  în  favorul  meu  acum,  cu  această  ocazie 
potrivită. 

Dacă  n-a  fost  agitaţie  la  început,  prin  acest  proces  nedrept  pornit  împotriva 
mea  se  face  agitaţie.  Un  ministru  cumpănit  va  aprecia  şi  acest  motiv. 

Al  Magnificenţei  Voastre 
devotat 

Sibiu,  la  6.  I.  v.  1914  Nicolae  Bălan 

Nicolae  Bălan  şi-a  angajat  totuşi  un  avocat,  pe  Lucian  Borcia.  Ruga  acum 
pe  deputatul  prieten  să  intervină  la  guvern  şi  prin  Dr.  Mihalyi,  cunoscut  om  poli¬ 
tic  român,  pentru  a  se  sista  procesul: 

Magnificenţa  Voastră, 

Domnule  Deputat, 

In%  conformitate  cu  sfatul  ce  aţi  binevoit  a  mi-l  da,  Vă  trimit  excepţiile  ce 
le-a  făcut  avocatul  meu  faţă  de  avocatul  de  acuză  în  contra  mea,  precum  şi  o 
scrisoare  în  limba  maghiară,  la  care  alătur  notiţa  ce  a  fost  împărţită  şi  cetită 
între  soldaţi. 

Pentru  a  Vă  informa  complet,  Vă  comunic  că  avocatul  meu,  dl.  Dr.  Lucian 
Borcia,  în  vremea  cit  am  fost  eu  dus  din  Sibiiu,  cătînd  să  se  apropie  de  sfîrşit 
favorabil  tratativelor  de  împăcare  cu  guvernul,  a  scris  în  cauza  mea  d-lui  deputat 
D.  Mihali  rugindu-l  să  intervină  pentru  sistarea  procesului. 

Cu  toate  acestea  eu  Vă  rog  pe  Magnificenţa  Voastră  să  binevoiţi  a  interveni 
Magnificenţa  Voastră,  căci  am  mai  mare  nădejde  de  rezolvat.  Vă  asigur  că  apăraţi 
o  cauză  dreaptă,  iar  pe  mine  m-aţi  scăpa  de  o  mare  nedreptate  ce  mi  s-ar  face 
osîndindu-mă. 

Vă  rog  totodată  ca,  dacă  procesul  nu  s-ar  sista,  să  binevoiţi  a-mi  retrimite 
notiţa  din  ziar.  ca  să  pot  face  uz  de  ea. 

Al  Magnificenţei  Voastre  devotat 
Sibiiu,  12  1.  1914 


Nicolae  Bălan 

La  sfîrşitul  lui  ianuarie  1914  lucrurile  încă  nu  se  clarificaseră.  Se  mergea 
spre  proces: 

Magnificenţa  Voastră  Domnule  Deputat, 

Vă  mulţumesc  pentru  cele  comunicate  în  scrisoarea  din  24  l.c.  şi  Vă  rog  cu 
tot  respectul  să  binevoiţi  a  Vă  întrepune  la  locurile  competente  în  favorul  meu. 

Tribunalul  de  aici  n-a  luat  în  considerare  excepţiile  făcute  contra  actului 
de  acuză,  ci  a  hotărît  să  se  ţină  pertractare.  Termenul  pentru  pertractare  încă  nu 
s-a  fixat,  dar  se  va  fixa  în  timp  scurt.  Astfel  mă  găsesc  tras  înaintea  tribunalului 
pentru  o  faptă  pe  care  n-am  săvîrşit-o  şi  care  cu  mijloace  imorale  mi  se  pune  în 
sarcina  mea.  Dar  fiind  că  acel  locotenent  dispune  de  soldaţii  subordonaţi  lui  cum 
îi  place,  şi  ca  să  scape  de  urmările  faptei  sale  nesocotite  i-a  instruit  ce  să  fasioneze 
în  contra  mea,  mă  pot  aştepta  să  fiu  osîndit.  Ce  încredere  pot  eu  să  am  în  nişte 
soldaţi  cari  tremură  înaintea  superiorului  lor,  că  vor  mărturisi  adevărul? 

Temîndu-mă  de  o  judecată  nedreaptă,  care  pentru  mine  ar  fi  foarte  deprimă- 
toare,  Vă  rog  încă  o  dată  de  sprijinul  binevoitor  al  Magnificenţei  Voastre. 

Al  Magnificenţei  Voastre 

devotat 

Sibiu,  30  I.  n.  1914  Nicolae  Bălan 

Fixîndu-se  procesul,  Nicolae  Bălan  îşi  anunţă  binevoitorul  amic  de  la  Bu¬ 
dapesta: 


Magnificenţa  Voastră,  Domnule  deputat, 

Ieri  am  primit  de  la  tribunalul  de  aici  o  citaţie  pe  ziua  de  26  l.c.,  cînd  se 
va  ţine  pertractarea  în  cauza  mea. 

Astăzi  a  plecat  la  Budapesta  advocatul  meu,  dl.  D.  Borcea,  care  se  va  prezenta 
şi  la  Magnificenţa  Voastră,  ca  să  Vă  spună  cum  stă  procesul  ce  mi  se  face. 

Apropiindu-se  ziua  pertractării,  Vă  rog  încă  odată  să  binevoiţi  a  face  cele 
ce  Vă  stau  în  putinţă  în  favorul  meu. 

Al  Magnificenţei  Voastre 

devotat 

Sibiiu,  16.  II  n.t  1914.  Nicolae  Bălan 

% 

Procesul  s-a  amînat.  Nicolae  Bălan  prevedea  o  achitare,  dar  acum  se  temea 
de  recursul  procurorului  local: 

Magnificenţa  Voastră  Dle.  deputat, 

Pertractarea  procesului  meu,  fixat  pe  ziua  de  26  (ieri,  Joi )  l.c.  —  s-a  amînat, 
fiindcă  martorii  pe  cari  îi  propusese  advocatul  meu  să  fie  chemaţi ,  n-au  primit 
citaţia  şi  nu  s-au  prezentat. 

După  informaţiile  ce  mi  le-a  adus  avocatul  meu,  ministrul  de  justiţie  ar  fi 
promis  că  va  cere  actele  la  sine.  Pînă  în  26  actele  nu  au  fost  cerute.  Dispoziţia 
aici  e  aşa,  că  atît  procurorul  cit  şi  jurii  ar  fi  mai  veseli  dacă  s-ar  sista  procesul 
de  sus. 

Vă  rog  deci  ca  să  binevoiţi  a  Vă  întrepune  în  favorul  meu  în  acest  sens. 
Dacă,  în  cazul  cel  mai  rău,  ministrul  nu  ar  face-o  aceasta,  atunci  Vă  rog  să-l 
rugaţi  să  avizeze  pe  procurorul  de  aici  ca  să  nu  recureze  contra  sentinţei  tribu¬ 
nalului,  dacă  ea  ar  fi  favorabilă,  pe  cum  eu  sperez.  Practica,  în  cazuri  de  acestea, 
e  aşa,  că  procurorul  e  obligat  să  recureze  sentinţele  favorabile  acuzatului  şi  numai 
cînd  are  mandat  de  sus  nu  face  recurs .  O  ştim  aceasta  din  locul  cel  mai  competent, 
pe  cale  indirectă. 

Al  Magnificenţei  Voastre 

devotat 

Sibiiu,  27  II  tl  1914  Nicolae  Bălan 

La  19  martie  1914  procesul  s-a  încheiat.  Nicolae  Bălan  a  fost  achitat.  Toţi 
martorii,  probabil  scăpaţi  de  sub  ameninţare,  şi-au  retras  declaraţiile,  iar  procu- 

romi  şi-a  retras  acuzaţia.  A  urmat  scrisoarea  de  mulţumire  pentru  ceea  ce  va  fi 
făcut  „Magnificenţa"  de  la  Budapesta: 

Magnificenţa  Voastră,  Dle.  deputat, 

Mă  grăbesc  să  Vă  comunic,  că  în  procesul  meu  —  am  fost  achitat  astăzi,  res¬ 
pective,  după  ce  toţi  martorii  ş-au  negat  fasiunea  ce  a  luat-o  poliţia  de  graniţă, 
care  a  făcut  investigaţia  prealabilă,  procurorul  ş-a  retras  acuza.  Acest  deznodămînt 
sunt  convins  că  am  să  Vi-l  mulţumesc  Magnificenţei  Voastre.  Vă  rog  să  primiţi 
expresia  celei  mai  adinei  mulţumite  şi  recunoştinţe  pentru  marele  bine  ce  mi 
l-aţi  făcut,  scăpîndu-mă  de  o  osîndă  nedreaptă  şi  de  o  mare  grijă. 

Pertractarea  a  durat  3  ore  şi  1/2  şi  din  fasiunea  martorilor  a  rezultat,  că 
poliţia  de  graniţă  a  falsificat  fasiunile. 

Al  Magnificenţei  Voastre 

devotat 

Sibiiu,  19.  III  n.  1914  Nicolae  Bălan 

Nicolae  Bălan  l-a  rugat  şi  pe  Miron  Cristea  să  intervină.  Intre  documentele 
rămase  de  la  acesta  există  o  notiţă  pe  care  scrie: 

„Fost.  Descris  cazul.  Ministrul  crede  că  a  agitat  înaintea  unui  Regiment.  De 
fapt,  i-am  spus,  că  numai  cîţiva  feciori  şedeau  pe  marginea  drumului  şi  învăţau 
din  Regulament,  zicînd  „elentem"  în  loc  de  „jelentem".  El  i-a  cores  (corectat,  n.n.) 
şi  a  adus  vorba  cu  pasărea.  L-am  descris  pe  Bălan.  Blînd  etc . . .  cunoscut  ca 
domol.  Min(istrul)  a  promis  că  va  studia  actele  şi  mă  asigură  că  (restul  cinci 
cuvinte  în  ungureşte  B(uda)p(esta)  Miron“ 

In  1918,  începînd  din  octombrie,  redeşteptarea  transilvănenilor  trece  de  la 
forma  declaraţională  la  aceea  organizaţională.  Comitetul  Naţional  Român  Central 
cu  sediul  la  Arad  a  dus  la  înfiinţarea  Comitetelor  Naţionale  locale,  în  marile 
oraşe,  pînă  la  comune.  Peste  tot  s-au  dat  proclamaţii  şi  chemări  către  popor,  foarte 
necesare  în  acele  zile  de  nesiguranţă  şi,  pentru  mulţi,  de  derută.  Iată  Chemarea 
publicată  de  Comitetul  Naţional  Român  din  Sibiu: 

Fraţilor  Românii 

V-am  făcut  cunoscut,  zilele  trecute,  că,  în  vederea  prefacerilor  însemnate,  ce 
se  petrec  în  ţară  şi  care  vor  fi  hotărîte  pentru  multă  vreme  asupra  sorţii  noastre, 
s-a  format  aici  în  Sibiiu,  un  Comitet  naţional,  care,  stînd  în  strînsă  înţelegere  cu 
Comitetul  nostru  central  şi  cu  fruntaşii  satelor  noastre,  să  conducă,  în  aceste  părţi 
ale  ţării,  lucrurile  spre  înfăptuirea  unui  viitor  mai  fericit  pe  seama  neamului 
nostru  românesc. 

De  atunci  încoace  s-a  făcut  un  pas  mai  departe . 

Anume,  ivindu-se,  în  această  vreme  de  nelinişte  a  sufletelor,  teama,  că  se 
vor  putea  ivi  turburări  şi  între  locuitorii  din  acest  ţinut,  —  cum  s-a  şi  întâmplat 
în  adevăr  in  unele  părţi,  —  am  aflat  de  lipsă  a  înfiinţa  o  Legiune  română  de  gardişti 
voluntari,  cu  scopul  de  a  susţineă  buna  rînduială  şi  liniştea  între  oameni  şi  a 
apără  viaţa  şi  averea  fiecărui  locuitor  din  aceste  părţi,  fără  deosebire  de  limbă 
şi  de  lege. 

Temelia  acestei  Legiuni  s-a  pus  aici  în  Sibiu,  înrolîndu-se  ca  membri  ai  ei, 
sub  steagul  nostru  naţional,  o  parte  mare  din  oficerii  şi  soldaţii  noştri  aflători  în 
acest  oraş  şi  alegîndu-se  de  conducător  al  ei  d-l  major  Gr.  Valeriu  Liuba. 

Comandamentul  militar  al  Legiunii  nou  înfiinţate  s-a  aşezat  deocamdată  în 
clădirea  Seminarului  andreian,  din  strada  Măcelarilor. 

In  acelaşi  timp  Comitetul  naţional  sibiian  şi  Sfatul  militar  al  Legiunii 
române  sibiiene  s-au  pus  în  legătură  şi  cu  comunele  de  prin  împrejurime,  întoc¬ 
mind  în  mai  multe  din  ele  atît  Sfaturi  naţionale  comunale,  cât  şi  cete  de  gardişti 
români  sub  ascultarea  comandei  militare  române  din  Sibiiu,  şi  potolind  pornirile 
şi  neînţelegerile,  ce  se  iviseră  în  unele  comune. 

Ca,  însă,  lucrarea  noastră  să  nu  rămînă  numai  de  jumătate  şi  ca  întâmplările, 
ce  se  desfăşură  cu  iuţeala  fulgerului,  să  ne  afle  bine  închegaţi,  este  neapărat  de 
lipsă,  să  purcede  ţi  în  următorul  chip: 


STUDII  ŞI  ARTICOLE 


29 


1.  în  fiecare  comună ,  —  întru  cit  nu  s-ar  fi  făcut  pînă  acum,  —  să  se  înfiin¬ 
ţeze  cît  mai  curînd  cîte  un  Sfat  naţional  de  10 — 20  de  membri,  aleşi  din  oamenii 
cei  mai  cinstiţi  şi  mai  cumpăniţi  din  comună.  Sfatul  acesta  se  va  pune  îndată  în 
înţelegere  cu  Comitetul  naţional  din  Sibiiu  (cancelaria  „Asociaţiuniiu ,  str.  Şaguna 
Nr.  6),  avînd  să-i  stea  într-ajutor  la  îndeplinirea  tuturor  ordinelor,  ce  ar  veni  din 
partea  Comitetului  nostru  central,  şi  pregătind  sufletele  pentru  hotărîrile  mari, 
ce  ne  aşteaptă.  Numele  celor  aleşi  în  Sfaturile  comunale,  precum  şi  ale  conducăto¬ 
rilor  acestor  Sfaturi,  se  vor  aduce  fără  amînare  la  cunoştinţa  comitetului  din  Sibiiu. 

2.  Deasemenea  în  fiecare  comună,  —  în  care  nu  s-ar  fi  făcut  pînă  acum,  — 
să  se  întocmească  din  soldaţii  veniţi  dela  front  şi  din  alţi  oameni  harnici  de  a 
purta  arma,  sub  conducerea  unui  oficer  sau  suboficer,  cîte  o  ceată  de  gardişti 
români,  spre  susţinerea  ordinei  şi  siguranţei  în  comună.  Numele  celor  înrolaţi  de 
bună  voie  în  gardă,  precum  şi  al  conducătorilor  cetei ,  se  vor  aduce  îndată  la  cunoş¬ 
tinţă  Comandamentului  Legiunii  române  din  Sibiiu,  sau  prin  telefon,  sau  în  scris, 
sau  —  mai  bine  —  printr-un  om  trimis  anume.  Armele  şi  muniţiunea  de  lipsă, 
—  întru  cit  nu  s-ar  afla  în  comună,  —  se  vor  împărţi  din  partea  Legiunii  din 
Sibiiu ,  care  va  trimite  la  faţa  locului  un  om  al  său,  ca  să  ia  jurămîntul  şi  să  dea 
îndrumările  de  lipsă  celor  înrolaţi  în  ceată.  Gardiştii  noştri  din  orice  comună  vor 
folosi  steagul  nostru  tricolor  şi  vor  purta  cocarde  (frunze)  cu  culorile  naţionale. 

3.  în  acele  comune,  unde  s-ar  fi  înfiinţat  garde  şi  din  partea  locuitorilor  de 
alt  neam,  Românii  încă  vor  da  mînă  de  ajutor  la  susţinerea  ordinei  şi  siguranţei, 
avînd,  însă,  a  face  parte  din  Legiunea  naţională  română  şi  avînd  a  purta,  ca  semn, 
colorile  naţionale.  La  altfel  de  organizări,  Românii  nu  e  bine  să  ia  parte. 

4.  Fiecare,  ostaş  sau  civil,  să  respecteze  averea,  cinstea  şi  viaţa  altera,  fie 
Români,  fie  de  alt  neam,  ferindu-se  de  volnicii,  de  jaf  şi  de  furt,  dar  în  acelaşi  timp 
apârîndu-şi  averea,  cinstea  şi  viaţa  proprie. 

5.  Fiecare  Român  să  ţină  cu  tărie  la  neamul  său  şi  să  nu  se  lase  jignit  în 
sentimentele  sale  naţionale,  dar  în  acelaşi  timp  să  respecteze  demnitatea  de  om 
şi  să  nu  jignească  sentimentele  naţionale  ale  altora. 

Pînă  se  va  face  altă  rînduială  în  ţară ,  să  dea  ascultare  autorităţilor  legiuite, 
iar  întru  cît  conducătorii  comunei  nu  ar  corespunde  chemării  lor,  să  ceară  prin 
Comitetul  din  Sibiiu  schimbarea  lor  şi  înlocuirea  lor  cu  oameni  mai  vrednici.  De 
fapte  volnice,  însă,  şi  mai  cu  seamă  de  răsbunători  să  se  ferească  ori- şi- cine,  căci 
multe  rele  pot  urmă  dintr-un  pas  nesocotit. 

Urmînd  astfel,  ne  vom  arătă  vrednici  de  zile  mari,  pe  care  nUa  fost  dat  a  le 
ajunge  şi  vom  dovedi,  că  merităm  libertatea,  pe  care  o  pretindem  pentru  viitor. 

Aşteptările  de  veacuri  ale  neamului  nostru  sunt  pe  cale  a  se  înfăptui,  recu¬ 
noscute  şi  sprijinite  fiind  de  neamurile  mari  ale  lumei. 

Să  le  asigurăm  îndeplinirea  prin  purtarea  noastră  bărbătească,  dar  totodată 
dreaptă  şi  chibzuită! 

Sibiiu,  9  Novembrie  n.  1918.  Comitetul  naţional  român 

pentru  Sibiiu  şi  împrejurime. 

Peste  tot  s-au  început  mobilizări,  precum  vedem  din  Chemarea  Comandan¬ 
tului  Flonian  Medra  de  la  Alba  Iuiia,  din  12  noiembrie  1918.  S-au  format 
organizaţii  militare  şi  paramilitare  care  să  ţină  ordinea  şi,  la  momentul  potrivit, 
să  întâmpine  trupele  române  care,  fiind  în  război  cu  Austro-Ungaria,  urmau  să  înain¬ 
teze  acum  în  Transilvania.  Generalul  Prezan  a  şi  dat  în  această  privinţă  ordin  de 
înaintare  şi  instrucţiuni  în  legătură  cu  felul  cum  trebuie  să  se  comporte. 

Aceste  Instrucţiuni  merită  să  fie  cunoscute,  mai  ales  pentru  îndemnurile  către 
ofiţeri  şi  soldaţi  de  a  da  dovadă  de  cultura  superioară  a  armatei  române,  şi  de 
spiritul  larg  de  dreptate  şi  de  umanitate. 

Marele  Cartier  General  Anexa  No.  3  la  Ordinul  de  Operaţiuni 

No.  303  din  5/XII/1918. 

Instrucţiuni 

Pentru  trupele  de  ocupaţiune  din  Transilvania  şi  Bucovina. 

Trupele  române,  cari  au  misiunea  istorică  să  ocupe  pămintul  românesc  de 
peste  Carpaţi  pînă  la  Tisa  şi  Dunăre,  nu  trebuie  să  uite  nici-o  clipă,  că  ele  sunt 


30 


MITROPOLIA  ARDEALULUI 

solii  libertăţii  şi  ordinei  şi  ai  civilizaţiei  Statului  român,  că  ele  seamănă  cele  dinţii , 
pe  unde  trec ,  sămînţa  simpatiei  şi  recunoştinţei  pentru  Regatul  României  Mari 
de  miine.  Trupele,  prin  atitudinea  şi  purtarea  lor  faţă  de  populaţia  românească 
şi  cea  străină,  trebuie  să  dovedească  că  oştirea  românească  are  ofiţeri  şi  soldaţi 
luminaţi  de  o  cultură  superioară  şi  pătrunşi  de  un  larg  spirit  de  dreptate  şi  de  uma¬ 
nitate.  Armata  vitejilor  de  la  Oituz,  Mărăşti  şi  Mărăşeşti  trebuie  să  stoarcă  şi  in 
Ardeal  admiraţia  tuturor,  prin  ţinuta  marţială,  prin  disciplina  exemplară  şi  prin 
demnitatea  de  oşteni  ai  flamurilor  biruitoare. 

De  aceea  se  atrage  atenţiunea  Comandamentelor  şi  corpurilor  de  trupă,  să  ia 
toate  măsurile  şi  să  dea  instrucţiuni  unităţilor  în  subordine  asupra  următoarelor: 

1.  Să  nu  fie  înstrăinată  averea  populaţiei  din  oraşele  şi  satele  prin  cari  trec . 
Toate  abaterile  să  fie  sever  pedepsite  şi  imediat  raportate  Marelui  Cartier  Gene¬ 
ral.  Comandanţii  sînt  personal  răspunzători  pentru  fiecare  caz  de  abatere ; 

2.  Aprovizionarea  trupelor  se  va  face  cu  ajutorul  serviciului  de  subzistenţă 
din  interiorul  Regatului.  In  ţinuturile  locuite  de  români  să  nu  se  facă  rechiziţii, 
iar  in  cele  locuite  de  străini,  ele  să  se  facă  contra  plată  şi  neforţate. 

Depozitele  de  alimente  ale  armatei  austro-ungare  şi  ale  Statului,  cari  se  vor 
mai  găsi,  vor  fi  puse  sub  pază  militară,  pînă  la  predarea  lor  serviciului  de  subzis¬ 
tenţă.  Din  aceste  depozite  şi  din  cele  ale  armatei,  cari  se  vor  înfiinţa,  se  vor  împărţi 
alimente  şi  populaţiei,  in  caz  cind  aceasta  ar  fi  lipsită  şi  în  caz  cînd  cantităţile  depo¬ 
zitate  ar  întrece  trebuinţele  armatei; 

3.  In  ţinuturile  locuite  de  români,  paza  ordinei  va  fi  încredinţată  gardelor 
naţionale  locale,  cari  vor  putea  fi  întărite,  în  caz  de  necesitate,  şi  cu  ofiţeri  şi 
soldaţi  români; 

4.  Gardele  naţionale  şi  detaşamentele  străine  vor  fi  dezarmate  şi  dizolvate, 
iar  conducătorii  lor,  în  caz  cînd  ar  fi  elemente  periculoase  ideii  de  stat  român  şi 
ordinei  publice,  vor  fi  arestaţi  şi  internaţi. 

Paza  ordinei  in  satele  şi  oraşele  locuite  de  străini,  o  vor  face  detaşamente  din 
aiunata  română  pînă  la  organizarea  jandarmeriei  şi  poliţiei; 

5.  Autorităţile  administrative  nu  se  vor  putea  numi  decît  mai  tîrziu  şi  anume 
atunci  cind  Guvernul  va  putea  lua  înţelegere  directă  cu  Comitetul  naţional  român 
din  Transilvania  şi  Bucovina . 

Pînă  atunci,  Comandamentele  vor  lua  dispoziţiuni  a  asigura,  în  mod  provi- 
zcriu,  administraţia  cu  ajutorul  organelor  deja  existente,  (instalate  de  către  Comi¬ 
tetul  naţional  român),  dacă  autorităţile  acestea  sînt  binevoitoare  cauzei  româneşti; 
acolo  unde  se  va  simţi  nevoia  de  a  se  instala  noi  persoane,  se  vor  consulta  alătu¬ 
ratele  liste  aprobate  de  Ministrul  nostru  de  interne. 

6.  Presa  şi  alte  publicaţiuni  vor  putea  să-şi  continue  apariţia,  dar  li  se  va 
impune  cenzura  militară.  întreaga  presă,  şi  cea  ungurească,  germană  şi  sîrbească, 
va  fi  obligată  a  respecta  ideia  de  stat  român.  Nu  se  va  tolera  nici-o  agitaţie  împo¬ 
triva  dinastiei  şi  armatei  române.  Presa  va  avea,  însă,  libertatea  de  a  apăra  inte¬ 
resele  locale  de  ordin  administrativ,  economic  financiar  şi  cultural; 

7.  In  centrele  mai  importante,  armata  va  intra  intonînd  cîntece  de  vitejie, 
in  frunte  cu  muzicele  militare  şi  provocînd  entuziasmul  populaţiei. 

Ofiţerii  se  vor  abţine  de  a  lua  parte  la  petreceri  zgomotoase,  caii.  le-ar  putea 
scădea  prestigiul.  Pretutindeni,  la  serbări  şi  la  banchete,  se  vor  prezenta  in  corpore. 
Comandamentele  nu  vor  tolera  să  umble  izolaţi  sau  în  grupuri  prin  localuri  sau  la 
petreceri  compromiţătoare; 

8.  Armatele  cari  înaintează  vor  găsi  în  fiecare  centru  important  un  ofiţer 
român  ardelean,  trimis  de  Marele  Cartier  General,  care  va  da  toate  informaţiu- 
nile  necesare. 

Lista  acestor  ofiţeri  se  va  comunica  în  curînd  comandamentelor. 

Şeful  de  Stat  Major  General  al  Armatei 
General  de  Corp  de  Armată  Adjutant  (ss)  P  R  E  Z  AN 

Alte  Instrucţiuni  indicau  personalităţile  româneşti  din  Transilvania  cărora 
armata  putea  să  le  ceară  sprijinul,  fiind  oameni  de  încredere.  Armata  română  se 
dovedea  a  avea  un  bun  serviciu  de  informaţii.  Ştim  exact  care  sînt  vîrfurile  pe 
care  puteau  conta  armatele  în  înaintare.  Printre  aceste  persoane  figurează  şi  foarte 
mulţi  preoţi.  Vom  nota  cîţiva:  la  Comitatul  Bistriţa-Năsâud:  la  Bistriţa  protopopul 

Pletosu,  la  Bîrgău  preotul  Rusu,  la  Sîngeorgiul  Român  preotul  local,  la  Năsăud, 
vicarul  Haliţa,  la  Şoimuş  preotul  Baciu,  la  Rebrişoara,  protopopul  Precup,  la  Nuş- 
falău,  protopopul  Ioan  Pop.  In  Comitatul  Mureş-Turda:  la  Tîrgu  Mureş  protopopii 
Rusu  şi  I.  Nistort  la  Reghin  protopopul  Ariton  Popa  şi  protopopul  Duma ,  la  Topliţa 
preoţii  Sbîrcea  şi  Maier,  la  Deda  pr.  dr.  Duma,  la  Bând  preotul  Oprea,  la  Pogă- 
ceaua  protopopul  Temovean.  In  Comitatul  Ciuc:  la  Cicsereda  protopopul  Ilie  Cîm~ 
pan ,  la  Bicar  preoţii  Tocaciu  şi  Cojocariu,  la  Tulgheş  preotul  Nistor.  In  Comitatul 
Trei  Scaune:  la  Arpatac  tot  un  preot  cu  numele  Nistor.  In  Comitatul  Braşov,  la 
Zîrstea,  preotul  Broju ,  la  Satu-Lung  protopopul  Zenovie  Popovici,  la  Săcele  preotul 
Popea,  la  Braşov  protopopul  Vasile  Saftu  şi  preotul  Sfetea,  la  Rîşnov  preotul 
Proca,  la  Codlea  preotul  Comânescu.  In  Comitatul  Făgăraş:  la  Făgăraş  vicarul 
Iacob  Popa  şi  protopopul  Borza,  la  Bran  preotul  Victor  Puşcariu  şi  preotul  Nanu. 
In  Comitatul  Sibiului:  la  Sibiu  Onisifor  Ghibu  şi  întreg  Consiliul  mitropolitan  şi 
toţi  profesorii  Academiei  Teologice,  la  Sălişte  protopopul  Ioan  Lupaş,  la  Sebeşul 
Săsesc  profesorul  Sergiu  Median  şi  Ioan  Simu ,  la  Ocna  Sibiului  preotul  Popa  Isaia, 
la  Racoviţa  protopopul  Florian,  la  Slimnic  preotul  Constantin  Popovici,  la  Turnu 
Roşu  preotul  Chile,  la  Orlat  preotul  I.  Agîrbiceanu,  la  Cisnădie  preotul  Miclea,  la 
Miercurea  preotul  Pecurariu.  In  Comitatul  Hunedoara:  la  Haţeg  protopopul  Popescu, 
la  Orăştie  protopopul  Domşa,  la  Pertaşcu  preoţii  Sebastian  Stanca  şi  Duma,  la 
Vulcan  protopopul  Rusan,  la  Petrila  protopopul  Ioan  Suciu,  la  Cîrapul  lui  Neag 
preotul  Berinde,  la  Livezeni  preotul  Ioanovici,  la  Banţar  preotul  Raca,  la  Batiz 
preotul  Şinca  Petru,  la  Ghelariu  preotul  V.  Păcurariu,  la  Simeria  preotul  Manasa 
Iar,  la  Brad  protopopul  Dâmian,  la  Băiţa  protopopul  Drăgan,  la  Săcărîmb  protopopul 
Piza,  la  Ilia  protopopul  local.  In  Comitatul  Tîrnava  Mare:  la  Sighişoara  preotul 
Moldovan,  la  Cohalm  protopopul  Bercanu.  In  Comitatul  Tîrnava  Mică:  la  Dicio- 
Sănmartin,  protopopul  Pascu,  la  Iabaşfalin,  protopopul  Simu,  la  Ususău  protopopul 
Lita.  In  Comitatul  Cojocna-Cluj:  la  Cluj  protopopul  Ilie  Dămian,  capelanul  dr. 
Cristea ,  la  Moslaca  protopopul  Pop,  la  Apahida  preotul  Moga,  la  Cojocna  proto¬ 
popii  Haţegan  şi  Ciortea,  la  Teaca  protopopul  Nic.  Sal  Aron,  la  Ormeniş  preotul 
Vodă  Laurenţiu,  la  Milaşul  Mare  protopopul  Ioan  Hossu.  In  Comitatul  Solon  Dă- 
bîca:  la  Gherla  canonicul  Tomide,  la  Gîrban  protopopul  Joian  Andrei,  la  Lăpuşul 
unguresc  protopopul  Ludu  Andrei.  In  Comitatul  Turda-Arieş:  la  Turda  protopopii 
Raţiu  Nicolae  şi  Jovian  Mureşan ,  la  Luduş  protopopul  Bota  Enea,  la  Ghiviş  preoţii 
Teodor  Pop  Bordan  şi  Ovăsan  Vicenţiu,  la  Cucerdea  preotul  Hopdrteanu  Ioan,  la 
lara  de  Jos  protopopul  Bucur  Ioan,  la  Lechinţa  de  Mureş  protopopul  Ioan  Boer, 
la  Lupşa  preotul  Nicoară,  la  Cîmpeni  protopopul  Furdui.  In  Comitatul  Alba  de  Jos: 
la  Alba  Iulia  protopopii  Teculescu  şi  Rusan,  la  Aiud  protopopul  Maior,  la  Murăş- 
Mioara  protopopul  Emil  Pop,  la  Blaj  tot  capitlu  Metropolitan  şi  profesorii,  la  Vinţu 
de  Jos  preotul  Mânu,  la  Zlanga  preotul  Beşa  Emanuel,  la  Ighiu  preotul  Andrea 
Alexandru,  la  Teiuş  preotul  Suciu,  la  Chişfalău  preotul  Totoian.  In  Comitatul 
Torontal:  la  Sînmjclăuş  preoţii  Deciu  şi  Fleşeriu,  la  Comlăuş  protopopul  Păcătian 
şi  preotul  Cioroian,  la  Toracu  Mare  preotul  Teoran  George,  la  Petre  preotul  Nea - 
goe  Ioanichie,  la  Alibunar  protopopul  Popovici,  la  Seleuş  protopopul  Oprea  Ioan, 
la  Vârşeţ  protopopul  Oprea, 9  la  Cicova  protopopul  Ghilezan,  la  Buziaş  protopopul 
Pepa  Ioan,  la  Lipova  protopopul  Hamsea.  In  Comitatul  oraş  Severin:  la  Lugoj 
protopopul  G.  Popovici  şi  canonicul  Boroş,  la  Făget  protopopul  Olariu,  la  Caran¬ 
sebeş  protosincerul  Olariu,  la  Bocşa  Montană  preotul  Şandru,  la  Orşova  preotul 
Popovici,  la  Şasea  Montană  protopopul  Giugiu.  In  Comitatul  Arad:  la  Arad  prof. 
Iosif  Goldiş,  la  Şiria  protopopul  Luţa,  la  Pecica  preotul  Ioan  Popescu,  la  Chişineu 
protopopul  Popovici.  In  Comitatul  Bihor,  vicarul  Ciorogariu.  In  Comitatul  Sătmar 
vicarul  greco -catolic.  In  Comitatul  Sălaj:  la  Bucium  preotul  Macsim. 

La  sfîrşitul  acestor  Instrucţiuni  semnate  de  Şeful  Serviciului  Central  al 
corpului  voluntarilor  români.  Col.  Gr.  Popescu,  se  precizează:  „Toţi  advocaţii 
români ,  medicii  români,  precum  şi  preoţii ,  învăţătorii  şi  funcţionarii  de  bancă 
sînt  oameni  de  încredere'* .  (Doc..  în  Arhiva  Mitropoliei  Sibiului,  Fondul  Bălan, 
nr.  351). 

Armatele  române  au  pornit  spre  Transilvania.  Toate  condiţiile  erau  create 
pentru  aceasta,  dar  ideea  Consiliului  Naţional  Central  Român  era  ca  Transilvania 
să-şi  hotărască  singură  viitorul,  printr-un  act  plebiscitar,  act  care  ar  fi  pregătit 

o  mai  solidă  bază  pentru  reîntregirea  României,  aşa  cum  se  petrecuseră  lucrurile 
şi  în  Basarabia  şi  în  Bucovina  în  primăvara  aceluiaşi  an  1918. 

Consiliul  Naţional  Român,  filiala  Sibiu,  prezidat  de  Andrei  Bârseanu,  la  cere¬ 
rea  Consiliului  Central  din  Arad,  transmisă  prin  Leo  Bohăţel,  l-a  trimis  pe  profe¬ 
sorul  Nicolae  Bălan  să  clucă  tratative  cu  guvernul  român  refugiat  la  Iaşi,  In 
vederea  informării  acestuia  despre  stările  din  Transilvania  şi,  desigur,  şi  în  vede¬ 
rea  stabilirii  unor  puncte  de  vedere  comune,  pentru  reuşita  deplină  a  ideii  care 
se  punea  la  oale.  Deghizat  în  ordonanţă  a  căpitanului  Victor  Precup,  în  uniformă 
austro-ungară,  a  plecat  din  Sibiu  spre  Iaşi,  la  14  noiembrie  1918,  cu  maşina,  prin 
Vatra  Dornei,  trecînd  linia  frontului,  îmbarcînd  maşina  într-un  tren,  din  cauza 
inzâpezirii  drumurilor,  pentru  a  ajunge  la  Iaşi  în  seara  zilei  de  16  noiembrie  1918. 

Nu  vom  intra  în  amănunte.  Esenţialul  se  va  degaja  cu  evidentă  uşurinţă  fie 
şi  numai  din  schiţarea  contactelor  avute  la  Iaşi  şi  a  măsurilor  întreprinse  cu  grabă 
şi  inteligenţă  de  către  profesorul  N.  Bălan,  acestea  puţind  da  o  idee  suficientă 
despre  importanţa  misiunii  sale  şi  a  rolului  său  în  cele  ce  urmau  să  se  întîmple  la 
Alba  Iulia.  In  primul  rînd,  Alba  Iulia  nici  nu  se  fixase  încă  definitiv  drept  loc  al 
Adunării.  Dar  despre  aceasta  ceva  mai  jos.  Deocamdată  să  precizăm  că  el  era  pur¬ 
tătorul  doar  al  unui  mesaj  verbal.  Era  un  plenipotenţiar  pe  răspundere  şi  ini¬ 
ţiativă  proprie,  desigur  ?n  spiritul  întregii  simţiri  româneşti  din  Transilvania,  şi  a 
celor  ce  lucrau  intens  acum  pentru  trecerea  la  fapte  imediate. 

Prima  întîlnire  a  avut-o  cu  generalul  C.  Coandă,  preşedintele  Consiliului  de 
miniştri.  Au  urmat  apoi  generalul  Prezan,  şeful  Marelui  Stat  Major,  Ionel  Bră- 
tianu,  apoi  Mişu  Cantacuzino,  Nicolae  Iorga,  Sextil  Puşcariu  şi  regele  Ferdinand. 
De  asemenea  s-a  întîlnit  cu  ministrul  Franţei,  Saint  Aulaire  şi  cu  plenipotenţiari 
ai  Angliei  şi  Statelor  Unite.  La  21  noiembrie  a  vorbit  la  Teatrul  Naţional  din  Iaşi 
la  un  festival  despre  Mihai  Viteazul.  în  toate  convorbirile  avute  a  restabilit  încre¬ 
derea  oficialităţilor  române  din  Iaşi  asupra  stărilor  de  spirit  din  Transilvania,  a 
dat  informaţii  despre  cele  două  divizii  austro-ungare  aflătoare  acolo,  şi  a  insistat, 
la  toate  nivelele  contactate,  să  se  trimită  fără  întîrziere  armata  română  în  Tran¬ 
silvania.  S-au  fixat  şi  măsurile  ce  trebuiau  întreprinse  imediat  de  transilvăneni. 

In  urma  acestor  tratative,  în  ziua  de  20  noiembrie  1918,  profesorul  Nicolae 
Bălan  a  scris  o  importanta  scrisoare  lui  Vasile  Goldiş,  pe  care  i-a  trimis-o  prin 
căpitanul  Vasile  Precup,  plecat  cu  un  avion  de  la  Bacău  la  Blaj  în  ziua  de 
23  noiembrie  1918,  ducînd  în  acelaşi  timp  şi  6000  de  manifeste  primite  de  la 
generalul  Prezan,  care  au  fost  râspîndite  deasupra  satelor  transilvănene.  Vom 
reproduce  mai  jos  scrisoarea  prof.  Nicolae  Bălan.  Din  cele  8  puncte  ale  ei,  foarte 
sistematic  alcătuite,  deşi  în  mare  grabă,  se  va  putea  înţelege  ce  rol  au  avut  ele  în 
determinarea  modului  cum  s-a  desfăşurat  Marea  Adunare  de  la  Alba  Iulia  din 
1  decembrie  1918. 

Scrisoarea  avea  menirea  să-l  orienteze  pe  V.  Goldiş,  şi  nu  numai  pe  el: 
,.ca  să  ştiţi  pentru  orientarea  Dvs.,  înţeleg  a  întregului  nostru  Consiliu,  şi  pentru 
acţiunile  politice,  ce  trebuie  să  întreprindeţi  în  aceste  zile  mari".  După  ce  spune 
că  a  „ cumpănit  cu  toată  seriozitatea scrie:  „mă  rog  să  procedaţi  în  chipul 
următor ".  Să  observăm:  nu  „să  analizaţi",  „să  chibzuiţi “  etc.  etc.  Nu  era  timp  de 
politeţuri.  Nicolae  Bălan  scrie  cu  îndrăzneală:  „să  procedaţi ",  cu  politicosul,  totuşi, 
„mă  rog"! 

Iaşi,  la  7/20  Nov.  1918. 

Scumpe  Dle.  Goldiş! 

Pe  urma  îndrumării  ce  ne  adusese  dela  Arad  Dl.  Bohăţel  de  a  lua  contact  cu 
guvernul  din  Iaşi,  la  îndemnul  unor  membri  ai  Consiliului  nostru  sibian,  am  luat 
sarcina  asupra  mea.  Plecînd  cu  automobilul  din  Sibiu  Joi  dimineaţa  în  14  Nov. 
st.  n.  am  răzbit  prin  Mediaş,  Tîrgul  Mureşului,  Reghin,  la  Bistriţa,  de  unde,  dupăce 
mi-am  cules  informaţii  dela  ai  noştri,  am  plecat  prin  pasajul  Bîrgăului  ia  Vatra 
Dornei  in  Bucovina.  Sîmbătă  în  lp  Nov.  st.  n.  cdtră  seară  am  sosit  la  laşi. 

E  peste  putinţă  să  redau  impresiile  şi  emoţiile  covîrşitoare,  prin  cari  am 
trecut  in  timpul  călătoriei  şi  a  petrecerii  mele  de  pînă  acum  aici.  Mă  voi  sili  să  vă 
comunic  pe  scurt  ce  e  esenţial  şi  mai  necesar  ca  să  ştiţi  pentru  orientarea . 
D-Voastră,  înţeleg  a  întregului  nostru  consiliu  şi  pentru  acţiunile  politice  ce 

trebuie  să  întreprindeţi  în  aceste  zile  mari.  In  armată  s-a  decretat  mobilizarea 
unor  contingente  suficiente  pentru  a  opera  cu  succes  contra  acelora  ce  nici  acum 
nu  vreau  să  recunoască  dreptul  nostru  la  libertate  şi  independenţă  politică  deplină. 
In  desâvîrşit  acord  cu  aliaţii  s-a  ordonat  trecerea  armatei  peste  Carpaţi,  spre 
înfăptuirea  idealului  nostru  secular.  Nu  vă  puteţi  închipui ,  ce  entuziasm  a  produs 
faptul  acesta  în  toate  inimile.  Zvonurile  că  ostaşii  nu  ar  fi  răspunzînd  la  chemare 
şi  că  ţărănimea  s-a  revoltat  sunt  absolut  mincinoase. 

Imediat  după  sosire  am  obţinut  audienţă  la  bărbaţii  politici  cu  rol  condu¬ 
cător ,  cărora  le-am  dat  informaţii  detailate  despre  stările  de  la  noi  şi  despre  acti¬ 
vitatea  Consiliului  nostru  central.  Ca  trimis  al  Consiliului  Sibian,  în  înţelegere 
cu  cel  dela  Arad,  am  făcut  expozeul  asupra  situaţiei  înaintea  ministrului  Coandă , 
a  generalului  Prezan,  şeful  statului  major,  a  fraţilor  Brătianu  şi  a  altor  fruntaşi 
ai  partidului  liberal,  a  Dlui  Nicolae  Iorga,  Mişu  Cantacuzino,  Cuza  etc.  Astăzi  am 
fost  primit  la  ministrul  Franţei  Saint-Aulaire ,  care  cu  o  extraordinară  căldură 
ne-a  garantat  şi  pe  mai  departe  tot  sprijinul  pentru  realizarea  întreagă  a  tuturor 
aspiraţiilor  naţionale.  D-zeu  a  voit ,  ca,  cu  ocaziunea  audienţei  la  acest  bărbat, 
însufleţit  de  iubire  faţă  de  neamul  nostru,  să  fie  la  legaţiunea  franceză  şi  ministrul 
plenipotenţiar  al  Angliei  şi  al  Statelor  Uţiite.  Prin  Dl.  Saint-Aulaire  am  fost  pre¬ 
zentat  şi  acestora  din  urmă,  comunicîndu-le  voinţa  nestrămutată  a  poporului 
român  din  Ungaria  şi  Transilvania  de  a  se  uni  cu  regatul  României.  încă  în  pre¬ 
zenţa  mea  toţi  trei  miniştrii  s-au  învoit  să  comunice  guvernelor  lor  această  decla¬ 
raţie  ce  le-am  făcut-o.  Cumpănind  cu  toată  seriozitatea  ce  o  comportă  chestiunea, 
explicaţiile  primite  pentru  orientarea  D-voastrâ,  mă  rog  să  procedaţi  în  chipul 
următor: 

1.  Dacă  nu  aţi  făcut  pină  acum,  întrerupeţi  orice  tratative  cu  guvernul  ma¬ 
ghiar  pentrucâ  numai  încurcă  chestia. 

2.  In  timpul  cel  mai  scurt  posibil  într-o  adunare  ce  se  va  ţinea  ori  unde,  dar 
mai  bine  la  Alba  lulia,  şi  la  care  să  participe  mulţime  cît  mai  mare  şi  reprezenţii 
consiliilor  noastre  locale  de  pretutindeni:  proclamaţi  alipirea  necondiţionată  la 
România. 

Proclamaţia  aceasta  este  indispensabilă  şi  cerută  în  modul  cel  mai  categoric 
şi  de  urgenţă  din  toate  părţile.  S-a  aşteptat  să  fie  făcută  pină  acuma  şi  orice 
întîrziere  este  enorm  păgubitoare  intereselor  noastre.  Ministrul  Franciei  a  cerut-o 
ca  o  condiţie  sine  qua  non  a  tuturor  paşilor  pe  cari  guvernul  francez  îi  face  pe 
lingă  aliaţi  pentru  izbîndirea  cauzei  noastre,  care  după  informaţiile  telegrafice  ale 
Dlui  Tache  Ionescu  este  bine  garantată. 

Lăsaţi  orice  consideraţie  la  o  parte  şi  chiar  dacă  ar  trebui  să  aduceţi  cea 
mai  mare  jertfă,  conformaţi-vâ  întocmai  (s.n.).  Am  avut  plăcere  să  vorbesc  la 
Iaşi  şi  cu  Dl.  Sextil  Puşcariu ,  care  mi-a  dat  ideea  să  ţineţi  adunarea  de  procla¬ 
maţie  a  unirei  pe  duminica  ce  vine,  în  24  Nov.  st.  n.  pentrucă  atunci  vor  proclama 
şi  fraţii  Bucovinei  alipirea  la  România  şi,  dacă  s-ar  face  acelaşi  lucru  simultan  şi 
la  noi,  se  va  considera  ca  un  plebiscit  suficient  pentru  a  servi  de  bază  la  deci- 
ziunile  ce  le  va  lua  conferinţa  de  pace.  Min.  Franciei  ţine  plebiscistul  de  prisos, 
dacă  se  va  face  proclamaţia  acum,  pînâ  ce  armata  României  nu  a  intrat  mai  adine 
în  interiorul  ţârii.  Va  trage  neasemănat  mai  mult  în  cumpănă,  decât  dacă  s-ar 
face  între  alte  condiţii  mai  tîrziu. 

Cu  privire  la  fixarea  graniţelor  prezintă  oari  cari  dificultăţi  numai  partea 
Banatului  locuită  de  şîrbi.  Dl.  Ionel  Brătianu  mi-a  spus  s-o  reclam  cu  stăruinţă  şi 
aceasta  conform  convenţiilor  încheiate,  deoarece  făcîndu-se  navigabil  Mureşul,  din 
mijlocul  Ardealului  vom  avea  trecere  prin  Tisa  la  Dunăre.  Dl.  Iorga  e  de  părere 
să  renunţăm  la  această  pretenziune,  pentrucă  nu  e  bine  să  stăm  râu  şi  cu  Sîrbii, 
pe  cită  vreme  Ucrainienii  nu  ne  iubesc,  Maghiarii  şi  Bulgarii,  rre  urăsc  pe  întrecute. 
Să  ne  păstrăm  măcar  pe  sirbi  ca  prieteni.  Chestiunea  teritorială  veţi  trata-o  în 
Proclamaţiune  cum  o  veţi  afla-o  de  bine.  Poate  nu  ar  fi  consult  să  intraţi  în 
amănunte. 

3.  Dupăce  se  va  face  preoclamaţia  Unirii,  în  adunări  prin  centre  de  toate 
părţile,  in  frunte  cu  consiliile  locale,  să  se  facă  şi  redacteze  cît  mai  multe  aderenţe. 
Eu  am  arătat  pretutindenea ,  că  e  de  prisos  să  se  facă  plebiscit  tocmai  în  Ardeal, 
de  unde  s-a  conceput  pentru  prima  dată  ideea  unităţii  naţionale  şi  care  a  dat  atîţia 
apostoli  înflăcăraţi  ai  et 

Dacă  veţi  face  proclamaţie  in  chipul  arătat,  veţi  înlesni  nu  numai  acţiunea 
diplomatică  pînă  la  pace  şi  hotărîrile  congresului  de  pace,  dară  veţi  arăta  că  e 
superfluu  orice  alt  plebiscit. 

4.  Cred,  că  armata  nu  va  intîmpina  rezistenţă  serioasă,  eu  însă  am  dat  infor¬ 
maţii  cari  pot  lăsa  posibil  şi  contrarul.  Am  făcut-o  aceasta  cu  gîndul  bun  de  a 
asigura  cit  mai  bine  succesul.  înaintarea  se  va  face  încetişor,  mai  ales  acum  la 
început,  pînă  ce  se  vor  concentra  trupe  mai  multe.  Intîmpină  foarte  mari  greutăţi 
aprovizionarea,  că  ţara  a  fost  stoarsă  de  Nemţi.  Lipsurile  aici  sunt  foarte  mari,  în 
Bucovina  şi  mai  mari.  Pentru  trebuinţele  armatei  se  vor  face  rechiziţionări,  mai 
ales  dela  străini.  Mi-a  declarat  azi  gen.  Prezan,  că  dacă  populaţia  română  ar  sări 
trupelor  într-ajutor  cu  alimente,  înaintarea  s-ar  face  cu  mult  mai  repede.  Vă 
rog  deci  să  luaţi  măsuri  în  direcţia  aceasta,  prin  consiliile  locale  din  toate  cen¬ 
trele  şi  chiar  prin  satele  noastre.  Completaţi  organizaţia  pretutindenea  prin  oameni 
de  încredere  şi  de  ispravă.  Gardele  noastre  vor  avea  să  susţină  ordinea  în  dosul 
frontului. 

5.  Pe  urma  audienţei  ce-am  avut  azi  la  Regele  Ferdinand,  vă  rog  să  daţi 
expresie  şi  tradiţionalului  nostru  dinasticism,  proiectat  asupra  coroanei  române . 

6.  Proclamaţia  Unirei  cu  România  să  se  facă  fără  nici  o  rezervă,  că  cu  atît 
mai  mare  greutate  (să  se  poată  face)  faţă  de  elementele  străine.  Ar  fi  greşit  să  se 
accentueze  vreo  rezervă  cit  mai  mică  de  păstrare  a  vreunei  autonomii  în  cadrul 
statului  român,  cum  greşit  ar  fi,  dacă  s-ar  proclama  numai  unirea  tuturor  Româ¬ 
nilor  într-un  stat  naţional.  E  necesar  să  se  proclameze  nu  teze  generale,  ca  acestea, 
cum  au  făcut-o  fraţii  din  Bucovina,  cari  însă  în  Duminica  ce  vine  vor  proclama 
în  concert  unirea.  Aşa  să  se  facă  la  noi  chiar  primul  pas. 

7.  Ar  fi  de  dorit  să  luaţi  contact  cu  Saşii  şi  Şvabii  din  Banat,  promiţîndu-le 
drepturi  largi  conform  indicaţiilor  din  scrisoarea  Dlui.  Brătianu.  Dacă  s-ar  putea 
staţi  de  vorbă  şi  cu  Săcuii,  care  de  altcum  vor  ajunge  cel  dinţii  sub  ocupaţie. 

8.  Proclamaţia  şi  aderenţa  să  se  redacteze  în  mai  multe  exemplare  la  Blaj, 
ca  ocazional  să  poată  fi  luate  cu  aeroplanele  la  Iaşi.  Informaţii  şi  altceva  veţi  mai 
primi  prin  un  curier  trimis  de  aici. 

Au  revoir  ss.  Dr.  Nicolae  Bălan. 

Căp.  Victor  Precup  a  fost  trimis  cu  primul  aeroplan  la  Blaj. 

(Arhivele  Bibliotecii  Mitropoliei  —  Sibiu 
Colecţia  Mitropolit  N.  Bălan. 

Nr.  338) 

Scrisoarea  a  fost  trimisă.  Pregătindu-se  să  se  întoarcă  în  Transilvania,  prof. 
N.  Bălan  îi  face,  la  23  noiembrie,  o  ultimă  vizită  generalului  Prezan.  Il  găseşte 
abătut.  Cu  rigorile  cerute  de  secretul  militar,  sub  jurămînt',  generalul  Prezan  l-a 
informat  că  generalul  Berthelot  i-a  comunicat  din  Giurgiu  că  „aliaţii  opresc 
Înaintarea  trupelor  române  în  Ardeal*'.  Nicolae  Bălan  pleacă  imediat  la  hotel  şi 
redactează  o  scrisoare  patetică,  dar  lucidă  şi  în  termeni  diplomatici  şi  militari, 
către  generalul  Berthelot.  Ea  se  află  în  arhiv.  Mitr.  Sibiu,  în  traducerea  franceză 
făcută  de  Cpnst.  Sărâţeanu.  Profesorul  Bălan  îl  conjura  pe  general  să  revoce 
ordinul  nedrept  şi  inuman. 

Iată  textul  acestei  scrisori  în  ciorna  în  limba  română. 

Domnule  General 

Situaţia  Românilor  din  Ungaria  este  extrem  de  dificilă.  Ungurii  se  pregătesc 
cu  mare  grabă  să-şi  creieze  o  armată  de  rezistenţă  care  să  lupte  împotriva  Româ¬ 
nilor. 

După  un  radio  din  Budapesta  din  23/11  1918  ministrul  de  război  ungar  a  dat 
un  ordin  de  chemare  sub  arme  pentru  ultimele  cinci  contingente,  iar  Consiliul 
nostru  naţional  a  provocat  poporul  român  prin  placarde  de  a  nu  se  supune  acestui 
ordin,  ci  dimpotrivă  să  se  prezinte  în  număr  complet  în  Sfatul  militar  român.  Mai 
departe  maghiarii  arentează  soldaţi  plătindu-le  cîte  20  de  coroane  pe  zi  precum 
şi  ofiţeri  cărora  li  se  plăteşte  solda  dublă  plus  30  de  coroane  diurne.  Societatea 
Maghiară  pune  la  dispoziţia  autorităţilor  ungureşti  sume  mari  de  bani  pentru  aşa 
minunată  apărare  naţională. 

Românii  abia  scăpa  fi  de  sub  terorismul  maghiar  nu  posed  nici  mijloacele 
nici  putinţa  de  a  se  organiza  repede.  Sunt  deci  ameninţaţi  ca  în  scurtă  vreme  să 
pornească  războiul  civil  cu  toată  furia.  Război  de  exterminare  pentru  ei. 

Maghiarii  urmăresc  scopul  ca  prin  băile  de  sînge  şi  teroare  să  intimideze 
poporul  român  şi  să  producă  în  afară  impresia  că  dacă  pămîntul  românesc  s-ar 
alipi  României  s-ar  face  nedreptate  popoarelor  nemaghiare  cari  protestează  cu 
arma  în  mină  în  contra  desemnării  statului. 

Acţiuni  de  felul  acesta  s-au  început.  Se  semnalează  că  garda  naţională 
maghiară  din  Cluj  face  incursiuni  înarmate  în  satele  curat  româneşti  din  împreju¬ 
rimile  Clujului.  Sînt  pretutindenea  mulţi  morţi  şi  răniţi. 

Despre  Regiunile  Sălagiului  ne  vin  ştiri  că  sunt  în  flăcări  Deputatul 
Urmânczy  la  Piski  Telep  a  organizat  o  bandă  care  intr-un  singur  sat  a  omorît 
91  persoane. 

In  Făget  la  o  adunare  naţională  un  aeroplan  venit  de  la  Arad  a  aruncai 
o  bombă  omorînd  150  de  persoane. 

Ciocniri  de  aceste  cari  sunt  prevestitorii  războiului  civil  se  semnalează  din 
toate  ţinuturile  în  cari  minorităţile  ungureşti  au  fost  în  stare  să  se  organizeze . 
Maghiarii  şi  saşii  plecaţi  de  pe  front  au  venit  acasă  cu  arme.  Românii  au  fost 
dezarmaţi.  Maghiarii  tşi  concentrează  toate  forţele.  Românii  din  lipsă  de  arme , 
muniţii,  mijloace  de  comunicaţii,  vor  fi  în  scurtă  vreme  la  discreţia  lor,  pe  care  o 
recunoaştem  din  greaua  noastră  luptă  de  o  mie  de  ani. 

In  numele  umanităţii,  al  dreptului  şi  libertăţii  naţionale  Vă  rugăm  pe 
D- voastră  Dle.  general  marele  amic  şi  sprijinitor  al  Românilor  să  interveniţi: 

1.  Ca  toate  forţele  militare  româneşti  cari  au  luptat  ca  legiuni  umăr  la 
umăr  cu  glorioasele  D-voastre  armate  pe  frontul  de  vest  să  fie  trimise  imediat 
acasă  să  împlinească  opera  pentru  care  au  luptat  în  Italia  şi  Franţa  şi  să  fie  puse 
la  dispoziţia  Consiliului  naţional  românesc.  Astfel  de  trupe  sunt: 

a)  Legiuni  din  Italia  de  sub  comanda  D-lui  general  J'erigo. 

b)  Unităţile  româneşti  din  armata  americană  cari  au  luptat  pe  gloriosul 
pămînt  al  Franţei.  Armata  aceasta  este  doar  armata  aliaţilor  fidelă  pînă  la  sfirşit. 

In  sfîrşit  să  se  înlesnească  trimiterea  în  teritoriul  românesc  a  diviziilor  for¬ 
mate  la  Praga  şi  Viena  sub  comanda  generalului  român  Boieriu,  formate  din  ele¬ 
mentele  româneşti  ale  armatei  austr o -maghiare  cari  au  luptat  pe  frontul  de  la 
Verdun  —  precum  şi  al  armatei  româneşti  ce  se  concentrează  la  Laibach  compusă 
din  elementele  româneşti  cari  au  luptat  pe  frontul  italian. 

2.  Să  binevoiţi  a  da  ordin  armatei  viteze  de  sub  comanda  D-voastră  să  ocupe 
imediat  pămîntul  românesc  în  graniţele  tratatului  de  alianţă  încheiat  de  înţelegere 
cu  statul  român.  Ocupaţiunea  efectivă  a  ţinutului  acestuia  ar  feri  acest  biet  neam 
românesc  stors  fără  cruţare  de  stâpînitorii  săi,  de  cel  mai  sfîşietor  război  civil  in 
care  maghiarii  în  ultima  disperare  n-ar  cruţa  nici  copiii,  nici  femeile. 

Ori  ce  condiţii  de  armistiţiu  s-au  stabilit  cu  contele  Karolyi,  ele  nu  pot  să 
deoblige  decît  numai  naţiunea  maghiară  şi  teritoriul  maghiar,  nici  decum  pe 
Români  sau  teritoriul  românesc.  Dl.  general  Franchet  d’Esperey  a  şi  recunoscut 
aceasta  în  audienţa  acordată  la  Belgrad  contelui  Karolyi  în  care  i-a  negat  autori¬ 
zaţia  de  a  vorbi  în  numele  altei  naţiuni  decît  in  numele  naţiunii  maghiare. 
Consiliul  nostru  naţional  în  hotărîrea  luată  unanim  la  Oradea-Mare  stabileşte 
odată  pentru  totdeauna  că  naţiunea  română  din  Ungaria  este  reprezentată  numai 
prin  Consiliul  naţional  şi  că  nimeni  nu  are  dreptul  să  ia  vre-o  hotărîre  în  numele 
naţiunii  româneşti  din  Ungaria  afară  de  acest  Consiliu.  Prin  acest  Armistiţiu  se 
cere  evacuarea  militară  a  teritoriului  român  numai  pe  o  întindere  de  o  treime  a 
pămîntului  românesc  de  la  sud  de  lîngă  munţii  Rodnei,  Tîrgul  Mureşului  apoi  pe 
linia  Murăşului  pînă  la  revărsarea  în  Tisa,  restul  este  dat  pradă  dominaţiunei 
ungureşti.  Cerem  repararea  acestei  nedreptăţi. 

3.  Rugăm  să  binevoiţi  a  împiedeca  recrutarea  celor  cinci  contingente  de  cari 
am  vorbit  mai  sus,  care  recrutare  formează  un  abuz  de  amestec  în  suveranitatea 
naţiunei  române  precum  şi  o  violare  a  condiţiilor  de  armistiţiu. 

(In  Arhiva  Mitropoliei  Sibiu,  Fondul  Bălan,  nr.  33(5,  manuflcria). 


t 


36 


MITROPOLIA  ARDEALULUI 


Iată  şi  textul  in  Limba  franceză: 

Mon  general, 

La  situation  des  Roumains  de  Hongrie  est  extremement  grave.  Les  Magyars 
levent  en  toute  hate  une  armăe  contre  le  peuple  roumain.  Un  radio  de  Budapest 
du  23/11  1913  nous  apprend  que  le  ministre  de  la  guerre  hongrois  vient  d’appeler 
sous  les  armes  cinq  demiers  contingents.  Notre  Conseil  naţional  a  cru  devoir 
demander  au  peuple  roumain  de  ne  pas  râpondre  ă  cet  appel  et  d’avoir  ă  se 
tenir  par  contre  exclusivement  ă  la  disposition  du  Conseil  militaire  roumain.  Les 
Hongrois  ont  deja  pu  ressembler  bon  nombre  de  soldats  et  d’officiers  ă  solde 
doublăe.  Les  riches  ont  remis  aux  autorităs  hongroises  de  grandes  sommes  d’argent 
pour  le  dăveloppement  et  l’entretien  de  cette  organisation  soit  disant  de  deferise 
naţionale. 

Voici  donc  la  guerre  civile  menagant  â  brăve  ăchăance!  A  peine  ăchappăs  ă 
la  terreur  hongrois  les  Roumains  ne  possădent  pas  encore  les  moyens  de  s’organiser 
rapidement  dans  cette  guerre  d’extermination  contre  eux.  Des  faits  răcents  prouvent 
que  ccll-ci  a  deja  commence. 

La  garde  naţionale  magyare  de  Cluj  s’est  porteă  dans  les  villages  purement 
roumains  des  environs;  on  y  signale  dăjă  de  nombreux  morts  et  blessăs.  Aileurs  ă 
Selagiu,  le  pays  est  en  flammes.  A  Piski  Telep  le  dăpută  Urmânczy  a  organisă 
une  bande  qui  dans  un  premier  raid  a  tuă  91  personnes.  A  Făget  un  aeroplane 
venant  d’Arad  a  bombardă  une  assemblăe  nationnaliste  roumain:  cent  cinquante 
personnes  ont  ătă  tuees. 

Des  soldats  du  5-me  regiment  d'infanterie  de  Seghedin  sur  la  ligne  Domosa  et 
dans  le  village  de  lozsafalva  ont  captură  des  paysans  roumains  recontrăs  sur  la 
route  et  ils  les  ont  tous  pendus  aux  arbres. 

De  pareils  ades  prăcurseurs  de  la  guerre  civile  sont  signalăs  partout  ou  les 
minorităs  hongroises  ont  pu  s'organiser.  Les  soldats  magyars  et  saxons  rentrent 
du  front  tout  armăs;  par  contre  les  Roumains  sont  renvoyes  dans  leurs  foyers 
seulement  aprăs  avoir  ătă  soigneusement  dăsarmăs.  Les  premier s  parviennent  donc 
facilement  ă  răunir  et  organiser  toutes  leurs  forces;  les  Roumains  sans  armes , 
sans  munitions,  sans  moyens  de  communication  seront  bientdt  ă  la  merci  de  leurs 
ennemis  millenaires. 

Nous  vojs  prions,  mon  gănăral,  an  nom  de  Vhumanită ,  du  droit  et  de  la 
libertă  des  peuples,  nous  vous  prions,  vous,  le  grand  ami  des  Roumains,  d’inter- 
venir  ă  qui  de  droit  afin  que  toutes  les  forces  militaires  roumaines  qui  ont  con - 
batiu  sur  le  front  ouest  fussent  renvoyăes  d’urgence  dans  leur  pays  ă  la  disposi - 
tions  du  Conseil  naţional  roumain  ou  elles  pourront  organiser  la  dăfense  et 
assurer  la  dălivrance  naţionale,  pour  laquelle  elles  ont  combattu  sur  le  sol  frangais 
ou  italien  aux  cotăs  de  vos  glorieuses  armăes.  Ces  troupes  roumaines  sont,  prin - 
cipalement ,  la  lăgion  d’Italie  commandăe  par  le  gănăral  Ferigo  et  les  unităs 
roumaines  de  Varmee  amăricaine  en  France.  II  seriat  encore  năcessaire  d'obtenier 
Venvoi  urgent  en  pays  roumain  des  divisions  aduellement  en  formatien  ă  Prague 
et  ă  Vienne  sous  le  commandement  du  gănăral  roumain  Boeriu,  constituăes  des 
I ălămentes  roumains  de  Varmee  austro-hongroise  qui  ont  combattu  ă  Verdun. 
D'autres  ălămente  roumain  sont  en  formation  ă  Laibach  pris  dans  les  troupes 
austro -hongroises  en  Italie. 

Mon  gănăral,  nous  vous  prions  en  fin  instamment  de  disposer  que  vos  troupes 
occupent  d’urgence  les  terres  de  race  roumaine  dans  toutes  leurs  Urnit es  fixăes  par 
ie  Trăită  d’dlliance  signă  entre  l’Entente  et  l’ătat  roumain.  Seule  cette  occupation 
ăviterait  en  ce  moment  ă  cette  malheurense  race  une  guerre  civile  ou  ses  oppres - 
scurs  millănairs  dans  la  violence  de  leur  haine  n’epargneront  ni  femmes  ni  enfants. 

Nous  vous  prions  enfin,  mon  gănăral,  d’empecher  le  recrutement  des  cinq 
contingents  appelăs  sous  les  armes  par  les  autorităs  hongroises.  Ce  recrutement 
est  une  attcinte  ă  la  souverainetă  naţionale  du  peuple  roumain. 

Nous  nous  adressons  ă  vous,  mon  gănăral,  en  notre  qualită  de  reprăsentants 
de  la  volantă  et  des  intărâts  du  peuple  roumain.  Les  conditions  de  Varmistice 
etcblissent  comme  zone  d’ăvacuation  des  forces  militaires  magyares  au  sud  de  la 

ligne  des  Mcmts  Rodna,  Tîrgul  Mureşului  —  le  fleuve  Mureş  jusqu'ă  scm  em- 
bouchure  dans  la  Tisa.  Ce  târritoire  reprâsente  â  peine  le  tiers  de  la  terre  roti- 
maine;  Ce  reste  est  donnâ  en  proie  ă  notre  ennemi  millânaire,  Ies  Magyars.  Nous 
demandons  que  tout  notre  territoire  soit  occupâ  par  Ies  armâes  allieăs. 

Quelles  que  soient  Ies  conditions  de  Varmistice  conclu  ă  Belgrade  entre  le 
general  Franchet  d'Esperey  et  le  conte  Kârolyi,  ces  coruiitions  ne  peuvent  regarder 
que  le  peuple  et  le  territoire  magyar:  le  g&năral  d'Esperey  a  reconnu  ce  principe  en 
rappelant  au  conte  magyar  qu'il  ne  le  tient  pas  pour  autorise  ă  parler  au  nom 
des  populations  nom  magyares.  D’ailleurs  le  Conseil  naţional  roumain  răuni  ă 
Oradea  Mare  a  declară  ătre  seul  en  droit  de  decider  des  inter&ts  roumains.  Cest 
au  nom  de  ces  intere ts  que  nous  adressons  cette  prier e  d’intervention,  d'aide  et 
de  protection. 

Veuillez  agrâer,  mon  genâral ,  l'assurance  de  nos  sentiments  de  reconnaissance 
et  d’entier  devouement. 

Dr.  Nicolae  Bălan 

(Arhiva  Mitropoliei  Sibiu,  Fondul  Bălan,  nr.  335) 

Situaţia  era  însă  prea  gravă  pentru  ca  să  se  aştepte  o  revocare.  Nu  s-a  dai 
ordin  trupelpr  române  să  nu  intre  în  Transilvania.  Ba  mai  mult:  generalul  Prezian 
s-a  hotărît  să  plece  personal  la  Giurgiu  ca  să  discute  cu  Berthelot.  L-a  rugat  şi 
pe  prof.  N.  Bălan  să-l  însoţească.  Cu  trenul  pînă  la  Bucureşti,  cu  maşina  pină  la 
Giurgiu,  au  ajuns.  Convorbirea  cu  Berthelot  a  lămurit  lucrurile.  încurcătura  o 
făcuse  generalul  Franchet  d’Esperey,  comandantul  trupelor  din  Balcani,  care  în¬ 
cheiase  un  armistiţiu  cu  dictatorul  M.  Karolyi  al  Ungariei,  în  necunoştinţa  de 
cauză  de  cele  ce  se  petreceau  în  Transilvania.  Generalul  Berthelot  a  spus:  „ Istoria 
decurge  acum  foarte  rapid  şi  nimeni  n-o  mai  poate  opri “.  Deşi  I.  Dăncilă,  oare 
povesteşte  aceste  lucruri  (Omagiu  N.  Bălan,  1940,  p.  42 — 55,  spec.  p.  49)  spune 
că  N.  Bălan  nu  i-a  mai  predat  gen.  Berthelot  Memoriul,  generalul  Prezan,  într-un 
raport  către  rege,  scrie:  „Domnul  Bălan  a  descris  (lui  Berthelot  n.n.)  teroarea 
exercitată  de  autorităţile  ungureşti  în  ţinuturile  ^româneşti  şi  a  arătat  care  este 
dorinţa  Comitetului  Naţional  Român.  întreaga  situaţie  din  Ardeal  şi  cercetările 
Comitetului  sînt  cuprinse  într-un  Memoriu  pe  oare  domnul  Bălan  îl  va  înmâna 
ulterior  generalului  Berthelot**.  (copie  Arhiva  Mitr.  Fond  Bălan  344).  Bălan  lucra 
ca  plenipotenţiar  al  Consiliului  Naţional  Central  Român,  Memoriul  către  Berthelot 
fiind  redactat  în  numele  acestuia. 

Hotărîrea  luată  împreună  cu  generalul  Berthelot  a  fost  rezumată  de  gen. 
Prezan  către  rege  astfel:  „Am  stabilit  ca  trupele  noastre  să  ocupe  Transilvania 
pină  la  Mureş  —  Linia  Diaz  —  iar  cu  dteva  detaşamente  franceze  să  se  ocupe 
linia  prevăzută  prin  tratatul  de  alianţă.  Detaşamentele  vor  fi  pe  linia  indicată 
aproximativ  în  15  zile.  După  instalarea  lor,  toate  autorităţile  ungureşti  din  zona 
cuprinsă  între  aceste  două  linii  vor  fi  încetul  cu  încetul  înlocuite  şi  trimise  în 
afară,  astfel  încît  eventualele  alegeri  să  nu  fie  influenţate  de  actualii  asupritori. 
Soluţiunea  a  convenit  şi  domnului  Bălanu  (Fond  Idem.). 

Ziarul  VIndependence  Roumaine  din  Iaşi,  din  28  nov.  1918,  scria  pe  larg  şi 
elogios  despre  întrevederea  prof.  N.  Bălan  cu  ministrul  Franţei  Saint-Aulaire,  cu 
sir  George  Barkelay,  ministrul  Angliei,  cu  Vopika,  ministrul  Statelor  Unite  ca  şi 
cu  Auritti,  girantul  afacerilor  Italiei.  Prof.  N.  Bălan  s-a  întors  la  Iaşi  împreună 
cu  generalul  Prezan.  De  acolo  generalul  i-a  pus  la  dispoziţie  un  tren  care  să-l 
aducă  în  Alba  Iulia,  sau  pînă  unde  va  putea.  însoţit  de  Mihai  Popovici,  au  venit 
pînă  la  Predeal  de  unde,  coborîndu-şi  maşina  din  tren,  aceeaşi  cu  oare  plecase 
din  Sibiu,  au  plecat  spre  Alba  Iulia  în  ziua  de  30  noiembrie.  Zăpada  grea  i-a 
reţinut  cinci  ore  pe  dealul  Perşanilor,  între  Vlădeni  şi  Şeroaia,  şi  aşa,  cel  care  ar 
fi  avut  dreptul  măcar  la  minima  mîngîiere  de  a  fi  prezent  la  Marea  Adunare  de 
la  Alba  Iulia,  a  ajuns  acolo  abia  seara,  unde  au  mai  găsit  entuziasmul  viu,  dar 
Marele  act  se  petrecuse.  N-a  amintit  nimeni  de  dânsul.  Poate  seara,  cînd  se  va 
fi  intîlnit  cu  eroii  evenimentului’,  cei  care  ştiau  îi  vor  fi  strîns  şi  lui  mîna.  Sau, 
cine  ştie,  pe  undeva  vor  inaii  fi  şi  alte  mărturii.  Marele  public  nu  prea  le  ştie 
însă  nici  pe  acestea  înşirate  de  noi  mai  sus.  Nici  nu  încerc  să-mi  imaginez  ce  s-a 
petrecut  atunci  în  sufletul  tânărului  profesor,  erou  şi  el  al  evenimentului,  dar 
rămas  într-o  umbră  de  oare  nu  era  vinovată  decît  zăpada,  albă,  dar  rece! 

Nicolae  Bălan  aducea  cu  el  şi  un  mesaj  scris,  către  Marea  Adunare  de  la 
Alba  Iulia,  de  la  Nicolae  targa.  L-a  păstrat  în  buzunar  şi  s-a  găsit  după  moarte 
între  hîrtiile  lui.  L-ar  fi  citit  desigur  Marii  Adunări.  Măcar  cu  atît,  şi  tot  s-ar 
fi  auzit  şi  glasul  lui,  fie  şi  numai  rostind  cuvintele  altuia.  L-ar  fi  onorat  aceasta: 
•  targa  era  de  mult  un  mit,  un  simbol  pentru  transilvăneni.  In  1915,  după  izbucnirea 
primului  război  mondial,  spunea  un  doctor  C.  Bocşan,  refugiat  la  Agapia:  „ fiecare 
intelectual  ori  ţăran  mai  luminat  din  Transilvania  se  întreabă:  „Ce  face  targa?44 
Intervenţia  lui  întruchipa  speranţele  lor  de  eliberare.  (V.N.  Liu,  Rev.  Ist.  11,  1983, 
p.  1151).  Iată  textul  acestui  Mesaj: 

„In  clipa  cind  ceia  ce  au  urmărit  trudele  şi  suferinţele  voastre  de  mucenici 
timp  de  atîtea  sute  de  ani,  ajunge  a  fi  un  crez  de  biruinţă,  lăsaţi  să  vie  către  voi 
şi  înduioşatul  glas  al  cuiva  care  o  viaţă  întreagă  a  urmărit  pas  cu  pas  fiecare  din 
aceste  silinţi  şi  dureri  şi  s-a  împrietenit  în  gîndul  său  cu  toţi  aceia  dintre  voi 
cari,  ca  şi  dînsul,  au  muncit  şi  au  crezut1* . 

N.  targa 

1(7)  novembre  1918 

(Arhiva  Mitr.  Sibiu,  Fond  Bălan,  330  a). 

Data  e  pătată,  dar  nu  putea  fi  decît  17 — 18  sau  19  noiembrie.  Probabil  marele 
targa  a  luat  o  foaie  de  pe  birou  şi,  în  prezenţa  lui  N.  Bălan,  a  scris  dintr-o 
răsuflare  lunga  şi  emoţionanta  frază  care  încheia,  „o  mie  de  ani  de  aşteptare44, 
cum  va  spune  I.  C.  Brâtianu  cînd,  ca  prim  ministru,  va  primi  Declaraţia  de  Unire 
adusă  de  mesagerii  de  la  Alba  Iulia,  la  Bucureşti. 

Moira  oarbă  a  nedreptăţit  atunci  doi  oameni  mari  dintr-odatăl 

Dr.  ANTONIE  PLAMADEALA 
Mitropolitul  Ardealului 


TREPTE  SPRE  MAREA  UNIRE  * 


Secole  de-a  rîndul  au  cioplit  transilvănenii,  cu  răbdare  şi  migală,  pietrele  din 
care  şi-au  construit  treptele  spre  Marea  Unire  cu  Patria-Mamă.  Multe  au  fost 
aceste  pietre,  şi  multe  au  fost  treptele  pe  care  le-au  tot  înălţat.  Cea  dintîi  a  fost 
conştiinţa  puternică  a  tuturor  mereu  vie,  mereu  trează,  că  sînt  de  un  neam,  de  o 
limbă  şi  de  o  credinţă  cu  cei  din  ţările  libere  de  peste  munţi. 

Şi  au  vrut  şi  ei,  mereu,  să  fie  liberi.  Un  străin,  Gheorghe  Martinuzzi,  episcop 
de  Oradea  şi  guvernator  al  Transilvaniei  (1541 — 1551),  îi  scria  în  1542  episcopului 
de  Kalossa,  lăsîndu-ne  o  mărturie  despre  timpuri  şi  mai  vechi:  „ Din  vechime  se 
frâmîntă  transilvănenii  cu  gîndul  să  se  desfacă  de  acest  regat  al  Ungariei ,  şi  să 
trăiască  după  exemplul  Moldovei  şi  Munteniei ,  şi  nu  vor  întîrzia  să  facă  pasul 
acestau .  Dacă  pe  atunci  încă  se  mai  gîndeau  la  un  stat  al  lor,  asemănător  celor 
frăţeşti  de  peste  munţi,  nu  mult  după  aceea  se  va  vădi  că,  în  adîncul  inimii  lor, 
ei  gîndeau  de  fapt  la  ceva  mai  mult.  La  unitatea  tuturor  românilor  într-un  stat 
unic.  Transilvănenii  nu  s-au  simţit  niciodată  singuri  pe  lume,  şi  au  ştiut  întot¬ 
deauna  că  într-o  zi  se  va  face  unirea. 

Acest  lucru  l-au  ştiut,  de  la  cronicari  încoace,  înscris  în  suflete  din  totdeauna 
şi  oei  de  dincolo  de  munţi.  Nicolae  Filipescu  spunea  la  15/29  martie  1915:  „Ce 
este  Regatul  Român  fără  Ardeal?  O  absurditate  geografică.  O  făşie  de  pămînt 
întortochiată  şi  frîntă  în  semicerc.  Arătaţi  această  figură  schiloadâ  unui  copil  de 
şapte  ani  şi  întrebaţi-l  ce  lipseşte  României?  El,  cu  mîna  lui  agiamie,  va  trage 
linia  ce-i  întregeşte  cercul Şi  N.  Titulescu  spunea:  „ România  nu  poate  fi  întreagă 
fără  Ardeal 

Transilvănenii,  la  rîndul  lor  au  aşteptat  mereu  un  crai  din  neamul  lor,  care 
să-i  ia  sub  oblăduirea  lui.  Din  adînca  lor  conştiinţă  de  neam  a  izvorît  în  jurul 
anului  1600  dragostea,  speranţa  şi  credinţa  în  Mihai  Viteazul.  Au  crezut  că  acela 
era  destinat  să  fie  ceasul  eliberării. 

Cronicarul  maghiar  Ştefan  Szamoskozi  nota  după  bătălia  de  la  Şelimbăr 
(18  oct.  1599)  că  românii  au  biruit  pentru  că  aveau  acum  „un  domn  din  neamul 
Zor'*.  Expresii  absolut  asemănătoare  folosesc  toţi  cei  care  au  lăsat  însemnări  despre 
acele  vremuri.  Mihai  era  „unul  de-al  lor ,  un  dacu,  scria  Bisselius.  Era  „principe 
din  sîngele  loru,  scria  Mathias  Miles.  „Era  din  neamul  lor“,  scria  Georg  Kraus. 
Soarta  a  vrut  ca  ceasul  eliberării  să  nu  fie  acela.  Dar  scurta  domnie  a  lui  Mihai 
Viteazul  peste  toate  cele  trei  Ţări  Româneşti  a  fost  şi  a  rămas  o  piatră  de  teme¬ 
lie  la  scara  urcuşului  către  împlinirea  cîndva,  cu  desăvîrşire  şi  pentru  totdeauna, 
a  visului.  S-a  întărit  pentru  toţi  convingerea  că  nu  se  pierduse  de  fapt  nimic,  ci 
că  se  cîştigase  în  creşterea  simţirilor  şi  în  reaprinderea  speranţei.  Toţi  străinii  au 
trebuit  să  ia  cunoştinţă  de  realitatea  românească  nefiresc  despărţită.  Sînt  mulţi 
cei  care  au  înţeles  acest  lucru.  „ Transilvănenii  împreună  cu  moldovenii  şi  cu 
valahii ,  sînt  vechii  dcbci “,  scria  italianul  Lazaro  Soranzo.  Mihai  a  fost  recunoscut 
atunci  ca  „singur  domnitor  al  vechii  Dacii  şi  al  celor  trei  ţăriu,  va  scrie  Johannes 
Filstich  în  Tentamen  Historiae  Vallachicae.  Mai  apoi  istoricii  îi  vor  zice  ,Jtestitutor 
Daciae1'. 


*  Articol  reprodus  din  rev.  „Vatra"  XVIII,  213,  nr.  12,  decembrie  1988. 

Un  duşman  al  lui  Mihai  Viteazul,  dar  dintre  aceia  care  pot  fi  respectaţi  pen¬ 
tru  onestitatea  lor,  Jan  Zamoiski,  cancelarul  Poloniei,  spunea:  „adevărul  şi  onoarea 
îmi  cer  să  mărturisesc  că  (Mihai)  este  un  om  cu  totul  neobişnuit,  asemănător  doar 
eroilor  celor  mari  ai  Greciei  şi  Romei  din  veacurile  străvechi 

Romanitatea  românilor  de  pretutindeni,  pe  lîngă  originea  dacică,  a  fost  şi 
ea  convingerea  neîntreruptă  a  tuturor.  Grigore  Ureche  ştia  că  „Rumânii  cîţi  se 
află  locuitori  in  Ţara  Ungurească,  şi  la  Ardeal  şi  la  Maramoroşu,  de  la  un  loc  sînt  cu 
moldovenii  şi  toţi  de  la  Râm  se  trag".  Au  repetat-o  apoi  fără  răgaz  toţi  cronicarii, 
şi  după  ei  Dimitrie  Cantemir.  Pătrunse  In  Transilvania,  scrierile  acestuia  au  stat 
ia  baza  unui  curent  de  mare  vigoare  şi  limpezire,  cum  a  fost  Şcoala  Ardeleană.  Ce 
şi  cit  de  mult  au  militat  corifeii  ei  pentru  romanitate  şi  pentru  latinitatea  limbii 
tuturor  românilor  de  pretutindeni,  e  un  lucru  ştiut  astăzi  de  toată  lumea.  Aceleaşi 
simţăminte  le  mărturisea  şi  munteanul  Constantin  Cantacuzino  Stolnicul:  „însă 
românii  înţeleg  nu  numai  ceştia  de  aici,  ci  şi  den  Ardeal  carii  încă  şi  mai  neaoşi 
sînt,  şi  moldovenii  şi  toţi  ciţi  într-altă  parte  se  află  şi  au  această  limbă,  mâcară 
fie  şi  cevaşi  mai  osebită  în  nişte  cuvinte  den  amestecarea  altor  limbi . . .  iară  tot 
unii  sînt.  Ce  dară  pe  acestea,  cum  zic,  tot  romani  îi  ţinem,  că  toţi  aceştia  dintr-o 
fîntinâ  au  izvorît  şi  cură". 

La  un  moment  dat,  boierii  munteni  l-au  dorit  domn  pe  Simion  Movilă  şi 
motivau  că  moldovenii  şi  muntenii  „sîntem  toţi  de  o  limbă  şi  de  o  lege".  Pe  de  altă 
parte,  cînd  Mihai  Viteazul  a  ajuns  in  Moldova,  „a  fost  primit  cu  bucurie ",  se  scrie 
într-un  raport  consular  italian  din  5  iunie  1600:  con  molto  applausol  Cu  o  lună 
înainte,  la  16  mai  1600,  Mihai  Viteazul  le  scria  transilvănenilor  că  a  unit  şi  Moldova 
sub  sceptrul  său,  şi-i  îndemna  firesc:  „de  aceea  şi  domniile  voastre  fiţi  veseli  şi  cu 
bucurie". 

Nu  se  poate  să  nu  observăm  un  lucru  minunat  în  toate  acestea:  că  fiecare  din 
ţara  lui,  din  cele  trei  Ţâri,  spunea  despre  ceilalţi  că  sînt  de  un  neam,  de  o  limbă 
şi  de  o  credinţă  cu  ei!  Metafora  fîntînii,  e  izvorul  unic  din  care  se  trăgeau  toţi,  e 
comună  tuturor  cronicarilor  şi  istoricilor,  începînd  cu  secolul  al  XVII-lea.  Con¬ 
ştiinţa  acestui  izvor  comun  a  fost  suportul  moral  permanent  al  rezistenţei  şi  al 
tuturor  acţiunilor  românilor  din  Transilvania  de-a  lungul  secolelor,  pînă  la  Marea 
Unire  de  la  1  Decembrie  1918.  Conştiinţa  aceasta  i-n  făcut  uneori  să  răbufnească, 
să  ceară  drepturi,  să  ia  în  mînă  coasa,  şi  secerea,  şi  arma,  şi  totdeauna  cu  ochii 
întorşi  spre  sud  şi  spre  răsărit,  convinşi  că  de  acolo  se  vede,  şi  se  simte,  şi  se 
pătimeşte,  şi  se  speră  împreună  cu  ei.  Chiar  şi  atunci  clnd  au  ştiut  că  nu  pot  fi 
ajutaţi,  au  ştiut  că  sînt  aprobaţi  şi  că  mai  creştea,  prin  ceea  ce  făceau,  atenţia 
fraţilor  liberi  către  ei,  şi  că  într-o  zi  vor  veni.  A  fost  o  lungă  şi  sfîntă  aşteptare. 

Uneori  li  s-a  reproşat  transilvănenilor  răbdarea.  E  drept  că  au  fost  răbdători. 
Dar  au  fost  aşa  pentru  că  au  fost  înţelepţi.  Pentru  că  n-au  vrut  sacrificii  inutile 
care  sâ-i  slăbească,  în  loc  să-i  întărească.  Dar  atunci  cînd  tot  înţelepciunea  îi  sfă¬ 
tuia  să  nu  mai  rabde,  cine  ca  ei  a  dat  atîtea  dovezi  de  curaj,  de  înfruntare  a  stă- 
pînirii  nedrepte.  Cît  spaţiu  ne-ar  trebui  ca  să  le  pomenim  pe  toate,  doar  prin  cîteva 
rînduri!  Acestea  au  fost,  toate,  trepte  către  marea  unire.  Aşa  trebuie  să  le  înţele¬ 
gem.  Ca  expresii  ale  conştiinţei  că  dreptatea  era  a  lor,  dar  că  li  se  refuza,  şi  ca 
expresii  ale  chemării  zilei  în  care  urma  să  li  se  facă  dreptate.  Vom  numi  doar 
cîteva  din  ele,  pe  cele  mai  importante. 

—  In  anul  1437 — 1438,  ţăranii  nu  mai  pot  răbda  împilările  şi  se  stîmeşte 
răscoala  de  la  Bobîlna.  Unio  trium  nationum,  nobilii  unguri,  saşi  şi  secui  s-au 
coalizat  împotriva  lor  şi  i-au  înfrint,  dar  istoria  a  păstrat  în  memoria  ei  vitejia  şi 
dreptul  răsculaţilor,  şi  nume  ca  ale  căpitanilor  Mihai  Valahul,  Galu  Valahul  din 
Sireaga  şi  Antonius  Magnus,  ucis  lîngă  Cluj.  Ceea  ce  s-a  întîmplat  atunci,  a  fost 
numit  „O  noapte  a  sfîntului  Bartolomeu  în  Transilvania “. 

—  In  anul  1514,  Gheorghe  Doja  a  avut  aceeaşi  soartă,  iar  dintre  căpitanii  lui. 
Popa  Laurenţiu  a  fost  tras  în  ţeapă,  tot  pe  lîngă  Cluj.  Cruzimea  nobililor  a  întrecut 
orice  imaginaţie.  Doja  e  fript  pe  un  tron  de  fier  înroşit  şi  dat  spre  mîncare  răscu¬ 
laţilor  înfometaţi  în  prealabil  timp  de  două  săptămînil  O  supemoapte  a  sfîntului 
Bartolomeu! 

—  Au  urmat  apoi  încercările  de  calvinizare,  care  au  făcut  martiri  dintr-un 
II ie  Iorest  şi  Sava  Braneovici,  care  au  rezistat  pentru  că  au  ştiut  că  îndată  după 

pierderea  credinţei  urma  pierderea  limbii  şi  a  naţionalităţii.  Unii,  se  ştie,  au  cedat. 
Dar  unde  sînt?  Unde  le  sînt  urmele?  Unde  sînt  românii  calvinizaţi?  S-au  maghia¬ 
rizat.  Toţi.  Absolut  toţi.  Nu  există  români  calvini!  Doar  prin  cimitirele  calvine  se 
mai  pot  distinge  pe  cruci  vechi,  nume  sub  a  căror  gratie  numai  pronunţarea  cu 
voce  tare,  sau  citirea  atentă  mai  poate  descoperi  numele  românesc  de  odinioară. 

—  Apoi  au  venit  Habsburgii  să  ne  catolicizeze.  Şi  din  epocă  ne-au  rămas 
nume  de  martiri  precum  răsculaţii  pentru  apărarea  legii  străbune,  Sofronie  de  la 
Cioara,  Visarion  Sarai,  Nicolae  Oprea  din  Sălişte,  uitaţi  şi  dispăruţi  prin  închisori 
austriece,  şi  de  ce  nu  i-am  pomeni  şi  pe  prigoniţii,  chiar  dintre  uniţi,  Ioan-Ino- 
cenţiu  Micu-Klein,  Gheorghe  Şincai,  Petru  Maior . . .  Un  general  s-a  dovedit  foarte 
viteaz,  luptîndu-se  cu  călugării  şi  călugăriţele  şi  distrugîndu-le  cu  tunurile  vreo 
200  de  mănăstiri.  Il  chema  Bucow. 

Speranţele  multora  s-au  .îndreptat  atunci  spre  Constantin  Brincoveanu.  A 
făcut  mult.  A  scris  împăratului  Leopold.  I-a  dat  lui  Atanasie  moşia  Merişanilor. 
Dar  a  avut  şi  el  Bucow-ul  lui,  la  Constantinopol.  L-au  plîns  şi  transilvănenii.  Şi 
n-a  putut  fi  nici  acela  ceasul  aşteptat  de  transilvăneni. 

—  N-a  putut  fi  nici  atunci  cînd  Horia,  Cloşca  şi  Crişan  au  răsculat  ţărăni¬ 
mea.  Au  fost  învinşi,  dar  istoria  l-a  reţinut  pe  Horia  ca  Rex  Daciael  El  a  devenit 
„simbolul  renaşterii  Daciei!44  O  treaptă  solidă,  din  cremene  de  inimă  ţărănească  a 
ridicat  şi  Horia  spre  visul  unirii! 

—  In  anul  1791,  dintr-un  simţămînt  colectiv,  a  izbucnit  Supplex  Libellus 
Valachorum,  adresat  împăratului  Leopold  al  II-lea,  prin  care  românii  îşi  afirmau 
drepturile  de  naţiune,  „cu  mult  mai  veche  dintre  toate  naţiunile  Transilvaniei  din 
vremea  noastră,,.  (Est  Naţio  Valachica  omnium  Transylvaniae  hujus  aetatis 
Nationum  longe  antiquissima). 

Românii,  precizează  ei,  „au  locuit  în  părţile  Transilvaniei,  desigur  cu  multe 
secole  înainte  de  a  veni  ungurii 44  (Valachos  certe  mul  tis  antequam  Hungari 
venissent  saeculis  transylvaines  partes  coluisse).  Supplexul  îl  revendică  pe  Ioan 
Corvin  de  Hunedoara  şi  pe  fiul  său  Matei,  ca  „din  sinul  naţiunii  române",  ca  şi  pe 
mulţi  alţi  nobili  şi  principi  precum  Ioan  Geczy,  Ştefan  Josika,  Nicolae  Olahul  ş.a. 
Supplexul,  chiar  dacă  limitează  revendicările  românilor  doar  la  starea  lor  din 
Transilvania,  fiindcă  n-ar  fi  fost  atunci  în  interesul  cauzei  să-şi  lărgească  sfera 
doleanţelor,  spune  totuşi  răspicat,  cu  forţa  dreptului  de  naştere  şi  de  existenţă 
anterioară  tuturor  acolo,  că  sînt  o  naţiune.  Dar  nu  omit,  chiar  de  la  început,  să-şi 
afirme  apartenenţa  la  Dacia  dintre  graniţele  din  vremea  lui  Traian,  şi  să-şi  afirme 
romanitatea  continuă  şi  neîntreruptă,  atît  a  lor,  a  celor  din  Transilvania,  cît  şi  a 
celor  de  pe  ţărmurile  Dunării,  unde  cetăţi  romane  existau  în  sec.  VI,  sugerînd  deci 
că  n-a  putut  fi  vorba  de  o  retragere  în  sec.  IV.  Ei  îşi  probează  romanitatea  prin 
„mărturii  istorice  despre  o  tradiţie  niciodată  întreruptă,  a  asemănării  limbii,  dati¬ 
nilor  şi  obiceiurilor 44  (traditione  nunquam  interupta,  idiomatis,  et  morum). 

Un  al  doilea  Supplex,  mai  dezvoltat  şi  mai  argumentat,  vor  trimite  în  1792 
Ioan  Bob  şi  Gherasim  Adamovici. 

Au  fost,  şi  acestea,  ziditoare  de  conştiinţă  românească,  trepte  spre  marele 
ideal. 

—  Tudor  Vladimirescu  a  fost  aşteptat  ca  un  crai  de  poveste  şi  de  transilvă¬ 
neni  la  1821.  Sînt  în  privinţa  aceasta  mărturii  emoţionante  îri  folclorul  vremii. 

—  Anului  1848  Transilvania  i  l-a  dat  pe  Avram  Iancu.  încă  o  încercare.  Şi 
cu  cît  of  al  inimilor  nu  s-a  strigat  atunci  la  Blaj:  „Vrem  să  ne  unim  cu  ţara!" 

Avram  Iancu  a  avut  permanent  în  gînd  unirea  tuturor  românilor.  In  rapoar¬ 
tele  austriece  secrete  el  era  prezentat  drept  un  militant  fervent  pentru  unirea 
Transilvaniei  la  Principatele  dunărene,  cu  oare  urma  să  alcătuiască  un  mare  stat 
românesc.  George  Bariţiu  spunea  atunci  că  românii  din  Transilvania  se  simt  atraşi 
de  ceilalţi  români  ca  de  „un  puternic  magnet",  căruia  nu-i  va  putea  rezista  nici 
o  oprelişte.  Convingerea  tuturor  era  că  „de  acum  înainte  Ardealul  nu  mai  e 
Ardeal ,  ci  România".  In  convingerea  multora  idealul  de  la  1848  era  „formarea 
Daciei 44  {scrisoarea  prof.  Constantin  Romanu  Vivu  către  Al.  Gh.  Golescu,  26  iunie 
1848).  Istoria  şi  poporul  acesta  care  nu  şi-a  pierdut  niciodată  cumpătul  şi  speranţa, 
au  făcut  din  învinsul  Iancu  un  biruitor,  un  Crai  al  Munţilor,  al  românilor,  un 
simbol  al  unui  viitor  realizat.  Să  nu  uităm  că  la  Blaj  au  fost  prezenţi  şi  Alexandru 
Ioan  Cuza,  Vasile  Alecsandri,  D.  Brătianu,  Alecu  Russo,  „români  din  patru  un- 

ghiuri**  şi,  în  vremea  neînţelegerilor  cu  Kossuth,  a  venit  aici  şi  Bălcescu,  poate  în 
unul  din  cele  mai  neinspirate  momente  din  intuiţia  Iul  politică.  S-a  dovedit  mai 
realist  Iancu,  dar  şi  acesta  s-a  încrezut  într-un  împărat  pe  care  îl  va  numi  după 
aceea  „mincinos4'.  Oricum,  Avram  Iancu  a  fost  atunci,  şi  a  rămas  mereu,  simbolul 
unităţii  româneşti  şi  al  efortului  convergent  cu  al  celor  din  Principate,  spre  elibe¬ 
rarea  românilor  şi  ridicarea  lor  pînă  la  starea  de  naţie  de  sine  stătătoare,  su¬ 
verană  şi  independentă. 

Să  nu-1  uităm,  din  anul  1848,  pe  Simion  Bămuţiu,  cu  marele  lui  discurs  din 
3/15  mai  din  catedrala  de  la  Blaj.  Un  asemenea  manifest  e  de  o  unicitate  tulbu¬ 
rătoare. 

—  Ce  s-a  pierdut  în  revoluţie,  s-a  cîştigat  pe  alte  căi.  Şaguna  fusese  unul  din 
preşedinţii  de  la  Adunarea  de  pe  Cîmpia  Libertăţii.  Şi  el  a  simţit  înfrîngerea,  ne¬ 
putinţa  într-o  luptă  inegală  cu  puterea,  căreia  românii  îi  opuneau  doar  dreptul  lor 
şi  bunul-simţ.  Cei  care  nu  aveau  nici  dreptatea  de  partea  lor,  nici  bunul-simţ, 
aveau  puterea,  şi  aceasta  e  oarbă.  Nu  are  disponibilităţi  pentru  dialog.  Şaguna  şi-a 
întrebuinţat  atunci  inteligenţa  şi  diplomaţia.  A  reînfiinţat  Mitropolia  desfiinţată 
de  mai  mult  de  un  secol  şi  jumătate;  a  înfiinţat  Congresul  bisericesc  —  un  ade¬ 
vărat  Parlament,  în  care  era  membru  şi  Avram  Iancu,  şi  a  dat  Bisericii,  de  fapt 
naţiunii  române  din  Transilvania,  o  Constituţie,  Statutul  Organic.  A  avut  apoi 
cuvîntul  şi  rolul  hotârîtor  la  înfiinţarea  Asociaţiunii  (ASTRA),  a  înfiinţat  tipo¬ 
grafie,  „Telegraful  român4'  (1853)  şi  „Calendarul"  (1852).  A  restaurat  conştiinţa 
românească  a  Transilvaniei  în  vremuri  de  mari  încercări.  Să  nu  uităm  că  în  acea 
vreme  s-a  proclamat  de  nobis,  sine  nobis,  unirea  Transilvaniei  la  Ungaria,  în  chiar 
zilele  lui  1848,  şi  regimul  dualist  (1867).  Şaguna,  prin  instituţiile  lui,  a  oxigenat 
atmosfera  sumbră  de  după  1848,  în  aşa  fel,  încît  a  putut  crea  premise  prielnice 
pentru  tot  ceea  ce  s-a  precipitat  după  aceea,  pînă  în  zorii  unirii. 

—  Speranţele  transilvănenilor  s-au  reaprins  cînd  s-a  unit  Moldova  cu  Mun¬ 
tenia  şi,  e  mai  presus  de  orice  îndoială,  că  fiecare  s-a  gîndit  că  la  o  asemenea 
unire  era  firesc  să  aspire  şi  ei.  De  altfel,  Alexandru  Papiu  Ilarian  ne  dă  o  mărturie 
de  epocă  în  această  privinţă:  „ Cînd  s-a  ales  Cuza  domn,  entuziasmul  la  românii 
din  Transilvania  era  poate  mai  mare  decît  în  Principate “.  Şi  tot  el  adaugă,  măsu- 
rînd  întinderea  entuziasmului:  „bărbaţi  şi  femei,  bătrîni  şi  tineri ,  toţi  ar  fi  gata 
a  muri  pentru  domnul  Cuza".  Ştiri  din  acea  vreme  ne  informează  că  transilvănenii 
au  văzut  în  Unirea  din  1859  preludiul  Marii  Uniri  viitoare.  Hora  Unirii,  cîntată  în 
toate  satele  şi  oraşele  Transilvaniei,  vestea  o  eră  nouă,  spre  înfăptuirea  unui  stat 
daco-roman.  Că  şi  Cuza_gindea  la  fel,  o  vedem  dintr-o  întîlnire  a  ministrului  său 
de  externe  din  Moldova  cu  Napoleon  al  III-lea,  în  primăvara  lui  1859.  Acesta  era 
Vasile  Alecsandri.  Arătîndu-i  împăratului  pe  hartă  Banatul,  Transilvania  şi  Buco¬ 
vina  i-a  spus:  „Vedeţi,  Sire,  care  este  întinderea  adevăratei  Românii  şi  ce  regat 
important  ar  putea  ea  constitui  cu  cei  nouă  milioane  de  români  ai  săi,  dacă  Pro- 
videnţa  ar  voi  să  realizeze  visurile  şi  aspiraţiile  lor“. 

—  Războiul  pentru  Independenţă  (1877),  în  care  s-au  înrolat  şi  mulţi  tran¬ 
silvăneni,  a  reaprins  în  mulţi  din  această  parte  de  ţară  sub  jug  străin,  scînteia 
speranţei.  N-a  fost  însă  să  fie  nici  acela  ceasul. 

în  1893  s-a  alcătuit  Memorandum-ul,  autorii  lui  fiind  judecaţi  în  1894.  Fără 
ca  plicul  să  fi  fost  măcar  deschis,  cancelaria  imperială  din  Viena  a  trimis  Memo- 
randum-ul  la  Budapesta.  Aşa  l-au  găsit  românii  cînd  au  ocupat  Budapesta  în 
1919.  Procesul  a  judecat  numai  îndrăzneala  românilor  de  a  fi  alcătuit  o  asemenea 
plingere.  Condamnaţii  au  fost  eliberaţi  în  septembrie  1895  la  intervenţia  guver¬ 
nului  român.  Atunci,  la  proces,  a  spus  Ion  Raţiu  celebrele  cuvinte:  „Existenţa  unui 
popor  nu  se  discută,  ci  se  afirmă!" 

—  Au  urmat  luptele  împotriva  legilor  de  maghiarizare  promulgate  de  guver¬ 
nele  din  Budapesta.  Pentru  lumea  civilizată  de  azi —  chiar  aşa  deficitară  cum  mai 
este  ea  încă,  pe  ici,  pe  colo,  la  capitolul  morală  —  astfel  de  legi  par  neverosimile. 
Şi  totuşi,  ele  au  existat,  au  rămas  scrise  negru  pe  alb,  şi  au  dat  de  lucru  decenii 
de-a  rîndul  fruntaşilor  transilvăneni,  printre  care  sînt  de  menţionat,  printre  alţii, 
şi  Miron  Romanul  şi  Elie  Miron  Cristea.  Au  fost  legi  de  maghiarizare  a  admi¬ 
nistraţiei,  a  numelor,  a  munţilor,  a  apelor  şi,  îndeosebi,  a  învăţ âmîntului  de  toate 
gradele,  inclusiv  a  grădiniţelor  de  copii.  Te  miri  cum  astăzi  urmaşii  acelora  în- 

cearcă  să  ne  dea  lecţii  cai  voce  tare!  Atunci,  a  învins  tenacitatea  românească.  Şi  se 
dovedeşte  de  neînvins.  Nicolae  Iorga  a  spus  cîndva:  „să  nu  ne  închipuim  că,  vreo¬ 
dată,  un  om  sau  o  naţie  poate  birui  prin  înşelăciune  sau  dibăcie 

—  Ar  trebui  să  acordăm  mult  spaţiu  unei  alte  trepte  către  unire,  identifi¬ 
cabilă  nu  numai  într-un  anumit  moment,  ci  prezentă  de-a  lungul  veacoirilor  în 
conştiinţa  Transilvaniei  şi  în  istoria  tuturor  românilor  de  pretutindeni.  O  trans- 
humanţă  permanentă  şi  sistematică  —  chiar  dacă  n-a  fost  planificată  ca  atare  da 
nimeni  —  i-a  dus  către  Principate  pe  cei  din  Transilvania  —  şi  i-a  adus  din 
Principate  spre  Transilvania  pe  români.  Nu  e  vorba  numai  de  oieri  şi  de  ungurenii 
care,  uneori,  s-au  fixat  sub  poalele  sudice  ale  Carpaţilor,  sau  de  refugiaţii  care, 
uneori,  din  pricina  ameninţării  cu  oalvinizarea  sau  catolicizarea,  au  trecut  masiv 
în  Moldova,  ci  e  vorba  îndeosebi  de  prezenţele  culturale  reciproce,  prin  oameni 
şi  cărţi,  trecuţi  prin  vămi  oficiale  sau,  ca  Badea  Cârţan,  prin  „Vama  Cucului'*,  pe 
poteci  numai  de  români  ştiute,  căci  erau  ale  lor,  nu  ale  grănicerilor  străini. 

Cîte  nume  n-am  putea  înşira  aici!  Iorga  şi-a  luat  soţie  din  Braşov,  pe  sora 
lui  Ioan  Bogdan  şi  a  lui  Bogdan-Duică.  George  Bariţiu,  Timotei  Cipariu  şi  dr. 
Pavel  Vasici  erau  membrii  „Asociaţiei  literare  a  României "  din  Bucureşti  (1845), 
încercată  întîi  la  Braşov  (1821 — 1822),  apod  la  Goleşti  (1827),  iar  Asociaţia  urmărea 
printre  altele  şi  alcătuirea  unei  Daco-Românii.  Şi  apoi,  ce  mare  idee  a  fost  aceea 
de  a-i  alege  pe  fruntaşii  culturii  transilvane,  membri  ai  Academiei  Române,  şi 
invers,  de  a-i  alege  pe  fruntaşii  culturii  din  Principate,  membri  ai  ASTREI!  Să 
mai  adăugăm  la  acestea  şi  marele  exod  de  profesori,  de  scriitori  şi  poeţi  mai  ales 
dinspre  Transilvania  spre  Iaşi  şi  Bucureşti,  dar  şi  spre  Transilvania  în  presa 
căreia  apăreau  Eminescu,  Bolintineanu,  Alecsandri  etc.  etc.  Toate  au  fost  schimburi 
de  conştiinţe,  ca  un  permanent  transplant  reciproc  de  sînge  dătător  de  viaţă,  şi  de 
înfrăţire  a  inimilor.  Timotei  Cipariu  declara  la  şedinţa  de  întemeiere  a  Academiei 
Române  că  aceasta  „va  contribui,  alături  de  oamenii  politicii ,  la  înfăptuirea  unirii 
întregului  popor  român  intr-un  stat  independent Mihail  Kogălniceanu  'declara  la 
rîndul  său  că  „Moldova,  Transilvania,  Muntenia  nu  există  pe  faţa  pămîntului ; 
există  o  singură  Românie 

Cîţi  domnitori  sau  soţii  de  domnitori,  din  Moldova  şi  Muntenia,  nu  şi-au  găsit 
refugiul  în  Transilvania?  Se  ascundeau  ca  într-o  altă  cameră  a  casei  lor,  nu  ca 
la  străini.  Cîţi  n-au  domnit  cînd  într-o  ţară,  cînd  într-alta,  cu  sentimentul  drep¬ 
tului  celui  mai  natural,  de  neam  şi  de  limbă.  Mihai  Viteazul  a  fost  acasă  la  el 
în  toate  cele  trei  Ţări  româneşti.  Constantin  Brîncoveanu  era  acasă  la  Braşov, 
şi  la  Făgăraş,  şi  la  Sîmbăta,  şi  ctitorea  la  Ocna  Sibiului,  Ştefan  cel  Mare  era 
chemat  în  Transilvania  şi  ctitorea  aici  episcopii.  Ioan  Maiorescu,  căsătorit  cu  sora 
lui  Ioan  Popazu  din  Braşov,  îi  scria  lui  Cuza  la  5  ianuarie  1860,  să  nu  uite  să 
ajute  băneşte  şcolile  din  Braşov,  ca  şi  înaintaşii  lui,  căci  acestea  „au  menţinut 
legături  de  unire  între  românii  din  Transilvania  şi  între  Principate  şi  că  literatura 
română  şi-a  luat  începutul  său  în  Braşov *.  Se  refera  desigur  la  Coresi.  Şi-apoi  6ă 
nu  uităm  că  domnitorii  de  la  Argeş  se  considerau  întotdeauna  domni  şi  peste 
Carpa ţi,  stăpînind  teritorii  ca  Haţegul,  Făgăraşul,  Amlaşul,  Severinul.  Şi  Iancu  de 
Hunedoara  a  vrut  să  smulgă  Peninsula  Balcanică  din  mîinile  turcilor,  ca  să  facă  o 
confederaţie  românească,  precum  credea  Iorga. 

In  zorii  secolului  nostru,  uitimele  trepte  îndrăzneţe  către  Marea  Unire,  le-au 
cioplit  cu  dîrzenie  şi  inteligenţă,  ambele  îndelung  pregătite,  fruntaşii  politici  şi  tot 
poporul  Transilvaniei,  precum  am  încercat  să  schiţăm  mai  sus,  şi  visul  s-a  împlinit 
la  1  Decembrie  1918,  în  Marea  Adunare  de  la  Alba  Iulia. 

Au  fost  trepte.  Dar  ele  n-au  fost  decît  boabe  de  mătănii  de  pe  un  şirag 
lung,  pe  care  a  stat  prins  mînâ  de  mină  tot  poporul,  din  toate  generaţiile.  Zice 
aşadar  cu  dreptate  Nicolae  Iorga  că  „unitatea  românească . . .  este  zbatere  sufle¬ 
tească  necontenită,  a  unui  întreg  popor,  creat  unitar  şi  pentru  a  trăi  şi  pentru  a 
râmînea  în  aceeaşi  unitate  neîntr erupt ău .  Toate  unirile  românilor  s-au  făcut  prin 
forţa  şi  mijloacele  proprii  poporului  român.  In  fapt,  unitatea  a  fost  permanentă, 
doar  unirea  s-a  făcut  cînd  s-a  putut,  în  luptă  cu  împotriviri  din  afară.  Pe  noi  nu 
ne-a  eliberat  nimeni,  niciodată. 

Alba  Iulia  lud  1918  e  crez  şi  împlinire.  Bucurie  şi  datorie.  „Eveniment  apo¬ 
teotic**,  zice  frumos  acad.  Şt.  Pascu.  Ne  plecăm  frunţile  pînă  la  pâmînt,  cu  dra¬ 
goste  şi  recunoştinţă,  în  faţa  tuturor  celor  care  au  mers  statornic,  secole  după 

secole,  spre  Alba  Iulia,  ca  şi  celor  care  au  ajuns  la  ea  cu  ultima  ştafetă,  prefă- 
cînd-o  în  Sfînt  Testament  pentru  generaţiile  viitoare.  Acum,  ştafeta  e  în  miinile 
noastre.  Şi  ştim  ce  avem  de  făcut! 

Ne-o  aminteşte  din  acel  an  al  speranţelor  înşelate,  1848,  de  la  care  se  împli¬ 
nesc  tot  acum  140  de  ani,  de  două  ori  mai  mult  decît  de  la  anul  speranţelor  împli¬ 
nite,  1918,  Simion  Bârnuţiu,  patetic  şi  profetic:  „...vă  strigă  din  mormînt  stră¬ 
moşii  voştri:  Fiilor ,  şi  noi  am  fost,  nu  o  dată  în  împrejurări  grele,  cum  sînteţi 
voi  astăzi,  şi  noi  am  fost  împresuraţi  de  duşmani  în  pămîntul  nostru,  cum  sînteţi 
voi  astăzi  şi  adesea  am  suferit  rele  mai  mari  decît  voi . . .,  dar  am  luptat  ca  români 
pentru  pămîntul  şi  numele  nostru  ca  să  vi-l  lăsăm  vouă  dimpreună  cu  limba 
noastră  cea  dulce  ca  cerul  sub  care  s-a  născut . . .  Vedeţi  cum  ne-am  luptat  noi 
pentru  limbă  şi  romanitatea  noastră:  luptaţi  şi  le  apăraţi  ca  lumina  ochilor  voştria. 

Iar  în  1918,  răspunzînd  la  Bucureşti  cuvîntării  lui  Vasile  Goldiş  care  venea 
cu  o  delegaţie  aducînd  actul  Unirii,  Ion  C.  Brătianu,  şeful  guvernului,  îi  spunea: 
„Vă  aşteptăm  de  o  mie  de  ani  şi  aţi  venit  ca  să  nu  ne  mai  despărţim  niciodată". 

Ale  lui  Bărnuţiu,  ca  şi  acestea  nu  sînt  cuvinte.  Sînt  sevă  din  glia  strămo¬ 
şească,  din  sîngele  marilor  înaintaşi,  luptători  pentru  pămîntul,  şi  numele,  şi 
limba  noastră,  care  ni  se  picură  în  suflete  fără  încetare,  ca  să  le  încălzească  şi  să 
le  întărească,  şi  să  le  umple  de  dragoste  între  noi  românii  de  pretutindeni  şi  din 
totdeauna. 

Dr.  ANTONIE  PLAMADEALA 
Mitropolitul  Ardealului 


DOCUMENTE  PRIVIND  PARTICIPAREA  PLENARA 
A  SLUJITORILOR  BISERICII  ŞI  AI  ŞCOLII  CONFESIONALE 
LA  LUPTA  PENTRU  FĂURIREA  STATULUI  NAŢIONAL  UNITAR 

ROMAN,  LA  1  DECEMBRIE  1918 


In  fondurile  de  arhivă  sibiene  se  află  peste  o  mie  de  documente  referitoare 
la  participarea  românilor  ardeleni  şi  bănăţeni  la  lupta  pentru  unirea  Transilvaniei 
cu  România  la  1  decembrie  1918.  în  contextul  lor,  ele  se  referă  la  1.173  localităţi 
rurale  şi  urbane  ardelene,  care  reprezintă  21,6%  din  totalul  de  5.417  aşezări  ale 
acestor  provincii. 

Din  conţinutul  acestora  rezultă  rolul  deosebit  de  activ  al  slujitorilor  bisericii 
şi  ai  şcolii  confesionale  în  pregătirea  şi  desfăşurarea  acţiunilor  revoluţionare  ce 
au  condus  la  înfăptuirea  idealului  naţional. 

Edificatoare  în  acest  sens  sînt  datele  cuprinse  în  aceste  documente,  şi  anume: 
din  196  consilii  naţionale  româneşti  înfiinţate  în  acele  zile,  105  au  fost  conduse 
de  preoţi  şi  84  de  învăţători  şi  profesori  confesionali,  adică  96%.  Dintre  cele  889 
gărzi  naţionale  româneşti,  create  în  timpul  revoluţiei,  97  s-au  alcătuit  sub  preşe¬ 
dinţia  preoţilor  şi  760  prin  grija  învăţătorilor  şi  profesorilor  confesionali,  adică 
96,5%. 

Pe  lîngă  cei  236  delegaţi  oficiali,  care  reprezentau  biserica  în  Marea  Adu¬ 
nare  Naţională  şi  147  care  erau  trimişii  şcolii  confesionale,  numeroşi  preoţi  şi 
învăţători  au  luat  parte  la  adunarea  neoficială,  numită  Adunarea  Populară,  ce  s-a 
ţinut  pe  Cîrapul  lui  Horea,  aflat  la  marginea  cetăţii  Alba  Iulia,  organism  care 
avea  menirea  de  a  susţine  şi  aproba  hotărîrea  adoptată  de  forul  oficial,  privind 
unirea  Transilvaniei  cu  România.  Din  documentele  amintite  mai  sus  rezultă  că  din 
cele  35.388  persoane  din  acele  localităţi,  care  au  participat  la  Adunarea  Populară 
de  la  Alba  Iulia,  ţinută  la  1  decembrie  1918,  531  au  fost  preoţi  şi  462  învăţători  şi 
profesori  confesionali;  mulţimea  participanţilor  la  această  impresionantă  adunare 
in  278  de  localităţi  a  fost  mobilizată  de  preoţi  şi  în  34  de  învăţători  şi  profesori 
confesionali;  iar  grupurile  de  săteni  şi  orăşeni  au  fost  conduse  la  Alba  Iulia  de 
247  preoţi  şi  39  învăţători  confesionali.  Din  numeroase  sate  a  plecat  la  Alba  Iulia 
numai  preotul,  iar  din  unele  localităţi,  unde  parohul  era  bolnav,  nu  s-a  dus  nimeni. 
De  fapt  era  o  anume  mentalitate,  că  preotul  trebuia  să  reprezinte  satul  în  pro¬ 
blemele  sale  fundamentale,  că  sătenii  aşteptau  de  la  preot  acest  lucru.  Aşa  s-a 
întîmplat  în  comuna  Sărmăşel,  judeţul  Cojocna,  unde  „la  adunarea  mare,  ţinută 
la  Alba  Iulia,  în  1  decembrie  1918,  din  comună  nu  a  luat  nimeni  parte,  căci  preotul 
era  încă  bolnav  de  gripă  spaniolă**. 

Unii  preoţi,  aşa  cum  a  fost  Titu  Morariu,  paroh  în  Berghin,  judeţul  Alba, 
i-a  condus  la  Alba  Iulia  pe  „toţi  locuitorii  comunei,  românii,  în  frunte,  cu  cîntece 
naţionale,  apoi  saşii,  cu  fanfara**.  La  fel  a  procedat  şi  învăţătorul  confesional  loan 
Voişian  din  Pianu  de  Sus,  care  a  „organizat  plecarea  convoiului  de  căruţe  şi  a 
întregii  populaţii  din  comuna  Pianu  de  Sus'*,  în  număr  de  2.058  de  persoane,  „la 
adunarea  naţională  de  la  Alba  Iulia,  în  ziua  de  1  decembrie  1918“. 

La  rîndul  lor,  preoţii  şi  învăţătorii  din  comuna  Pianu  de  Jos  au  condus  „la 
adunarea  mare  de  la  Alba  Iulia,  ţinută  la  1  decembrie  1918,  o  delegaţie  alcătuită 
din  peste  1.000  de  locuitori;  preoţii  loan  C.  Şara  şi  Iacob  Stinea,  de  asemenea,  se 
aflau  în  fruntea  unei  delegaţii  de  „peste  1.000  de  locuitori  din  Vinţu  de  Jos;  iar 
din  Ocna  Mureşului  au  plecat  ia  Alba  Iulia  600  de  locuitori,  care  au  călătorit  cu 
un  tren  special,  „în  frunte  cu  fanfara  minierilor  din  loc.  sub  conducerea  proto¬ 
popului  Emil  Pop  şi  a  preotului  Petru  Roşea**. 

Un  alt  fapt  demn  de  menţionat  este  acela  că  în  ziua  de  1  decembrie  1918, 
orele  12,  atunci  cînd  la  Alba  Iulia,  Marea  Adunare  Naţională  hotăra  unirea  Tran¬ 
silvaniei  cu  Ţara-Mamă,  în  toate  aşezările  româneşti  din  Transilvania  şi  Banat 
s-au  tras  clopotele,  iar  locuitorii,  după  slujba  religioasă,  au  ieşit  în  faţa  bisericii, 
unde,  fie  preotul,  învăţătorul  sau  alt  intelectual  le-a  adus  acestora  la  cunoştinţă 
că  în  acele  momente  la  Alba  Iulia  se  adopta  hotărîrea  de  unire  cu  Ţara.  In  felul 
acesta,  prin  contribuţia  plenară  a  slujitorilor  bisericii  şi  şcolii  confesionale,  toţi 
românii  ardeleni  şi  bănăţeni  au  participat  la  înfăptuirea  idealului  naţional. 

Dintre  documentele  de  epocă  am  selectat  cîteva,  pe  care,  cu  prilejul  sărbă¬ 
toririi  a  70  de  ani  de  la  Marea  Unire,  le  încredinţăm  tiparului.  Intre  ele,  un  loc 
însemnat  îl  ocupă  scrisoarea  profesorului  dr.  Nicolae  Bălan,  viitorul  mitropolit  al 
Ardealului,  trimis  în  misiune  la  Iaşi,  pe  lingă  guvernul  român,  şi  reprezentanţii 
diplomatici  ai  statelor  Antantei,  privind  măsurile  ce  trebuiesc  luate  în  vederea 
împlinirii  cauzei  naţionale,  eveniment  care  să  nu  poată  fi  contestat  de  către  opo¬ 
zanţii  împlinirii  dorinţei  multiseculare  a  întregului  popor  român. 

Documente 

1 

Delegaţia  din  Topîrcea  la  Alba  Iulia 

In  ziua  de  1  decembrie  1918,  între  cei  o  sută  de  mii  de  oameni  ce  au  fost 
prezenţi  la  adunarea  de  la  Alba  Iulia,  se  afla  şi  o  delegaţie  din  Topîrcea.  Din 
cadrul  acesteia  au  făcut  parte:  primarul  —  Nicolae  Hudiţeanu,  învăţătorii  loan 
Stirban ,  Cornel  Schiau,  Achim  Dordea  şi  Vasile  Stirban,  cu  încă  doi  oameni  pe 
care  nu-i  mai  ştiu.  Aceştia  au  plecat  cu  două  căruţe  —  una  a  lui  Văsălia  Negrului, 
alta  a  lui  Porodoc  —  la  gară  în  Apoldu  de  Jos,  iar  de  acolo ,  cu  trenul,  pus  la 
dispoziţie  de  Consiliul  naţional  român  din  Sibiu,  spre  Alba  Iulia. 

Eu  am  rămas  cu  un  nepot  al  notarului  Iacob  Manuil,  pe  nume  Victor  Manuil, 
cu  garda  naţională  din  comună,  pentru  menţinerea  ordinei  şi  îndeplinirea  ordine¬ 
lor  ce  veneau  de  la  Sibiu. 

In  Topîrcea,  şeful,  respectiv  comandantul  gărzii  naţionale  a  fost  artistul 
Achim  Dordea.  Şi  eu  am  fost  membru  al  gărzii  naţionale,  fapt  pentru  care,  mai 
tirziu,  am  fost  decorat  cu  medalia  „Ferdinand  1“  cu  spade  şi  panglică. 

La  cîteva  zile  după  constituirea  Consiliului  Dirigent,  la  2  decembrie  1918, 
am  părăsit  Topîrcea  şi  am  funcţionat  pentru  două  luni,  în  calitate  de  secretar  la 
Secţia  Presei  a  Consiliului  Dirigent.  După  care  mi-am  continuat  studiile  teologice. 

Sălişte,  24  noiembrie  1978  loan  Isac  protopop 

în  Sălişte 


Colecţia  Ion  Salomiu,  Sibiu,  voi.  5,  p.  2047. 

2 

Tatăl  meu  a  fost  la  Alba  Iulia 

In  toamna  anului  1918,  cînd  s-a  declanşat  revoluţia  in  Austro -Ungaria,  tatăl 
meu,  Pop  Mihai ,  era  preot  în  comuna  Sînmiclăuş,  judeţul  Sălaj.  El  a  luat  parte  la 
revoluţie  şi  împreună  cu  alţi  intelectuali  şi  economi  din  comună  au  constituit  con¬ 
siliul  naţional  şi  garda  naţională  română  din  localitate.  Tata  a  îndeplinit  funcţia 
de  preşedinte  al  acestui  consiliu. 

La  30  noiembrie,  părintele  meu,  împreună  cu  alţi  consăteni,  au  plecat  la  Alba 
Iulia,  pentru  a  lua  parte  la  Adunarea  Naţională.  A  doua  zi  1  decembrie  1918  —  au 
participat  la  Adunarea  Populară  ce  s-a  ţinut  pe  Platoul  Romanilor  de  la  marginea 
cetăţii  Alba  Iulia. 

Peste  cîteva  zile,  cînd  s-a  reîntors  acasă,  el  ne-a  relatat  cum  s-au  desfăşurat 
lucrările  Adunării  de  la  Alba  Iulia,  unde  au  participat  peste  o  sută  de  mii  de 
români. 

In  lunile  următoare ,  în  comuna  noastră  au  venit  detaşamentele  de  secui, 
care  i-au  urmărit  pe  conducătorii  mişcării  naţionale  româneşti  şi  pe  participanţii 

la  Marea  Adunare  Naţională  de  la  Alba  Iulia.  Pentru  a  scăpa  de  urmăritori ,  tata 
s-a  ascuns  la  nişte  oameni  din  comuna  Căuaş,  localitate  vecină  cu  noi.  Printre  cei 
urmăriţi  de  secui ,  din  comuna  Căuaş  au  fost  învăţătorul  Ioan  Helete,  preotul 
Gheorghe  Filep  şi  Ioan  Filep.  Aceştia  s-au  ascuns  timp  de  cîteva  săptămîni  în 
trestiile  de  pe  hotarul  comunei.  Tot  acolo  se  aflau  fugiţi,  din  cauza  represiunii 
secuieşti ,  şi  o  parte  a  locuitorilor  comunei,  împreună  cu  animalele  şi  alte  bunuri 
strict  necesare.  Sătenii  au  revenit  la  casele  lor  de-abiu  la  19  aprilie  1919,  după 
ce  trupele  române  au  eliberat  zona  Tăşnad — Cărei,  nimicind  unităţile  inamice. 

Căuaş,  4  octombrie  1928  Augusta  Murgu  născută  Pop 


Arh.  St.  Sălaj,  fond  1918,  dos.  1,  f.  5. 


3 

Pentru  libertatea  şi  unitatea  politică  a  poporului  român 

In  anii  primului  război  mondial,  datorită  activităţii  mele  pe  planul  luptei 
naţionale,  autorităţile  maghiare  m-au  pus  sub  urmărire.  Cînd,  în  1915,  fratele 
meu,  Octavian  Popa,  învăţător  la  şcoala  confesională  din  Ocna  Sibiului,  a  trecut 
Carpaţii,  înrolîndu-se  în  armata  română,  situaţia  mea  s-a  înrăutăţit.  Drept  urmare, 
la  12  august  1916,  am  fost  arestat  sub  acuzaţia  de  agitaţie  împotriva  statului.  Ridi¬ 
cat  de  jandarmi  în  miez  de  noapte,  am  fost  deţinut  trei  zile  în  localul  şcolii  ma¬ 
ghiare  din  Ocna  Sibiului,  după  care  dus  la  Cluj  şi  închis  în  penitenciarul  din 
strada  Porumbelului.  Odată  cu  mine,  autorităţile  au  mai  ridicat  de  la  casele  lor 
şi  cîţiva  ţărani  din  Ocna,  dintre  care  unul  pe  nume  Toma  Tudor,  a  decedat  pe 
timpul  detenţiei  în  lagărul  de  la  Zombor. 

Peste  trei  zile,  în  13  august,  pe  la  miezul  nopţii,  jandarmii  unguri  pătrund 
din  nou  în  locuinţa  mea,  ridicîndu-mi  familia  alcătuită  din:  soţie  —  Ana  Popa, 
şi  copiii :  Eugen  de  11  ani,  Partenie  —  8  ani  şi  Steluţa  —  3  ani.  îmbrăcaţi  sumar 
şi  desculţi,  fără  a  li  se  da  voie  să  ia  alte  haine  sau  alimente,  membrii  familiei 
mele  au  urmat  calea  parcursă  de  mine.  După  două  zile  de  detenţie  în  localul  şcolii 
ungureşti  din  Ocna,  în  noaptea  de  17  august,  aăeştia  au  fost  duşi  la  gară.  Dimi¬ 
neaţa,  îmbarcaţi  într-un  tren  militar  încărcat  cu  arme,  au  apucat  şi  ei  calea  spre 
Cluj.  De  la  gara  clujeană  au  fost  transportaţi  la  Tribunalul  militar.  Acolo,  între- 
bind  de  mine,  unul  dintre  judecători  i-a  spus  soţiei  mele  că  eu  fusesem  spinzurat. 
Dar  pe  cînd  era  dusă  cu  copiii  pentru  a  fi  întemniţaţi  în  penitenciarul  din  Cluj, 
dînsa  a  reuşit  să  afle  că  eu  trăiesc.  Ajunsă  acolo,  ne-am  înălnit,  întrucît  soţia 
şi  copiii  au  fost  aduşi  în  celula  în  care  mă  găseam  şi  eu. 

Vreme  de  şase  luni  am  stat  întemniţaţi  în  Cluj,  asigurîndu-ni-se  o  singură 
masă  pe  zi,  la  prînz.  Acolo  mai  erau  închişi  mulţi  învăţători,  preoţi  şi  ţărani  români 
din  toată  Transilvania.  In  închisoare  l-am  cunoscut  pe  unul  dintre  deţinuţi,  ţăran, 
pe  nume  Ioan  Dragoman,  din  comuna  Ţichindeal. 

In  timpul  acesta  s-a  judecat  procesul  şi  eu  am  fost  condamnat.  In  ianuarie 
1917,  eu  şi  familia,  precum  şi  mulţi  alţi  români,  am  fost  transportaţi  în  lagărul 
de  la  Zombor.  Acolo  se  aflau  şi  prizonieri  de  război.  Din  cauza  frigului  şi  a  sub¬ 
nutriţiei,  soţia  şi  copiii  s-au  îmbolnăvit  de  vărsat  negru,  iar  eu  de  pneumonie. 

Medicul  lagărului,  dr.  Donoslovici,  cu  ocazia  unei  vizite  a  celulelor ,  văzînd  în 
ce  mizerie  fizică  şi  materială  trăim,  a  dispus  să  ni  se  dea  o  hrană  mai  consis¬ 
tentă,  şi  la  copii  —  lapte.  Măsura  aceasta  ne-a  salvat  de  la  moarte. 

In  sprijinul  nostru  au  intervenit  avocatul  Partenie  Cosma,  după  cum  şi  preo¬ 
tul  reformat  Incze  şi  avocatul  Torok,  amîndoi  din  Ocna  Sibiului.  Aceştia,  în  februa¬ 
rie  1917,  au  plecat  la  Budapesta,  reuşind  să  fie  primiţi  în  audienţă  de  către  Tisza 
Istvăn ,  premierul  Ungariei.  Cei  doi  i-au  explicat  primului  ministru  că  prin  aresta¬ 
rea  şi  condamnarea  preotului  Isaia  Popa  s-a  făcut  un  act  de  nedreptate.  La  inter¬ 
venţia  lor,  premierul  Tisza  le-a  spus  că  nu  poate  da  imediat  dispoziţii  pentru  eli¬ 
berarea  lui,  dar  mai  tîrziu  se  va  găsi  o  soluţie. 

Aşa  se  face  că  peste  două  luni,  in  mai  1917,  conducerea  lagărului  din  Zombor 
a  primit  ordin  telegrafic  pentru  eliberarea  lui  Isaia  Popa  şi  a  familiei  sale.  Cînd 
am  aflat  vestea,  ne-am  pregătit  la  repezeală  şi  cu  primul  tren  am  plecat  spre  casă. 

Reîntors  în  Ocna  Sibiului,  am  luat  legătura  cu  rudele  şi  cunoscuţii  mei,  con - 
tinuînd  activitatea  în  cadrul  mişcării  naţionale,  cu  toate  restricţiile  impuse  de 
autorităţi. 

La  sfîrşitul  lunii  octombrie  1918,  cînd  s-a  declanşat  revoluţia  în  Imperiul 
austro-ungar,  împreună  cu  ceilalţi  doi  preoţi  români  din  Ocna  —  Alexandru  Vi - 
drighinescu  şi  Eugen  Pantea  —  şi  cu  soldaţii  reîntorşi  de  pe  front  cu  arme  şi 
muniţie,  am  înlăturat  vechile  autorităţi,  constituind,  la  7  noiembrie,  consiliul 
naţional,  al  cărui  preşedinte  am  fost  ales,  şi  garda  naţională  română,  pusă  sub 
comanda  lui  Alexandru  Vidrighinescu. 

Prin  eforturile  noastre  întrunite,  pe  la  mijlocul  lunii  noiembrie  a  luat  naştere 
consiliul  naţional  român  al  plasei  Ocna  Sibiului,  precum  şi  garda  naţională  cer- 
cuală,  la  comanda  căreia  a  fost  desemnat  căpitanul  de  rezervă  dr.  Ioan  Dordea. 

In  ultima  decadă  a  lunii  noiembrie,  ne-am  îngrijit  de  organizarea  adunării 
generale  a  românilor  din  Ocna  Sibiului,  unde  cu  toţii  au  subscris  actul  privind 
dorinţa  lor  de  unire  a  Transilvaniei  cu  România.  Tot  atunci  a  fost  aleasă  o  dele¬ 
gaţie  care  să-i  reprezinte  pe  românii  din  Ocna  la  Adunarea  Naţională  de  la  Alba 
Iulia. 

Peste  cîteva  zile  au  avut  loc  alegeri  în  cercul  electoral  Ocna,  pentru  desemna¬ 
rea  delegaţilor  care  să  participe  la  forul  naţional  ce  urma  să  se  întrunească  în 
străvechiul  Apulum.  Printre  cei  cinci  delegaţi  am  fost  şi  eu,  alături  de  preoţii 
Alexandru  Vidrighinescu  şi  Eugen  Pantea  şi  avocaţii  dr.  Ioan  Dordea  şi  Nicolae 
Cristea. 

La  30  noiembrie .  împreună  cu  ceilalţi  delegaţi  oficiali  şi  neoficiali  din  Ocna 
Sibiului,  am  plecat  cu  trenul  la  Alba  Iulia.  A  doua  zi,  1  decembrie  1918,  am  luat 
parte  la  lucrările  Adunării  Naţionale  şi,  alături  de  aleşii  tuturor  localităţilor  arde¬ 
lene  şi  bănăţene,  am  votat,  cu  bucurie  şi  entuziasm,  unirea  Transilvaniei  cu  Pa¬ 
tria- Mamă. 

în  ziua  de  1  decembrie  1918,  eu  mi-am  îndeplinit  idealul  de-o  viaţă,  de-acum 
toţi  fraţii  eram  împreună  în  aceeaşi  frumoasă  şi  bogată  ţară.  Tocmai  de  aceea, 
1  decembrie  este  cea  mai  frumoasă  zi  din  viaţa  mea. 

Ocna  Sibiului,  2  martie  1930  Preot  Isaia  Pope 

fost  preşedinte  al  Consiliului 
naţional  român  din  Ocna  Sibiului 


Arh.  St.  Sibiu,  fond  Isaia  Popa. 

Judeţul  Alba  Cigmău,  7  martie  1922 

Primăria  comunei  Cigmău 

Domnule  subprefect, 

La  adunarea  unirii,  din  1  decembrie  1918,  au  luat  parte  din  comună  27  mem¬ 
bri,  sub  conducerea  şi  îndemnul  preotului  Ioan  Oniza,  ortodox,  şi  preotului  George 
*  Faina,  gr eco- catolic. 

Secretar  cercual 
(ss)  Indescifrabil 


Arh.  St.  Sibiu,  fond  Astra,  cota:  jud.  Alba,  nr.  4938/1921,  f.  38. 

Judeţul  Arad  Bonţeşti,  6  aprilie  1922 

Primăria  comunei  Bonţeşti 
Nr.  185/1922 

Domnule  primpretor  al  plasei  Şebiş 

La  adunarea  de  la  Alba  Iulia,  (ţinută  la  1  decembrie  1918),  au  luat  parte 
puţini  (oameni)  şi  în  ascuns,  temîndu-se  de  furia  ungurilor.  Intre  acei  cari  au  luat 

parte  au  fost  preotul  Alexandru  Muneran,  llea  Gligor  şi  alţii ,  sub  conducerea  şi 
îndemnul  preotului  numit. 

Notar  cercual 
(ss)  Indescifrabil 


Arh.  St.  Sibiu,  fond  Astra,  cota:  jud.  Arad,  nr.  496/1922,  f.  56. 

Judeţul  Bistriţa-Năsăud  Maieru,  10  martie  1922 

Primăria  comunei  Maieru 
*  Nr.  98/1921 

Domnule  subprefect , 

La  adunarea  din  Alba  Iulia ,  ţinută  la  1  decembrie  1918,  din  comuna  npastră 
au  luat  parte  preotul  local  Iulian  Ciorba. 

Secretar  comunal  L.S. 

(ss)  Indescifrabil 

Arh.  St.  Sibiu,  fond  Astra,  cota:  jud.  Bistriţa-Năsăud,  nr.  3538/1921,  f.  52. 

7 

Judeţul  Braşov  Cristian ,  9  februarie  1922 

Primăria  comunei  Cristian 

Raport, 

La  adunarea  din  Alba  Iulia,  ţinută  la  1  decembrie  1918,  a  participat  preotul 
Virgil  Pop,  la  îndemnul  propriu,  reprezentînd  întreaga  comună  românească. 

Primnotar  L.S. 

Schmidt 


Arh.  St.  Sibiu,  fond  Astra,  cota:  jud.  Braşov,  nr.  2675/1922,  f.  7. 

Judeţul  Cojocna  Băbuţ ,  24  februarie  1922 

Primăria  comunei  Băbuţ 
Nr.  67/1922 

Domnule  primpretor, 

La  adunarea  mare  din  Alba  Iulia  a  participat  preotul  Mihai  Pop,  însoţit  de 


doi  ţărani. 

Secretar  cercual  L.S. 

(ss)  Indescifrabil 

9 

Primar 

(ss)  Indescifrabil 

Judeţul  Hunedoara 

Primăria  comunei  Bobîlna 

Raport, 

Bobîlna,  11  ianuarie  1922 

La  adunarea  din  Alba  Iulia,  ţinută  la  1  decembrie  1918,  au  participat  12  locui - 
tori,  sub  conducerea  lui  Petru  Lula,  preot  ortodox  şi  la  îndemnul  său. 

Secretar  L.S. 

Romul  Sabău 


Arh.  St.  Sibiu,  fond  Astra,  cota:  jud.  Hunedoara,  nr.  1897/1922,  f.  12. 

Judeţul  Mureş-Turda  Băla,  29  ianuarie  1922 

Primăria  comunei  Băla 
Nr.  81/1922 

Raport, 

La  adunarea  din  Alba  lulia,  de  la  1  decembrie  1918,  au  luat  parte  15  locui¬ 
tori  din  comună,  la  îndemnul  preotului  Emil  Andreşan  şi  învăţătorului  Coloman 
Fluieraş,  şi  sub  conducerea  parohului  amintit. 

Notar  L.S.  Primar 

Abraham  Simion  Pal 


Arh.  St.  Sibiu,  fond  Astra,  cota:  jud.  Mureş-Turda,  nr.  3422/1921,  f.  6. 

11 

Judeţul  Satu  Mare  Baia  Mare,  12  aprilie  1922 

Primăria  oraşului  Baia  Mare 

Raport, 

La  adunarea  din  Alba  lulia,  ţinută  la  1  decembrie  1918,  au  luat  parte  30 
locuitori  din  oraş,  sub  conducerea  domnilor  Alexandru  Brebam  protopop,  dr.  Teo - 
fii  Dragoş  şi  dr.  Coriolan  Bohăţiel  avocat. 

Primar  L.S. 

(ss)  Indescifrabil 


Arh.  St.  Sibiu,  fond  Astra,  cota:  jud.  Satu  Mare,  nr.  2223/1921,  f.  21. 

12 


Judeţul  Sălaj  Hotoan,  20  ianuarie  1922 

Primăria  comunei  Hotoan 
Nr.  1063/1921 

Raport, 

La  adunarea  din  Alba  lulia,  de  la  1  decembrie  1918,  din  comună  a  luat  parte 
o  delegaţie  alcătuită  din:  protopopul  Vasile  Pătcaşiu,  învăţătorul  Albu,  Gavril 
Varga,  sergentul  Gheorghe  Sălăjan  şi  Traian  Sălăjan. 

Primar  L.S . 

I.  Haiducu 


Arh.  St.  Sibiu,  fond  Astra,  cota:  jud.  Sălaj,  nr.  852/1922,  f.  27. 

Judeţul  Sibiu  Apoldu  de  Jos,  20  noiembrie  1918 

Primăria  comunei  Apoldu  de  Jos 


Conspectul 

membrilor  Consiliului  naţional  român  din  Apoldu  de  jos ,  constituit  în 

noiembrie  1918: 


1.  Ioan  Popa,  preot,  preşedinte 

2.  Ioan  Oprean,  nr.  42 

3.  Ioan  Popa,  nr.  105 

4.  Ioan  Fărcaşiu ,  nr.  76 

5.  Moise  Beu,  nr.  140 

6.  Moise  Popa,  nr.  70 

7.  Ioan  Neag,  nr.  184 

8.  Dumitru  Fărcaşiu,  nr.  198 


9.  Ioan  Dărăbanţiu,  nr.  263 

10.  Moise  Cojocariu,  nr.  289 

11.  Ioan  Domnariu,  nr.  355 

12.  Ioan  Găvozdea,  nr.  341 

13.  Ioan  Antinie,  nr.  365 

14.  Moise  Popa,  nr.  431 

15.  Ioan  Scoarşte,  nr.  477 

16.  Nicolae  Cânda,  nr.  499 

17.  Ilie  Rădoiu,  nr.  409 

18.  loan  Nechit,  nr.  528 

19.  îacob  Popa,  nr.  213 

notarul  consiliului 
Preşedintele  Consiliului  naţional  român  din  ApoUki  de  Jos 
loan  Popa,  preot 


Arh.  St.  Sibiu,  fond  Astra,  cota:  jud.  Sibiu,  nr.  85/1918,  f.  34, 

I 

14 

Judeţul  Tîmava  Mică  Proştea,  13  noiembrie  1918 

Comuna  Proştea 

Protocol 

Luat  în  şedinţa  comitetului  naţional  român  comunal,  la  13  noiembrie  1918,  in 
cancelaria  Oficiului  parohial  greco-ortodox  din  Proştea. 

Prezenţi  16  membri. 

Se  aleg  doi  bărbaţi  care  în  ziua  de  27  noiembrie  1918  să  participe  la  şedinţa 
ce  se  va  ţine  la  şcoala  română  greco-catolică  din  Agnita,  pentru  a  alege  5  delegaţi 
care  să  ia  parte  la  Adunarea  Naţională  de  la  Alba  lulia. 

Au  fost  aleşi:  Dumitru  Puica  preot,  Emanoil  Dutcuş  primar. 

Preşedintele  consiliului  naţional  român  din  Proştea 
Dumitru  Puica,  preot 

Arh.  St.  Sibiu,  fond  Astra,  cota:  jud.  Tîrnava  Mică,  nr.  1937/1921,  f.  10. 

Prof.  Petru  I.  Dan 

20.  loan  Stănese,  nr.  337 

21.  Ilie  Stănilă,  nr.  12 

ÎMBOGĂŢIREA  ÎN  DUMNEZEU 
(Predică  la  Duminica  a  26-a  după  Rusalii) 

„ Aşa  se  întlmplă  cu  cel  ce-şi  adună 
sieşi  comori  şi  nu  se  îmbogăţeşte  în  Dum¬ 
nezeu*4  (Luca  12,  21). 


Un  autor  englez  a  scris  o  carte  intitulată:  Cuvinte  nescrise  ale  Domnului 

(Unwritten  Sayings  of  Our  Lord,  Londra,  1913);  în  această  carte,  el  imaginează 
o  serie  de  cuvinte  pe  care  nu  avem  vreo  dovadă  că  Mîntuitorul  le-a  rostit,  dar 
pe  care  le-ar  fi  putut  rosti,  fiind  în  spiritul  învăţăturii  Sale.  Unul  din  aceste 

cuvinte  este  următorul:  „Lumea  este  un  pod;  podul  există  ca  să  treci  pe  el,  nu 
să-ţi  faci  sălaşul  pe  el“  (p.  71). 

Iată  un  adevăr  pe  care  l-a  ignorat  bogatul  din  parabola  ce  s-a  citit  astăzi 
la  Sf.  Liturghie.  El  a  crezut  că  trăieşte  veşnic  pe  pămînt;  cu  roadele  bogate  ale 
ţarinei  sale,  el  şi-a  făcut  un  plan  pe  termen  lung  să  mănînce,  să  bea  şi  să  se  vese¬ 
lească  (Lc.  12,  19). 

Scopul  parabolei  reiese  foarte  clar  din  context.  Parabola  este  precedată  de 
un  episod  în  care  cineva  îi  cere  Mîntuitorului  să-l  determine  pe  fratele  său  să-şi 
împartă  averea  cu  el.  La  care  Domnul  răspunde:  „Omule,  cine  M-a  pus  pe  Mine 

judecător  sau  împărţitor  peste  voi?";  şi  apoi  adaugă  pentru  toţi  cei  de  faţă: 

„Vedeţi  şi  păziţi-vă  de  toată  lăcomia,  căci  viaţa  cuiva  nu  stă  în  prisosul  bogă¬ 
ţiilor  sale"  (Lc.  12,  13 — 15).  „A  fi"  e  infinit  mai  presus  de  „a  avea“,  deşi  omul  e 
mereu  tentat  să  inverseze  această  ordine  valorică.  însăşi  viaţa  biologică  e  asigu¬ 
rată  de  un  strict  necesar  de  hrană,  iar  nu  de  „prisosul  bogăţiilor**.  Spre  a  ilustra 
acest  adevăr,  Mîntuitorul  adaugă  imediat  pilda  cu  bogatul  căruia  i-a  rodit  ţarina , 
numită  şi  pilda  cu  bogatul  nebun  (Lc.  12,  16 — 21). 

Acest  bogat  şi-a  pus  nădejdea  în  bunurile  pămînteşti;  şi-a  plănuit  viaţa 
numai  pe  temelia  de  nisip  a  bogăţiei.  Lăcomia  lui  s-a  dovedit  nebună  (Dumnezeu 
însuşi  îi  zice  „nebun**,  v.  20),  căci  în  aceeaşi  noapte  a  murit  şi,  datorită  acestei 
lăcomii,  şi-a  pierdut  viaţa  cea  adevărată. 

Insă  nu  despre  această  lăcomie  doresc  să  vă  vorbesc  astăzi,  ci  despre  o  alta, 
pe  care  o  evidenţiază  concluzia  parabolei:  „Aşa  se  întîmplă  cu  cel  ce-şi  adună 
comori  sieşi  şi  nu  se  îmbogăţeşte  în  Dumnezeu**  (v.  21). 

Aşa  precum  există  o  altă  bogăţie  decît  cea  pămîntească,  tot  astfel  există  şi 
o  altă  „lăcomie",  adică  o  dorinţă  arzătoare  şi  o  rîvnă  stăruitoare  după  cele  cereşti, 
după  îmbogăţirea  în  Dumnezeu. 

însăşi  mintea  sănătoasă  ne  arată  că  trebuie  să  alegem  această  din  urmă 
„lăcomie".  Nebun  este  cel  de-o  alege  pe  cea  dintîi.  De  o  astfel  de  nebunie  sînt 
cuprinşi  nu  numai  cei  ce  se  încred  în  bogăţiile  trecătoare,  ci  toţi  cei  ce-şi  reneagă 
demnitatea  spirituală,  făcîndu-şi  un  ideal  din  cele  pămînteşti.  Sf.  Apostol  şi  Evan¬ 
ghelist  Ioan  împarte  „tot  ceea  ce  este  în  lume",  adică  toate  atracţiile  lumeşti 
aflate  în  opoziţie  cu  voia  lui  Dumnezeu,  în  trei  categorii:  pofta  trupului,  pofta 
ochilor  şi  trufia  vieţii  (I  In.  2,  16);  deci  în:  plăceri  trupeşti,  bogăţia  pămîntească 
şi  slava  deşartă.  A  te  lăsa  stăpînit  de  oricare  din  acestea  înseamnă  a  cădea  în 
„nebunie",  ca  şi  bogatul  din  parabolă. 

Este  nebun  cel  ce-şi  face  ideal  din  împlinirea  poftelor  trupeşti.  Trădîndu-şi 
menirea  spirituală,  unul  ca  acesta  decade  la  nivelul  dobitoacelor  fără  minte. 

Nebun  este  şi  cel  stăpînit  de  „pofta  ochilor",  cel  ce  vrea  să  aibă  tot  ce-i  văd 
ochii,  cel  ce  umblă  după  bogăţii  şi-şi  pune  încrederea  în  ele.  Bogăţiile  sînt  mijloc, 
iar  nu  scop  al  vieţii.  Dumnezeu  a  dat  israeliţilor  —  şi,  prin  ei,  şi  nouă  —  un  aver¬ 
tisment  concret  în  această  privinţă.  Cînd  le-a  dat  mana  în  pustiu  (leş.  16),  le-a 

poruncit  să  nu-şi  adune  mai  mult  decît  necesarul  pentru  ziua  respectivă.  Unii  din¬ 
tre  ei  însă,  cuprinşi  de  lăcomie,  şi-au  făcut  şi  rezerve  pentru  zilele  următoare. 
A  doua  zi  însă,  rodul  lăcomiei  lor  nu  mai  era  bun  de  nimic;  plină  de  viermi,  mana 
adunată  împotriva  poruncii  lui  Dumnezeu  a  trebuit  aruncată.  însăşi  rugăciunea 
„Tatăl  nostru*4  ne  învaţă  să  ne  îngrijim  de  „pîinea  de  toate  zilele44  pentru  „astăzi44, 
iar  nu  „pentru  mulţi  ani*4  înainte,  ca  bogatul  nebun. 

„Nebună44  este  şi  atitudinea  celui  mînat  de  slava  deşartă.  Trufia  sau  slava 
deşartă  se  naşte  din  nebunie  şi  duce  la  nebunie.  Cît  de  grăitor  este  în  această 
privinţă,  exemplul  lui  Alexandru  cel  Mare.  Stăpînit  de  dorinţa  de  slavă  lumească, 
omul  acesta  genial  a  ajuns  să  se  creadă  zeu  şi  l-a  străpuns  cu  suliţa  pe  unul  din 
cei  mai  apropiaţi  generali  ai  săi  care-i  contesta  divinitatea.  „Trufia  vieţii*4  l-a 
dus  la  nebunie!  Tot  astfel,  Antioh  al  IV-lea  al  Siriei  şi-a  luat  titlul  de  Epifanes, 
o  prescurtare,  de  fapt,  pentru  „theos  epifanes44,  care  înseamnă  „dumnezeu  văzut44. 
El  pretindea  ca  toată  lumea  să  i  se  închine  ca  unui  dumnezeu  şi  a  căutat  să  impună 
şi  israeliţilor  închinarea  idolatră  (vezi  I  Macabei  1,  11  şi  urm.).  Mărturiile  isto¬ 
rice  ne  spun  că  Antioh  ajunsese  de  risul  supuşilor  care,  schimbînd  o  singură 
literă  din  titlul  pe  care  el  şi-l  dăduse,  îl  numeau  Epimanes,  adică  „nebunul44. 

Adevărată  şi  nepieritoare  este  numai  bogăţia  cerească,  cea  pe  care  o  mijlo- 
fceşte  credinţa.  Există  o  foarte  frumoasă  definiţie  a  credinţei  în  opera  Sf.  Simeon 
Noul  Teolog.  „Credinţa  —  zice  el  —  este  puterea  care  ne  face  să  murim  pentru 
Hristos  de  dragul  poruncii  Lui  şi  să  credem  că  moartea  aceasta  este  pricina 
vieţii.  Ea  ne  face  să  socotim  sărăcia  ca  bogăţie,  neînsemnătatea  şi  umilirea  ca 
slavă  şi  cinste  adevărată;  iar  cind  nu  avem  nimic,  să  credem  că  stăpînim  toate...44 
(Cele  225  de  capete  teologice  şi  practice ,  10,  în  „Filocalia**,  voi.  VI,  p.  20).  Singură 
credinţa  satisface  setea  de  infinit  a  fiinţei  umane.  Celor  credincioşi,  Sf.  Apostol 
Pavel  poate  să  le  spună:  „Toate  sînt  ale  voastre44  (I  Cor.  3,  21).  Avem  totul  dacă-L 
avem  pe  Hristos,  Cel  în  care  Dumnezeu  „a  binevoit  să  sălăşluiască  toată  pli¬ 
nirea44  (Col.  1,  19). 

Am  auzit,  desigur,  cu  toţii  de  Fericitul  Augustin  (t  430).  Ca  tînăr  născut  în- 
tr-o  familie  bine  situată,  cu  o  minte  genială,  cu  o  cultură  atotcuprinzătoare,  avea 

—  după  criteriile  omeneşti  comune  —  mai  mult  decît  şi-ar  fi  putut  dori.  A  gustat 
din  plin,  în  primii  ani  ai  tinereţii,  plăcerile  trupeşti.  Nimic  însă  din  toate  acestea 
nu  l-au  putut  mulţumi.  Nouă  ani  —  mărturiseşte  el  în  celebrele  Confesiuni  —  a 
fost  adînc  frămîntat.  Aflîndu-se  odată,  copleşit  de  gînduri,  în  grădina  casei  sale,  un 
glas  ca  de  copil  i-a  răsunat  în  urechi,  zicîndu-i:  „Ia  şi  citeşte!44  E  glasul  pe  care 
el  îl  va  socoti  răspunsul  ceresc  la  cumplita  sa  tulburare  sufletească,  deoarece, 
ascultînd  îndemnul  şi  deschizînd  la  întîmplare  Noul  Testament,*  i-a  sărit  în  ochi 
îndemnul  Sf.  Apostol  Pavel  din  Epistola  către  Romani  (13,  13 — 14):  „Să  umblăm 
cuviincios  ca  ziua:  nu  în  ospeţe  şi  în  beţii,  nu  în  desfrînări  şi  în  fapte  de  ruşine,  nu 
în  ceartă  şi  în  pizmă;  ci  îmbrăcaţi -vă  în  Domnul  Iisus  Hristos  şi  grija  de  trup  să 
nu  o  faceţi  spre  pofte44.  A  simţit  dintr-o  dată  că  acest  îndemn  e  pentru  el.  A 
devenit  creştin  şi  viaţa  sa,  pe  care  pînă  atunci  o  văzuse  fără  rost,  şi-a  dobîndit 
adevăratul  ei  sens.  In  opt  cărţi  din  Confesiunile  sale  îşi  mărturiseşte  frămîntările 
şi  rătăcirile  din  perioada  cît  nu  L-a  avut  pe  Hristos.  Dar  la  fiecare  rînd  din  cele 
opt  cărţi  mulţumeşte  lui  Dumnezeu,  în  cuvinte  neîntrecute,  pentru  bogăţia  pe  care 
i-a  dăruit-o  prin  convertire. 

Cu  experienţa  sa  de  dinainte  şi  de  după  convertire  şi  cu  geniul  minţii  sale, 
Fer.  Augustin  reuşeşte  să  dea  o  formulare  neîntrecută  adevărului  că  singura  bogăţie 
care  poate  satisface  sufletul  omenesc  este  Dumnezeu  şi  unirea  cu  el:  „Ne-ai  făcut 
pentru  Tine  (Doamne)  —  zice  el  —  şi  neliniştit  este  sufletul  nostru  pînă  ce  se  va 
odihni  în  Tine44  (Confesiuni  I,  1).  Intr-adevăr,  destinul  autentic  al  omului  este  per¬ 
manenta  îmbogăţire  în  Dumnezeu.  De  aceea  nimeni  niciodată  nu-şi  va  putea  găsi 
fericirea,  împlinirea  ca  fiinţă  umană,  nici  în  satisfacerea  plăcerilor  trupeşti,  nici 
în  acumularea  de  bogăţii  trecătoare,  nici  în  slava  deşartă. 

• 

Avem  acum  un  prilej  aparte  de  îmbogăţire  în  Dumnezeu.  Este  postul  Naşterii 
Domnului,  timp  de  îmbunătăţire  duhovnicească  şi  de  primire  a  unor  negrăite  daruri 
dumnezeieşti.  Am  auzit  în  Apostolul  de  astăzi  (Ef.  5,  8  şi  urm.)  un  îndemn  ase¬ 
mănător  celui  care  a  schimbat  viaţa  Fer.  Augustin:  să  umblăm  ca  „fii  ai  luminii44 

—  Apostolul  precizînd  că  „roada  luminii  e  în  orice  bunătate,  dreptate  şi  adevăr44; 

să  nu  fim  părtaşi  la  „faţptele  cele  fără  roadă  ale  întunericului**;  căci,  adaugă  Sf. 
Pavel,  fiii  întunericului  săvîrşesc  în  ascuns  lucruri  pe  care  „ruşine  este  a  le  şi 
grăi*4.  Credinciosul  creştin  este  fiu  al  luminii  şi  chemarea  sa  este  de  a  fi  om  ade¬ 
vărat,  bun  şi  în  faţa  lui  Dumnezeu,  bun  şi  pentru  semenii  săi,  pentru  societatea 
în  sînul  căreia  trăieşte.  Cît  de  grăitor  este,  în  această  privinţă,  un  alt  îndemn  al 
Sf.  Apostol  Pavel,  din  Epistola  către  Filipeni:  „Mai  departe,  fraţilor,  cîte  sînt  ade¬ 
vărate,  cîte  sînt  de  cinste,  cîte  sînt  drepte,  cîte  sînt  curate,  cîte  sînt  vrednice  de 
iubit,  cîte  sînt  cu  nume  bun,  orice  virtute  şi  orice  laudă,  la  acestea  să  vă  fie  gîn- 
dul“  (4,  8).  Un  standard  moral  incomparabil! 

Postul  vine  să  ne  ajute  la  realizarea  acestui  standard.  Cît  de  înalte  şi  de 
bogate  sînt  roadele  pe  care  ni  le  mijloceşte  postul!  Este  mare  lucru  înfrînarea 
însăşi.  Să  poţi  să-ţi  dovedeşti  că  eşti  tu  stăpîn  al  patimilor  şi  poftelor,  iar  nu  ele 
stăpîne  peste  tine;  să-ţi  dovedeşti  că  poţi  trăi  în  curăţie  şi  înfrînare.  Apoi  postul 
adevărat  înseamnă  şi  milă  plină  de  dragoste  pentru  semeni  (vezi  Is.  58);  deci,  .a 
posti  înseamnă  şi  a  fi  om  adevărat,  a-ţi  înăbuşi  pornirile  de  fiară  şi  a  te  com¬ 
porta  ca  o  fiinţă  stăpînită  de  iubire  desăvirşită  faţă  de  toţi  semenii. 

Postul  înseamnă,  de  asemenea,  în  tradiţia  dintotdeauna  a  Bisericii,  spovedanie 
şi  împărtăşire  cu  Sf.  Euharistie.  Ce  mare  lucru  e  spovedania,  prin  care  Dumnezeu 
ne  spală  păcatele.  Cît  de  extraordinar  e  faptul  că  ne  putem  bucura  oricînd  de 
acest  har.  numai  să  vrem!  Darul  culminant  al  postului  este  împărtăşirea  cu  vred¬ 
nicie  cu  trupul  şi  sîngele  Domnului.  Prin  primirea  Sf.  Euharistii,  Hristos  însuşi,  cu 
toată  slava*  Sa,  cu  împărăţia  Sa  vine  şi  se  sălăşluieşte  în  fiinţa  noastră.  Ce  bogă¬ 
ţie,  ce  negrăită  măreţie! 

Să  fim  „lacomi*4  după  aceste  bunuri  fără  seamăn,  să  fim  „lacomi*4  să  ne  îmbo¬ 
găţim  în  Dumnezeu!  Să  nu  socotim  niciodată  că  am  dobîndit  destul  din  aceste 
daruri!  Căci  apa  vieţii  dumnezeieşti  este  de  aşa  natură  încît,  după  cuvîntul  Sfin¬ 
ţilor  Părinţi,  cu  cît  bei  mai  mult,  cu  atît  mai  mult  însetezi.  Dacă  nu  însetăm  după 
această  apă  nu  înseamnă  că  am  băut  destul,  ci  că  încă  n-am  ajuns  să  gustăm 
din  ea  măcar  atît  cît  să  ne  trezească  setea.  Să  căutăm  această  apă,  să  ne  adunăm 
fără  răgaz  adevărată  bogăţie,  fără  să  avem  vreodată  impresia  că  am  acumulat 
destul,  căci  măsura  deplină  a  ei  o  vom  avea  numai  atunci  cînd  vom  fi  ajuns  în 
împărăţia  cea  cerească. 

Să  ne  hotărîm  şi  noi  a  ne  lărgi  hambarele,  dar  nu  pe  cele  pămînteşti,  ca 
bogatul  nebun,  ci  pe  cele  ale  sufletului.  Să  ne  lărgim  hambarele  spre  a  aduna  în 
ele  darurile  pe  care  şi  în  acest  post  le  revarsă  Mîntuitorul  asupra  Bisericii  şi 
credincioşilor  Săi! 

Pr.  prof.  Vasile  Mihoc 


PREDICĂ  LA  DUMINICA  A  28-A  DUPĂ  RUSALII 

„Veniţi,  căci  iată  sînt  gata  toateu 

(Luca  14,  17) 

Pentru  a  înţelege  mai  bine  textul  Evangheliei  care  s-a  citit  la  Sf.  Liturghie 
de  astăzi  este  necesar  să  ne  reamintim  că  Mîntuitorul  Iisus  Hristos  se  afla  la 
masa  unei  căpetenii  a  fariseilor,  unde  se  pare  că  erau  încă  şi  alţi  mulţi  invitaţi, 
—  farisei  şi  cărturari,  adică  oameni  din  pătura  conducătoare  a  poporului  evreu 
din  vremea  aceea. 

Ştiindu-le  apucăturile,  ca  şi  componenţa  celor  chemaţi  la  masă,  Mîntuitorul 
Iisus  Hristos  foloseşte  şi  acest  prilej  pentru  a  le  expune  două  învăţături,  extrem 
de  valoroase  pentru  viaţa  practică  de  zi  cu  zi  a  oamenilor  din  totdeauna. 

Prima  i-a  fost  sugerată  de  tendinţa  unora  din  musafiri  de  a  se  aşeza  la  locurile 
cele  mai  de  frunte  ale  mesei,  cărora  le-a  spus:  „Cînd  eşti  chemat  de  cineva  la 
nuntă  (sau  la  un  ospăţ  oarecare),  nu  te  aşeza  la  locul  cel  mai  de  sus,  ca  nu  cumva 
să  fie  chemat  acolo  altul,  mai  de  cinste  decît  tine,  şi  venind  cel  ce  te-a  chemat  şi 


îndrumări  omiletice 

pe  tine  şi  pe  acela  să-ţi  zică:  Dă  acestuia  locul  şi  atunci  cu  ruşine  vei  începe  să 
şezi  în  locul  cel  mai  de  jos.  Ci  cînd  vei  fi  chemat  —  continuă  Mîntuitorul  — 
mergînd  aşează-te  la  locul  cel  mai  de  jos,  ca  venind  cel  ce  te-a  chemat  să-ţi  zică: 
Prietene,  urcă-te  mai  sus!  Atunci  vei  avea  cinste  înaintea  celor  ce  vor  şedea  cu 
tine  la  masă“  (Luca  14,  8 — 10). 

A  doua  învăţătură  a  fost  adresată  direct  gazdei,  căreia  i-a  spus:  „Cînd  faci 
prînz  sau  cină  —  pomană,  dacă  ar  fi  să  actualizăm  puţin  şi  noi  astăzi  —  nu  chema 
pe  prietenii  tăi,  nici  pe  fraţii  tăi,  nici  pe  rudele  tale,  nici  pe  vecinii  bogaţi,  ca  nu 
cumva  şi  ei  să  te  cheme  pe  tine  ca  să-ţi  răsplătească.  Ci  cînd  faci  ospăţ  —  pomană, 
aşadar  —  cheamă  săracii,  neputincioşii,  şchiopii  şi  orbii  şi  fericit  vei  fi  pentru  că 
n-au  cu  ce-ţi  răsplăti,  dar  ţi  se  va  răsplăti  ţie  la  înviere**  (Luca  14,  13 — 14). 

Ca  oarecînd  femeia  din  mulţime  care  a  strigat:  „Fericit  este  pîntecele  care 
te-a  purtat... “,  unul  dintre  oaspeţi  urmărind  cu  atenţie  cuvintele  Mîntuitorului, 
ştiind  desigur  că  împărăţia  cerurilor  este  o  temă  asupra  căreia  Iisus  revine  des, 
a  zis  în  auzul  tuturor:  „Fericit  este  cel  ce  va  prînzi  în  împărăţia  lui  Dumnezeu*1 
(Luca  14,  15). 

La  auzul  acestor  cuvinte,  folosind  şi  contextul  favorabil  care  se  crease,  Iisus- 
Domnul  nostru  rosteşte  parabola  cu  chemarea  la  cină,  care  s-a  citit  la  Sf.  Litur¬ 
ghie  de  astăzi,  parabolă  pe  care  exegeţii  o  asociază  cu  cea  a  nunţii  fiului  de 
împărat,  de  la  Matei  22,  1  şi  urmare.  • 

* 

Pe  scurt,  această  parabolă  are  următorul  cuprins:  Un  om  oarecare,  asemenea 
fariseului  la  care  şi  Iisus  se  afla  la  masă,  a  făcut  cină  mare,  cină  -şi  nu  prînz, 
pentru  că  în  părţile  acelea  sînt  călduri  mari,  din  care  pricină  masa  de  bază  este 
cina,  cînd  se  mai  răcoreşte.  Cînd  totul  a  fost  gata,  acest  om  a  trimis  să  spună 
invitaţilor  să  poftească,  pentru  că  „toate  sînt  gata**.  Invitaţii  însă  au  început  să 
se  scuze  că  nu  pot  veni,  motivînd  unul  că  a  cumpărat  pămînt  şi  trebuie  să-l  vadă, 
altul  că  şi-a  luat  boi  şi  trebuie  să-i  încerce,  altul  că  s-a  însurat  ş.a.m.d.  Auzind 
toate  acestea,  celui  ce  a  făcut  masa  desigur  că  nu  i-a  căzut  bine  şi  a  trimis  pe 
sluga  sa  pe  la  toate  răspîntiile  cetăţii  să  cheme  la  cină  pe  toţi  pe  care  îi  întîl- 
neşte,  inclusiv  infirmii,  bolnavii  şi  alţi  nefericiţi.  Sluga  a  executat  porunca,  şi  a 
spus  stăpînului  său  că  totuşi  a  mai  rămas  loc.  Atunci  stăpînul  a  poruncit  slugii 
să  iasă  din  nou  şi  la  alte  drumuri,  chiar  dinafara  cetăţii,  „ca  să  se  umple  casa  mea, 
cum  spune  parabola,  căci  zic  vouă  că  nici  unul  din  oamenii  care  au  fost  chemaţi 
nu  vor  gusta  din  cina  mea*'  (Luca  14,  24). 

Tâlmăcind-o,  tot  pe  scurt,  parabola  are  următorul  înţeles: 

Omul  care  a  făcut  cine  mare  este  Dumnezeu,  iar  cina  înseamnă  bucuriile 
vieţii  veşnice,  sau,  spus  altfel,  împărăţia  lui  Dumnezeu  sau  împărăţia  cerurilor. 
Cei  chemaţi  prima  dată  şi  care  au  refuzat  să  vină  la  cină  sînt  în  special  conducătorii 
poporului  evreu  ca  şi  alţi  membri  ai  acestui  popor.  Pretextele  invocate  sînt  grijile 
peste  măsură  ale  vieţii  trupeşti  care  ne  amintesc  de  sămînţa  căzută  între  spini  din 
parabola  semănătorului,  sămînţă  care  a  încolţit  şi  a  crescut  puţin,  dar  copleşită 
de  spini  şi  buruieni  n-a  putut  rodi  şi  s-a  uscat. 

Sluga  trimisă  este  Mîntuitorul  Iisus  Hristos,  care,  după  cuvîntul  Sf.  Apostol 
Pavel,  „a  luat  chip  de  rob,  făcîndu-se  asemenea  oamenilor  şi  la  înfăţişare  arătîn- 
du-se  ca  om*'  (Fii.  2,  7)  şi  care  cu  adevărat  a  chemat  pe  toţi  la  Sine  şi,  prin  aceasta, 
la  cina  Tatălui  ceresc.  N-a  mustrat  El  oare  de  atîtea  ori  pe  mai  marii  poporu¬ 
lui  evreu  din  acel  timp  pentru  îngustimea  lor  de  minte,  pentru  inima  lor  legată 
peste  măsură  de  bunurile  pămînteşti,  pentru  tîlcuirea  greşită  a  scrierilor  Vechiu¬ 
lui  Testament;  n-a  spus  El  cu  toată  căldura  dragostei  Sale  dumnezeieşti:  „Veniţi 
la  mine  toţi  cei  osteniţi  şi  împovăraţi  şi  eu  vă  voi  odihni  pe  voi"  (Matei  11,  28), 
sau:  „Veniţi  binecuvîntaţii  Părintelui  meu  şi  moşteniţi  împărăţia  care  este  gătită 
vouă  de  la  întemeierea  lumii!"  (Matei  25,  34). 

Cei  chemaţi  a  doua  oară  şi  a  treia  oară  la  cină  reprezintă  obştea  cea  mare, 
nu  numai  a  poporului  evreu,  ci  toate  seminţiile,  pe  toţi  oamenii,  ceea  ce  exprimă 
universalitatea  împărăţiei  lui  Dumnezeu,  înaintea  căruia,  tot  după  spusa  Sf.  Apos¬ 
tol  Pavel,  „nu  mai  este  iudeu  sau  elin,  rob  sau  slobod,  bărbat  sau  femeie",  ci  în 
Iisus  Hristos-Domnul  nostru,  „toţi  am  devenit  una"  (Gal.  3,  28). 

Cuvintele:  „ Să  se  umple  casa  meau ,  reţinute  din  parabolă,  exprimă  dragostea 
nemărginită  a  lui  Dumnezeu  către  toţi  fiii  Pămîntului,  către  toţi  oamenii,  care 


56 


MITROPOLIA  ARDEALULUI 


sînt  chemaţi  în  egală  măsură,  ca,  „îmbrăcînd  haină  de  nuntă",  adică  viaţă  de 
adevăraţi  creştini  să  ia  parte  la  ospăţul  ceresc,  din  care  cei  ce  vor  gusta  cu  adevărat 
vor  fi  fericiţi,  aşa  cum  a  intuit,  poate  fără  să-şi  dea  seama,  meseanul  care  a 
rostit  aceste  cuvinte. 

* 

Asemenea  celorlalte  parabole,  ca  de  altfel  întreaga  învăţătură  a  Mîntuitoru- 
lui  nostru  Iisus  Hristos,  şi  parabola  care  s-a  citit  la  Sf.  Liturghie  de  astăzi  caută 
să  ne  sensibilizeze  asupra  destinului  veşnic  al  omului,  al  nostru  al  fiecăruia;  şi  să 
ne  ţină  treaz  marele  adevăr  că  „este  grea  meseria  de  om",  cum  inspirat  a  spus 
un  gînditor  român,  grea  prin  chemarea  ei,  grea  prin  responsabilităţile  pe  care  le 
implică,  grea  dar  unică,  onorantă,  măreaţă  prin  scopul  ei,  atît  vremelnic,  cît  şi 
veşnic. 

Se  cuvine  deci  ca  în  chip  special  să  reţinem  că,  prin  sufletul  său,  omul  este 
o  fiinţă  nemuritoare,  eternă,  că  este  trup  material  şi  suflet  imaterial,  că  viaţa  spi¬ 
rituală  este  o  realitate  pe  care  o  putem  aproape  pipăi  fiecare  dintre  noi.  Ştiinţa 
de  astăzi  vorbeşte  tot  mai  mult  de  trăiri  extracorporale,  de  situaţii  cînd,  în  apro¬ 
pierea  morţii,  şi-au  văzut  din  afara  lui  propriul  corp,  ceea  ce  este  relatat  şi  de 
Almanahul  „Magazin"  pe  anul  1980  (p.  169). 

Dacă  ar  fi  să  folosim  o  comparaţie,  am  putea  spune  că,  într-un  fel,  omul  se 
aseamănă  cu  un  submarin:  Trupul  său  este  corpul  submarinului  afundat  în  apă 
aşa  cum  trupul  este  legat  de  pămînt,  iar  sufletul  său  este  ca  periscopul  submarinu¬ 
lui,  cu  care  acesta  stă  în  legătură  cu  lumea  din  afară,  cu  lumina,  prin  care  se 
orientează,  cercetează,  cu  un  cuvînt,  fereşte  submarinul  de  primejdii,  aşa  cum  omul 
prin  sufletul  său  stă  în  legătură  cu  lumea  cerească,  spre  care  tinde  mereu,  adică 
spre  perfecţiune,  spre  adevăr,  spre  lumina  spirituală  de  dincolo  de  hotarele  aces¬ 
tei  vieţi  pămînteşti,  spre  Dumnezeu. 

„Omul  făcut  după  chipul  şi  asemănarea  lui  Dumnezeu  —  spune  Dostoievski  — 
nu  poate  fi  fericit  decît  în  Dumnezeu",  sau  cum  redă  această  realitate  spirituală 
poetul  Ioan  Alexandru,  cînd  spune  despre  poporul  român  următoarele  cu  adevărat 
inspirate  cuvinte: 

„Nu  averea  fost-a  pentru  noi 
Semnul  de  nobleţe  şi  renume 
Ci  credinţa  care  ne-a-mbrăcat 
Cu  miros  din  cealaltă  lume“. 

Ce  frumos  spus:  „Cu  miros  din  cealaltă  lume".  Aşadar,  cina  din  parabola 
de  astăzi,  împărăţia  lui  Dumnezeu  este  şi  ea  o  realitate  tot  atît  de  evidentă  ca 
şi  realitatea  sufletului  omenesc.  Desigur  că  la  acest  ospăţ  ceresc  nu  se  servesc 
fripturi  garnisite,  nici  vinuri  parfumate,  nici  alte  bunătăţi  de  acest  fel,  pentru  că, 
aşa  cum  spune  Sf.  Apostol  Pavel,  „împărăţia  lui  Dumnezeu  nu  este  mîncare  şi 
băutură,  ci  dreptate  şi  pace  şi  bucurie  întru  Duhul  Sfînt"  (Rom.  14,  17).  Sau  cum 
ne  asigură  tot  el  cînd  zice:  „Cele  ce  ochiul  n-a  văzut,  nici  urechea  n-a  auzit, 
nici  la  inima  omului  nu  s-a  suit,  acestea  le-a  gătit  Dumnezeu  pentru  cei  ce-L 
iubesc  pe  dinsul"  (I  Cor.  2,  9),  realitate,  trăire  suprafirească  pe  care  Sf.  Apostol 
Pavel  a  experimentat-o  personal,  experienţă  despre  care  grăieşte  următoarele: 
„Cunosc  un  om  întru  Hristos,  care  mai  înainte  cu  patrusprezece  ani  (aşadar,  prin 
anul  43  d.Hr.) ...  a  fost  răpit  pînă  la  al  treilea  cer.  Ştiu  că  acest  om  —  dacă  a  fost 
în  trup,  nu  ştiu,  sau  dacă  a  fost  afară  de  trup,  nu  ştiu,  Dumnezeu  ştie  —  a  fost 
răpit  în  rai  şi  a  auzit  cuvinte  de  nespus"  (II  Cor.  12,  2 — 4).  Bucuriile  ospăţului  divin, 
realităţile  de  dincolo  de  pragul  acestei  vieţi  sînt  deci  copleşitoare;  ele  nu  pot  fi 
redate  în  grai  omenesc. 

Se  cuvine  să  reţinem  de  asemenea  că  Dumnezeu,  Mîntuitorul  nostru  Iisus 
Hristos  ne  cheamă  şi  pe  noi  la  Cina  Sa:  „Veniţi,  căci  toate  sînt  gata!"  Prin  Biserica 
Sa,  prin  glasul  slujitorilor  ei,  Mîntuitorul  Iisus  Hristos  ne  spune  şi  astăzi  şi  va 
spune  mereu  pînă  la  sfîrşitul  veacurilor:  „Veniţi  de  luaţi  lumină",  cum  auzim 
spunîndu-se  în  noaptea  învierii,  de  la  mine  cel  ce  „sînt  lumina  lumii";  cel  ce 
„însetează  să  vină  la  Mine  şi  să  bea";  şi  desigur:  „Veniţi  la  Mine  toţi  cei  osteniţi 
şi  împovăraţi  şi  Eu  vă  voi  odihni  pe  voi!". 

Timpul  nu  ne  permite  să  subliniem  cum  s-ar  cuveni  ceea  ce  noi,  slujitorii 
bisericeşti,  ar  trebui  să  facem  mai  adînc  şi  mai  des,  timpul,  ziceam,  nu  ne  permite 
să  subliniem  importanţa  uriaşă  pe  care  chemarea  Mîntuitorului  Iisus  Hristos,  mesa- 

jul  Său  divin,  învăţătura  Sa  le  au  pentru  noi  toţi,  pentru  viaţa  noastră  de  aici  şi 
din  veşnicie.  Se  spune  mereu  din  faţa  sfintelor  noastre  altare,  că,  luînd  trup  ome¬ 
nesc,  Iisus-Domnul  nostru  a  regenerat,  a  renăscut,  a  restaurat  firea  noastră  ome¬ 
nească,  îmbogăţind-o  cu  luminile  Sale  şi  întărind-o  cu  harul  Său,  astfel  că  este 
în  puterea  fiecăruia  dintre  noi  să  greşim  cît  mai  puţin  şi  să  devenim  un  fel  de 
îngeri  în  trup  şi  atunci  lumea  ar  avea  cu  totul  şi  cu  totul  altă  faţă,  nu  s-ar  mai  auzi 
atunci  de  ură,  de  războaie,  de  nedreptăţi,  de  atîtea  şi  atîtea  fărădelegi  care  întunecă 
viaţa  noastră  pămînteascâ. 

„Numai  Evanghelia  este  în  măsură  să  transforme  lumea“  —  spune  un  mare 
fizician  francez  de  astăzi.  „Mesagerul  Evangheliei,  Hristos  —  spune  tot  acest 
savant  —  este  în  stare  să  reînsufleţească  lumea,  să-i  dea  viaţă,  căldură,  să  facă 
în  aşa  fel  încît  orice  progres  ştiinţific  să  slujească  la  înfrumuseţarea  lumii**.  „Ve¬ 
nirea  lui  Hristos  —  spune  şi  celebrul  savant  atomist  Oppenheimer,  despre  care 
am  auzit  cu  toţii  —  întrece  în  importanţă  tot  ceea  ce  ne-a  putut  învăţa  ştiinţa**. 

• 

Vremea  postului  în  care  ne  aflăm  ne  ajută  să  fim  mai  receptivi  la  chemarea 
lui  Dumnezeu  pentru  Cina  Sa  cerească,  de  a  cărei  realitate  şi  de  ale  cărei  negrăite 
bucurii  trebuie  să  fim  siguri  şi  cît  mai  conştienţi  cu  toţii. 

Vremea  postului  în  care  ne  aflăm,  cu  îndemnurile  sale  de  a  ne  şlefui  şi  îmbo¬ 
găţi  cît  mai  mult  fiinţa  noastră  lăuntrică,  ne  ajută  să  răspundem  chemării  Mîn- 
tuitorului  nostru  Iisus  Hristos,  şi  nu  oricum,  ci  aşa  cum  se  cuvine,  spre  a  putea 
intra  la  Cină,  căci  tot  El  zice,  că  „mulţi  sînt  chemaţi,  dar  puţini  aleşi****  (Matei 
22,  14). 

In  Psalmul  23,  Psalmistul  David  pune  următoarea  întrebare:  „Cine  se  va  sui 
în  muntele  Domnului  şi  cine  va  sta  în  locul  cel  sfînt  al  lui?**,  aşadar,  la  Cina 
Sa.  Şi  tot  el  răspunde:  „Cel  nevinovat  cu  mîinile  (adică  cel  ce  nu  s-a  întinat  cu 
fapte  urîte)  şi  curat  cu  inima  (adică  cu  conştiinţa  cît  mai  nepătată),  care  nu  şi-a 
luat  în  deşert  sufletul  său  (adică  a  dus  o  viaţă  responsabilă),  acesta  va  lua  bine- 
cuvîntare  de  la  Domnul  şi  milostivire  de  la  Dumnezeu,  Mîntuitorul  său“  (Ps.  23, 
3 — 5). 

Să  ne  încordăm  deci  puterile  şi  să  rugăm  şi  pe  Dumnezeu  să  ne  ajute  ca  pe 
acest  munte  să  urcăm  şi  noi  cît  mai  sus.  Amin. 

Arhid.  Gh.  Papuc 


CUVlNT  LA  PRAZNICUL  INTRĂRII  IN  BISERICA 

A  MAICII  DOMNULUI 


. . .  Bucură-te  Plinirea  rînduielii  Zidito¬ 
rului  . . .  (din  troparul  sărbătorii) 

Dăm  mărire  Atotputernicului  Dumnezeu  că  ne-a  împărtăşit  din  Darurile 
Sale  cele  bogate  şi  la  Sf.  Liturghie  de  azi.  Cu  ajutorul  Său,  iată-ne  în  dumne¬ 
zeiescul  Praznic  al  Intrării  în  Biserică  a  Preacuratei  Fecioarei  Maria,  sărbătoare 
luminată  care  face  parte  din  grupajul  sărbătorilor  rinduite  de  Sf.  Biserică,  pentru 
preacinstirea  ei. 

Atraşi  şi  noi  de  Duhul  Domnului  la  locaşul  sfînt  de  închinare  să  urcăm  o 
nouă  treaptă,  după  începerea  noului  an  bisericesc,  după  sărbătorirea  de  aleasă 
cunună  a  Naşterii  Preacuratei  Fecioare  Maria,  la  8  septembrie  —  şi  acum  ne 
regăsim  în  minunat  popas  duhovnicesc,  mai  presus  decît  a  ne  afla  lingă  un  bine- 
cuvîntat  pom,  încărcat  cu  strălucitoare  fructe  de  aur,  deoarece  Praznicul  de  azi 
este  încărcat,  din  mila  Domnului,  cu  înalte  semnificaţii  duhovniceşti,  la  care  tre¬ 
buie  să  ne  prezentăm  şi  noi  cu  buchetul  florilor,  adică  al  celor  mai  alese  simţă¬ 
minte  de  vie  şi  preacu  venită  recunoştinţă  f iască. 

Azi  e  înainte-însemnarea  buneivoinţe  a  lui  Dumnezeu,  după  cum  ne  încre¬ 
dinţează  minunata  şi  inspirata  rînduială  a  slujbelor,  a  imnelor  închinate  Maicii 
Domnului,  Feoioara  cea  aleasă  din  veac,  supurundu-se  voii  lui  Dumnezeu,  se  pre- 

găteşte  anume,  în  locaş  sfînt,  consacrat,  să  devină  Maică,  Pururea  Fecioară,  spre 
care  fapt  minunat  să  fim  cu  luare-aminte. 

Deşi  sîntem  în  anotimp  de  toamnă  cu  specificul  climatului  sobru,  pentru  noi, 
Praznicul  de  faţă  este  cu  adevărat  o  primăvară  duhovnicească.  Această  mare  taină 
a  sfintei  sărbători  poate  fi  pătrunsă,  poate  fi  înţeleasă  mai  bine  cu  ochii  credinţei, 
nădejdii  şi  mai  ales  ai  dragostei  ca  răspuns  la  marea  iubire  a  lui  Dumnezeu  ară¬ 
tată  nouă,  pentru  tot  ce  El  ne-a  hărăzit.  Ce  vom  răsplăti  deci  Domnului  pentru 
toate  cîte  ne-a  dat  nouă?  . . .  pentru  o  asemenea  concepere  şi  săvîrşire?  . . . 

A  trecut  doar  o  săptămînă  din  perioada  acestui  post  şi  cine  n-a  vibrat  puter¬ 
nic  sufleteşte  la  textul  catavasiilor  care  ne-au  chemat  din  nou  cu  cuvintele  de 
inaugurare  duhovnicească;  ,,Hristos  se  naşte,  măriţi-L,  Hristos  din  ceruri,  întîm- 
pinaţi-L"  ...  Se  pregăteşte  să  se  întrupeze  şi  anul  acesta,  pe  pămînt,  Stăpînul 
vieţii  noastre,  lăsînd  slava  cea  cerească  să  vină  printre  noi,  la  plinirea  vremii, 
să  ne  înălţăm  duhovniceşte,  să  cîntăm  Domnului  tot  pămîntul,  împreună  cu  îngerii. 

Din  dragostea  Sa  nemărginită,  pentru  noi,  trimiţînd  pe  Unicul  Său  Fiu,  cel 
născut  din  veşnicie,  pentru  a  se  întrupa,  cu  zămislire  de  la  Duhul  Sfînt,  iată  şi 
pregătirea  vasului  ales  de  sălăşluire  a  Dumnezeirii.  Cît  de^  curat,  cît  de  desăvîrşit 
trebuia  să  fie  acest  sălaş  de  pe  pămînt  al  Divinităţii,  ne  arată,  cu  atîta  mireasmă, 
praznicul  dumnezeiesc  de  azi. 

Din  veac  cea  mai  aleasă  dintre  fecioare  a  fost  rînduită  să  împlinească  acest 
plan  de  mîntuire  a  noastră,  prin  Naşterea  minunată  a  lui  Iisus  Hristos,  Fiul  Ei 
şi  Dumnezeul  nostru,  ca  împăciuitoare  a  noastră  cu  Dumnezeu,  dar  şi  îndreptă- 
toarea  greşelii  Evei,  prin  Atotînţelepciunea,  Atotputernicia  şi  Dragostea  Celui  ce 
ne-a  plăsmuit  după  chipul  şi  asemănarea  Sa, 

Iată  chipul  desăvîrşit  în  neprihănirea  Fecioarei  Maria,  rînduită  în  acest  mare, 
înalt  şi  mîntuitor  scop.  Iată  rodul  rugăciunilor  fierbinţi,  al  postului  îndelungat,  al 
milosteniilor  făcute  şi  mai  ales  al  încrederii  în  Dumnezeu,  tot  ce  au  avut  mai  de 
preţ,  minunaţii  ed  părinţi  de  veşnică  aducere  aminte,  Ioachim  şi  Ana,  intraţi  în 
istoria  mîntuirii  noastre,  pe  care  sfînta  noastră  Biserică  îi  pomeneşte  permanent. 
Iată  prinosul  şi  recunoştinţa  adusă  lui  Dumnezeu  pentru  odrasla  minunată,  em¬ 
blema  împlinirii  făgăduinţei  fericitoare  a  tuturor,  iată  cum  spre  mirarea  tuturor, 
Dumnezeu  schimbă  rinduiala  Firii,  făgăduinţa  fericiţilor  părinţi  ai  Preacuratei 
Fecioare  Maria  —  o  împlineşte  praznicul  de  azi.  Aleasa  între  fecioare  a  fost 
afierosită,  închinată,  consacrată  scopului  înalt  spre  care  a  fost  rînduită  anume. 

Evenimentul  Sf.  Sărbători  de  azi  nu  este  ceva  imaginar,  ci  ne  covîrşeşte  prin 
măreţia,  prin  grandoarea-4  fără  margini.  Sărbătoarea  a  fost  prefigurată  deosebit. 
Precedată  de  slujba  înainte-prăznuirii  din  seara  care  a  supravenerat-o,  identificată 
în  scara  văzută  de  patriarhul  Iacob  în  visul  său,  scară  pe  ale  cărei  trepte  urcau 
şi  coborau  îngerii,  pe  însăşi  aleasa  cerului  şi  a  pămîntului,  Aceasta  este  şi  uşa 
prin  care  a  intrat  Povăţuitorul  prin  excelenţă  al  nostru,  Mesia  cel  mult  aşteptat. 
Uşa  care  a  rămas  închisă  ne  grăieşte  clar  despre  pururea-fecioria  Maicii  Dom¬ 
nului,  piscul  cel  mai  înalt  de  desăvîrşire  morală.  Dar  şi  apostolul  de  azi  ne-a 
călăuzit  duhovniceşte  pentru  o  mai  edificatoare  învăţătură  ce  iradiază  din  Praz¬ 
nicul  de  azi:  Cortul  Mărturiei  în  care,  după  Vechiul  Aşezămînt  erau  aşezate: 
mana  cerească,  toiagul  lui  Aron,  Tablele  Legii  date  de  Dumnezeu  Lui  Moisi  şi 
mai  ales  Sfînta-Sfintelor,  unde  erau  acestea  aşezate,  slujba  impresionantă  şi  norul 
care  a  apărut  atunci,  un  nor  de  nemaiîntîlnită  strălucire,  încît  a  uimit  pe  slujitori, 
imagine  vie  a  rugului  ce  ardea  şi  nu  se  mistuia,  nu  sînt  oare  minunate  exemplifi¬ 
cări,  prefigurări  în  care  vedem  pe  Maica  Domnului,  străluminată  de  harul  lui 
Dumnezeu,  ca  un  Chivot  al  împăratului  Ceresc,  ca  un  Cuib  al  Vulturului  Ceresc, 
cum  o  vedem  din  Acatistele  închinate  Sfintei  Fecioare? 

împlinind  făgăduinţa  făcută  Domnului,  fericiţii  părinţi  ai  Fecioarei  Maria  au 
dus-o  la  templul  din  Ierusalim  s-o  afierosească  Domnului,  ca  mulţumire  a  odrăs- 
lirii  acesteia,  ca  dar  divin,  cînd  prunca  minunată  avea  3  ani.  O  veche  tradiţie 
bisericească  ne  spune  că  evenimentul  n-a  fost  lipsit  de  o  vibrantă,  de  o  impresio¬ 
nantă  desfăşurare.  Fecioara  Preacurată  a  fost  însoţită  de  multe  alte  fecioare  alese 
din  Israil  care  o  conduceau  la  destinaţie,  cu  făclii  aprinse,  şi  acestea  cu  semnifi¬ 
caţia  lor  bine  definită.  Chiar  îngerii  Domnului,  după  cum  am  auzit  la  Axionul  de 
azi,  văzînd  intrarea  Preacuratei,  în  Sfînta-Sfintelor  s-au  mirat  ca  de  un  sicriu 

însufleţit  al  lui  Dumnezeu,  adică  minunat  laborator  de  sâlăşluire  al  Divinităţii, 
de  care,  cu  mare  respect  trebuie  să  ne  apropiem,  iar  cerul  şi  pămîntul  răsunau  în 
cîntări  şi  proslăveau  minunea.  Fecioara,  din  ai  cărei  ochi  de  cristal  iradia  curăţia 
sufletului  ei,  sfinţea  locul  prin  care  trecea  cu  neprihănita  ei  fiinţă.  Ceea  ce  se 
sâvîrşea  acum  pe  pâmînt,  aducînd  mirarea  puterilor  cereşti,  intra  intr-o  armonie 
cosmică. 

Condusă  astfel  de  către  preoţi,  pînă  la  intrarea  în  biserică,  Marele  Preot 
Zaharia,  tatăl  Sfîntului  Ioan  Botezătorul,  a  luat  în  braţele  sale  pe  curata  pruncă, 
a  binecuvîntat  pe  Dumnezeu  şi  a  introdus-o  în  Sfînta-Sfintelor,  în  timp  ce  mama 
sa,  fericita  Ana  preamărea  pe  Dumnezeu,  pentru  binecuvântarea  ce  le-a  hărăzit 
nu  numai  ei  şi  lui  Ioachim,  ci  asupra  întregului  neam  omenesc.  Aici  a  stăruit 
fecioara  în  post,  rugăciuni,  privegheri,  imne  îngereşti  fiind  hrănită,  mai  presus 
de  înţelegere  de  către  îngeri,  de  către  Arhanghelul  Gavriil,  timp  de  12  ani. 

Aşa  după  cum  la  Dumnezeu  toate  sînt  cu  putinţă,  şi  unde  voieşte  El,  se 
biruieşte  rînduiala  firii,  aşa  trebuie  să  înţelegem  cu  duhul  credinţei,  miraculoasa 
hrânire  adică  sporul  de  încununare  cu  virtuţi  a  celei  alese  providenţial  spre  un 
înalt  scop  de  mijlocitoarea  mîntuirii  neamului  omenesc.  Aşa  a  fost  pregătită 
Aleasa  Maică,  Pururea  Fecioară,  mamă  a  Autorului  mîntuirii  noastre.  Textul  sfînt 
relatat  de  Sf.  Evanghelie  de  azi  de  la  utrenie  sublinia  momentul  cînd  providen¬ 
ţialei  fecioare  Maria,  rudenia  ei  Elisabeta,  soţia  preotului  Zaharia,  salutînd-o,  inspi¬ 
rată  de  Sus,  i-a  anticipat  un  impresionant  mesj:  „Bucurâ-te,  ce  plină  de  dar,  Dom¬ 
nul  este  cu  tine...  că,  iată,  cum  ajunse  glasul  salutării  Tale  în  urechile  mele,  a  tre- 
săltat  pruncul  în  pîntecele  meu44,  adică,  încă  din  pîntece  ecoul  preamăririi  Mielului  lui 
Dumnezeu  se  prefigura  pentru  minunea  de  ia  Iordan,  cînd  Ioan  Botezătorul  a  dat 
mărturie  despre  Mielul  Lui  Dumnezeu,  Căruia  El  i-a  pregătit  calea.  Potrivit  este 
să  marcăm  momentul  cînd  îngerul  darului,  Gavriil,  a  vestit-o  că  va  naşte  pe 
Emanuil,  Fecioara  mirată,  dar  nu  deznădăjduită  a  întrebat  pe  înger:  cum  va  fi 
cu  putinţă  aceasta,  de  vreme  ce  eu  nu  ştiu  de  bărbat44?  răspunsul  solului  a  fost 
convingător;  Duhul  Domnului  se  va  coborî  peste  tine  şi  Puterea  celui  Preaînalt 
te  va  umbri,  te  va  sfinţi  total,  de  aceea  Sfîntul  care  se  va  naşte  din  tine,  Fiul  lui 
Dumnezeu  se  va  chema,  asigurare  la  care  Fecioara  Maria,  cu  adîncă  smerenie  şi 
ascultare  a  răspuns  „Iată  roaba  Domnului,  fie  mie  după  cuvîntul  tău44,  adică  sînt 
gata  să  împlinesc  cu  sfinţenie  acest  comandament  divin.  Iată  cum  îngemănată 
ascultarea  cu  smerenia  şi  toate  celelalte  virtuţi,  au  ridicat  această  aleasă  a  Dom¬ 
nului  pe  cele  mai  înalte  culmi  de  sfinţenie,  de  desăvârşire.  Partea  cea  bună,  reco¬ 
mandată  de  Sf.  Evanghelie  de  azi,  şi-a  ales-o.  Plini  de  uimire  pentru  lucrarea  lui 
Dumnezeu,  la  care  toate  sînt  cu  putinţă,  să  medităm  profund  cît  de  mult  i-a  plăcut 
Domnului  Iisus,  a  Doua  Persoană  a  Sfintei  Treimi,  să  accepte  a  coborî  din  slava 
cerească,  din  iubire  de  oameni,  să  respecte  pe  Maica  Sa  Preacurată,  să  meargă 
pînă  la  Jertfa  de  Sine,  la  Jertfa  sîngeroasă  de  pe  Golgota,  pentru  a  ne  împăca 
cu  Tatăl  Ceresc.  Mai  mare  dragoste  din  partea  lui  Dumnezeu,  ca  aceasta,  nu  există. 
De  aceea,  conştiinţei  noastre,  Dumnezeu  Cel  întrupat  ni  se  adresează  astfel: 

. . .  Mult  am  dorit  să  am  parte,  pe  pămînt,  de  o  asemenea  Mamă,  însăşi  scopul 
venirii  Mele  pe  pămînt,  a  fost  asigurat  de  vrednicia  Ei,  ca  primă  minune  la  care 
am  participat  cu  Tatăl  şi  cu  Duhul,  în  Sfatul  Inter-Treimic.  Dar  şi  pe  tine  preo¬ 
tul  meu,  te  doresc  să  fii  curat,  căci  şi  tu  îmi  dai  o  nouă  naştere  Euharistică,  la  Sf. 
Altar.  De  aceea  ia  aminte  şi  tu  dar  şi  păstoriţii  tăi  să  daţi  cinstirea  cuvenită  Ace¬ 
leia  pe  care  Eu  mai  întîi  am  înţeles  s-o  cinstesc  şi  am  exemplificat  aceasta  pen¬ 
tru  voi.  Să  nu  mă  laşi  singur  în  chivot.  Vino,  mereu  vino  şi  mă  cercetează  în 
locul  preferat  de  Mine  aici,  închină-te  .cu  încredere  Maicii  Mele  Preacurate,  şi 
spune-i  Ei  deschis  despre  luptele  tale  de  aici  cu  vrăjmaşii  sufleteşti.  Ia  putere  de 
la  Cea  Care  şi  Mie  mi-a  dat  cu  prisosinţă,  mai  întîi  mie,  sărutul  ei  sfînt  de  pe 
Calvar,  dar  şi  bucuria  fără  margini  a  roadelor  Crucii,  la  înviere.  Ia  aminte  că  alt 
drum  spre  Mine  nu  ai,  fără  a  cere  Maicii  Mele  sigura  îndrumare  de  ajutor  să 
poţi  trece  şi  tu  de  la  jertfă,  la  înviere! 

Iată  deci,  cum  se  cuvine  să  alergăm  în  viaţa  noastră  la  cea  mai  sigură 
povăţuitoare,  sprijinitoare,  mingîietoare,  sigură  solitoare,  şi  toate  atributele  din 
Acatistele  închinate  ei. 

Spre  această  sfîntă  încununare  de  virtuţi,  spre  acest  vas  ales  al  Duhului 
Sfînt,  Mica  Regină  care  a  devenit  împărăteasa  cea  aleasă  a  Cerescului  împărat, 
consacrată  şi  perpetuată  în  rînduiala  proscomidiei,  să  luăm  aminte,  mai  întîi  noi 
preoţii  cum  ne  împlinim  această  sfîntă  îndatorire  de  supravenerare,  spre  a  con¬ 
vinge  pe  fraţii  noştri  ascultători  care  urmăresc  fiorul  sfînt  de  care,  mai  întîi  noi 
trebuie  să  fim  pătrunşi,  neuitînd  exemplul  şi  îndrumările  date  conştiinţei  noastre 
de  către  Fiul  ei  şi  Dumnezeul  nostru,  spre  a  împlini  rostul  sublim  dar  plin  de 
mare  responsabilitate,  prin  misiunea  încredinţată  nouă.  Iar  voi  credincioşilor,  care-i 
purtaţi  numele  ei  preascump,  fiţi  cu  mare  atenţie,  să  dovediţi  că  meritaţi  a  avea 
părtăşie  cu  aceea  care  la  superlativ  s-a  identificat  să  obţină,  prin  virtuţile  ei 
maximul  calificativ  acordat  ei  de  către  însuşi  Dumnezeu  care  a  chemat-o  anume 
să  ne  exemplifice  desăvîrşirea.  De  veţi  căuta  să  vă  serbaţi,  în  duh  creştinesc,  cu 
vieţuire  aleasă  orice  onomastică  în  acest  chip,  bucurie  veţi  face  şi  Maicii  Dom¬ 
nului,  şi  fericire  veţi  afla  în  sufletele  voastre,  numindu-vă  colaboratoare  ale  Prea¬ 
curatei  Fecioare  Maria.  în  caz  contrar,  rânind-o,  veţi  sminti  pe  surioarele  şi  fraţii 
de  aici.  Cu  toţii  fiind  chemaţi  la  mîntuire,  apropiindu-ne  de  sfîntă  biserică,  în  care 
este  vie  Maica  Domnului,  riu  de  apă  vie  şi  fîntînă  de  daruri,  vistierie  nesecată,  să 
zicem,  lepădînd  toată  grija  cea  lumească:  „Intra-voi  în  casa  Ta,  închina-mă-voi  în 
sfîntă  Biserica  Ta,  Doamne  întru  frica  Ta,  povăţuieşte-mă  la  dreptatea  Ta,  ca 
fâcînd  sau  împlinind  poruncile  Tale,  să  te  simt  cu  ochii  sufletului  meu,  pătrunzînd 
cu  sfinţenia  Ta,  toată  fiinţa  mea.  Cu  ajutorul  Tău  ceresc  şi  mijlocirile  Preacuratei 
Maicii  Tale  voi  înţelege,  cu  povăţuirile  sfintei  tale  Biserici,  menirea  mea,  care  să 
fie  după  voia  Ta“. 

Cit  de  permanentă,  de  viabilă  este  sf.  sărbătoare  de  azi,  trecînd-o  prin 
resortul  sufletului  nostru,  este  considerentul  care  trebuie  să  ne  stâpînească  per¬ 
manent  ca  să  devenim  şi  să  ne  străduim  a  fi  adevărate  biserici  vii,  prin  harul 
lui  Dumnezeu  care  întăreşte  voinţa  noastră  de  mai  bine,  preamărind  pe  Dumne¬ 
zeu,  supravenerînd  pe  Maica  Domnului,  cinstind  pe  toţi  sfinţii  cu  întreaga  noastră 
fiinţă.  Praznicul  de  azi  ne-a  deschis  sufletul  să  înţelegem  mai  bine  de  ce  trebuie 
să  îngrijim,  după  minunatul  exemplu  dat  de  Preacurata  Fecioară  Maria,  vistierie 
nesecată  de  daruri  duhovniceşti,  să  căutăm  mai  întîi  împărăţia  lui  Dumnezeu  şi 
dreptatea  Lui,  cunoscînd  că,  de  ne  vom  strădui  astfel,  toate  celelalte  se  vor  adăuga 
şi  vor  prisosi  tuturor.  Să  nu  procedăm  precum  bogatul  cel  nemilostiv,  şi  cel  nebun, 
din  textul  Evangheliei  Duminicii  trecute  cu  agoniseală  exclusivă  şi  egoistă 
de  cele  trecătoare,  călători  fiind  şi  noi  toţi,  ci  prisosul  nostru  să-l  revârsăm  la 
semenii  avizaţi  a  fi  ajutaţi,  purtînd  sarcinile  unii  altora . . .  Ştim  prea  bine  că 
Maica  Domnului  şi-a  împărţit  singurele  şi  simplele  ei  veşminte,  care  au  dăvenit 
sfinte  veşminte  ocrotitoare,  omofor  minunat.  Din  fericită  inspiraţie,  şi  această  sf. 
biserică  ne  captivează,  încă  de  la  intrare,  cu  splendidul  chip  al  Maicii  Domnului, 
cu  omoforul,  lucrare  în  mozaic.  De-o  parte  şi  de  alta  însă,  în  pridvor,  priviţi  şi  să 
meditam  şi  asupra  celorlalte  icoane,  cuprinzînd  una  chiar  evenimentul  minunat  al 
Praznicului  de  azi,  al  intrării  Maicii  Domnului  în  Biserică,  precum  şi  cealaltă 
icoană  tot  atît  de  semnificativă,  reprezentînd,  Intîmpinarea  Domnului.  Intrare 
înlâuntru  propriei  noastre  conştiinţe,  spre  a  întîmpina,  cum  se  cuvine,  tot  acolo,  pe 
Stăpînul  vieţii  noastre,  cu  care  să  ajungem  în  comuniune  fericită. 

Cu  această  aleasă  interiorizare,  în  împreună-lucrare  cu  Dumnezeu,  în  care 
rezidă  adevărata  fericire,  rostul  şi  menirea  noastră  demnă,  să  stăruim  neîncetat  în 
rugăciuni  pentru  toată  lumea,  să  avem  parte  de  pace,  de  bună  convieţuire  şi  cola¬ 
borare  între  popoare,  bunăstarea  şi  unirea  sfintelor  lui  Dumnezeu  Biserici.  Să 
preamărim  pe  Dumnezeu  în  duhul  şi  în  trupurile  noastre,  ca  mădulare  purificate 
de  patimi,  întrebîndu-ne  astfel  cu  psalmistul;  cum  vom  fi  vrednici  să-I  mulţumim 
Domnului  pentru  toate  binefacerile  revărsate  cu  prisosinţă  asupra  noastră?  Inchi- 
nămu-ne  înaltei  Tale  Iconomii,  slăvim  Atotmilostivirea  Ta,  chemînd  pe  Maica 
Preacurată  să  mijlocească  harul  Tău  cu  rugăciunile  ei  de  Maică  Preabunâ.  Fiindcă 
tu  ne-ai  inspirat,  în  priceasna  de  azi  înaintemergătoare  acestui  popas  de  duhovni¬ 
cească  povăţuire,  în  această  comuniune  de  gînduri  şi  simţăminte  fieşti,  te  rugăm 
Preacurată:  Ochiul  inimii  noastre  îi  ridicăm  către  înălţimea  desăvârşirii  tale.  Stă- 
pînâ,  şi  te  rugăm  să  nu  treci  cu  vederea  smerita  noastră  dorinţă  de  tot  binele 
sufletesc  şi  acum  şi  la  încheierea  călătoriei  noastre  pământeşti,  roagă  pe  Fiul  tău 

şi  al  nostru  Dumnezeu  ca  binepregătiţi  să  fim  părtaşi  şi  bucuriilor  duhovniceşti 
la  minunea  Naşterii  Sale  iar  la  dreapta  judecată,  toate  nădejdea  noastră  spre  tine 
o  punem,  Maica  lui  Dumnezeu,  pâzeşte-Jie  pe  noi  sub  sfînt  acoperâmîntul  tău. 
Amin! 

Preot  Vartolomeu  Constantinescu 


PREDICA  la  duminica  dinaintea  naşterii  domnului 

Există  în  cursul  anului  bisericesc  pomenirea  unor  evenimente  din  iconomia 
mîntuirii  noastre  care  nu  se  reduc  la  o  singură  zi.  Aşa  se  face  că  în  jurul  unor 
sărbători  gravitează  şi  cele  două  Duminici:  cea  care  precede  şi  cea  care  urmează 
acea  dată;  ba  mai  mult,  această  pomenire  este  pregătită  în  mod  deosebit  în  cursul 
mai  multor  zile:  Astfel,  de  marele  praznic  al  Naşterii  Domnului  se  leagă  această 
Duminică  şi  Duminica  viitoare.  Dar  pentru  ca  însemnătatea  acestui  eveniment  să 
fie  şi  mai  evidentă,  din  15  noiembrie  începe  postul  şi  pregătirea  pentru  această 
prăznuire. 

In  atmosfera  duhovnicească  creată  de  versul  duios  al  colindelor  noastre  stră¬ 
bune  şi  de  minunatele  noastre  cîntări  bisericeşti,  ne  apropiem  cu  emoţie  sfîntă  de 
staulul  Betleemului  unde  în  urmă  cu  aproape  2000  de  ani  s-a  născut  Hristos,  Dom¬ 
nul  nostru. 

Duminica  aceasta,  care  premerge  praznicului  Crăciunului,  este  închinată  Sfin¬ 
ţilor  Părinţi  după  trup  ai  Domnului.  Pentru  aceasta  şi  pericopa  evanghelică  rînduită 
a  se  citi  la  Sfînta  Liturghib  ne  aduce  în  ochii  minţii  cartea  neamului  lui  Iisus, 
genealogia  Mîntuitorului  nostru  Hristos,  apoi  este  amintită  şi  naşterea  cea  de  sus  a 
Domnului.  De  aceea  Părinţii  Bisericii  vorbesc  în  legătură  cu  Domnul  nostru  de 
două  naşteri:  una  dumnezeiască,  înainte  de  toţi  vecii  —  din  Tată  fără  mamă  — 
şi  alta  omenească,  în  timp  la  plinirea  vremii  (Gal.  4,  4)  —  din  mamă  fără  Tată. 

Evanghelia  de  astăzi,  primul  capitol  al  Sfintei  Evanghelii  după  Matei  este 
o  punte  de  legătură  între  cele  două  părţi  ale  Sfintei  Scripturi,  este  liantul  care 
ţine  împreună  Vechiul  şi  Noul  Testament.  Cartea  neamului  lui  Iisus  arată  că  Iisus 
Hristos,  Domnul  nostru  a  fost  om  cu  adevărat  —  asemenea  nouă,  dar  fără  păcat  — 
deci  a  avut  înaintaşi.  Sfîntul  evanghelist  Matei  începe  genealogia  Mîntuitorului  cu 
patriarhul  Avraam  cel  căruia  însuşi  Dumnezeu  îi  descoperise  că  întru  el,  adică 
întru  seminţia  şi  urmaşii  lui  „se  vor  binecuvînta  toate  neamurile  pămîntuluV 
(Fac.  12,  3). 

Citirea  sau  auzirea  celor  42  de  neamuri  sau  generaţii  de  strămoşi  ai  Domnu¬ 
lui  notaţi  de  Sfîntul  Matei  ne  transpune  în  atmosfera  de  aşteptare  a  tuturor  celor 
din  Vechiul  Testament,  care  au  aşteptat  cu  dor  şi  nerăbdare  împlinirea  proto- 
evangheliei  (Fac.  3,  15)  care  a  fost  cea  dintîi  veste  bună  dată  de  Dumnezeu  proto- 
părinţilor  după  cădere,  că  El  va  trimite  un  Răscumpărător.  împlinirea  venirii  lui 
Mesia  era  atît  de  mult  dorită  încît,  în  mentalitatea  iudaică,  a  nu  avea  urmaşi 
însemna  un  blestem,  o  mare  pedeapsă  din  partea  lui  Dumnezeu.  Aceasta  deoarece 
fiecare  aştepta,  dorea  şi  se  gîndea  că  poate  din  familia  lui  se  va  naşte  Mesia  cel 
mult  aşteptat. 

Cele  42  de  generaţii  care  aşteptau  cu  mult  dor  timpul  mesianic  sînt  simboli¬ 
zate  în  Biserica  noastră,  şi  această  epocă  a  aşteptării  este  oarecum  retrăită  de  noi 
înşine,  în  zilele  postului  Crăciunului.  Ne  simţim  şi  noi  împreună  cu  patriarhii, 
drepţii  şi  cu  toţi  vieţuitorii  Vechiului  Testament  în  atmosfera  de  aşteptare  a  venirii 
în  lumea  noastră  a  „pruncului  celui  mai  înainte  de  veci*4,  cum  evocă  o  cîntare 
bisericească. 

Sfîntul  evanghelist  Matei  împarte  cele  42  de  generaţii  cuprinse  în  această 
„carte  a  neamului  lui  Iisus44  în  trei  grupe,  fiecare  alcătuită  din  14  nume.  De  la 
început  se  arată  că  Iisus  este  din  neamul  lui  David  şi  al  lui  Avraam,  părintele 
poporului  ales.  Primii  strămoşi  după  trup  ai  Mîntuitorului  —  „cartea  neamului*4 
consemnată  în  prologul  Evangheliei  după  Matei  —  au  fost  Avraam,  Isac,  Icov  şi 
înşiră  pînă  la  regele  şi  psalmistul  David  14  generaţii.  Se  împlinise  astfel  prooro- 

ciile  rostite,  cu  opt  veacuri  înainte,  de  către  „evanghelistul  Vechiului  Testament** 
Isaia-profetul.  „O  mlădiţă  va  ieşi  din  tulpina  lui  lesei  (tatăl  lui  David)  şi  un  lăstar 
din  rădăcinile  lui  va  da.  Şi  se  va  odihni  peste  el  duhul  lui  Dumnezeu . .  .**  (Isaia 
11,  2),  iar  prin  cuvintele  proorocului  Ieremia,  Dumnezeu  revelează:  „...voi  ridica 
din  David  odraslă  dreaptă ...  şi  Odraslei  aceleia  i  se  va  pune  numele:  Domnul  — 
dreptatea  noastră "  (Ieremia  13,  16). 

A  doua  grupă  de  14  generaţii  din  neamul  Mîntuitorului  ţine  de  la  psalmistul 
David  pînă  la  ducerea  poporului  ales  în  robia  babiloniană,  iar  cea  de  a  treia,  de  la 
această  strămutare  în  Babilon  pînă  la  Hristos.  Numărul  14  este  format  din  7  plus  7 
şi  această  cifră  are  în  Sfînta  Scriptură  un  simbolism  deosebit,  ea  reprezintă  sfin¬ 
ţenia,  plenitudinea,  desâvîrşirea. 

Sfîntul  Grigorie  de  Nazianz,  referindu-se  la  genealogia  Mîntuitorului  con¬ 
semnată  de  Sf.  Evanghelist  Luca,  arată  că  Iisus  Hristos  Domnul  nostru  este  al 
77-lea  de  la  Adam. 

După  enumerarea  celor  42  de  ascendenţi  ai  Mîntuitorului,  în  pericopa  evan¬ 
ghelică  de  astăzi  este  istorisită  naşterea  cea  mai  presus  de  fire  a  Mîntuitorului 
nostru  din  Preacurata  Fecioară  Maria.  Astăzi  s-a  împlinit  proorocia  lui  Isaia: 
„Iată,  Fecioara  va  lua  în  pintece  şi  va  naşte  fiu  şi  vor  chema  numele  lui  Emanuel 
care  se  tilcuieşte,  cu  noi  este  Dumnezeu"  (7,  14;  Mt.  1,  23). 

Sfînta  Evanghelie  citită  astăzi  ne  arată  descendenţa  umană  a  Mîntuitorului, 
ne  descoperă  că  Mesia  este  fiul  Omului,  dar  tot  în  această  pericopă  evanghelică 
—  şi  în  unitate  indivizibilă  —  ne  este  revelată  şi  originea  divină  a  Mîntuitorului, 
că  Cel  care  S-a  născut  din  Preacurata  Fecioară  Maria,  s-a  zămislit  de  la  Duhul 
Sfînt. 

Pruncul  Mesia  care  îşi  are  obîrşia  sa  pămîntească  în  David,  Avraam  şi  Adam, 
este  fiul  Omului,  dar  este  şi  Fiul  lui  Dumnezeu  (Lc.  3,  38). 

Evanghelia  de  astăzi  (Mt.  1,  1 — 25)  ne  conduce  şi  ne  apropie  cu  un  fior  sacru 
de  marele  eveniment  al  Naşterii  Mîntuitorului  lumii.  Pătrunşi  de  o  sfîntă  emoţie, 
păşim  în  atmosfera  „prăznuirii**  unicului  lucru  nou  sub  soare  (Sf.  Ioan  Damaschin). 
întruparea  Logosului  divin,  coborîrea  şi  înomenirea  Fiului  lui  Dumnezeu  consti¬ 
tuie  un  fapt  esenţial  pentru  viaţa  fiecărui  om,  ca  chip  al  lui  Dumnezeu  căci  prin 
venirea  Sa  în  condiţia  noastră  umană,  ne-a  redat  demnitatea  de  fii  ai  lui  Dum¬ 
nezeu.  Prin  această  întrupare,  Fiul  lui  Dumnezeu  se  integrează  în  lumea  materială, 
intră  în  istorie.  Şi  noi,  fiecare  în  parte,  şi  toţi  împreună  sîntem  o  parte  a  lumii 
acesteia. 

Deci  venind  în  lumea  materială.  Fiul  lui  Dumnezeu  vine  şi  în  propria  noas¬ 
tră  viaţă. 

Evanghelia  aceasta  „cartea  neamului  lui  Iisus“,  citită  astăzi  la  Sfînta  Litur¬ 
ghie,  este  un  ultim  apel  adresat  conştiinţelor  noastre,  acum  înainte  de  Crăciun,  o 
chemare  sfîntă  ca  să  ne  pregătim  nu  să  aniversăm  un  eveniment  istoric,  ci  să  facem 
ca  Hristos  Domnul  să  se  nască  şi  din  inimile  noastre.  La  aceasta  ne  îndeamnă 
de  o  lună  întreagă  cîntarea  bisericească:  „Hristos  se  naştef  măriţi-L"  iar  graiul 
colindei  întăreşte  acest  adevăr  „Astăzi  S-a  născut  Hristos"  căci  Hristos  cel  care 
s-a  născut  în  ieslea  Betleemului,  în  urmă  cu  aproape  două  milenii  trebuie  să  se 
nască  mereu  şi  în  sufletele  noastre.  Se  cuvine  să-L  primim  pe  Domnul  în  sufle¬ 
tele  noastre  aşa  cum  l-au  primit  toţi  bunii  şi  străbunii  noştri  pentru  ca  viaţa 
noastră  să  fie  redimensionată  şi  reaşezată  în  dragostea  de  Dumnezeu  şi  de  semeni, 
ca  Hristos  să  devină  real  şi  plenar  modelul  vieţuirii  noastre. 

Să  ne  conştientizăm  de  adevărul  că  aşa  cum  Hristos  Domnul  este  din  neamul 
lui  Adam  (Lc.  3,  38)  şi  noi  sîntem  din  neamul  lui  Hristos,  căci  „sîntem  din  neamul 
lui  Dumnezeu"  (F.  Ap.  17,  28). 

Iată  de  ce  acum  în  această  perioadă  a  anului  bisericesc  răsună  —  în  conştiin¬ 
ţele  noastre  treze  —  mai  cu  putere  ca  oricînd  cuvintele  Domnului  Hristos:  „Iată 
stau  la  uşă  şi  bat ;  de  va  auzi  cineva  glasul  Meu  şi  va  deschide  uşa  voi  intra  la  el 
şi  voi  cina  cu  el  şi  el  cu  Mine"  (Apoc.  3,  20). 

Hristos  Domnul,  din  dragoste  s-a  întrupat  şi  din  aceeaşi  dragoste  nemărgi¬ 
nită  vine  mereu  spre  noi.  Să  nu-L  lăsăm  să  aştepte  la  periferia  vieţii  noastre,  să 
nu-L  îndepărtăm,  bineştiind  că  Domnul  încearcă  acum  la  poarta  inimii  noastre 
„la  ceasul  cinei".  El  a  mai  bătut  la  uşa  sufletului  nostru  şi  dimineaţă  şi  la  amiazi 

şi  poate  acum  bate  pentru  ultima  dată  la  cină,  înainte  de  a  veni  întunericul  vieţii 
noastre  —  moartea  —  cînd  nimeni  nu  mai  poate  lucra,  cum  zice  Mîntuitorul. 

Să  ne  deschidem  sincer  şi  deplin  inima  şi  să-L  primim  pe  Domnul  vieţii  şi  al 
păcii  încredinţaţi  fiind  că  de  acolo  din  adîncul  fiinţei  va  da  existenţei  noastre 
sensul  cel  mai  înalt,  cel  mai  autentic.  De  acolo  va  radia  mereu  lumină,  putere  şi 
pace  asupra  minţii,  simţirii  şi  voinţei,  asupra  fiinţei  noastre  întregi  dar  şi  asupra 
familiilor  şi  asupra  lumii  întregi,  acum  şi  pînă  la  sfîrşitul  veacurilor. 

AMIN. 

Pr.  asist.  Nicolae  Dura 


TAINA  BETLEEMULUI 
—  Predică  la  ziua  a  doua  de  Crăciun  — 

(Matei  II,  13—23) 


Sfînta  Evanghelie  care  este  rînduită  a  se  citi  a  doua  zi  de  Crăciun  ne  aduce 
aminte  de  faptul  că  la  Naşterea  Mîntuitorului  nu  s-a  auzit  doar  oaste  cerească 
aducînd  slavă  lui  Dumnezeu  şi  vestind  lumii  pace,  nu  au  existat  doar  oameni  cu 
sufletul  deschis,  dornici  să-l  primească  şi  să  I  se  închine  Celui  Nou  Născut,  cum 
au  fost  păstorii  şi  cei  trei  crai  veniţi  din  Răsărit,  ci  s-a  întîmplat  să  fie  şi  oameni 
potrivnici  Pruncului  Iisus,  cu  gînduri  ascunse  şi  cu  rea  voinţă  faţă  de  El. 

De  fapt,  ar  fi  greu  să  ne  imaginăm  că  lucrurile  s-ar  fi  putut  petrece  altfel. 
Nu  trebuie  să  uităm  că  acum,  la  întruparea  Mîntuitorului  apunea  o  lume  şi  se 
năştea  alta;  se  stingea  o  împărăţie  —  a  păcatului  şi  morţii  şi  se  instaura  alta  —  a 
mântuirii  şi  vieţii.  Stăpînul  vechii  împărăţii,  care  este  satan,  pricinuitorul  căderii 
omului,  nu  putea  rămîne  impasibil.  El  este  dintru  început  duşman  al  lui  Dumnezeu 
şi  pizmuitor  al  oamenilor.  Planurile  lui  viclene,  uneltirile  sale  ascunse,  toate 
încercările  de  a-1  pierde  pe  om  primesc  acum,  la  Naşterea  Domnului,  o  lovitură 
distrugătoare.  Puterea  sa  este  sfărîmată.  De  aceea,  se  tulbură  şi  adunîndu-şi  pute¬ 
rile  caută  să  zădărnicească  începutul  lucrării  dumnezeieşti  de  mîntuire  a  lumii. 

Iată  de  ce  o  viaţă  a  lui  Iisus  în  care  să  fie  consemnate  doar  evenimente  pre¬ 
cum  au  fost:  închinarea  păstorilor,  sosirea  şi  darurile  magilor,  vizita  la  12  ani  la 
templu,  epifania  de  la  Iordan,  schimbarea  la  faţă  pe  muntele  Taborului,  înmulţirea 
pîinilor,  vindecările  de  orbi,  şchiopi,  paralitici,  epileptici,  învieri  de  morţi,  propria 
Sa  înviere  şi  înălţarea  la  cer,  n-ar  fi  o  viaţă  reală,  istorică,  ci  cel  puţin  una  redată 
doar  pe  jumătate.  Or,  adevărata  viaţă  a  Fiului  lui  Dumnezeu  întrupat  a  înregistrat 
deopotrivă  şi  împotriviri,  duşmănie  din  partea  altora,  dispreţ,  persecuţie,  judecată, 
bătăi,  cunună  de  spini,  răstignire  şi  moarte.  In  răstimpul  activităţii  Sale  pămân¬ 
teşti,  Mîntuitorul  nostru  Iisus  Hristos  a  întîlnit  oameni  binevoitori  şi  răuvoitori, 
prieteni  şi  duşmani,  admiratori  şi  defăimători,  unii  care  I  s-au  închinat  şi  L-au 
primit  ca  pe  adevăratul  Mesia  şi  alţii  care  L-au  hulit  şi  L-au  tăgăduit.  Intre  cei 
care  L-au  duşmănit  şi  I-au  voit  răul  s-a  numărat  şi  Irod,  regele  Iudeiei.  Sfînta 
Evanghelie  de  astăzi  ne  dezvăluie  felul  diabolic  în  care  a  acţionat  Irod,  tulburat 
în  inima  sa  cînd  a  aflat  că  s-a  născut  un  nou  împărat.  Aproape  că  nu  ne  vine 
să  credem  faptele  pe  care  ni  le  relatează  Sf.  Matei  în  pericopa  evanghelică  care 
s-a  citit.  Cum  să  fie  posibil,  ca  la  auzirea  unui  simplu  zvon,  Irod  să  verse  atîta 
sînge  nevinovat?  Cercetînd  însă  însemnările  istorice  despre  viaţa  acestui  mare 
tiran  al  istoriei,  consemnări  atît  biblice  cît  şi  din  surse  profane,  ne  vom  da  seama 
că  nu  este  nimic  exagerat  in  tot  ceea  ce  s-a  scris  despre  Irod.  Uciderea  pruncilor 
din  Betleem  nu  era  prima  cruzime  comisă  de  el.  A  săvîrşit  altele  şi  mai  cumplite. 
Şi-a  ucis  soacra,  pe  soţia  sa  Miriam  şi  pe  trei  dintre  propriii  săi  copii.  Mobilul 
acestui  lanţ  de  crime  în  familie  a  fost  acelaşi  ca  în  cazul  crimei  din  Betleem: 
teama  de  a  nu-i  fi  uzurpat  tronul.  A  ajuns  pe  acest  tron  nu  atît  prin  propriile  sale 
merite,  cît  mai  ales  prin  meritele  tatălui  său  Antipater,  idumeu  de  origine,  care 
a  adus  mari  servicii  militare  romanilor  în  Orient.  Răsplata  ce  i  se  cuvenea  a 

pretins-o  nu  pentru  el  ci  pentru  fiii  săi.  Pentru  Irod  a  dobîndit  tronul  Iudeiei, 
deposedîndu-i  de  acest  tron  pe  ultimii  Hasmonei  sau  Macabei.  Romanii  cuceriseră 
Iudeea  încă  din  anul  63  î.d.Hr.,  dar  lăsaseră  la  tron  pe  mai  departe  dinastia 
hasmoneianâ,  dinastie  autohtonă,  care  îşi  trăgea  originea  de  la  marii  luptători 
Macabei,  eliberatorii  poporului  evreu  de  sub  robia  siriană,  în  secolul  al  II-lea 
î.d.Hr.  Acum,  în  anul  37  î.d.Hr.  tronul  este  oferit  lui  Irod.  Situaţia  evreilor  deve¬ 
nea  din  nou  nenorocită.  După  o  scurtă  perioadă  de  independenţă,  ei  se  văd  din  nou 
aplecaţi  în  jugul  robiei.  Irod,  în  viclenia  lui,  încearcă  să  le  dea  iluzia  că  prin 
venirea  sa  la  tron  nu  şi-au  pierdut  independenţa.  In  acest  scop  se  căsătoreşte  cu 
Miriam,  principesă  hasmeneiană  pentru  a-i  face  să  creadă  că  vechea  dinastie  se 
perpetuiază  astfel.  Am  văzut  însă  cum  se  comportă  faţă  de  ea,  de  mama  ei  şi 
faţă  de  doi  dintre  fiii  pe  care  îi  născuse  cu  aceasta.  A  suspectat  toate  rudele  din 
partea  soţiei  de  nelealitate.  De  fapt  bănuiala  sa  era  întemeiată.  Evreii  îl  urau  cu 
toţii  văzînd  în  el  reprezentantul  cotropitorilor.  Copleşit  în  sinea  lui  de  astfel  de 
griji,  a  reacţionat  cu  atîta  cruzime  cînd  a  auzit  de  naşterea  unui  nou  împărat. 
Văzînd  că  a  fost  înşelat  de  magi,  adoptă  măsura  diabolică  a  uciderii  pruncilor  de 
la  doi  ani  în  jos.  Credea  câ-1  va  ucide  şi  pe  viitorul  pretendent  la  tron.  Dacă  însă 
s-ar  fi  întîmplat  să  nu-i  cadă  în  mînă,  i  se  oferise  prilejul  să  se  răzbune.  Aflase 
despre  speranţele  mesianice  ale  evreilor.  Ştia  că  fiecare  familie  aştepta  ca  din 
sînul  ei  să  se  nască  Mesia.  Era  o  ocazie  pentru  Irod  să-şi  îngenuncheze  supuşii. 
Dacă  îl  doresc  pe  Mesia  şi  îl  văd  în  fiecare  nou  născut  al  lor,  să-l  jelească  acum. 

Irod  era  răspunzător  de  liniştea  la  graniţele  de  răsărit  ale  imperiului.  Zvo¬ 
nurile  care  s-au  răspîndit  în  Ierusalim  odată  cu  sosirea  magilor  au  tulburat  spiri¬ 
tele.  Speranţele  mesianice  i-au  exaltat  pe  mulţi.  Irod  intervine  brutal  pentru  a-i 
intimida  pe  cei  în  sufletul  cărora  au  încolţit  astfel  de  speranţe. 

Aflăm  din  Sfînta  Evanghelie  despre  intervenţia  lui  Dumnezeu,  prin  înger, 
pentru  salvarea  Pruncului.  Sîntem  puşi  din  nou  în  nedumerire.  Cum  este  posibil  ca 
Dumnezeu  atotputernic  fiind  să  nu  reverse  din  cer  mînia  Sa  şi  să-l  nimicească  pe 
duşmanul  propriului  Său  Fiu,  ci  recurge  la  o  stratagemă  neaşteptată:  II  trimite 
departe,  tocmai  în  Egipt  spre  a  scăpa,  astfel  de  prigonitor? 

Prin  aceasta  ni  se  dezvăluie  o  mare  taină  a  dumnezeirii.  Dumnezeu  a  hotă- 
rit  să  ne  mîntuiască  prin  participarea  noastră  directă  la  actul  mîntuirii.  El  nu  ne 
mintuieşte  forţat.  Nu  se  coboară  la  noi  învăluit  de  strălucirea  Sa  negrăită,  ci  se 
deşertează  de  slava  dumnezeirii,  trimiţîndu-L  pe  Fiul  Său  să  se  nască  din  Fecioară, 
să  crească  între  oameni,  sâ-i  înveţe  şi  să-i  cheme  la  mântuire,  să  pătimească  şi  să 
moară  pentru  a  curăţa  prin  sîngele  Său  păcatele  lor. 

S-au  împlinit  întocmai  cuvintele  proorociei,  care  spune:  „Iată  sluga  Mea  pe 
care  o  sprijin,  Alesul  Meu,  întru  Care  binevoieşte  sufletul  Meu  şi  El  va  propovădui 
popoarelor  legea  Mea.  Nu  va  striga,  nici  nu  va  grăi  tare  şi  în  pieţe  nu  se  va  auzi 
glasul  Lui.  Trestia  frîntă  nu  o  va  zdrobi  şi  feştila  fumegîndă  nu  o  va  stinge.  El 
va  propovădui  legea  Mea  cu  credincioşie4'  (Isaia  XLII,  1 — 3).  Domnul  îl  trimite 
pe  Fiul  Său  la  noi,  în  chip  de  rob.  El  a  venit  nu  ca  să  I  se  slujească,  ci  să  slu¬ 
jească  El  şi  să-şi  dea  viaţa  pentru  mulţi.  Fiecare  este  chemat  să  se  decidă  a 
asculta  sau  a  respinge  chemarea  Lui,  să  înţeleagă  taina  Betleemului,  taina  sme¬ 
reniei  Sale,  a  deşertării  de  toate  prerogativele  divinităţii  şi  să-I  urmeze  Lui  întru 
smerenie  şi  slujire. 

Irod  nu  este  nimicit  pentru  că  Dumnezeu  îi  oferă  şi  lui  libertatea  să  se 
decidă  pentru  sau  împotriva  Fiului  Său. 

Toţi  oamenii,  începînd  cu  momentul  Bunei  vestiri  sînt  puşi  în  situaţia  aceasta. 
Sf.  Fecioare  înseşi  i  s-a  oferit  această  alternativă.  Cînd  îngerul  Domnului  îi 
vesteşte  zămislirea  în  pîntecele  ei  a  Fiului  lui  Dumnezeu,  născut  mai  înainte  de 
veci  din  Tatăl,  ea  se  arată  speriată,  dar  cînd  i  se  lămureşte  taina,  spunîndu-i-se 
că  acum  urmează  să  se  înfăptuiască  aşteptarea  de  veacuri  a  propriului  ei  popor: 
întruparea  lui  Mesia,  Sf.  Fecioară  Maria  răspunde  afirmativ,  cu  adîncă  smerenie: 
„Iată  roaba  Domnului,  fie  mie  după  cuvîntul  tău!“  (Lc.  I,  38). 

începînd  cu  acest  moment  al  Buneivestiri  şi  mai  ales  al  Naşterii  Domnului, 
fiecare  trebuie  să  se  decidă,  să  se  pronunţe  afirmativ  sau  negativ.  Taina  Betleemu¬ 
lui  trebuie  înţeleasă  cum  este  ea:  ca  fapt  istoric,  petrecut  aievea,  în  timpul, 
locul  şi  în  condiţiile  arătate  de  Evanghelie. 

Pentru  a  înţelege  corect  această  taină  trebuie  să  ne  lăsăm  pătrunşi  de 
smerenie,  să  începem  prin  a-L  primi  pe  Mesia  ca  Prunc  nou  născut  în  iesle. 
Trebuie  să  avem  puritatea  sufletească  şi  nevinovăţia  dreptului  Iosif  şi  a  păstorilor, 
care  au  înţeles  cu  adevărat  taina  Betleemului.  Trebuie  să  fim  stăpîniţi  de  dorul 
cunoaşterii  adevărului  dumnezeiesc,  cum  au  fost  stăpîniţi  de  acest  dor  magii.  Tre¬ 
buie  să  fim  încrezători  în  fidelitatea  lui  Dumnezeu  faţă  de  noi  şi  să  aşteptăm  mîn- 
tuirea  cum  au  fost  încrezători  şi  au  aşteptat-o  doi  bătrîni  de  la  templul  din  Ieru¬ 
salim:  dreptul  Simeon  şi  proorociţa  Ana,  care  atunci  cînd  au  văzut  Pruncul  ce 
a  fost  adus  spre  a  fi  închinat,  şi-au  deschis  gura  şi  au  rostit  cuvinte  profetice, 
unind  Betleemul  cu  Golgota,  cuprinzînd  adică  într-o  singură  privire  întreaga  acti¬ 
vitate  pămîntească  a  Mîntuitorului. 

Mulţi  credincioşi,  din  toate  generaţiile,  şi  din  toate  neamurile  au  înţeles  taina 
Betleemului  şi  s-au  decis  să-L  urmeze  pe  Fiul  lui  Dumnezeu  întrupat  din  Fecioară. 
Unora  le-a  fost  dat  să  treacă  prin  foc  purificator  ca  să  poată  înţelege  această 
taină.  Aşa  a  fost  de  pildă  Saul,  prigonitorul  creştinilor,  care  a  primit  descoperirea 
tainei  pe  drumul  Damascului  şi  a  devenit  astfel  Sf.  Apostol  Pavel.  Exceptîndu-1  pe 
Ioan,  ucenicul  iubit,  care  singur  a  rămas  sub  crucea  Domnului  Său,  toţi  ceilalţi 
Apostoli  au  făcut  dovada  că  sînt  zăbavnici  în  a  descifra  taina  Betleemului.  Tîlharul 
răstignit  de-a  dreapta  Mîntuitorului  a  înţeles,  înainte  de  a-şi  da  duhul  această 
negrăită  taină.  Mucenicii  şi  sfinţii  Bisericii  au  făcut  dovada  că  s-au  pătruns  în 
chip  deplin  de  sensul  profund  al  tainei  Betleemului.  Iuda,  în  schimb,  n-a  putut 
înţelege  taina,  după  cum  n-a  înţeles-o  nici  Irod. 

Dar  noi,  credincioşii  de  azi  în  ce  măsură  o  înţelegem?  Răspunsul  potrivit 
poate  ar  fi:  „O  înţelegem  Doamne,  ajută  puţinătăţii  credinţei  noastre!44  Şi  mai 
potrivit  ar  fi  să  ne  întrebăm  cine  ne- ar  putea  lămuri  nouă  această  taină? 

Este  bine  să  ştim  că  avem  o  călăuză  sigură  la  care  putem  alerga  şi  care 
singură  este  în  măsură  să  ne  tîlcuiască  taina.  Este  Sfînta  Biserică,  maica  noastră 
duhovnicească,  care  întruchipează  taina  Betleemului.  Ea  reeditează  în  lume  întreaga 
lucrare  a  Mîntuitorului  Hristos.  Mersul  ei  în  istorie  nu  este  triumfal,  ci  în  totală 
smerenie  şi  lepădare  de  sine  precum  a  fost  şi  petrecerea  în  trup  a  Mîntuitorului. 
Aşteptînd  împlinirea  făgăduinţelor  şi  sosirea  la  momentul  numai  de  Dumnezeu 
ştiut  a  Mirelui  şi  Capului  ei,  Iisus  Hristos,  Biserica  se  dedică  fără  încetare  slujirii 
şi  propovăduirii  în  lume  a  Evangheliei  păcii  şi  buneivoiri  între  oameni.  Numai 
rămînînd  în  cadrele  ei,  primind  cu  smerenie  şi  nevinovăţie  învăţătura  sănătoasă 
pe  care  o  propovăduieşte,  săvirşind  lucrul  dreptăţii,  lăsîndu-ne  pătrunşi  de  iubire 
faţă  de  oameni,  slujindu-ne  cu  devotament  ţara  şi  poporul,  dovedim  că  am  înţeles 
cu  adevărat  marea  şi  negrăita  taină  a  Betleemului,  taina  coborîrii  printre  noi  a 
Fiului  lui  Dumnezeu,  rînduit  de  Tatăl  din  cer  „să  se  nască  şi  să  crească,  să  ne 
mîntuiască44. 

Pr.  prof.  D.  Abrudan 

Resfinţirea  catedralei  din  Mediaş 

Cetate  de  mijloc  —  civitas  Mediensis  —  Mediaşul,  străjuieşte  de  veacuri  multe 
valea  mănoasă  a  Tîrnavei  Mari,  faţa  oraşului  fiind  astăzi  complet  înnoită. 

Zidită  între  anii  1928 — 1933,  sub  păstorirea  preoţilor  adormiţi  în  Domnul: 
Romul  Mircea  şi  Gheorghe  Simplecean,  monumentala  catedrală  din  Mediaş  a  fost 
reînnoită  capital  şi  ea,  prin  grija  P.  C.  prot.  I.  Gâban,  a  C.  preoţi  împreună  sluji¬ 
tori  D.  Cărăbaş  şi  Gh.  Munteanu,  a  organelor  parohiale,  în  frunte  cu  dl.  epitrop 
Ilie  Tătar,  şi  contribuţia  bunilor  credincioşi  medieşeni. 

în  timpul  păstoririi  P.  C.  prot.  onor.  P.  Boeriu  şi  P.  C.  pr.  pens.  Z.  Rucăreanu, 
pictura  catedralei,  executată  de  Belizarie,  a  fost  spălată,  întreaga  biserică  fiind 
acoperită  cu  tablă  de  cupru  şi  aluminiu. 

In  perioada  octombrie  1986 — septembrie  1987,  pictura  veche  a  fost  restaurată 
şi  spaţiile  libere,  aprox.  75%  din  suprafaţa  catedralei,  pictate  acum  pentru  prima 
dată,  pictura  veche  cu  cea  nouă  armonizîndu-se  într-un  mod  cît  se  poate  de  feri¬ 
cit,  lucrare  executată  cu  multă  măiestrie  de  d-na  Virginia  Videa,  dînd  catedralei 
o  deschidere  cu  totul  nouă,  creînd  totodată  o  atmosferă  de  reală  înălţare  sufle¬ 
tească.  Reparaţiile  exterioare,  ca  şi  zugrăveala  nouă  care  s-a  administrat  contri¬ 
buie  şi  ele  la  punerea  în  evidenţă  a  acestui  lăcaş  de  închinare. 

Astfel  reînnoita,  catedrala  Sf.  Arhangheli  Mihail  şi  Gavriil  din  Mediaş  a 
fost  resfinţitâ  marţi,  8  noiembrie  1988,  de  Sf.  Mihail  şi  Gavriil,  de  către  I.  P.  S. 
Dr.  Antonie  Plămădeală,  Mitropolitul  Ardealului,  înconjurat  de  un  mare  sobor  de 
preoţi  şi  diaconi,  din  sobor  fâcînd  parte  şi  P.  C.  pr.  mitrofor  Petru  Buburuz  din 
Chişinâu. 

Răspunsurile  au  fost  date  de  corul  bisericii  condus  de  dl.  V.  Mărginean,  pre¬ 
cum  şi  de  obştea  credincioşilor  care  au  umplut  catedrala. 

Erau  de  faţă  şi  reprezentanţii  celorlalte  culte  din  Mediaş  şi  anume:  P.  C.  pr. 
rom.-cat.  Harai  Pal,  dl.  pastor  evangh.  lut.  Player  Ditmar,  dl.  pastor  reformat  So6s 
Iosif  şi  dl.  pastor  unitarian  Kiss  Carol. 

In  cadrul  Sf.  Liturghii  care  a  urmat  slujbei  de  resfinţire,  ectenie  specială  s-a 
făcut  pentru  preoţii  slujitori,  ctitori  şi  alţi  binefăcători  ai  catedralei,  adormiţi 
intru  Domnul. 

De  asemenea,  la  momentul  cuvenit  tînărul  licenţiat  în  Teologie  Iulian  Gherman 
a  fost  hirotonit  întru  diacon. 

La  sfîrşitul  Sf.  Liturghii,  P.  C.  prot.  I.  Gâban  a  rostit  un  cald  cuvînt  de  bun 
venit  I.  P.  S.  Mitropolit  Antonie,  prezenţa  I.  P.  S.  Sale  umplînd  „de  bucurie  ini¬ 
mile  credincioşilor  noştri,  ca  şi  ale  multora  care  au  venit  de  aproape  sau  de 
departe*4,  cum  a  subliniat  vorbitorul. 

In  continuare,  P.  C.  Sa  a  făcut  un  istoric  al  bisericii,  prezentînd  totodată 
lucrările  care  s-au  executat,  la  cele  menţionate  adăugîndu-se  realizarea  unei  încă¬ 
peri  speciale  pentru  ars  luminări,  o  nouă  instalaţie  electrică,  mochetarea  întregii 
suprafeţe  ş.a.,  cheltuielile  împreunate  cu  aceste  lucrări  ridicîndu-se  la  o  mare 
sumă  de  bani.  La  aceste  lucrări  se  adaugă  şi  construirea  unei  capele  mortuare, 

la  cimitirul  ortodox,  construcţie  extrem  de  utilă  pentru  întregul  oraş,  toate  sumele 
fiind  suportate  în  întregime  din  contribuţia  benevolă  a  credincioşilor. 

In  partea  finală  a  cuvîntului  său,  P.  C.  prot.  I.  Găban  a  mulţumit  bunului 
nostru  Părinte  ceresc  pentru  sănătatea  şi  puterea  de  muncă  dăruite  preoţilor  şi 
credincioşilor  de  la  catedrala  medieşană  spre  a-şi  vedea  terminate  lucrările  şi  a-şi 
vedea  biserica  atît  de  frumos  împodobită. 

P.  C.  Sa  a  mulţumit  apoi  I.  P.  S.  Mitropolit  Antonie  pentru  încununarea 
acestor  lucrări,  reprezentanţilor  celorlalte  culte,  în  chip  special  conducerii  bisericii 
evanghelice  din  localitate  pentru  schela  metalică  împrumutată  gratuit,  ceea  ce  în¬ 
seamnă  economii  de  cîteva  zeci  de  mii  de  lei,  organelor  de  stat  pentru  sprijinul 
acordat,  consiliilor  şi  comitetelor  parohiale,  corului  şi  tuturor  credincioşilor  pentru 
dragostea  şi  jertfelnicia  lor,  în  chip  special  epitropului  Ilie  Tătar,  cîntăreţului  bis. 
Aurel  Oşanu,  casierei  Maria  Ştefan,  consilierului  Dumitru  Blăguţ  şi  credincioşilor 
Alex.  Coroş  şi  D.  Păzitoru. 

Bogat  şi  cald  cuvînt  de  învăţătură  a  rostit  apoi  I.  P.  S.  Mitropolit  Antonie , 
care,  după  ce  felicită  şi  mulţumeşte  preoţilor  şi  credincioşilor  pentru  tot  ce  au 
făcut  la  biserica  ce  s-a  resfinţit,  a  subliniat  rostul  locaşului  de  rugăciune,  mul¬ 
tiplele  funcţiuni  pe  care  le  îndeplineşte  o  biserică  parohială,  ea  fiind  locul  care 
ajută  pe  credincioşi  „să-şi  vină  întru  sine“,  locul  unde  ei  pot  să  stea  mai  cu  dina¬ 
dinsul,  mai  cu  dragoste,  cu  smerenie  şi  umilinţă  de  vorbă  cu  Dumnezeu. 

In  continuare,  I.  P.  S.  Sa  a  făcut  o  legătură  între  terminarea  lucrărilor  de  la 
această  biserică  şi  evenimentul  cînd  Solomon  a  terminat  templul  din  Ierusalim, 
cînd  primul  lui  gînd  a  fost  acela  de  a  mulţumi  lui  Dumnezeu  pentru  că  i-a  ajutat 
în  această  măreaţă  lucrare  a  sa,  ceea  ce  a  plăcut  lui  Dumnezeu. 

Pentru  aceasta  Dumnezeu  i-a  zis  noaptea  în  vis:  „Cere  ce  vrei  să-ţi  dau**. 
Solomon,  tînăr  fiind  în  fruntea  regatului  său,  a  cerut  de  la  Dumnezeu  „inimă 
pricepută,  ca  să  asculte  şi  să  judece  pe  poporul  tău  şi  să  deosebească  ce  este  bine 
şi  ce  este  rău“,  ceea  ce  de  asemenea  a  plăcut  lui  Dumnezeu,  care  a  zis:  „Deoarece 
tu  ai  cerut  aceasta  şi  n-ai  cerut  viaţă  lungă,  n-ai  cerut  bogăţie,  n-ai  cerut  sufletele 
duşmanilor  tăi,  ci  ai  cerut  pricepere,  ca  să  ştii  să  judeci,  iată  eu  voi  face  după 
cuvîntul  tău  . . cum  spune  Sf.  Scriptură  din  care  I.  P.  S.  Sa  a  citit  întreg  textul 
din  III  Regi,  cap.  3,  care  reprezintă  una  din  „întîmplările  cele  mai  grăitoare  privi¬ 
toare  la  ceea  ce  trebuie  să  cerem  noi  de  la  Dumnezeu*'. 

Aducînd  în  atenţie  o  seamă  de  fapte  privitoare  la  felul  cum  Solomon  şi-a 
folosit  înţelepciunea,  precum  şi  cîteva  istorioare  de  asemenea  edificatoare  cu 
privire  la  ceea  ce  trebuie  să  cerem  de  la  Dumnezeu  în  rugăciunile  noastre,  I.  P.  S. 
Mitropolit  Antonie  a  subliniat  apoi  faptul  că  din  viaţa  lui  Solomon  cel  puţin 
două  lucruri  trebuie  să  reţinem:  Primul,  că  după  ce  am  săvîrşit  un  lucru  să  mul¬ 
ţumim  lui  Dumnezeu,  „ceea  ce  am  făcut  şi  noi  astăzi  în  biserică",  iar  al  doilea, 
să  învăţăm  ce  să  cerem  de  la  Dumnezeu  cînd  venim  la  biserică  şi  cînd  totdeauna 
trebuie  să  primeze  rugăciunea  de  mulţumire,  iar  în  rugăciunile  noastre  de  cerere 
să  primeze  bunurile  spirituale,  nu  cele  materiale. 

Solomon  a  avut  totuşi  parte  şi  de  bunuri" materiale,  dar,  în  Ecclesiast,  anali- 
zîndu-şi  propria  viaţă,  constată  nestatornicia  lucrurilor  pămînteşti,  ajungînd  la 
concluzia  generală  că  totul  este  „deşertăciune1'. 

Ce  îi  lipsea  lui  Solomon  ca  înţelepciunea  lui  să  fie  desăvîrşită?  Ii  lipsea  ceea 
ce  urma  să  vină  prin  Iisus  Hristos  —  Domnul,  răspunde  I.  P.  S.  Sa,  căci  în  El  se 
dezleagă  şi  problema  morţii,  în  faţa  căreia  totul  era  deşertăciune  pentru  Solomon. 
Este  deci  nevoie  să  facem  saltul  de  la  templul  din  Ierusalim  la  Biserică,  prin 
care  lucrează  Mîntuitorul  Iisus  Hristos  şi  prin  care  ne  luminăm,  prin  care  ştim 
că  nu  mai  sîntem  singuri,  avînd  pe  Dumnezeu-Tatăl  nostru,  deci  nu  mai  este 
moarte  ci  înviere,  trăire  în  eternitate.  Aşadar,  Iisus-Domnul  nostru  „ne-a  pus 
într-un  echilibru  pe  care  Solomon  nu-1  avea  —  a  subliniat  I.  P.  S.  Mitropolit 
Antonie.  Ne-a  scos  din  deznădejde,  din  teamă,  din  urîtul  vieţii,  din  singurătate. 
Prin  credinţa  în  Dumnezeu  totul  are  sens,  chiar  dacă  nu  înţelegem  totul  totdeauna". 

In  partea  finală  a  cuvîntârii,  I.  P.  S.  Sa  a  îndemnat  credincioşii  să  răspundă 
la  chemarea  bisericii  care  s-a  resfinţit  astăzi,  să  vină  în  faţa  lui  Dumnezeu  cu  inimă 
smerită,  cu  bună  cucernicie.  „Ce-i  spunem  lui  Dumnezeu  să  fie  drept,  iar  ce-i 
cerem  să  fie  îndreptăţit,  căci  cu  Dumnezeu  nu  se  poate  trişa",  neuitînd  niciodată 

una  din  învăţăturile  de  căpătîi  ale  Mîntuitorului:  „Toate  cîte  voiţi  să  vă  facă  vouă 
oamenii,  faceţi  şi  voi  lor  asemenea**  (Matei  7,  12). 

A  îndemnat  totodată  credincioşii  la  rugăciune  pentru  pace,  la  muncă  cin¬ 
stită,  la  creşterea  copiilor  în  frică  de  Dumnezeu,  la  dragoste  şi  întrajutorare 
frăţească. 

Pentru  strădania  depusă  la  lucrările  arătate,  cît  şi  pe  tărîm  pastoral,  I.  P.  S. 
Mitropolit  Antonie  a  înmînat  P.  C.  prot.  icon.  stavr.  I.  Găban  un  act  special  de 
apreciere,  iar  C.  preoţi  D.  Cârăbaş  —  Mediaş  catedrală  II  şi  Gh.  Munteanu  —  Me¬ 
diaş  catedrală  III,  au  fost  distinşi  şi  hirotesiţi  întru  „iconom  stavrofor**.  Acte  de 
apreciere  şi  preţuire  au  fost  înmînate  totodată  d-lui  epitrop  Ilie  Tătar,  d-lui  cint. 
bis.  A.  Oşanu,  îngrijitoarei  M.  Ştefan,  precum  şi  consiliului  şi  comitetului  parohial, 
în  frunte  cu  consilierul  D.  Blăguţ. 

La  agapa  care  a  urmat  au  toastat: 

Dl.  prof.  G/i.  Togan,  care,  bun  cunoscător  al  plaiurilor  medieşene  despre  care 
a  şi  scris  cu  ani  în  urmă,  a  făcut  un  istoric  al  celor  două  biserici  ortodoxe  din 
Mediaş,  a  evocat  chipuri  venerabile  de  preoţi  care  au  activat  pe  meleagurile  Tîr- 
navelor,  aducînd  totodată  în  atenţie  rezultatele  ultimelor  săpături  arheologice, 
care  au  scos  în  lumină  urme  ale  strămoşilor  noştri  din  sec.  9 — 10  în  această  zonă 
a  ţârii  etc. 

Dl.  pastor  evangh.  lut.  Player  D.,  care,  după  ce  a  mulţumit  pentru  invitaţia 
ce  i  s-a  făcut,  precum  şi  pentru  bucuria  şi  cinstea  de  a  fi  „putut  participa  la 
această  divină  slujbă**,  plecînd  de  la  un  text  din  Epistola  I  către  Corinteni,  cap. 
3,  11:  „Căci  altă  temelie  nimeni  nu  poate  să  pună,  afară  de  cea  care  este  pusă  şi 
care  este  Iisus  Hristos*',  arată,  între  altele,  că  „noi,  credincioşii  evanghelici-luterani, 
înţelegem  aceste  cuvinte  nu  exclusiv,  ci  universal,  în  sensul  că  toţi  creştinii  care 
îşi  întemeiază  credinţa  şi  viaţa  lor  pe  această  temelie,  pe  Domnul  nostru  Iisus 
Hristos,  t^ţi  creştinii  care  nădăjduiesc  în  El  şi  trăiesc  cu  încredere  în  făgăduinţele 
Sale...  vor  fi  mintuiţi**,  în  încheiere  dorind  „din  toată  inima  ca  credincioşii  din 
această  parohie  să  participe  cît  mai  des  şi  într-un  număr  cît  mai  mare  la  slujbele, 
care  se  oficiază  în  biserica  lor  —  acum  înfrumuseţată  prin  înnoirea  picturii  — 
spre  mîntuirea  sufletelor  lor  şi  spre  preamărirea  lui  Dumnezeu**. 

P.  C.  pr.  rom.  cat.  Harai  P.,  care,  după  ce  îşi  exprimă  cinstea  şi  bucuria  de  a 
putea  saluta  pentru  a  doua  oară  prezenţa  „distinsului  musafir,  I.  P.  S.  Mitropolit 
al  Ardealului,  Antonie  Plămădeală**,  referindu-se  la  înnoirea  catedralei  ortodoxe 
din  Mediaş,  spune,  între  altele,  că  „ceea  ce  facem  pentru  Dumnezeu  nu  adaugă 
nimic  la  persoana  Sa,  căci  El  este  Fiinţa  perfectă  şi  absolută,  ci  prin  faptele  noas¬ 
tre  (bune)  pe  noi  înşine  ne  îmbogăţim  şi  încercăm  să  ne  apropiem  de  Cel  ce  este 
cel  mai  frumos,  cel  mai  bun  şi  cel  mai  perfect. 

Catedrala  ortodoxă  din  oraşul  în  care  trăim  —  a  continuat  P.  C.  Sa  —  una 
dintre  importantele  şi  impunătoarele  clădiri  ale  Mediaşului,  este  lăcaşul  lui  Dum¬ 
nezeu  în  care  credincioşii ...  îşi  îmbogăţesc  sufletul,  devenind  mai  buni,  mai  per¬ 
fecţi,  mai  conştiincioşi  şi  mai  corecţi  printre  cei  apropiaţi  şi  în  general  în  socie¬ 
tate.  In  felul  acesta  contribuie  o  biserică  la  înfrumuseţarea  vieţii  noastre  de  toate 
zilele44,  în  încheiere  dorind  I.  P.  S.  Sale  şi  celor  prezenţi  sănătate  deplină  pentru 
slujirea  Creatorului  şi  a  oamenilor. 

Dl.  pastor  reformat  Soos  /.,  care,  între  altele,  a  spus:  „Ziua  de  astăzi  se 
înscrie  în  calendarul  inimilor  noastre  şi  al  acestei  parohii  ca  un  eveniment  plin 
de  înălţătoare  bucurii,  care  ne  îndeamnă  să  rostim  împreună  cu  Psalmistul:  „Aceasta 
este  ziua  pe  care  a  făcut-o  Domnul,  să  ne  bucurăm  şi  să  ne  veselim  întru  ea*4 
(Ps.  117,  24). 

In  continuare,  a  mulţumit  parohiei  ortodoxe  pentru  invitaţia  făcută,  ceea  ce 
„nu  o  considerăm  ca  o  simplă  formalitate  sau  un  gest  protocolar*4,  cum  a  subli¬ 
niat  Domnia  Sa,  ci  o  consecinţă  „a  întîlnirilor  noastre  de  fiecare  zi,  a  rugăciunilor 
noastre  comune,  în  spiritul  ecumenismului  local*4,  „clipe  înălţătoare  pe  care  le-am 
trăit  de  repetate  ori*4.  De  aceea,  „aş  vrea  să-mi  exprim  convingerea  că  şi  întîlnirea 
prilejuită  de  această  înălţătoare  ocazie  va  aduce  încă  un  spor  de  lucrare  pe  dru¬ 
mul  slujirii  Bisericilor  noastre,  slujire  îndreptată  spre  viaţa  oamenilor,  pentru 
prietenia  între  popoare  şi  pentru  biruinţa  înaltelor  idei  ale  lumii  contemporane, 
idei  ecumeniste  de  apropiere  între  Biserici  şi  de  pace  între  popoare . . .,  de  restabi- 

lire  a  încrederii,  apropierii  şi  dragostei  dintre  oameni,  indiferent  de  naţionalitate 
sau  de  Biserica  căreia  aparţin".  La  biserică  şi  la  această  „masă  a  iubirii,  sînt  con¬ 
vins  că  simţim  cu  toţii  adevărul  cuprins  în  cuvintele  Psalmistului:  „Iată  acum  ce 
este  bine  şi  ce  este  frumos,  decît  numai  a  locui  fraţii  împreună!"  (Ps.  131,  1). 

Dl.  pastor  unitarian  Kiss  C.,  care  a  reliefat  faptul  că  este  pentru  a  cincea 
oară  că,  într-un  interval  destul  de  scurt,  reprezentanţii  diferitelor  confesiuni  din 
acest  oraş  „sîntem  iarăşi  împreună". 

După  ce  a  mulţumit  pentru  invitaţia  de  a  participa  la  acest  eveniment  şi  după 
ce  a  omagiat  pe  credincioşii  ortodocşi  pentru  „reînnoirea  lăcaşului  lui  Dumnezeu", 
ceea  ce  arată  ataşamentul  lor  faţă  de  Dumnezeu,  ceea  ce  Psalmistul  exprimă  prin 
cuvintele:  „Doamne,  iubit-am  podoaba  casei  tale  şi  locul  în  care  locuieşte  slava  ta", 
Domnia  Sa  a  reliefat  importanţa  unităţii  de  voinţă  a  tuturor  oamenilor  religiilor 
„de  a  sluji  omului",  în  acest  veac  bîntuit  de  atîtea  furtuni,  importanţa  raportu¬ 
rilor  noi  care  se  realizează,  între  culte,  a  climatului  înnoitor,  de  nobleţe  şi  frăţie¬ 
tate  dintre  ele,  ceea  ce,  de  altfel,  ne-a  cerut  şi  Iisus-Domnul  nostru  cînd  a  spus: 
„Din  acesta  vor  cunoaşte  toţi  că  sînteţi  ucenicii  mei,  de  veţi  avea  dragoste  între 
voi"  (Ioan  13,  25). 

P.  C.  pr.  mitrofor  P.  Buburuz,  care  şi-a  exprimat  bucuria  de-a  fi  putut  parti¬ 
cipa  la  acest  eveniment,  de-a  constata  că  aceeaşi  credinţă,  aceleaşi  slujbe,  aceleaşi 
minunate  cîntări  ne  leagă  pe  toţi  cei  ce  vorbim  aceeaşi  limbă,  mulţumind  î.  P.  S. 
Mitropolit  Antonie,  preoţilor  şi  credincioşilor  medieşeni  pentru  dragostea  cu  care 
a  fost  primit. 

P.  C.  cons.  Gh.  Papuc,  care  a  reliefat  atmosfera  înălţătoare  creată  de  fru¬ 
museţea  Sf.  Liturghii  arhiereşti,  de  minunata  catedrală,  acum  reînnoită,  din  care 
parcă  n-ai  mai  pleca,  de  ambianţa  caldă  de  care  este  străbătută  agapa,  momente 
în  care  la  poarta  minţii  bat  o  mulţime  de  alese  simţăminte,  care  se  doresc  să  fie 
exprimate. 

După  ce  a  subliniat  că  ne  aflăm  în  preajma  Adunării  eparhiale  cînd  se  aduce 
în  atenţia  reprezentanţilor  clerului  şi  credincioşilor  munca  dintr-un  an  întreg  din 
Arhiepiscopie,  muncă  în  care  I.  P.  S.  Mitropolit  Anţonie  ne-a  dat  şi  în  acest  an 
o  grăitoare  pildă,  P.  C.  Sa  a  omagiat  apoi  pe  dl.  Ilie  Tătaru,  fost  timp  de  20  de  ani 
foarte  activ  deputat  eparhial  şi  10  ani  deputat  în  Adunarea  Naţională  Bisericească, 
ceea  ce  dovedeşte  şi  în  calitate  de  epitrop;  pe  dl.  Ilie  Georgescu,  din  Mediaş  şi 
dânsul,  de  asemenea  activ  deputat  eparhial  şi  în  momentul  de  faţă;  pe  P.  C.  prort. 
onor.  P.  Boeriu,  fost  protopop  al  Mediaşului  şi  fost  mulţi  ani  referent  al  Comisiei 
culturalp  din  Adunarea  eparhială,  calitate  în  care,  în  materialele  pe  care  le  întoc¬ 
mea,  aduna  toate  florile  stilistice  ale  Tîrnavelor  stîrnind  admiraţia  ascultătorilor, 
şi  pe  P.  C.  prot.  I.  Găban,  actualul  referent  al  Comisiei  culturale  din  Adunarea 
eparhială  a  Arhiepiscopiei  Sibiului,  care  s-a  dovedit  nu  numai  un  foarte  bun  gos¬ 
podar  prin  ceea  ce  s-a  realizat  în  ultimii  ani  la  Mediaş,  ci  şi  un  urmaş  vrednic, 
care  duce  mai  departe  cu  aceeaşi  demnitate  făclia  preluată  de  la  înaintaşii  săi, 
care  au  activat  în  cadrul  „primului  parlament  românesc",  cum  a  fost  denumită  de 
N.  Iorga  Adunarea  eparhială,  instituită  de  marele  mitropolit  Andrei  Şaguna,  ca  o 
formă  evident  democratică  de  conducere  a  Bisericii. 

Dl.  Dr.  AZ.  Suciu,  care  a  recitat  cîteva  mişcătoare  versuri  ale  lui  Ioan  Ale¬ 
xandru. 

Dl.  Ilie  Tătar ,  care  a  mulţumit  I.  P.  S.  Mitropolit  Antonie,  în  numele  credin¬ 
cioşilor  din  Mediaş,  pentru  bucuria  pe  care  le-a  făcut-o,  rugîndu-1  să  revină  ori  de 
cîte  ori  îi  permite  timpul. 

P.  C.  prot.  I.  Găban,  care  a  subliniat  încă  o  dată  importanţa  evenimentului 
pentru  preoţii  şi  credincioşii  medieşeni,  mulţumind  pentru  actul  special  de  apre¬ 
ciere,  ca  şi,  în  numele  colegilor  P.  C.  Sale,  pentru  distincţiile  acordate. 

A  vorbit  apoi  I.  P.  S.  Mitropolit  Antonie ,  care,  după  ce  a  mulţumit  organiza¬ 
torilor  şi  Martelor  pentru  agapa  servită,  precum  şi  reprezentanţilor  celorlalte  culte 
pentru  participare  şi  gîndurile  frăţeşti  exprimate,  „gînduri  ale  comuniunii  noastre", 
a  ţinut  o  amplă  şi  edificatoare  lecţie  de  istorie  naţională. 

Aducînd  în  atenţie  cîteva  din  marile  aniversări  ale  anului  în  curs,  1988,  şi 
anume:  340  de  ani  de  la  tipărirea  Noului  Testament  de  la  Băîgrad  (1648),  300  de 
ani  de  la  tipărirea  Bibliei  de  la  Bucureşti  (1688),  300  de  ani  de  la  urcarea  pe  tron 
a  voievodului  C.  Brîncoveanu,  140  de  ani  de  la  revoluţia  din  1848,  evenimente  pe 

care  le-a  evocat  pe  scurt,  I.  P.  S.  Sa  a  zăbovit  apoi  asupra  altei  importante  ani¬ 
versări:  70  de  ani  de  la  Unirea  Transilvaniei  cu  România  (1  Decembrie  1918), 
eveniment  care  n-a  venit  nepregătit,  ci  el  a  fost  o  încununare  a  unor  eforturi 
de  1000  de  ani. 

In  acest  sens,  I.  P.  S.  Mitropolit  Antonie  a  subliniat  cîteva  trepte  care  au 
condus  spre  marea  Unire  de  la  1  Decembrie  1918,  prima  fiind  desigur  conştiinţa 
tuturor  locuitorilor  vechii  Dacii  că  dintr-o  „fîntînâ  cură  toţi“,  cum  a  spus  cro¬ 
nicarul  că,  avînd  aceeaşi  limbă  şi  aceeaşi  credinţă,  toţi  sînt  fraţi. 

Ca  alte  trepte  sau  etape  au  fost  menţionate,  între  altele,  răscoala  de  la 
Bobilna  (1437),  răscoala  lui  Gh.  Doja  (1514),  etapa  Mihai  Viteazul  (1599 — 1600),  răs¬ 
coala  lui  Horia,  Cloşca  şi  Crişan  (1784),  Şcoala  Ardeleană  (sec.  18),  Suplex  Libellus 
Valachorum  (1791),  răscoala  din  1848  cu  Avram  Iancu,  Memorandumul  (1893)  ş.a., 
subliniind  totodată  rolul  pe  care  l-a  jucat  în  acest  sens  cartea  bisericească,  Biblia 
din  1688,  Cazania  lui  Varlaam  din  1643  ş.a.,  care  erau  adresate  întregii  seminţii 
româneşti. 

I.  P.  S.  Sa  a  insistat  apoi  asupra  evenimentului  în  sine  de  la  1  Decembrie 
1918,  reliefînd  modul  cum  s-a  desfăşurat  şi  subliniind  rolul  mitropolitului  Nicolae 
Bălan,  al  cărui  aport  la  actul  menţionat  este  mai  puţin  cunoscut,  ca  şi  ideea  de  fră¬ 
ţietate  care  i-a  stăpînit  permanent  pe  români,  inclusiv  la  1918,  realizarea  „frăţie¬ 
tăţii  dintre  noi“,  dintre  toţi  locuitorii  Transilvaniei,  fiind  una  din  ideile  centrale 
ale  documentelor  din  acel  timp. 

La  plecare,  I.  P.  S.  Mitropolit  Antonie  a  încrestat  în  cartea  de  onoare  a  cate¬ 
dralei  şi  aceste  semnificative  gînduri: 

„Am  sfinţit  astăzi  biserica  Sfinţii  Arhangheli  Mihail  şi  Gavriil,  reînnoită  cu 
pictură.  A  fost  o  slujbă  măreaţă,  cu  largă  participare  de  clerici  şi  credincioşi, 
dovadă  a  credinţei  vii  a  poporului  nostru  şi  a  păstrării  tradiţiilor  vechi  strămoşeşti. 

După  slujbă,  la  agapa  frăţească  s-au  dezlănţuit  sentimente  calde  de  iubire 
de  neam,  de  limbă  românească  şi  de  trecut,  de  unitate  şi  continuitate  românească 
pe  aceste  meleaguri  de  mijloc  de  ţară  (Mediaş).  Momente  emoţionante...  Nu  s-a 
uitat  nici  „Limba  noastră**  a  marelui  Al.  Mateevici,  cel  mai  mare  poet  al  „limbii 
româneşti*4.  Am  avut  printre  noi  şi  pe  preotul  mitrofor  Petru  Buburuz  din  Chişinâu, 
Basarabia,  care  ne-a  împărtăşit  gînduri  de  frate,  de  limbă  şi  simţire.  Ne-am  bucu¬ 
rat  să  avem  între  noi  şi  pe  reprezentanţii  celorlalte  culte  din  localitate. 

Mulţumesc  părintelui  protopop  Ioan  Gâban  şi  colegilor  săi  preoţi  din  Mediaş 
pentru  frumoasa  organizare  a  festivităţii  resfinţirii  bisericii  şi  a  mesei . . .  care  a 
fost  un  reuşit  simpozion  de  istorie  românească.  Evenimentul  va  rămîne  de  neuitat 
inimilor  noastre,  adînc  mişcate  de  primirea  medieşenilor,  cărora  le  împărtăşesc 
binecuvîntările  Domnului  şi  le  doresc  multă  sănătate  şi  împlinirea  tuturor  bune¬ 
lor  lor  dorinţi . . 

Gîndurile  de  mai  sus  aruncă,  credem,  o  grăitoare  lumină  asupra  evenimentului 
pe  care  am  încercat,  în  cele  de  mai  sus,  să-l  aducem  în  atenţia  preoţilor  şi  cre¬ 
dincioşilor  noştri. 

Conferinţa  preoţească  din  luna  noiembrie  1988, 
în  Arhiepiscopia  Sibiului 

Ultima  conferinţă  preoţească  din  acest  an  în  Arhiepiscopia  Sibiului  s-a  desfă¬ 
şurat  după  cum  urmează:  La  1  noiembrie  1988  în  biserica  Sf.  Nicolae  din  Braşov- 
Şchei  cu  preoţii  din  protopopiatele  Braşov  şi  Sf.  Gheorghe,  în  2  noiembrie  la 
sediul  prot.  Făgăraş,  cu  preoţii  din  protopopiatele  Făgăraş  şi  Rupea,  iar  în  3  noiem¬ 
brie  1988  în  aula  Institutului  Teologic  Universitar  din  Sibiu,  cu  preoţii  din  proto¬ 
popiatele  Sibiu,  Mediaş  şi  Agnita. 

Conferinţa  a  fost  prezidată  la  Braşov  de  P.  C.  cons.  Gh.  Papuc,  la  Făgăraş 
de  P.  C.  pr.  prof.  S.  Şebu,  iar  la  Sibiu  de  I.  P.  S.  Mitropolit  Antonie,  asistat  de 
P.  C.  pr.  prof.  D.  Abrudan. 

In  prima  parte  a  conferinţei  s-a  tratat  tema:  „ Participarea  cultelor  la  opera 
de  dezvoltare  economico -socială  a  ţării  noastre,  la  înfăptuirea  acţiunilor  sale  de 
dezarmare  şi  pace11,  fiind  susţinută  de  următorii  preoţi  ca  referenţi  principali  şi 
coreferenţi:  Manolache  Mihai  (Braşov-Bunavestire),  Puia  Constantin  (Sf.  Gheorghe- 

catedrală),  Todea  Gavril  (Malnaş-Băi),  Negrea  Viorel  (Vlădeni)  şi  Părăian  Dorin 
(Tohanul  Nou)  —  la  Braşov;  Ursu  Cornel  (Toderiţa),  Grama  Aurel  (Lovnic)  şi  Com- 
şulea  Mihai  (Veneţia  de  Jos)  —  la  Făgăraş;  Sâsăujan  Siraion  (Agnita),  Lepădat 
Augustin  (Boian),  Lehene  Iosif  (Ighişul  Vechi),  Rusu  Nicolae  (Aţei),  Neagoe  Gheor- 
ghe  (Sadu)  şi  Bădilă  Nicolae  (Sălişte)  —  la  Sibiu. 

Referenţii  principali  şi  coreferenţii  au  vorbit,  în  tratarea  temei  de  mai  sus, 
despre  principalele  linii  directoare  ale  Planului  de  dezvoltare  economico-socială 
a  ţării,  despre  dezvoltarea  intensivă  şi  multilaterală  a  industriei,  despre  noua 
revoluţie  agrară,  despre  dezvoltarea  ştiinţei,  culturii,  învăţămîntului,  despre  rezol¬ 
varea  democratică  a  problemei  naţionale  în  România  etc. 

Ei  s-au  referit  apoi  la  temeiurile  participării  cultelor  la  programul  general 
de  dezvoltare  economico-socială  a  ţării  şi  acţiunile  lor  concrete  pe  această  linie, 
capitol  în  care  s-au  specificat  texte  biblice  şi  patristice,  care  îndatorează  toate 
cultele  să  sprijine  acţiunile  de  folos  obştesc,  de  ridicarea  şi  prosperitatea  omului, 
specificîndu-se  compartimentele  în  care  ele  pot  şi  acţionează  de  fapt,  cum  sînt: 
cultivarea  în  conştiinţa  clerului  şi  credincioşilor  lor  o  atitudine  sănătoasă  faţă  de 
muncă,  faţă  de  păstrarea  şi  gospodărirea  cu  spirit  de  răspundere  a  avutului  obştesc, 
spiritul  de  cinste,  de  dreptate  şi  echitate  socială,  înfrumuseţarea  localităţilor  ş.a., 
domenii  în  care  toate  cultele,  deci  şi  Biserica  noastră,  au  un  foarte  larg  cîmp  de 
acţiuni  concrete. 

In  continuare,  referenţii  şi  coreferenţii  au  adus  în  atenţie  unele  din  iniţia¬ 
tivele  româneşti  în  sprijinirea  dezarmării  şi  asigurării  păcii  în  Europa  şi  în 
întreaga  lume,  ca  expresii  ale  vocaţiei  de  pace  şi  bună  înţelegere  ale  poporului 
român,  ca  de  exemplu:  Apelurile  României  pentru  dezarmare  şi  pace  către  O.N.U., 
către  alte  organizaţii  internaţionale,  către  toate  statele  şi  popoarele,  pentru  redu¬ 
cerea  efectivelor  şi  cheltuielilor  militare,  cultivarea  şi  adîncirea  relaţiilor  de  prie¬ 
tenie  şi  colaborare  între  toate  statele  şi  popoarele  lumii  etc. 

In  ultimul  capitol  s-a  vorbit  despre  acţiunile  concrete  ale  Bisericii  Ortodoxe 
Române  în  sprijinul  dezarmării  şi  al  păcii,  atît  pe  plan  intern,  cît  şi  pe  plan 
extern,  aspecte  care  au  fost  concretizate  printr-o  seamă  de  exemple. 

In  partea  a  doua  a  conferinţei  s-a  prezentat  referatul,  intitulat:  „ Aniversarea 
a  300  de  ani  de  la  apariţia  Bibliei  de  la  Bucureşti  (1688 — 1988)",  în  care,  la  început, 
s-a  adus  în  atenţie,  între  altele,  foaia  de  titlu  a  acestei  cu  adevărat  monumentale 
opere,  care  „ne  oferă  datele  principale  privind  ctitorii  de  frunte,  locul,  timpul  apa¬ 
riţiei  în  întregime  şi  pentru  întîia  oară  a  Sf.  Scripturi  în  româneşte4*. 

S-a  vorbit  apoi  de  „temeiurile  mai  adînci*4  care  au  dus  la  apariţia  Sf.  Scrip¬ 
turi  în  româneşte,  temeiuri  pe  care  le  specifică  chiar  domnitorul  Şerban  Canta- 
cuzino,  ctitorul  acestei  Cărţi  a  cărţilor,  cînd  zice:  „Şi  spre  aceasta  m-am  îndemnat 
ca  să  se  dea  la  toţi  dumnezeiescul  cuvînt,  ştiind  bine  că  Dumnezeu  a  poruncit 
Sfinţilor  Săi  Ucenici  şi  Apostoli  să  propovăduiască  pe  Făcătorul  de  viaţă,  Cuvîntul 
Său,  la  toată  zidirea.  Ca  să  nu  rămînă  cineva  neluminat  de  strălucirea  darului  Său 
care  vedem  pînă  în  ziua  de  astăzi  că  n-au  rămas  nici  un  neam,  nici  o  limbă  . . ., 
ca  să  nu  citească  întru  a  lor  limbă  Dumnezeiasca  Scriptură**,  de  unde  rezultă  că 
„temeiul  originar  şi  deci  hotărîtor  îl  avea  Domnitorul  în  mesajul  divin  însuşi**  şi 
mai  puţin  în  influenţele  dinafară,  cum  s-a  spus  adesea. 

In  această  ordine  de  idei,  referatul  a  specificat  că  primele  seminţe  evanghe¬ 
lice  au  fost  aruncate  pe  meleagurile  noastre  încă  de  Sf.  Apostol  Andrei,  ceea  ce 
îl  îndreptăţeşte  pe  P.  F.  Părinte  Patriarh  Teoctist  să  afirme  că  „am  răspuns  încă 
din  faşă  chemării  de  a-1  urma  pe  Iisus-Domnul44. 

S-au  specificat  de  asemenea  traducerile  parţiale  ale  Sf.  Scripturi  făcute  de 
către  români,  cu  mult  înainte  pe  toate  plaiurile  locuite  de  ei,  ceea  ce  dovedeşte 
originea  dintru  început  a  poporului  român,  care  a  avut  mereu  aceeaşi  limbă  şi 
aceeaşi  credinţă,  aceste  texte  ţinîndu-i  trează  „conştiinţa  şi  nădejdea  unirii  într-o 
singură  ţară!** 

Referatul  a  subliniat  totodată  importanţa  pe  care  Biblia  de  la  Bucureşti  a 
avut-o  pentru  afirmarea  limbii  române,  ceea  ce  îl  făcea  pe  Eminescu  să  spună  că 
„Biserica  a  avut  limba  literară,  a  sfinţit-o,  a  ridicat-o  la  rangul  unei  limbi  hiera¬ 
tice  şi  de  stat**,  fapt  confirmat  şi  de  Istoria  Literaturii  Române  apărută  la  Bucu¬ 
reşti  în  1970,  în  care  Biblia  de  la  Bucureşti  este  caracterizată  drept  „operă  de 

proporţii  monumentale  pentru  acea  epocă,  prin  (care)  se  pune  în  circulaţie  o  limbă 
literară  care  reprezintă  sinteza  eforturilor  tuturor  scriitorilor  eclesiastici  români 
de  pînă  atunci  şi  se  deschide  calea  pe  care  se  va  dezvolta  limba  română  literară 
de  mai  tîrziu“  (p.  419). 

După  ce  s-a  scos  în  lumină  importanţa  pentru  unitatea  cultului  divin  al 
Bisericii  noastre,  ca  şi  pentru  lucrarea  pastoral-misionară  a  Bibliei  de  la  Bucu¬ 
reşti,  referatul  a  omagiat  conducerea  actuală  a  Bisericii  Ortodoxe  Române,  prin 
grija  căreia  această  Biblie  se  retipăreşte  cu  un  text  transliterat  şi  desigur  pe  tra¬ 
ducătorii  şi  realizatorii  primei  ediţii  din  1688,  prin  cuvintele  marelui  mitropolit 
Andrei  Şaguna,  care  exprimă  în  prefaţa  Bibliei  tipărită  de  el  la  Sibiu  şi  aceste 
recunoscătoare  gînduri:  „Mare  întru  adevăr  şi  adîncă  trebuie  să  fie  mulţămita 
noastră  către  pomeniţii  bărbaţi  mari  ai  poporului  şi  ai  Bisericii  lui,  carii  în  vre¬ 
muri  atît  de  grele  şi  cu  mijloace  şi  puteri  aşa  smerite  au  făcut  lucruri  atît  de 
măreţe!  înaltă  trebuie  să  fi  fost  cugetarea,  adîncă  mintea,  fierbinte  credinţa,  ade¬ 
vărată  iubirea  lor  către  Dumnezeu  şi  naţiune,  cînd  au  dăruit  ei  naţiei  lor  un  astfel 
de  odor**. 

Pe  marginea  ambelor  teme  au  avut  loc  discuţii,  la  toate  cele  trei  centre 
menţionate,  preoţii  care  au  luat  cuvîntul  aducînd  o  seamă  de  completări  şi  subli¬ 
niind  unele  aspecte  ale  referatelor  în  care  slujitorii  bisericeşti  de  astăzi  se  cuvine  să 
se  implice  în  chip  special. 

O  sinteză  a  discuţiilor  şi  îndrumări  concrete  pe  marginea  temelor  au  dat  dele¬ 
gaţii  chiriarhali  şi,  desigur,  în  chip  special  I.  P.  S.  Mitropolit  Antonie  la  conferinţa 
de  la  Sibiu. 

După  aprecierile  şi  îndrumările  menţionate,  I.  P.  S.  Sa  a  prezentat  tema: 
„ Izvoarele ,  fluviile  şi  adunarea  lor  în  marea  cea  mare:  Biblia  de  Za  Bucureşti 
1688 — 1988“,*  în  care  a  adus  în  atenţia  preoţilor  aspecte  şi  aprecieri  mai  puţin 
cunoscute,  legate  de  Biblia  de  la  Bucureşti,  „monument  de  culme  şi  de  răscruce  în 
evoluţia  limbii  române...,  monument  literar  fără  pereche44,  după  spusa  lui  N.  Iorga. 

„Ce  a  însemnat  Biblia  lui  Luther  pentru  germani  sau  versiunea  King  James 
pentru  limba  engleză,  aceea  a  însemnat  Biblia  de  la  Bucureşti  pentru  limba 
română44,  a  precizat  I.  P.  S.  Sa,  arătînd  totodată  că  „limba  ca  instrument  de  cul¬ 
tură  s-a  exprimat  şi  s-a  desăvîrşit  îndeosebi  prin  încercarea  ei  în  traducerea  texte¬ 
lor  sacre44,  ceea  ce  nu  era  nici  simplu,  nici  uşor. 

„Evident,  nu  traducerile  ne-au  creat  limba  —  a  spus  în  continuare  I.  P.  S. 
Sa.  Noi,  românii,  aveam  şi  pînă  la  ele  doinele,  baladele,  colindele,  încărcate  de 
metafore  de  mare  subtilitate  şi  frumuseţe,  născute  din  întîlnirea  de  inimă  şi  de 
minte  a  românului  cu  natura,  cu  cosmosul,  cu  şinele  şi  cu  destinul  său  şi  al 
lumii . . .  Dar  prin  traduceri,  care  înseamnă  comparaţie  şi  cu  alte  limbi,  limba  îşi 
exersează  capacitatea  de  a  se  ridica  la  noi  posibilităţi  de  exprimare,  se  străduieşte 
să  se  şlefuiască,  să  găsească  în  ea  însăşi  resurse  ca  să  poată  spune  totul,  şi  să 
spună  frumos,  coherent,  inteligibil44. 

După  aceste  consideraţii,  I.  P.  S.  Mitropolit  Antonie  a  aruncat  o  privire 
istorică  asupra  tuturor  traducerilor  sacre,  pe  care  le  consideră  un  fel  de  fluvii, 
care,  toate,  curgînd  pe  toate  plaiurile  româneşti,  au  convers  spre  Mare,  alcătuind 
„împreună  Biblia  de  la  Bucureşti,  Biblia  completă,  prima  Biblie  românească,  în¬ 
treagă,  tipărită  în  anul  1688“. 

In  continuare,  I.  P.  S.  Sa  a  analizat,  cu  cunoscuta-i  putere  de  a  pătrunde  în 
miezul  faptelor  şi  a  le  explica,  problema  autorilor  traducerii  Bibliei  de  la  Bucu¬ 
reşti,  căutînd  să  răspundă  la  întrebarea,  cine  sînt  „ai  noştri  oameni  ai  locului44, 
amintiţi  în  postfaţa  Bibliei  menţionate,  conchizînd:  „Tragem  de  aici  concluzia  că 
fraţii  Greceanu  au  fost  traducătorii,  după  Biblia  grecească  de  la  Frankfurt  (1597), 
dar  aceasta  nu  exclude  faptul  de  a  fi  avut  în  faţă  şi  toate  traducerile  anterioare, 
parţiale  ale  Bibliei,  cum  era  şi  firesc  şi  obligatoriu.  Toate  eforturile  anterioare 
le-au  fost  folositoare,  dar  au  făcut  şi  multe  îndreptări  acelor  texte.  Limba  română 
exersată  în  secolele  anterioare  le-a  fost  cunoscută.  Ei  au  ales  din  ea  ceea  ce  era 
actual,  au  menţinut,  au  corectat,  au  îmbunătăţit,  au  făcut  o  sinteză,  luînd  ca 


•  Textul  integral  a  se  vedea  în  „Telegraful  Român44,  nr.  43 — 44  din  15  noiem¬ 

brie  1988. 

bază,  cum  spun  toţi  specialiştii,  limba  din  spaţiul  Bucureşti-Tîrgovişte,  socotind-o, 
cum  s-a  şi  dovedit,  pe  înţelesul  tuturor  românilor  de  pe  tot  spaţiul  etnic  şi  lingvis¬ 
tic  românesc". . . 

„Biblia  de  la  Bucureşti  —  a  subliniat  I.  P.  S.  Sa  —  este,  aşadar,  o  sinteză 
lingvistică  a  tuturor  paşilor  făcuţi,  în  toate  cele  trei  provincii  româneşti  de-a 
lungul  veacurilor,  spre  desăvîrşirea  limbii.  Toate  traducerile  anterioare,  parţiale, 
au  fost  rîuri  spre  marele  fluviu  şi  spre  Marea  cea  Mare.  De  aceea  această  Mare, 
Biblia  de  la  Bucureşti,  a  fost  destinată  „la  un  întreg  norod . . .  rumânilor  (mun¬ 
tenilor)  moldovenilor  şi  ungrovlahilor  (transilvănenilor)  spre  limba  cea  de  moşie 
a  locului"  (prefaţa  patriarhului  Dositei).  Ni  se  pare  extrem  de  importantă,  şi  chiar 
mai  mult,  emoţionantă,  această  destinaţie  a  ei  către  un  „întreg  norod"  şi  justi¬ 
ficarea  faptului  prin  comunitatea  „limbii  cea  de  moşie  a  locului". 

I.  P.  S.  Sa  a  comentat  apoi  prezenţa  în  Biblia  de  la  Bucureşti  a  tratatului: 
„Pentru  singurul  ţiitorul  gînd"  (Despre  raţiunea  dominantă),  socotit  un  comentar 
la  Macabei,  plasat  de  altfel  chiar  după  III  Macabei,  la  încheierea  Vechiului  Testa¬ 
ment,  ceea  ce  se  apreciază  ca  un  lucru  important,  mai  întîi  pentru  „faptul  că  un 
tratat  filozofic  şi-a  putut  găsi  loc  într-o  Biblie  românească,  dovedindu-ne  „sensibili 
la  idei  înnoitoare",  iar  în  al  doilea  rînd  pentru  faptul  „că,  la  acel  sfîrşit  de  secol 
al  XVII-lea,  limba  română  se  dovedeşte  aptă  pentru  receptarea  unei  astfel  de 
lucrări,  cea  dintîi  lucrare  filozofică  în  limba  română". 

I.  P.  S.  Mitropolit  Antonie  şi-a  încheiat  expunerea  cu  următoarele  trei  con¬ 
sideraţii: 

„Biblia  de  la  Bucureşti  a  circulat  pe  tot  spaţiul  românesc,  de  îndată  ce  a 
apărut.  Ea  a  primit,  dar  a  şi  dat.  Şi  de  îndată  ce  a  apărut,  a  început  să  dea,  să  fie 
ea  însăşi  izvor.  A  râspîndit  limba  ei  în  toate  casele,  de  la  toate  altarele  şi  de  pe 
toate  amvoanele. 

Biblia  de  la  Bucureşti  a  uşurat  enorm  procesul  introducerii  limbii  române  în 
cultul  Bisericii  noastre  Ortodoxe  Române.  Ea  a  stimulat,  fără  îndoială,  şi  explo¬ 
zia  culturală  din  vremea  lui  C.  Brîncoveanu,  ai  cărei  exponenţi  principali  au 
fost  Antim  Ivireanul  şi  stolnicul  Constantin  Cantacuzino. 

Biblia  de  la  Bucureşti  a  fost  carte  de  religie,  dar  a  fost  şi  carte  de  lectură 
şi,  mai  ales,  carte  de  conştiinţă.  Prin  ea  s-a  trezit,  s-a  încălzit,  s-a  propagat,  s-a 
proiectat,  într-o  speranţă  vie  spre  unitate,  credinţa  românilor  în  ei  înşişi  şi  în  des¬ 
tinul  lor,  aceea  care  îl  va  aduna  într-o  zi  sub  un  cer  al  lor,  al  tuturor. . .". 

Adunarea  eparhială  a  Arhiepiscopiei  Sibiului,  sesiunea  1988 

Convocată  legal  pentru  Duminică,  27  noiembrie  1988,  la  Centrul  mitropolitan 
din  Sibiu  a  avut  loc  Adunarea  eparhială  a  Arhiepiscopiei  Sibiului,  sesiunea 
ordinară  de  lucru  din  anul  1988. 

In  ajun,  sîmbătâ,  26  noiembrie  1988,  sub  conducerea  !.  P.  S.  Mitropolit  Anto¬ 
nie  al  Ardealului,  a  avut  loc  Consiliul  arhiepiscopesc,  în  cadrul  căruia,  în  prima 
parte,  s-au  citit  rapoartele  celor  trei  Sectoare  ale  Consiliului  şi  anume:  Raportul 
Sectorului  bisericesc  întocmit  de  P.  C.  cons.  Mihai  Sămărghiţan,  Raportul  Sectoru¬ 
lui  cultural  întocmit  de  P.  C.  cons.  Gheorghe  Papuc  şi  Raportul  Sectorului  eco¬ 
nomic,  întocmit  de  P.  C.  cons.  Constantin  Mitea.  După  discuţii  pe  marginea  lor, 
s-a  apreciat  că  rapoartele  întrunesc  condiţiile  spre  a  fi  prezentate  şi  supuse  apro¬ 
bării  Adunării  eparhiale. 

In  partea  a  doua  a  lucrărilor  sale,  Consiliul  eparhial  a  rezolvat  o  seamă 
de  probleme  curente  care  intră  în  atribuţiile  sale,  ca:  numiri  şi  transferări  de 
personal,  aprobări  de  burse,  semiburse,  dotaţii  pentru  şcolile  de  învâţâmînt  teo¬ 
logic,  aprobări  de  devize  şi  ajutoare  pentru  unele  parohii  mici  etc. 

A  doua  zi,  Duminică,  27  noiembrie  1988,  în  capela  mitropolitană  s-a  oficiat 
—  în  prezenţa  I.  P.  S.  Mitropolit  Antonie,  a  deputaţilor  eparhiali,  a  altor  invitaţi, 
precum  şi  a  studenţilor  teologi  din  anul  IV  —  îndătinatul  Te-Deum,  după  care 
toţi  cei  prezenţi  au  trecut  în  Aula  Institutului  Teologic  Universitar  din  Sibiu,  unde 
s-au  desfăşurat  lucrările,  prezidate  de  I.  P.  S.  Mitropolit  Antonie  al  Transilvaniei. 

înainte  de  deschiderea  lucrărilor,  I.  P.  S.  Mitropolit  Antonie  a  propus  un 
moment  de  reculegere  în  memoria  pr.  icon.  stavr.  Traian  Belaşcu,  fost  mult  timp 

vicar  ad-tiv,  deputat  eparhial  şi  deputat  în  Adunarea  Naţională  Bisericească,  şi 
pr.  prof.  Dumitru  Călugăr,  trecuţi  în  toamna  anului  1988  la  cele  veşnice,  după  care 
î.  P.  S.  Sa  a  evocat,  pe  scurt,  viaţa  amîndurora,  zăbovind  cu  deosebire  asupra 
rolului  pe  care  părintele  Traian  Belaşcu  l-a  avut  în  marele  act  al  Reîntregirii 
noastre  bisericeşti  din  anul  1948,  cînd  s-a  dărîmat  zidul  despărţitor  dintre  fraţii 
de  aceeaşi  Lege  şi  limbă  din  Transilvania. 

In  continuare,  I.  P.  S.  Mitropolit  Antonie  a  rostit  o  amplă  cuvîntare  de  .  deschi¬ 
dere  a  lucrărilor  Adunării  eparhiale,  în  care,  după  ce  a  salutat  prezenţa  deputa¬ 
ţilor  eparhiali  şi  a  invitaţilor  la  lucrări,  a  reliefat  rolul  organelor  de  conducere  a 
Arhiepiscopiei,  care  au  în  principal  sarcina  de  a  forma  „preoţi  buni**,  preoţi  ai 
vremii  noastre,  preoţi  devotaţi  misiunii  lor,  ca  şi  buna  gospodărire  a  avutului 
de  orice  fel  al  Bisericii,  iar  rostul  nostru  ca  Biserică  fiind  acela  de  a  ne  ocupa  de 
viaţa  sufletească  a  credincioşilor  noştri,  fără  a  neglija  desigur  nici  nevoile  lor 
trupeşti. 

Subliniind  că  ne  aflăm  la  capătul  unui  an  de  muncă,  cînd  sîntem  chemaţi  să 
facem  bilanţul  a  ceea  ce  s-a  făcut,  ca  şi  a  ceea  ce  urmează  a  se  face,  î.  P.  S.  Sa 
a  arătat  că  asemenea  marilor  întreprinderi  şi  noi  ne-am  străduit  să  păstrăm  acelaşi 
„foc  continuu**,  căci  nicăieri  ca  în  viaţa  unui  preot,  în  viaţa  Bisericii  în  general, 
nu  se  poate  vorbi  mai  real  despre  focul  continuu,  preoţia  fiind  o  misiune  în  care 
„nu  se  poate  pleca  în  concediu'*,  preotul  trebuind  să  fie  mereu  de  veghe  „asupra 
credincioşilor  şi  asupra  sa  însăşi*4. 

In  continuare,  I.  P.  S.  Mitropolit  Antonie  a  aruncat  o  privire  generală  asupra 
activităţii  care  s-a  desfăşurat  în  cele  trei  sectoare  de  bază  ale  Arhiepiscopiei: 
bisericesc ,  cu  completarea  parohiilor  vacante,  cu  munca  misionar-pastorală  a  preo¬ 
ţilor,  cu  disciplina  lor,  cu  cercetarea  parohiilor  etc.;  cultural,  cu  formarea  viitorilor 
preoţi  spre  a  răspunde  în  chip  corespunzător  nevoilor  spirituale  ale  credincioşilor 
de  astăzi,  cu  presa  bisericească  şi  celelalte  apariţii  editoriale  etc.;  economic,  cu 
investiţiile  multiple  care  s-au  făcut,  subliniind  că  „tot  ce  construim  se  face  numai 
prin  efortul  bănesc  al  Arhiepiscopiei  noastre,  prin  munca  noastră  a  celor  din  Arhi¬ 
episcopie**,  aflîndu-ne  în  pas  cu  „ritmul  de  înnoire  a  ţării**. 

Ţinînd  cont  de  nevoile  sufleteşti  ale  credincioşilor  noştri  de  astăzi,  I.  P.  S.  Sa 
a  cerut  părinţilor  profesori  de  la  Institutul  Teologic  Universitar  din  Sibiu  mai  multă 
exigenţă  faţă  de  studenţii  teologi,  iar  părinţilor  protopopi,  mai  multă  exigenţă 
faţă  de  lucrarea  preoţilor,  după  care  a  arătat  că  lucrările  Adunării  eparhiale  din 
acest  an  se  desfăşoară  sub  semnul  unor  mari  aniversări  bisericeşti  şi  patriotice, 
pe  care  le-a  menţionat  şi  pe  care  le-a  evocat  pe  scurt,  zăbovind  cu  deosebire 
asupra  împlinirii  a  70  de  ani  de  la  Unirea  Transilvaniei  cu  România,  din  1  Decem¬ 
brie  1918,  eveniment  „realizat  de  întregul  nostru  popor**,  acest  act  aparţinînd 
„tuturor  românilor  de  pretutindeni**. 

„Să  dedicăm  eforturile  făcute  şi  angajamentele  de  viitor  acestui  eveniment 
aniversar*',  a  încheiat  I.  P.  S.  Sa. 

S-a  trecut  apoi  la  citirea  referatelor  celor  trei  comisii  ale  Adunării  epar¬ 
hiale  şi  anume: 

Referatul  Comisiei  bisericeşti,  referent  P.  C.  prot.  Grigorie  Cernea  (Agnita), 
care,  după  ce  a  scos  în  lumină  lucrarea  administrativă  a  tuturor  compartimentelor 
de  la  Centrul  arhiepiscopesc,  s-a  ocupat,  în  prima  parte,  de  intensa  activitate  a 
I.  P.  S.  Mitropolit  Antonie,  pe  plan  intern,  ca:  cercetarea  unor  parohii  din  prot. 
Braşov  şi  Făgăraş,  sfinţirile  de  biserici  din  acest  an:  Coveş  —  prot.  Agnita,  Bu- 
neşti  —  prot.  Rupea,  Mediaş  —  catedrală  ş.a.,  hirotonirile  sâvîrşite  6;  participarea 
la  lucrările  Sf.  Sinod  etc.,  iar  pe  plan  extern  au  fost  specificate  cele  zece  ieşiri  ale 
I.  P.  S.  Sale  peste  hotare,  în  Italia,  Turcia,  Anglia,  Spania,  Polonia,  R.F.G.,  U.R.S.S. 
şi  alte  ţări,  unde  a  luat  parte  la  o  seamă  de  consfătuiri  cu  caracter  internaţional. 

Referatul  s-a  ocupat  apoi  de  activitatea  administrativă  la  nivelul  protopopia¬ 
telor  şi  parohiilor,  de  numărul  de  posturi  şi  retribuirea  lor,  de  aşezămintele  mona¬ 
hale  din  Arhiepiscopie,  de  rezultatele  Colectei  F.C.M.  din  Duminica  Ortodoxiei, 
soldată  cu  aproape  un  milion  lei,  de  dotaţiile  primite  de  la  Sf.  Patriarhie,  peste 
un  milion,  de  mişcările  de  personal  din  Arhiepiscopie:  transferări  —  12,  pensio¬ 
nări  —  8,  distincţii,  sancţiuni,  decese  etc. 

Referatul  Comisiei  culturale,  referent  P.  C.  prot.  loan  Găban  (Mediaş),  a  adus 
în  atenţie  învâtâmîntul  teologic,  la  Institutul  Teologic  Universitar  din  Sibiu,  cu 

specificarea  numărului  studenţilor  în  anul  universitar  1987/88  —  265,  al  licenţia¬ 
ţilor  în  1988  —  46,  cu  activitatea  corpului  profesoral  în  lucrarea  de  instruire  şi 
educaţie  religios-morală  şt  cetăţenească  a  studenţilor  teologi,  munca  patriotică 
depusă  şi  în  toamna  anului  1988  de  studenţii  noştri  —  4500  zile  muncă  etc.,  la 
Seminarul  teologic  din  Cluj-Napoca,  referatul  menţionînd  apoi  cursurile  de  îndru- 
marş  misionară  şi  pastorală  a  preoţilor,  cursurile  de  scurtă  durată,  conferinţele 
|'-V;  preoţeşti  din  anul  1988,  examenul  de  asimilare  pentru  cîntâreţii  bisericeşti  etc. 

Referatul  a  oglindit  de  asemenea  activitatea  editorială  din  anul  1988,  cînd, 
•  j  pe  i'mgă  calendarele  de  perete,  pe  lîngă  Telegraful  Român,  Mitropolia  Ardealului 
şi  ^îndrumătorul  bisericesc,  misionar  şi  patriotic,  la  Centrul  mitropolitan  din  Sibiu 
s-au  mai  tipărit  următoarele  lucrări  de  mare  importanţă  bisericească  şi  patriotică: 
„Romanitate,  continuitate,  unitate*4  —  302  p.;  „Calendar  de  inimă  românească4*  — 
406  p.;  „Alte  file  de  calendar  de  inimă  românească**  —  374  p.  toate  aceste  trei 
cărţi  fiind  semnate  de  I.  P.  S.  Mitropolit  Antonie;  „Două  sute  de  ani  de  învâţămînt 
teologic  la  Sibiu44,  de  pr.  prof.  M.  Pâcurariu;  „Cartea  regulei  pastorale44  a  Sf.  Gri- 
gorie  cel  Mare,  traducere  şi  studiu  introductiv  de  pr.  prof.  onor.  Alexandru  Moisiu; 
„Maica  Domnului  în  40  de  ipostaze4*  —  album  color  de  pictorul  Gh.  Răducanu; 
„Arhim.  Timotei  Tohăneanu  —  pictura  pe  sticlă4*,  monografie  album  şi  alte  lucrări 
pentru  alte  eparhii. 

Referatul  a  mai  cuprins  activitatea  predicatorială  în  Arhiepiscopie,  probleme 
de  P.C.N.,  colecţiile  şi  muzeele  bisericeşti  din  Arhiepiscopia  Sibiului  cercetate  şi 
în  anul  1988  de  un  foarte  mare  număr  de  vizitatori  din  ţară  şi  de  peste  hotare, 
vizitele  străine  la  Centrul  arhiepiscopesc  şi  alte  activităţi. 

Referatul  Comisiei  economice,  referent  dl.  av.  luliu  Georgescu  (Mediaş),  a 
prezentat  contul  de  execuţie  bugetară  pe  anul  1987,  încheiat  cu  un  frumos  exce¬ 
dent.  bilanţul  încheiat  la  31  decembrie  1987,  precum  şi  bugetul  de  venituri  şi  chel¬ 
tuieli  pe  anul  1989  al  Centrului  arhiepiscopesc  Sibiu,  ca  şi  al  unităţilor  din 
subordine. 

Referatul  s-a  ocupat  apoi  de  activitatea  economico-financiară  pe  anul  1987  şi 
primele  trei  trimestre  ale  anului  în  curs,  specificîndu-se  principalele  izvoare  de 
venituri:  Subvenţii  din  bugetul  de  stat,  contribuţii  benevole  la  distribuirea  lumi¬ 
nărilor,  a  tipăriturilor,  a  obiectelor  de  cult,  contribuţia  parohiilor  pentru  susţine¬ 
rea  cultului,  veniturile  de  la  casele  de  odihnă  etc. 

Referatul  s-a  ocupat  apoi  de  activitatea  atelierului  de  luminări,  de  activita¬ 
tea  tipografiei,  sub  raport  financiar,  de  magazinul  de  obiecte  bisericeşti,  de  Con¬ 
trolul  financiar  intern,  fiind  verificate  peste  de  gestiuni,  cu  specificarea 

situaţiilor  întîlnite,  plusuri  sau  minusuri  şi  măsaMe  luate,  de  situaţia,  pe  proto¬ 
popiate,  a  deşeurilor  de  luminări,  de  activitatea  Serviciului  tehnic,  care,  între 
altele,  a  verificat  peste  70  de  documentaţii,  a  întocmit  9  documentaţii  şi  34  de 
situaţii  de  lucrări  şi  s-au  verificat  166  situaţii  de  lucrări,  s-au  efectuat  9  recepţii  de 
pictură  şi  alte  13  recepţii  de  reparaţii  diverse,  de  activitatea  compartimentului 
juridic,  a  serviciului  bunuri,  de  via  de  la  Sărăcsău  etc. 

La  capitolul  cheltuieli,  un  loc  aparte  au  ocupat  investiţiile  făcute  la  Schitul 
Păltiniş,  unde  a  fost  ridicată  o  nouă  clădire  în  locul  celei  care  a  ars  şi  mai  ales 
lucrările  de  refacere  a  incintei  de  la  Mănăstirea  Brîncoveanu  de  la  Sîmbăta  de 
Sus,  unde  construcţiile  ridicate  au  fost  puse  sub  acoperiş,  începîndu-se  lucrările 
de  finisare. 

Pe  marginea  celor  trei  referate  au  luat  cuvîntul: 

P.  C.  prorector  D.  Abrudan,  care,  după  ce  a  mulţumit  pentru  sprijinul  mul¬ 
tiplu  de  care  beneficiază  Institutul  Teologic  Universitar  din  Sibiu  din  partea  con¬ 
ducerii  Arhiepiscopiei  Sibiului,  a  reliefat  munca  susţinută  pe  plan  intern  şi  extern 
a  I.  P.  S.  Mitropolit  Antonie,  în  a  cărui  zi  de  lucru  intră  şi  noaptea. 

P.  C.  Sa  a  menţionat  de  asemenea  munca  profesorilor  şi  studenţilor  de  la 
Institutul  Teologic  din  Sibiu,  inclusiv  pe  plan  gospodăresc,  Institutul  implicîn- 
du-se  în  multe  din  lucrările  despre  care  s-a  vorbit  în  referatele  menţionate,  impli¬ 
care  „pe  care  dorim  s-a  susţinem  şi  în  viitor44,  după  cum  a  subliniat  P.  C.  Sa. 

P.  C.  pr.  Z.  Moşoiu  (Braşov),  care  apreciază  volumul  mare  de  muncă  depusă 
în  Arhiepiscopie,  subliniind,  în  continuare,  rolul  credincioşilor  în  lucrarea  şi  viaţa 
Bisericii,  spiritul  lor  de  jertfă,  cînd  este  vorba  de  lucrări  mai  importante. 

P.  C.  Sa  a  subliniat  apoi  necesitatea  ca  preoţii  să  lucreze  în  aşa  fel  încît  să 
fie  pilde  bune  pentru  credincioşi  şi  nicidecum  piatră  de  sminteală,  exprimînd 
totodată  bucuria  credincioşilor  pentru  unele  articole  ale  I.  P.  S.  Mitropolit  Antonie 
din  Telegraful  Român. 

Dl.  M.  Hălmagiu  (Avrig),  care,  după  ce  arată  că  „a  rămas  impresionat"  de 
volumul  foarte  mare  de  realizări  cuprinse  în  cele  trei  referate  şi  după  ce  apreciază 
colectivul  de  muncă  din  preajma  I.  P.  S.  Mitropolit  Antonie,  a  scos  în  evidenţă 
viaţa  spirituală  ridicată  acolo  unde  preotul  este  în  mijlocul  credincioşilor  şi  se 
străduieşte  să  le  fie  părinte  adevărat.  Din  acest  motiv  Domnia  Sa  a  cerut  să*  se 
ia  măsurile  care  se  impun  pentru  lichidarea  navetismului,  astfel  de  preoţi  fiind 
„aproape  continuu  în  concediu". 

I.  P.  S.  Mitropolit  Antonie  a  supus  apoi  spre  aprobare  materialele  prezentate. 

In  continuare,  I.  P.  S.  Sa  a  rostit  un  scurt  cuvînt  de  încheiere,  în  care  a  adus 
din  nou  în  atenţie  importanţa  pe  care  o  are  în  lucrarea  Bisericii  conştiinţa  trează 
preoţească  şi  „anomalia"  pe  care  o  constituie  navetismul,  problemă  care  trebuie 
rezolvată. 

I.  P.  S.  Mitropolit  Antonie  a  arătat  apoi  că  tot  ce  s-a  realizat  se  datorează 
întregului  colectiv  de  la  Centrul  arhiepiscopesc,  vicar,  consilieri,  inspector,  secre¬ 
tariat,  contabilitate,  tipografie,  serviciul  tehnic  şi  celelalte  servicii,  părinţilor  pro¬ 
fesori  de  la  Institutul  Teologic  din  Sibiu,  părinţilor  protopopi  etc.,  tuturor  expri¬ 
mînd  calde  mulţumiri  pentru  munca  depusă  de  fiecare  în  sectorul  şi  la  nivelul  său. 

Mulţumiri  a  adresat  totodată  organelor  de  stat  pentru  sprijin,  deputaţilor 
eparhiali  şi  celorlalţi  participanţi,  tuturor  exprimîndu-le  urări  de  sănătate  şi  pace 
cu  prilejul  Naşterii  Domnului  şi  Anului  Nou. 

S-au  trimis  telegrame  omagiale: 

Excelenţei  Sale,  Domnului  NICOLAE  CEAUŞESCU,  preşedintele  Republicii 
Socialiste  România; 

Prea  Fericitului  Părinte  TEOCTIST,  Patriarhul  Bisericii  Ortodoxe  Române; 

Domnului  CONSTANTIN  DÂSCALESCU,  prim-ministru  al  Guvernului  Repu¬ 
blicii  Socialiste  România; 

Comitetului  Naţional  pentru  Apărarea  Păcii; 

Domnului  NICU  CEAUŞESCU,  preşedintele  Comitetului  executiv  al  Consiliului 
popular  judeţean  —  Sibiu; 

Domnului  PETRU  PREOTEASA,  preşedintele  Comitetului  executiv  al  Consi¬ 
liului  popular  judeţean  —  Braşov; 

Domnului  ŞTEFAN  RAB,  preşedintele  Comitetului  executiv  al  Consiliului 
popular  judeţean  Covasna  —  Sf.  Gheorghe. 

Deputaţii  eparhiali  şi  invitaţii  la  lucrările  Adunării  eparhiale  s-au  deplasat 
apoi  cu  toţii  la  Mănăstirea  Brîncoveanu  de  la  Sîmbâta  de  Sus. 

In  cadrul  agapei  care  s-a  servit  la  acest  voievodal  aşezămînt,  a  avut  loc  un 
adevărat  simpozion,  închinat  Marii  Uniri  de  la  1  Decembrie  1918,  în  cadrul  căruia 
au  luat  cuvîntul  P.  C.  prorector  D.  Abrudan  şi  I.  P.  S.  Mitropolit  Antonie,  care  a 
făcut  o  amplă  prezentare  a  actului  de  la  1  Decembrie  1918,  cu  evidenţierea  unor 
aspecte  mai  puţin  cunoscute  ale  acestui  mare  eveniment. 


Arhid.  Gh.  Papuc 


DIN  VIAŢA  BISERICEASCA  IN  ARHIEPISCOPIA  CLUJULUI 

Înalt  Prea  Sfinţitul  Arhiepiscop  Teofil  Herineanu 
la  împlinirea  venerabilei  vîrste  de  79  ani  de  viaţă 

Ziua  de  11  noiembrie  a  fiecărui  an  a  devenit  încă  din  anul  1957  o  sărbătoare 
cu  semnificaţii  aparte  pentru  toţi  colaboratorii  apropiaţi  ai  I.  P.  S.  Sale,  pentru 
protopopii,  preoţii  şi  credincioşii  din  Arhiepiscopia  Ortodoxă  a  Vadului,  Feleacului 
şi  Clujului. 

De  la  acea  dată  se  cinsteşte  după  cuviinţă  la  reşedinţa  arhiepiscopală,  într-un 
cadru  festiv,  ziua  de  naştere  a  Intîistătătorului  Arhiepiscopiei  Clujului,  a  înalt 
Prea  Sfinţiei  Sale  Arhiepiscop  Teofil  Herineanu. 

Vrednic  urmaş  al  vlădicilor  Arhiepiscopiei  de  la  Feleac:  Marcu,  Daniil,  Petru 
şi  Ştefan  şi  apoi  a  vrednicilor  de  pomenire  episcopii  reînviatei  eparhii  a  Vadului, 
Feleacului  şi  Clujului,  Nicolae  Ivan  şi  Nicolae  Colan  (începînd  cu  anul  1921),  î.  P.  S. 
Sa  Arhiepiscopul  Teofil,  vreme  de  peste  31  de  ani,  a  desfăşurat  o  rodnică  activi¬ 
tate  pastoral-misionară,  culturală  şi  gospodărească,  cu  adînci  transformări  în  această 
de  Dumnezeu  păzită  eparhie. 

Inveşmîntat  cu  harul  arhieriei  încă  din  anul  1949,  I.  P.  S.  Sa  este  simbolul 
Reîntregirii  Bisericii  Ortodoxe  Române,  act  care  s-a  înfăptuit  la  21  octombrie  1948. 

Chemat  la  înalta  treaptă  a  arhieriei  de  către  Marele  Arhiereu  Iisus  Hristos, 
de  peste  39  de  ani,  mai  întîi  la  Roman  şi  apoi  la  Cluj,  I.  P.  S.  Sa  a  vegheat  „cu 
timp  şi  fără  timp“  la  bunul  “mers  şi  la  propăşirea  vieţii  bisericeşti  din  cele  două 
eparhii. 

I.  P.  S.  Sa,  în  tot  acest  răstimp,  a  vestit  cuvîntul  lui  Dumnezeu  cu  Biblia  în 
mînă,  dovedindu-se  cu  prisosinţă  un  destoinic  şi  profund  cunoscător  şi  tîlcuitor 
al  Revelaţiei  dumnezeieşti.  Mărturie  stă  în  acest  sens  mult  solicitata  şi  valoroasa 
sa  carte  apărută  în  anul  trecut:  Tilcuiri  din  Sfînta  Scriptură,  acum  ieşind  de  sub 
tipar  o  nouă  prelungire  de  tiraj. 

—  Sfînta  Scriptură  a  fost  şi  a  rămas  pentru  înalt  Prea  Sfinţia  Sa  cartea  de 
căpătîi ,  fundamentală  de  unde  şi-a  hrănit  sufletul  său  neîncetat  cu  „apa  cea  vie", 
din  care  a  împărtăşit  neîntrerupt  şi  neîncetat  pînă  astăzi  turma  încredinţată  spre 
păstorire. 

—  Imitator  al  principiilor  evanghelice,  instituite  de  „Domnul  Păcii",  Iisus 
Hristos,  I.  P.  S.  Sa  s-a  dovedit  prin  cuvînt  şi  faptă  un  devotat  şi  consecvent  arhie¬ 
reu  al  păcii,  al  bunei  înţelegeri  ,al  moralităţii,  precum  şi  fervent  luptător  împo¬ 
triva  păcatului  şi  a  viciilor  de  toate  nuanţele. 

—  Iubitor  de  Dumnezeu,  I.  P.  S.  Sa  Teofil  a  ţinut  permanent  aprinsă  flacăra 
credinţei  străbune  nealterată,  dublată  de  un  program  riguros  şi  ordonat  al  rugă¬ 
ciunii  particulare,  al  rugăciunii  pentru  semeni,  al  rugăciunii  pentru  pacea  şi  bună¬ 
starea  poporului  din  care  s-a  născut  şi  al  rugăciunii  pentru  pacea  întregii  lumi. 

—  I.  P.  S.  Sa  s-a  dovedit  apoi  un  credincios  arhiereu  al  lui  Iisus  Hristos  prin- 
tr-o  neabătută  şi  corectă  slujire  la  Altarul  Bisericii  străbune. 

—  Prin  sfaturile  înţelepte,  duhovniceşti,  prin  îndemnurile  şi  îndrumările  date 
competent  clericilor  şi  credincioşilor,  izvorîte  dintr-o  adîncă  meditaţie  şi  dintr-o 
deosebit  de  bogată  experienţă  pastorală,  I.  P.  S.  Sa  s-a  dovedit  pentru  toţi  cei  ce-1 
cunosc  şi-l  apreciază  un  ales  model  de  viaţă  creştină  demn  de  urmat. 

—  O  altă  caracteristică  a  I.  P.  S.  Sale  de  valoare  creştină  şi  umană  este 
milostenia.  Asemenea  samarmeainului  milostiv  din  Evanghelie,  î.  P.  S.  Sa  a  tămă¬ 
duit  atâtea  răni  acordînd  personal  ajutoare  la  mulţi  nevoiaşi  pe  care  numai  Dum¬ 
nezeu  îi  ştie. 

—  Conştient  de  înaltul  rol  ce-1  deţine,  de  patron  al  Seminarului  teologic, 
î.  P.  S.  Sa  a  vegheat  atent  la  formarea  atîtor  generaţii  de  tineri  seminarişti  pen¬ 
tru  nobila  Taină  a  Preoţiei,  împărtăşindu-le  în  nenumărate  ocazii  principiile 
morale  fundamentale,  care  stau  la  baza  chemării  la  această  slujire  sfîntă. 

—  Sensibil  la  problemele  vremii  şi  la  aportul  pe  care  îl  are  Biserica  lui 
Hristos,  ca  parte  componentă  a  lumii  actuale,  î.  P.  S.  Sa  promovează  un  fructuos 
dialog  ecumenic  interconfesional,  punînd  la  bază  dialogul  dragostei  în  vederea 
realizării  unităţii  creştine. 

* 

Apreciind  după  cuviinţă  personalitatea  şi  bogata  activitate  a  înalt  Prea 
Sfinţiei  Sale,  în  ziua  de  joi,  10  noiembrie  a.c.  a  avut  loc  în  saloanele  reşedinţei 
arhiepiscopale  festivitatea  omagială  cu  prilejul  împlinirii  venerabilei  sale  vîrste 
de  79  ani  de  viaţă. 

La  orele  13,90, !  membrii  Permanenţei  Centrului  eparhial,  colaboratorii  apro¬ 
piaţi  şi  salariaţii,  precum  şi  corpul  profesoral  şi  salariaţii  Seminarului  teologic  din 
Cluj -Napoca,  protopopul  Clujului,  preoţi  în  activitate  şi  retraşi  din  activitate  din 
Cluj,  s-au  prezentat  pentru  a-şi  aduce  obolul  lor  de  recunoştinţă  şi  cinstire  înal¬ 
tului  ierarh  cu  acest  binecuvîntat  prilej  al  zilei  sale  de  naştere. 

Intr-un  cadru  distins,  sărbătoresc,  în  cuvinte  alese  şi  sincere,  izvorîte  din 
inimă,  însoţite  de  frumoase  buchete  de  flori  şi  cadouri  simbolice,  personalitatea 
I.  P.  S.  Sale  a  fost  omagiată  de  către  P.  C.  Sa  Pâr.  Liviu  Ştefan  —  vicar  adminis¬ 
trativ,  de  P.  C.  Sa  Păr.  Jeler  Ioan  —  protopopul  Clujului  şi  de  Dl.  prof.  Ioan  Brie, 
în  numele  corpului  profesoral,  al  elevilor  şi  angajaţilor  Seminarului  teologic  din 
Cluj-Napoca. 

Fiecare  dintre  vorbitori  au  scos  în  evidenţă  semnificaţia  momentului  omagial, 
subliniind  personalitatea,  activitatea  şi  frumuseţea  chipului  moral  al  înaltului 
sărbătorit,  cu  urări  de  sănătate,  noi  şi  sporite  puteri  de  muncă. 

In  încheierea  cuvîntului  său,  P.  C.  Sa  Păr.  Liviu  Ştefan  —  vicar  administrativ, 
şi-a  făcut  plăcuta  îndatorire  de  a  da  citire  în  acest  cadru  festiv,  scrisorii  de  feli¬ 
citare  adresată  I.  P.  S.  Sale  de  către  Prea  Fericitul  Părinte  Teoctist,  Patriarhul 
Bisericii  Ortodoxe  Române,  al  cărei  text  îl  redăm  integral: 


„înalt  Prea  Sfinţia  Voastră, 

Popasul  aniversar  al  zilei  de  naştere  a  înalt  Prea  Sfinţiei  Voastre  ne  oferă 
plăcutul  prilej  de  a  vă  adresa  sincere  şi  calde  felicitări  şi  cele  mai  alese  urări  de 
sănătate,  fericire  şi  îndelungată  arhipâstorire  spre  binele  Sfintei  noastre  Biserici , 
al  Patriei  noastre  şi  al  binecredincioşilor  creştini  pe  care  îi  păstoriţi  cu  aleasă 
vrednicie. 


LA  MULŢI  ANI! 

Cu  frăţească  dragoste  întru  Hristos , 
TEOCTIST, 

Patriarhul  Bisericii  Ortodoxe  Române “ 


Scrisoarea  de  felicitare  a  fost  subliniată  cu  vii  aplauze  din  partea  asistenţei. 

Tuturor,  în  încheiere,  în  cuvinte  calde,  părinteşti,  a  mulţumit  I.  P.  S.  Sa 
pentru  aprecierile  aduse  la  adresa  sa  cu  acest  binecuvîntat  prilej,  aprecieri  pe 
care  le-a  atribuit  bunului  Dumnezeu,  pentru  iubirea  Sa  nemărginită  şi  purtarea 
de  grijă  care  a  avut-o  faţă  de  sine  în  cei  79  ani  de  viaţă. 

A  mulţumit  bunului  Dumnezeu  că  l-a  învrednicit  cu  darul  de-a  se  naşte  din 
sinul  poporului  român,  prin  venerabilii  săi  părinţi,  cărora  le  poartă  o  recunoştinţă 
veşnică.  -v 

A  mulţumit  apoi  bunului  Dumnezeu  că  l-a  învrednicit  să-i  fie  credincios  şi 
slujitor  Lui  de  la  leagăn  şi  pînă  în  prezent. 

Parafrazind  cuvintele  unui  mare  ierarh  al  Bisericii  din  Transilvania,  că,  dacă 
ar  fi  posibil  să  se  mai  nască  odată,  tot  preot  ar  dori  să  fie,  I.  P.  S.  Sa  a  dezvoltat 
în  faţa  asistenţei  tema  sublimităţii  preoţiei. 

înalt  Prea  Sfinţia  Sa,  a  adresat  apoi  cuvinte  de  caldă  recunoştinţă  şi  mul¬ 
ţumire  colaboratorilor  apropiaţi  din  trecut  şi  de  astăzi  de  la  Centrul  eparhial, 
protopopilor  din  subordine,  preoţilor  şi  credincioşilor,  care  în  îndelungata  sa  acti¬ 
vitate  i-au  fost  de  un  real  sprijin  pentru  bunul  mers  al  vieţii  bisericeşti  şi  obşteşti 
în  eparhie. 

A  mulţumit  Sfîntului  Sinod  al  Bisericii  Ortodoxe  Române,  Prea  Fericitului 
Părinte  Patriarh  Teoctist  personal,  pentru  caldele  cuvinte  de  felicitare  şi  de  apre¬ 
ciere  la  adresa  sa,  la  activitatea  sa  îndelungată  în  sînul  Bisericii  Ortodoxe  Române 
şi  al  Patriei,  angajîndu-se  ca  şi  în  viitor,  cît  Dumnezeu  va  voi,  să  desfăşoare 
aceeaşi  rodnică  lucrare. 

întreaga  asistenţă  a  încheiat  festivitatea  omagială,  intonînd  imnul  arhieresc: 
„Pe  Stăpînul  şi  arhiereul  nostru...44,  după  care  înaltul  sărbătorit  a  invitat  pe«cei 
prezenţi  la  recepţia  oferită  cu  acest  prilej. 

Dorim  şi  pe  această  cale  înalt  Prea  Sfinţiei  Sale: 

Multă  sănătate  şi  zile  îndelungate  cu  fericire,  întru  mulţi  ani  să  ne  trăiţi! 

Pr.  Liviu  Ştefan 

Sfinţiri  şi  resfinţiri  de  biserici.  Liturghii  arhiereşti 

Resfinţirea  bisericii  voievodale,  cu  hramul  „Cuvioasa  Paraschiva11 , 

parohia  Feleac,  prot.  Cluj ,  jud.  Cluj 

Cu  prilejul  împlinirii  a  500  de  ani  $e  la  zidirea  bisericii  voievodale  din 
Feleac  (anul  1488),  înalt  Prea  Sfinţitul  Arhiepiscop  Teofil  însoţit  de  la  Centrul 

Eparhial  Cluj,  de  P.  C.  Sa  Păr.  Liviu  Ştefan  —  vicar  administrativ  şi  diaconii 
Radu  Onac  şi  Ioan  Chirilă,  a  sâvîrşit  slujba  resfinţirii  bisericii,  în  prezenţa  unui 
ales  sobor  de  preoţi  şi  diaconi,  în  a  multor  credincioşi  din  parohie  şi  din  loca¬ 
lităţile  vecine. 

Tot  cu  acest  prilej  s-a  sfinţit  şi  un  clopot  pe  seama  bisericii  voievodale, 

ctitorită  de  domnitorul  moldovean  Ştefan  cel  Mare,  după  care  a  urmat  Sf. 

Liturghie  arhierească. 

Importantul  eveniment  istoric  şi  bisericesc  a  scos  în  evidenţă  rolul  deosebit 
pe  care  l-a  avut  Feleacul  pe  linie  bisericească,  culturală  şi  socială  în  vremea 

aceea,  pentru  populaţia  românească  din  Transilvania. 

Prin  instituţiile  ecclesiastice  care  au  fiinţat  aici  încă  din  veacul  al  XlV-lea 
(reşedinţă  episcopală,  aşezămînt  monahal  cam  din  aceeaşi  perioadă)  Feleacul  a 
fost  un  important  centru  de  cultură  şi  de  spiritualitate  românească. 

Ierarhii  care  au  păstorit  aici,  avînd  calitatea  de  arhiepiscopi  şi  mitropoliţi, 
pe  nume  Marcu,  Daniil,  Ştefan  şi  Petru,  atestaţi  de  documentele  vremii,  au  ţinut 
apoi  vie  flacăra  unităţii  de  credinţă  şi  de  neam  pentru  populaţia  românească  din 
zonă.  f 

Pe  lîngă  reşedinţa  episcopală  a  fiinţat  aici  şi  un  aşezămînt  monahal,  situat 
în  partea  de  sud-est  a  localităţii  la  locul  numit  şi  cunoscut  pînă  astăzi  de  „Valea 
Mănăstirii'*. 

Informaţiile  atestate  de  documente  au  fost  confirmate  de  curînd,  în  urma 
săpăturilor  arheologice  întreprinse  în  „Valea  Mănăstirii**,  de  către  arheologul 
clujean  Dr.  Adrian  Rusu.  Cercetările  arheologice  au  scos  la  lumină  la  locul  amin¬ 
tit  existenţa  unei  biserici  monahale,  cu  fundaţie  de  piatră  şi  elevaţii  din  lemn, 
în  plan  treflat,  datînd  încă  din  veacul  al  XVI-lea.  Totodată  au  fost  descoperite 
fundaţia  unei  clopotniţe,  anexe  gospodăreşti  precum  şi  un  număr  de  18  morminte 
de  monahi,  cu  obiectele  aferente.  Cercetările  continuă. 

Potrivit  documentelor,  încă  de  la  sfîrşitul  secolului  al  XVII-lea  şi  începutul 
secolului  al  XVIII-lea,  în  chiliile  mănăstirii  „Sfînta  Troiţă*4  de  la  Feleac  funcţiona 
o  şcoală  de  caligrafi  şi  copişti,  avîndu-1  coordonator  şi  dascăl  pe  ieromonahul 
Eustatie  Rus,  de  la  care  s-au  păstrat  un  număr  însemnat  de  manuscrise. 

In  preajma  anilor  cînd  s-a  edificat  ctitoria  voievodală  de  la  Feleac  s-a  cali¬ 
grafiat  şi  copiat  un  Liturghier  slavon  (1481),  un  Tetraevangheliar ,  (1488),  cu  inscrip¬ 
ţie  referitoare  la  înălţarea  bisericii  de  piatră,  în  vremea  arhiepiscopului  Daniil,  în 
zilele  marelui  crai  Matia,  în  care  se  aminteşte  şi  hramul  bisericii  „Cuvioasa 
Paraschiva**. 

Tot  aici  s-a  caligrafiat  şi  redactat  şi  manuscrisul  unui  Apostol,  din  secolul 
al  XVII-lea. 

Pe  lîngă  şcoala  de  copişti  şi  caligrafi,  la  mănăstirea  „Sfînta  Troiţă**  din 
„Valea  Mănăstirii4*,  funcţiona  şi  o  renumită  şcoală  de  pictură,  condusă  de  zugravul 
Nistor  din  Feleac,  ale  cărui  icoane  şi  picturi  murale  din  perioada  1769 — 1800,  se 
cunosc  şi  în  afara  satului  natal  la  bisericile  din  Copăceni,  Luna  de  Sus,  Mărti- 
neşti,  Cojocna,  Suceag,  Băişoara. 

O  parte  din  manuscrisele  amintite,  icoane  şi  obiecte  de  cult,  precum  şi  din 
obiectele  descoperite  de  curînd,  se  află  în  valorosul  muzeu  din  incinta  bisericii 
voievodale  şi  pot  fi  văzute  şi  cercetate  de  cei  interesaţi. 

Mai  amintim  faptul  că  la  sfîrşitul  Sf.  Liturghii  arhiereşti  s-a  săvîrşit  paras¬ 
tasul  comun  de  către  I.  P.  S.  Sa  Arhiepiscopul  Teofil,  în  memoria  ctitorului,  a 
ierarhilor,  preoţilor  şi  a  tuturor  ostenitorilor,  binefăcătorilor  şi  vieţuitorilor  —  tre¬ 
cuţi  la  cele  veşnice  —  ai  acestui  sfînt  aşezămînt. 

I.  P.  S.  Sa  Arhiepiscopul  Teofil  şi  alţi  vorbitori  (P.  C.  Sa  Păr,  Ioan  Jeler. 
protopopul  Clujului,  D.  Sa  Dl.  Prof.  Acad.  Ştefan  Pascu  şi  preotul  paroh  Vasile 
Luţai)  au  arătat  importanţa  acestui  istoric  eveniment,  subliniind  obligaţia  şi 
datoria  noastră  şi  a  celor  ce  ne  vor  urma,  de-a  aduce  veşnică  venerare  înaintaşilor 
noştri,  vrednici  şi  demni  ctitori  de  ţară  şi  de  lumină,  călăuze  sfinte  de  urmat  în 
scurgerea  vremii. 

Pentru  o  activitate  bogată  în  ogorul  Domnului,  înalt  Prea  Sfinţitul  Arhi¬ 
episcop  Teofil,  a  distins  pe  vrednicul  preot  paroh  Vasile  Luţai  cu  distincţia  ono¬ 
rifică  bisericească,  de  „iconom"  cu  dreptul  de  a  purta  brîu  roşu. 

In  încheiere,  facem  menţiunea  că  răspunsurile  la  Sf.  Liturghie  au  fost  date 
de  un  grup  selecţionat  de  tineri  seminarişti  de  la  Seminarul  teologic  din  Cluj- 
Napoca,  dirijaţi  cu  multă  simţire  de  P.  C.  Sa  Păr.  Vasile  Stanciu,  profesor  la 
Seminar,  iar  la  sfîrşit  ca  şi  la  agapa  oficială  oferită  înalţilor  oaspeţi  şi  invitaţi  au 
prezentat  un  emoţionant  mănunchi  de  cîntece  religioase  şi  patriotice. 


Resfinţirea  bisericii,  cu  hramul  „Schimbarea  la  Faţâ“, 
din  parohia  Săcel,  corn.  Băişoara,  prot.  Turda ,  jud.  Cluj 

Potrivit  datelor  din  hrisov,  biserica  din  Săcel  a  fost  construită  între  anii 
1934—1937. 

In  anul  1944,  în  timpul  celui  de-al  doilea  război  mondial,  biserica  a  fost 
serios  avariată,  iar  în  anii  următori  s-au  efectuat  reparaţiile  de  consolidare  ce 
se  impuneau. 

In  decursul  timpului  s-au  mai  făcut  reparaţii  interioare  şi  exterioare. 

In  anul  1987,  prin  purtarea  de  grijă  a  harnicului  preot  paroh  actual,  Popa 
Ioan,  şi  din  jertfelnicia  credincioşilor  s-au  efectuat  lucrările  de  reparaţie  capitală  a 
bisericii  în  exterior  şi-n  interior.  Totodată  a  fost  renovată  pictura  murală  din 
interior. 

Duminică,  9  octombrie  1988,  biserica  renovată  a  fost  resfinţită  de  către  Prea 
Sfinţitul  Episcop-vicar  Iustinian  Chira  Maramureşanul,  însoţit  de  la  Centrul 
eparhial  de  P.  C.  Sa  Păr.  Octavian  Picu  —  consilier  administrativ  şi  de  către 
diaconul  Vasile  Nemeş. 

La  sfîrşitul  Sfintei  Liturghii  arhiereşti,  P.  C.  Sa  Păr.  Spinciu  Alexandru  a 
rostit  un  cuvînt  de  bun  venit  adresat  P.S.  Sale  Iustinian  Maramureşanul,  cu  apre¬ 
cieri  la  efortul  şi  jertfelnicia  harnicului  preot  paroh  Popa  Ioan  şi  a  bunilor  cre¬ 
dincioşi  de  la  Săcel. 

Preotul  paroh  a  prezentat  apoi  o  scurtă  dare  de  seamă  asupra  lucrărilor 
efectuate,  cu  mulţumirile  de  rigoare  adresate  P.  S.  Sale  Iustinian,  bunilor  credin¬ 
cioşi  şi  tuturor  ostenitorilor  şi  jertfitorilor. 

In  bogatul  său  cuvînt  de  învăţătură  P.  S.  Sa  Iustinian,  pornind  de  la  textul 
evangheliei  Duminicii  a  20-a  după  Rusalii,  a  dezvoltat  tema  unităţii  de  credinţă 
a  credincioşilor  Bisericii  noastre,  cu  aprecieri  la  efortul  pe  care  l-au  depus  cre¬ 
dincioşii  din  Săcel  în  frunte  cu  preotul  lor  paroh  pentru  îngrijirea  şi  bunăstarea 
bisericii. 

Pentru  toate  aceste  realizări  remarcabile,  P.  S.  Sa  a  distins  şi  hirotesit  întru 
„iconom",  cu  dreptul  de  a  purta  brîu  roşu,  pe  vrednicul  preot  local  Popa  Ioan. 

Resfinţirea  bisericii,  cu  hramul  „Sfîntul  Ioan  Botezătorul ", 
din  filia  Dorna,  parohia  Aşchileu  Mic,  prot.  Cluj,  jud.  Cluj 

Biserica  din  lemn  de  stejar  din  filia  Dorna  a  fost  construită  în  anul  1885  în 
satul  Căprioara,  comuna  Recea-Cristur,  acum  protopopiatul  Dej.  jud.  Cluj,  de  unde 
a  fost  cumpărată  de  bunii  credincioşi  din  satul  Dorna  în  anul  1963,  în  vremea  păsto¬ 
ririi  preotului  Simulea  Anania.  După  ce  a  fost  reconstruită  aici,  în  anul  1968  a  avut 
loc  sfinţirea  ei  de  către  I.  P.  S.  Sa  Arhiepiscopul  Teofil  Herineanu. 

Din  anul  1971  Dorna  a  devenit  filia  parohiei  Aşchileu  Mic.  In  perioada  care 
a  trecut  de  atunci  şi  pînă  în  prezent  s-au  efectuat  mai  multe  reparaţii  la  biserică. 
S-a  tencuit  in  interior  şi  s-a  zugrăvit  în  anul  1982,  iar  în  anul  1986  s-a  pictat  de 
către  pictorul  Gherman  Vasile,  din  Sînpetru  Almaşului. 

S-a  turnat  un  clopot  nou,  s-a  vopsit  tabla  de  pe  acoperişul  bisericii  şi  din 
nou  s-au  făcut  reparaţii  exterioare.  Toate  aceste  lucrări  s-au  efectuat  din  contri¬ 
buţia  bunilor  credincioşi,  cu  purtarea  de  grijă  a  vrednicului  preot  paroh  Şanta 
Gheorghe,  care  păstoreşte  aici  din  anul  1979. 

Astfel,  Duminică,  16  oct.  1988,  înalt  Prea  Sfinţitul  Arhiepiscop  Teofil  la  invi¬ 
taţia  preotului  paroh  şi  a  credincioşilor  de  aici  a  săvîrşit  slujba  resfinţirii  bisericii 
renovate.  De  la  Centrul  eparhial  I.  P.  S.  Sa  a  fost  însoţit  de  P.  C.  Sa  Păr.  Octavian 
Picu  —  consilier  administrativ  şi  diaconii  Radu  Onac  şi  Mihail  Meseşan.  Soborul  a 
fost  compus  dintr-un  număr  frumos  de  preoţi  în  frunte  cu  P.  C.  Sa  Păr.  Jeler 
Ioan,  protopopul  Clujului. 

La  sfîrşitul  Sf.  Liturghii  arhiereşti,  I.  P.  S.  Sa,  după  ce  a  rostit  obişnuitul 
cuvînt  de  învăţătură,  pentru  frumoasele  realizări  pe  tărîm  pastoral  şi  gospodăresc, 
a  acordat  vrednicului  preot  paroh  Şanta  Gheorghe  distincţia  onorifică  bisericească 
de  „iconom“,  cu  dreptul  de  a  purta  brîu  roşu. 

Tot  în  acest  cadru  solemn,  pentru  o  activitate  rodnică  în  parohia  Aşchileu 
Mare,  I.  P.  S.  Sa  Arhiepiscopul  Teofil  a  acordat  distincţia  onorifică  bisericească 
de  „iconom",  cu  dreptul  de  a  purta  brîu  roşu,  preotului  paroh  de  acolo,  Majea 
Nicolae. 


Resfinţirea  bisericii,  cu  hramul  „Adormirea  Maicii  Domnului" , 
din  parohia  Bucea,  prot.  Huedin,  jud.  Cluj 

Biserica  monument  istoric  din  Bucea  a  fost  construită  din  jertfelnicia  primelor 
şapte  familii  de  creştini  ortodocşi  de  aici,  în  anul  1791.  Sfîntul  locaş  de  cult  a 
fost  construit  din  lemn  cu  acoperişul  din  şindrilă.  In  anul  1880  biserica  a  fost  zugră¬ 
vită  de  către  zugravul  D.  Nicola,  iar  în  anul  1961  a  fost  tîrnosită  de  Episcopul 
Valerian  al  Oradiei. 

In  anul  1958  acoperişul  de  şindrilă  a  fost  din  nou  schimbat  cu  altul  nou. 

In  ultima  vreme,  biserica  de  lemn,  monument  istoric,  deşi  nu  mai  este  folo¬ 
sită  pentru  oficierea  slujbelor  religioase,  credincioşii  de  aici  construindu-şi  un  nou 
locaş  de  cult,  din  materiale  durabile  pe  măsura  cerinţelor  actuale,  au  efectuat,  prin 
purtarea  de  grijă  a  vrednicului  preot  paroh  Mircea  Dejeu,  lucrări  de  conservare 
la  monument  înlocuind  în  totalitate  acoperişul  de  şindrilă. 

In  urma  acestor  lucrări,  Duminică ,  23  octombrie  1988,  Prea  Sfinţitul  Episcop- 
vicar  Iustinian  Chira  Maramureşanul  a  oficiat  aici  slujba  de  resfinţire  a  bisericii 
monument  istoric  de  la  Bucea.  De  la  Centrul  eparhial,  P.  S.  Sa  a  fost  însoţit  de 
P.  C.  Sa  Păr.  Cosmuţa  Ştefan  şi  diaconul  Mihai  Meseşan.  Soborul  slujitorilor  cu 
acest  prilej  a  fost  constituit  dintr-un  frumos  număr  de  preoţi  din  parohiile  vecine 
în  frunte  cu  P.  C.  Sa  Păr.  Petru  Nicolae,  protopopul  Huedinului. 

La  sfîrşitul  Sf.  Liturghii  arhiereşti,  P.  S.  Sa  Iustinian,  după  rostirea  unui  bogat 
cuvînt  de  învăţătură,  a  adresat  cuvinte  de  apreciere  bunilor  credincioşi  ai  parohiei 
Bucea  şi  vrednicului  preot  paroh  Mircea  Dejeu,  căruia  i-a  acordat  distincţia  ono¬ 
rifică  bisericească  de  „iconom*',  cu  dreptul  de  a  purta  brîu  roşu.  Tot  cu  acest  prilej 
P.  S.  Sa  a  săvîrşit  slujba  de  binecuvîntare  a  casei  parohiale,  renovată  integral. 

In  seara  aceleiaşi  zile  de  23  oct .  1988,  la  întoarcerea  spre  reşedinţă,  P.  S.  Sa 
Iustinian  a  oficiat  slujba  vecerniei  în  biserica  parohială  din  Negreni,  prot.  Hue¬ 
din,  jud.  Cluj. 

Şi  aici,  P.  S.  Sa  a  rostit  un  ales  cuvînt  de  învăţătură,  apreciind  valoroasele 
lucrări  de  renovare  capitală  a  bisericii  care  se  impuneau  şi  care  sînt  în  curs  de 
executare,  prin  purtarea  de  grijă  a  harnicului  preot  paroh  Fărcaş  Dumitru,  cu 
contribuţia  benevolă  a  bunilor  credincioşi  de  aici. 


Sfinţirea  bisericii,  cu  hramul  „ Sfîntul  Ioan  Botezătorul" , 
parohia  Apahida,  prot.  Cluj,  jud.  Cluj 

Biserica  cu  hramul  ,. Sfîntul  Ioan  Botezătorul**  a  fost  construita  în  anul  1892, 
pe  seama  puţinilor  credincioşi  de  rit  greco-catolic  din  parohia  Apahida,  jud.  Cluj. 

In  anul  1918,  1  Decembrie,  s-a  înfăptuit  la  Alba  Iulia  Unirea  cea  Mare  a 
tuturor  românilor  din  provinciile  româneşti.  Ca  urmare  firească  a  acestor  mari 

împliniri,  în  anul  1948,  21  octombrie,  a  avut  loc  actul  Reîntregirii  Bisericii  Orto¬ 
doxe  Române. 

De  la  această  dată,  biserica  din  Apahida  a  servit  drept  locaş  de  cult  pentru 
toţi  credincioşii  din  localitate,  pînă  la  data  de  27  august  1978  cînd  a  fost  tîrnosită 
o  nouă  şi  încăpătoare  biserică  pentru  credincioşii  de  aici. 

Intre  anii  1987 — 1988  s-au  efectuat  reparaţii  capitale  interioare  şi  exterioare 
la  biserica  construită  în  anul  1892,  fiind  dotată  cu  cele  necesare  pentru  exercita¬ 
rea  cultului. 

Intrucît  această  biserică  n-a  mai  fost  tîrnosită  de  vreun  ierarh,  Duminică, 
23  octombrie  1988,  înalt  Prea  Sfinţitul  Arhiepiscop  Teofil  a  îndeplinit  acest  oficiu. 

De  la  Centrul  eparhial,  I.  P.  S.  Sa  a  fost  însoţit  de  către  P.  C.  Sa  Păr.  Liviu 
Ştefan  —  vicar  administrativ  şi  diaconii  Radu  Onac  şi  Vasile  Nemeş. 

După  ceremonia  de  tîrnosire  a  bisericii,  cu  hramul  „Sfîntul  Ioan  Botezătorul*4 , 
Sfînta  Liturghie  arhierească  s-a  oficiat  în  biserica  parohială  construită  în  anul 
1978,  situată  în  imediata  apropiere  a  celeilalte. 

In  cuvîntările  rostite  cu  acest  prilej  la  sfîrşitul  Sfintei  Liturghii  de  către 
I.  P.  S.  Sa  Arhiepiscopul  Teofil,  P.  C.  Sa  Păr.  Jeler  Ioan  şi  preotul  paroh  local 
Diţ  Sabin,  s-a  subliniat  însemnătatea  acestui  eveniment  religios  pentru  credin¬ 
cioşii  vechii  localităţi  —  Apahida. 

Apreciind  activitatea  pastoral-gospodărească  cu  totul  deosebită  a  P.  C.  Sale 
Diţ  Sabin  —  parohul  local,  înalt  Prea  Sfinţitul  Arhiepiscop  Teofil  i-a  acordat 
distincţia  bisericească  onorifică  de  „iconom  stavrofor**,  cu  dreptul  de  a  purta  cruce. 

Resfinţirea  bisericii  cu  hramul  „Intrarea  în  Biserică  a  Maicii  Domnului*1 , 
din  municipiul  Bistriţa ,  prot.  Bistriţa,  jud.  Bistriţa-Năsăud 

Impozantul  locaş  de  cult,  monument  istoric  şi  de  artă  a  fost  construit  între 
anii  1270 — 1280,  acum  708  ani,  de  către  ordinul  călugărilor  misionari  romano- 
catolici,  denumit  Ordinul  Cistercinilor. 

In  anul  1893,  sub  păstorirea  protopopului  Silaşi  Alexandru  se  întreprind  demer¬ 
suri  pentru  cumpărarea  acestei  biserici,  care  era  părăsită  şi  distrusă,  reuşind  ca 
în  anul  1895  credincioşii  români  din  Bistriţa  să  intre  în  posesia  ei  plătind  impre¬ 
sionanta  sumă  de  35.000  florini,  valută  aur  austriac. 

In  ziua  de  19  septembrie  1895,  biserica  este  tîrnosită  de  episcopul  de  Gherla. 
Ioan  Szabo,  primind  de  la  această  dată  hramul  „Intrarea  în  Biserică  a  Preacuratei 
Fecioare  Maria**. 

In  anul  1923,  biserica  este  reparată,  cu  care  prilej  se  introduce  şi  lumina 
electrică. 

Intre  anii  1964 — 1969  se  execută  lucrări  de  co.vrcrvare  a  monumentului,  sub 
patronajul  Direcţiei  Monumentelor  istorice,  în  vromea  pastoraţiei  protopopului 
Iacob  Victor  şi  prin  colaborarea  preoţilor  Oltean  Victor  şi  Naghiu  Vasile. 

Intre  anii  1984 — 1988  s-a  executat  o  frumoasă  şi  valoroasă  pictură  neobizan- 
tină  în  tehnica  „fresco**,  de  către  pictorii  bisericeşti  Croitoru  Gheorghe  şi  Tîra 
Aurel,  ambii  din  Bistriţa,  prin  purtarea  de  grijă  a  vrednicului  protopop  actual 
al  Bistriţei,  P.  C.  Sa  Păr.  Creţa  Simion,  în  strînsă  colaborare  cu  preoţii  deservenţi 
ai  acestei  parohii  Naghiu  Vasile,  Baciu  Viorel  şi  Sabău  Iosif. 

Odată  cu  noul  veşmînt  pictural  ortodox  executat  s-a  confecţionat  şi  un  fru¬ 
mos  iconostas  şi  mobilier  sculptat,  ansamblul  interior  creînd  o  atmosferă  adecvată 
cerinţelor  cultului  Bisericii  noastre  ortodoxe. 

Duminică,  30  oct.  1988,  biserica  era  gata  pentru  resfinţire.  Drept  urmare,  la 
invitaţia  călduroasă  a  P.  C.  Sale  protopop  al  Bistriţei  Creţa  Simion,  a  preoţilor 
coslujitori  şi  a  credincioşilor  au  răspuns  cu  multă  dragoste  înalt  Prea  Sfinţitul 
Arhiepiscop  Teofil  şi  Prea  Sfinţitul  Episcop-vicar  Iustinian,  însoţiţi  de  la  Centrul 
eparhial  de  P.  C.  Sa  Liviu  Ştefan  —  vicar  administrativ  şi  de  diaconii  Radu  Onac, 
Vasile  Nemeş  şi  Iustin  Oprişan,  pentru  a  oficia  în  mod  sărbătoresc  resfinţirea 
locaşului  de  cult. 

După  o  primire  deosebită,  înalţii  ierarhi,  înconjuraţi  de  un  distins  şi  numeros 
sobor  de  preoţi  şi  diaconi  au  săvîrşit  slujba  resfinţirii  bisericii  urmată  de  Sf. 
Liturghie  arhierească. 

La  sfîrşitul  Sf.  Liturghii,  care  s-a  oficiat  în  biserică,  P.  C.  Sa  păr.  Creţa 
Simion,  protopopul  Bistriţei  a  rostit  un  călduros  cuvînt  de  bun  venit  înalţilor 
ierarhi,  manifestîndu-şi  bucuria  de  a  trăi  un  asemenea  eveniment  unic,  atît  preoţii 
cît  şi  credincioşii  din  Bistriţa,  care  s-au  adunat  într-un  număr  aşa  de  mare  încît 
impozantul  locaş  de  cult  a  devenit  neîncâpător. 

Apoi,  înalt  Prea  Sfinţitul  Arhiepiscop  Teofil,  a  rostit  un  documentat  cuvînt 
de  învăţătură,  ascultat  cu  multă  emoţie  şi  ateţie  de  toţi  cei  prezenţi. 

Felicitîndu-i  atît  pe  preoţii  acestei  parohii  cît  şi  pe  bunii  credincioşi  de  aici 
pentru  osteneala,  jertfa  şi  vrednicia  lor  depusă  pentru  binele  bisericii,  înalt  Prea 
Sfinţitul  Arhiepiscop  Teofil  a  acordat  distincţia  onorifică  bisericească  de  „iconora 
stavrofor**  cu  dreptul  de  a  purta  cruce,  preoţilor  Naghiu  Vasile,  Baciu  Viorel  şi 
Sabău  Iosif,  pentru  o  îndelungată  şi  rodnică  activitate  pastoral-gospodărească,  iar 
P.  C.  Sale  prot.  Creţa  Simion,  i-a  mulţumit  pentru  competenţa  cu  care  a  ştiut  să 
coordoneze  lucrările  efectuate  atît  la  această  biserică  cît  şi  în  întregul  protopopiat. 

Atît  la  ceremonia  resfinţirii  bisericii  cît  şi  la  masa  oficială,  au  participat  ca 
invitaţi  de  onoare  reprezentanţii  celorlalte  culte  istorice  care-şi  desfăşoară  activi¬ 
tatea  religioasă  în  municipiul  Bistriţa,  fapt  ce  demonstrează  bunele  relaţii  inter- 
confesionale,  irenice  şi  ecumeniste  care  domnesc  aici. 

Menţionăm  faptul  că  în  ajunul  marelui  eveniment  religios  de  la  Bistriţa, 
sîmbâtă,  29  oct.  1988,  s-a  săvîrşit  slujba  vecerniei  în  biserica  parohială,  cu  hramul 
„Sfinţii  Trei  Ierarhi**  din  Bistriţa  V,  unde  păstoresc  cu  vrednicie  preoţii  Şugar 
Liviu  şi  Făgăraş  Victor. 

Slujba  vecerniei  a  fost  oficiată  de  Prea  Sfinţitul  Episcop-vicar  Iustinian, 
înconjurat  de  un  distins  sobor  de  preoţi  şi  diaconi,  în  asistenţa  I.  P.  S.  Sale  Arhi¬ 
episcopul  Teofil  Herineanu  şi  a  unui  mare  număr  de  credincioşi. 

La  sfîrşitul  vecerniei,  Prea  Sfinţitul  Episcop  Iustinian  a  rostit  un  însufleţitor 
cuvînt  de  învăţătură. 

Duminică,  6  nov.  1988 ,  Prea  Sfinţitul  Episcop-vicar  Iustinian  Maramureşanul 
a  oficiat  Sf.  Liturghie  arhierească  misionară  în  biserica  parohială  din  Gîrbou, 
prot.  Huedin,  jud.  Cluj. 

La  sfîrşitul  Sf.  Liturghii  au  adresat  un  cuvînt  de  bun  venit  şi  de  mulţumire 
Prea  Sfinţiei  Sale,  Părintele  protopop  al  Huedinului  Petru  Nicolae  şi  preotul  paroh 
Bradea  Ioan,  după  care  ierarhul  a  mulţumit,  rostind  un  bogat  cuvînt  de  învăţătură. 

Duminică,  13  nov.  1988,  înalt  Prea  Sfinţitul  Arhiepiscop  Teofil  a  oficiat  Sf. 
Liturghie  arhierească  în  biserica  parohială  din  Floreşti,  prot.  Cluj,  jud.  Cluj. 

Cu  acest  binecuvîntat  prilej,  la  sfîrşitul  Sf.  Liturghii  P.  C.  Sa  păr.  protopop 
al  Clujului,  Jeler  Ioan  şi  vrednicul  preot  paroh  Fizeşan  Vasile  au  rostit  un  cuvînt 
de  bun  venit  înaltului  ierarh  în  parohia  Floreşti,  după  care  I.  P.  S.  Sa  a  rostit  un 
ales  cuvînt  de  învăţătură. 

Tot  cu  acest  prilej,  I.  P.  S.  Sa  a  săvîrşit  slujba  binecuvîntării  casei  parohiale, 
tip  vilă,  construită  de  curînd,  într-un  timp  record  (1  an  de  zile). 

Apreciind  intensa  activitate  pastoral-gospodărească  a  preotului  paroh  Fizeşan 
Vasile,  I.  P.  S.  Sa  i-a  acordat  distincţia  bisericească  de  „iconom  stavrofor*',  cu 
dreptul  de  a  purta  cruce. 

Conferinţa  preoţească  din  luna  noiembrie  1988 

In  Arhiepiscopia  Clujului  s-a  desfăşurat  în  prima  parte  a  lunii  noiembrie 
a.c.f  ultima  conferinţă  preoţească  pe  anul  1988,  avînd  ca  temă:  „ Participarea  Culte¬ 
lor  la  opera  de  dezvoltare  economico -socială  a  ţării  noastre ,  la  înfăptuirea  acţiu¬ 
nilor  sale  de  dezarmare  şi  pace44. 

Conferinţa  s-a  ţinut  după  următorul  program: 

—  Joi,  3  noiembrie  1988,  în  sala  de  festivităţi  a  Seminarului  teologic  Cluj- 
Napoca,  au  fost  convocaţi  preoţii  din  protopopiatele  Cluj  şi  Huedin; 

—  Luni,  7  noiembrie  1988,  în  sala  de  festivităţi  a  Seminarului  teologic  din 
Cluj -Napoca,  au  participat  preoţii  din  protopopiatele  Dej  şi  Turda; 

—  Joi,  10  noiembrie  1988,  în  catedrala  din  Baia  Mare,  au  participat  preoţii 
din  protopopiatele  Baia  Mare,  Sighetu  Marmaţiei  şi  Lăpuş; 

—  Luni ,  14  noiembrie  1988,  în  sala  de  şedinţe  a  protopopiatului  Bistriţa,  au 
participat  preoţii  din  protopopiatele  Bistriţa  şi  Năsăud. 

Conferinţa  a  fost  prezidată  de  înalţii  ierarhi,  potrivit  îndrumărilor  primite  de 
la  Cancelaria  Sf.  Sinod. 

Referatele  principale  au  fost  întocmite  şi  susţinute  după  cum  urmează: 
Pr.  Bancoş  loan,  parohia  Răchitele,  prot.  Huedin,  în  numele  preoţilor  din  proto¬ 
popiatele  Cluj  şi  Huedin,  iar  referatul  transmis  de  Cancelaria  Sf.  Sinod,  cu  tema: 
„Biblia  de  la  Bucureşti  —  Aniversarea  a  300  de  ani  de  la  tipărirea  ei  (1688)“, 
a  fost  prezentat  de  către  Pr.  Cofie  Vasile,  de  la  parohia  „Sf.  Nicolae"  din  Cluj- 
Napoca;  Pr.  Bora  Augustin  —  Gherla  I,  prot.  Dej,  în  numele  preoţilor  din  proto¬ 
popiatele  Turda  şi  Dej,  iar  al  doilea  referat  în  legătură  cu  Biblia  de  la  Bucureşti 
a  fost  citit  de  către  P.  C.  Sa  Păr.  Alexandru  Spinciu ,  protopopul  protopopiatului 
Turda;  Pr.  Trif  Vasile,  parohia  Baia  Mare  III,  prot.  Baia  Mare,  în  numele  preo¬ 
ţilor  din  protopopiatele  Baia  Mare,  Sighetu  Marmaţiei  şi  Lăpuş,  iar  referatul  al 
doilea  a  fost  prezentat  de  P.  C.  Sa  Iustin  Hodea,  stareţul  provizoriu  al  Mănăstirii 
Rohia,  prot.  Lăpuş;  Pr.  Emil  Coman,  parohia  Maieru,  prot.  Năsăud,  în  numele 
preoţilor  din  protopopiatele  Bistriţa  şi  Năsăud,  iar  referatul  al  doilea  a  fost  pre¬ 
zentat  de  pr.  Mureşan  Cornel,  parohia  Budacu  de  Sus,  prot.  Bistriţa. 

Toate  conferinţele  au  fost  precedate  de  slujba  Te-Deum-ului  şi  de  scurte 
meditaţii  ale  ierarhilor. 

Referatele  principale  cît  şi  luările  de  cuvînt  au  scos  în  relief  faptul  că  preo- 
ţimea  noastră  de  pe  poziţii  specifice  a  fost  şi  este  trup  şi  suflet  promotoare  a 
idealurilor  de  pace,  progres  şi  civilizaţie,  de  bunăstare  spirituală  şi  materială  a  între¬ 
gului  popor.  împreună  cu  credincioşii  celorlalte  culte  recunoscute,  preoţii  şi  cre¬ 
dincioşii  Bisericii  noastre  strămoşeşti  activează  susţinut  pentru  promovarea  şi 
realizarea  înaltelor  directive  de  dezvoltare  pe  multiple  planuri  a  României  So¬ 
cialiste. 

„Realizarea  deplinei  egalităţi  în  drepturi,  sublinia  Domnul  Nicolae  Ceauşescu 
— *  înseamnă  crearea  condiţiilor  ca  toţi  cetăţenii  —  indiferent  cine  le-au  fost 
părinţii  —  să  aibă  dreptul  la  muncă,  la  învăţătură,  la  afirmarea  personalităţii 
umane,  să  poată  lucra  în  orice  domeniu  în  care  se  pregătesc,  în  care  au  aptitu¬ 
dini  şi  să-şi  aducă  contribuţia  cu  întreaga  lor  capacitate  la  dezvoltarea  generală 
a  ţării,  a  societăţii  noastre". 

Este  bine  cunoscut  că  Biserica  Ortodoxă  Română  este  o  Biserică  a  păcii,  o 
Biserică  a  slujirii,  o  Biserică  implicată  in  viaţa  poporului. 

In  toată  vremea,  şi  la  bine  şi  la  rău,  Biserica  străbună,  prin  clerul  şi  credin¬ 
cioşii  ei,  a  sprijinit  şi  sprijină  eforturile  întregului  popor  pentru  o  viaţă  mai  bună, 
mai  îmbelşugată,  în  armonie  cu  toată  lumea,  într-un  climat  al  păcii,  pentru  înlă¬ 
turarea  şi  distrugerea  cît  mai  grabnică  a  armelor  ucigătoare  în  masă. 

România  a  cunoscut  mai  ales  în  ultimele  două  decenii  o  dezvoltare  rapidă 
fără  precedent,  mai  ales  de  cînd  la  cîrma  ţării  se  află  Domnul  preşedinte  Nicolae 
Ceauşescu. 

De  binefacerile  acestei  dezvoltări  fără  precedent  s-a  bucurat  şi  Biserica 
Ortodoxă  Română. 

Este  suficient  să  amintim  doar  cîteva  din  aceste  realizări.  In  perioada  noilor 
prefaceri  ale  ţării  s-au  restaurat  numeroase  biserici  monumente  istorice  şi  de  artă, 
s-au  construit  noi  locaşuri  de  cult,  case  parohiale,  s-au  renovat  un  număr  foarte 
mare  de  biserici  şi  case  parohiale,  s-au  împodobit  sute  de  biserici  cu  pictură  tra¬ 
diţională  românească,  s-au  tipărit  şi  se  tipăresc  numeroase  cărţi  de  cult,  reviste 
teologice,  Sfînta  Scriptură  şi  Noul  Testament  în  mai  multe  ediţii,  cărţi  de  rugă¬ 
ciuni,  Filocalia,  numeroase  lucrări  în  colecţia  „Părinţi  şi  scriitori  bisericeşti",  mono¬ 
grafii,  albume  cu  conţinut  bisericesc,  şi  altele. 

De  curînd  au  fost  reeditate  în  ţinută  grafică  excepţională,  monumentale 
lucrări  de  limbă  şi  cultură  românească  şi  ecclesiastică:  „ Biblia  de  la  Bucureşti ", 
la  300  de  ani  de  la  apariţie  (în  anul  1688)  şi  „ Noul  Testament  de  la  Bălgrad“,  la 
340  de  ani  de  la  apariţie  (1648).  Toate  aceste  realizări  de  excepţie  pe  plan  biseri¬ 
cesc  au  la  bază  climatul  de  pace,  bunăînţelegere  şi  progres  cultural  şi  material 
care  domneşte  în  ţara  noastră. 


Pr.  Liviu  Ştefan 

DIN  VIAŢA  BISERICEASCA  IN  EPARHIA  ORADIEI 

I.  Sfinţiri  şi  binecuvîntări  de  biserici 

Săldăbagiu  Mic.  După  o  îndelungată  şi  stăruitoare  muncă,  bunii  credincioşi 
din  parohia  Săldăbagiu  Mic,  prot.  Beiuş,  cu  ajutorul  bunului  Dumnezeu  şi  printr-o 
jertfelnicie  pilduitoare,  îndrumaţi  cu  multă  tragere  de  inimă  şi  cu  o  tenacitate 
demnă  de  subliniat  de  către  vrednicul  lor  păstor  sufletesc,  preotul  Ioan  Zbârce, 
fiu  al  satului,  ajutat  îndeaproape  de  membrii  Consiliului  şi  Comitetului  parohial, 
în  frunte  cu  epitropii  Ioan  Oniţa,  Ioan  Bondar  şi  Nistor  Zbârcea,  au  reuşit  să-şi 
înalţe  o  nouă  şi  foarte  frumoasă  biserică,  cea  veche  de  lemn  (din  1769),  monu¬ 
ment  istoric,  devenind  de  mult  neîncâpătoare,  dar  o  întreţin  după  cuviinţă,  întoc¬ 
mai  ca  pe  mama  celei  noi. 

Biserica  are  hramul  „Pogorîrea  Sf.  Duh“,  meşter  constructor  fiind  Gheorghe 
Juncan  din  satul  vecin,  Căpîlna,  iar  credincioşii  oferindu-şi  cu  multă  dăruire  şi 
benevol  braţele  de  muncă.  Invelirea  acoperişului  cu  tablă  zincată  a  fost  efectuată 
de  meşterii  tinichigii  Constantin  şi  Georgică  Iepure  din  Călimăneşti-Vîlcea.  In 
interior,  scheletul  de  lemn  al  iconostasului  a  fost  lucrat  cu  măiestrie  artistică  de 
meşterul  Gheorghe  Clintoc  din  Cehul  Silvaniei,  iar  împodobirea  cu  frumoasa 
pictură  în  frescă  a  fost  executată  de  pictorul  Ioan  Gogan  din  Valea  Perilor 
(corn.  Cătunele),  jud.  Gorj.  De  asemenea,  a  fost  înzestrată  cu  tot  mobilierul  ne¬ 
cesar,  din  lemn  sculptat,  precum  şi  cu  tot  ce  e  necesar  cultului  divin,  inclusiv 
cu  un  clopot  nou  (424  kg). 

în  aceeaşi  perioadă  de  timp,  s-au  reparat:  biserica  veche  de  lemn  (1769), 
monument  istoric,  casa  parohială,  gardurile  de  la  cele  două  biserici,  de  la  casa 
parohială  şi  de  la  cimitir. 

Acum,  toate  fiind  duse  la  bun  sfîrşit,  duminică,  11  septembrie  1988,  P.  S. 
Episcop  Vasile  —  râspunzînd  cu  mare  bucurie  invitaţiei  credincioşilor  şi  preotului 
lor  —  a  săvîrşit,  cu  un  sobor  de  opt  preoţi  şi  doi  diaconi  şi  in  prezenţa  unui 
foarte  mare  număr  de  credincioşi  din  parohie  şi  din  împrejurimi,  slujba  de  sfin¬ 
ţire  a  acestui  nou  locaş  de  închinăciune.  După  slujba  de  sfinţire,  s-a  continuat  cu 
Sf.  Liturghie,  afară,  în  curtea  bisericii,  răspunsurile  fiind  date  de  mulţimea  cre¬ 
dincioşilor.  In  cadrul  Sf.  Liturghii,  diaconul  Valicec  Mircea-Dan,  licenţiat  în 
teologie,  a  fost  hirotonit  întru  preot  pe  seama  parohiei  Aştileu,  prot.  Oradea. 
Predica  zilei  a  fost  ţinută  de  părintele  secretar  eparhial  Liviu  Ungur. 

După  otpust,  părintele  prot.  Teodor  Cios  a  dat  citire  hrisovului  şi  1-^a  bine- 
ventat  pe  chiriarh.  Apoi  preotul-paroh  a  făcut  o  succintă  dare  de  seamă  asupra 
lucrărilor  de  înălţare  a  noii  biserici,  aducînd  mulţumirile  cuvenite  celor  îndreptă¬ 
ţiţi.  Totodată,  a  făcut  şi  un  scurt  istoric  al  parohiei  şi  al  bisericii  de  lemn,  pe  care 
au  înnoit-o  chiar  înainte  de  începerea  zidirii  celei  noi. 

In  cuvîntul  de  învăţătură,  ierarhul  a  vorbit  despre  Biserică  ca  aşezămînt  de 
mîntuire  şi  ca  locaş  de  închinare,  precum  şi  despre  însemnătatea  slujbei  de  sfin¬ 
ţire  a  unei.  biserici,  explicînd  semnificaţia  diferitelor  momente  ale  slujbei.  Tot¬ 
odată  a  adus  cuvinte  de  laudă  şi  felicitare  credincioşilor  pentru  marea  lor  dra¬ 
goste  faţă  de  credinţa  strămoşească  şi  pentru  pilduitoarea  jertfelnicie  întru  înăl¬ 
ţarea  noului  locaş  şi  pentru  restaurarea  vechii  biserici  de  lemn,  înmînînd  credin¬ 
cioşilor,  epitropilor  şi  celorlalţi  membri  ai  Consiliului  parohial,  meşterilor  con¬ 
structori  şi  pictorului  scrisori  arhiereşti  de  apreciere,  iar  vrednicului  păstor 
sufletesc,  preotul  Ioan  Zbârce,  pentru  stăruinţa  şi  tenacitatea  de  care  a  dat 
dovadă,  precum  şi  pentru  zelul  pastoral  întru  zidirea  duhovnicească  a  credincio¬ 
şilor,  i-a  acordat  înaltul  rang  de  iconom-stavrofor,  întru  care  l-a  şi  hirotesit. 

Ferice.  Duminică,  2  octombrie  1988,  P.  S.  Episcop  Vasile  cu  un  sobor  de 
13  preoţi  şi  doi  diaconi  şi  în  prezenţa  unui  foarte  mare  număr  de  credincioşi 
din  loc.  şi  jur  a  săvîrşit  slujba  de  sfinţire  a  bisericii  din  parohia  Ferice,  prot. 
Beiuş,  jud.  Bihor. 

Biserica,  cu  hramul  „Sf.  Arh.  Mihail  şi  Gavriil“,  a  fost  reconstruită  în  anii 
1983  şi  1984,  prin  strădania  demnă  de  apreciat  a  vrednicului  păstor  sufletesc, 
tînârul  preot  Ioan  Foghiş,  fiu  al  satului,  sprijinit  nelimitat  de  membrii  Consiliului 
şi  Comitetului  parohial,  în  frunte  cu  epitropii  Traian  Brie  şi  Costan  Sala  şi  mai 

ales  prin  jertfelnicia  bunilor  credincioşi  şi  a  unor  fii  ai  satului  din  alte  părţi  ale 
ţării.  Această  biserică  a  luat  locul  celei  vechi  de  lemn,  ce  data  din  anul  1740  şi 
care  în  anul  1983  a  ars  în  urma  unui  scurtcircuit  electric. 

In  exterior,  peste  tencuiala  zidurilor  a  fost  aplicată  vopsea  de  ulei  şi  a  fost 
acoperită  cu  tablă  zincată.  In  interior,  a  fost  împodobită  cu  o  frumoasă  pictură  în 
ulei,  executată  de  pictorul  Ioan  Aron  din  Oraşul  Dr.  Groza,  pereţii  au  fost  îmbră¬ 
caţi  cu  lambriuri  din  pal  furniruit  cu  stejar.  A  fost  pardosită  cu  duşumele  din 
scîndură  de  brad  şi  înzestrată  cu  cărţi  şi  obiecte  de  cult  noi,  cu  odăjdii  noi  şi  cu 
două  clopote  noi. 

După  slujba  de  sfinţire  s-a  oficiat  Sf.  Liturghie,  sub  cerul  liber,  răspunsurile 
fiind  date  în  comun  de  marele  număr  de  credincioşi.  Cu  acest  prilej,  diaconul 
Todinca  Marcel,  absolvent  de  Seminar,  a  fost  hirotonit  întru  preot  pentru  parohia 
Sâlişte  de  Vaşcău,  prot.  Beiuş.  Predica  zilei  a  fost  ţinută  de  părintele  secretar 
eparhial  Liviu  Ungur. 

La  sfîrşitul  Sf.  Liturghii,  părintele  prot.  Teodor  Cios,  după  ce  a  dat  citire 
hrisovului,  a  adresat  un  cald  cuvînt  de  bun  venit  ierarhului,  iar  preotul-paroh 
a  făcut  raport  de  activitate  duhovnicească  şi  gospodărească,  cu  referire  specială 
la  edificarea  noii  biserici,  exprimînd  cuvenitele  mulţumiri  celor  îndreptăţiţi.  S-a 
dat  citire  scrisorii  arhiereşti  de  apreciere. 

In  continuare,  a  urmat  cuvîntul  de  învăţătură  al  chiriarhului,  în  care  a 
insistat  asupra  măreţiei  slujbei  de  sfinţire  a  unei  biserici  şi  a  arătat  rolul  impor¬ 
tant  pe  care  Biserica  Ortodoxă  l-a  avut  în  viaţa  poporului  român,  contribuind 
substanţial  la  cultivarea  şi  promovarea  limbii  române,  la  păstrarea  unităţii  graiu¬ 
lui  românesc  şi  la  întărirea  conştiinţei  unităţii  naţionale  a  poporului  român, 
care  a  dus  apoi  la  formarea  statului  naţional  unitar  român,  la  1  Decembrie  1918, 
de  la  a  cărui  înfăptuire  sărbătorim  acum  70  de  ani. 

In  încheiere,  vorbitorul  a  lăudat  spiritul  de  jertfelnicie  al  credincioşilor, 
precum  şi  strădania  preotului-paroh  Ioan  Foghiş,  căruia  i-a  acordat  rangul  de 
iconom,  întru  care  l-a  şi  hirotesit,  iar  membrilor  Consiliului  parohial  le^a  înmî- 
nat  scrisori  arhiereşti  de  apreciere. 

Tot  cu  acest  prilej,  a  fost  hirotesit  întru  iconom  şi  preotul  Ioan  Stănilă  de 
la  parohia  Băiţa,  prot.  Beiuş,  pentru  activitate  pastorală  meritorie. 

Burzuc.  Duminică,  9  octombrie  1988,  s-a  oficiat  de  către  părintele  vicar 
eparhial  Augustin  Lucian,  ca  delegat  chiriarhal,  slujba  de  binecuvîntare  a  bise¬ 
ricii  din  parohia  Burzuc,  prot.  Marghita,  în  urma  lucrărilor  (1985 — 1988)  de  înnoire 
exterioară  (s-a  retencuit  în  ciment  alb,  s-a  recondiţionat  tabla  de  pe  acoperiş) 
şi  interioară  (s-a  retencuit,  s-a  pictat  în  frescă  de  pictorul  Marcel  Humă  din 
TÎTgu-Neamţ,  s-a  construit  un  cafas  nou,  pereţii,  la  bază,  au  fost  îmbrăcaţi  cu 
lambriuri,  a  fost  înzestrată  cu  un  chivot  nou,  cu  un  candelabru  mare  din  sticlă 
cu  18  braţe  şi  s-a  introdus  încălzire  centrală). 

Biserica,  avînd  hramul  „Sf.  Arh.  Mihail  şi  Gavriir,  a  fost  zidită  la  sfîr- 
şitul  sec.  al  XVII-lea,  fiind  considerată,  după  tradiţia  locală,  ca  o  ctitorie  a 
domnitorului  Ţării  Româneşti,  Constantin  Brîncoveanu,  păstrîndu-se  un  clopot  din 
anul  1714.  Turnul  bisericii  a  fost  înălţat  abia  în  1800.  S-au  mai  făcut  reparaţii 
capitale  în  anii  1947 — 1948,  sub  preotul  Gheorghe  Onciu,  iar  alte  reparaţii  gene¬ 
rale  între  anii  1973 — 1977,  sub  preotul  Eugen  Berza,  după  care  s-a  săvîrşit  slujba 
de  sfinţire  la  24  iulie  1977  de  către  P.  S.  Episcop  Vasile  al  Oradiei. 

Ultimele  lucrări  de  înnoire  s-au  efectuat  (1985 — 1988),  sub  păstorirea  vredni¬ 
cului  preot  Gavril  Lazăr,  sprijinit  de  membrii  Consiliului  şi  Comitetului  parohial 
şi  mai  ales  prin  jertfelnicia  celor  290  familii  de  buni  credincioşi.  Tot  acum  s-au 
executat  şi  reparaţii  capitale  la  casa  parohială. 

După  slujba  de  binecuvîntare,  s-a  continuat  cu  Sf.  Liturghie,  răspunsurile 
fiind  date  de  mulţimea  credincioşilor.  După  otpust,  părintele  prot.  Aurel  Pop  şi 
preotul-paroh  Gavril  Lazăr  au  ţinut  cuvîntări  ocazionale,  ultimul  aducînd  mul¬ 
ţumiri  celor  îndreptăţiţi.  In  cuvîntul  de  învăţătură,  părintele  vicar  eparhial 
Augustin  Lucian,  ca  delegat  chiriarhal,  transmiţînd  bunilor  credincioşi  şi  păsto¬ 
rului  lor  sufletesc  arhiereşti  binecuvântări  din  partea  P.  S.  Episcop  Vasile,  a 
exprimat  regretul  P.  S.  Sale  de  a  nu  fi  putut  veni  personal  la  această  mare 
bucurie  sufletească  a  credincioşilor  de  aici.  Vorbitorul,  după  ce  a  arătat  impor- 

tanţa  picturii  cu  care  se  împodobesc  bisericile  noastre  ortodoxe,  i-a  felicitat  pe 
credincioşi  şi  pe  păstorul  lor  sufletesc  pentru  dragostea  lor  faţă  de  Biserica  stră¬ 
moşească,  manifestată  prin  înfrumuseţarea  sfîntului  lor  locaş,  şi  a  înmînat,  din 
partea  P.  S.  Sale,  scrisori  arhiereşti  de  apreciere  preotului-paroh  Gavril  Lazăr, 
epitropilor  şi  membrilor  Consiliului  parohial.  In  încheiere,  vorbitorul  a  rugat  pe 
bunul  Dumnezeu  să  le  răsplătească  tuturor  după  a  sa  nemărginită  iubire  de 
oameni. 

Oradea-Olosig.  După  ce  în  anul  1987,  biserica  parohială  Oradea-Olosig  a 
fost  renovată  în  exterior,  prin  grija  vrednicului  păstor  sufletesc,  preotul-paroh 
Dr.  Gheorghe  Litiu  (ce  păstoreşte  din  1979),  ajutat  de  membrii  Consiliului  şi 
Comitetului  parohial  şi  îndeosebi  prin  jertfelnicia  credincioşilor,  în  anul  1988,  a 
fost  înnoită  şi  în  interior,  efectuîndu-se  o  zugrăveală  nouă  şi  restaurarea  pic¬ 
turii  vechi  (puţinele  tablouri  ou  care  era  împodobită),  căreia  i  s-au  mai  adăugat 
cîteva  tablouri  noi  de  pictură  murală.  De  asemenea,  a  fost  înzestrată  cu  mai  multe 
rînduri  de  odăjdii  noi,  cărţi  şi  alte  obiecte  de  cult.  S-a  introdus  apa  curentă  şi 
s-a  făcut  instalaţie  pentru  trasul  automat  al  clopotelor.  Terminate  fiind  aceste 
lucrări,  P.  S.  Episcop  Vasile,  la  invitaţia  credincioşilor  şi  a  preotului-paroh,  a 
venit  duminică,  16  octombrie  1988,  să  le  binecuvinteze. 

Menţionăm  că  înainte  de  aceste  lucrări,  sub  păstorirea  îndelungată  şi  rodnică 
a  părintelui  iconom-stavrofor  Aurel  Muşet,  s-a  introdus  încălzirea  centrală,  fiind 
prima  biserică  din  municipiu  dotată  cu  o  astfel  de  instalaţie. 

Biserica,  avînd  hramul  „Sf.  Mare  Mucenic  Gheorghe*4,  a  fost  înălţată  în  anul 
1857,  fiind  sfinţită  în  anii  imediat  următori. 

Slujbei  de  binecuvîntare  i-a  urmat  Sf.  Liturghie,  răspunsurile  fiind  date  de 
grupul  coral  al  parohiei.  La  timpul  şi  locul  potrivit,  absolventul  de  seminar 
Cristea  Voinescu  Ioan  a  fost  hirotonit  întru  diacon.  Predica  zilei  a  fost  ţinută  de 
părintele  consilier  eparhial  Vasile  Sabău,  care  —  cu  acest  prilej  —  a  fost  instalat 
de  P.  S.  Sa  ca  preot  împreună-slujitor  la  această  biserică  parohială,  simţindu-se 
de  multă  vreme  nevoia  măcar  a  încă  unui  sfinţit  slujitor  în  această  parte  de 
oraiş. 

Pentru  reuşita  lucrărilor  de  reînnoire,  chiriarhul,  în  cuvîntul  de  învăţătură, 
între  altele,  vorbind  şi  despre  însemnătatea  Sinodului  al  VH-lea  ecumenic,  căruia 
îi  este  dedicata  această  duminică,  a  21-a  după  Rusalii,  a  adus  cuvinte  de  apre¬ 
ciere  credincioşilor  pentru  jertfelnicie,  iar  preotului-paroh  Dr.  Gheorghe  Liţiu 
pentru  strădanie  şi  pentru  bunele  rezultate  în  pastoraţie,  ca  şi  pentru  colaborarea 
la  editarea  unor  lucrări  ale  Centrului  Eparhial,  pentru  care  i-a  acordat  înaltul 
rang  de  iconom-stavrofor ,  întru  care  l-a  şi  hirotesit. 

In  cuvîntul  de  întîmpinare,  părintele-paroh  i-a  mulţumit  respectuos  chiriar- 
hului  pentru  bunăvoinţa  de  a  fi  venit  să  le  binecuvinteze  osteneala  şi  jertfa,  ca 
şi  pentru  înalta  distincţie  pe  care  i-a  acordat-o.  La  fel  a  adus  cuvenitele  mulţu¬ 
miri  şi  credincioşilor. 

Voivozi-Cuzap.  Duminică,  23  octombrie  1988,  la  invitaţia  credincioşilor  din 
parohia  Voivozi-Cuzap,  prot.  Marghita  şi  a  harnicului  lor  păstor  sufletesc,  preotul 
Alexandru  Buta,  de  a  le  sfinţi  biserica  cea  nouă,  împodobită  în  ultimii  ani  cu  o 
frumoasă  pictură,  P.  S.  Episcop  Vasile  a  răspuns  cu  multă  bucurie,  venind  în 
mijlocul  lor  şi  le-a  oficiat  slujba  solicitată.  Credincioşii  localnici  şi  cei  din  vestitul 
bazin  minier  carbonifer  de  aici,  într-un  număr  neînchipuit  de  mare,  au  urmărit 
şi  ascultat  cu  multă  evlavie  impresionanta  slujbă  a  sfinţirii  bisericii  şi  apoi  a 
Sf.  Liturghii,  săvîrşite  de  ierarh  cu  un  mare  sobor  de  preoţi  şi  diaconi. 

începutul  zidirii  acestei  biserici,  cu  hramul  „Sf.  Trei  Ierarhi  Vasile,  Grigore 
şi  Ioan44,  s-a  făcut  în  anul  1956,  sub  păstorirea  vrednicului  preot  Grigore  Pădurice, 
cînd  s-a  turnat  fundaţia  de  beton  şi  s-au  ridicat  zidurile  cam  la  un  metru  înăl¬ 
ţime.  Lucrările  s-au  reluat  abia  în  anul  1970,  sub  păstorirea  preotului  Nicolae 
Nedelcu,  reuşind  să  fie  pusă  sub  acoperiş.  In  anul  1983,  venind  la  conducerea  pa¬ 
rohiei  vrednicul  preot  Alexandru  Buta  (transferat  de  la  parohia  Sălard),  ajutat  cu 
multă  tragere  de  inimă  de  membrii  Consiliului  şi  Comitetului  parohial  şi  prin 
marea  jertfelnicie  a  credincioşilor  a  continuat  lucrările  de  finisare.  In  exterior, 
s-au  tencuit  zidurile,  s-a  vopsit  tabla  de  pe  acoperiş,  s-a  împrejmuit  cu  gard  şi 
s-au  turnat  trotuare.  In  interior,  s-a  tencuit  şi  s-a  împodobit  cu  pictură,  executată 

in  frescă  de  pictorul  Nieolae  Radu  din  Bucureşti,  a  fost  înzestrată  cu  un  frumos 
iconostas  şi  cu  mobilierul  necesar  din  lemn  sculptat,  s-a  pardosit  cu  parchet,  iar 
pereţii,  la  bază,  au  fost  căptuşiţi  cu  lambriuri.  De  asemenea,  a  fost  înzestrată  cu 
toate  cele  necesare  cultului  divin. 

In  cadrul  Sf.  Liturghii,  diaconul  Cristea  Voinescu  Ioan,  absolvent  de  seminar, 
a  fost  hirotonit  întru  preot  pe  seama  parohiei  Cozla,  prot.  Zalău.  Predica  zilei 
a  fost  ţinută  de  părintele  consilier  eparhial  Vasile  Sabâu.  Preotul-paroh  Alexan¬ 
dru  Buta,  pentru  zelul  pastoral  şi  pentru  ducerea  la  bun  sfîrşit  a  lucrărilor  de 
terminare  a  bisericii  de  aici,  a  fost  distins  cu  înaltul  rang  de  iconom-stavrofor, 
întru  care  a  fost  şi  hirotesit.  Tot  aici,  a  fost  distins  cu  rangul  de  iconom  preotul 
Gavril  Lazăr  de  la  parohia  Burzuc.  prot.  Marghita,  pentru  marile  lucrări  de  reno¬ 
vare  exterioară  şi  interioară  a  bisericii  parohiale,  împodobită  cu  o  frumoasă  pic¬ 
tură  în  frescă. 

După  apolis,  părintele  prot.  Aurel  Pop  l-a  bineventat  pe  ierarh,  iar  preotul- 
paroh  a  făcut  raport  despre  starea  religioasă  a  credincioşilor  şi  dare  de  seamă/ 
asupra  lucrărilor  efectuate,  aducînd  mulţumiri  celor  îndreptăţiţi. 

In  cuvîntul  de  învăţătură,  P.  S.  Episcop  Vasile  a  vorbit,  între  altele,  despre 
însemnătatea  Bisericii  Ortodoxe  în  viaţa  poporului  român,  arătind,  pe  lîngă  rolul 
şi  rostul  ei  strict  religios  şi  moral,  şi  pe  acela  cultural  şi  naţional  de-a  lungul 
istoriei  poporului  nostru,  mai  ales  în  Transilvania.  Aducîndu-le  credincioşilor  (în 
majoritate  mineri)  şi  preotului  lor,  ca  şi  membrilor  Consiliului  şi  Comitetului 
parohial,  binemeritate  cuvinte  de  laudă  şi  apreciere  pentru  exemplara  lor  jertfel- 
nicie  şi  strădanie  întru  înălţarea  şi  împodobirea  cu  pictură  a  sfîntului  lor  locaş, 
a  inmînat  membrilor  Consiliului  parohial  scrisori  arhiereşti  de  apreciere.  In 
încheiere,  i-a  îndemnat  pe  cei  de  faţă  să  fie  în  continuare  buni  fii  ai  Bisericii 
Ortodoxe  Române  şi  cetăţeni  devotaţi  ai  patriei  noastre  dragi,  să  muncească  cu 
rîvnă  la  strîngerea  recoltei  de  pe  ogoare  şi  în  adîncurile  pămintului  pentru  extra¬ 
gerea  aurului  negru,  spre  a  fi  şi  de  aci  înainte  mereu  fruntaşi. 

CoTund.  Intr-o  frumoasă  zi  de  toamnă,  duminică,  30  octombrie  1988,  P.  S. 
Episcop  Vasile  a  poposit  în  mijlocul  bunilor  credincioşi  din  parohia  Corund ,  prot. 
Cărei,  cu  care  prilej  —  înconjurat  de  un  sobor  de  18  preoţi  şi  3  diaconi,  de  faţă 
cu  un  foarte  mare  număr  de  credincioşi  localnici  şi  din  jur  —  a  sâvîrşit  slujba 
de  binecuvîntare  a  bisericii  parohiale,  în  urma  terminării  lucrărilor  de  împodo¬ 
bire  a  ei  cu  o  foarte  frumoasă  şi  reuşită  pictură  în  frescă. 

Biserica,  avînd  hramul  „Sf.  Arh.  Mihail  şi  Gavriil“,  s-a  zidit  din  temelie 
intre  anii  1948  şi  1974,  în  timpul  păstoririi  vrednicului  preot  Andrei  Blaga,  care 
cu  prilejul  sfinţirii  bisericii  de  către  P.  S.  Episcop  Vasile  al  Oradiei,  în  anul  1975, 
de  Praznicul  Pogorîrii  Sf.  Duh,  a  fost  distins  cu  rangul  de  iconom-stavrofor.  Sub 
tînărul  şi  vrednicul  său  urmaş,  preotul  Traian  Nicoară,  prin  jertfelnicia  aceloraşi 
buni  credincioşi  şi  cu  sprijinul  membrilor  Consiliului  şi  Comitetului  parohial,  i 
s-au  făcut,  între  1978 — 1988,  mari  lucrări  de  înfrumuseţare  interioară,  prin  îmbră- 
carea  pereţilor  şi  bolţii  cu  o  foarte  frumoasă  pictură,  executată  în  frescă  (1985 — 
1988)  de  pictorul  prof.  univ.  Petre  Achiţenie  din  Bucureşti.  De  asemenea,  s-a 
vopsit  tabla  de  pe  acoperiş,  s-a  împrejmuit  curtea  bisericii  cu  gard  din  prefabri¬ 
cate  de  beton  şi  s-a  turnat  în  jurul  zidurilor,  pentru  protejare,  un  trotuar  de 
beton.  Tot  în  această  perioadă  s-a  restaurat  şi  biserica  de  lemn,  ce  datează  din 
anul  1723,  şi  care  se  găseşte  în  imediata  apropiere  a  bisericii  celei  noi. 

După  slujba  de  binecuvîntare,  s-a  oficiat  Sf.  Liturghie,  răspunsurile  fiind 
date  de  mulţimea  credincioşilor.  Predica  zilei  a  fost  rostită  de  părintele  vicar 
eparhial  Augustin  Lucian.  Licenţiatul  în  teologie  Mance  Ioan  a  fost  hirotonit 
întru  diacon.  Pentru  merituoasă  activitate  pastorală  şi  pentru  împodobirea  bise¬ 
ricii  cu  pictură,  preotul-paroh  Traian  Nicoară  a  fost  distins  cu  rangul  de  ico¬ 
nom-stavrofor,  primind  şi  hirotesia  în  acest  grad. 

După  apolisul  Sf.  Liturghii,  părintele  prot.  Costache  Mirea,  după  ce  a  citit 
hrisovul,  a  urat  bun  venit  P.  S.  Sale,  iar  preotul-paroh  a  făcut  dare  de  seamă 
asupra  lucrărilor  efectuate,  mulţumind  călduros  celor  îndreptăţiţi.  Apoi  preotul 
reformat  din  localitatea  vecină,  Bogdan,  a  adus,  în  spirit  ecumenist,  salutul  său 
şi  al  credincioşilor  săi,  spunînd  că  prezenţa  sa  la  această  sărbătoare  a  bisericii 
ortodoxe  române  din  Corund  dovedeşte  că  mergem  spre  ţelul  dorit  de  Mîntuitorul 
Hristos  „ca  toţi  să  fie  una“.  P.  S.  Sa  i-a  mulţumit  călduros,  subliniind  că  înfră- 

ţirea  este  o  urmare  firească  a  faptului  că  toţi  sîntem  fii  ai  aceluiaşi  Părinte 
ceresc  şi  cetăţeni  împreună-muncitori  ai  aceleiaşi  scumpe  patrii,  Republica  Socia¬ 
listă  România. 

S-a  dat  apoi  citire  scrisorii  arhiereşti  de  apreciere,  adresată  credincioşilor, 
membrilor  Consiliului  şi  Comitetului  parohial,  precum  şi  preotului  lor,  din  care 
li  s-a  înmînat  cîte  un  exemplar  consilierilor  parohiali. 

In  cuvîntul  de  învăţătură,  ierarhul,  arătîndu-şi  admiraţia  pentru  monumen¬ 
talitatea  arhitecturală  şi  picturală  a  bisericii  de  aici,  o  adevărată  catedrală,  demnă 
de  orice  mare  oraş,  a  vorbit  despre  însemnătatea,  necesitatea  şi  roadele  duhov¬ 
niceşti  ale  pictării  bisericilor  noastre  ortodoxe,  iar  aici,  în  părţile  noastre,  picta¬ 
rea  bisericilor  după  chipul  celor  din  Moldova  şi  Muntenia  constituie  şi  o  întă¬ 
rire  a  unificării  bisericeşti  pe  întreaga  suprafaţă  a  ţării.  Felicitîndu-i  pe  credin¬ 
cioşi  şi  pe  preot,  ca  şi  pe  pictor,  pentru  minunatele  realizări,  îi  îndeamnă  să  fie 
în  continuare  fideli  Bisericii  Ortodoxe  Române,  precum  şi  buni  cetăţeni  ai  Patriei 
române,  şi  totodată  să  trăiască  în  bune  relaţii  cu  credincioşii  celorlalte  culte 
recunoscute  de  legile  ţârii  şi  cu  cetăţenii  de  altă  naţionalitate. 

Sudurău.  In  duminica  a  5-a  după  Rusalii,  la  3  iulie  1988,  s-a  săvîrşit  de 
către  părintele  consilier  eparhial  Vasile  Sabău,  ca  delegat  chiriarhal,  slujba  de 
binecuvîntare  a  bisericii  din  parohia  Sudurău,  prot.  Cărei,  în  urma  lucrărilor  de 
înnoire  exterioară  (retencuire,  vopsitul  acoperişului  şi  împrejmuirea  cu  gard  nou) 
şi  interioară  (retencuire,  zugrăveală  nouă),  lucrări  efectuate  între  anii  1986 — 1988 
prin  vrednicia  preotului  Ilie  Popa,  sprijinit  de  membrii  Consiliului  şi  Comitetului 
parohial  şi  mai  ales  prin  jertfelnicia  credincioşilor.  Biserica,  avînd  hramul  „Sf. 
Arh.  Mihail  şi  Gavriil“,  a  fost  zidită  în  anul  1841  şi  sfinţită  la  scurt  timp  după  înăl¬ 
ţarea  ei. 

După  cuvîntul  ocazional  al  părintelui  prot.  Costache  Mirea  şi  cel  al  preotului- 
paroh,  părintele  consilier  eparhial  Vasile  Sabău  a  rostit  predica  zilei,  în  cadrul 
căreia  a  transmis  credincioşilor  şi  preotului-paroh  arhiereşti  binecuvîntări,  rugînd 
pe  bunul  Dumnezeu  să  le  răsplătească  după  a  sa  nemărginită  iubire  de  oameni. 
Totodată  a  exprimat  regretul  P.  S.  Sale  că  n-a  putut  veni  personal  să  le  bine- 
cuvinteze  roadele  jertfelniciei  şi  credinţei  lor,  dar  îi  încredinţează  de  părinteasca 
sa  dragoste  şi  le  făgăduieşte  că  la  un  bun  prilej  va  veni  să  se  roage  împreună 
cu  ei 

Conferinţe  pastoral-misionare 

între  19  şi  24  septembrie  1988,  s-au  desfăşurat,  la  sediile  celor  şapte  proto¬ 
popiate  din  Eparhie,  lucrările  conferinţelor  pastoral-misionare  ale  preoţimii,  avînd 
ca  temă:  Rolul  cîntârii  în  comun  pentru  promovarea  şi  păstrarea  unităţii  reli¬ 
gioase  a  parohiei .  Lucrările  au  fost  deschise  printr-un  amplu  cuvînt  al  chiri ar- 
hului,  care  a  arătat  importanţa  şi  rolul  cîntării  în  comun  în  cadrul  vieţii  bise¬ 
riceşti  în  parohii.  „Cultul  este  mărgăritarul  de  mare  preţ  al  Bisericii  noastre  — 
a  spus  P.  S.  Sa  —  şi  reprezintă  inima  vieţii  religioase,  ce  pulsează  autentica  trăire 
creştină  în  Sufletul  credincioşilor  noştri.  Tocmai  de  aceea  este  atît  de  necesar  ca 
slujbele  noastre  bisericeşti  să  se  săvîrşească  prin  participarea  integrală  a  tuturor 
credincioşilor.  Cultul  ortodox  are  o  valoare  sacramentală,  mijlocind  întîlnirea  şi 
comuniunea  noastră  cu  Dumnezeu.  Or,  această  întîlnire  şi  comuniune  trebuie  să 
fie  comunitară,  ecleziologică.  Se  cere  revitalizarea  tradiţiilor  cultice  ale  Bisericii 
primare  şi  patristice,  cînd  dogma  a  luat  forma  expresiilor  liturgice,  cultice, 
devenind  stîlp  de  convertire,  apărare,  susţinere  şi  întărire  a  dreptei  credinţe.  Aşa 
s-a  format  linia  de  aur  a  Bisericii  creştine.  Rolul  conferinţei  noastre  este  toc¬ 
mai  acesta  de  a  ne  determina  să  sâvîrşim  în  aşa  fel  sfintele  slujbe  încît  partici¬ 
parea  credincioşilor  să  fie  rit  mai  deplină14. 

In  cuvîntul  delegaţilor  eparhiali,  s-au  făcut  aprecieri  asupra  muzicii  şi  cân¬ 
tării  bisericeşti,  arătînd  că  aceasta  este  haina  de  nuntă  a  slujbelor  noastre,  catali¬ 
zatorul  sufletesc  şi  fermentul  vieţii  religioase  a  creştinilor.  Bogăţia,  frumuseţea, 
varietatea  şi  adîncimea  ei  au  darul  de  a  atrage,  a  uni,  a  armoniza  sufleteşte,  a 
înfrăţi,  a  reconverti,  a  întări  în  dreapta  credinţă  şi  a  ataşa  de  biserică  pe  credin¬ 
cioşi.  Cîntarea  în  comun  este  un  factor  deosebit  de  important  al  misiunii  interne 

bisericeşti,  este  o  hrană  spirituală  pe  care  Biserica  o  dă  fiilor  ei.  Totodată,  prin 
ea  se  împărtăşeşte  intr-un  mod  cît  se  poate  de  adecvat  întreaga  învăţătură  de 
credinţă. 

Referatele,  foarte  bine  întocmite,  au  fost  susţinute  de  următorii  preoţi:  Roman 
Pintea  (Oradea-Velenţa)  şi  Dumitru  Popovici  (Oradea-Centrală)  la  prot.  Oradea, 
Gavril  Popa  (Lunca)  la  prot.  Beiuş,  Cornel  Negrean  (Mihai  Viteazul)  la  prot. 
Marghita,  Vasile  Răzoreanu  (Botiz)  la  prot.  Satu  Mare,  Gheorghe  Opriş  (Cărei  II) 
la  prot.  Cărei,  Gheorghe  Longodor  (Jibou)  la  prot.  Zalău  şi  Vasile  Teieru  (Drighiu) 
la  prot.  Şimleu. 

Pe  marginea  referatelor,  au  luat  cuvîntul  un  număr  de  55  de  preoţi:  la  Ora¬ 
dea  —  9,  Beiuş  —  9,  Marghita  —  5,  Satu  Mare  —  8,  Cărei  —  11,  Zalău  —  7, 
Şimleu  —  6. 

Vorbitorii  au  adus  multiple  consideraţii,  în  special  de  ordin  practic,  apli¬ 
cativ,  asupra  modalităţilor  în  care  acţionează  în  parohii  pentru  susţinerea  şi 
generalizarea  cintârii  în  comun.  Evidenţiindu-se  substraturile  puterii  sufleteşti 
ale  muzicii  bisericeşti  şi  ale  cîntârii  în  comun,  s-a  pornit  de  la  premisa  că  pentru 
a  putea  să  facă  pe  alţii  să  vibreze,  necondiţionat  trebuie  ca  preotul  însuşi  să 
vibreze  mai  intîi,  să  transmită  credincioşilor  propria  tărie  sufletească,  care  este 
primul  ton  ce  va  favoriza  comuniunea  participării  la  sfintele  slujbe. 

S-a  pus  apoi  problema  calităţii,  corectitudinii  şi  ierarhiei  cîntărilor  biseri¬ 
ceşti,  precum  şi  a  selecţiei  celor  care  nu  fac  parte  propriu-zis  din  cult,  aspecte  ce 
concură  la  împlinirea  optimă  a  menirii  lor,  aceea  de  a  înălţa  sufleteşte  pe  credin¬ 
cioşi,  astfel  încît  graiul  cîntării  în  comun  să  devină  graiul  sufletelor  tuturor  celor 
ce  cîntâ  „cu  o  gură  şi  cu  o  inimă4*.  „Prin  cult  urcăm  pe  Tabor  pe  treptele  cîntâ¬ 
rii  în  comun4*  —  a  spus  expresiv  unul  din  vorbitori. 

O  atenţie  deosebită  trebuie  să  se  acorde  stranei  bisericeşti  şi  cîntăreţilor, 
care  sînt  mina  dreaptă  şi  ajutorul  cel  mai  de  seamă  al  preotului  în  realizarea 
cîntârii  în  comun.  Aceştia  se  vor  pune  la  unison  cu  cerinţele  participării  tuturor 
credincioşilor,  prin  cîntare,  la  cultul  divin,  conducînd  cu  pricepere  şi  cu  căldură 
cintările  şi  răspunsurile  la  sfintele  slujbe.  Ei  vor  fi  instruiţi  şi  îndrumaţi  periodic, 
preotul  păstrind  o  strînsă  legătură  sufletească  cu  aceştia,  îngrijindu-se  totodată 
din  vreme  de  schimbul  de  mîine  al  stranei  bisericeşti. 

S-au  făcut  referiri  pe  larg  asupra  modului  de  pregătire  a  credincioşilor  pen¬ 
tru  cîntarea  în  comun,  prin  învăţarea  corectă  a  cîntărilor,  începînd  cu  cele  de  la 
Sf.  Liturghie,  apoi  cele  de  la  Vecernie,  Utrenie,  Sf.  Taine  şi  ierurgii,  pricesne  şi 
colinde,  fâcînd  această  ierarhizare  potrivit  însemnătăţii  lor  pentru  viaţa  creştină 
Pricesnele  şi  cîntârile  pioase  vor  fi  selectate  riguros,  pentru  a  nu  se  strecura  unele 
cîntări  străine  prin  muzica  şi  textul  lor  de  duhul  curat  al  Ortodoxiei. 

In  cadrul  lucrărilor,  la  cuvînt,  s-au  pus  întrebări  şi  s-au  cerut  lămuriri  şi 
îndrumări,  la  care  au  răspuns  Chiriarhul  şi  delegatul  eparhial. 

După  formularea  unor  concluzii  generale  asupra  temei  şi  a  unor  aprecieri 
asupra  referatelor,  precum  şi  asupra  modului  în  care  s-au  desfăşurat  lucrările 
conferinţelor  de  către  delegatul  eparhial,  Arhipăstorul  a  adus  mulţumiri  celor  pre¬ 
zenţi  pentru  aportul  pe  care  l-au  adus  la  aceste  dezbateri  deosebit  de  fructuoase, 
unde  implicarea  celor  care  au  vorbit  a  dovedit  interesul  şi  responsabilitatea  cu  care 
preoţimea,  în  majoritatea  ei  formată  din  slujitori  tineri,  în  plin  avînt  al  muncii 
pastorale,  priveşte  problema  muzicii  bisericeşti  şi  a  cîntării  în  comun,  acţionînd 
pentru  realizări  şi  înnoiri  merituoase  în  direcţia  participării  active  a  tuturor  cre¬ 
dincioşilor  la  viaţa  liturgică  a  Bisericii.  Aceasta  înseamnă  —  a  apreciat  P.  S.  Sa  — 
că  au  înţeles  locul  important  al  culturii  în  cadrul  misiunii  preoţeşti. 

Apoi  ierarhul  a  vorbit  pe  larg  despre  rolul  misionar  al  cultului  şi  cîntării  în 
comun,  subliniind  că  aceşti  factori  oferă  mijloacele  cele  mai  adecvate  sufletului 
pentru  păstrarea  şi  întărirea  dreptei  credinţe,  pentru  închegarea  coeziunii  spirituale 
a  tuturor  credincioşilor  şi  pentru  permanentizarea  ataşamentului  lor  faţă  de  sfînta 
maică  Biserică. 

„Acolo  unde  toţi  credincioşii  cîntă  la  sfintele  slujbe  —  a  spus  Prea  Sfinţia  Sa 
—  e  semn  că  este  o  parohie  vie  şi  unitară,  în  care  orice  încercări  ale  prozelitis¬ 
mului  sectar  de  a  se  infiltra  vor  fi  zadarnice.  Cîntarea  în  comun  oferă  o  bogată 
hrană  duhovnicească,  deschizînd  inimile  credincioşilor  spre  Dumnezeu,  într-un  mod 
atît  de  propriu  spiritualităţii  ortodoxe.  Căci  Ortodoxia  este  o  sinteză  a  modului 

de  trăire  religioasă  prin  cultul  divin,  ce  realizează  comuniunea  între  credincioşi. 
Cîntarea  în  comun  aduce  armonia  spirituală  dintre  noi  şi  Părintele  ceresc,  precum 
şi  armonia  dintre  noi  întreolaltă,  astfel  încît  putem  spune,  parafrazînd  cuvintele 
Sf.  Scripturi:  „Cît  este  de  bine  şi  cît  e  de  frumos  cînd  cîntă  fraţii  împreună!** 

Prea  Sfinţia  Sa  a  îndrumat  să  se  fructifice  la  modul  general  experienţele  din 
unele  părţi  ale  săvîrşirii  în  comun  de  către  mai  mulţi  preoţi  învecinaţi  a  unor 
slujbe,  cum  ar  fi  Vecernia,  Maslul  de  obşte,  Cununii,  înmormîntări  etc.,  în  cadrul 
cărora  prin  predici,  cateheze  şi  promovarea  cîntării  în  comun  să  se  întărească  şi 
să  se  învioreze  viaţa  religios-morală  şi  unitatea  sufletească  a  credincioşilor  în 
fiecare  parohie. 

La  sfîrşitul  conferinţelor,  P.  C.  Protopopi  au  mulţumit  cu  căldură  Prea  Sfin¬ 
ţitului  Episcop  Vasile  pentru  dragostea  părintească  cu  care  tonifică  de  fiecare 
dată  preoţimea  şi  o  cîştigă  spre  noi  imbolduri  de  autentică  slujire,  pentru  învăţă¬ 
mintele  şi  îndrumările  atît  de  înrîuritoare  pe  care  P.  S.  Sa  le  seamănă  cu  dărnicie 
şi  nădejde  de  bune  roade  în  ogoare  primitoare,  asigurînd  în  numele  tuturor  păsto¬ 
rilor  de  suflete  că  fiecare  se  va  osîrdui  să  le  sporească  cu  îmbelşugare  la  bună 
vreme. 

Prot.  Dorel  Octavian  Rusu 

Din  viaţa  patriei 


Dezvoltarea  armonioasă  şi  echilibrată  economico-socială 

a  tuturor  judeţelor  ţării 

—  In  perioada  după  reorganizarea  teritorial-administrativâ  a  ţării  au  fost 
create  aproape  2000  întreprinderi  amplasate  în  centrele  vechi  şi  peste  180  platforme 
industriale,  odată  cu  dezvoltarea  şi  modernizarea  celor  existente;  au  fost  create 
în  fiecare  judeţ,  cel  puţin  4 — 5  centre  industriale. 

—  In  ţara  noastră  s-a  realizat  un  vast  program  de  investiţii  care  reprezintă 
peste  4100  miliarde  lei. 

—  Orientarea  cu  precădere  a  investiţiilor  pentru  dezvoltarea  industriei  în 
judeţele  rămase  în  urmă  a  dus  la  creşteri  mari  în  dezvoltarea  industriei  în  jude¬ 
ţele  Bistriţa-Năsăud  şi  Mehedinţi  de  14  ori,  Covasna,  Giurgiu  şi  Vîlcea  de  13  ori, 
Gorj,  Sălaj  şi  Tulcea  de  10  ori,  Alba,  Călăraşi  şi  Vaslui  de  peste  7  ori. 

—  în  judeţele  în  care  industria  construcţiilor  de  maşini  era  aproape  inexis¬ 
tentă  sau  foarte  puţin  dezvoltată,  ponderea  acesteia  a  înregistrat  o  creştere  însem¬ 
nată:  de  la  2,8  la  sută  la  30,4  la  sută  în  judeţul  Bistriţa-Năsăud,  de  la  2  la  sută  la 
34,3  la  sută  în  judeţul  Teleorman. 

—  In  1968  anul  reorganizării  administrativ-teritoriale,  numai  6  judeţe  reali¬ 
zau  o  producţie  industrială,  agricolă  şi  din  celelalte  sectoare  de  activitate  în  valoare 
între  40,1 — 60  miliarde  lei;  doar  un  singur  judeţ  depăşea  limita  de  60  miliarde  lei; 
în  1987  numai  un  singur  judeţ  mai  realiza  un  volum  de  activitate  economică  între 
40.1 — 60  miliarde  lei,  în  timp  ce  25  de  judeţe  realizau  un  volum  de  activităţi  eco¬ 
nomice  între  60.1 — 100  de  miliarde  lei,  iar  15  judeţe  depăşeau  100  miliarde  lei. 

—  Sînt  semnificative  cîteva  comparaţii  cu  trecutul:  judeţul  Mehedinţi,  de 
exemplu,  realizează,  singur,  într-un  an,  o  producţie  industrială  mai  mare  decît  cea 
obţinută  în  1965  în  întreaga  Oltenie,  iar  judeţul  Iaşi  —  o  producţie  industrială 
mai  mare  decît  întreaga  Moldovă.  Cît  priveşte  producţia  judeţului  Galaţi,  aceasta 
este  acum  mai  mare  decît  producţia  realizată  în  anul  1965  de  Moldova,  Oltenia 
şi  Dobrogea  la  un  loc. 

—  Astăzi  producţia  industrială  a  ţării  este  de  128  ori  mai  mare  în  comparaţie 
cu  anul  1945.  S-au  creat  noi  ramuri  moderne.  Industria  chimică  a  crescut  de  1300 
de  ori.  Producţia  de  oţel  a  crescut  de  120  de  ori,  construcţia  de  maşini  de  500  de 
ori.  S-au  dezvoltat  puternic  industriile  uşoară,  alimentară,  a  bunurilor  de  consum. 

—  Avuţia  naţională  acumulată  a  ajuns  la  5100  miliarde  lei,  iar  fondurile  fixe 
productive  la  circa  2500  miliarde  lei.  Venitul  naţional  a  crescut  de  peste  36  de  ori, 
iar  fondurile  de  retribuţie  generală  de  circa  75  de  ori  faţă  de  anul  1945. 

—  S-au  dezvoltat  puternic,  transporturile,  construcţiile,  serviciile,  celelalte  sec¬ 
toare  de  activitate. 

O  puternică  dezvoltare  a  cunoscut  activitatea  de  cercetare  ştiinţifică;  s-a 
generalizat  învăţămîntul  de  10  ani,  iar  aproape  80  la  sută  din  tineri  urmează  învă- 
ţămîntul  de  12  ani;  s-a  desfăşurat  o  intensă  activitate  culturală  de  ridicare  a 
nivelului  general  de  cunoştinţe  al  oamenilor  muncii,  s-a  dezvoltat  puternic  siste¬ 
mul  de  sănătate. 

—  Pe  baza  dezvoltării  puternice  a  forţelor  de  producţie  s-a  realizat  un  uriaş 
program  de  construcţii  social-culturale;  numai  în  ultimii  23  de  ani  s-au  construit 
2,6  milioane  de  apartamente  din  fondurile  statului,  precum  şi  sute  de  mii  de 
locuinţe  din  fondurile  populaţiei. 

—  Toate  marile  obiective  industriale,  agrare,  social-culturale  şi  altele,  înăl¬ 
ţate  în  toate  judeţele  şi  zonele  ţării  au  asigurat  condiţii  pentru  adevărata  egalitate 
în  drepturi  între  toţi  cetăţenii  patriei  noastre,  fără  nici  o  deosebire. 

—  Din  totalul  populaţiei  active  de  peste  11  milioane,  circa  8  milioane  lucrează 
în  industrie  şi  alte  sectoare  de  activitate,  iar  peste  3  milioane  lucrează  în  agri¬ 
cultură  —  în  întreprinderile  agricole  de  stat  şi  cooperativele  agricole  de  producţie. 

—  Fondul  de  retribuire  a  crescut  în  ultimii  20  de  ani  de  aproape  6  ori  —  s-a 
mărit  de  la  circa  57  miliarde  lei  la  circa  315  miliarde  lei,  în  1988;  retribuţia  medie 
a  crescut  de  peste  3  ori,  iar  retribuţia  minimă  s-a  majorat  de  peste  3,3  ori. 

—  De  sistemul  de  pensii  beneficiază  peste  3  milioane  de  oameni,,  iar  circa 
5  milioane  de  copii  beneficiază  de  alocaţii. 

—  Continuarea  dezvoltării  armonioase  şi  echilibrate  a  tuturor  judeţelor  ţării 
rezultă  şi  din  faptul  că  planul  cincinal  actual  prevede  ca  pînă  în  anul  1990  să  se 
ajungă  în  fiecare  judeţ  la  un  volum  de  activitate  economică  de  cel  puţin  80.000 
lei  pe  locuitor,  iar  într-un  număr  de  29  de  judeţe  la  peste  100.000  lei  pe  locuitor. 

Pentru  sănătatea  mamei  şi  copilului 

—  Pentru  menţinerea  sănătăţii  mamei  şi  copilului  dispunem  azi  de  spitale 
şi  maternităţi  moderne  bine  dotate,  de  un  personal  medical  cu  o  înaltă  calificare. 
Unităţile  medicale  destinate  mamei  şi  copilului  dispun  de  peste  25.000  locuri  în  spi¬ 
tale  şi  secţii  de  obstretică-ginecologie  şi  aproximativ  38.000  paturi  în  unităţi  de 
pediatrie. 

—  Toate  cele  peste  3880  de  dispensare  medicale  existente  în  localităţile  ţării 
dispun  de  cabinete  de  specialitate  pentru  asistenţa  gratuită  a  copiilor. 

—  Peste  7000  de  medici,  21.000  surori  de  pediatrie  şi  circa  3800  surori  de  ocro¬ 
tire  îşi  consacră  activitatea  îngrijirii  copiilor. 

înconjuraţi  cu  o  caldă  dragoste  şi  grijă  părintească  copiii  patriei  noastre  se 
bucură  de  condiţii  optime  de  viaţă,  instruire  şi  educare.  Zeci  de  mii  de  grădiniţe, 
creşe  şi  şcoli,  cluburi,  terenuri  de  joacă  şi  sport,  tabere  şi  complexe  de  odihnă 
stau  astăzi  la  dispoziţia  copiilor. 

—  82.000  de  copii  sînt  îngrijiţi  în  creşe  iar  peste  836.000  de  copii  primesc  o 
atentă  educaţie  în  cele  peste  12.500  de  grădiniţe. 

Realizări  ale  tehnicii  româneşti 

—  Un  nou  produs  de  înaltă  tehnicitate  a  fost  produs  la  întreprinderea  „Elec- 
trotimiş"  din  Timişoara.  Este  vorba  de  o  maşină  de  sudat  prin  puncte  multiple 
destinată  industriei  de  autoturisme  şi  altor  ramuri  ale  economiei  noastre  naţionale. 
Din  gama  produselor  noi  ale  întreprinderii  mai  fac  parte  o  serie  de  maşini  de  pre¬ 
lucrat  metale  de  mare  duritate  prin  electroeroziune,  diferite  echipamente  de  meca¬ 
nică  fină,  electrotehnică,  electronică,  optică,  utilaje  de  automatizare  şi  robotizare, 
seturi  de  matriţe,  scule  şi  dispozitive,  alte  mijloace  tehnice  cu  performanţe  supe¬ 
rioare  destinate  dotării  unor  capacităţi  de  producţie  din  domeniile  de  vîrf  ale 
industriei. 

—  Întreprinderea  de  aparate  electronice  de  măsuri  industriale  din  Bucureşti 
produce  o  vastă  gamă  de  aparatură  prin  mijloace  tehnologice  moderne  astfel  că 
produsele  acestei  întreprinderi  satisfac  standardurile  de  calitate  şi  cerinţele  de 
competitivitate  pe  piaţa  internaţională;  între  aceste  produse  pot  fi  menţionate: 

—  Sistemul  de  măsurat  asistat  de  calculator  (TAC)  realizează  măsurători  ten- 
sometrice  în  cel  mult  100  de  puncte  pentru  determinarea  solicitărilor  în  diferite 
categorii  de  structuri. 

—  Testerul  identificator  şi  funcţional  pentru  circuite  integrale  digitale  TIC  900 
PLUS  este  destinat  atelierelor  de  proiectare,  secţiilor  de  producţie  a  echipamentelor 
electronice,  conţinînd  circuite  integrate  precum  şi  centrelor  de  depanare  a  acestor 
produse. 

—  Testoarele  funcţionale  dinamice  şi  portabile  cu  microprocesoare  Micro- 
test  901  şi  902  sînt  folosite  în  producţie  pentru  testarea  finală  a  aparatelor  şi  pla¬ 
chetelor,  sînt  uşor  manevrabile  şi  implică  cheltuieli  minime  de  producţie  şi  pentru 
întreţinere.  La  aceste  aparate  produse  de  întreprinderea  amintită  se  mai 
adaugă  osciloscoape  (10 — 100  MHz),  radiotelefoane,  fixe,  mobile  şi  portabile  (30 — 470 
MHz)  generatoare  de  semnal  de  joasă  şi  înaltă  frecvenţă,  generatoare  de  impul¬ 
suri,  multimetre  cu  analizator  de  semnătură  SAM  pentru  depanarea  aparaturii 
digitale  complexe  etc. 

BIBLIA  DE  LA  BUCUREŞTI,  1688—1988 


Anul  1988  e  un  an  în  care  se  rotunjesc  nişte  amintiri  istorice  scumpe  inimii 
fiecărui  român. 

Se  împlinesc  340  de  ani  de  la  traducerea  şi  tipărirea,  pentru  prima  oară 
integrală,  a  Noului  Testament  de  la  Alba  Iulia  —  Bâlgradul  de  odinioară  —  pe 
vremea  şi  prin  osteneala  mitropolitului  Simion  Ştefan,  ajutat  de  Silvestru,  fost 
egumen  la  Govora. 

Se  împlinesc  300  de  ani  de  la  urcarea  pe  tronul  Ţării  Româneşti  a  unuia  din 
cei  mai  iubiţi  dintre  domnitorii  noştri,  Constantin  Brîncoveanu,  intrat  în  folclor 
şi  aproape  rînduit  de  popor  printre  sfinţi,  pentru  cumplitul  sfîrşit  de  care  a  avut 
parte,  el  şi  cei  patru  coconi  ai  lui,  sub  securea  barbară  a  unui  sultan  călău.  In 
vremea  lui  a  fost  pace  în  ţară  mai  mult  de  un  sfert  de  veac,  în  toată  domnia  lui 
de  26  de  ani! 

Nu  prea  era  obişnuită  istoria  noastră  cu  un  asemenea  lung  răgaz  de  pace!  In 
acest  timp  a  înflorit,  ca  niciodată  pînă  atunci,  arta  şi  cultura,  şi  s-a  desâvîrşit 
stilul  brincovenesc  în  arhitectură,  rămas  pînă  astăzi  model  de  frumuseţe  românească. 

Se  împlinesc  300  de  ani  şi  de  la  moartea  lui  Şerban  Cantacuzino,  cel  care  a 
iniţiat  traducerea  şi  tipărirea  celei  dinţii  Biblii  complete  în  româneşte.  Implicit, 
se  împlinesc  aşadar,  şi  300  de  ani  de  la  apariţia  acestei  Biblii.  Asupra  acesteia  din 
urmă  ne  vom  opri  îndeosebi  în  cele  ce  urmează. 

*Se  mai  numeşte  Biblia  de  la  1688,  şi  Biblia  de  la  Bucureşti,  şi  Biblia  lui 
Şerban  Cantacuzino.  Toate  sînt  adevărate,  dar  în  istoria  Bisericii  şi  în  cultura  româ¬ 
nească  prevalează  din  ce  în  ce  mai  mult  denumirea  de  Biblia  de  la  Bucureşti. 
Cîteva  lucruri  se  cer  cu  necesitate  amintite  în  legătură  cu  ea,  cu  regretul  de  a  nu 
putea  spune  tot  ceea  ce  ar  trebui  să  spunem,  dacă  ne-ar  îngădui  spaţiul. 

1.  Biblia  de  la  Bucureşti  este  un  moment  de  culme  şi  de  răscruce  în  evoluţia 
limbii  române.  De  aceea  urmînd  pe  Iorga,  pe  Călinescu  şi  pe  alţi  mari  interpreţi 
şi  autori  de  sinteze  şi  orientări  în  istoria  dezvoltării  poporului  şi  a  culturii  române, 
ea  este  numită  astăzi  în  toate  Istoriile  literaturii,  Bisericii  şi  culturii  în  general, 
„monument  literar  fără  pereche*1  (Iorga).  „Ceea  ce  a  însemnat  Biblia  lui  Luther  pen¬ 
tru  limba  germană**  (Călinescu),  sau  versiunea  King  James  pentru  limba  engleză, 
aceea  a  însemnat  Biblia  de  la  Bucureşti  pentru  limba  română.  Aşa  era  epoca  în 
secolul  al  XVII-lea,  şi  tot  aşa  a  fost  şi  mai  înainte,  şi  va  mai  fi  şi  după  aceea,  că 
limba  ca  instrument  de  cultură  s-a  exprimat  şi  s-a  desăvîrşit  îndeosebi  prin  încer¬ 
carea  ei  în  traducerea  textelor  sacre.  Cine  cunoaşte  aceste  texte,  ştie  că  traducerea 
lor  nu  era  nici  simplă,  nici  uşoară. 

Evident,  nu  traducerile  ne-au  creat  limba.  Noi,  românii,  aveam  şi  pînă  la  ele 
doinele,  baladele,  colindele,  încărcate  de  metafore  de  mare  subtilitate  şi  frumu¬ 
seţe  născute  din  intilnirea  de  inimă  şi  de  minte  a  românului  cu  natura,  cu  cosmo¬ 
sul,  cu  şinele  şi  cu  destinul  său  şi  al  lumii.  Să  ne  aducem  aminte  numai  de  acel:  * 
„soarele  şi  luna  mi-au  ţinut  cununa**,  din  eterna  noastră  Mioriţa!  Dar  prin  tra¬ 
duceri,  care  înseamnă  comparaţie  şi  cu  alte  limbi,  graiul  îşi  exersează  capacitatea 
de  a  se  ridica  la  noi  posibilităţi  de  exprimare,  se  străduieşte  să  se  şlefuiască,  să 
găsească  în  el  însuşi  resurse  ca  să  poată  spune  totul,  şi  să  spună  frumos,  coherent, 
inteligibil. 

Pînă  şi  în  vremea  noastră  traducerile  obligă  la  descoperirea  unor  noi  valenţe 
ale  propriei  limbi.  Cu  atît  mai  mult  s-a  întîmplat  aceasta  în  vremurile  de  demult. 

A  putea  spune,  e  problemă  de  limbă.  A  putea  spune  frumos,  e  a  face  din  limbă, 
limbă  literară.  E  ceea  ce  va  reuşi  Biblia  de  la  Bucureşti,  şi  va  marca  astfel  începu¬ 
tul  literaturii  române  culte.  Nici  în  traducerile  din  secolul  nostru  ale  Bibliei  n-am 
găsit  expresii  mai  frumoase  pentru  unele  pasaje  —  şi  nu  puţine  —  decît  cele  din 
Biblia  de  la  Bucureşti.  Limba  română  a  dovedit  că  poate  fi  şi  ea  limbă  sacră! 

Primele  încercări  de  traducere  din  Biblie  au  fost  mai  vechi.  Fragmentele 
rotacizante  din  Maramureş  numite  convenţional  Codicele  Voroneţean,  Psaltirea 
Şcheiană,  Psaltirea  Voroneţeană,  Psaltirea  Hurmuzachi  ş.a.,  vin  din  secolele  XV, 
XVI  şi,  poate,  şi  mai  de  demult.  A  venit  apoi  Filip  Moldoveanu  la  Sibiu  (Tetraevan- 
ghelul  slavo-român,  1550)  şi  apoi,  masiv,  marele  diacon  cît  un  patriarh  ecumenic 
al  culturii,  Coresi,  la  Braşov,  cu  tot  ce  ştim  că  a  făcut  în  sec.  al  XVI-lea.  Şi  apoi 
fiul  său  Şerban,  şi  alt  diacon,  Marian  au  alcătuit  Palia  de  la  Orăştie  (1582),  adică 
Vechiul  Testament  incomplet,  dar  valoros  chiar  şi  numai  prin  cele  două  cărţi  pe 
care  le  traduc  şi  le  tipăresc,  se  pare,  în  Banat. 

Secolul  al  XVI-lea  provoacă  o  replică  viguroasă  din  partea  secolului  următor. 
V-am  înţeles,  par  a  zice  cei  din  secolul  al  XVII-lea.  Mulţam!  Vă  vom  urma.  Din 
multe  izvoare  s-a  născut  fluviul,  şi  fluviul  nu  mai  poate  fi  oprit.  Şi  a  urmat  Simion 
Ştefan  cu  întreg  Noul  Testament  (1648)  şi  cu  o  Psaltire,  (1651),  ambele  tipărite 
la  Bălgrad. 

Şi,  de  îndată,  fluviul  izvorît  din  Transilvania,  şi-a  îndreptat  un  mare  braţ 
spre  Moldova,  tăind  Carpaţii  Răsăriteni  cu  mare  uşurinţă.  Una  cu  Transilvania 
era  şi  Moldova.  Cum  era  şi  Banatul.  Românii  erau  peste  tot.  Fluviul  ducea  aceeaşi 
limbă,  spre  un  pămuit  cu  aceeaşi  limbă.  Nu  pătrundea  în  ţară  străină.  Era  pe 
vatra  lui.  Mitropolitul  Dosoftei  tipăreşte  două  Psaltiri,  prima  la  Iaşi  (1669),  iar  a 
doua  —  suprem  salt  de  calitate  —  o  traduce  în  versuri  (Uniev,  1673).  Se  naşte  ast¬ 
fel  cel  care  va  fi  considerat  „primul  poet  cult  român"  (G.  Ivaşcu,  Al.  Elian,  Eugen  * 
Barbu  ş.a.).  încă  o  Psaltire  mai  apare  tot  la  Iaşi  (1680). 

Limba  se  trezea  într-un  elan  abia  stăpînit  de  „a  se  revărsa  în  potop  nou  de 
cuvinte",  cum  va  zice  inspirat  Al.  Mateevici.  Un  alt  moldovean,  Spătarul  Nicolae 
Milescu,  traduce  în  acelaşi  secol  tot  Vechiul  Testament,  rămas  în  manuscris  şi,  din 
păcate,  pierdut.  Două  copii,  prelucrate  după  traducerea  lui,  au  ajuns  totuşi  pînă  la 
noi:  ms.  45  (Cluj-Napoca)  şi  ms.  4389  (Bucureşti). 

Şi  tot  atunci,  ca  printr-o  înţelegere  anume,  un  alt  braţ  al  fluviului  străbate 
Carpaţii  şi  spre  sud.  In  1683,  Teodosie  Veştemeanul  tipăreşte  o  Evanghelie  şi  un 
Apostol. 

Şi-apoi,  toate  braţele  se  varsă  dintr-odată  într-o  Mare  şi  alcătuiesc  împreună 
Biblia  de  la  Bucureşti,  Biblia  completă,  prima  Biblie  românească,  întreagă,  tipă¬ 
rită,  în  anul  1688. 

2.  Intre  specialiştii  care  conjugă  util  exigenţa  cu  imaginaţia,  există  mai  de 
mult  o  controversă  cu  privire  la  traducătorii  Bibliei  de  la  Bucureşti  Postfaţa 
indică  drept  traducători  pe  fraţii  Radu  şi  Şerban  Greceanu.  Mai  este  pomenit 
episcopul  grec  Gherman  de  Nisa,  şi  episcopul  Mitrofan  al  Huşilor,  viitor  al  Buzău¬ 
lui,  acesta  din  urmă  ca  tipograf  şi,  probabil  corector  deşi  rolul  său  nu  se  va  cu¬ 
noaşte  niciodată  exact,  pînă  cînd  nu  vom  şti  cu  precizie  ce  înţelegea  el  prin  preci¬ 
zarea  de  la  sfîrşit,  că  a  fost  „îndreptării  cuvintelor  româneşti  ostenitoriu!"  Şerban 
Cantacuzino,  iniţiatorul  lucrării,  spune  în  prefaţă  că  a  încredinţat  traducerea 
„despre  o  parte"  unor  dascăli  „cunoscători  foarte"  de  limbă  elinească  (Gherman 
de  Nisa  şi  alţii  „care  s-au  mai  întîmplat"),  iar  „despre  altă  parte,  unor  ai  noştri 
oameni  ai  locului". 

4 

Controversa  începe  de  aici:  cine  sînt  aceşti  „ai  noştri  oameni  ai  locului?" 
Numiţi  în  chip  expres,  sînt  doar  fraţii  Greceanu  şi  Mitrofan.  Atît.  Criticii  mai 
noi  cred  însă  că  Vechiul  Testament  din  Biblia  de  la  Bucureşti  e  cel  tradus  de 
Spătarul  Nicolae  Milescu,  iar  Noul  Testament,  cel  tradus  de  Simion  Ştefan.  Acesta 
din  urmă  nu  se  susţine  chiar  cu  tot  dinadinsul,  pentru  că  există  diferenţe  multe 
între  el  şi  cel  din  Biblia  de  la  Bucureşti.  Argumentul  principal  în  favoarea  utili¬ 
zării  traducerii  Vechiului  Testament  de  către  Milescu,  ar  fi  introducerea  în  Biblia 
de  la  Bucureşti  a  unui  tratat  bănuit  a  fi  a  lui  Iosif  Flavius,  sub  titlul:  „Pentru 
singurul  ţiitoriul  gînd",  tălmăcit  modern:  „Despre  raţiunea  dominantă",  text  care 

există  şi  în  traducerea  lui  Milescu.  Alt  argument  ar  fi  o  însemnare  a  mitropolitului 
Gheorghe  al  Moldovei  (1723 — 1730),  peste  vreo  35 — 40  de  ani  de  la  eveniment,  cum 
că  traducerea  lui  Milescu  „au  dat-o  şi  în  tipar  Şerban  Voievod  Cantacuzino44.  Pe. 
de  altă  parte  Nicolae  Iorga  credea  că  Stolnicul  Constantin  Cantacuzino  şi-a  avut  şi 
el  partea  lui  de  contribuţie,  ba  chiar  exagerează  pînă  la  a-1  crede  „adevăratul 
autor...  al  marei  intreprinderi44  (Ist.  Rom.  VI,  1938,  p.  366 — 367). 

Nu  vom  dezvolta  aici  argumentele  pro  şi  contra  ale  controversei.  Ea  poate 
fi  găsită,  pe  scurt,  în  cartea  noastră  „Dascăli  de  cuget  şi  simţire  românească44 
(1981,  p.  217 — 241).  Mirarea  noastră  pornea  acolo  de  la  faptul  că  în  afară  de  fraţii 
Greceanu,  nimeni  nu  mai  este  indicat  cu  numele  printre  traducători.  Şi  rămînem 
la  această  mirare,  pentru  că  nu  ne  îndoim  de  onestitatea  celor  care  au  patronat 
traducerea  şi  tipărirea:  domnitorul  Şerban  Cantacuzino,  patriarhul  Dositei  al  Ieru¬ 
salimului  care  scrie  una  din  prefeţe,  Teodosie  Veştemeanul,  Fraţii  Greceanu, 
Mitrofan  al  Huşilor  şi . . .  Constantin  Brîncoveanu.  Căci  o  parte  din  tiraj  s-a 
tipărit  sub  domnia  acestuia  din  urmă,  care  schimbă  şi  foaia  de  titlu,  adăugind  că 
traducerea  s-a  iniţiat  „sub  îndemnarea44  sa,  în  calitate  de  mare  Logofăt.  Constantin 
Brîncoveanu  era  prieten  cu  Nicolae  Milescu  şi  ar  fi  putut  repara  nedreptatea  pe 
care,  eventual,  i-ar  fi  făcut-o  Şerban  Cantacuzino  lui  Milescu,  pe  care  nu-1  prea 
avea  la  inimă,  dar  postfaţa  din  tirajul  Brîncoveanu  rămîne  neschimbată:  sînt  men¬ 
ţionaţi  ca  traducători  tot  numai  Fraţii  Greceanu.  Şi  să  nu  uităm:  Nicolae  Milescu 
trăia  încă.  Va  muri  în  anul  1708.  Ar  fi  avut  20  de  ani  la  îndemînă  ca  să  pro¬ 
testeze,  sau  să  spună  undeva  măcar  un  cuvînt  despre  contribuţia  lui.  Căci  nu  se 
poate  imagina  că  n-a  ştiut,  sau  că  n-a  văzut  Biblia  de  la  Bucureşti. 

Tragem  de  aici  concluzia  că  Fraţii  Greceanu  au  fost  traducătorii,  după  Biblia 
grecească  de  la  Frankfurt  (1597),  dar  aceasta  nu  exclude  faptul  de  a  fi  avut  în 
faţă  şi  toate  traducerile  anterioare,  parţiale,  ale  Bibliei,  cum  era  şi  firesc  şi  obli¬ 
gatoriu.  Toate  eforturile  anterioare  le-au  fost  folositoare,  dar  au  făcut  şi  multe 
îndreptări  acelor  texte.  Limba  română  exersată  în  secolele  anterioare  le-a  fost 
cunoscuta.  Ei  au  ales  din  ea  ceea  ce  era  actual,  au  menţinut,  au  corectat,  au  îmbu¬ 
nătăţit,  au  făcut  o  sinteză,  luînd  ca  bază,  cum  spun  toţi  specialiştii,  limba  din  spaţiul 
Bucureşti-Tîrgovişte,  socotind-o  cum  s-a  şi  dovedit,  pe  înţelesul  tuturor  românilor, 
de  pe  tot  spaţiul  etnic  şi  lingvistic  românesc. 

Noi  credem  că,  în  felul  acesta,  controversa  care  e  fără  ieşire,  fiindcă  argu¬ 
mentarea  se  bazează  mai  mult  pe  deducţii,  îşi  găseşte  cea  mai  dreaptă  şi  adevă¬ 
rată  soluţie. 

Biblia  de  la  Bucureşti  e  o  operă  de  elaborare,  dar  se  menţionează  cei  care  au 
operat  opţiunile  ultime  şi  au  finalizat  textul.  Cînd,  în  1936,  Gala  Galaction,  Patriarhul 
Nicodim  Munteanu  şi  prof.  Vasile  Radu  au  făcut  o  traducere  a  Bibliei,  aşa-zisa 
Biblie  Miron  (Cristea),  n-au  adăugat  printre  traducători  nici  pe  Fraţii  Greceanu, 
nici  pe  Milescu,  deşi  au  folosit  din  plin  şi  osteneala  lor,  şi  a  înaintaşilor  lor. 

3.  Biblia  de  la  Bucureşti  este,  aşadar,  o  sinteză  lingvistică  a  tuturor  paşilor 
făcuţi,  în  toate  cele  trei  provincii  româneşti,  de-a  lungul  veacurilor,  spre  desăvîr- 
şirea  limbii.  Toate  traducerile  anterioare,  parţiale,  au  fost  rîuri  spre  marele  fluviu 
şi  spre  Marea  cea  Mare.  De  aceea  această  Mare,  Biblia  de  la  Bucureşti,  a  fost 
destinată  „la  un  întreg  norod . . .  rumânilor  (muntenilor)  moldovenilor  şi  ungro- 
vlahilor  (transilvănenilor),  spre  limba  cea  de  moşie  a  locului44  (prefaţa  patriarhului 
Dositei).  Ni  se  pare  extrem  de  importantă,  şi  chiar  mai  mult,  emoţionantă,  această 
destinaţie  a  ei  către  un  „întreg  norod44,  şi  justificarea  faptului  prin  comunitatea 
„limbii  cea  de  moşie  a  locului44. 

Cînd  această  prefaţă  e  atribuită  lui  Constantin  Cantacuzino  (Iorga,  ş.a.),  ideea 
s-ar  putea  să  nu  fie  lipsită  de  temei.  Cărturarii  noştri  cei  mari  —  printre  ei  şi 
Stolnicul  —  au  ştiut  dintotdeauna  că  românii  de  pe  tot  spaţiul  lor  lingvistic  erau 
de  un  neam,  erau  un  singur  popor.  Acest  lucru  l-au  ştiut  desigur  absolut  toţi 
românii,  nu  numai  cărturarii  lor.  Cărturarii  au  fost  doar  cei  care  au  spus-o  în 
scris.  Ei  au  avut  însă  la  temelie  ştiinţa  lor,  simţirea  unui  întreg  popor  şi,  acest 
lucru  nu  trebuie  uitat  şi  limitat  doar  la  cîteva  conştiinţe  de  învăţaţi! 

4.  Prezenţa  în  Biblia  de  la  Bucureşti  a  tratatului  „Pentru  singurul  ţiitoriul 
gînd“  (Despre  raţiunea  dominantă),  socotit  un  comentar  la  Macabei  şi  plasat  chiar 
după  III  Macabei  la  încheierea  Vechiului  Testament,  e  importantă  din  multe  puncte 

de  vedere.  Virgil  Cândea  a  scris  o  carte  despre  aceasta  (1979).  Noi  vom  accentua 
două  lucruri. 

Mai  întîi  faptul  că  un  tratat  filozofic  şi-a  putut  găsi  loc  într-o  Biblie  româ¬ 
nească,  e  dovada  convergenţelor  creştinismului  ortodox  românesc  din  sec.  al 
XVII-lea  cu  umanismul  apusean,  şi  a  faptului  că  am  fost,  la  acea  vreme,  sensibili 
la  idei  înnoitoare,  cum  era  aceasta,  tradusă  dintr-o  Biblie  apuseană  (Frankfurt 
1597).  E  un  semn  de  deschidere  şi  de  dorinţă  de  sincronizare  cu  cultura  din  afara 
spaţiului  nostru. 

Evident,  nu  trebuie  să  mergem  atît  de  departe  şi  să  exagerăm,  încît  să  cre¬ 
dem  că  traducătorii  Bibliei  s-ar  fi  gîndit  la  un  umanism  de  tipul  aşa-zisului  ilu¬ 
minism  sau  luminism  de  mai  tîrziu,  deşi  şi  acesta  şi-a  avut  nuanţele  lui,  la  unele 
din  ele  clericii  noştri  aderînd  fără  rezerve,  ca  şi  cei  din  epoca  Bibliei  de  la  Bucu¬ 
reşti,  la  scara  lor.  (A  se  vedea  cartea  mea  despre  Lazăr-Leon  Asachi,  traducătorul 
Logicii  lui  Condillac).  Să  nu  uităm  că  tratatul  „Pentru  singurul  ţiitoriul  gînd"  era 
tradus  dintr-o  Biblie,  şi  că  era  un  comentariu  religios,  la  o  carte  religioasă,  un 
comentariu  etnico-filozofic  eliberat  de  interpretări  arbitrare  şi  înscris  în  canoa¬ 
nele  gîndirii  raţionale,  corecte.  Ceea  ce  e  foarte  mult!  Gîndul,  adică  raţiunea,  e 
decretată  stăpînitoarea  „patimilor4*,  a  afectelor,  şi  normă  de  reglementare  a  vieţii 
sufleteşti. 

In  al  doilea  rînd,  vom  accentua  faptul  că  la  acel  sfîrşit  de  secol  al  XVII-lea, 
limba  română  se  dovedeşte  aptă  pentru  receptarea  unei  astfel  de  lucrări,  cea  dinţii 
lucrare  filozofică  în  limba  română.  Limba  română  a  găsit  în  ea  însăşi  suficiente 
resurse  pentru  a  exprima  idei  înalte,  filozofice.  Nu  vor  fi  ele  întotdeauna  cele  mai 
potrivite  dar,  ceea  ce  e  important,  e  însăşi  îndrăzneala  de  a  purcede  la  o  astfel 
de  traducere.  Şi  nu  se  poate  spune  că  traducătorilor  le-au  lipsit  imaginaţia  şi  capa¬ 
citatea  de  a  manevra  astfel  cuvintele  cunoscute,  încît  să  redea  sensurile  noi,  uneori 
pline  de  savoare.  Cînd  ne  gîndim  însă  că  procesul  nu  va  fi  cu  totul  diferit  nici 
la  începutul  secolului  al  XlX-lea  (vezi  trad.  lui  Condillac,  la  care  ne-am  referit) 
deşi  evident  evoluat,  ne  vom  da  seama  cît  de  important  a  fost  acest  început  din 
secolul  al  XVII-lea! 


Biblia  de  la  Bucureşti  a  circulat  pe  tot  spaţiul  românesc,  de  îndată  ce  a 
apărut.  Ea  a  primit,  dar  a  şi  dat.  Şi  de  îndată  ce  a  apărut,  a  început  să  dea,  să 
fie  ea  însăşi  izvor.  A  răspîndit  limba  ei  în  toate  casele,  de  la  toate  altarele  şi  de 
pe  toate  amvoanele. 

Biblia  de  la  Bucureşti  a  uşurat  enorm  procesul  reintroducerii  limbii  române 
în  cultul  Bisericii  noastre  ortodoxe  române.  Ea  a  stimulat,  fără  îndoială,  şi  explo¬ 
zia  culturală  din  vremea  lui  Constantin  Brîncoveanu,  ai  cărei  exponenţi  principali 
au  fost  Antim  Ivireanul  şi  Stolnicul  Constantin  Cantacuzino. 

Biblia  de  la  Bucureşti  a  fost  carte  de  religie,  dar  a  fost  şi  carte  de  lectură 
şi,  mai  ales,  carte  de  conştiinţă.  Prin  ea,  s-a  trezit,  s-a  încălzit,  s-a  propagat,  s-a 
proiectat  într-o  speranţă  vie  spre  unitate,  credinţa  românilor  în  ei  înşişi  şi  în 
destinul  lor,  aceea  care  îi  va  aduna  într-o  zi  sub  un  cer  al  lor,  al  tuturor. 

Aceasta  s-a  şi  întîmplat,  acum  70  de  ani,  la  1  decembrie  1918  la  Alba  Iulia, 
cînd  se  încheia,  toamna  tîrziu  dar  se  încheia,  un  proces  început  în  primăvară, 
care  reunea  pe  toţi  românii  la  un  loc,  aşa  cum  mai  fuseseră  doar  într-un  trecut 
rămas  adînc  în  istorie,  dar  niciodată  uitat.  Această  uimitoare  ţinere  de  minte 
românească  s-a  alimentat  mereu  şi  din  graiul  comun  care,  în  Biblia  de  la  Bucureşti, 
se  rotunjea  pentru  totdeauna,  exprimîndu-i  pe  toţi,  vorbind  pentru  toţi  şi  che- 
mîndu-i  pe  toţi  în  jurul  ei,  ca  în  jurul  unui  foc  sacru,  veşnic  arzînd,  menit  să 
ţină  trează  „dulce  şi  frumoasă4*  pentru  veşnicie,  Limba  română! 


7  —  Mitropolia  Ardealului 


Dr.  ANTONIE  PLAMADEALA 
Mitropolitul  Ardealului 


98 


MITROPOLIA  ARDEALULUI 


BIBLIA  DE  LA  BUCUREŞTI  LA  A  300-A  ANIVERSARE 

1988  este,  printre  altele,  şi  important  an  aniversar  al  editării  cuvîntului  lui 
Dumnezeu  în  limba  română.  In  numărul  trecut  al  revistei  noastre  prezentam  noua 
ediţie  a  importantului  monument  bisericesc  şi  de  cultură  românească  pe  care-1 
constituie  Noul  Testament  de  la  Alba  Iulia  (Bălgrad,  1648).  La  40  de  ani  de  la 
apariţia  primei  ediţii  integrale  a  Noului  Testament  in  româneşte,  apărea  la  Bucu¬ 
reşti  Biblia  întreagă.  In  acest  an  se  împlinesc  trei  veacuri  de  la  această  primă 
ediţie  integrală  a  Sfintei  Scripturi  în  limba  română. 

Lucrarea,  numită  pe  scurt  Biblia  de  la  1688  sau  Biblia  lui  Şerbari  Cantacuzino, 
după  numele  domnitorului  care  a  patronat-o,  sau  Biblia  de  la  Bucureşti,  a  fost  reali¬ 
zată  prin  osteneala  învăţaţilor  Radu  şi  Şerban  Greceanu,  ajutaţi  de  episcopul 
Mitrofan,  care  însă  au  beneficiat  de  tot  ceea  ce  se  realizase  înaintea  lor  în  materie 
de  traducere  a  cuvîntului  dumnezeiesc  în  limba  română,  mai  ales  d.e  ediţia  de  la 
Bălgrad  a  Noului  Testament  şi  de  traducerea  netipârită  a  Vechiului  Testament 
datorată  spâtariîlui  moldovean  Nicolae  Milescu.  Reunind  rezultatele  ostenelilor 
unor  cărturari  din  toate  cele  trei  ţări  româneşti  de  atunci,  Biblia  de  la  Bucureşti 
constituie  şi  un  simbol  al  unităţii  tuturor  românilor. 

Biblia  de  la  Bucureşti  este  o  mare  reuşită  din  toate  punctele  de  vedere,  o 
monumentală  închegare  de  limbă  românească.  Rolul  ei  în  evoluţia  limbii  române 
a  fost  comparat,  pe  drept  cuvînt  cu  rolul  pe  care  l-au  avut  Biblia  lui  Luther  sau 
versiunea  King  James  pentru  limbile  germană  şi  engleză.  Prin  Noul  Testament 
de  la  1648  şi  prin  Biblia  de  la  1688  limba  română  s-a  afirmat  definitiv  ca  limbă 
literară  unitară  a  întregului  neam  românesc. 

In  întîmpinarea  jubileului  de  300  de  ani,  la  iniţiativa  adormitului  întru  feri¬ 
cire  Patriarhul  Iustin  Moisescu  (t  31  iulie  1986),  o  comisie  prezidată  de  actualul 
Patriarh  al  Bisericii  noastre,  Prea  Fericitul  Teoctist,  s-a  îngrijit  de  reeditarea 
Bibliei  de  la  Bucureşti.  Această  reeditare,  cu  facsimilele  originalului  şi  cu  text 
transliterat,  însoţite  de  o  valoroasă  prefaţă  a  Prea  Fericitului  Părinte  Patriarh 
Teoctist  şi  de  o  postfaţă  a  cunoscutului  om  de  cultură  prof.  dr.  docent  Ioan  C. 
Chiţimia  a  şi  fost  terminată,  punîndu-se  astfel  la  îndemîna  cercetătorilor,  a  tuturor 
iubitorilor  de  cultură,  a  preoţilor  şi  credincioşilor  noştri  această  carte  de  temelie  a 
neamului  românesc.  Vom  reveni  cu  o  prezentare  mai  pe  larg  a  acestei  noi  ediţii  a 
Bibliei  lui  Şerban  Cantacuzino.  In  cele  ce  urmează,  ne  vom  referi  la  cîteva  mani¬ 
festări  prilejuite  de  cea  de-a  300-a  aniversare  a  ei. 

Din  iniţiativa  Prea  Fericitului  Părinte  Patriarh  Teoctist,  s-au  organizat  în 
ţară  şi  în  străinătate  simpozioane  şi  sesiuni  de  comunicări  pe  tema  „Biblia  de  la 
Bucureşti1*. 

Un  important  Simpozion,  patronat  şi  condus  de  Prea  Fericirea  Sa,  a  avut  loc 
în  ziua  de  17  noiembrie'  1988  la  Institutul  Teologic  Universitar  din  Bucureşti.  Prea 
Fericitul  Teoctist  a  deschis  Simpozionul  cu  un  bogat  şi  frumos  cuvînt  asupra 
Bibliei  de  la  Bucureşti  şi  a  locului  şi  rolului  ei  în  cultura  noastră.  Au  urmat  o 
serie  de  valoroase  contribuţii,  şi  anume:  Prof.  dr.  I.  C.  Chiţimia,  Importanţa  Bibliei 
de  la  Bucureşti  pentru  spiritualitatea,  unitatea  şi  cultura  poporului  român;  Arhim. 
Bartolomeu  Anania,  Biblia  de  la  Bucureşti,  monument  de  limbă  teologică  şi  lite¬ 
rară  românească;  Pr.  prof.  dr.  Dumitru  Popescu,  rectorul  Institutului,  Dimensiunea 
ecumenică  a  Bibliei  de  la  Bucureşti  (citită,  în  absenţa  sa,  de  Pr.  prof.  dr.  Dumitru 
Radu);  Prof.  dr.  Alexandru  Elian,  Cultura  teologică  în  epoca  domnitorului  Constan¬ 
tin  Brîncoveanu;  şi  cercet.  şt.  Mihai  Moraru,  Prezentarea  ediţiei  jubiliare  a  Bibliei 
de  la  Bucureşti  (1988).  Au  luat  apoi  cuvîntul  Prof.  dr.  Zoe  Dumitrescu-Buşulenga, 
I.  P.  S.  Mitropolit  dr.  Nestor  Vornicescu  al  Olteniei,  Prof.  dr.  Sawas  Agouridis,  de 
la  Facultatea  de  Teologie  a  Universităţii  din  Atena,  Prof.  dr.  Pândele  Olteanu  şi 
P.  S.  Episcop  Emilian  al  Alba  luliei.  In  ansamblu,  Simpozionul  a  fost  o  reuşită 
manifestare  culturală  românească. 

•  . 

Un  Simpozion  pe  aceeaşi  temă  a  avut  loc  la  Centrul  ortodox  al  Patriarhiei 
Ecumenice  din  Geneva  (Elveţia),  la  20  noiembrie  1988,  sub  conducerea  I.  P.  S. 

Mitropolit  Damaskinos  al  Elveţiei.  Au  participat  peste  250  de  persoane,  români, 
greci,  elveţieni,  printre  care  Dl.  Gh.  Dolgu,  ambasadorul  României  la  Berna,  amba¬ 
sadorul  Republicii  Elene,  şeful  misiunii  Greciei  pe  lingă  Oficiul  misiunii  O.N.U.  — 
Geneva,  reprezentanţi  ai  organizaţiilor  bisericeşti  internaţionale,  precum  Consiliul 
Ecumenic  al  Bisericilor,  Conferinţa  Bisericilor  Europene,  Federaţia  Luterană  Mon¬ 
dială,  reprezentanţi  ai  Bisericilor  din  Elveţia,  protestanţi  şi  catolici. 

După  citirea  Mesajului  trimis  de  Prea  Fericitul  Părinte  Patriarh  Teoctist; 

a  luat  cuvîntul  I.  P.  S.  Mitropolit  Damaskinos,  care  s-a  arătat  un  foarte  bun 
cunoscător  al  istoriei  Bisericii  noastre  şi  a  situat  Biblia  de  la  Bucureşti  în  con¬ 
textul  traducerilor  Bibliei  în  epocă. 

A  luat  cuvîntul  apoi  I.P.  S.  Mitropolit  dr.  Antonie  Plămădeală,  al  Ardealului, 
vorbind  despre  Biblia  în  Ortodoxie  şi  despre  „ Biblia  de  la  Bucureştiar  ca  monu¬ 
ment  de  cultură,  spiritualitate  şi  unitate  românească .  I.  P.  S.  Sa  a  evidenţiat  şi 
faptul  că  în  acest  an  poporul  nostru  serbează  aniversarea  a  70  de  ani  de  la  reali¬ 
zarea,  la  1  decembrie  1918,  a  statului  naţional  unitar  român. 

Prof.  dr.  Virgil  Cândea  a  vorbit  despre  Biblia  de  la  Bucureşti  în  context 
european ;  iar  Pr.  Prof.  Dr.  Dumitru  Popescu  despre  Dimensiunea  ecumenică  a 

Bibliei  de  la  Bucureşti. 

La  sfîrşitul  Simpozionului,  I.  P.  S.  Mitropolit  Antonie  a  oferit  unor  perso¬ 
nalităţi,  din  partea  Prea  Fericitului  Părinte  Patriarh  Teoctist,  cîte  un  exemplar  al 
noii  ediţii  a  Bibliei  de  la  Bucureşti. 

I.  P.  S.  Sa  a  prezentat  această  nouă  ediţie  şi  la  televiziunea  elveţiană,  emi¬ 
siunea  fiind  transmisă  în  aceeaşi  zi,  la  amiază. 

A  fost  organizată,  totodată,  o  expoziţie  de  carte  bisericească  românească 
(peste  70  de  titluri),  vizitată  numai  în  prima  zi  de  peste  1000  de  persoane. 

* 

Un  Simpozion  similar  a  fost  organizat  în  ziua  de  duminică  27  noiembrie  1988 

la  Viena,  la  sediul  parohiei  ortodoxe  române.  Dintre  participanţi  menţionăm  pe 

Cardinalul  dr.  Hans  Hermann  Groej:,  pe  Dl.  Trandafir  Cocârlă,  ambasadorul 
României  la  Viena,  pe  Dl.  dr.  Felix  Ionak,  Conducătorul  Departamentului  Cultelor 
din  Austria,  pe  Dl.  dr.  Franz  îrbinger,  pe  D-nii  V.  Przypolski  şi  Peter  Henn, 
preşedinte  şi,  respectiv,  vicepreşedinte  al  Asociaţiei  „Unirea1*,  pe  Dl.  A.  Stirnemann, 
secretarul  general  al  Federaţiei  „Pro  Oriente**  etc.  Au  participat,  de  asemenea, 
reprezentanţi  ai  altor  Biserici  din  Viena. 

Simpozionul  a  fost  deschis  de  preotul  paroh,  dr.  Marin  Branişte. 

In  continuare,  I.  P.  S.  dr.  Nicolae  Comeanu,  Mitropolitul  Banatului  şi  Exarh 
al  Patriarhiei  Române  pentru  Europa  Centrală  şi  Occidentală,  a  vorbit  despre 
Biblia  de  la  Bucureşti  şi  despre  importanţa  ei  în  cultura  română.  I.  P.  S.  Sa  s-a 
referit  şi  la  aniversarea  a  70  de  ani  de  la  Unirea  Transilvaniei  cu  Ţara-mamă. 

Despre  Biblia  de  la  Bucureşti  a  vorbit  şi  Pr.  prof.  Ernst  Suttner,  de  la  Facul¬ 
tatea  de  Teologie  romano-catolică  din  Viena. 

Arhitectul  C.  Marinescu  a  vorbit  apoi  despre  epoca  Bibliei  de  la  Bucureşti  şi 
despre  monumentele  româneşti  ale  acestei  epoci. 

O  expoziţie  de  carte  bisericească  a  însoţit  şi  Simpozionul  din  Viena. 

La  sfîrşitul  lucrărilor,  I.  P.  S.  Mitropolit  Nicolae  a  oferit  ca  dar  din  partea 
Prea  Fericitului  Părinte  Patriarh  Teoctist  exemplare  ale  noii  ediţii  a  Bibliei  de 
la  Bucureşti. 

Menţionăm  ca  o  contribuţie  importantă  la  organizarea  Simpozionului  de  la 
Viena  a  avut  P.  C.  Arhid.  Prof.  Dr.  Constantin  Voicu,  rectorul  Institutului  Teologic 
Universitar  din  Sibiu. 

-  • 

O  manifestare  similară  dedicată  Bibliei  de.  la  Bucureşti  a  avut  loc  şi  în  cadrul 
parohiei  ortodoxe  române  de  la  Torino  (Italia),  în  27  noiembrie  1988.  In  afară  de 
credincioşii  români  şi  prietenii  italieni  ai  parohiei,  au  participat  capelani  univer¬ 
sitari  din  mai  multe  ţâri  europene,  aflaţi  la  Torino  la  o  întrunire  a  Comitetului 
pregătitor  al  Conferinţei  capelanilor  din  Europa. 

Au  vorbit  Arhim.  Casian  Crăciun  şi  Preotul  paroh  Gheorghe  Vasilescu, 
subliniind  importanţa  multiplă  a  Bibliei  de  la  Bucureşti. 

Pr.  prof.  V.  Mihoc 

AL  V-LEA  CONGRES  AL  TEOLOGILOR  BIBLIŞTI  ORTODOCŞI 

(Frankavila  —  Grecia,  26 — 30  oct.  1988) 


Intre  26 — 30  octombrie  1988  a  avut  loc  la  Frankavila  (Grecia)  al  V-lea  Con¬ 
gres  al  teologilor  biblişti  ortodocşi.  Congresul  a  fost  organizat  de  Societatea  Greacă 
de  Studii  Biblice  şi  a  fost  găzduit  de  î.  P.  S.  Mitropolit  de  Ilias  şi  Olenis.  Tema 
generală  a  congresului  a  fost:  Faptele  Apostolilor  —  probleme  de  introducere ,  exe¬ 
geză,  teologie  şi  viaţă  bisericească.  In  afară  de  specialiştii  greci  de  studii  biblice, 
au  participat  teologi  din  România,  Bulgaria,  Finlanda,  Iugoslavia  şi  U.R.S.S.  Au 
fost  prezenţi,  ca  observatori,  şi  doi  teologi  romano-catolici  din  Italia.  Teologia 
ortodoxă  română  a  fost  reprezentată  prin  P.  S.  Episcop-vicar  Damaschin  Severi¬ 
neanul,  Pr.  Prof.  Vasile  Mihoc,  de  la  Institutul  Teologic  Universitar  din  Sibiu,  Pr. 
Asist.  Constantin  Coman,  de  la  Institutul  Teologic  Universitar  din  Bucureşti  şi 
Diac.  Drd.  Eugen  Moraru,  aflat  pentru  studii  postuniversitare  la  Facultatea  de 
Teologie  din  Atena. 

In  cadrul  lucrărilor  congresului  au  fost  prezentate  şi  discutate  17  referate  şi 
anume:  Procedura  de  conducere  sinodală  în  Biserica  primară,  după  Faptele  Apos¬ 
tolilor  (P.  S.  Episcop  Damaschin  Severineanul);  Misiune  —  slujire  —  episcopie. 
Contribuţia  ecleziologică  a  cărţii  Faptele  Apostolilor  (Prof.  Petros  Vasiliadis  de  la 
Facultatea  de  Teologie  din  Tesalonic);  Sfîntul  Duh  ca  instituitor  al  Bisericii  după 
Faptele  Apostolilor  (Prof.  Gheorghios  Galitis,  profesor  la  Facultatea  de  Teologie 
din  Atena,  preşedintele  Societăţii  Greceşti  de  Studii  Biblice);  Citate  din  Vechiul 
Testament  în  cuvîntarea  Sfîntului  Ştefan  (Fapte  7,  1 — 53)  (Lector  Miltiadis  Con- 
stantinou  de  la  Facultatea  de  Teologie  din  Tesalonic);  întîlnirea  Creştinismului  cu 
lumea  păgînă  şi  iudaică  în  spaţiul  grecesc,  după  Faptele  Apostolilor  (Prof.  Ioannis 
Galanis,  de  la  Facultatea  de  Teologie  din  Tesalonic);  Captivitâţile  Sfîntului  Apostol 
Pavel  după  Faptele  Apostolilor  (Prof.  Sawas  Agouridis  de  la  Facultatea  de  Teo¬ 
logie  din  Atena);  Făgăduinţele  Vechiului  Testament  în  teologia  Faptelor  Apostolilor 
(Prof.  Constantinos  Vlahos  de  la  Facultatea  de  Teologie  din  Atena);  Cartea  Faptele 
Apostolilor,  succesiunea  apostolică,  preoţia  harică  (Prof.  Alexei  I.  Osipov  de  la 
Academia  Teologică  din  Zagorsk);  Prezenţa  femeilor  în  Faptele  Apostolilor  (Prof. 
Ivan  Dimitrov  de  la  Academia  Teologică  din  Sofia);  Faptele  Apostolilor  şi  cultul 
Bisericii  (Pr.  Asist.  Constantin  Coman);  Faptele  Apostolilor  în  traducerea  slavonă 
(Prof.  Petr  Dudinov  de  la  Academia  Teologică  din  Leningrad);  Probleme  de  critică 
textuală  în  cartea  Faptele  Apostolilor  (Prof.  Ioannis  Karavidopoulos  de  la  Facul¬ 
tatea  de  Teologie  din  Tesalonic);  Proconsulul  Sergius  Paulus  al  Ciprului  (Fapte 
13,  4 — 12)  Dr.  Christos  Oikonomou,  Tesalonic);  Sinodul  Apostolic  (Fapte  15,  1 — 35) 
şi  adunările  esenienilor  (Prof.  Gheorghios  Gratseas  de  la  Facultatea  de  Teologie  din 
Atena);  Problema  prototipului  grec  după  care  s-a  tradus  cartea  Faptele  Apostolilor 
in  slavonă  şi  rusă  (Pr.  Prof.  Vladimir  Sorokin,  rectorul  Academiei  Teologice  din 
Leningrad);  „ Decretul  apostolic *  (Fapte  15,  23 — 29)  şi  valoarea  istorică  a  cărţii 
Faptele  Apostolilor  (Pr.  Prof.  Vasile  Mihoc)  şi  Cuvîntarea  de  despărţire  a  Sfîntului 
Apostol  Pavel  către  preoţii  din  Efes  (Fapte  20,  17 — 38)  (Pr.  Ioannis  Skiadaresis, 
Tesalonic). 

După  terminarea  lucrărilor  congresului,  a  avut  loc  o  şedinţă  de  lucru  a  Socie¬ 
tăţii  Greceşti  de  Studii  Biblice,  la  care  au  fost  invitaţi  să  participe  şi  delegaţii 
străini.  In  cadrul  şedinţei,  s-a  exprimat  dorinţa  ca  Societatea  să  dobîndească  în 
viitor  un  caracter  panortodox.  Totodată,  pe  lîngă  membrii  mai  vechi  din  Biserica 

Ortodoxă  Română  (P.  S.  Episcop- vicar  Damaschin  Severineanul  şi  Pr.  Prof.  Con¬ 
stantin  Corniţescu),  au  fost  cooptaţi  ca  membri  Pr.  Prof.  Vasile  Mihoc  şi  Pr.  Asist. 
Constantin  Coman. 

Duminică,  30  oct.,  s-a  săvîrşit  Sf.  Liturghie  în  catedrala  din  Amaliada,  la 
care  âu  slujit  clericii  participanţi  la  congres,  în  frunte  cu  P.  S.  Episcop-vicar  Da¬ 
maschin  Severineanul  (care  a  fost  cinstit  cu  protia)  şi  I.  P.  S.  Mitropolit  Ghermanos 
de  Ilias  şi  Olenis.  P.  S.  Episcop  Damaschin  a  ţinut  şi  un  frumos  şi  bogat  cuvînt, 
în  numele  participanţilor  la  congres. 

Viitorul  congres  va  avea  loc  peste  aproximativ  doi  ani,  urmînd  a  fi  organizat 
de  Facultatea  de  Teologie  din  Tesalonic. 

Pr.  prof.  V.  Mihoc 


A  DOUA  REUNIUNE  A  MEMBRILOR  ASOCIAŢI 
AI  ACADEMIEI  ORTODOXE  DIN  CRETA  —  CHANIA,  GRECIA 

9 — 12  noiembrie  1988 

Intre  9 — 12  noiembrie  a.c.  a  avut  loc  în  insula  Creta  cea  de  a  doua  reuniune 
a  membrilor  asociaţi  ai  Academiei  Ortodoxe  din  Creta  —  Chania,  Grecia.  Lucrările 
reuniunii  au  fost  marcate  de  aniversarea  a  20  de  ani  de  la  înfiinţarea  acestui 
aşezămînt  de  diaconie  ortodoxă.  Prea  Fericitul  Părinte  Teoctist,  Patriarhul  Bisericii 
Ortodoxe  Române,  este  membru  asociat  al  acestei  înalte  instituţii  din  anul  1979, 
fiind  ales  cu  prilejul  celei  de  a  VlII-a  Adunări  generale  a  Conferinţei  Bisericilor 
Europene,  care  şi-a  ţinut  lucrările  la  această  Academie.  Cu  înalta  binecuvîntare  a 
Prea  Fericirii  Sale,  din  partea  Bisericii  Ortodoxe  Române  a  participat  la  această 
reuniune  Diac.  Eugen  Moraru,  aflat  la  studii  la  Facultatea  de  teologie  din  Atena. 

Academia  Ortodoxă  din  Creta,  aşa  cum  se  precizează  în  statutul  ei  de  orga¬ 
nizare,  este  „un  aşezămînt  bisericesc  de  folos  obştesc  aflat  sub  tutela  spirituală 
a  Patriarhiei  Ecumenice*4.  Este  aşezată  într-un  cadru  natural  pitoresc,  în  apro¬ 
pierea  mănăstirii  Gonia,  la  aprox.  25  km  de  oraşul  Chania.  Precum  este  cunoscut, 
Biserica  din  Creta  se  găseşte  sub  jurisdicţia  canonică  a  Patriarhiei  Ecumenice,  este 
organizată  ca  Arhiepiscopie  condusă  de  un  sinod  local,  în  frunte  cu  un  Arhiepiscop 
(în  prezent  I.  P.  S.  Timotei),  cu  reşedinţa  în  oraşul  Irakleion,  capitala  insulei.  Aca¬ 
demia  a  fost  înfiinţată  în  octombrie  1968  de  către  I.  P.  S.  Mitropolit  Irineos  de 
Kisamos  şi  Selinos,  împreună  cu  teologul  şi  sociologul  Dr.  Alexandros  Papaderos. 
Ei  sînt  ctitorii  acestui  aşezămînt,  asigurînd  vreme  de  două  decenii  organizarea  şi 
desfăşurarea  activităţii  Academiei. 

Lucrarea  Academiei  acoperă  un  spaţiu  larg  de  probleme,  fiind  „o  diaconie 
deschisă  spre  nevoile  şi  aspiraţiile  omului  şi  a  lumii  de  azi,  ancorată  în  duhul 
Evangheliei  lui  Hristos,  al  tradiţiei  patristice  şi  liturgice  ortodoxe44.  Programul 
general  al  Academiei  are  ca  obiective  principale  următoarele  puncte: 

a)  formarea  şi  sprijinirea  slujitorilor  Bisericii,  pentru  ca  în  spaţiul  spirituali¬ 
tăţii  greceşti  să  poată  da  o  mărturie  autentică  Evangheliei  lui  Hristos; 

b)  studiul  şi  cercetarea  problemelor  vieţii  prin  prismă  creştină  ortodoxă  şi  în 
acord  cu  tradiţiile  poporului  cretan; 

c)  sprijinirea  mai  eficientă  a  misiunii  ortodoxe  pe  plan  extern; 

d)  preocuparea  faţă  de  progresul  material  şi  spiritual  local  şi  împlinirea 
unor  scopuri  filantropice. 

Aceste  direcţii  de  activitate  constituie  de  fapt  baza  programelor  care  se  împli¬ 
nesc  prin  Academie,  programe  concretizate  în  mai  multe  compartimente,  între  care 
menţionăm:  preocuparea  faţă  de  personalul  bisericesc  prin  cursuri  de  reciclare, 
conferinţe;  înnoirea  vieţii  parohiale  printr-o  participare  cît  mai  activă  a  credin¬ 
cioşilor  la  viaţa  Bisericii  şi  printr-o  mărturie  cît  mai  vie  a  trăirii  ortodoxe  în 
planul  vieţii  sociale;  atenţia  acordată  tineretului;  probleme  de  educaţie  creştină; 
ajutorarea  localnicilor  în  munca  lor,  prin  funcţionarea  în  cadrul  Academiei  a 
unui  centru  de  cercetare  şi  progres  agricol;  un  vast  program  cultural  intitulat 
„faţă  către  faţă44,  etc.  Pentru  a  putea  realiza  toate  aceste  programe,  Academia 

are  o  strinsă  colaborare  cu  alte  instituţii  şi  organizaţii  bisericeşti,  social-culturale, 
ştiinţifice,  de  tineret,  din  ţară  şi  din  străinătate. 

De  asemenea,  Academia  desfăşoară  o  bună  activitate  pe  plan  ecumenic,  cola- 
borînd  cu  celelalte  Biserici  Ortodoxe  şi  cu  alte  Biserici  creştine  din  Consiliul  Ecu¬ 
menic  al  Bisericilor  şi  din  Conferinţa  Bisericilor  Europene  şi  oferind  găzduire 
dialogului  teologic,  prin  congresele  şi  conferinţele  care  sînt  organizate  aici.  Tre¬ 
buie  amintit  şi  un  program  special  intitulat  „ Ortodoxia  vie“,  destinat  —  prin 
Intîlniri  şi  cursuri  speciale  —  teologilor  neortodocşi  care  doresc  să  cunoască  învă¬ 
ţătura  şi  spiritualitatea  ortodoxă. 

Conducerea  Academiei  este  asigurată  de  un  Consiliul  Ad-tiv  alcătuit  din  nouă 
membri  şi  avînd  ca  preşedinte  pe  I.  P.  S.  Irineos  de  Kisamos  şi  Selinos,  iar  ca 
director  general  pe  Dl.  Alexandros  Papaderos.  Pentru  problemele  economice  şi  buna 
chivernisire  a  fondurilor,  funcţionează  şi  o  Comisie  financiară,  iar  acum  la  a  doua 
reuniune,  în  scopul  unei  mai  bune  organizări  a  programelor  de  lucru,  s-a  hotărît 
alegerea  unui  Decanat  care  să  coopereze  cu  Consiliul  Ad-tiv,  avînd  sarcinile  unui 
Comitet  executiv.  Pentru  coordonarea  întregii  activităţi  a  Academiei,  ca  o  autori¬ 
tate  spirituală  care  să  aprecieze  programele  dintr-o  perspectivă  creştină  mai  largă, 
ecumenică,  în  anul  1979  a  fost  constituită  Adunarea  membrilor  asociaţi.  Prima 
reuniune  a  acestui  nou  organism  a  avut  loc  în  mai  1986.  In  prezent  Academia  are 
23  de  membri  asociaţi,  între  care  sînt  înalţi  ierarhi  din  Bisericile  Ortodoxe,  teologi, 
profesori  universitari,  cercetători. 

La  cea  de  a  doua  reuniune  a  membrilor  asociaţi  ai  Academiei,  o  parte  din 
aceştia  nu  au  putut  participa  personal,  iar  alţii  au  trimis  reprezentanţi.  Miercuri, 
9  noiembrie  a.c.,  după  slujba  vecerniei  săvîrşită  în  bsierica  mănăstirii  Gonia,  la 
Academie  a  avut  loc  prima  şedinţă  a  membrilor  asociaţi,  la  care  a  participat  şi 
Consiliul  Ad-tiv.  După  cuvîntul  de  deschidere  rostit  de  preşedintele  Academiei 
î.  P.  S.  Mitropolit  Irineos,  Dl.  Alexandros  Papaderos  —  directorul  general  a  pre¬ 
zentat  o  analiză  globală  a  activităţii  Academiei  în  cele  două  decenii  care  au  trecut 
de  la  înfiinţarea  ei.  In  cuvîntul  său  a  insistat,  între  altele,  asupra  programelor 
Academiei,  asupra  rolului  pe  care  îl  are  Adunarea  membrilor  asociaţi  în  orientarea 
şi  aprecierea  acestora,  asupra  conlucrării  cu  alte  Biserici  Ortodoxe,  a  cunoaşterii 
experienţei  misionare  a  acestora,  în  aşa  fel  încît  toată  activitatea  Academiei  să 
potă  fi  „un  adevărat  model  ortodox  de  diaconie  în  lumea  de  azi“. 

Joi,  10  noiembrie  a.c.,  lucrările  au  continuat,  directorul  general  prezentînd 
o  dare  de  seamă  amănunţită  despre  toate  compartimentele  de  lucru  ale  Academiei. 
S-a  trecut  apoi  la  analiza  fiecărui  sector  în  parte,  în  baza  unor  materiale  informa¬ 
tive  şi  a  unor  statistici  care  s-au  publicat.  Este  semnificativ  faptul  că  în  cei  20  de 
ani  de  activitate,  Academia  a  organizat  sau  a  găzduit  un  număr  de  1000  de  întîl- 
niri  la  toate  nivelele  (congrese,  conferinţe,  simpozioane,  cursuri  de  reciclare,  etc.), 
iar  raportat  la  zilele  unui  an  calendaristic,  aprox.  270  de  zile  sînt  zile  de  lucrări. 
„A  fost  lucrarea  lui  Dumnezeu  şi  a  noastră,  în  responsabilitate  faţă  de  prezent  şi 
faţă  de  viitor.  Academia  a  slujit  şi  va  sluji  Biserica,  omul  şi  unitatea  creştină44  — 
a  spus,  în  încheiere,  Dl.  Alex.  Papaderos. 

In  discuţiile  care  au  urmat,  vorbitorii  au  insistat  asupra  unei  prezenţe  mai 
active  a  celorlalte  Biserici  la  programele  Academiei,  asupra  deschiderii  acestor 
programe  la  problematica  curentă  a  mişcării  ecumenice,  la  problemele  de  educaţie 
a  tineretului.  S-a  atras  atenţia  asupra  menţinerii  activităţii  Academiei  pe  linia 
învăţăturii  şi  practicii  ortodoxe,  ca  principiu  care  să  legitimeze  orice  acţiune  a 
instituţiei.  Pentru  viitor  s-a  pus  problema  construirii  unei  noi  săli  de  conferinţe 
şi  trecerea  la  materializarea  proiectului  privind  construirea  unui  centru  euromedi- 
teranean  pentru  tineret,  terenul  pentru  construcţie  fiind  deja  cumpărat.  La  propu¬ 
nerea  Consiliului  Ad-tiv,  Adunarea  membrilor  asociaţi  a  adoptat  la  sfîrşitul  lucră¬ 
rilor  o  hotărîre  în  acest  sens. 

Au  fost  analizate,  de  asemenea,  unele  prevederi  regulamentare,  aducîndu-se 
modificări  sau  completări  unor  articole.  S-a  hotărît  ca  Adunarea  membrilor  aso¬ 
ciaţi  să  fie  convocată  o  dată  la  patru  ani,  la  Academie  sau  în  alt  loc,  la  propunerea 
Consiliului  Ad-tiv. 

După  încheierea  şedinţei  participanţii  au  făcut  o  vizită  în  oraşul  Kasteli, 
reşedinţa  Mitropoliei  Kisamos  şi  Selinos,  unde  au  fost  oaspeţii  I.  P.  S.  Mitropolit 
Irineos.  S-a  săvîrşit  o  doxologie  în  catedrala  mitropolitană,  după  care  la  reşedinţă 

a  avut  loc  o  agapă,  în  timpul  căreia  s-au  rostit  cuvîntări.  Reprezentantul  român 
a  transmis  celor  prezenţi  binecuvîntarea  Prea  Fericitului  Părinte  Patriarh  Teoctist, 
împreună  cu  bunele  sentimente  de  dragoste  şi  preţuire  pe  care  le  nutreşte  Biserica 
Ortodoxă  Română  faţă  de  Biserica  din  Creta,  evidenţiindu-se  bunele  relaţii  dintre 
cele  două  Biserici,  statornicite  cu  secole  în  urmă,  relaţii  puse  în  slujba  unităţii 
ortodoxe  şi  a  conlucrării  pe  plan  ecumenic.  Ca  o  dovadă  a  apropierii  şi  a  bunelor 
relaţii  dintre  cele  două  Biserici,  a  fost  reamintit  faptul  că  în  eparhia  Kisamos  şi 
Selinos,  un  fiu  al  acesteia,  Arhim.  Gavriil  Nikiforidis,  este  licenţiat  al  Institutului 
Teologic  Universitar  din  Bucureşti. 

Tot  în  cursul  zilei  de  joi,  lucrările  s-au  reluat  şi  în  cadrul  lor  s-a  procedat  la 
alegerea  şi  constituirea  Decanatului  ca  nou  organism  de  lucru  în  cadrul  Academiei. 
Decanatul  este  format  din  şase  membri,  avînd  ca  preşedinte  pe  reprezentantul 
Patriarhiei  Ecumenice,  î.  P.  S.  Mitropolit  Hrisostom  al  Mirelor,  care  de  fapt  nu  a 
putut  fi  prezent  la  această  reuniune. 

Ultima  parte  a  lucrărilor  a  fost  consacrată  momentului  festiv  al  aniversării  a 
20  de  ani  de  la  înfiinţarea  Academiei.  Au  luat  parte  şi  alţi  invitaţi,  precum  şi 
preoţi  şi  credincioşi  din  eparhia  Kisamos  şi  Selinos.  î.  P.  S.  Irineos  —  preşedintele 
Academiei,  a  rostit  o  cuvîntare  în  care  a  reliefat  principalele  etape  parcurse  de 
Academie  în  cei  20  de  ani,  înfăptuirile  care  s-au  făcut  şi  a  mulţumit  tuturor  celor 
care  -au  sprijinit  lucrarea  Academiei.  Tot  în  cadrul  acestei  şedinţe  festive  s-a 
făcut  şi  primirea  solemnă  a  î.  P.  S.  Mitropolit  Bartolomeu  de  Philadelphia  —  Pa¬ 
triarhia  Ecumenică  şi  a  Prof.  Spiridon  Artavanis  —  biolog,  ca  noi  membri  asociaţi 
ai  Academiei.  Au  urmat  apoi  cuvîntări  consacrate  aniversării  Academiei. 

în  acest  cadru  sărbătoresc,  reprezentantul  român  a  dat  citire  mesajului  trimis 
Adunării  membrilor  asociaţi  de  către  Prea  Fericitul  Părinte  Teoctist,  Patriarhul 
Bisericii  Ortodoxe  Române.  In  mesaj  se  arată,  între  altele,  că:  „Biserica  Ortodoxă 
Română  urmăreşte, cu  viu  interes  activitatea  desfăşurată  în  cadrul  acestei  Academii, 
în  vederea  promovării  relaţiilor  inter-ortodoxe  şi  a  dialogului  intercreştin,  prin 
stabilirea  de  contacte  cu  factori  reprezentativi  ai  vieţii  culturale,  ştiinţifice  şi 
sociale  internaţionale*'.  Salutînd  cu  bucurie  conducerea  Academiei  şi  pe  membrii 
asociaţi,  Prea  Fericirea  Sa  a  adresat  urarea  ca  Academia  „în  contextul  ecumenic 
contemporan  să  aducă  contribuţii  substanţiale  în  slujba  unităţii  Bisericii  creştine  şi 
a  păcii  în  lumea  întreagă".  I.  P.  S.  Mitropolit  Irineos  a  mulţumit  pentru  mesaj  şi  a 
rugat  să  fie  transmise  Prea  Fericitului  Părinte  Patriarh  Teoctist  alese  sentimente  de 
preţuire  şi  dragoste  creştină. 

Vineri,  11  noiembrie  a.c.,  la  invitaţia  î.  P.  S.  Timotei  —  Arhiepiscopul  Cretei, 
participanţii  au  luat  parte  în  oraşul  Irakleion  la  sărbătoarea  Sf.  Mc.  Mina.  In 
biserica  „Sf.  Mina"  din  oraş  s-a  săvîrşit  Sfînta  Liturghie  de  către  un  sobor  de 
înalţi  ierarhi,  preoţi  şi  diaconi,  după  care,  în  cursul  zilei,  participanţii  au  plecat  la 
Atena,  unde  sîmbătă,  12  noiembrie  a.c.,  la  Centrul  naţional  de  cercetări,  Asociaţia 
cretanilor  din  capitala  elenă  a  organizat  o  serbare  dedicată  aniversării  Academiei, 
împreună  cu  alţi  invitaţi,  au  luat  parte  şi  membrii  asociaţi  ai  Academiei,  în  numele 
cărora  a  luat  cuvîntul  P.  F.  Patriarh  Partenie  al  Alexandriei.  Cu  acest  moment  festiv 
închinat  Academiei,  au  luat  sfîrşit  şi  lucrările  celei  de  a  doua  reuniuni  a  mem¬ 
brilor  asociaţi. 

Prin  bilanţul  făcut  activităţii  Academiei  Ortodoxe  din  Creta  în  cei  20  de  ani 
de  viaţă  ai  acestui  aşezămînt,  prin  hotărîrea  luată  de  a  sprijini  şi  de  acum  înainte 
prezenţa  şi  lucrarea  ei  diaconică  în  lumea  creştină,  a  doua  reuniune  a  membrilor 
asociaţi  a  marcat  deschiderea  unei  noi  etape  în  viaţa  Academiei,  o  etapă  a  apro¬ 
fundării  programelor  existente  şi  a  sprijinirii  dialogului  teologic  în  vederea  uni¬ 
tăţii  creştine. 

Diac.  Eugen  Moraru 


Din  actualitatea  ecumenică 


COMITETUL  CENTRAL  AL  CONSILIULUI  ECUMENIC  AL  BISERICILOR 

IN  SESIUNE  ANUALA  LA  HANOVRA  1988 


Intre  10 — 20  august  1988  au  avut  loc  la  Hannover  în  R.F.G.  lucrările  Comi¬ 
tetului  central  al  Consiliului  Mondial  al  Bisericilor  din  anul  acesta.  Ele  au  fost 
precedate  de  o  sesiune  a  Comitetului  executiv,  care  şi-a  desfăşurat  lucrările  la 
Loccum,  lingă  Hannover,  intre  6 — 10  august  1988.  La  ambele  a  participat,  din 
partea  Bisericii  Ortodoxe  Române,  Dr.  Antonie  Plămădeală,  Mitropolitul  Ardea¬ 
lului,  iar  la  lucrările  Comitetului  central  a  participat  şi  P.  S.  Episcop  Vasile  Tîrgo- 
vişteanul,  vicar  patriarhal. 

Secretarul  general,  dr.  Emilio  Castro,  a  prezentat  la  Hannover  un  raport  glo¬ 
bal  asupra  situaţiei  vieţii  ecumenice  prezente,  din  care  se  pot  reţine  următoarele; 

—  In  mod  clar  chemarea  principală  a  Mişcării  ecumenice  este  şi  râmîne 
căutarea  unităţii  Bisericilor.  E  trist  totuşi  că  sîntem  încă  în  situaţia  de  a  ne 
întilni  tot  ca  Biserici,  separate.  Pe  de  altă  parte  e  îmbucurător  că,  în  ciuda  divi¬ 
ziunilor  în  care  ne  mai  aflăm,  toate  Bisericile  îşi  declară  dorinţa  de  a  fi  împreună, 
potrivit  rugăciunii  lui  Iisus:  „Ca  toţi  să  fie  una“! 

—  Deşi  constituite  într-o  federaţie,  precum  e  Consiliul  Mondial  al  Biseri¬ 
cilor,  federalizarea  n-a  fost  şi  nu  poate  fi  acceptată  ca  model  de  unitate.  Uni¬ 
tatea  va  fi  realizarea  Bisericii:  „Una,  sfîntă,  sobornicească  şi  apostolească“; 

—  S-a  mai  imaginat  şi  formula  „Comuniune  a  comuniunilor*',  ca  model  de 
unitate,  dar  nici  aceasta  nu  poate  rămîne  în  picioare,  atîta  vreme  cît  Bisericile 
trebuie  să  se  întîlnească,  toate,  într-o  singură  comuniune,  nu  în  mai  multe; 

Biserica  nevăzută,  pe  care  protestanţii  o  înţeleg  ca  una,  nu  poate  fi  una, 
decît  dacă  devine  una  şi  în  chip  văzut; 

—  Iată  de  ce,  trebuie  căutate  şi  elaborate  forme  care  să  exprime  unitatea  pe 
care  Bisericile  o  afirmă  în  rugăciunea  şi  în  cultul  lor  comun; 

—  Adunarea  generală  de  la  Vancouver,  1983,  a  cerut  elaborarea  unei  teologii 
vitale  şi  coherente,  dar  Consiliul  Mondial  al  Bisericilor  mai  este  încă  în  căutarea 
unei  definiţii  precise  a  acestui  concept.  Consiliul,  nefiind  Biserică,  nu  poate  avea 
o  teologie,  se  zice,  şi  obiecţia  n-a  putut  fi  depăşită  pînă  azi; 

—  Consiliul  Mondial  al  Bisericilor  cenzurează  pretenţiile  paternaliste  ale 
unor  Biserici  şi  teologii,  şi  cheamă  la  depăşirea  limitărilor  provinciale.  Orice 
model  de  unitate  vizibilă  trebuie  să  recunoască  diversitatea  şi  libertatea  pastorală 
şi  misionară  a  fiecărei  Biserici  locale; 

Secretarul  general  s-a  ocupat  şi  de  unele  obiecţii  aduse  Consiliului,  precum 
acea  a  lui  David  Gill  care  şi-a  exprimat  teama  că,  reprezentarea  proporţională  a 
Bisericilor  în  Consiliu,  pe  categorii  de  vîrste,  sexe,  statut  eclesiastic  (clerici-laici), 
poate  ajunge  să  însemneze  o  reprezentare  sociologică,  dar  nu  o  reprezentare  pro- 
priu-zisă  a  Bisericilor,  a  conducătorilor  şi  a  adevăraţilor  lor  purtători  de  cuvînt. 
In  asemenea  împrejurări  votul  din  Adunările  Consiliului  nu  mai  angajează  Bise¬ 
ricile,  ceea  ce  poate  schimba  statutul  Consiliului.  In  loc  de  Consiliu  al  Bisericilor, 
devine  un  Consiliu  al  unor  categorii  sociale  din  cadrul  Bisericilor. 

Secretarul  general  a  comentat  observaţiile  lui  David  Gill  în  felul  următor: 

Cred  că  participarea  unor  reprezentanţi  ai  Bisericilor  pe  categorii  de  vîrstă, 
de  sex  şi  de  statut  în  Biserică,  a  adus  o  vitalitate  crescîndă  în  Consiliu,  şi  în 
viaţa  internă  a  Bisericilor.  Dar  nu  am  nici  o  dificultate  în  a  recunoaşte  partea  ' 

de  adevăr  din  avertismentul  lui  David  Gill.  Nimeni  nu  trebuie  să  vină  în  Con¬ 
siliu  cu  titlu  personal,  sau  pur  şi  simplu  ca  trimis  de  Biserica  sa  în  silă. 

Dr.  E.  Castro  a  sugerat  o  soluţie  intermediară:  fie  să  se  schimbe  structura 
Consiliului»,  organizîndu-se  in  două  Camere,  una  din  reprezentanţi  de  toate  cate¬ 
goriile,  şi  alta  din  conducători  de  Biserici,  sau,  mai  simplu,  Consiliul  să  convoace 
pentru  analize  pe  conducătorii  de  Biserici,  măcar  o  dată  sau  de  două  ori  între 
Adunările  Generale. 

—  Deşi  de  la  Adunarea  de  la  Amsterdam  pînă  azi  numărul  Bisericilor  mem¬ 
bre  a  crescut  de  la  146  la  peste  300,  a  mai  spus  Dr.  Castro,  mai  sînt  încă  teritorii 
largi  ale  creştinismului  care  nu  au  intrat  în  interiorul  familiei  ecumenice.  Mai 
există  şi  un  alt  fenomen  sesizat  de  reprezentanţii  ortodocşi  de  mai  multe  ori.  Tot 
mai  multe  Biserici  protestante  solicită  să  devină  membre  ale  Consiliului,  în  timp 
ce  Bisericile  ortodoxe  rămîn  la  acelaşi  număr,  constant.  Ie  felul  acesta  voturile 
protestanţilor  cresc,  în  timp  ce  ale  ortodocşilor  rămîn  aceleaşi  şi,  în  felul  acesta, 
şansele  ortodocşilor  de  a  cîştiga  la  vot  scad  într-una. 

Secretarul  general  a  arătat  că  s-au  dat  ortodocşilor  locuri  suficiente  în  toate 
Comisiile  şi  Comitetele  de  lucru  ale  Consiliului,  dar  aceasta  nu  rezolvă  totuşi 
problema  inechităţii  la  care  sînt  supuşi  ortodocşii,  mai  ales  în  conducerea  Consi¬ 
liului  de  la  Geneva.  In  ceea  ce-i  priveşte  pe  catolici,  aceştia  rămîn  mereu  în 
afara  Consiliului,  potrivit  declaraţiei  făcute  de  Papa  Paul  al  Vl-lea  la  Geneva, 
la  10  iunie  1969.  Dr.  Castro  a  promis  că  va  studia  problema  ortodocşilor  împreună 
cu  ortodocşii,  pînă  se  va  găsi  o  soluţie. 

—  Dr.  Castro  a  arătat  apoi  cum  Consiliul  s-a  lansat  deschis  în  lupta  pentru 
pace  şi  pentru  cooperarea  dintre  naţiuni.  Secretarul  general  s-a  întrebat  dacă,  în 
legătură  cu  războiul,  Consiliul  Mondial  al  Bisericilor  are  curajul  să  afirme  că 
războiul  este  anticreştin.  El  şi-a  adus  aminte  că  Jacques  Ellul  a  criticat  Adunarea 
Generală  de  la  Evanston  (1954),  pentru  că  aceasta  n-a  avut  suficient  curaj  să 
afirme  non-violenţa,  drept  singura  cale  de  rezolvare  a  conflictelor  din  lume.  In 
felul  acesta  credibilitatea  Evangheliei  a  fost  pusă  la  îndoială.  Dr.  Castro  a 
constatat  însă  că  Bisericile  membre  ale  Consiliului  au  reuşit  între  timp  să  depă¬ 
şească  divergenţele  dintre  ele  în  această  privinţă,  şi  să  se  exprime  într-o  singură 
voce,  cu  privire  la  necesitatea  păcii  pe  baze  drepte.  Toate  Bisericile  s-au  pronunţat 
pentru  Programul  pentru  Combaterea  Rasismului ,  şi  pentru  solidaritate  cu  Bise¬ 
ricile  şi  poporul  din  Africa  de  Sud,  supus  discriminărilor  rasiale.  Unitate  în 
Hristos  înseamnă  unitate  cu  cei  oprimaţi  şi  cu  cei  săraci,  fiind  o  unitate  în  spe¬ 
ranţă.  Totuşi  unitatea  Bisericilor  n-a  fost  întotdeauna  perfectă,  cu  privire  la  acest 
gen  de  solidaritate.  Din  cauza  poziţiei  Consiliului,  care  a  ajutat  Frontul  Patriotic 
din  Rhodesia  cu  bani,  Armata  Salvării  şi  o  Biserică  din  Irlanda,  două  confesiuni 
importante  în  Occident,  şi-au  suspendat  apartenenţa  la  Consiliul  Mondial  al  Bise¬ 
ricilor  în  1978.  Armata  salvării  şi-a  păstrat  doar  statutul  de  organizaţie  „în  relaţii 
frăţeşti1*  cu  Consiliul. 

Dr.  Castro  a  afirmat  cu  privire  la  aceasta,  că  este  necesară  preocuparea  în 
continuare  a  Consiliului  de  situaţiile  conflictuale  din  lume,  şi  că  „trebuie  să  fim 
destul  de  curajoşi  să  acţionăm  şi  să  fim  gata  să  riscăm  chiar  chemarea  noastră 
primară  spre  unitate,  dar  să  ne  pronunţăm  pentru  solidaritatea  Bisericilor,  în 
Dumnezeu,  cu  săracii  şi  cu  oprimaţii14. 

Cu  privire  la  slujirea  Bisericii  faţă  de  lume,  prin  Comisia  de  Intr-ajutorare 
CICARWS,  Consiliul  şi-a  intensificat  în  ultima  vreme  activitatea,  fără  să  accepte 
„sloganul  naiv14  că  „doctrina  împarte,  iar  slujirea  uneşte14.  Slujirea  uneşte,  dar 
doctrina  trebuie  adusă  să  unească  şi  ea. 

„Unitatea  noastră  este  destul  de  puternică  —  a  spus  Dr.  Castro  —  ca  să  poată 
sluji  omenirea11.  Trebuie  să  fie  suficient  de  puternică,  a  mai  spus  el,  pentru  a  se 
confrunta  şi  cu  dezacordurile  unora  faţă  de  metodele  de  slujire  ale  Consi¬ 
liului.  Consiliul  nu  se  va  face  niciodată  complice  cu  sistemele  economice  de 
opresiune,  etc. 

In  încheierea  Raportului  său,  secretarul  general  a  propus  spre  meditaţie 
următoarele  consideraţii,  pe  care  le  prezentăm  în  rezumat: 

a)  Trebuie  să  ne  recuperăm  şi  mai  mult  pasiunea  pentru  unitate; 

b)  Trebuie  să  progresăm  în  căutarea  de  modele  care  să  poată  exprima  apar¬ 
tenenţa  noastră  comună  la  aceeaşi  tradiţie  bisericească.  Comisia  „Credinţă  şi 

Constituţie**  are  o  responsabilitate  specială  în  această  privinţă:  să  dea  conţinut 
ideii  Comunităţii  conciliare  (Conciliar  Fellowship)  să  pună  pe  agendă,  pentru 
discutare,  relaţiile  dintre  tradiţia  din  totdeauna  a  Bisericii  şi  exercitarea  autori¬ 
tăţii  în  Bisericile  de  azi,  nu  doar  ca  o  problemă  teologică,  despre  recunoaşterea 
reciprocă  a  hirotoniilor,  problemă  în  care  documentul  BEM  ne-a  ajutat  şi  con¬ 
tinuă  să  ne  ajute  ci,  de  asemenea,  ca  o  recunoaştere  practică  a  tipului  de  autori¬ 
tate  necesar  pentru  a  lua  act  de  unitatea  care  există  deja,  pentru  a  o  sluji  şi 
a  o  celebra. 

Dr.  Castro  n-a  precizat  ce  înţelege  prin  „unitatea  care  există  deja“,  şi  nici 
ce  înţelege  prin  „tipul  de  autoritate  necesar  pentru  a  lua  act  de  ea“.  Aceste 
concepte  ar  fi  meritat  o  discuţie  mai  lungă,  dar  pentru  aceasta  a  lipsit  timpul 
necesar.  I 

c)  Cu  privire  la  toate  cele  de  mai  sus,  a  cerut  secretarul  general,  este  esen¬ 
ţial  să  existe  mai  multe  relaţii  directe  între  Biserici,  pe  de  o  parte,  şi  între 
Consiliu  şi  Biserici,  pe  de  altă  parte. 

d)  Poate  că  a  sosit  momentul  —  a  adăugat  domnia  sa  —  să  iniţiem  un  stu¬ 

diu  asupra,  stilului  şi  organizării  pe  care  şi-a  dat-o  Consiliul,  pentru  ca  mişcarea 
ecumenică  să-şi  recupereze  caracterul  de  mişcare,  şi  să-şi  dea  acea  flexibilitate 
care  să  răspundă  căutării  unităţii  în  lumina  împărăţiei  lui  Dumnezeu.  Poate  că 
structura  noastră  actuală,  multiplicînd  la  infinit  numărul  Programelor,  împărţind 
eforturile  noastre  omeneşti  în  prea  multe  compartimente,  face  imposibilă  pentru 
Biserici  urmărirea  a  tot  ceea  ce  se  face  în  numele  lor.  Consiliul  ar  trebui  să 

devină  o  organizaţie  care  să  permită  formarea  de  grupuri  ad-hoc,  care  să  se 
ocupe  de  problemele  care  apar  în  dialogul  ecumenic,  şi  care  ar  putea  să  lucreze 
pentru  unitate  mai  bine  decît  o  fac  Programele  actualelor  Sub -unităţi. 

e)  Gîndirea  şi  teologia  eshatologică  a  unor  Biserici  membre,  nu  trebuie 
să  însemneze  amînarea  posibilităţii  de  refacere  a  unităţii  Bisericilor,  pînă  la  sosi¬ 
rea  împărăţiei  lui  Dumnezeu. 

f)  Trebuie  să  râmînem  priveghind  în  rugăciune,  a  încheiat  dr.  Castro,  invo- 

cînd  pe  Sfîntul  Duh,  căci  unitatea  va  fi  o  minune  a  lui  Dumnezeu.  Consiliul  a  fost 
adesea  în  situaţii  de  conflict,  aparent  fără  ieşire.  Spectrul  diviziunii  şi-a  scos 
mereu  capul,  dar  am  găsit  întotdeauna  resurse  ca  să  putem  face  faţă  situaţiilor 
dificile.  Am  învăţat  să  trăim  în  tensiunea  separării,  dar  şi  în  speranţă.  Am 

învăţat  să  trăim  în  epicleză,  în  invocarea  Sf.  Duh,  care  să  ne  păstreze  în  credinţa 
în  Sfînta  Treime. 

* 

Precum  se  vede,  Raportul  secretarului  general  Dr.  Emilio  Castro  a  fost  un 
raport  de  analiză  substanţială,  cu  intenţia  de  a  încerca  un  bilanţ  al  realizărilor 
şi,  chiar  dacă  n-a  spus-o  în  chip  expres,  şi  al  eşecurilor,  la  acestea  din  urmă  refe- 

rindu-se  pe  căi  mai  ocolite,  ascunzindu-le  sub  propuneri  de  îmbunătăţire  a  stilului 

de  lucru  şi  a  organizării,  propuneri  nu  lipsite  de  inspiraţie  şi  îndrăzneală. 

Expunerea  prezentată  de  noi  a  urmat  textul  scris  şi  circulat  în  sală  a 
Raportului  secretarului  general.  Din  păcate,  el  n-a  fost  citit  în  plenara  Comite¬ 
tului  central  de  la  Hannover,  în  întregime.  Prea  multele  cuvîntări  oficiale  de 
salut  din  partea  autorităţilor  şi  a  Bisericilor  gazde  din  R.F.G.,  au  ocupat  timpul 
afectat  pe  agendă  tocmai  Raportului  secretarului  general.  Acesta  a  fost  astfel 
silit  de  împrejurări  să  facă  o  scurtă  şi  foarte  grăbită  expunere  orală,  selectivă, 
iar  membrii  Comitetului  central  n-au  avut  decît  puţine  minute  la  dispoziţie  ca 
sâ-1  comenteze.  Unii  nici  n-au  avut  timpul  necesar  ca  să-l  citească,  deoarece  a 
fost  distribuit  cu  puţin  înainte  de  momentul  prezentării. 

S-a  recomandat  să  fie  discutat  în  şedinţele  Unităţilor,  dar  acestea  au  avut 
propria  lor  agendă,  aşa  încît  nu  au  putut  consacra  Raportului  secretarului  gene¬ 
ral  timpul  pe  care  l-ar  fi  meritat  pentru  discuţii. 

Hans  Joachim  Held,  preşedintele  oficiului  de  Afaceri  Externe  al  Bisericii 
Evanghelice  din  R.F.G.,  cu  sediul  la  Hannover,  Preşedinte  şi  al  Comitetului  Cen¬ 
tral  al  Consiliului  Mondial  al  Bisericilor  a  vorbit  după  secretarul  general.  El  a 
făcut  o  dare  de  seamă  administrativă:  ce  activităţi  au  avut  loc,  cine  a  mai  murit 
dintre  vechii  ecumenişti,  ce  vizite  s-au  primit  la  Geneva  şi  ce  vizite  s-au  făcut  de 
către  cei  din  Geneva,  ce  s-a  discutat  la  lucrările  Comitetului  executiv  din  inter- 

valul  dintre  ultimele  şedinţe  ale  Comitetului  central.  El  a  schiţat  şi  liniile  gene¬ 
rale  ale  rapoartelor  Unităţilor ,  care  urmau  după  prezentarea  sa: 

„Este  clar  din  rapoarte  că  toată  activitatea  Consiliului  Mondial  se  desfă¬ 
şoară  în  contextul  problemelor,  conflictelor  şi  contradicţiilor  din  lumea  noastră 
de  azi,  şi  că  această  activitate  cere  răspuns  de  la  Biserici*  în  legătură  cu  toate, 
în  credinţă  şi  supunere  faţă  de  mesajul  Sfintei  Scripturi". 

El  a  remarcat  că  accentele  principale  cad  astăzi  pe  dreptate,  pace  şi  inte¬ 
gritatea  creaţiei,  pe  problema  foametei,  a  luptei  împotriva  rasismului,  pe  încer¬ 
carea  de  orientare  a  Bisericilor  într-o  lume  pluralistică,  pe  soluţionarea  crizei 
datoriilor,  pe  probleme  ecologice,  ş.a. 

După  ce  a  expus  toate  acestea,  era  firesc  ca  Dr.  Held  să  nu  uite  de  problema 
unităţii  Bisericilor,  ca  scop  principal  al  Consiliului  Mondial  al  Bisericilor.  El  a 
recunoscut  însă  că:  Spunem  pe  departe  prea  puţin  despre  limitele  şi  neputinţele 
noastre,  despre  inadecvarea  celor  mai  bune  dintre  Programele  noastre,  a  ideilor 
şi  acţiunilor  noastre,  la  scopul  principal  care  este  urmărirea  unităţii. 

Pastorul  protestant  —  ne  referim  tot  la  Dr.  Held  —  a  explicat  toate  acestea 
prin  faptul  că  unitatea  Bisericilor  este  o  taină  dumnezeiască  şi  un  dar  care  poate 
fi  doar  primit  (s.n.).  Convertirea  inimilor  la  credinţa  în  Evanghelie,  Ia  ucenicie 
supusă  şi  la  comuniune,  este  lucrarea  Sfîntului  Duh.  Nu  este  în  puterea  noastră 
să  poruncim  puterilor  răului  şi  ale  morţii  din  lume.  Numai  Dumnezeu  le  poate 
depăşi  (s.n.).  Aşa  stînd  lucrurile,  toate  activităţile  noastre  pot  avea  doar  caracte¬ 
rul  de  epicleză  (tot  aşa  a  spus  şi  Dr.  Castro,  protestant  şi  el),  adică  de  invocare 
a  ajutorului  Duhului  Sfînt. 

Mai  departe  Dr.  Held  a  explicat  de  ce  „rugăciunea  comună  şi  comunicarea 
prin  cult  ocupă  un  loc  central  şi  de  neînlocuit  în  tot  ceea  ce  face  Consiliul  Mon¬ 
dial  al  Bisericilor". 

Nu  vom  intra  într-o  evaluare  de  fond  a  acestor  afirmaţii,  dar  ele  sînt  expresii 
ale  teologiei  protestante  din  care  lipseşte  partea  omului  în  conlucrarea  cu 
Dumnezeu  pentru  unitate  şi  pentru  rezolvarea  problemelor  din  lume  (I  Cor. 
III,  9).  Teologia  ortodoxă  e  mai  dinamică  şi  mai  optimistă. 

Dr.  Held  a  procedat  şi  la  o  analiză  a  teologiei  care  stă  la  baza  Consiliului 
Mondial  al  Bisericilor,  şi  care  ar  fi  acceptată  de  către  toate  Bisericile  membre, 
deşi  ele  nu  constituie,  cum  se  ştie,  o  mărturisire  de  credinţă  ca  atare.  Toţi  —  a 
spus  Domnia  Sa  —  avem  în  comun: 

a)  Mărturisirea  că  Dumnezeu  S-a  descoperit  în  Iisus  Hristos  pentru  mîn- 
tuirea  lumii; 

b)  Considerarea  mărturiei  Sfintei  Scripturi  ca  singura  autoritate  pentru  cre¬ 
dinţa  Bisericii; 

c)  Chemarea  Bisericilor  creştine  la  unitatea  sau,  mai  clar,  la  împlinirea 
împreună  a  chemării  lor  comune; 

d)  Acceptarea  doctrinelor  vechi  creştine  cu  privire  la  înţelegerea  trinitară  a 
lui  Dumnezeu  şi  la  înţelegerea  hristologiei; 

e)  Credinţa  că  slăvirea  lui  Dumnezeu  este  scopul  ultim  al  vieţii,  al  învăţăturii 
şi  al  activităţii  Bisericilor,  în  frăţia  lor  din  cadrul  Consiliului  Mondial. 

Unui  observator  ortodox  atent  nu-i  va  scăpa  desigur  faptul  că  în  aceste  cinci 
puncte  fundamentale  ale  teologiei  care  ar  sta  la  baza  Consiliului,  lipseşte  Tra¬ 
diţia  ca  autoritate  de  referinţă  pentru  credinţa  Bisericii.  Se  ştie  că  totuşi  în  dia¬ 
logurile  bilaterale  e  o  problemă  aproape  rezolvată! 

Dr.  Held,  ca  şi  dr.  Castro,  s-a  referit  în  continuare  la  prioritatea  dragostei 
Bisericilor  pentru  săraci,  la  dreptatea  socială,  la  regîndirea  rolului  femeilor  şi  al 
bărbaţilor  în  Biserică,  teme  actuale,  unele  din  ele  constituind,  uneori,  revendi¬ 
cări  zgomotoase  şi  motive  de  confruntări  delicate  între  ortodocşi  şi  protestanţi. 

în  final  (cap.  10  al  Raportului  său),  Dr.  Held  a  identificat  preocupările 
actuale  ale  Consiliului  pe  trei  direcţii:  1.  căutarea  unităţii  vizibile  a  Bisericilor; 
2.  chemarea  Bisericilor  la  o  viziune  comună,  şi  3.  chemarea  Bisericilor  la  acţiuni 
pentru  dreptate,  pace  şi  integritatea  creaţiei.  A  anunţat  apoi  că  se  va  referi  şi 
la  pregătirea  viitoarei  Adunări  Generale,  care  va  avea  loc  la  Canberra,  în 
Australia,  în  1991.  Să  le  luăm  pe  rind,  pe  scurt: 

1.  Urmărirea  unităţii  Bisericilor  a  fost  recunoscută  ca  fiind  scopul  principal 
al  Consiliului.  Acest  scx>p  nu  se  va  realiza  însă,  a  spus  D-sa,  numai  prin  lucrarea 

Comisiei  „Credinţă  şi  Constituţie*4,  deşi  ea  a  făcut  progrese  vizibile  cu  privire 
la  receptarea  documentului  BEM  (Botez,  Euharistie,  Ministeriu).  Fără  a  intra  în 
amănunte,  Dr.  Held  a  crezut  a  descoperi  printre  mijloacele  care  vor  concura  la 
realizarea  unităţii  vizibile  a  Bisericilor,  două:  solidarizare  cu  săracii  şi  împăr¬ 
ţirea  frăţească  a  resurselor.  Intrucît  realizarea  aceleiaşi  credinţe  şi  împărtăşirea 
din  acelaşi  Potir  sînt  încă  departe,  Domnia  Sa  s-a  întrebat  dacă  împărţirea  fră¬ 
ţească  a  resurselor  n-ar  putea  fi  socotită  comuniune  în  Hristos  şi  în  Evanghelie. 
A  făcut  o  lungă  demonstraţie  în  sprijinul  acestei  idei.  Evident,  ca  o  comuniune 
parţială,  în  cele  practice,  ea  poate  fi  luată  în  consideraţie,  dar  nu  va  putea  înlocui 
niciodată  comuniunea  în  Taine,  care  cere  mărturisirea  aceleiaşi  credinţe. 

2.  In  legătură  cu  Conferinţa  din  1989,  care  va  fi  organizată  de  Comisia 
, fisiune  şi  Evanghelizare**  la  San  Antonio  (Texas,  U.S.A.)  cu  tema:  „Fie  voia 
Ta  —  Misiune  pe  drumul  lui  Hristos*4,  Dr.  Held  a  dezvoltat  pe  larg  necesitatea 
readucerii  în  viaţa  Bisericii  a  „preoţiei  împărăteşti*4,  a  „preoţiei  tuturor  credincio- 
şilor“,  înoercînd  o  exegeză  nu  lipsită  de  coherenţă  la  temă,  dar  nu  a  abordat 
tema  preoţiei  sacerdotale.  Pentru  ortodocşi  tocmai  aceasta  trebuie  clarificată  în 
raporturile  cu  protestanţii,  asupra  preoţiei  împărăteşti  neexistînd  decît  obiecţii 
care  privesc  pretenţiile  ei  la  a  fi  singura  îndreptăţită. 

3.  Cu  privire  la  cea  de  a  treia  preocupare  a  Consiliului  Mondial  al  Biseri¬ 
cilor,  din  vremea  noastră,  acţiunile  pentru  pace,  dreptate  şi  integritatea  creaţiei, 
Dr.  Held  a  dezvoltat  puncte  de  vedere  limpezi  şi  mobilizatoare  pentru  Biserici. 
Este  de  reţinut  afirmaţia  sa  că  trebuie  depăşită  înţelegerea  predominant  antropo¬ 
centrică  a  lui  Dumnezeu,  care  s-ar  ocupa  numai  de  om.  Dumnezeu  a  răscumpărat 
întreaga  creaţie  şi  aceasta,  întreagă,  trebuie  apărată  de  moarte:  pădurile  care 
mor,  apele  care  sînt  otrăvite,  pămînturile  care  se  prefac  în  deşerturi  şi  care  nu 
vor  mai  putea  cinta  slava  lui  Dumnezeu!  Cu  aceste  consideraţii  ortodocşii  au 
putut  fi  uşor  de  acord. 

Dr.  Held  şi-a  considerat  Raportul  ca  prezentînd  „aspecte  ale  unei  teologii 
vitale  şi  coherente,  bazate  pe  activitatea  programelor  Consiliului  Mondial  al 
Bisericilor,  programe  provocate  de  relaţiile  Bisericilor  cu  lumea  „noastră  de  azi“. 

4.  Drept  concluzie,  a  oferit  temele  abordate,  cărora  le-a  subliniat  caracterul 
de  reflecţii  personale,  meditaţiei  şi  analizei  viitoarei  Adunări  generale  de  la 
Canberra,  din  anul  1991. 

• 

Este  de  prisos  să  spunem  că  aceste  două  Rapoarte  au  introdus  doar  lucră¬ 
rile  sesiunii  de  la  Hannover  ale  Comitetului  central  al  Consiliului  Mondial  al 
Bisericilor.  Trebuie  să  spunem  însă,  de  la  început  că  ele  au  constituit,  în  fapt, 
substanţa  tuturor  celor  zece  zile  de  lucru,  deoarece  în  afara  acestora  s-au  discutat 
Programe  iniţiate  mai  de  mult,  în  puţine  detalii  avînd  ocazia  de  a  se  dezbate 
vreo  noutate.  Şedinţele  plenare  au  făcut  să  treacă  prin  vot  rezoluţii  care  în  fapt 
au  precizat  anumite  detalii  de  organizare  a  unor  Conferinţe,  de  finanţare  a 
lor,  etc. 

Printre  noutăţi  se  poate  considera  fixarea  temei  şi  a  subtemelor  ce  vor  con¬ 
stitui  preocuparea  de  bază  a  viitoarei  Adunări  Generale  de  la  Canberra.  Tema 
va  fi:  „ Vino  Duhule  Sfinte  —  şi  înnoieşte  întreaga  creaţie".  Subtemele  vor  fi: 
1.  Dâtâtorule  de  viaţă  —  ai  grijă  de  Creaţia  Ta!  (această  subtemă  e  încă  în 
studiu  fiindcă,  în  fond,  repetă  tema  principală.  La  început  tema  principală  pro¬ 
pusă  era:  „Vino  Duhule  Sfinte  şi  înnoieşte  faţa  pămîntului44.  Plenara  a  corectat-o 
dar  n-a  găsit  deocamdată  o  formulă  nouă  pentru  subtema  I;  2.  Duhule  al  Ade¬ 
vărului  —  eliberează-ne!;  3.  Duhule  al  Unităţii  —  împacă  pe  poporul  tău!;  4.  Du¬ 
hule  Sfinte  —  schimbă-ne  şi  ne  sfinţeşte! 

Protestanţii  au  fost  foarte  repede  cuceriţi  de  temă  şi  de  subteme,  întrucît 
ei  pun  întotdeauna  accentul  pe  Har,  ca  mijloc  esenţial  şi  exclusiv  al  mîntuirii. 
Am  văzut  aceasta  şi  din  expunerea  Dr.  Held.  Potrivit  teologiei  protestante,  mai 
mult  sau  mai  puţin  comună  tuturor  ramurilor  mai  vechi  şi  mai  noi,  de  orice  con¬ 
fesiune  ar  fi,  Harul  se  primeşte  de  către  fiecare,  gratuit,  condiţia  mîntuirii  fiind 
doar  acceptarea  lui,  In  tot  cursul  vieţii,  la  chemarea  ce  se  face  în  rugăciunile 
din  timpul  „cultului*4.  Tema  şi  subtemele  au  fost  uşor  însuşite  şi  de  către  orto¬ 
docşi  ştiut  fiind  că,  în  viaţa  ortodoxă,  Sfîntul  Duh  e  Cel  prin  care  ne  vin  toate 

darurile  şi  harurile,  când  acesta  se  face  în  credinţa  şi  faptele  bune  ale  credin¬ 
ciosului. 

Din  partea  ortodoşcilor,  subsemnatul  am  simţit  totuşi  nevoia  de  a  face  cîteva 
precizări,  şi  a  atrage  atenţia  asupra  unor  posibile  divergenţe  în  tratarea  atît  a 
temei  principale,  cît  şi  a  subtemelor. 

„N-aş  vrea  să  se  înţeleagă  că  mă  pronunţ  împotriva  temei  şi  a  subtemelor. 
Sub  temele  de  fapt  lărgesc  tema  şi  o  dezvoltă.  Mă  declar  de  acord  cu  ele.  Aş  vrea 
totuşi  să  atrag  atenţia  că  tema  principală  din  care  decurg  cele  secundare ,  nu  e  o 
temă  uşoară ,  precum  ar  putea  apare  la  prima  vedere.  Ne  putem  trezi  cu  vorbi¬ 
tori  protestanţi  care  vor  accentua  teologia  Sfîntului  Duh  în  sens  teoretic,  redu - 
cîndu-L  la  calitatea  de  instrument  automat  la  îndemîna  oricui ,  şi  căzînd  uşor 
într-un  pietism  asemănător  cu  al  aşa-zişilor  harismatici  din  vremea  noastră  care 
îşi  acordă  totul,  inclusiv  iertarea  şi  mântuirea,  pe  căi  care  ocolesc  Biserica,  deve¬ 
nind,  adesea  mişcări  anarhice.  Ne  putem  chiar  trezi  cu  ei  la  Adunarea  Gene¬ 
rală  de  la  Canberra,  reclamînd  tema  ca  fiind  monopolul  lor.  Şi  aşa-zişii  funda - 
mentalişti  s-ar  alia  acestui  mod  de  înţelegere  a  temei,  ceea  ce  pentru  participanţii 
ortodocşi  ar  fi  dezolant. 

Ei  s-ar  simţi  străini  într-o  asemenea  ambianţă  şi,  probabil,  s-ar  mărgini  la 
o  participare  pasivă,  rezervîndu-şi  luările  de  poziţii  critice  pentru  mai  tîrziu.  Se 
ştie  că  o  Adunare  Generală  în  care  vorbitorii  din  sală  sînt  limitaţi  la  trei 
minute,  nu  este  un  teren  posibil  pentru  dezbateri  coherente  şi  pentru  argumen¬ 
tări.  Acolo  se  fac  afirmaţii,  se  tratează  mici  detalii,  dar  nu  se  intră  niciodată  în 
dialog  real.  Referatele  principale  vor  veni  gata  pregătite  dinainte.  Tocmai  în 
această  privinţă  aş  vrea  să  insist  ca  pregătirea  să  se  facă  aşa  cum  trebuie , 
ţinîndu-se  seama  şi  de  specificul  modului  ortodox  de  a  înţelege  tema. 

Voi  menţiona  două  aspecte  care  lipsesc  din  subtemele  care  ar  trebui  să 
explicit eze  tema,  şi  să  dea  posibilitate  ortodocşilor  să- şi  expună  şi  ei  punctele 
de  vedere.  Şi  să  li  se  dea  posibilitatea  să  le  expună  nu  din  sală,  ci  în  referate 
cărora  să  li  se  acorde  tot  timpul  necesar  unei  largi  comprehensibile  expuneri  teo¬ 
logice. 

In  teologia  şi  viaţa  ortodoxă,  nu  se  poate  vorbi  despre  Sfîntul  Duh,  fără 
să  se  vorbească  de  Sfintele  Taine.  Tainele  sînt  principalele  canale  de  invocare 
şi  comunicare  a  Sfîntului  Duh,  în  toate  evenimentele  vieţii.  Ele  sînt  mijloace 
vizibile,  cu  rost  anume,  pe  înţelesul  tuturor.  Nu  sînt  invocări  în  vag,  într-o  rugă¬ 
ciune  în  general,  sau  comunicări  directe,  ca  în  aşa-zisele  mişcări  harismatice 
sau  penticostale  modeme. 

Invocarea  şi  comunicarea  Sfîntului  Duh  prin  Taine  fac  parte  din  tradiţia 
bimilenară  a  Bisericii.  Tainele  au  fost  instituite  de  Mîntuitorul  şi  transmise  prin 
pradtica  Bisericii  pînă  la  noi.  Ele  presupun  coherenţă,  chemarea  Sfîntului  Duh, 
după  rînduialâ,  asigurare  a  transmiterii  Harului  pe  căi  validate  de  însuşi  înte¬ 
meietorul  creştinismului.  Aceasta  nu  înseamnă  că  se  elimină  comunicarea  directă 
prin  rugăciune,  dar  nu  aceasta  face  rînduială  şi  lege.  Aceasta,  cu  puţine  excepţii , 
poate  naşte  neorînduială  şi  anarhie,  fiind  la  înţelegerea  fiecăruia.  Şi  nu  fiecare 
e  pregătit  pentru  o  înţelegere  adecvată.  Cînd  aceasta  se  face  în  afara  Bisericii,  se 
vede  ce  se  recoltează:  sute  de  secte,  cu  sute  de  pretenţii,  cu  sute  de  înţelegeri  care 
de  care  mai  diferite.  Iată  de  ce  ortodocşii  vor  vorbi  de  chemarea  Sfîntului  Duh,  în 
primul  rînd  prin  Sfintele  Taine. 

Un  al  doilea  aspect  pe  care  îl  vor  dori  ortodocşii  exprimat  în  legătură  cu 
tema  şi  cu  subtemele,  va  fi  acela  care  defineşte  întreaga  spiritualitate  ortodoxă, 
efortul  ascetic  spre  desăvîrşire  prin  acumularea  de  cît  mai  mult  Har.  Ei  vor  vorbi 
de  sfinţenie  şi  de  căile  spre  obţinerea  ei  şi,  în  special,  de  modul  cum  îi  asistă  Sfîn¬ 
tul  Duh  pe  cei  ce  se  nevoiesc  pe  drumul  desăvîrşirii.  Ei  vor  vorbi  de  darul  deo¬ 
sebirii  duhurilor,  de  discemămîntul  duhovnicesc  care  e  dar  al  Sfîntului  Duh,  şi 
vor  dori  ca  problema  să  se  trateze  la  marea  adîncime  şi  la  marea  înălţime  în 
acelaşi  timp.  ' 

Lumea  protestantă  ar  trebui  să  se  pregătească  să  audă  despre  toate  acestea, 
ca  să  nu  râmînă  surprinsă  că  aude  lucruri  străine  de  creştinismul  lor.  Şi  ortodocşii 
vor  veni  pregătiţi  şi  deschişi  pentru  un  dialog  cu  punctele  de  vedere  protestante. 
Adunarea  Generală  s-ar  putea  să  devină  un  teren  de  confruntări  dramatice,  dacă 
aceste  deschideri  nu  vor  fi  avute  în  vedere,  şi  dacă  terenul  nu  va  fi  bine  pregătit. 

Dacă  din  motive  pastorale  confruntarea  va  putea  fi  evitată,  inutilitatea  întîlnirii 
pentru  ecumenism,  nu  va  putea  fi  evitată. 

Subtemele,  în  special  a  patra,  lasă  loc  pentru  toate  aspectele  dezbaterii.  De 
aceea  m-am  declarat  de  acord  cu  ele.  Am  vrut  doar  să  insist  asupra  unei  bune 
pregătiri,  asupra  abordării  tuturor  aspectelor,  şi  asupra  necesităţii  unor  eforturi 
comune  de  a  fructifica  Adunarea  Generală  pentru  ecumenism,  adică  pentru  un  pas 
înainte  pe  calea  unităţii  Bisericilor 44 . 

Observaţiile  s-au  notat  şi  s-a  promis  că  se  va  da  tuturor  familiilor  creştine 
posibilitatea  de  a  se  exprima  potrivit  cu  tradiţiile  lor. 

Comitetul  central  s-a  ocupat  apoi  de  problema  reprezentării  confesionale, 
geografice,  pe  vîrste,  pe  statut  in  Biserică  (clerici,  laici),  pe  sexe,  la  Adunarea 
generală  viitoare.  S-au  impus  anumite  norme.  Cele  geografice  şi  confesionale  au 
fost  acceptate,  chiar  dacă  sînt  greu  de  realizat  cu  exactitate.  Reprezentarea  pe 
vîrste  (vîrstnici  —  tineri),  pe  sexe,  ca  şi  obligativitatea  de  a  echivala  sau  de  a 
apropia  participarea  numărului  de  laici  cu  cel  al  numărului  de  clerici  ,*  a  întîmpinat 
serioase  rezistenţe  din  partea  ortodocşilor.  Ortodocşii  au  spus:  Bisericile  noastre 
nu  acceptă  să  li  se  impună  pe  cine  să  trimită  la  Adunarea  Generală,  şi  nici  în  alte 
ocazii,  în  Comisii  sau  în  Comitete  ecumenice.  S-a  spus  din  nou:  Bisericile  sînt  şi 
râmin  suverane.  Consiliul  nu  e  Super-Biserică.  Nu  dă  ordine. 

Lucrările  au  rămas  deschise.  S-a  votat  o  anumită  normă  în  modul  de  repre¬ 
zentare,  adică  un  procentaj  pe  categorii  de  participanţi,  dar  s-a  înţeles  că  orto¬ 
docşii  vor  face  aşa  cum  le  dictează  tradiţia  lor.  Nu  se  vor  produce  incidente  din 
aceste  motive.  Normele  sînt  indicative,  nu  obligatorii. 

Comitetul  central  a  autorizat  organizarea,  înainte  de  Adunarea  generală,  a 
cîtorva  Conferinţe  mari,  dintre  care  două  vor  fi  foarte  importante:  Conferinţa 
Comisiei  „Misiune  şi  Evanghelizare44  între  22  mai  şi  1  iunie  1989,  la  San  Antonio, 
Texas,  S.U.A.  cu  tema:  „Fie  voia  Ta  —  misiunea  pe  drumul  lui  Hristos44,  şi  Confe¬ 
rinţa  cu  tema  „Dreptate,  Pace  şi  integritatea  creaţiei44,  la  Seul  (Coreea  de  Sud) 
între  5 — 13  martie  1990.  Acestea  erau  însă  propuse  mai  de  mult.  Nu  au  venit  ca 
noutăţi  pe  agenda  Comitetului  central. 

* 

Din  cele  prezentate  mai  sus  se  poate  trage  concluzia  că  Sesiunea  din  Hannover 
a  Comitetului  central  al  Consiliului  Mondial  al  Bisericilor,  la  care  au  participat 
mai  mult  de  300  de  persoane  (membri,  observatori,  invitaţi,  ziarişti  etc.),  a  dezbătut 
probleme  importante  privitoare  la  lucrarea  împreună  a  Bisericilor.  Chiar  dacă  unele 
propuneri,  cum  au  fost  cele  ale  Dr.  Castro,  n-au  putut  fi  analizate  şi  discutate  atît 
cît  ar  merita,  ele  vor  constitui  desigur  subiecte  ale  unor  analize  viitoare.  Discutarea 
lor  şi  a  altora  de  genul  acestora,  va  fi  cerută  de  dorinţa  tuturor  de  a  nu  cădea  în 
rutină,  de  a  face  mai  prezente  conducerile  Bisericilor  în  activitatea  Consiliului, 
şi  de  a  deschide  căi  noi  ecumenismului. 

Dr.  ANTONIE  PLÂMÂDEALA 
Mitropolitul  Ardealului 


BISERICILE  DIN  EUROPA  LA  A  IV-A  ÎNTlLNIRE 

Intre  28  sept. — 2  octombrie  1988  a  avut  loc  la  Erfurt  în  Republica  Democrată 
Germană  cea  de  a  patra  întîlnire  dintre  Conferinţa  Bisericilor  Europene  (C.B.E.) 
şi  Consiliul  Conferinţelor  Episcopale  Europene  romano-catolice  (C.C.E.E.  =  Consilium 
Conferentiarum  Episcopalium  Europae).  Au  luat  parte  toţi  preşedinţii  C.B.E.  şi 
membrii  Comitetului  Consultativ  C.B.E.  din  ţările  europene.  Au  coprezidat:  I.  P.  S. 
Mitropolit  al  Leningradului  Alexei  (din  partea  C.B.E.)  şi  E.S.  Cardinalul  Carlo 
Maria  Artini,  Arhiepiscop  al  Milanului  (din  partea  C.C.E.E.).  Intîlnirea  a  cuprins 
mai  mult  de  1000  de  persoane  şi  a  avut  loc  la  Mănăstirea  augustiniană  din  Erfurt, 
aceea  în  care  şi-a  început  viaţa  monahală  Martin  Luther  în  anul  1505.  A  stat  aici 
pînă  în  anul  1511,  deci  şase  ani. 

Intîlnirile  dintre  C.B.E.  şi  C.C.E.E.  au  intrat  în  tradiţia  vieţii  religioase  euro¬ 
pene.  Important  e  faptul  câ  e  o  întîlnire  în  care  C.B.E.,  alcătuită  numai  din  orto¬ 
docşi  şi  protestanţi,  se  întîlneşte  cu  C.C.E.E.,  alcătuită  numai  din  romano-catolici. 
Este  deci  un  prilej  ecumenic  de  întîlnire  a  tuturor  celor  trei  mari  familii  creştine 
din  Europa  care,  altfel,  nu  au  o  organizaţie  prin  care  să-şi  exprime  puncte  de  vedere 
comune.  Cele  trei  întîlniri  anterioare  au  avut  loc  la  Chantilly,  1978,  (Franţa),  Logum- 
kloster,  1981,  (Danemarca)  şi  Riva  del  Garda,  1984,  (Italia). 

Tema  de  la  Erfurt,  gîndită,  analizată  şi  tratată  de  toţi  participanţii,  a  fost  una 
din  cererile  din  rugăciunea  „Tatăl  nostru":  „Vie  Împărăţia  Ta“ .  Au  prezentat  refe¬ 
rate:  Prof.  dr.  Dumitru  Popescu,  rectorul  Institutului  Teologic  Universitar  din 
Bucureşti,  prof.  Bruno  Forte  (rom.-cat.)  din  Neapole,  Italia,  D-na  Jean  Mayland 
(anglicană),  din  York,  Anglia  şi  cei  doi  Copreşedinţi. 

Din  partea  Bisericii  Ortodoxe  Române  a  participat  la  lucrări,  luînd  de  mai 
multe  ori  cuvîntul,  Dr.  Antonie  Plămădeală,  Mitropolitul  Ardealului,  în  calitate  de 
Preşedinte  al  Conferinţei  Bisericilor  Europene. 

Cardinalul  Martini  a  citit  o  lungă  scrisoare  din  partea  Papei  Ioan  Paul  al 
II-lea  care  a  spus  câ  tema  „e  în  centrul  speranţei ,  rugăciunilor  şi  acţiunilor  fiecă¬ 
rei  conştiinţe  creştine “.  Papa  constata  în  scrisoarea  sa  că  a  crescut  angajamentul 
ecumenic  al  Bisericilor,  în  vremea  noastră,  şi  că  trebuie  ca  toţi  să  lupte  pentru  a 
depăşi  trecutul  dureros  de  separaţie.  Bisericile  trebuie  „să  lupte  pentru  pace . . . 
să  fie  în  slujba  lumii  şi  să  fie  o  mărturie  despre  slava  lui  Dumnezeu “.  Mesajul 
Sanctităţii  Sale  a  fost  primit  cu  satisfacţie  şi  considerat  ca  un  îndemn  spre  uni¬ 
tate  şi  împreună  lucrare  a  tuturor  Bisericilor  pentru  pacea  lumii. 

I.  P.  S.  Mitropolit  Alexei  a  făcut  istoricul  întîlnirilor  de  pînâ  acum  şi  paşii 
înainte  care  s-au  realizat,  cel  mai  important  fiind  cel  de  la  Riva  del  Garda  din 
1984  cînd,  după  întîlnire,  în  catedrala  istorică  din  Trento,  toţi  participanţii  creştin: 
din  Europa,  de  diferite  confesiuni  împreună  cu  mii  de  romano-catolici,  au  recitat 
Crezul  Niceo-Constantinopolitan,  fără  Filioque.  A  fost  o  realizare  mare  atunci.  De 
altfel,  tot  aşa  a  fost  rostit  Crezul  şi  la  Erfurt.  Această  problemă  şi-a  găsit  de  alt¬ 
fel  soluţia  şi  în  dialogul  teologic  dintre  ortodocşi  şi  romano-catolici. 

Cardinalul  Martini,  într-o  alocuţiune  substanţială,  a  pus  accentul  pe  necesi¬ 
tatea  colaborării  dintre  Biserici  şi  pe  „ inevitabila  conexiune  şi  interdependenţă 
economică ,  socială,  politică  şi  culturală  între  diferitele  popoare  şi  naţiuni u,  care 
trebuie  să  conducă,  în  acţiunile  ei,  conştiinţa  creştină  din  vremea  noastră.  E.S.  a 
scos  în  evidenţă  de  asemenea  trebuinţa  unui  angajament  etic  de  solidaritate  între 
toţi  oamenii.  Trebuie  să  ne  eliberăm  de  logica  separării  şi  a  contradicţiilor  şi,  mai 
ales,  de  frică.  Trebuie  să  contribuim  la  înlăturarea  tensiunilor  din  lume,  dintre 
state,  dar  şi  la  luarea  de  măsuri  eficiente  care  să  oprească  tehnica  de  la  crearea 
de  mijloace  de  distrugere  a  oamenilor  şi  mediului  ambiant.  Tot  astfel,  trebuie  să 
ne  opunem  tendinţelor  de  manipulare  a  vieţii  umane.  E.  Sa  a  recomandat  o  acţiune 
de  re-evanghelizare  a  lumii  şi  de  situare  a  Bisericii  faţă  de  secularizare. 

Trebuie  să  lucrăm  toţi  pentru  o  Împărăţie  a  lui  Dumnezeu  pe  pămînt,  prin 
recuperarea  adevăratelor  valori,  prin  pace,  dreptate  şi  adevăr.  Trebuie  să  desco¬ 
perim  urgenţele  ceasului  de  faţă  şi  să  procedăm  la  acţiuni  unite  pentru  soluţio¬ 
narea  lor.  Nu  e  nevoie  să  facem  mult  zgomot  în  lume,  ci  cu  smerenie  şi  răbdare, 
în  tăcere,  să  ne  angajăm  într-o  lucrare  pe  termen  lung,  alături  de  toate  forţele 
binelui.  Politica  lumii  de  azi  dă  semne  de  destindere,  devine  mai  realistă.  Ea  tre¬ 
buie  încurajată,  chiar  dacă  paşii  de  pînă  acum  au  fost  doar  simbolici. 

Foarte  bine  primit  a  fost  raportul  prof.  pr.  dr.  Dumitru  Popescu  cu  titlul 
„Vie  împărăţia  Tau.  A  fost  un  raport  teologic,  o  demonstraţie  a  faptului  că  nu  există 
o  contradicţie  între  Împărăţia  lui  Dumnezeu  şi  lume ,  decît  în  măsura  în  care, 
lumea  s-a  corupt  prin  păcat.  Cei  care  încearcă  să  domine  lumea  prin  păcat,  o  pre¬ 
fac  într-o  lume  tristă.  E  posibilă  viaţa  ca  şi  cum  Dumnezeu  n-ar  exista,  dar  preţul 
e  pierderea  sufletului.  Evanghelizarea  nouă  de  care  se  vorbeşte  azi  trebuie  să 
treacă  de  la  vorbirea  despre  Dumnezeu,  la  vorbirea  cu  Dumnezeu.  Trebuie  depăşit 
stadiul  Dumnezeului  filozofilor  şi  savanţilor,  care  e  un  dumnezeu  impersonal,  şi 
ajuns  la  Dumnezeul  viu,  personal,  cu  care  se  poate  comunica.  Protestanţii  l-au 
închis  prea  mult  pe  Dumnezeu  în  lumea  de  dincolo  (aluzie  la  K.  Barth  desigur), 
iar  pe  om  l-au  circumscris  prea  mult  în  lumea  de  aici.  Evanghelizarea  spre  reali¬ 
zarea  Împărăţiei  lui  Dumnezeu  trebuie  să  înceapă  printr-o  reînnoire  a  creştinis- 

mului  şi  a  creştinilor,  bazată  nu  numai  pe  cunoaştere,  ci  şi  pe  întîlnirea  personală, 
spirituală  cu  Dumnezeu. 

Au  mai  contribuit  la  discuţii  prof.  Al.  Papaderos  (Grecia),  Ivo  Fiirer  şi  Jean 
Fischer,  acesta  din  urmă  secretar  general  al  C.B.E.,  iar  Ivo  Fiirer  secretar  al 
C.C.E.E.  In  afara  lucrărilor  din  plenare  s-a  lucrat  şi  în  cinci  grupe  în  care  s-au 
făcut  analize  amănunţite  şi  exegeze  ale  conceptului  de  Împărăţie  a  lui  Dumnezeu 
In  Sfînta  Scriptură  şi  în  tradiţia  creştină.  S-a  încercat  de  asemenea  să  se  definească 
semnele  Împărăţiei  într-o  lume  pămîntească.  Autorul  acestor  rînduri  a  arătat  că 
semnele  Împărăţiei  trebuie  să  fie  în  primul  rînd  interioare.  „ împărăţia  e  în  voi ". 
Nu  se  poate  vorbi  de  împărăţia  lui  Dumnezeu  fără  oameni  buni,  iubitori,  paşnici, 
„oameni  noi4',  cum  cerea  Sfîntul  Pavel.  Numai  astfel  de  oameni  vor  proiecta  în 
afară  o  societate  nouă,  bazată  pe  dreptate,  pe  adevăr,  pe  pace  şi  bună  înţelegere. 
In  acest  înţeles,  tot  ceea  ce  se  face  pentru  a  se  schimba  inimile  oamenilor,  con¬ 
cepţia  despre  viaţă,  înţelegerea  vieţii  ca  dar  al  lui  Dumnezeu  care  trebuie  apărat, 
tot  ce  se  face  practic  pentru  înlăturarea  războaielor  şi  instaurarea  păcii,  sînt 
lucrări  care  pot  fi  interpretate  ca  semne  ale  dorinţei,  ale  chemării:  „ Vie  Împărăţia 
Ta‘l.  Aşa  le  înţeleg  creştinii  şi  în  acest  spirit  se  angajează  în  toate  aceste  lucrări 
cu  toată  credinţa,  speranţa  şi  dragostea  lor. 

întîlnirea  de  la  Erfurt  a  dat  o  mărturie  creştină  europeană  comună  despre 
dorinţa  Bisericilor  de  a  fi  prezente  în  tot  lucrul  bun  şi  de  folos  oamenilor,  văzînd 
în  mărturia  ei  chemarea  Împărăţiei  pe  pămînt,  potrivit  cu  învăţătura  lăsată  nouă 
de  Mîntuitorul  Iisus  Hristos,  Căruia  Bisericile  îi  rămîn  fidele  şi  al  Cărui  mesaj  este 
pentru  ele  îndrumar  şi  lege. 

Oficialităţile  din  R.D.G.,  de  la  Berlin  şi  de  la  Erfurt,  au  dat  o  mare  atenţie 
întîlnirii,  au  oferit  recepţii  şi  s-au  rostit  cuvîntări  de  încurajare  a  activităţilor 
Bisericilor.  Una  din  hotărîrile  cele  mai  importante  care  s-au  luat  la  Erfurt,  a  fost 
organizarea  în  1989  la  Basel,  Elveţia  (15 — 21  mai)  a  unei  Conferinţe  europene  cu 
tema:  „Pace  prin  dreptate 41 .  Se  prevede  participarea  a  peste  1000  de  persoane. 

La  sfîrşit  s-a  elaborat  un  Mesaj  către  Bisericile  din  Europa,  în  care  s-au 
sintetizat  concluziile  lucrărilor  şi  s-a  arătat  că  „ Iisus  ne  cheamă  să  colaborăm  la 
venirea  Împărăţiei  lui  Dumnezeu  pe  păminV *.  S-a  făcut  apel  la  o  apropiere  tot 
mai  mare  între  Est  şi  Vest,  spre  a  se  răspunde  aspiraţiilor  popoarelor  la  pace  şi 
dezarmare.  S-a  recomandat  tuturor  creştinilor  să  lucreze  pentru  binele  unităţii  şi 
să  favorizeze  toate  acţiunile  care  pot  duce  la  îmbunătăţirea  calităţii  vieţii,  spre 
împlinirea  cuvintelor:  „ Nici  viaţa ,  nici  moartea ,  nici  puterile,  nici  o  altă  creatură 
nu  ne  poate  separa  de  dragostea  lui  Dumnezeu “. 

S-a  spus  în  încheierea  Mesajului:  „Trebuie  să  ne  supunem  Evangheliei  în 
contextul  existenţei,  într-un  cuvint:  să  ne  convertim.  Putem  de  asemenea  promova 
o  participare  responsabilă  la  viaţa  Bisericilor  noastre.  Putem  face  dovada  unei 
solidarităţi  mai  mari  între  noi.  Trebuie  să  refuzăm  contra-semnele  Împărăţiei  lui 
Dumnezeu  precum  dispreţul  faţă  de  alte  confesiuni ,  sectarismul,  pasivitatea,  ş.a.“. 
Mesajul  s-a  încheiat  cu  cuvinte  de  încurajare  către  Biserici,  repetînd  cuvintele 
lui  Iisus:  „Nu  te  teme  turmă  mică,  pentru  că  Tatăl  vostru  a  binevoit  să  vă  dea 
vouă  Împărăţia"  (Luca  XII,  32). 

Următoarea  întîlnire,  a  V-a,  va  avea  loc  peste  patru  ani.  Locul  şi  tema  se  vor 
fixa  în  anul  viitor  de  către  Comisia  de  lucru  şi  de  legătură  între  C.B.E.  şi  C.C.E.E. 
din  care  face  parte  şi  subscriitorul  acestor  rînduri. 

Dr.  ANTONIE  PLAMADEALA 
Mitropolitul  Ardealului 


SESIUNEA  PREZIDIULUI  CONFERINŢEI  BISERICILOR  EUROPENE  1988 


Intre  24 — 26  octombrie  1988  a  avut  loc  la  Leningrad  sesiunea  a  doua  din  anul 
acesta  a  Prezidiumului  Conferinţei  Bisericilor  Europene.  Au  participat  Preşedinţii: 
Mitropolitul  Alexei  al  Leningradului,  Mitropolitul  Antonie  al  Ardealului,  Rev.  John 
Arnold  (Anglia),  Mme  Marjolaine  Chevalier  (Franţa),  Mitropolitul  Damaskinos 

(Elveţia),  Episcopul  Hans-Gernot  Jung  (R.F.G.),  superintendentul  Adam  Kuczma 
(Polonia)  şi  prof.  Pertti  Pesonen  (Finlanda).  De  asemenea  a  participat  preşedintele 
Comitetului  Financiar  Rector  Wilhelm  Nausner  (Austria),  interpreţi  şi  conducerea 
Conferinţei  din  Geneva.  A  fost  prezent  secretarul  general  Jean  Fischer  şi  mulţi 
oaspeţi  locali. 

Sesiunea  şi-a  ţinut  lucrările  în  localul  Academiei  Teologice  din  Leningrad. 
Secretarul  general  dr.  Fischer  a  prezentat  un  raport  asupra  activităţii  din  ultimele 
şase  luni  a  tuturor  sectoarelor  Conferinţei,  după  care  secretarii  de  departamente 
au  dat  lămuriri  mai  amănunţite.  Astfel,  a  fost  prezentat  profesorul  Hermann  Goltz 
(R.D.G.)  care  a  luat  locul  profesorului  Dumitru  Popescu  la  secretariatul  de  studii. 
Acesta  şi-a  expus  programul  de  lucru,  înscriindu-se  în  linia  deschisă  de  prof. 
Dumitru  Popescu  a  cărui  activitate  a  fost  omagiată  în  unanimitate.  Au  mai  pre¬ 
zentat  rapoarte  Jose  Leite  (Portugalia)  despre  „Dreptate,  Pace  şi  Drepturile  omu¬ 
lui".  Volkmar  Deile  a  prezentat  raportul  cu  privire  la  stadiul  pregătirilor  Confe¬ 
rinţei  din  anul  viitor  de  la  Basel  (15 — 21  mai  1989)  cu  tema:  „ Pace  prin  dreptate 
şi  Hans  Schmocker  a  prezentat  raportul  financiar  şi  al  Comisiei  de  într-ajutorare 
bisericească  (CICARWS). 

Accentul  principal  al  preocupărilor  din  timpul  Sesiunii  de  la  Leningrad  a 
căzut  asupra  pregătirilor  pentru  Conferinţa  de  la  Basel,  considerată  un  mare  eveni¬ 
ment  european  în  pregătire.  O  asemenea  Conferinţă  a  fost  propusă  şi  aprobată  încă 
de  la  Adunarea  Generală  de  la  Stirling,  Scoţia,  din  1986.  Ea  urma  să  fie  o  „Adunare 
a  Nordului*4,  deci  a  Bisericilor  din  ţările  scandinave,  la  care  urmau  să  fie  invitate 
şi  Bisericile  din  statele  semnatare  Actului  de  la  Helsinki.  Tema  propusă  era  ace¬ 
eaşi,  puţin  modificată  pe  urmă.  La  început  era  „ Pace  şi  Dreptate**,  apoi  s-a  modifi¬ 
cat:  „ Pace  prin  dreptate “.  In  1987  Consiliul  Conferinţelor  Episcopilor  romano- 
catolici  din  Europa  a  acceptat  să  fie  co-organizator  al  acestei  Conferinţe.  In  ace¬ 
laşi  an  Birgitta  Deshusses  şi  Volkmar  Deile,  din  partea  C.B.E.  şi  Mgr.  Nicolaus 
Wirwoll  din  partea  C.C.E.E.,  au  primit  sarcina  de  organizatori. 

Pînă  în  prezent  aproape  totul  este  prevăzut  din  punct  de  vedere  practic.  Ur¬ 
mează  să  se  desemneze  vorbitorii  şi  participanţii  din  partea  tuturor  Bisericilor.  A  fost 
ales  Baselul  pentru  că  e  un  oraş  vestit  prin  cîteva  evenimente.  In  anul  1431  a  avut 
loc  acolo  un  Conciliu  în  care  s-au  purtat  discuţii  cu  husiţii  şi  cu  ortodocşii.  Acolo 
a  activat  multă  vreme  Erasmus  de  Rotterdam,  gînditor  catolic,  înmormîntat  într-o 
catedrală  protestantă.  în  1912  s-a  întunit  acolo  Internaţionala  socialistă  care  voia  să 
împiedice  izbucnirea  unui  război.  S-a  şi  numit:  „Război  războiului*4.  In  sfîrşit, 
acolo  au  locuit  multă  vreme  teologi  mari  precum  Karl  Barth  şi  Cardinalul  Hans 
Urs  von  Balthasar.  în  1986  a  avut  loc  acolo  un  mare  accident  chimic  care  a  poluat 
apele  Rinului,  ceea  ce  va  da  participanţilor  posibilitatea  de  a  discuta  despre  apă¬ 
rarea  mediului  înconjurător  şi  a  păcii. 

Deviza  publică  a  Conferinţei  va  fi  „Dreptatea  se  îmbrăţişează  cu  pacea'*  (Ps. 
85  (84),  11).  Se  vor  organiza  20  de  studii  biblice,  iar  documentele  pregătitoare  se 
vor  distribui  încă  la  sfîrşitul  acestui  an.  Se  prevede  participarea  a  700  de  delegaţi 
cu  drept  de  vot,  în  afara  cărora  vor  fi  ziariştii,  tv.,  oaspeţii,  observatorii  etc.  Dele¬ 
gaţii  vor  vota  potrivit  conştiinţei  lor,  nu  ca  reprezentanţi  de  Biserici  sau  ţări.  Se 
prevede  că  se  va  lansa  un  Apel  către  toate  Bisericile,  chemîndu-le  la  o  înaltă  şi 
eficientă  responsabilitate  cu  privire  la  pace.  Au  elaborat  pînă  acum  studii  pregă¬ 
titoare  prof.  Roger  Williamson  de  la  Institutul  „Viaţă  şi  Pace44  din  Upsala,  Suedia, 
cu  titlul:  „ Diversitate ,  convergenţe  şi  limite  în  declaraţiile  recente  asupra  păcii  şi 
dreptăţii  din  partea  Bisericilor  membre  ale  Conferinţei  Bisericilor  Europene ",  şi 
prof.  Ernst  J.  Nagel,  de  la  Institutul  „Teologie  şi  Pace44,  din  Hamburg,  cu  titlul: 

„ Dreptate ,  pace  şi  salvarea  creaţiei,  în  învăţătura  Bisericii  Catolice.  O  concordanţă** . 

Alţi  oratori  dir.  Est  şi  Vest  vor  vorbi  despre:  „ Istoria  şi  viitorul  Europei:  de 
unde  venim  şi  unde  mergem.  La  50  de  ani  după  începutul  celui  de  al  doilea  război 
mondial ,  ora  reconcilierii  europene**.  Se  vor  mai  trata  teme  privitoare  la  „ Criza 
mondială  şi  răspunsul  creştin**,  „Angajamente  şi  acţiuni  practice  care  revin  Bise¬ 
ricilor**  ş.a.  Conferinţa  de  la  Basel  din  1989  va  fi  o  pregătire  pe  plan  european  a 
marii  Conferinţe  mondiale  care  va  avea  loc  la  Seail  în  1990  cu  tema:  „ Dreptate , 
Pace  şi  Integritatea  Creaţiei “.  Studiile  vor  analiza  concepte  precum  Şalom  (Pace) 
în  Vechiul  Testament,  apoi  conceptul  de  „Dreptate  a  lui  Dumnezeu **,  de  „demnitate 
umană**,  de  „ păcat  şi  iertare**,  de  „Venire  a  împărăţiei** ,  de  „solidaritate  generală 

universală de  , , supunere  la  Hristosu  ş.a.  Se  va  proceda  şi  la  „identificarea 
problemelor  europene;  analiza  şi  evaluarea  lor  în  contextul  mondial  de  apărare 
a  păcii,  dreptăţii  şi  integrităţii  creaţiei,  ca  şi  concluziile  de  tras  pentru  Bisericile 
şi  creştinii  din  Europa 

Un  Mesaj  final  al  Sesiunii  Prezidiumului  C.B.E.  de  la  Leningrad  a  cerut 
Bisericilor  atenţie  faţă  de  acest  eveniment  în  pregătire,  le-a  invitat  la  studiu  şi  la 
trimiterea  de  sugestii,  şi  a  recomandat  o  preocupare  permanentă,  şi  pînă  atunci,  faţă 
de  problemele  fierbinţi  cu  care  este  confruntată  lumea  de  azi. 

In  timpul  lucrărilor  participanţii  au  luat  parte  la  slujbe  în  catedrala  oraşului 
şi  la  Academia  teologică,  au  făcut  vizite  autorităţilor  locale  şi  au  vizitat  mănăstirea 
ortodoxă  de  maici  Pichtiţa  din  Estonia  (cca.  200  km  sud  de  Leningrad). 

Lucrările  s-au  desfăşurat  în  spirit  de  colaborare  frăţească,  şi  delegatul  Bise¬ 
ricii  Ortodoxe  Române  şi-a  adus  o  relevantă  contribuţie  la  fixarea  temelor  şi 
preocupărilor  atît  a  C.B.E.  în  general,  cît  şi  a  viitoarei  Conferinţe  de  la  Basel. 

Dr.  ANTONIE  PLĂMĂDEALĂ 
Mitropolitul  Ardealului 

UN  NOU  PROGRAM  DE  STUDIU  ECUMENIC: 

„SPRE  O  EXPRESIE  COMUNA  A  CREDINŢEI  APOSTOLICE  ASTAZI"  • 


Introducere:  importanţa  acestui  studiu  ca  un  proiect  ecumenic 

1.  In  starea  noastră  actuală  divizată,  unitatea  vizibilă  nu  poate  fi  restaurată 
pînă  ce  fiecare  Biserică  nu  devine  conştientă  de  situaţia  dureroasă  a  diviziunilor 
noastre  şi  ia  decizia  de  a  depăşi  neascultarea  faţă  de  voinţa  lui  Hristos  exprimată 
în  rugăciunea  sa  pentru  unitate  (In.  17,  1 — 26).  Această  decizie  va  fi  autentică  numai 
în  măsura  în  care  ea  implică  o  hotărîre  de  a  şi  face  ceea  ce  reclamă  restabilirea 
comuni'unii:  adică  o  conversiune  printr-o  întoarcere  constantă  la  sursa  care  e 
Dumnezeu  revelat  în  Iisus  Hristos  prin  Duhul  Sfîht.  O  astfel  de  conversiune  însă 
pretinde  un  efort  de  a  exprima  credinţa  în  aşa  fel  încît  viaţa  comunităţii  să  con¬ 
sune  cu  cuvîntul  lui  Dumnezeu. 

2.  La  cea  de  a  V-a  Adunare  Generală  a  sa  de  la  Nairobi  din  decembrie  1975 
Consiliul  Ecumenic  al  Bisericilor  (C.E.B.),  după  discuţia  sa  asupra  „Comunităţii 
conciliare44,*  a  adoptat  următoarea  recomandare:  „Cerem  Bisericilor  să  întreprindă 
un  efort  comun  de  a  primi,  reîmpropria  şi  mărturisi  împreună,  aşa  cum  o  reclamă 
situaţia  contemporană,  adevărul  şi  credinţa  creştină  predate  prin  Apostoli  şi 
transmise  de-a  lungul  veacurilor.  O  astfel  de  acţiune  comună  ivită  dintr-o  discuţie 
liberă  şi  inclusivă,  sub  autoritatea  în  comun  recunoscută  a  Cuvîntului  lui  Dumne¬ 
zeu,  trebuie  să  ţintească  atît  spre  a  clarifica  cît  şi  a  întrupa  unitatea  şi  diversi¬ 
tatea  proprii  vieţii  şi  misiunii  Bisericii44  (Secţiunea  II,  19). 

Aceeaşi  Adunare,  revizuind  „Constituţia  C.E.B.“,  a  adoptat  ca  cel  dintîi  dintre 
scopurile  Consiliului  următoarea  declaraţie:  „1.  de  a  chema  Bisericile  spre  ţelul 
unităţii  vizibile  într-o  singură  credinţă  şi  o  singură  comuniune  euharistică  expri- 


*  Acest  text  reprezintă  traducerea  planului  general  şi  de  perspectivă  a  pro¬ 
gramului  de  studiu  cu  acelaşi  nume  elaborat  şi  adoptat  în  unanimitate  de  Sesiunea 

plenară  a  Comisiei  „Credinţă  şi  Constituţie4*  care  a  avut  loc  la  Lima  (ian.  1982), 

şi  însuşit  şi  aprobat  în  unanimitate  şi  de  cea  de-a  Vl-a  Adunare  Generală  a  C.E.B. 
de  la  Vancouver  (aug.  1983).  Importanţa  lui  rezidă  în  aceea  că  el  prezintă  cu  clari¬ 
tate  baza,  orientările  şi  perspectivele  generale  ale  noului  program  de  studiu  asupra 
„credinţei  apostolice  astăzi44  aflat  acum  pe  primul  loc  în  lista  de  priorităţi  a  Comi¬ 
siei  „Credinţă  şi  Constituţie44  şi  în  centrul  dezbaterilor  din  ecumenismul  teolo¬ 

gic  actual  mondial  a  căror  agendă  o  vor  domina  cu  certitudine  în  următorii  ani. 

In  conformitate  cu  recomandările  de  la  Vancouver,  înţelegerea  şi  exprimarea 
comună  a  credinţei  apostolice,  aşa  cum  a  fost  ea  formulată  în  Simbolul  niceo- 
constantinopolitan,  constituie  premiza  necesară,  unică  şi  indispensabilă,  am  adăuga 
noi,  a  desfăşurării  procesului  de  „recepţie44  a  documentului  anterior  de  conver¬ 

genţă  ecumenică,  „Botez,  Euharistie ,  Ministeriu",  o  înţelegere  asupra  acestor  ele¬ 
mente  constitutive  ale  Bisericii  şi  vieţii  creştine  neputîndu-se  face  decît  în  cadrul 
mai  larg  al  credinţei  apostolice  în  totalitatea  ei. 

Pentru  detalii  privind  antecedentele  istorice  şi  etapele  concrete  ale  desfăşurării, 
aflate  actualmente  în  curs,  a  acestui  program  ecumenic,  a  se  vedea  mai  jos 
(p.  144 — 148)  recenzia  noastră  la  volumul  Apostolic  Faith  Today.  A  Handbook  for 
Study,  edited  by  H.  G.  LLnk  (Faith  and  Order  Papei*  No.  124),  Geneva,  1985,  după 
care  am -făcut  şi  traducerea  (p.  216 — 226). 

mate  în  cult  şi  în  viaţa  comună  în  Hristos,  şi  de  a  înainta  spre  acea  unitate  ca 
lum’ea  să  creadă**  (Art.  III,  1). 

Intenţia  Comisiei  „Credinţă  şi  Constituţie**  în  formularea  următorului  proiect, 
este  de  a  ajuta  Consiliul  să-şi  împlinească  recomandările  şi,  aşa,  să  înainteze  spre 
realizarea  scopului  lui  prim. 

3.  O  primă  accepţie  a  acestui  proiect  este  recunoaşterea  rangului  şi  funcţiei 
speciale  a  Crezului  Niceo-constantinopolitan  (sau,  simplu  „Niceean**,  ori  „Ecumenic*4) 
din  anul  381.  Căci,  împreună  cu  o  convergenţă  crescîndă  în  înţelegerea  noastră 
comună  a  Botezului,  Euharistiei  şi  Ministeriului,  apelul  pentru  o  expresie  comună 
a  credinţei  apostolice  astăzi,  ţine  de  mişcarea  spre  unitatea  Bisericii.  în  încercarea 
de  a  elabora  o  astfel  de  expresie  comună,  este  imposibil  să  nu  se  ţină  seamă  de 
locul  special  al  Crezului  nicean.  El  este  singurul  crez  comun  aproape  universal 
acceptat  ca  formulare  a  credinţei  apostolice  de  Biserici  din  toate  părţile  lumii, 
în  care  serveşte  în  primul  rînd  ca  mărturisire  de  credinţa  în  liturghia  euharistică 
(Astfel,  Conferinţa  „Credinţă  şi  Constituţie**  de  la  Lausanne  din  1927  s-a  referit 
la  membrii  ei  ca  „uniţi  într-o  credinţă  comună  care  e  proclamată  în  Sf.  Scriptură 
şi  e  mărturisită  şi  păstrată  în  Crezul  Ecumenic,  numit  comun  Nicean,  şi  Crezul 
Apostolic**;  Secţiunea  IV). 

4.  Koinonia  comunităţii  euharistice  unite  cu  Hristos  prin  Botez,  e  întemeiată 
pe  proclamarea  apostolică  a  lui  Hristos  Cel  răstignit  şi  înviat,  proclamare  docu¬ 
mentată  în  Scripturi,  rezumată  în  Crezul  Bisericii  şi  slujită  de  ministrul  care  pre¬ 
zidează  asupra  celebrării  euharistice.  înţelegerea  comună  a  credinţei  apostolice  a 
fost  exprimată  de  Biserica  veche  în  Crezul  Ecumenic  de  la  Niceea  (325),  completat 
la  Constantinopol  (381),  şi  primit  în  mod  solemn  la  Chalcedon  (451)  ca  simbol 
autentic  al  credinţei  creştine,  ce  dă  mărturie  pentru  deplinătatea  credinţei  şi  vieţii 
creştine  şi  e  autoritativ  pentru  întreaga  Biserică. 

5.  Euharistia  zideşte  Biserica  şi  manifestă  vizibil  unitatea  ei.  Credinţa  apos¬ 
tolică,  rod  al  Duhului  Sfînt,  este  temeiul  acestei  unităţi.  Expresia  în  afară  a  rela¬ 
ţiei  intime  între  credinţă  şi  celebrarea  euharistică  este,  aşadar,  esenţială  pentru 
unitatea  vizibilă  a  Bisericii,  într-atît  încît  fără  o  recunoaştere  comună  a  Crezului 
niceean  ca  simbol  ecumenic  al  credinţei  apostolice,  este  greu,  dacă  nu  imposibil,  de 
înţeles  cum  trebuie  să  înaintăm  „spre  ţelul  unităţii  vizibile  într-o  singură  credinţă 
şi  într-o  comuniune  euharistică  exprimate  în  cult  şi  în  viaţa  comună  în  Hristos  . . . 
ca  lumea  să  creadă**  (Constituţia  C.E.B.,  III,  1).  Astfel,  împreună  cu  o  conver¬ 
genţă  în  înţelegerea  Botezului,  Euharistiei  şi  Ministeriului,  apelul  pentru  o  înţelegere 
comună  a  credinţei  apostolice  a  Bisericii  celei  una,  sfîntă,  sobornicească  şi  apos- 
tolească  exprimate  în  Simbolul  Ecumenic  al  credinţei  ţine  de  mişcarea  spre  uni¬ 
tatea  Bisericii. 

6.  Trebuie  reamintit  aici  cît  de  bine  a  servit  acest  crez  milioane  de  creştini, 
cu  care  de  asemenea  sîntem  legaţi  împreună  în  unitatea  Bisericii,  în  trecut.  Expu¬ 
nerea  lui  scurtă  a  credinţei  esenţiale  a  oferit,  cel  puţin  formal,  un  fir  de  unitate 
de-a  lungul  secolelor.  Intr-o  formă  sau  alta,  acest  Crez  a  fost  folosit  de  Bisericile 
Ortodoxe,  de  Bisericile  Romano-Catolică  şi  Anglicană,  şi  de  majoritatea  Biserici¬ 
lor  Reformei  protestante,  şi  în  toate  părţile  lumii.  El  a  ajutat  Bisericile  să-şi  afirme 
credinţa  lor  fundamentală  în  Dumnezeu,  în  Domnul  Iisus  Hristos  şi  lucrarea  Lui 
mîntuitoare,  în  Duhul  Sfînt  şi  Biserică  şi  în  viaţa  împărăţiei  celei  ce  va  să  vină. 
Unele  l-au  folosit  ca  mărturie  baptismală,  altele  ca  un  etalon  (standard)  central 
al  doctrinei.  A  fost  citit  şi  cîntat  la  Euharistie  şi  alte  servicii  liturgice  şi  a  fost 
folosit  ca  o  declaraţie  a  credinţei  la  hirotonirea  slujitorilor  Bisericii.  Ca  un  pro¬ 
dus  al  unui  Sinod  primit  de  Biserici,  într-o  vreme  de  mare  confuzie  şi  conflict,  el 
a  stat  ca  un  model  de  mărturisire  ecumenică,  atît  prin  metoda  formulării  lui  cît  şi 
prin  conţinutul  definiţiei  lui.  Ca  atare,  el  a  inspirat  teologi,  imnografi,  predicatori 
şi  artişti  din  toate  epocile.  Pare,  deci,  potrivit  să  se  ceară  Bisericilor,  atunci  cînd 
încearcă  să-şi  exprime  înţelegerea  lor  comună  a  credinţei  apostolice  astăzi,  să 
recunoască  acest  Crez  din  vremea  Bisericii  timpurii  drept  expresia  ecumenică  a 
credinţei  apostolice  care  uneşte  creştini  din  toate  epocile  şi  din  toate  locurile. 

7.  O  astfel  de  recunoaştere  ar  chema  fiecare  Biserică  să-şi  examineze  cre¬ 
dinţele  şi  acţiunile  ei  astăzi  în  legătură  cu  acel  Crez  Ecumenic  şi  aşa  să  exprime 
şi  interpreteze  semnificaţia  lui  astăzi  din  punct  de  vedere  teologic,  etic,  liturgic 
şi  social  în  termeni  inteligibili  în  viaţa  de  zi  cu  zi  a  acestei  Biserici  şi  în  societate. 

8.  Sîntem  convinşi  că  orice  progres  real  între  Bisericile  divizate  spre  o  expre¬ 
sie  comună  a  credinţei  apostolice  astăzi  va  reclama  o  dublă  mişcare:  spre  unitate 
în  credinţă  cu  Biserica  primară,  şi  spre  unitate  în  misiune  cu  Biserica  viitorului. 
Este  important  aici  cuvîntul  „spre":  ambele  mişcări  sînt,  în  fapt,  din  situaţia  noas¬ 
tră  divizată,  mişcări  spre  viitor.  Speranţa  noastră  este,  atunci,  aceea  că  putem 
iniţia  un  triplu  proiect  de  studiu  vizînd: 

a)  să  ceară  Bisericilor  să  facă  o  recunoaştere  comună  a  credinţei  apostolice, 
aşa  cum  este  ea  exprimată  în  Simbolul  Ecumenic  al  credinţei:  Crezul  Niceean 
(cap.  I); 

b)  să  ceară  Bisericilor  să  arate  felul  cum  înţeleg  conţinutul  ei  astăzi  în 
situaţiile  lor  particulare  de  cult,  comuniune  şi  mărturie  (cap.  II);  şi 

c)  să  ceară  Bisericilor  „să  întreprindă  un  efort  comun  de  a  mărturisi  îm¬ 
preună,  aşa  cum  o  cere  situaţia  contemporană,  adevărul  şi  credinţa  comună,  pre¬ 
date  prin  Apostoli  şi  transmise  de-a  lungul  secolelor"  (cap.  III). 

9.  Credem  că  acest  proiect  va  călăuzi  Bisericile  să  mărturisească  pe  Hristos 
în  viaţa  lor  şi  le  va  conduce  spre  celebrarea  comună  a  Euharistiei  în  care  „moar¬ 
tea  Domnului  vestim  pînă  ce  va  veni*'  (I  Cor.  11,  26). 


I.  Spre  recunoaşterea  comună  a  credinţei  apostolice 
exprimate  în  Simbolul  Ecumenic  al  acestei  credinţe:  Crezul  Niceean 


10.  Speranţa  noastră  este  aceea  că  toate  Bisericile  vor  recunoaşte  Simbolul 
Niceo-Constantinopolitan  drept  expresie  comună  a  credinţei  Bisericii  pentru  că: 

a)  Crezul  Niceean  a  fost  de-a  lungul  veacurilor  şi  este  şi  acum  foarte  larg 
recunoscut  ca  Simbol  Ecumenic  al  credinţei  apostolice,  fapt  de  importanţă  fun¬ 
damentală  pentru  un  ecumenism  care  caută  unitatea  Bisericii,  „în  toate  locurile 
şi  toate  epocile"  (Declaraţia  New-Delhi).  De  aceea  insistăm  pe  lîngă  acele  Biserici 
care  nu-1  recunosc  sau,  recunoscîndu-1,  în  realitate  nu-1  iau  în  considerare  serios, 
ca  ele  să  se  întrebe  dacă  pot  cădea  de  acord  să-şi  reconsidere  de  dragul  unităţii 
atitudinea  lor. 

b)  Cu  toate  că  actul  mărturisirii  semnificaţiei  contemporane  a  credinţei  apos¬ 
tolice  trebuie  făcut  iarăşi  şi  iarăşi  în  situaţii  diferite  şi  forme  diferite  şi  această 
vîaţă  de  mărturisire  şi  mărturie  contemporană  nu  trebuie  să  fie  întreruptă  nici¬ 
odată,  totuşi,  considerăm  că  plănuirea  unui  nou  crez  cu  intenţia  de  a  înlocui  Crezul 
Niceean  ca  Simbol  Ecumenic  al  credinţei  apostolice  nu  e  potrivită. 

c)  Consiliul  Ecumenic  al  Bisericilor  nu  e  autorizat  să  propună  un  nou  crez. 

d)  Propunerea  unui  simbol  ecumenic  al  credinţei  apostolice  presupune  în 
mod  limpede  autoritatea  unui  Sinod  ecumenic.  Un  astfel  de  Sinod  ar  avea  drept 
scop  esenţial  mărturisirea  credinţei  apostolice  în  numele  şi  pe  seama  întregii 
Biserici  în  situaţia  propriului  ei  prezent.  Printre  importanţii  paşi  pregătitori  tocmai 
pentru  un  astfel  de  eveniment,  ar  fi  şi  ceea  ce  cere  acest  proiect:  o  recunoaştere  mai 
largă  printre  Biserici  a  Simbolului  Ecumenic  de  la  Niceea. 

11.  Pluralitatea  şi  varietatea  documentelor  care  apar  în  actul  mărturisirii  cre¬ 

dinţei  de  către  Biserici  în  situaţii  particulare,  nu  implică  şi  faptul  că  fiecare  nou 
crez  şi  simbol  obligă  întreaga  Biserică  universală.  E  adevărat  că  mărturia  creş¬ 
tină  trebuie  să  ţintească  întotdeauna  să  exprime  întreaga  credinţă  a  Bisericii  celei 
una;  dar  Biserica  ca  întreg  nu  este  prin  aceasta  obligată  faţă  de  fiecare  act  de 
mărturisire  particular.  Aceste  variate  acte  şi  documente  de  mărturisire  mai 
degrabă  aplică  credinţa  apostolică  cea  una  în  situaţii  particulare  şi,  de  aceea,  tre¬ 
buie  judecate  după  criteriul  consonanţei  lor  cu  acea  credinţă  apostolică  mărturi¬ 
sită  în  Crezul  Ecumenic  al  Bisericii.  * 

12.  Cum  vom  înţelege  relaţia  între  Scriptură  şi  Crez?  Aceasta  este,  desigur, 
o  chestiune  principală  de  studiat  în  mod  ecumenic,  în  proiectul  pe  care-1  propunem. 
Aici  putem  numai  indica  cîteva  puncte  ce  vor  trebui  luate  în  considerare  în  acest 
studiu: 

a)  Identitatea  creştină  e  înrădăcinată  în  acceptarea  Revelaţiei  lui  Dumnezeu 
despre  Sine  însuşi,  prin  Iisus  Hristos  şi  Duhul  Sfînt.  Iniţiată  prin  creaţie,  avînd  o 
mărturie  în  Vechiul  Testament,  această  Revelaţie  a  identităţii  lui  Dumnezeu  s-a 


118 


MITROPOLIA  ARDEALULUI 


manifestat  deplin  în  misterul  lui  Iisus  Hristos.  Transmisă  în  puterea  Duhului  Sfînt 
prin  propovăduirea  Apostolilor,  ea  este  marele  dar  al  lui  Dumnezeu  făcut  umani¬ 
tăţii.  Şi  comunitatea  creştină  are  misiunea  de  a-1  păstra  şi  transmite  întregii 
umanităţi. 

b)  Scripturile  înregistrează  această  Revelaţie  trăită  şi  înţeleasă  deja  în  diferite 
moduri  de  primele  comunităţi  creştine.  Este  semnificativ,  însă,  faptul  că  deja  în 
documentele  Noului  Testament  putem  observa  nevoia  unor  scurte  declaraţii  în 
care  cel  puţin  elementele  principale  ale  Revelaţiei  sînt  strînse  la  un  loc,  în  aşa  fel 
încît  să  ajute  comunităţile  creştine  să-şi  verifice  consonanţa  credinţelor  lor  cu 
ceea  ce  a  făcut  şi  a  spus  Dumnezeu  în  Duhul  Sfînt  prin  Iisus  Hristos. 

c)  Crezurile  primelor  secole  au  încercat  să  continue,  într-o  formă  mai  elabo¬ 
rată,  acest  serviciu.  Limbajul  lor  era  desigur  dependent  de  cultura,  nevoile  şi 
situaţiile  timpului  lor.  Dar  ele  intenţionau  să  ofere  un  rezumat  al  învăţăturii  cen¬ 
trale  a  Scripturilor.  Autoritatea  lor,  insă,  vine  din  consonanţa  conţinutului  lor  cu 
Revelaţia  însăşi.  Ele  sînt  instrumente  pentru  acceptarea  acesteia  prin  credinţă,  şi 
proclamarea  ei  în  viaţa  comunităţii  creştine. 

13.  S-a  pus  uneori  întrebarea  dacă  Crezul  Niceean  poate  fi  considerat  „sufi¬ 
cient"  spre  a  exprima  credinţa  creştină  pentru  creştinii  contemporani.  Se  accen¬ 
tuează  că  unele  teme  şi  concepte  biblice  indispensabile  pentru  viaţa  şi  gîndirea 
creştină  nu  sînt  tratate  explicit  în  Crez.  Iarăşi,  se  observă  că  există  multe  ches¬ 
tiuni  şi  probleme  urgente  pentru  ascultarea  creştină  astăzi,  dar  care  pur  şi  simplu 
nu  erau  actuale  atunci  cînd  a  fost  scris  Crezul. 

a)  Este,  desigur,  adevărat  că  în  Crez  nu  este  spus  în  mod  explicit  totul  şi  că 
anumite  afirmaţii  au  ajuns  în  centrul  atenţiei  lui  din  motive  istorice.  De  aseme¬ 
nea  Crezul  este  condiţionat  istoric  în  limbajul,  conceptele  şi  formele  lui  de  gîndire. 
Mai  mult,  Crezul  urmăreşte  să  împlinească  funcţii  speciale,  şi  limbajul  lui  este 
uneori  doxologic,  uneori  dogmatic. 

b)  Chestiunea  „suficienţei"  Crezului,  însă,  trimite  la  autoritatea  lui  şi  trebuie 
spus  limpede  că  autoritatea  Crezului  pentru  viaţa  şi  gîndirea  creştină  contempo¬ 
rană  nu  stă  în  extensivitatea  cu  care  tratează  fie  mărturia  biblică  fie  chestiuni 
contemporane,  ci  în  consonanţa  lui  —  pretinsă  şi  recunoscută  în  Biserică  —  cu  măr¬ 
turia  Apostolilor  faţă  de  Revelaţia  lui  Dumnezeu  în  Iisus  Hristos.  Chestiunea 
urgentă  pentru  mărturia  creştină  este:  „Cine  este  Iisus  Hristos  pentru  noi  astăzi?" 
Această  întrebare  însă,  a  fost  abordată  şi  i  s-a  dat  un  răspuns  în  toate  epocile 
şi  adecvarea  oricărui  răspuns,  oricît  de  relevant  pentru  epoca  lui  poate  el  apărea, 
este  întemeiată  în  cele  din  urmă  în  participarea  lui  la  autoritatea  cu  care  Apostolii 
şi  Biserica  primară  au  dat  mărturie  de  Revelaţia  lui  Dumnezeu  în  Iisus  Hristos. 

c)  Mai  trebuie  notat  şi  elementul  de  mister,  atît  din  Crez  cît  şi  din  orice 
încercare  de-a  verbaliza  credinţa  creştină.  Cînd  Cuvîntul  s-a  făcut  trup,  inexpri¬ 
mabilul  a  devenit  exprimat.  Cuvintele  pot  exprima  misterul  şi  totuşi  el  rămîne 
un  mister  şi  cuvintele  folosite  pentru  a-1  exprima  trebuie  să  respecte  plinătatea 
lui.  Orice  crez  şi  toate  încercările  noastre  de  a  formula  sau  explica  credinţa  noastră 
îşi  au  limitele  lor  înaintea  misterului  a  ceea  ce  ele  încearcă  să  exprime.  In  această 
perspectivă  este  eronat  să  ne  aşteptăm  fie  la  prea  mult  fie  la  prea  puţin  de  la  Crez. 

14.  Spre  a  redescoperi  unitatea  credinţei,  deci,  un  pas  important  ar  fi  dacă 
Bisericile  şi-ar  reaminti  din  nou  semnificaţia  Crezului  Niceean  ca  Simbol  Ecumenic 
al  credinţei  apostolice  cea  una  care  implică,  cum  se  şi  întîmplă,  o  universalitate 
atît  temporală  cît  şi  geografică.  Ca  atare,  el  nu  va  trebui  considerat  numai  ca  un 
prim  stadiu  în  dezvoltarea  definiţiilor  credinţei,  ci  şi  ca  intim  legat  de  unitatea 
Bisericii  celei  una,  sfîntă,  sobornicească  şi  apostolească. 

15.  De  aceea  C.E.B.  poate  cere  Bisericilor  să  recunoască  din  nou  acea  uni¬ 
tate  integrala  a  credinţei  creştine  în  Simbolul  Niceo-Constantinopolitan,  să  recon¬ 
sidere  statutul  învăţăturii  proprii  în  lumina  lui,  să  afirme  conţinutul  lui  drept 
baza  pentru  o  unitate  mai  cuprinzătoare  a  Bisericii,  şi  să  întărească  locul  lui  în 
viaţa  liturgică  a  Bisericilor,  oriunde  este  necesar  şi  posibil  în  circumstanţe  de 
responsabilitate  pastorală. 

16.  Avînd  în  vedere  recentele  cercetări  şi  propuneri  privind  adausul  „Filioque" 
din  cadrul  Comisiei  „Credinţă  şi  Constituţie"  (Klingenthal  Memorandum  1979) 
propunem  ca  pentru  scopurile  acestui  studiu  să  se  folosească,  fără  a  prejudicia 
prin  aceasta  în  vreun  fel  vederile  teologice  ale  Bisericilor  în  această  problemă, 

textul  original  grec  al  Crezului  Niceo-Constantinopolitan  după  cum  urmează: 
„Şi  întf-unul  Duhul  Sfînt  Domnul  de-viaţâ-făcătorul,  Care  de  la  Tatăl  purcede, 
Cel  ce  împreună  cu  Tatăl  şi  cu  Fiul  este  închinat  şi  mărit,  Care  a  grăit  prin 
prooroci*4. 


II.  Spre  explicarea  comună  a  credinţei  apostolice 
în  situaţia  contemporană  a  Bisericilor 

17.  Deşi  este  în  el  însuşi  temeiul  pentru  unitatea  Bisericii  şi  mărturia  con¬ 
temporană,  conţinutul  credinţei  apostolice  îşi  află  contextul  lui  actual  în  starea 
divizată  a  Bisericii  şi  alienarea  umanităţii.  Ace^  temei  poate  deveni  efectiv  numai 
întrucît  ni-1  împropriem  pentru  noi  înşine  în  timpul  nostru,  căutăm  să  pătrundem 
şi  înţelegem  semnificaţia  lui  în  limba  noastră  şi  încercăm  să-l  mărturisim  şi  să 
dăm  mărturie  despre  el  în  modalităţi  în  care-1  pot  înţelege  la  rîndul  lor  şi  alţii. 
Autoritativ  în  el  însuşi,  el  îşi  manifestă  autoritatea  lui  în  mijlocul  acestei  stări 
divizate  a  Bisericii  şi  a  acestei  alienări  a  umanităţii,  aşa  că  el  pretinde  şi  împu¬ 
terniceşte  o  interpretare  contemporană  a  semnificaţiei  lui  în  nenumăratele  limbi* 
culturi  şi  crize  particulare  de  astăzi. 

18.  Acesta  a  fost,  de  ex.,  cazul,  cînd  Sinodul  de  la  Chalcedon  (451)  a  reafirmat 
Crezul  de  la  Niceea,  chiar  atunci  cînd  a  purces,  mai  mult  la  uii  secol  după  acesta, 
să  formuleze  propria  lui  definiţie  a  doctrinei  despre  Hristos.  Procedura  a  fost 
repetată  atunci  cînd  Reformatorii  au  reafirmat  Crezul  Apostolic  şi  cel  Niceean  şi, 
făcînd  astfel,  au  mărturisit  recunoaşterea  de  către  ei  a  relaţiei  dintre  credinţa 
apostolică  şi  contextul  lor  istoric,  format  din  chestiunile  secolului  XVI  despre 
justificare  şi  sanctificare.  Şi  apare  ca  probabil  faptul  că  reînnoirea  ecumenică 
actuală  va  deschide  încă  odată  ochii  noştri  pentru  autoritatea  Crezului  şi  comu¬ 
niunea  noastră  cu  cei  adunaţi  la  Niceea.  In  acelaşi  timp,  ea  poate  deschide  ochii 
noştri  asupra  chemării  (vocaţiei)  noastre  de  a  explica  puterea  şi  semnificaţia  aces¬ 
tei  credinţe  în  domeniile  foarte  diferite  ale  vieţii  şi  mărturiei  creştine  contem¬ 
porane. 

19.  Locul  Crezului  însuşi  în  elaborarea  unei  astfel  de  interpretări  contempo¬ 
rane  va  fi  o  chestiune  de  studiat  şi  dezbătut,  datorită  statutului  diferit  ce  îi  este 
acordat  în  diferitele  Biserici.  In  unele  tradiţii,  expresia  credinţei  astăzi  este  de 
neconceput  fără  a  da  un  rol  central  şi  decisiv  Crezului  însuşi,  nu  numai  în  conţi¬ 
nuturile  lui  de  substanţă,  ci  şi  în  expresiile  lui.  Altele  s-ar  vedea  obligate  mai  mult 
sau  mai  puţin  urgent  faţă  de  substanţa  Crezului,  dar  ar  fi  mai  dornice  să  încerce 
expuneri  moderne  asupra  inimii  credinţei.  Altele,  încă,  ar  putea  valoriza  Crezul 
mai  presus  de  orice  ca  un  model  de  procedură  pentru  o  sarcină  care  trebuie  să 
fie  împlinită  mereu  şi  mereu  din  nou,  şi  anume:  mărturisirea  credinţei  în  situaţii 
particulare  şi  cu  instrumentele  conceptuale  şi  lingvistice  accesibile  timpului  lor. 
Chiar  şi  acele  Biserici  care  nu  folosesc  Crezul  Niceean,  sau  nici  un  alt  crez,  sînt, 
de  regulă,  gata  să  recunoască  că  Crezul  se  ocupă  de  chestiuni  vitale  pentru  măr¬ 
turisirea  creştină. 

20.  O  expresie  comună  a  credinţei  apostolice  astăzi  va  implica  cu  necesitate  o 
încercare  de  a  pune  Crezul  în  relaţie  cu  situaţia  contemporană  şi  situaţia  contem¬ 
porană  cu  Crezul,  în  aşa  fel  încît  fiecare  din  acestea  să  arunce  lumina  lui  (ei) 
distinctă  asupra  celuilalt(e).  „Unitatea  Bisericii  este  un  semn  al  unităţii  viitoare 
a  umanităţii44  (Uppsala  I),  şi  credinţa  apostolică  este  cea  care  ne  uneşte  pentru 
reînnoirea  comunităţii  umane. 

21.  Ce  fel  de  întrebări  ar  trebui  să  adreseze  o  astfel  de  explicare  contempo¬ 
rană  a  credinţei  niceene?  In  continuare  vom  oferi  cîteva  exemple  de  asemenea 
întrebări.  Alte  formulări  mai  clare  vor  trebui  dezvoltate  în  cursul  studiului  însuşi. 
Aceste  exemple  pun  întrebări  nu  numai  cu  caracter  social  şi  personal,  în  contextul 
alienării  şi  diviziunii  noastre  ca  bărbaţi  şi  femei,  ci  şi  de  natură  eclezială,  în 
starea  actuală  divizată  a  Bisericii. 

a)  Crezul  Ecumenic  mărturiseşte  credinţa  într-un  singur  Dumnezeu.  Cum 
explicăm  aceasta  în  faţa  tendinţelor  de  a  absolutiza  realităţile,  aspiraţiile  şi  situa¬ 
ţiile  istorice  finite  de  astăzi?  Ce  înseamnă  credinţa  într-unul  Dumnezeu  pentru 
Cbmunitatea  umană  sfîşiată  de  sărăcie,  militarism,  rasism? 

b)  Crezul  Ecumenic  mărturiseşte  credinţa  în  Dumnezeul  treimic:  Tată,  Fiu 
şi  Duh  Sfînt.  Cum  explicăm  acesta  celor  de  alte  credinţe  sau  de  nici  o  credinţă  care 
ne  acuză  de  a  fi  abandonat  unitatea  lui  Dumnezeu? 

c)  Crezul  Ecumenic  mărturiseşte  că  acest  Dumnezeu  a  creat  toate  lucrurile. 
Cum  explicăm  aceasta  celor  ce  consideră  pe  Dumnezeu  a  fi  o  creaţie  umană,  o 
proiecţie  a  dorinţelor  şi  realităţilor  umane? 

d)  Crezul  Ecumenic  mărturiseşte  credinţa  intr-un  Domn,  Iisus  Hristos.  Cum 
explicăm  aceasta  contemporanilor  aflaţi  în  mii  de  situaţii  religioase  şi  culturale 
şi  care,  venerînd  pe  Iisus,  îl  înţeleg  a  fi  o  simplă  fiinţă  omenească?  Sau  care 
refuză  să  vadă  domnia  Lui  în  viaţa  socială,  economică  şi  politică? 

e)  Crezul  Ecumenic  mărturiseşte  pe  Iisus  Hristos,  Fiul  Cel  Unul  Născut  al 
lui  Dumnezeu,  „de-o-fiinţă“  cu  Tatăl.  Cum  explicăm  astăzi  această  pretenţie  că 
mîntuirea  şi  eliberarea  umană  nu  pot  fi  reale  fără  participarea  noastră  la  ceea 
ce  e  divin  şi  etern?  Cum  trebuie  să  înţelegem  astăzi  termeni  ca  „fiinţă"  drept 
mod  de  a  vorbi  despre  Dumnezeu? 

f)  Crezul  Ecumenic  mărturiseşte  că  Fiul  lui  Dumnezeu  însuşi  s-a  făcut  om. 
Cum  explicăm  bărbaţilor  şi  femeilor  din  ziua  de  azi  în  multiplele  relaţii  ale  vieţii 
lor  că  această  întrupare  oferă  sens  vieţii  umane?  Cum  luminează  această  credinţă 
în  Dumnezeul  întrupat  înţelegerea  noastră  a  creaţiei  ca  şi  a  izbăvirii  omului,  a 
comunităţi  umane  şi  a  cosmosului,  ca  şi  a  eului  uman? 

g)  Crezul  Ecumenic  mărturiseşte  că  Iisus  Hristos  s-a  răstignit  pentru  noi  în 
vremea  lui  Pontius  Pilatus.  Cum  facem  clar  contemporanilor  noştri  faptul  că 
mîntuirea  are  un  caracter  istoric  şi  că  nu  e  o  simplă  speculaţie  cosmologică,  ci  o 
chestiune  de  alegere  şi  trimitere  divină  la  întreaga  umanitate?  Cum  proclamăm 
asumarea  de  către  Dumnezeu  a  suferinţei  umane  pe  Cruce,  întărind,  dînd  putere, 
şi  mingîind  pe  cei  oprimaţi  de  păcat  şi  de  rău? 

h)  Crezul  Ecumenic  mărturiseşte  că  Iisus  Hristos  a  înviat  a  treia  zi  după 
Scripturi.  Cum  facem  clar  în  lumea  noastră  a  secolului  20  că  această  Cruce  şi 
această  înviere  se  află  la  rădăcina  unei  vieţi  noi,  că  ea  ne  eliberează  şi  împacă, 
şi  stă  în  centrul  a  tot  ceea  ce  putem  spune  despre  iubirea  şi  dreptatea  lui  Dumne¬ 
zeu  pentru  creaturile  Sale? 

i)  Crezul  Ecumenic  mărturiseşte  credinţa  în  Duhul  Sfînt.  Cum  putem  explica 
modurile  multiple  în  care  discernem  viaţa,  adevărul,  comuniunea,  morala,  prin 
care  Duhul  creează  viaţa  lui  Dumnezeu  în  noi  în  cotidianitatea  localizărilor  şi 
situaţiilor  noastre?  In  acelaşi  timp  cum  vine  acelaşi  Duh  la  noi  cu  autoritate 
profetică?  Prin  ce  mijloace  recunoaştem  că  astăzi  vorbeşte  acelaşi  Duh  Care  a 
grăit  prin  prooroci?  Ce  înseamnă  discernămîntul  Duhului  pentru  recunoaşterea 
comună  a  funcţiei  învâţâtoreşti  a  Bisericii,  nu  numai  în  autorităţile  Bisericii,  ci  şi 
in  inter-relaţionalitatea  întreprinderii  teologice  contemporane? 

j)  Crezul  Ecumenic  mărturiseşte  o  Biserică  una,  sfîntă,  sobornicească  şi  apos- 
tolească.  Cum  putem  da  mărturie  în  mod  individual,  corporativ,  şi  reprezentativ, 
faţă  de  realitatea  acestei  comunităţi  de  credinţă  ca  popor  eliberator  şi  recon- 
ciliator  a  lui  Dumnezeu  mărturisind  o  singură  credinţă  şi  un  singur  Botez,  împăr- 
tăşindu-se  de  la  aceeaşi  Masă  euharistică,  şi  ospitalier  pentru  toţi  şi  mai  cu  seamă 
pentru  membrii  şi  slujitorii  (miniştrii)  fiecăruia  (dintre  noi)  în  parte? 

k)  Crezul  Ecumenic  mărturiseşte  un  Botez  spre  iertarea  păcatelor.  Cum  putem 
lupta  pentru  recunoaşterea  acestui  unic  Botez  în  Bisericile  fiecăruia  de  azi?  Cum 
putem  lega  mai  strîns  Botezul  de  experienţa  iertării  noastre  înaintea  lui  Dumnezeu 
şi  a  aproapelui?  Cum  putem  lua  parte  astăzi  la  o  reconciliere  şi  izbăvire  între 
bărbaţi  şi  femei,  între  oameni  de  toate  rasele  şi  clasele,  lucrare  potrivită  caracte¬ 
rului  nepreţuit  al  iertării  noastre  a  tuturor  de  către  Dumnezeu  în  Hristos? 

l)  Crezul  Ecumenic  mărturiseşte  viaţa  veacului  ce  va  să  vină?  Cum  putem 
explica  oamenilor  secolului  20  o  înţelegere  a  vieţii  care  transcende  moartea,  şi  care 
poate  fi  trăită  încă  de  acum?  Cum  putem  explica  o  speranţă  creştină  înrădăcinată 
în  viaţa  veşnică  împreună  cu  Dumnezeu,  şi  care  se  adresează  problemelor  umane 
urgente,  luminează  suferinţa  şi  persecuţia  umană,  şi  clarifică  şi  judecă  utopiile 
umane  în  lumina  împărăţiei  care  vine  a  lui  Dumnezeu?  Cum  putem  atesta  uni¬ 
tatea  în  această  speranţă  şi  viaţa  veşnică  pe  care  o  împărtăşim  cu  sfinţii,  înain¬ 
taşii,  şi  Biserica  din  celelalte  epoci? 

22.  Este  evident  că  o  astfel  de  explicare  contemporână  va  genera  multă  diver¬ 
sitate  în  mărturisirea  credinţei.  Este  oare  aceasta  în  acord  cu  „expresia  comună'4 
despre  care  vorbeşte  recomandarea  C.E.B.? 

23.  Noi  credem  că  da.  Credem  că  diversitatea  este  o  trăsătură  necesară  a 
oricărei  încercări  serioase  de  a  recunoaşte  şi  explica  credinţa  apostolică  cea  una 
astăzi.  Credinţa  cea  una,  e  pentru  toţi.  Ea  este  relevantă  în  mod  universal.  Dar 
aceasta  înseamnă  că  ea  este  pentru  fiecare  individ,  pentru  fiecare  familie,  pentru 
fiecare  grup,  pentru  fiecare  clasă,  pentru  fiecare  cultură,  pentru  fiecare  naţiune. 
Evanghelia  creştină  a  intrat  în  cultura  greco-romană  şi  Biserica  a  acceptat  plura¬ 
lismul  pe  care  aceasta  l-a  însemnat  pentru  Koinonia  şi  mărturia  creştină. 

24.  Cu  toate  acestea,  deşi  Crezul  Niceean  este  larg  folosit  de  Biserici  din 
întreaga  lume,  mulţi  creştini  întreabă  în  mod  legitim  dacă  mărturisirea  credinţei 
Crezului  de  la  Niceea  înseamnă  a  fi  obligat  de  forme  de  gîndire  şi  limbaj  greco- 
romane  antice.  Recunoscînd  aceasta,  credem,  totuşi,  că  participarea  la  acest  proiect 
ar  putea  să  ajute  toate  Bisericile  să  primească  tradiţia  comună  şi  să  le  lege  de 
ceilalţi  creştini  din  celelalte  părţi  ale  lumii  şi  din  tot  timpul. 

25.  A  vorbi  despre  „expresia  comună  a  credinţei  apostolice44,  deci,  nu  înseamnă 
în  mod  necesar  o  singură  formulare  verbală.  Credinţa  poate  fi  comună  chiar  acolo 
unde  icuvintele  sînt  diferite.  Sarcina  imediată  este  de  a  ne  mişca  spre  expresii 
reciproc  recognoscibile  ale  credinţei.  Aceasta  nu  exclude  posibilitatea  ca  o  înţele¬ 
gere  reciprocă  crescîndă  să  poată  conduce  eventual  la  acceptarea  larg  răspîndită 
a  unei  singure  expresii  a  credinţei,  fără  abandonarea  altor  forme  compatibile  care 
există  deja  sau  care  ar  putea  fi  formulate  mai  tîrziu.  Nici  una  din  acestea  nu  atrage 
după  sine  înlocuirea  Crezului  Niceean  ca  Simbol  Ecumenic  al  credinţei  apostolice. 


III.  Spre  o  mărturisire  comună  a  credinţei  apostolice  astăzi 


26.  Nevoia  şi  semnificaţia  unei  „ mărturisiri  comune 44 . 

a)  Interpretarea  Crezului  Bisericii  nu  este  acelaşi  lucru  cu  mărturisirea  în 
fapt  a  credinţei  exprimate  în  Crez.  Actul  mărturisirii  este  întotdeauna  personal, 
chiar  dacă  este  făcut  în  comunitate.  £ste  personal  şi  în  sensul  că  în  cele  din  urmă 
el  se  referă  la  persoana  lui  Iisus  Hristos  şi  la  realitatea  personală  a  Dumnezeului 
Cel  întreit  Unul.  înseamnă  a  lua  parte  cu  Iisus  (Lc.  12,  9)  pentru  adevărul  şi 
iubirea  proclamate  de  El.  Aceasta  implică  de  asemenea  şi  afirmaţii  privitoare  la 
cine  e  Iisus,  dar  aceste  afirmaţii  sînt  subordonate  intenţiei  de  aclamare  a  lui 
Iisus  ca  Domn  şi  de  alăturare  la  misiunea  lui  în  umanitate  şi  la  proclamarea  de 
către  El  a  împărăţiei  ce  va  să  vină. 

b)  Mărturisirea  lui  Iisus  Hristos  este  însă  şi  un  eveniment  comunitar,  pentru 
că  după  înviere  Iisus  este  prezent  în  Biserica  apostolică  şi  ea  proclamă  cine  este 
Iisus.  A  mărturisi  pe  Iisus  Hristos  acum,  înseamnă  a  lua  parte  la  aclamarea  lui 
Iisus  Hristos  ca  Domn  (Rom.  10,  9)  prin  Sf.  Duh  (I  Cor.  12,  3)  şi  în  mărturisirea 
credinţei  apostolice  (I  In.  4,  2 — 3)  de  către  Biserică.  De  aceea  /mărturisirea  perso¬ 
nală  a  creştinilor  individuali  e  încadrată  în  comunitatea  Bisericii,  chiar  dacă  ea 
apare  în  situaţii  particulare  şi  se  exprimă  în  moduri  specifice.  In  mărturisirea 
lui  (ei)  personală,  creştinul  individual  e  sprijinit  şi  încurajat  de  comunitatea 
mărturisitoare.  Mărturisirea  comună  a  Bisericii  nu  exclude  modificări  individuale 
în  situaţii  specifice,  cu  condiţia  să  se  exprime  aceeaşi  credinţă.  Unitatea  nu  este 
uniformitate.  In  fapt,  repetarea  uniformă  a  Crezului  Bisericii  poate  deveni  şi  un 
procedeu  de  a  evita  o  mărturisire  personală  a  lui  Iisus  Hristos  într-o  situaţie  actuală. 

c)  Locul  normal  pentru  mărturisirea  Crezului  în  Viaţa  Bisericii  este  Liturghia. 
Aici  toţi  creştinii  sînt  uniţi  în  lauda  şi  preamărirea  Domnului  lor.  Astfel  ei  se 
dedică  pe  ei  înşişi  Domnului  lor,  ca  să  poată  avea  parte  de  comuniune  cu  El  la 
Masa  euharistică. 

d)  Această  mărturisire  comună  în  Liturghie  se  exprimă  într-un  limbaj  de 
preamărire  a  lui  Iisus  Hristos  şi  al  Dumnezeului  Celui  întreit  Unul,  şi  de  spe¬ 
ranţă  în  participare  la  acea  slavă.  Ea  include,  de  asemenea,  elemente  narative 
care  servesc  la  a  identifica  pe  Iisus  al  istoriei  şi  relaţia  lui  cu  Tatăl  şi  cu  Duhul. 
Ea  se  bazează  de  asemenea  pe  căinţă,  pentru  că  se  cere  o  conversiune  către  Dum- 

nezeu,  o  întoarcere  spre  Dumnezeu  din  robia  faţă  de  o  lume  care  s-a  separat  pe  ea 
însăşi  de  Dumnezeu.  Numai  printr-o  astfel  de  conversiune  se  pot  împărtăşi  creş¬ 
tinii  de  mîntuirea  lui  Dumnezeu. 

e)  Dacă  mărturisire  înseamnă  participare  la  unitatea  Trupului  lui  Hristos 
prin  alăturare  la  aclamarea  lui  Iisus  ca  Domn,  ea  trebuie  să  depăşească  diviziunile 
moştenite  dintre  credincioşi.  De  aceea,  elementul  de  căinţă  şi  conversiune  în  actul 
mărturisirii  se  aplică,  de  asemenea,  şi  separaţiei  şi  diviziunii  bisericilor.  Separaţiile 
noastre  sint  împotriva  voii  Domnului.  Este  important  pentru  credinţa  apostolică 
ca  ea  să  fie  mărturisită  de  Biserici  ca  una  şi  aceeaşi  credinţă,  astfel  ca,  atunci 
cînd  individul  ia  parte  la  mărturisirea  liturgică  a  Bisericii,  el  sau  ea  să  fie  asigu¬ 
raţi  de  o  întoarcere  a  lor  către  Unul  Iisus  Hristos.  Simplul  fapt  că  actul  mărturi¬ 
sirii  este  comun,  deci,  obligă  Bisericile  să-şi  depăşească  diviziunile  şi  să  caute  o 
mărturisire  comună  a  credinţei  apostolice  care  i-ar  pune  în  situaţia  de  a  intra 
din  nou  într-o  comuniune  conciliară  (conciliar  fellowship). 

f)  O  mărturisire  comună  a  credinţei  este  cerută  şi  în  vederea  provocărilor 
ivite  din  experienţa  umană  şi  istorică  contemporană  ce  se  extind  la  toate  Biseri¬ 
cile  creştine  deopotrivă,  deşi  focarul  lor  poate  fi  diferit  în  situaţii  diferite.  întrucît 
orice  formă  de  mărturisire  a  liii  Iisus  Hristos  implică  căinţă,  conversiune  şi  în¬ 
noire  din  partea  persoanei  mărturisitoare,  şi  o  mărturisire  comună  a  Bisericilor 
râspunzînd  provocărilor  vremii  trebuie  să  implice  o  conversiune  şi  înnoire  în 
comunitatea  umană.  Acest  fapt  se  aplică  în  primul  rînd  comunităţii  din  interiorul 
Bisericii  şi  dintre  Biserici,  o  comunitate  de  bărbaţi  şi  femei  deasupra  tuturor  barie¬ 
relor  create  de  rase,  clase  şi  culturi.  Dar  el  se  extinde  şi  asupra  comunităţii  umane 
în  genere,  asupra  conflictelor  ei  economice  şi  politice  în  context  naţional  cît  şi 
internaţional,  pentru  că  Biserica  dă  mărturie  despre  Împărăţia  lui  Dumnezeu, 
ţelul  ultim  al  întregii  comunităţi  umane.  Biserica  este  chemată  să  fie  un  simbol 
al  acestei  comunităţi  eshatologice  de  pace  şi  dreptate.  Dar  ea  îşi  împlineşte  această 
funcţie  numai  în  măsura  în  care  comunitatea  Bisericii  însăşi  este  într-adevăr  unită 
prin  iubirea  lui  Hristos. 

27.  Crezul  ca  şi  criteriu  pentru  o  mărturisire  comună  a  credinţei  apostolice. 

a)  Provocările  lumii  prezente  ca  şi  un  sentiment  larg-răspîndit  că  acestor  pro¬ 
vocări  nu  li  se  poate  răspunde  în  cuvintele  crezurilor  tradiţionale  şi  ale  celorlalte 
documente  confesionale  ale  Bisericilor,  au  dat  naştere  la  un  larg  registru  de  decla¬ 
raţii  contemporane  ale  credinţei  creştine.  Ele  vin  de  la  Biserici  întregi  ca  şi  de  la 
indivizi  şi  grupuri.  Pe  lîngă  acesta,  există  documente  confesionale  ale  trecutului 
păstrate  cu  duioşie  de  Biserici  particulare  ca  exprimînd  credinţa  părinţilor  lor.  Cum 
se  raportează  această  varietate  de  documente  şi  tradiţii  confesionale  faţă  de  uni¬ 
tatea  credinţei  creştine  şi  sarcina  unei  mărturisiri  comune  a  acestei  credinţe?  Uni¬ 
tatea  credinţei  apostolice  este  exprimată  în  Crezul  Ecumenic  proclamat  în  numele 
întregii  Biserici  ca  un  rezumat  al  învăţăturii  centrale  a  Scripturii  şi  de  aceea 
servind  ca  un  criteriu  pentru  unitatea  celorlalte  declaraţii  de  credinţă  cu  învăţătura 
Bisericii.  In  legătură  cu  Crezul  Ecumenic,  documentele  confesionale  ulterioare, 
inclusiv  cele  ale  epocii  noastre,  vor  fi  evaluate  în  ce  priveşte  mărturia  lor  faţă  de 
acelaşi  Domn,  exprimînd  acelaşi  Duh  care  uneşte  Biserica  în  aceeaşi  credinţă.  Dar 
Crezul  va  fi  citit  de  asemenea  cu  ochi  diferiţi  în  situaţii  noi,  astfel  că  aserţiunile 
lui  pot  revela  noi  înţelesuri. 

b)  Atunci  cînd  pe  baza  Crezului  Ecumenic  sînt  evaluate  documentele  confesio¬ 
nale  ulterioare,  Bisericile  pot  de  asemenea  redescoperi  în  acel  Crez  unitatea 
fundamentală  a  credinţei  pe  care  o  au  în  comun  în  pofida  separaţiei  lor.  Cu  cît  vor 
evalua  tradiţiile  lor  confesionale  particulare  în  lumina  Crezului,  cu  atît  pot  învăţa 
să  înţeleagă  celelalte  tradiţii  ca  exprimînd  aceeaşi  credinţă  în  situaţii  şi  împrejurări 
diferite.  In  timp  ce  fiecare  Biserică  ar  trebui  să  fie  gata  să  interpreteze  propria 
ei  moştenire  confesională  în  lumina  credinţei  apostolice  rezumate  în  Crezul  Ecu¬ 
menic,  pe  aceeaşi  bază  ea  ar  putea  fi  de  asemenea  în  stare  să  accepte  celelalte 
Biserici  şi  moştenirea  lor  confesională. 

c)  Intr-un  asemenea  proces  de  interpretare,  pe  această  bază,  a  poziţiilor  con¬ 
fesionale  ale  unei  Biserici,  ar  putea  deveni  posibilă  depăşirea  condamnărilor  (ana¬ 
temelor)  formulate  în  trecut  ca  să  excludă  învăţătura  altor  Biserici.  Fără  a  se 
disocia  în  mod  necesar  de  aceste  judecăţi  ca  atare,  Bisericile  pot  descoperi  că  ele 
nu  se  mai  aplică  acestor  alte  Biserici  aşa  cum  sînt  ele  în  prezent.  Poate  că  con- 

damnările  particulare  nu  s-au  aplicat  niciodată  intenţiilor  fundamentale  ale  acelor 
luări  de  poziţii  care  le-au  ocazionat.  Aceasta  nu  vrea  să  spună  că  Biserica  poate 
întotdeauna  evita  condamnarea  unei  învăţături  false  şi  disciplinarea  aderenţilor 
ei.  Acest  fapt  exprimă  un  element  esenţial  al  actului  mărturisirii  ca  luînd  partea 
lui  Iisus  în  situaţii  în  care  exigenţele  Lui  sînt  disputate.  Dar  faptul  dacă  această 
condamnare  se  aplică  sau  nu  în  realitate  unui  oponent  particular  anume,  rămîne 
deschis  unei  reconsiderări  ulterioare. 

28.  Pe  calea  spre  o  mărturisire  comună. 

a)  O  provocare  specifică  care  reclamă  mărturisirea  Bisericii  faţă  de  Iisus 
Hristos  şi  Dumnezeul  Cel  întreit  Unul  se  iveşte  din  întîlnirea  cu  celelalte  credinţe 
şi  ideologii,  mai  cu  seamă  întrucît  ele  influenţează  mintea  creştinilor.  Dar  celelalte 
credinţe  şi  ideologii  nu  sînt  simplu  opuse  lui  Iisus  Hristos.  Ele  pot  conţine  multe 
elemente  de  adevăr  pe  care  Biserica  creştină  trebuie  să  le  recunoască  şi  chiar 
improprieze  în  propria  ei  viaţă  şi  înţelegere.  Chiar  şi  respingerea  explicită  a  pro¬ 
clamării  creştine  poate  fi  adeseori  condiţionată  de  parţiale  reprezentări  greşite  ale 
adevărului  Evangheliei  de  către  Bisericile  însele. 

b)  Elemente  ale  unei  mărturisiri  comune  a  lui  Iisus  Hristos  şi  a  Dumnezeului 
Cel  întreit  Unul,  sînt  implicite  în  multe  documente  ale  dialogului  ecumenic,  mai 
ales  în  „Botez,  Euharistie,  Ministeriu,t ,  dar  şi  în  multe  acorduri  bilaterale  între 
Biserici  particulare.  Ele  trebuie  luate  în  considerare  atunci  cînd  Bisericile  se 
mişcă  spre  mărturisirea  împreună  a  credinţei  apostolice  în  contextul  provocărilor 
lumii  contemporane  şi  pe  baza  moştenirii  lor  comune. 

c)  O  mărturisire  comună  a  credinţei  apostolice  astăzi  va  pune  în  evidenţă 
potenţialul  Crezului  ca  rezumat  al  învăţăturii  apostolice  de  a  lumina  experienţa 
creştinilor  şi  Bisericilor  lor  într-o  lume  secularizată  şi  în  contextul  particular  al 
diferitelor  lor  culturi.  Ea  va  ajuta  transformarea  acestor  experienţe  prin  puterea 
Duhului  Cel  de-viaţâ-dătător  răspunzînd  provocărilor  vremii  şi  reasigurînd  astfel 
conştiinţa  creştină  a  adevărului  credinţei  apostolice. 

Recomandăm,  deci,  tema  „Spre  o  expresie  comună  a  credinţei  apostolice 
astăzi",  ca  unul  din  proiectele  de  studiu  principale  ale  Comisiei  „Credinţă  şi  Con¬ 
stituţie"  în  anii  următori. 

Traducere  şi  notă  de 
Pr.  Prof.  Dr.  Ioan  Ică 


SENSUL  TEOLOGIEI  IN  ORTODOXIE 
SAU  DESPRE  „CAILE  TEOLOGIEI  GRECEŞTI"  MODERNE 


Prezentînd  în  două  numere  trecute  ale  revistei  (M.A.  nr.  3  şi  4/1988)  cititori¬ 
lor  noştri  cea  mai  recentă  şi  semnificativă  dispută  teologică  desfăşurată  actual¬ 
mente  (în  1987)  în  presa  religioasă  din  Biserica  Ortodoxă  a  Greciei  de  azi,  dispută 
în  care  se  pare  că  nu  s-a  spus  încă  ultimul  cuvînt,  şi  a  cărei  protagonişti  sînt 
cunoscutul  filozof  şi  teolog  laic  Chr.  Yannaras  (n.  1935),  principalul  teoretician 
şi  mentor  doctrinar  al  direcţiei  de  opinie  teologică  zisă  a  „neo-ortodocşilor“  — 
adepţi  ai  noii  înţelegeri  existenţialist-personaliste  de  coloratură  sentimental-erotică 
a  dogmaticii  şi  spiritualităţii  ortodoxe  traduse  în  categoriile  de  limbaj,  menta¬ 
litate  şi  sensibilitate  ale  culturii  occidentale  contemporane  —  şi  cuviosul  monah 
aghiorit  Teoclit  Dionisiatul  (n.  1915),  cea  mai  marcantă  şi  fecundă  personalitate 
teologică  contemporană  a  Sf.  Munte  Athos  (vezi  scurtele  lor  „fişe"  bio-bibliografice 
în  M.A.  nr.  3/1988,  p.  106 — 107),  semnalam  cu  acel  prilej  o  altă,  încă  şi  mai  răsu¬ 
nătoare,  polemică  desfăşurată  înainte  cu  12  ani  (în  1975)  între  acelaşi  monah  aghio¬ 
rit  Teoclit  şi  bătrînul  profesor  de  teologie  Panayotis  Trembelas  (1886 — 1977),  cel 
mai  de  seamă  reprezentant  al  vechii  şcoli  de  teologie  academică  conservatoare 
de  la  Universitatea  din  Atena  unde  a  dominat  în  ultima  jumătate  a  sec.  XIX  şi 
prima  jumătate  a  sec.  XX. 

Dat  fiind  faptul  că  această  dispută  teologică  din  urmă  nu  este  cunoscută 
cititorilor  noştri  şi,  în  genere,  în  cercurile  teologice  din  Biserica  noastră,  ea  nefiind 
semnalată  in  presa  noastră  bisericească  la  momentul  desfăşurării  ei,  iar,  pe  de  altă 
parte,  faptul  că  ea  a  adus  o  contribuţie  esenţială  şi  unică,  excepţională  în  felul  ei, 
la  limpezirea  temei  principale  de  mare  actualitate  în  Biserica  ortodoxă  —  care  a 
făcut  de  altfel  obiectul  principal  al  primelor  două  Congrese  de  teologie  ortodoxă 
de  la  Atena  1936  şi  1976  —  a  precizării  mai  îndeaproape  a  fiinţei,  sensului,  iden¬ 
tităţii  ultime  şi  înnoirii  teologiei  ortodoxe  ca  şi  a  relaţiei  ei  autentice  cu  problema¬ 
tica  istorică  în  continuă  schimbare  a  umanităţii  contemporane  ca  şi  context  al 
exerciţiului  ei,  oportunitatea  şi  necesitatea  prezentării  şi  receptării  adecvate  a 
acestei  controverse  şi  a  lecţiei  de  principiu  ce  se  degajă  din  ^ea,  se  va  impune, 
credem,  cititorilor  interesaţi,  de  la  sine. 

înainte  de  aceasta,  însă  pentru  înţelegerea  poziţiei  exacte  reprezentate  de  cei 
doi  protagonişti  angajaţi  în  dispută,  sînt  indispensabile  cîteva  date  esenţiale  privi¬ 
toare  la  situaţia  actuală  a  teologiei  ortodoxe  în  Grecia  de  azi.  In  acest  sens,  pentru 
obiectivitate,  vom  apela  la  prezentarea  de  sinteză  din  conferinţa  prof.  dr.  Theo- 
doros  Zissis  de  la  facultatea  de  teologie  a  Universităţii  din  Tesalonic,  cu  titlul, 
Orthodoxe  Theologie  in  Griechcnland  heute  susţinută  în  iunie  1983  în  cadrul  celui 
de  al  IV-lea  Seminar  de  teologie  de  la  Chambesy  desfăşurat  sub  genericul  „Teo¬ 
logia  în  Biserică  şi  în  lume“  şi  publicată  în  volumul  Theologie  dans  l’figlise  et 
dans  le  monde  (Etudes  theologiques  de  Chambesy  4),  Chambesy  Gen&ve,  1984, 
p.  1  /6 — 1 8o. 


I. 

Aşa  cum  arată  prof.  Th.  Zissis,  situaţia  actuală  a  teologie  ortodoxe  din 
Grecia  de  azi  este  determinată  în  mod  esenţial  de  situaţia  nouă  creată  în  Biserica 
Ortodoxă  elenă  după  eliberarea  în  1821  a  unei  părţi  a  teritoriului  Greciei  de  sub 
dominaţia  otomană  şi  crearea  regatului  grec  modern  pe  al  cărui  tron  puterile 
europene  au  impus  un  membru  al  casei  princiare  germane  de  Bavaria.  Politica 
regilor  bavarezi  a  urmărit  sistematic  alipirea  Greciei  moderne  de  Occident  şi  pro¬ 
movarea  valorilor  culturii  greceşti  clasice  antice  al  cărei  spirit  a  fost  continuat  de 
la  Renaştere  încoace  de  cultura  Occidentului  european.  Pe  plan  bisericesc,  aceste 
obiective  s-au  urmărit  prin:  desprinderea  Bisericii  greceşti  de  legăturile  ei  tradi¬ 
ţionale  cu  Patriarhia  Ecumenică  prin  promovarea  unui  autocefalism  îngust  şi 
greşit  înţeles;  prin  reprimarea  şi  discreditarea  monahismului  ortodox  (din  500  de 
mănăstiri  existente,  Otto  de  Bavaria  a  închis  425);  şi  prin  înfiinţarea,  după  modelul 
universităţilor  germane,  a  facultăţii  de  teologie  din  Atena  (1837)  ca  o  instituţie  de 
stat  scoasă  total  de  sub  controlul  Bisericii  şi  în  care  teologia  se  preda  de  laici  cu 
studii  obligatorii  în  Occident. 

Un  alt  fenomen  caracteristic  pentru  situaţia  specifică  a  teologiei  ortodoxe  în 
Grecia  modernă  este  apariţia  şi  dezvoltarea  pe  o  scară  largă  a  unei  teologii  paralele 
care  nu  mai  era  controlată  de  Biserică  şi  episcopii  ei:  teologia  asociaţiilor  religioase 
laice  dintre  care  cea  mai  celebră,  desigur,  este  frăţia  ortodoxă  misionară  „Zoi“ 
(1907).  „Acest  factor  nou  a  fost  decisiv  în  evoluţia  teologiei  greceşti  şi  el  determină 
încă  evoluţia  ei  pînă  astăzi.  Deşi  motivele  întemeierii  acestor  asociaţii  religioase 
erau  în  sine  bune,  rezultatele  n-au  împlinit  aşteptările,  şi  s-a  confirmat  aserţiunea 
potrivit  căreia  teologia  nu  poate  fi  rodnică  decît  în  Biserică,  chiar  dacă  episcopii 
sînt  păcătoşi.  Curînd,  aceste  asociaţii  s-au  lăsat  influenţate  şi  s-au  organizat  după 
modelul  mişcărilor  occidentale  similare,  mai  ales  protestante.  Ele  s-au  îndepărtat 
de  Biserică  făcînd  din  săli  private  centrele  de  acţiune  ale  lor.  Puneau  accent  pe 
predică  şi  cîntarea  creştină  prin  care  valoarea  evlaviei  ortodoxe  tradiţionale  era 
diminuată.  Accentuau  în  mod  excesiv  valoarea  Sf.  Scripturi  în  raport  cu  Tradiţia 
Sf.  Părinţi,  şi  se  temeau  de  dezvoltarea  monahismului  ortodox  opus,  în  structura 
ierarhică  şi  ţelurile  lui,  instituţiilor  lor.  Defăimau  şi  luptau  împotriva  monahismu¬ 
lui  bisericesc,  negau  responsabilitatea  episcopilor  în  oricare  expresie  spirituală  şi 
se  decideau  pentru  o  preoţie  universală.  Deşi  ţelul  acestor  asociaţii  era  apărarea 
şi  promovarea  evlaviei  poporului,  ele  s-au  dezvoltat  în  curînd  ca  grupuri  închise, 
în  care  ca  membri  erau  primiţi  numai  cei  „buni“  în  sensul  concepţiei  lor  noi  des¬ 
pre  morală.  Dominant  era  un  egoism  făţarnic  şi  tendinţa  de  a  privi  pe  ceilalţi  ca 

păcătoşi.  Iar  speranţa  pentru  succesul  operei  lor  aceste  organizaţii  şi-o  puneau  nu 
în  Dumnezeu  şi  Biserică,  ci  în  oamenii  politici  de  la  putere*4  (p.  179 — 180).  Toate 
acestea  reprezentau  deviaţii  teologice  şi  ecleziale  de  tip  protestant  şi  de  natură 
quasi-sectară  promovate  şi  propagate  şi  la  noi  între  cele  două  războaie  mondiale 
de  asociaţii  şi  frăţii  „ortodoxe"  misionare  româneşti  de  tipul  „Oastei  Domnului" 
a  căror  evoluţie  şi  deviere  rapidă  de  la  criteriile  eclesiale  şi  spirituale  ortodoxe 
a  obligat  Biserica  'noastră  Ortodoxă  la  măsuri  ferme  şi  o  delimitare  clară  şi 
hotărîtă. 

în  consecinţă,  în  această  perioadă  teologia  greacă  „a  început  să  se  dezvolte 
într-un  mod  nou  şi  diferit"  de  cel  de  pînă  în  1821,  adică:  „fără  legătură  cu  Patriar¬ 
hia  Ecumenică  care  vreme  de  secole  fusese  centrul  Ortodoxiei,  în  Universităţi  de 
stat  fără  luarea  în  considerare  a  tradiţiei  mistico-ascetice  a  Sf.  Părinţi,  fapt  pen¬ 
tru  care  teologia  asociaţiilor  religioase  laice  a  căpătat  constant  din  ce  în  ce  mai 
multă  importanţă.  Cu  această  descriere  poate  fiecare  să-şi  facă  în  mare  o  imagine 
asupra  teologiei  actuale.  Desigur  de  atunci  a  trecut  multă  vreme.  Influenţa  străină 
ne-a  devenit  clară  şi  ne  străduim  să  o  depăşim.  Va  mai  fi,  însă,  cale  lungă  pînă 
ce  teologia  greacă  îşi  va  fi  regăsit  conştiinţa  de  sine  cîtâ  vreme  aceste  instituţii 
continuă  să  participe  la  funcţionarea  ei  şi  să  determine  evoluţia  ei"  (p.  180). 

Pînă  în  1941,  facultatea  de  teologie  de  la  Atena  a  fost  unica  şcoală  care  a 
dat  vreme  de  un  secol  teologi  cu  studii  superioare  Bisericii  Greciei.  In  condiţiile 
întemeierii,  organizării  şi  desfăşurării  activităţii  ei,  era  aproape  inevitabil  ca  să  nu 
fi  fost  puternic  dominată  de  influenţele  occidentale.  Nu  în  exclusivitate  însă,  şi 
aceste  excepţii  notabile  sînt  reprezentate  de  prof.  Gr.  Papamihail,  mitrop.  Hri- 
sostom  Papadopoulos,  cu  studii  în  Rusia  şi,  respectiv,  Ierusalim,  şi,  mai  aproape, 
prof.  I.  Karmiris,  toţi  trei  de  orientare  neopatristică. 

înfiinţată  în  1941,  la  cinci  ani  după  Congresul  de  teologie  ortodoxă  de  la 
Atena  (1936)  care  a  denunţat  influenţele  heterodoxe  (catolice  şi  protestante)  exer¬ 
citate  după  1453  asupra  teologiei  ortodoxe  în  condiţiile  dificile  în  care  s-a  găsit 
Qrtodoxia  în  ultimii  500  de  ani  şi  a  proclamat  necesitatea  reîntoarcerii  la  Părinţi, 
Facultatea  de  teologie  ortodoxă  de  la  Tesalonic  a  devenit,  nu  în  ultimul  rînd  dato¬ 
rită  aflării  ei  sub  jurisdicţia  nemijlocită  a  Patriarhiei  Ecumenice  şi  a  proximităţii 
Muntelui  Athos,  o  „facultate  a  Sf.  Părinţi"  recunoscută  ca  atare  pe  plan  inter¬ 
naţional.  Aici  s-au  celebrat  solemn  aniversarea  a  600  de  ani  de  la  moartea  Sf.  Gri- 
gorie  Palama  (în  1959),  mileniul  Muntelui  Athos  (în  1963)  şi  tot  aici,  la  Tesalonic, 
a  luat  fiinţă  în  1968,  din  iniţiativa  patr.  ec.  Atenagora,  Institutul  patriarhal  de  studii 
patristice  cu  sediul  la  mănăstirea  Vlatadon,  institut  condus  cu  competenţă  de  cu¬ 
noscutul  patrolog  prof.  P.  K.  Christou. 

„Teologia  neopatristică  de  la  Tesalonic  reprezintă  astăzi  un  viitor  promiţător 
pentru  teologia  greacă,  chiar  dacă  la  Tesalonic  mai  există  şi  alte  tendinţe  teolo¬ 
gice.  Aceste  tendinţe  sînt  reprezentate  de  teologia  care  aparţine  asociaţiilor  reli¬ 
gioase  laice  care  în  baza  activităţii  lor  influenţează  încă  o  parte  serioasă  a  forţe¬ 
lor  teologice  din  Grecia"  (p.  183).  Intre  acestea,  un  rol  hotărîtor  îl  are  încă  aso¬ 
ciaţia  „Zoi".  „Neîndoielnic  ea  a  transmis  mult  element  creştin  tinerilor  credincioşi 
şi  teologi,  nu  însă  şi  din  cel  ortodox".  Asociaţia  s-a  compromis  însă,  iremediabil, 
prin  colaborarea  strînsă  şi  activă  în  anii  1967 — 1974  cu  regimul  dictatorial  al  colo¬ 
neilor.  Cu  sprijinul  acestuia,  întreaga  conducere  efectivă  a  Bisericii  greceşti  a  tre¬ 
cut  practic  în  mîinile  unor  membri  sau  simpatizanţi  al  acesteia.  Sub  arhiepiscopul 
Ieronim  Kotsonis  (decedat  recent  în  nov.  1988),  s-a  urmărit  pe  plan  bisericesc  inde¬ 
pendenţa  şi  desprinderea  totală  a  Bisericii  Greciei  de  Patriarhia  Ecumenică,  iar  pe 
plan  naţional  edificarea  cu  sprijinul  nelimitat  al  regimului  a  unei  aşa-numite 
„civilizaţii  greceşti  creştine"  (prof.  A.  Tsirintanis),  „idee  antiortodoxă  şi  contrară 
Tradiţiei"  în  opinia  prof.  Zissis  (p.  183). 

Pe  de  altă  parte,  între  timp,  ca  urmare  a  unor  puternice  crize  interne 
provocate  de  divergenţe  doctrinare  şi  practice,  în  anii  1959 — 1961  organizaţia  „Zoi" 
se  scindase  în  felul  următor:  marea  majoritate  a  membrilor  de  vîrstă  medie  au 
rămas  în  continuare  „zoikf"  în  organizaţia  cu  acelaşi  nume  ale  cărei  figuri  domi¬ 
nante  în  această  epocă  au  fost  arhiep.  Ieronim  Kotsonis,  prof.  Sawa  Agouridis, 
prof.  A.  Tsirintanis  ş.a.;  o  minoritate  în  vîrstă  reprezentînd  pe  „paleozoikf"  au 
întemeiat  sub  conducerea  prof.  P.  Trembelas  frăţia  teologilor  „Sotir";  iar  un  grup 
de  tineri  membri  reprezentînd  pe  „neozoiki"  printre  care  Chr.  Yannaras,  P.  Nellas, 

V.  Gondikakis  ş.a.  au  părăsit  „Zoi“-ul,  constituind  spontan  şi  neorganizat,  gru¬ 
parea  zisă  a  „neo-ortodocşilor44  coagulată  în  jurul  periodicelor  „Synorb"  (ed.  Chr. 
Yannaras)  şi,  mai  recent,  „Synâxi44  (ed.  P.  Nellas),  grupare  cu  o  atitudine  violent 
negativă  faţă  de  „Zoi“. 

Ca  urmare  a  compromiterii  asociaţiilor  religioase  laice  şi  a  criticilor  acerbe 
pe  care  acestea  le-au  provocat,  arată  prof.  Zissis,  „s-a  căutat  un  loc  şi  o  instituţie 
corespunzătoare  în  care  să  poată  fi  găzduite  noile  forţe  teologice  ale'  „Zoi‘‘-ului 
cuprinse  de  nelinişte  şi  de  un  puternic  sentiment  de  nesiguranţă  spirituală.  Pentru 
aceasta  a  fost  ales  monahismul  ortodox  pînâ  atunci  combătut.  Administraţia  Bise¬ 
ricii  avea  acum  încredere  in  ei,  căci  in  fruntea  Bisericii  sta  arhiep.  Ieronim.  Adepţii 
„Zoi“-ului  au  ocupat  împreună  cu  administraţia  bisericească  multe  mănăstiri  de 
la  Muntele  Athos  şi  au  atras  la  ei  conducerea  mănăstirilor.  Pe  atunci  Athosul  se 
găsea  intr-o  stare  critică.  Lipseau  monahi  ca  să  ţină  în  funcţie  clădirile  sfintelor 
Mănăstiri.  Aceasta  n-a  afectat,  însă,  viaţa  duhovnicească.  In  unele  mănăstiri, 
schituri,  „colibe*4  şi  chilii  se  practica  în  continuare  sfinta  isihie.  Mult  înainte  ca 
frăţiile  de  tineri  provenite  din  asociaţiile  religioase  laice  să  vină  la  Athos,  dina¬ 
mismul  şi  spiritualitatea  lui  se  manifesta  eficient  prin  însemnate  figuri  athonite. 
Aceste  frăţii  de  tineri  dădeau,  neîndoielnic,  în  afară  impresia  unei  vieţi  spirituale 
şi  a  unui  dinamism  intens,  unde  trebuie,  însă,  să  ne  întrebăm  dacă  ele  trăiseră 
acelaşi  lucru  şi  în  interior.  Fapt  este  că  atoniţii  bătrîni  au  privit  cu  anumită 
rezervă  şi  temere  apariţia  acestor  grupuri  la  Sf.  Munte.  Ei  se  temeau  ca  aceste 
frăţii  ar  putea  aduce  cu  ele  la  Sf.  Munte  spiritualitatea  lor  neortodoxă  din  lume 
şi  ca  prin  aceasta,  spiritualitatea  monahală  să  fie  schimbată.  Optimiştii,  printre  care 
se  numără  şi  vorbitorul,  speră  însă  ca  forţa  spirituală  a  Athosului  va  reuşi  să  asi¬ 
mileze  tendinţele  noilor  frăţii.  In  orice  caz,  teologia  acestor  asociaţii  religioase  care 
în  lume  n-au  avut  succes,  poate  acum  mai  uşor  vorbi  în  haina  monahală,  şi  ea 
pretinde  astăzi  un  loc  în  dezvoltarea  teologiei  în  Grecia.  Vechile  legături  pe  care 
aceşti  monahi  le  aveau  cu  profesori  de  la  facultăţile  teologice  pe  baza  originii  lor 
comune  de  la  „Zoi44  sau  a  mentalităţii  lor  comune,  au  contribuit  indirect,  prin  Sf. 
Munte,  la  faptul  că  spiritul  organizaţiilor  lor  supravieţuieşte  şi  în  lume.  Chiar 
dacă  plănuita  deprindere  a  Bisericii  din  Grecia  de  Patriarhia  Ecumenică  a  eşuat 
—  şi  astăzi  legitimitatea  şi  canonicitatea  sînt  iarăşi  restabilite  în  conducerea  Bise¬ 
ricii  Greciei  iar,  sub  arhiep.  Serafim,  relaţiile  cu  Constantinopolul  au  fost  iarăşi 
întărite  —  monahismul  atonit  stă  în  continuare  sub  controlul  mişcării  „Zoi44  (p. 
184). 44  Principalii  reprezentanţi  teologici  ai  acestor  „neozoişti44  atoniţi  sînt  arhi¬ 
mandriţii  Vasilios  Gondikakis,  egumenul  mănăstirii  Stavronikita,  şi  Gheorghios 
Kapsanis,  egumenul  mănăstirii  Grigoriou,  care  din  1968  au  preluat  practic  condu¬ 
cerea  Sf.  Munte,  poziţie  pe  care  o  deţin  pînă  astăzi;  în  activitatea  lor,  ei  urmăresc 
o  reorganizare  a  vieţii  mănăstirilor  atonite  pe  baza  unui  chinovialism  strict  avînd 
la  bază  acele  frăţii  de  tineret  menţionate  mai  sus,  frăţii  care  deţin  controlul  mai 
multor  mănăstiri  mari,  dar  care  au  simpatizanţi  şi  membri  infiltraţi  în  mai  toate 
marile  mănăstiri  atonite. 

Ne  oprim  aici  cu  tabloul  situaţiei  actuale  a  teologiei  greceşti  întrucît  doar 
aceste  tendinţe  şi  orientări  dominante  se  referă  nemijlocit  la  polemicile  şi  contro¬ 
versele  de  care  ne  ocupăm.  Pentru  a  fi  complet  ar  fi  trebuit  neapărat  menţionate 
şi  teologia  „politică44,  de  orientare  socialistă  acum,  promovată  de  prof.  Sawa  Agou- 
ridis,  unul  din  cei  mai  apropiaţi  colaboratori  ai  arhiep.  Ieronim,  tendinţă  care  a 
găsit  puţin  ecou  în  cercurile  teologice  ateniene,  dar  are  mulţi  susţinători  printre 
profesorii  de  la  Tesalonic,  foşti  elevi  ai  acestuia,  ca  şi  teologia  „ecumenistă44  de 
mare  deschidere  şi  avangardă  chiar  promovată  de  regretatul  prof,  N.  Nissiotis.  Aşa 
însă  cum  semnificativ  remarcă  în  finalul  conferinţei  sale  prof.  Zissis,  „cel  mai 
însemnat  lucru  este  desprinderea  teologiei  greceşti  de  influenţele  străine.  Acest 
lucru  este  necesar  atîta  timp  pînă  cînd  ea  va  fi  restabilită  în  originalitatea  şi  depli¬ 
nătatea  sa44  (p.  185). 


II. 

Acest  succint  tablou  al  principalelor  tendinţe  existente  în  teologia  ortodoxă 
greacă  actuală  şi  al  sarcinii  principale  care  îi  stă  încă  înainte,  permite  o  situare 

mai  exactă  şi  clară  a  protagoniştilor  celor  două  controverse  teologice  (din  1975  şi 
1987)  care  fac  obiectul  studiului  de  faţă. 

In  acest  context,  cuviosul  Teoclit  Dionisiatul  apare  ca  un  reprezentant  şi  con¬ 
tinuator  fidel  al  Tradiţiei  spirituale  ortodoxe  celei  mai  vechi  şi  autentice,  cea  a 
marilor  Bătrîni  de  la  Athos  din  ultimele  decenii  ale  sec.  XIX  şi  prima  jumătate 
a  sec.  XX,  ca  egumenul  Gavriil  Dionisiatul  (1886 — 1983)  al  cărui  ucenic  şi  fiu 
duhovnicesc  el  este,  ieromonahul  Atanasios  Iviritul,  ş.a.  Ca  atare,  teologhisirea  sa 
se  plasează  în  descendenţa  directă  a  teologiei  Sfinţilor  Grigorie  Palama  (1295 — 1359) 
şi  Nicodim  Aghioritul  (1744 — 1804),  prin  care  asimilează  şi  continuă  fidel  atît  în 
litera,  cît  mai  ales  în  spiritul  şi  metoda  ei,  marea  Predanie  duhovnicească  filocalică 
şi  patristică  a  Bisericii  răsăritene  în  integralitatea  exigenţelor  ei  spirituale  şi  inte¬ 
lectuale.  In  calitatea  sa  de  campion  al  acriviei  unei  Ortodoxii  patristice  autentice 
şi  integrale,  orientarea  teologiei  cuv.  Teoclit  se  demarcă  net  faţă  de  toate  direc¬ 
ţiile  şi  tendinţele  din  teologia  greacă  actuală,  fireşte  în  primul  rînd  faţă  de  cele 
ale  „neozoiştilor”  inovatori  (atît  a  celor  „atoniţi“  cît  şi  a  celor  „neoortodocşi“,  din 
lume,  legaţi  între  ei,  cum  s-a  arătat  mai  sus,  printr-o  adîncă  solidaritate  şi  o  men¬ 
talitate  spirituală  comună,  fapt  care  explică  foarte  bine,  de  exemplu,  de  ce  con¬ 
ducătorii  actuali  ai  Athosului,  egumenii  Vasilios  de  la  Stavronikita  şi  Gheorghios 
de  la  Grigoriou,  au  refuzat  să  se  asocieze  criticii  drastice  exercitate  de  Dionisiat 
împotriva  erotologiei  „neo-nicolaite”  a  prof.  Chr.  Yannaras,  declarînd  că,  în  con¬ 
cepţia  lor,  nu  ar  fi  vorba  de  fapt  de  o  „neoortodoxie”  —  vezi  interviul  arhim. 
Vasilios  Stavronikitanul  din  „Orthddoxos  Typos”  nr.  784,  8  aprilie  1988,  p.  1),  cît 
şi  faţă  de  cele  ale  „paleozoiştilor“  conservatori  al  căror  mentor  teologic  a  fost  şi 
este  încă,  în  continuare,  prof.  P.  Trembelas  (în  acest  din  urmă  caz,  critica  cuv. 
Teoclit  bucurîndu-se,  însă  şi  de  sprijinul  integral  al  conducătorilor  „neozoişti”  ai 
Athosului  menţionaţi  mai  sus). 

In  calitatea  sa  de  „vechi-zoist“  şi  întemeietor  al  unei  organizaţii  ortodoxe 
laice:  frăţia  teologilor  „Sotir“  (în  1961),  prof.  P.  Trembelas  (1886 — 1977)  face  parte 
din  vechea  gardă  a  „Zoi“-ului  fiind  un  adept  integral  şi  intransigent  al  idealurilor 
şi  metodelor  acestei  organizaţii  din  care  s-a  inspirat  în  mare  măsură  în  orientarea 
generală  a  scrisului  lui  teologic  şi  pe  care  le-a  susţinut  activ,  la  rîndul  lui,  prin 
opera  sa,  conferindu-le  infrastructura  teologică.  Reprezentant  tipic  al  unei  teologii 
academice  („pozitive”)  conservatoare,  intransigent  „ortodoxiste”  şi  antioccidentale 
în  manifestare,  dar  în  continuitate  cu  tradiţiile  şcolii  de  teologie  ateniene  din  ulti¬ 
mele  decenii  ale  sec.  XIX  şi  începutul  sec.  XX  în  care  s-a  format,  el  este  autorul 
unei  opere  teologice  imense,  de  multe  mii  de  pagini,  şi  care  acoperă  aproape  totali¬ 
tatea  disciplinelor  teologice:  dogmatica,  apologetica,  omiletica  şi  catehetica,  litur¬ 
gica  şi  interpretarea  Scripturii  (vezi  bibliografia  alcătuită  de  prof.  Ev.  Theodorou 
în  „Anuarul  ştiinţific  al  facultăţii  de  teologie  din  Atena”,  tom.  XVII,  1968 — 1971, 
dedicat  acestuia,  p.  VII — LXXXIV).  Deşi  elaborate  în  mare  parte  după  apelul  de 
reîntoarcere  la  Părinţi  lansat  de  Congresul  de  teologie  de  la  Atena  (1936),  opera 
sa,  în  care  biblicismul  şi  ritualismul  liturgic  domină,  se  resimte  prea  puţin  din 
spiritul  şi  metoda  teologhisirii  patristice  autentice,  recursul  la  Părinţi  limitîndu-se 
la  simple  citate  de  susţinere  a  tezelor  proprii  scoase  din  operele  Sf.  Părinţi  însă 
numai  pînă  la  Sf.  Ioan  Damaschin  inclusiv. 

Spiritul  şi  inspiraţia  generală  a  teologiei  prof.  Trembelas  au  ieşit,  însă  cel 
mai  clar  în  evidenţă  în  ultimul  studiu  mai  amplu,  în  2  părţi,  scris  de  acesta  la 
adînci  bătrîneţi  (între  86 — 87  de  ani)  şi  intitulat  Misticism- apofatism,  teologie 
cataf atică;  publicat  iniţial  în  , Anuarul  ştiinţific  al  facultăţii  de  teologie  din  Atena”, 
tom.  XIX  (1972)  p.  5 — 98  şi  tom.  XX  (1973),  p.  161 — 227,  el  a  apărut  şi  separat  sub 
forma  a  două  broşuri  în  1974  şi,  respectiv,  1975  (ed.  II,  în  1981,  124  +  91  p.).  Prin 
acest  studiu,  prof.  Trembelas  îşi  propune  să  ia  atitudine  împotriva  unei  false  con¬ 
cepţii  despre  apofatism  vehiculate  în  presa  teologică  elenă  în  anii  *70,  în  care 
teologia  apofatică  apare  ca  putînd  exista  şi  separat  de  teologia  catafatică,  ca  ceva 
ce  poate  fi  abandonat  şi  reasumat,  reasumarea  dimensiunii  apofatice  în  teologia 
actuală  putînd  creea,  chipurile,  acel  climat  de  libertate  care  ar  permite  refacerea 
mai  Vapidă  a  unităţii  creştine  urmărite  de  mişcarea  ecumenică.  In  faţa  acestei 
concepţii,  studiul  îşi  propune  să  prezinte  adevărata  natură  a  relaţiei  existente  între 
apofatism  şi  catafatism  în  teologia  Părinţilor.  Axat  pe  ideea,  justă  în  sine,  a  inse- 
parabilitâţii  dintre  teodogia  apofatică  şi  catafatică  şi  pe  relevarea  gravelor  consecinţe 

ce  decurg  din  disocierea  lor,  studiul  prof.  Trembelas  este  alcătuit  din  2  părţi 
inegale:  o  parte  generală,  foarte  scurtă  (25  p.),  care  tratează  despre  „misticism  în 
genere*4  şi  o  parte  specială,  amplă,  în  care  sînt  analizate  „apofatismul  şi  teologia 
mistică  după  unii  mistici  mai  însemnaţi**:  1.  Dionisie  Areopagitul,  2.  Macarie 
Egipteanul,  3.  Simeon  Noul  Teolog,  4.  Nichita  Stitatul  (în  fasc.  I),  5.  Maxim  Măr¬ 
turisitorul  şi  6.  Grigorie  Palama  (în  fasc.  II). 

Fundamentale  şi  revelatorii  pentru  poziţia  şi  orientarea  teologică  a  autoru¬ 
lui,  sînt  însă  consideraţiile  principiale  din  partea  generală  referitoare  la  „misticis¬ 
mul  în  genere**  (I,  p.  13 — 22)  consideraţii  preluate  după  A  History  of  Christian 
Doctrine  a  anglicanului  G.  P.  Fisher.  Definit  ca  „experienţă  religioasă  personală 
şi  subiectivă**,  misticismul  poate  avea  atît  o  formă  „maladivă**  (în  religiile  şi  filo¬ 
zofiile  necreştine),  cît  şi  una  „sănătoasă**,  întemeiată  pe  cuvintele  Scripturii  şi 
Tainele  Bisericii,  şi  indispensabilă  pentru  trăirea  vieţii  creştine  autentice,  întrucît 
adevărul  divin  al  Revelaţiei  nu  poate  fi  înţeles  şi  aprofundat  fără  „auzul**  şi 
„văzul*4**  speciale  ale  credinţei.  „Misticismul  sănătos  este  cel  al  Evanghelistului 
Ioan  şi  al  lui  Thomas  de  Kempis**,  precizează  apoi  prof.  Trembelas,  citînd  pe 
J.  von  Oosterzee  (Christian  Dogmatics).  In  conformitate  cu  această  viziune  psiholo¬ 
gică  a  misticii  preluată  integral  de  la  Fisher,  sîntem  avertizaţi  în  continuare  că 
„misticismul  sănătos*',  bazat  pe  învăţătura  Scripturii,  Părinţilor  şi  Bisericii,  nu 
se  limitează  numai  la  sentiment  ci  incLude  atît  intelectul  cît  şi  voinţa,  viaţa  în 
Hristos  autentică  trebuind  să  se  realizeze  prin  toate  cele  trei  facultăţi  ale  psihi¬ 
cului  uman.  Formele  „maladive**  ale  misticismului  sînt  cele  în  care  domină  exclu¬ 
siv  intelectul,  ca  în  misticismul  intelectualist  filosofic  care  duce  inevitabil  la 
agnosticism,  ateism  sau  panteism,  sau  sentimental,  ca  în  misticismul  religios  sen¬ 
timental  de  tipul  lui  Meister  Eckhart,  J.  Tauler,  H.  Suso,  J.  Gerson,  care  duce  şi 
el  inevitabil  la  panteism.  In  ambele  aceste  forme,  care  adeseori  se  metamorfo¬ 
zează  reciproc  una  în  cealaltă,  se  ajunge,  prin  admiterea  fie  numai  a  intelectului 
fie  numai  a  sentimentului  ca  unică  autoritate  şi  izvor  nemijlocit  al  cunoaşterii 
adevărului,  la  contestarea  Scripturii,  Tradiţiei  şi  Tainelor  Bisericii.  Misticismul 
religios  deviat  poate  fi  astfel  definit  (tot  după  Fisher)  ca  „nebunie  a  sentimentu- 
lui“,  în  care  intelectul  şi  voânţa  dispar,  fiind  „sinonim  cu  extazul**. 

In  ce  priveşte  apofatismul  ortodox,  care  nu  poate  fi  separat  nici  opus  teolo¬ 
giei  catafatice  fără  a  se  cădea  în  agnosticism,  ateism  sau  panteism,  (I,  p.  23 — 32), 
el  are  2  accepţiuni:  a)  doctrină  dogmatică  fundamentală  despre  Dumnezeu,  mai 
exact  despre  ce  nu  este  el  (deci  teologie  a  negaţiilor),  şi  incognoscibilitatea  Lui, 
doctrină  proclamată  de  consensul  unanim  al  Scripturii,  Părinţilor  şi  Liturghiei; 
şi  b)  cale  şi  trăire  ascetică  practică,  experienţă  a  cunoaşterii  Dumnezeului  trans¬ 
cendent  prin  necunoaştere,  nedetaşabilă  de  experienţă  catafatică  a  Scripturii  şi 
Tainelor  Bisericii,  cu  care  alcătuieşte  un  întreg,  fiind  o  conplinire  esenţială  a 
acesteia. 

Pe  această  doctrină  şi  practică  ascetică  „sănătoasă**  a  apofatismului  de  către 
Părinţii  din  primele  cinci  secole,  după  prof.  Trembelas,  „Pseudo-Dionisie**  Areo¬ 
pagitul  (I.,  p.  35 — 58)  a  venit  să  grefeze  teologia  intelectualistă  a  negaţiilor  şi  practica 
sentimentală  a  Extazului,  preluate  din  neoplatonism.  Influenţa  masivă  şi  predomi¬ 
nantă  în  Occident  a  teologiei  negative  şi  misticismului  extazului  (de  obîrşie  neo¬ 
platonică)  vehiculate  de  scrierile  „pseudo-dionisiene**  ar  fi  responsabilă  de  evo¬ 
luţia  actuală  a  filozofiei  şi  teologiei  occidentale  spre  panteism  (în  idealism)  sau 
agnosticism  şi  ateism  (ca  de  ex.  filozofiile  existenţiale  ale  lui  Jaspers  şi  Heidegger). 
Citînd  trtheologia  mystica'*  V  (P.G.  3,  1045)  a  lui  „Pseudo-Dionisie**,  prof.  Trem¬ 
belas  exclamă:  „Cînd  am  întîlnit  negarea  „paternităţii**  şi  „filiaţiei**,  şi  a  atribute¬ 
lor  lui  Dumnezeu  de  „lumină**  şi  „duh“,  ne-a  venit  în  minte  bănuiala:  oare  nu 
familiarizarea  cu  aceste  teorii  ce-şi  au  obîrşia  în  neoplatonism,  se  datorează  slă¬ 
birea  sensibilităţii  dogmatice  ortodoxe,  cea  care  a  provocat  devierea  atît  de  peri¬ 
culoasă  a  mişcării  zise  ecumenice?**  (I,  p.  48 — 49). 

Aceeaşi  influenţă  nefastă  a  scrierilor  „pseudo-dionisiene**  ar  fi  responsabilă 
şi  de  unele  „excese**  care  apar  la  teologii  mistici  răsăriteni  recunoscuţi  ca  Sfinţi 
în  materie  de  Biserica  Ortodoxă.  In  opinia  prof.  Trembelas,  aceste  „excese**  se 
referă,  pe  de  o  parte,  la  concentrarea  excesivă  a  apofatismului  practic  al  vieţii 
ascetice  pe  vederea  lui  Dumnezeu  şi  unirea  cu  El  prin  Extaz,  practică  mistică  pre¬ 
dominantă  sentimentală,  în  opinia  sa,  însoţită  de  desconsiderarea  corelativă  a 

Scripturii  şi  a  Tainelor,  şi  aproape  inevitabil  înclinată  spre  panteism.  Pe  de  altă 
parte,  tot  influenţei  „pseudo-dionisiene"  i  s-ar  datora  supralicitarea  teologică  a 
distincţiei  reale  dintre  fiinţa  şi  energiile  divine  căreia  nu  i  s-ar  fi  remarcat,  de 
aceea,  suficient  caracterul  de  mister,  ipostazierea  şi  izolarea  acestora  din  urmă  de 
fiinţa  divină  intr-un  mod  care  ar  afecta  destul  de  serios  simplitatea  divină, 
introducînd  un  fel  de  „compoziţie"  în  Dumnezeu. 

Pe  lîngă  atitudinea  net  şi  fără  nici  un  echivoc  negativă  a  autorului  faţă 
de  scrierile  „pseudo-dionisiene“  ale  Areopagitului,  atitudinea  care  trece  de  la 
chestiunea  istorică  a  autorului  acestora  la  caracterul  creştin  al  doctrinei  sale  şi,  prin 
aceasta,  la  suspectarea  întregii  Tradiţii  mistice  a  Bisericii  răsăritene  influenţată 
de  acesta,  deosebit  de  şocante  sînt  afirmaţiile  prof.  Trembelas  referitoare  la  încă 
alţi  doi  mari  Părinţi  şi  dascăli  ai  spiritualităţii  ortodoxe  autentice:  Sf.  Simeon 
Noul  Teolog,  despre  ale  cărui  iluminări,  din  tinereţea  sa  cel  puţin,  se  afirmă  că 
„nu  este  exclus  ca,  mai  ales  cînd  e  vorba  de  temperamente  sensibile,  ele  să  aibă 
loc  dintr-o  supratensiune  a  nervilor  şi  dintr-o  suprasolicitare  (psihică)  provenită 
dintr-o  preocupare  preexistentă"  (I,  p.  91),  şi  că  învăţăturile  sale  „dacă  nu  pot  fi 
considerate  eretice,  se  prezintă  cel  puţin  ca  insolite  şi  bizare"  (I,  p.  96);  şi,  res¬ 
pectiv,  Sf.  Grigorie  Palama  despre  care  se  afirmă  că,  în  învăţătura  sa  despre  ener¬ 
giile  necreate,  „a  fost  atras  dintr-o  oarecare  măsură  spre  aceeaşi  confuzie"  ca  şi 
Varlaam  potrivnicul  său,  şi  teologia  scolastică  reprezentate  de  acesta,  „numai  că 
în  direcţie  opusă"  (II,  p.  44)  sau  că  „a  fost  un  exces  ca  el  să  evite  în  întregime 
termenul  „creat"  din  efectul  energiilor  necreate"  (ibidem). 

Aceste  afirmaţii,  ca  de  altfel  întreg  studiul  prof.  Trembelas,  au  provocat, 
cum  era  de  aşteptat,  scandal  şi  consternare  la  Sf.  Munte.  Prima  reacţie  critică 
ce  a  dat  expresie  acestui  val  de  indignare  al  monahilor  aghioriţi,  a  constituit-o 
amplul  comentariu  al  cuv.  Teoclit  Dionisiatul  cu  titlul  Itl  jurul  unui  studiu  teologic 
publicat  în  „periodicul  aghiorit"  editat  chiar  de  el  „ Athoniki  dialdghi "  („Dialoguri 
atonite")  nr.  29 — 30,  iun. — iul.  1975,  p.  9 — 18.  După  o  introducere  în  care  arată  că 
un  astfel  de  studiu  n-ar  fi  trebuit  scris  de  prof.  Trembelas  întrucît,  datorită  for¬ 
maţiei  sale,  acesta  nu  dispunea  de  toate  premizele  şi  condiţiile  teologice  şi  duhov¬ 
niceşti  necesitate  de  un  asemenea  subiect,  monahul  Dionisiat  se  referă  pe  larg  şi 
punct  cu  punct  la  modul  nepermis  în  care  autorul  studiului  generalizează,  extra- 
polîndu-le  ilicit,  categoriile  de  interpretare  ale  misticismului  occidental  sentimen¬ 
tal  asupra  teologiei  mistice  efectiv  duhovniceşti  a  Părinţilor  răsăriteni,  tratîndu-i 
nediferenţiat  în  aceeaşi  clasă,  şi,  mai  cu  seamă,  la  modul  inacceptabil  şi  scandalos 
în  care  sînt  prezentaţi  şi  caracterizaţi  în  lucrarea  profesorului  atenian  Sfinţii 
Dionisie  Areopagitul,  Simeon  Noul  Teolog  şi  Grigorie  Palama,  încheind  cu  cîteva 
excelente  precizări  asupra  cauzelor  eclipsei  apofatismului  şi  teologhisirii  patristice 
autentice  în  modul  de  înţelegere  şi  predare  a  teologiei  ortodoxe  la  facultatea  din 
Atena,  şi  asupra  formelor  de  viaţă  concrete  în  care  se  întrupează  în  Biserică  teolo¬ 
gia  catafatică  şi  apofatismul,  prima  fiind  îndeobşte  trăită  în  lume,  iar  cel  de-al 
doilea,  de  regulă,  de  către  monahi.  Drept  exemplu  al  spiritului  în  care  a  fost  între¬ 
prinsă  critica  cuv.  Teoclit  redăm  în  continuare  următorul  fragment:  „Scriind 
acestea,  nu  avem  nici  o  intenţie  să  denigrăm  pe  bătrînul  şi  întru  totul  venerabilul 
teolog  ce  s-a  cheltuit  ca  o  luminare  în  slujirea  poporului  elen  şi  învăţătura  teolo¬ 
giei  ortodoxe  (. . .).  Nădăjduim  însă,  că  şi  el  va  înţelege  spiritul  de  care  am  fost 
conduşi  să  semnalăm  observaţiile  noastre  care-i  dau  prilejul  unei  elucidări  a 
punctelor  pe  care  le-a  atins  întrucît  în  paralel  am  vrut  să  salvăm  autoritatea  Sf. 
Părinţi  şi  a  învăţăturii  lor.  Dar  avem  datoria  să  fim  obiectivi.  Dacă  apofatismul, 
ca  viaţă  în  Duhul  Sfînt,  n-a  lipsit  niciodată  din  Biserică,  era  firesc  să  avem  o 
eclipsă  aproape  totală  a  învăţăturii  apofatismului  de  la  catedrele  universitare  de 
după  Turcocraţie.  Lucrul  se  explică  uşor.  Dacă  în  Bizanţ  păstorii  Bisericii  au 
predat  învăţătura  ortodoxă  constituită  din  teologia  apofaticâ  şi  catafatică,  pentru 
că  ei  erau  promovaţi  în  principal  dintre  monahi,  după  eliberarea  Eladei,  însă,  teo¬ 
logia  a  fost  predată  la  Universitate  de  teologi  laici,  care  studiau  la  protestanţi  şi  la 
romano-catolici.  Fiind,  însă,  laici  şi  neputînd  să  se  împărtăşească  de  experienţa 
duhovnicească  a  Ortodoxiei  —  cea  a  apofatismului  —  ei  rămîneau  întreaga  viaţă 
pe  marginile  delimitate  de  teologia  catafatică  ce  puteau  fi  foarte  bine  acomodate 
cu  cele  două  teologii  occidentale  amîndouă  la  fel  de  condamnabile.  Cu  această 
„tradiţie",  pe  care  o  continuăm  şi  azi,  am  ajuns  în  zorii  sec.  XX,  nebănuind  că  aşa 


9  —  Mitropolia  Ardealului 


130 


MITROPOLIA  ARDEALULUI 


stăpînim  numai  jumătate  din  Ortodoxie,  adică  partea  mărturisitoare  şi  Sf.  Taine. 
Preţioasele  comori  ale  vieţii  în  Duhul  Sfînt  le  ignoram  împlinind  în  noi  cuvîntul: 
„Dar  nici  n-am  auzit  dacă  este  Duh  Sfînt“  (F.  Ap.  12,  2)  pe  altă  cale  decît  cea  a 
Tainelor.  Abia  înainte  de  anii  ’20  a  început  să  se  vorbească  serios  despre  partea 
duhovnicească  a  Ortodoxiei,  care  ţine  de  teologia  apofatică,  prin  ediţiile  Părinţilor, 
ale  textelor  filocalice  şi  primele  studii  despre  Sf.  Grigorie  Palama  şi  Teologia 
mistică  mai  întîi  de  către  teologii  ruşi  din  Occident  şi  în  continuare  la  Tesalonic 
unde  se  continuă  editarea  Operelor  lui  complete.  în  acest  climat  s-a  găsit,  şi  de 
aceea  este  puţin  responsabil,  şi  teologul  Trembelas.  Dar  este  spre  cinstea  lui  că, 
afară  de  formulările  lui  blamabile  şi  care  au  nevoie  de  explicaţii  ulterioare,  n-a 
ajuns  pină  la  punctul  de  a  caracteriza  pe  Sf.  Simeon  Noul  Teolog  ca  un  „mistic 
bolnăvicios,  precursor  al  misticilor  bolnăvicioşi  ai  sec.  XIV44,  cum  scria  în  Patro- 
logia  sa  prof.  D.  Ralanos  oare  nu  ezita  să  completeze  injuria  astfel:  „Multă  cer¬ 
neală  s-a  vărsat  pentru  o  temă  —  isihasmul  —  atît  de  şocantă  pentru  logica 
noastră!4*  Alţi  doi  teologi,  profesori  la  Universităţile  noastre,  au  spus  aproape  ace¬ 
leaşi  lucruri.  Singura  excepţie  de  la  această  regulă  a  fost  Grigorie  Papamihail.  De 
ce?  Pentru  că  a  studiat  la  Academia  din  Kiev.  Această  „generaţie44  de  teologi  au 
format  această  mentalitate  antiapofatică  pentru  care  subzistă  şi  un  fel  de  reacţie 
alergică  la  spectacolul  vieţii  Monahilor-Sfinţilor,  şi  despre  care  se  potriveşte, 
poate,  cuvîntul  Apostolului:  „cei  sufleteşti  nu  primesc  cele  duhovniceşti44.  Prin 
urmare  nu  e  inexplicabil  nici  faptul  că  voluminoasa  operă  a  autorului  nu  con¬ 
ţine  şi  studii  asupra  Părinţilor  mistici,  nici  pentru  ce  nu  primeşte  în  mod  elogios 
bogăţia  Teologiei  Mistice  ci,  dimpotrivă,  priveşte  ca  pe  ceva  de  prisos  nu  cu  totul 
indispensabil  această  glorie  a  Ortodoxiei.  Repetăm.  Nu-1  acuzăm  pur  şi  simplu,  ci 
îl  înţelegem  şi  justificăm  pe  teolog,  faţă  de  care  nutrim  o  veneraţie  nescăzută.  El 
n-a  greşit  cu  nimic  dacă  a  trăit  într-o  epocă  care  nu  avea  prea  mult  de  dat.  A 
fost,  incontestabil,  nu  lucrător  zelos  şi  neobişnuit  în  via  Domnului,  dar  „în  gene¬ 
raţia  lui“.  Părinte  al  Bisericii  n-a  fost,  măcar  că,  cu  înzestrarea  lui  naturală,  cu 
iubirea  lui  de  trudă  şi  rîvna  sa  iubitoare  de  virtute,  ar  fi  putut  să  fie.  Dar  cli¬ 
matul  epocii  nu  l-a  ajutat.  (...)  Nici  opera  lui  teologică,  nici  numele  lui  nu  sînt 
destinate  să  dăinuiască  prea  mult.  Supravieţuiesc  în  vecii  vecilor  numai  acele  opere 
care  au  mireasma  cea  bună  a  Duhului  Sfînt,  „sarea44  care  le  face  nestricăcioase. 
Supravieţuiesc  din  uitare  cei  ce  intră  pe  calea  apofatică  „cea  strimtă  şi  cu  chinuri44 
şi  au  ajuns  la  lărgimea  „libertăţii  fiilor  lui  Dumnezeu44.  Ceilalţi,  cei  mulţi,  cei  ce 
umblă  pe  calea  catafaticâ,  primesc  cu  recunoştinţă  „dinarul44  lor  de  la  Domnul 
viei  pentru  „greutatea  zilei  şi  arşiţa44  pe  care  le-au  suportat  şi  merg  în  „sălaşul44 
lor  cu  multă  milă  şi  milostivirea  lui  Dumnezeu,  şi  sînt  uitaţi.  Nimic  mai  mult44 
(p.  15  b— 16  b). 

La  toate  acestea,  prof.  Trembelas  a  replicat  printr-un  lung  şi  prolix  Răspuns 
pentru  preacuviosul  monah  Teoclit  Dionisiatul,  publicat  în  5  numere  din  „Orthd- 
doxos  Typos44  nr.  244 — 248,  15  oct. — 15  dec.  1975.  Dînd  lungi  citate  din  G.  Florovsky, 
J.  Meyendorff  şi  VI.  Lossky  (O.T.  nr.  245,  1  nov.  1975,  p.  3),  el  îşi  reafirmă  energic 
în  primul  rînd  poziţia  sa  faţă  de  „Pseudo-Dionisie44  în  afirmaţii  tranşante  de  felul: 
„Altceva  sînt  Părinţii  şi  altceva  este  Pseudo-Dionisie.  Nu  este  Pseudo-Dionisie 
unica  rădăcină  a  apofatismului.  Nici  nu  este  permis  a  identifica  pe  unii  Părinţi 
mai  vechi  sau  mai  noi  cu  Pseudo-Dionisie.  Dacă  exercit  critică  asupra  lui  Pseudo- 
Dionisie,  nu  înseamnă  că  exercit  critică  şi  asupra  Sf.  Maxim,  Sf.  Simeon  Noul 
Teolog  şi  Sf.  Grigorie  Palama.  Şi  dacă  resping  autenticitatea  scrierilor  areopagitice 
nu  urmează  că  resping  apofatismul.  Trebuie,  însă,  să  înţelegem  că  chestiunea 
autorului  acestor  scrieri  nu  e  o  subtilitate  indiferentă44  (O.T.  nr.  246,  15  nov.  1975, 
p.  3).  In  ce  priveşte  judecăţile  sale  asupra  Sfinţilor  Grigorie  Palama  şi  Şimeon 
Noul  Teolog  el  le  justifică  prin  faptul  că  cel  dintîi,  influenţat,  evident,  de  Pseudo- 
Dionisie  n-ar  fi  reuşit  să  surprindă  şi  menţină  întru  totul  în  formulele  sale  carac¬ 
terul  de  „mister44  al  distincţiei  dintre  fiinţa  şi  energiile  divine  (şi  aici  el  citează, 
neconcludent  însă  §§  23  şi  26 — 27  ale  Tomosului  sinodal  din  1351),  iar  în  cazul  celui 
de-al  doilea,  expresiile  „temperament  sensibil44  şi  „sentimental44,  „supratensiune 
nervoasă44  şi  „descărcare44  psihică  s-ar  referi  exclusiv  la  experienţele  sale  din 
perioada  încă  neduhovnicească  a  tinereţii  sale,  înainte  de  intrarea  în  monahism, 
şi  ca  atare  sînt  folosite  „liber41  şi  „inocent44  (O.T.  nr.  247,  1  dec.  1975,  p.  3).  In 
privinţa  tonului  polemic  al  răspunsului  său  şi  lăsînd  deoparte  atacurile  şi  aluziile 

personale,  ne  putem  face  o  imagine  din  următoarele  pasaje:  „Era  firesc  să  vă 
revoltaţi  citind  aceste  rinduri“  —  e  vorba  de  observaţiile  lui  Fisher  despre  natura 
sentimentală  a  misticismului  —  „care  reprezintă  dezavuarea  unei  îndelungate  asceze 
a  voastre  înţelese  ca  o  aservire  şi  o  captivitate  generală  a  tuturor  facultăţilor 
sufletului  vostru  sentimentului  vostru  numai“  (ibidem).  „Nu  se  tulbură,  însă, 

cuviosul  monah  Teoclit  pentru  că  anglicanul  Fisher  s-a  atins  de  vreo  dogmă  a 

Ortodoxiei,  ci  pentru  că  prin  cele  ce  scrie  acest  străin  a  pus  degetul  pe  rana  adîncă 
şi  canceroasă  a  d-lui  Teoclit.  Sînt  constrîns  să  repet  iarăşi  pentru  preacuviosul 
monah  Teoclit  că  miracolele  reale  ale  îndumnezeirii  şi  ale  desfătării,  departe  de 
lumea  aceasta,  de  vederea  lui  Dumnezeu  nu  se  datorează  apofatismului  pe  care  l-a 
introdus  Pseudo-Dionisie,  cel  ce  a  păstrat  de  la  neoplatonicieni  şi  extazul  lui  Plo- 
tin‘*.  „Repet:  pentru  Dv.  apofatismul  lud  Dionisie  e  totul.  Fără  el,  iarăşi,  Tainele 
predate  Bisericii  de  Hristos  şi  Apostoli  ca  mijloace  de  mîntuire  şi  sfinţire  nu 

reprezintă  un  întreg  complet**.  Pentru  ca,  punînd  punct  unei  „lecţii**  prin  care 

vrea  să-l  înveţe  pe  cuv.  Teoclit  care  este  adevăratul  apofatism  şi  isihasm  al  Bise¬ 
ricii,  să  conchidă:  „Cultivarea  şi  aţîţarea,  prin  aprinderea  şi  hipertrofia  sentimen¬ 
tului,  a  extazului  pe  care  l-a  favorizat  şi  păstrat  Pseudo-Dionisie  de  la  Plotin,  duce 
fără  osteneală  şi  fără  multe  lupte  la  desfătările  vieţii  mistice,  viaţă  plină  de  far¬ 
mece  înşelătoare  şi  învecinîndu-se  cu  Raiul  sau  continuînd  în  Iad**.  „Că  pasajul 
din  theologia  mystica  I  (P.G.  3,  1001)  care  exprimă  ce  simte  cel  ce  pătimeşte  exta¬ 
zul  este  într-adevăr  panteist,  e  suficient  să  citim  textele  biblice:  In.  1,  18;  I  Tim. 

6,  14  şi  Exod  23,  20.  De  altfel  acest  fapt  este  confirmat  şi  de  nenumărate  cazuri  din 

istoria  religiilor  care  arată  că  cele  mai  multe  deviaţii  ale  misticilor  rătăciţi  sînt 
spre  panteism**  (O.T.  nr.  248,  15  dec.  1975,  p.  3). 

Replica  cuv.  Teoclit  la  lungul  răspuns  al  prof.  Trembelas,  a  venit  printr-un 
al  doilea  comentariu  cu  acelaşi  titlu:  în  jurul  unui  studiu  teologic  (11)  publicat 
tot  în  „Dialoguri  atonite**  nr.  33 — 34,  nov. — dec.  1975,  p.  8 — 19.  In  acest  al  doilea 
text,  monahul  aghorit  îşi  reafirmă  convingerea  sa  priVitoare  la  inadecvarea  metodei 
folosite  în  studiul  în  discuţie  de  prof.  Trembelas,  denunţă  spiritul  general  de  suspi¬ 
ciune  faţă  de  teologia  duhovnicească  a  Părinţilor  şi  superioritatea  inadmisibilă  şi 
lipsită  de  smerenie  cu  care  savantul  teolog  le  acordă  sau  refuză  acestora  de  la 

înălţimea  spiritului  critic  şi  a  ştiinţei  sale,  atestate  de  ortodoxie.  De  asemenea 

declară  cu  totul  inacceptabilă  izolarea  şi  scoaterea  Sf.  Dionisie  Areopagitul  din 
„simfonia*4  generală  a  Tradiţiei  mistice  a  Părinţilor  care  s-au  recunoscut  cu  toţii 
în  scrierile  lui  şi  s-au  identificat  cu  experienţa  spirituală  comunicată  prin  acestea; 
dacă  chestiunea  istorică  a  identificării  autorului  lor  rămîne  deschisă,  în  ce  priveşte 
valoarea  şi  autoritatea  lor  teologică  Biserica  şi  a  formulat  de  mult  judecata  favo¬ 
rabilă  lor  prin  canonizarea  autorului  lor  (3  oct.)  şi  acceptarea  lor  implicită  prin 
can.  2  al  Sinodului  VII  Ecumenic  (vezi  nota  Cuv.  Nicodim  Aghioritul  din  „Pida- 
lion“),  şi  ea  nu  mai  poate  fi  pusă  în  discuţie  fără  contestarea  autorităţii  în  materie 
de  credinţă  a  Bisericii  (cf.  p.  12  ab  şi  14  b — 15  a).  In  ce  priveşte  explicaţia  dată 
caracterizărilor  Sf.  Simeon  Noul  Teolog,  „ea  nu  ne  convinge  deloc**,  pentru  că  ea 
se  bazează  pe  concepţia  lui  Fisher  după  care  izvorul  misticii  e  sentimentul,  opinie 
şi  terminologie  valabilă  pentru  misticii  sentimentali  occidentali  care  ignorau  reali¬ 
tatea  transfigurării  afectelor  umane  sub  acţiunea  energiilor  dumnezeieşti  necreate 
(necunoscute  de  ei)  şi  prefacerea  lor  din  naturale  în  duhovniceşti  susţinută  de 
Tradiţia  spirituală  ortodoxă  (p.  15  ab).  In  ce  priveşte  afirmaţiile  referitoare  la 
teologia  energiilor  necreate  a  Sf.  Grigorie  Palama,  ele  îl  expun  pe  autorul  lor 
bănuielii  de  a  nu  primi  întru  totul  această  teologie  sancţionată  de  Sinoadele  din 
sec.  XIV,  bănuială  întărită  de  faptul  că  atît  în  articolul  „Dumnezeu**  din  „Enci¬ 
clopedia  religioasă  şi  etică**,  cît  şi  într-un  număr  din  revista  „Grigdrios  o  Palamâs** 
(mart. — apr.  1958)  şi  în  „Dogmatica**  sa  (1959)  prof.  Trembelas  susţine  nemijlocit 
doctrina  despre  Dumnezeu  ca  „ actus  purus“  condamnată  de  Sinoadele  din  veacul 
XIV,  fapt  asupra  căruia  cuv.  Teoclit  i-a  atras  atenţia  prof.  Trembelas  într-o 
întîlnire  a  lor  de  la  Athos  încă  din  anii  ’GO. 

In  această  ordine  de  ided,  cuv.  Teoclit  ţine  să  precizeze  că:  „cel  puţin  de  15  ani 
am  avut  serioase  obiecţii  asupra  activităţii  scriitoriceşti  a  prof.  Trembelas.  E 
adevărat  că  am  evitat  ou  grijă  să  aştemem  în  scris  observaţiile  noastre  asupra 
„Dogmaticii**  în  trei  volume  a  d-lui  Trembelas,  dar  întotdeauna,  în  discuţiile 
noastre  cu  studenţi  din  Atena  şi  în  articole  ocazionale,  am  insinuat  că  ea  nu  redă 

întocmai  învăţătura  ortodoxă.  Drept  exemplu  m-am  referit  nu  numai  la  prezenţa 
unei  mulţimi  de  teologi  romano-catolici  şi  protestanţi  ale  căror  opinii  nu  sînt 
citate  simplu  bibliografic  ci  ca  opinii  acceptabile,  ci  şi  la  absenţa  strălucitoare 
a  marilor  Părinţi  ortodocşi  (de  după  sec.  VIII  —  n.n.)  ce  trebuiau  să  exercite  o 
influenţă  decisivă  asupra  formării  ei,  asupra  interpretării  dogmelor  şi  a  spiritua¬ 
lităţii  ortodoxe  care  decurge  din  acestea.  Mai  cu  seamă,  nu  trebuia  să  lipsească 
marele  teolog  bizantin  tîrziu  Sf.  Grigorie  Palama.  In  toate  aceste  volume  dl. 
Trembelas  se  referă  la  acesta  numai  de  3  ori  şi  nu  ca  să  invoce  o  învăţătură  a  lui, 
care  rezumă  în  toate  aspectele  dogmatice  ale  Ortodoxiei  învăţătura  tuturor  Părin¬ 
ţilor,  ci  doar  pentru  că  există  un  astfel  de  nume!**  (p.  10  ab).  „Ori  dacă  potrivit 
mărturisirii  comune  a  unor  teologi  serioşi,  nu  putem  teologhisi  astăzi  în  mod 
ortodox  fără  să  avem  înaintea  ochilor  pe  Sf.  Grigorie  Palama,  e  suficientă  şi 
numai  ignoranţa  d-lui  Trembelas  asupra  frămîntărilor  teologice  din  sec.  XIV  ca  el 
să  fie  readus  la  limitele  pe  care  le-a  fixat  epoca  lui  ce  trăia  în  ignoranţa  comorilor 
noastre  teologice'*.  „Şi  ca  şi  cum  aceasta  nu  era  suficient,  veniţi  să  şi  egalizaţi 
erorile,  astfel  ca  nimeni  să  nu  se  poate  plînge:  Greşeşte  „sfîntul**  Toma!  Greşeşte 
şi  „Palama**!  „ca  să  se  confirme  faptul  că  „pentru  ca  teologul  să  nu  fie  „întinat" 
de  latinism,  nu  e  suficient  ca  el  să  nu  meargă  în  Occident,  ci  mai  trebuie  să  nu  fi 
primit  influenţe  de  la  Summele  „theologica**  şi  „contra  gentiles"  ale  „sfîntului** 
Toma!"  (p.  18  a  b).  Iar  ca  observaţii  generale  şi  finale:  „Ce  caută  să  demonstreze 
cu  citarea  de  texte  patristice?  Că  posedă  tema  Teologiei  Mistice?  Se  osteneşte 
degeaba  (. . .)  Că  ştie  să  transcrie  enciclopediile  teologice?  Cine  l-a  acuzat  de  igno¬ 
ranţă?  De  altfel,  insistînd  să  îngrămădească  texte  patristice  pe  care  nici  nu  le 
înţelege  bine,  arată  că  doreşte  să  demonstreze  că  „nu  e  cu  nimic  inferior  majo¬ 
rităţii"  teologilor.  „Dar  nu  reuşeşte  decît  contrariul.  S-a  făcut  o  simplă  semnalare, 
şi  se  spera  tăcerea  smeri tei-cugetări".  „Ca  să  ascundă  chestiunile  concrete,  ridică 
un  vacarm  meşteşugit  despre  unele  şi  altele,  transcriind  articole  din  enciclopedii 
şi  patrologii,  ca  şi  cum  ar  vrea  să  demonstreze  că  cunoaşte  Teologia  Mistică  a 
Bisericii  şi  apreciază  pe  Teologii  ei  mistici.  Dar  nu  convinge.  In  repetate  rinduri 
am  arătat  că  nu  cerem  nimic  mai  mult  de  la  veneratul  lucrător  al  Evangheliei. 
Prin  urmare  nu-1  acuzăm  de  necunoaşterea  unor  lucruri  mai  profunde  decît  cele 
de  care  se  putea  ataşa  în  spaţiul  istoric  şi  spiritual  al  epocii  noastre.  L-am  chemat, 
însă,  să  nu  se  atingă  din  ignoranţă  de  Sf.  Părinţi  şi  Teologia  Mistică  şi  astfel  să 
dea  prilej  şi  arme  Latinilor  şi  să-i  păgubească  pe  credincioşi"  (p.  17  b — 18a). 

Prof.  Trembelas  nu  realizase  însă  faptul  că  prima  critică  a  cuv.  Teoclit, 
făcută  după  mărturisirea  lui  cu  binecuvântarea  părintelui  său  duhovnicesc,  egu¬ 
menul  Gavri.il  Dionisiatul,  era  de  fapt  interpreta  unei  opoziţii  generale  a  mona¬ 
hilor  aghioriţi,  iar  scopul  ei  fusese  tocmai  limitarea  scandalului  printr-o  pro¬ 
punere  de  îndreptare  a  expresiilor  şi  tezelor  eronate  cuprinse  în  studiul  acestuia, 
încă  din  luna  iulie  1975,  două  mănăstiri  atonite  denunţaseră  la  Sf.  Comunitate 
a  Athosului  studiul  prof.  Trembelas  ca  unul  ce  „conţine  o  mulţime  de  expresii 
blamabile  şi  condamnabile  prin  care  se  aduc  afronturi  Sfinţilor  Părinţi  ai  Bise¬ 
ricii  noastre  şi  sînt  supuşi  discreditării  marii  cuvioşi  şi  scriitori  ascetici  ai  Tradi¬ 
ţiei  noastre  filocalice". 

Avertizată  şi  neliniştită,  Sf.  Comunitate  a  mănăstirilor  atonite  a  numit  o 
Comisie  de  patru  monahi  aghioriţi  alcătuită  din  următorii  membrii:  egumenul 
Gavriil  Dionisiatul,  monahul  Teoclitos  Dionisiatul,  egumenul  Vasilios  Stavroniki- 
tanul  şi  egumenul  Gheorghios  Grigoriatul,  cu  recomandarea  de  a  studia  cu  atenţie 
lucrarea  în  cauză  şi  a  alcătui  o  Expunere  referitoare  la  aceasta.  Redactată  pe 
baza  criticii  anterioare  a  cuv.  Teoclit,  Expunerea  Comisiei  alcătuite  din  monahi 
aghioriţi  semnalează  aproape  aceleaşi  puncte  atinse  în  comentariul  său  de  monahul 
Dionisiat  înserîndu-le,  însă,  într-o  inspirată  şi  valoroasă  privire  teologică  de 
principiu  asupra  problemelor  actuale  ale  teologiei  ortodoxe  greceşti.  In  „Scri¬ 
soarea"  însoţitoare  prin  care  a  prezentat  Expunerea  sa  Sf.  Comunităţi  a  Athosu¬ 
lui,  Comisia  menţionează  că  „aşa  cum  a  demonstrat  intervalul  de  timp  scurs, 
aceste  puncte  de  vedere  condamnabile  nu  reprezintă,  din  nefericire,  o  neglijenţă 
din  partea  autorului  lor,  ci  convingeri  eronate  ale  multor  teologi  care  le  difu¬ 
zează  cu  rezultatul  păgubirii  duhovniceşti  a  multora,  mai  ales  tineri,  din  ple- 
roma  Bisericii.  Pentru  aceasta,  am  alcătuit,  precum  aţi  cerut,  răspunsul  anexat. 
In  acesta  indicăm  prin  texte  patristice  deviaţiile  autorului,  venind  în  acelaşi 

timp  în  ajutorul  cititorului  pentru  o  apreciere  şi  înţelegere  corectă  a  de-viaţă- 
dătătoarei  Tradiţii  duhovniceşti  a  Bisericii  noastre44  (p.  8b — 9a).  Expunerea  în 
chestiune  a  fost  publicată  în  continuarea  celei  de-a  doua  părţi  a  comentariului 
critic  al  cuv.  Teoclit  în  revista  „Dialoguri  atonite44  nr.  33 — 34,  nov.  1975,  p.  20 — 27, 
şi  poate  fi  citită  într-o  traducere  integrală  în  ultima  secţiune  a  documentarului 
nostru.  -  • 

înainte  de  a  lăsa  pe  cititor  să  ia  contact  singur  cu  acest  text  care  nu  mai 
are  nevoie  de  nici  un  comentariu,  dorim  să  mai  atragem  atenţia  doar  asupra  a 
două  lucruri: 

a)  valoarea  unică  şi  excepţională  a  acestui  adevărat  „tomos  aghioritic44 
modern  pentru  teologia  ortodoxă  actuală  aflată  în  plin  proces  de  reasimilare  nu 
numaii  a  surselor  ei  patristice  în  al  căror  miez  viu  de  duh  şi  flacără  se  află 
spiritualitatea  filocalică,  ci  în  primul  rînd  a  spiritului  patristic  menţinut  viu 
numai  în  predania  acestei  Tradiţii  duhovniceşti;  în  acest  sens  poziţia  acestui 
document  în  secolul  nostru  poate  fi  comparabilă  numai  cu  „Tomosul  aghioritic 
despre  cei  ce  vieţuiesc  în  isihie,  pentru  lămurirea  celor  ce  din  lipsa  de  cercare  a 
lor  şi  din  neascultare  de  Sfinţi  nesocotesc  lucrările  tainice  ale  Duhului  care  sînt 
lucrate  în  cei  ce  vieţuiesc  după  Duh  într-un  chip  mai  presus  de  cuvînt  şi  sînt 
arătate  prin  fapte  nu  dovedite  prin  cuvînt 44  (trad.  rom.  de  pr.  prof.  D.  Stăniloae, 
Filocalia  VII,  1977,  p.  412 — 413),  document  de  primă  importanţă  prin  care  Comu¬ 
nitatea  Sf.  Munte  îşi  exprima  în  martie  1341  adeziunea  ei  la  teologia  Sf.  Grigorie 
Palama  şi  opoziţia  ei  faţă  de  teologia  lui  Varlaam  din  Calabria. 

b)  Citarea  în  §  5  al  Expunerii  monahilor  aghioriţi  ca  autoritate  în  teologia 
şi  spiritualitatea  Părinţilor  a  pr.  prof.  D.  Stăniloae,  cel  care  prin  toată  activitatea 
şi  scrisul  său  a  iniţiat  începînd  din  anii  40  la  Sibiu  (prin  monografia  despre  Sf. 
Grigorie  Palama  în  1938  şi  traducerea  Filocaliilor  din  anii  1944 — 1947)  şi  a  desă- 
vîrşit  apoi  la  Bucureşti  (prin  „Dogmatica44  sa  din  1978  şi  „Spiritualitatea  ortodoxă44 
din  1981,  formă  revizuită  a  unui  curs  mai  vechi  din  1947)  reorientarea  neopa- 
tristică  a  teologiei  din  Biserica  Ortodoxă  Română,  reprezintă  o  recunoaştere  a 
poziţiei  înaintate  şi  echilibrate  a  teologiei  ortodoxe  româneşti.  Aşa  cum  arată 
pr.  prof.  I.  Bria,  pr.  prof.  D.  Stăniloae  „a  trebuit  să  vădească  —  şi  el  —  în 
numeroase  ocazii  şi  cu  mari  riscuri  pe  cei  ce  deformau  profilul  veritabil  al  Orto¬ 
doxiei,  confundînd  experienţa  Sfinţilor  cu  misticismul,  isihasmul  cu  bogomilismul, 
pietatea  filocalică  cu  bigotismul.  El  a  fost  nevoit  să  afirme  răspicat  în  mijlocul 
celor  ce  se  pretindeau  a  fi  „apărători  ai  Ortodoxiei44,  că  fără  teologie  mistică,  fără 
spiritualitate,  Ortodoxia  devine  un  creştinism  surogat,  că,  fără  Filocalie,  creşti¬ 
nismul  răsăritean  nu  este  decît  o  colecţie  de  canoane  şi  rituri  bizantine44  („Orto¬ 
doxia44  nr.  4/1978,  p.  638).  El  a  făcut  din  nou  conştient  faptul  că  „teologia  şi 
spiritualitatea  formează  un  întreg  indivizibil.  Ele  nu  trebuie  să  fie  nici  separate, 
nici  adăugate  una  după  alta.  Fie  că  vrem  sau  nu,  teologia  ortodoxă  autentică  este 
o  teologie  contemplativă.  Teologia  fără  contemplaţie  este  un  simplu  exerciţiu 
intelectual  sau  o  interpretare  istorică,  spiritualitatea  vine  să  arate  că  experienţa 
contemplaţiei,  adică  ridicarea  minţii  la  un  plan  de  cunoaştere  meta-intelectual, 
singurul  plan  posibil  de  întîlnire  personală  cu  Dumnezeu,  ţine  de  natura  teo¬ 
logiei.  O  teologie  contemplativă  e  de  neconceput44  („Biserica  Ortodoxă  Română44, 
nr.  9 — 10/1983,  p.  674—679). 

De  aceea,  pe  lîngă  rememorarea  în  conştiinţa  mai  tinerelor  generaţii  de  teo¬ 
logi  şi  slujitori  ai  Bisericii  a  unei  importante  „lecţii44,  asupra  căreia  nu  se  va 
stărui  poate  niciodată  prea  mult,  privitoare  la  sensul  profund  şi  deplin  al  teo¬ 
logiei  patristice  şi  ortodoxe  în  genere,  o  funcţie  posibilă  a  acestor  consideraţii 
asupra  „căilor  teologiei  greceşti44  moderne  ar  putea  fi  aceea  de  a  ne  permite  să 
înţelegem  mai  bine  poziţia  de  avangardă  şi  contribuţia  decisivă  a  operei  teolo¬ 
gice  a  pr.  D.  Stăniloae  la  definirea  sensului  teologiei  ortodoxe  şi  să  ne  aducem, 
acum  la  împlinirea  de  P.  C.  Sa  a  vîrstei  de  85  de  ani,  omagiul  nostru  de  recu¬ 
noştinţă  şi  preţuire  „celui  ce  va  rămîne  în  istoria  teologiei  ortodoxe  româneşti 
traducătorul  şi  exegetul  Filocaliei  ortodoxe,  celui  care  a  adus  un  suflu  nou  în 
această  teologie  în  duhul  patristic  şi  contemporan44  (pr.  prof.  I.  Bria,  „Ortodoxia44 
nr.  4/1978,  p.  647). 

III. 

„Expunerea  Comisiei  alcătuite  din  Monahi  AghioriţV 4 

întristare  multă  a  pricinuit  la  noi  citirea  unei  lucrări  teologice  în  două 
fascicole  cu  titlul  „Misticism  —  apofatism,  teologie  catafatică'*  a  profesorului 
Panayotis  Trembelas. 

Şi  deşi  nu  e  misiunea  Sfintei  Comunităţi  a  Sfîntului  Munte  să  judece  lucrări 
ştiinţifice,  totuşi ,  întrucît  ne  simţim  continuatori  ai  marii  Predanii  şi  Teologii 
mistice  isihaste  ce  este  judecată  în  fascicolele  acestei  lucrări,  cu  strîngere  de 
inimă  şi  multă  dragoste  de  Adevăr  şi  de  fraţii  noştri  sîntem  constrînşi  să  spunem 
următoarele: 

1.  Predania  unitară  a  Ortodoxiei  şi  concrescenţa  armonioasă  între  teologie  şi 
viaţă  —  dovadă  a  fidelităţii  ini  faţă  de  dogma  de  la  Chalcedon  —  a  fost  păzită 
intactă  in  Biserica  noastră  şi  a  hrănit  dintotdeauna  pier  orna  bisericească,  până 
şi  în  perioada  Turcocraţiei,  cu  dogmele  purtătoare- de -viaţă  ale  Adevărului  şi 
harul  Sfinţeniei  nemincinoase. 

în  ultimele  secole,  însă,  şi  în  principal  după  proclamarea  autocefaliei  Bise¬ 
ricii  Eladei,  încep  să  se  introducă  din  Occident,  sub  chipul  unui  aşa-zis  progres 
microbul  dezbinării  spirituale.  Boala  separaţiei  între  teologie  şi  spiritualitate,  între 
teologi  şi  „ sfinţV \  care  mistuia  civilizaţia  occidentală  „ iluministă “  —  consecinţă  a 
devierii  dogmatice  a  Bisericii  Romano-catolice  —  este  transportată  şi  în  ţara 
noastră. 

Teologia  care  se  învăţa  în  principal  în  spaţiul  monastic  se  învaţă  acum , 
după  crearea  regatului  elen,  în  şcolile  nou  înfiinţate  ale  Universităţilor.  Educaţia 
spirituală  care  era  scoasă  în  mod  firesc  din  participarea  la  întreaga  viaţă  a 
parohiei,  este  oferită  acum  în  principal  de  predicile  şi  catehezele  laicilor. 

Şi  ne  putem  pune  întrebarea:  Sînt  condamnabile  în  sine  aceste  noi  forme? 
Nu  se  poate  oare  ca  Teologia  ortodoxă  să  fie  învăţată  în  Universităţi  şi  evlavia 
să  fie  transmisă  în  mişcările  creştine  (laice)?  în  această  privinţă  putem  da  urmă¬ 
torul  dublu  răspuns: 

Mai  întîi,  nu  a  existat  nici  un  motiv  pentru  subaprecierea  sau  suprimarea 
vechilor  forme  care  oferă  în  mod  ortodox  ceva  de  neînlocuit . 

în  al  doilea  rînd,  este  cu  putinţă  şi  faptul  ca  forme  noi  de  viaţă  să  fie  altoite 
pe  Predania  Bisericii  suportînd,  prin  legarea  lor  organică  de  Ea,  schimbarea  cea 
bună. 

însă  nu  e  uşor  de  zis  că  acest  lucru  s-a  întîmplat  de  la  început  cu  şcolile 
noastre  teologice  şi  catehetice.  Pentru  că  —  datorită  climatului  mai  general  al 
epocii  în  care  au  fost  ele  create  —  în  pofida  bunei  intenţii  probabile  a  cadrelor 
lor,  ele  nu  s-au  hrănit  atît  din  Predania  noastră  ortodoxă  cît  din  concepţiile  şi 
vederile  Occidentului  heterodox. 

2.  Profesorii  şcolilor  teologice  s-au  format  de  regulă  în  Occident.  Au  cunos¬ 
cut  teologia  ortodoxă  prin  el.  Şi  au  strămutat  de  obicei  la  noi  metoda  ştiinţifică 
a  dascălilor  heterodocşi  şi  opiniile  lor  individuale  faţă  de  Sfinţii  Apostoli  şi  de 
Dumnezeu-purtătorii  Părinţi  ai  Bisericii  noastre. 

In  mod  corespunzător  şi  mişcările  religioase  laice ,  în  pofida  bunelor  lor 
intenţii,  nu  se  hrănesc  din  evlavia  teologică  a  Predaniei  noastre  (le  sînt  necu¬ 
noscute  operele  Părinţilor  noştri:  Filocalia,  Scara  Sfîntului  Ioan  Sinaitul,  operele 
Sfîntului  Simeon  Noul  Teolog . . .  Nicicând  ele  n-au  editat  una  din  ele)  şi  hrănesc 
constant  Biserica  cu  lucrări  influenţate  nemijlocit  sau  mijlocit  de  spiritul  pietist 
al  Occidentului. 

Ca  urmare  a  acestei  invazii  a  spiritului  străin  şi  netradiţional  în  teologia  şi 
viaţa  noastră,  o  maladie  cronică  —  o  confuzie  de  limbaj  şi  criterii  —  chinuie 
Biserica  elenă  modernă  şi  aceasta  se  prezintă  printr-o  mulţime  de  probleme  ge¬ 
nerate  de  această  boală. 

Un  exemplu  şi  un  simptom  caracteristic  al  acestei  multiple  confuzii  îl  consti¬ 
tuie  şi  lucrarea  teologică  în  discuţie.  în  ea  un  bătrîn  profesor  alcătuieşte  un 
studiu  teologic  al  cărui  prilej  îl  constituie  o  cuvîntare  a  unui  mai  tânăr  confrate 
al  lui  a  cărui  îndrăzneală  în  idei  şi  neclaritate  în  exprimare  îl  suprimi.  Şi  cuvîn- 

tarea  mai  tînârului  teolog  se  revelează  (Intr-adevăr)  îndepărtată  de  rigoarea  orto¬ 
doxă.  Dar  şi  bătrînul  profesor  „conservator"  se  apropie  de  Părinţi  cu  premise  şi 
criterii  spirituale  străine  de  Tradiţia  ortodoxă  şi  pentru  aceasta  ajunge  la  con¬ 
cluzii  deopotrivă  de  inacceptabile. 

Autorul,  teolog  savant  şi  predicator,  dascăl  universitar  şi  membru  fondator 
al  unei  asociaţii  religioase,  se  străduieşte  cu  lucrarea  sa  să  atingă  misterul  rela¬ 
ţiei  între  teologie  şi  viaţă.  Şi  deşi  dispune  de  o  largă  erudiţie  patristică  (vezi  mul¬ 
ţimea  citatelor)  şi  de  o  dispoziţie  ce  evită  exclusivismele  şi  ascuţişurile,  între¬ 
gul  lui  efort  nu  aduce  roadă  pentru  că  el  se  mişcă  în  spaţiul  în  care  se  dez¬ 
bat  temele,  se  elaborează  proiecte  teoretice,  şi  se  combat  opinii  individuale  şi  nu 
acolo  unde  „se  pătimesc  cele  dumnezeieşti".  De  aceea,  resursele  lui  se  dovedesc 
insuficiente .  Pentru  că  „dumnezeieştile  mistere"  ale  teologiei  şi  evlaviei  noastre, 
după  cum  spune  Sfîntul  Nicodim  Aghioritul,  „nu  e  chip  ca  cineva  să  le  înveţe 
altora  corect  dacă  n-a  fost  învrednicit  mai  întîi  el  însuşi  să  le  cunoască  prin 
lucrare  şi  să  le  pătimească  prin  harul  Sfîntului  Duh". 

Şi  numai  fraza  autorului  că  lucrarea  lui  „constă  într-o  nouă  trecere  în 
revistă  a  materialului  despre  Apofatism"  (fasc.  I,  p.  4)  *  dovedeşte  cît  de  diferită 
e  teologia  lui  de  teologia  Părinţilor  care  „pătimeau  cele  dumnezeieşti ". 

Şi  numai  faptul  că  autorul  consideră  sfinţenia  şi  îndumnezeierea  ca  o  „ pre¬ 
facere  a  caracterului  şi  o  transformare  etică"  (II,  p.  72)  ne  revelează  ce  concepţie 
are  despre  viaţa  duhovnicească. 

Toate  expresiile  apofatice  ale  Sfinţilor  Părinţi  convieţuiesc  organic,  după  cum 
se  ştie,  ca  experienţe  personale  în  Duhul.  De  aceea  nu  pot  fi  abordate  şi  clasifi¬ 
cate  ca  un  „ material  apofatic"  inert  şi  neutru.  Fiecare  din  ele  este  un  element  şi 
membru  nedetaşabil  al  întregii  vieţi  şi  existenţe  duhovniceşti  a  lor.  Părinţii  n-au 
ales  apofatismul  ca  metoda,  modul  sau  sistemul  cel  mai  bun  sau  productiv,  ci 
au  sfirşit  în  mod  inevitabil  în  expresii  apofatice  „ca  pătimind  şi  nu  cugetînd  în 
mod  intelectual  negaţia". 

3.  Fiindcă  abordarea  Părinţilor  se  face  cu  ajutorul  logicii  şi  limbajului  teo¬ 
logilor  occidentali  şi  cu  puncte  de  vedere  spirituale  ce  decurg  din  experienţa 
mentalităţii  pietiste  încuiate,  ambele  incapabile  să  cuprindă  în  realitate  misterul 
perihorezei  mistagogice  a  teologiei  şi  vieţii  ortodoxe  —  de  aceea  avem  drept 
rezultat  alcătuirea  unui  studiu  cu  adevărat  curios.  In  el  se  împletesc  expresii  de 
laudă  pentru  Sfinţii  noştri  Părinţi  cu  caracterizări  cu  totul  inacceptabile:  citate 
patristice  în  care  răsună  experienţe  dumnezeieşti  şi  simple  puncte  de  vedere  ale 
unor  teologi  străini  fără  nici  o  legătură  cu  misterul  teologiei  noastre  ortodoxe. 
Opinii  ale  unor  teologi  occidentali  sînt  prezentate  ca  expresii  autoritative  pentru 
dispreţuirea  Scrierilor  areopagitice,  deşi  sînt  observate  consimţămîntul  unanim  şi 
admiraţia  întregului  cor  al  Părinţilor  Bisericii  pentru  ele.  Este  propus  ca  un 
misticism  sănătos,  potrivit  opiniei  lui  Oosterzee,  misticismului  lui  Thoma  de  Kem- 
pis  (I,  p.  18)  şi  sînt  caracterizate  „ca  insolite  şi  stranii  dacă  nu  şi  eretice  învăţă¬ 
turile  Sfîntului  Simeon  Noul  Teolog"  (I.  p.  96).  Se  adaugă  opinii  ale  unor  teologi 
heterodocşi  care  judecă  pe  misticii  Occidentali  ca  pe  unii  ce  au  deviat  spre  senti¬ 
mente  bolnăvicioase.  Şi  autorul  sfîrşeşte:  „ . . .  lăsăm,  pe  Fisher  să  pună  capăt 
observaţiilor  noastre  generale  despre  teologia  mistică  şi  misticism "  (I,  p.  21). 

Noi,  însă,  vieţuind  în  Tradiţia  neîntreruptă  şi  unitară  a  Bisericii  Ortodoxe  a 
Răsăritului,  mărturisim  că  nu  avem  ca  exemplu  de  misticism  sănătos  pe  Thoma 
de  Kempis,  iar  judecăţile  ereticului  Fisher  faţă  de  misticismul  maladiv  şi  cu 
totul  străin  pentru  noi  al  Occidentului  nu  ne  privesc  pe  noi  în  ceva  nici  nu  se 
raportează  la  de -Dumnezeu -purtătorii  noştri  Părinţi. 

Dacă  autorul  alege  teologia  lui  Oosterzee  sau  Fisher  drept  călăuză  pentru 
lucrarea  lui  teologică  şi  învăţătura  heterodoxului  Thoma  de  Kempis  ca  un  exemplu 
de  misticism  sănătos  pentru  viaţa  lui,  e  liber  să  o  facă.  Este,  însă,  inconsecvent 
din  punct  de  vedere  ştiinţific  ca  el  să  încerce  să  înţeleagă  prin  astfel  de  premize 
misterul  Teologiei  noastre  (de  la  Sfîntul  Dionisie  Areopagitul  pînă  la  Sfîntul 
Grigorie  Palama).  Şi  inacceptabil  din  punct  de  vedere  duhovnicesc  să  cuteze  să 


*  Trimiterile  la  studiul  prof.  Trembelas  făcute  în  original  după  ed.  I  le-am 
adaptat  la  ed.  II  pe  .care  am  avut-o  la  dispoziţie. 

judece  şi  să  osîndească  printr-o  astfel  de  experienţă  experienţele  mai  presus  de 
fire  ale  Sfinţilor  noştri,  precum  ale  unui  Sfînt  ca  Simeon  Noul  Teolog. 

4.  Din  nefericire  în  toată  lucrarea  există  în  mod  difuz  spiritul  neîncrederii 
şi  discreditării  faţă  de  operele  Sfinţilor  Părinţi  cercetate.  Autorul  se  străduieşte 
să  modereze  atitudinea  sa  negativă  —  sau  să  evite  consecinţele  ei  —  între - 
buinţînd  constant  expresii  indirecte.  Un  exemplu  din  multele  caracterizări  împo¬ 
triva  Sfîntului  Simeon  Noul  Teolog:  „Aceste  viziuni  le-am  fi  caracterizat  ca  închi¬ 
puiri  cu  totul  inferioare  dacă  n-am  fi  avut  în  vedere  ce  fel  de  curăţie  şi  sfîntă 
experienţă  şi  asceză  poseda  Cuviosul  Simeon “  (I,  p.  95). 

însă  acolo  unde  inima  sa  îşi  dă  frîu  liber  şi  vomită  fără  nici  o  îndoială ,  tăgada 
pe  care  o  ascunde  înlăuntru  ei,  sînt  însă  de -Dumnezeu-inspir aţele,  după  Sfinţii 
Părinţi ,  Scrieri  Areopagitice. 

De  la  începutul  şi  pînă  la  sfîrşitul  celor  două  fascicole  dispreţuirea  textelor 
Areopagitice  se  prezintă  ca  idei  şi  linii  statornice,  deşi,  de  la  începutul  Tradiţiei 
noastre  teologice  şi  pînă  astăzi  avem  o  serie  nesfîrşită  de  expresii  ale  admiraţiei 
Părinţilor  faţă  de  Scrierile  Areopagitice  şi  Sfîntul  lor  Autor  care  luminează  ca 
o  făclie  în  noapte  Biserica. 

Scrierile  Areopagitice  sînt  caracterizate  ca  o  „operă  neautentică  şi  pseudo - 
epigrafă"  (I,  p.  32),  pentru  că  autorul  lor  „a  reuşit  să  răpească  şi  uzurpe 
pentru  el  autoritatea  de  Părinte  Apostolic  impunîndu-se  în  mod  anticipat  printr-un 
personaj  fictiv,  şi  Părinţilor  de  mărturisire  ortodoxă"  (I,  p.  36).  Autorul  tratatelor 
Areopagitice  „nu  poate  fi  numărat  între  Sfinţii  Părinţi"  (ibidem).  Faptului  că 
Sfîntul  Maxim  „a  epurat  scrierile  Areopagitice  într-o  măsură  satisfăcătoare  de 
formule  ce  sună  rău,  se  datorează  aceea  că  ele  nu  au  fost  scoase  din  circuitul 
literaturii  ortodoxe  odată  cu  apariţia  lor"  (ibidem).  „Indus  în  eroare,  cum  am 
spus ,  de  personajul  fictiv,  acest  Sfînt  Părinte  (Maxim)  a  glosat  din  fericire  cu 
scolii  tratatele  areopagitice ...  Cu  toate  acestea  n-a  fost  cu  putinţă,  în  pofida  tuturor 
lămuririlor  acestea  ale  Mărturisitorului  credinţei  noastre  Maxim  şi  ale  studiilor 
corpus-ului  tratatelor  Areopagitice  întreprinse  după  el  cu  evlavie  şi  în  duh  de 
credinţă,  decît  ca  acestea  să  semnaleze  influenţe  nedorite  ba  chiar  şi  păgubi¬ 
toare  nu  numai  în  trecut  ci  şi  pînă  astăzi"  (I,  p.  46). 

Şi  atacul  autorului  lucrării  împotriva  acestor  texte  sfinte  continuă:  „alăturăm 
citeva  rînduri  dintr-o  suprimare  (negaţie)  apof atică  referitoare  la  divin  pe  care  a 
formulat-o  Pseudo-Dionisie,  şi  din  care  oricine  poate  judeca  la  ce  fel  de  rătăciri 
funeste  urmează  a  fi  deturnat . .  "  (I,  p.  24). 

„Cît  de  -rău  sună  şi  cît  induce  în  eroare,  asemănarea  exterioară  şi  utilizarea 
unui  lexic  comun  de  către  Plotin  şi  Pseudo-Dionisie  se  poate  încredinţa  ori¬ 
cine  . . ( I ,  p.  45). 

„După  cum  just  observa  P.  Lebreton,  „toate  consideraţiile  lui  Dionisie  (despre 
numele  divine  ca  necorespunzătoare  supraprofunzimii  divine)  nu  ne  ridică  mai 
presus  de  teologia  naturală"  (I,  p.  37). 

După  Oosterzee,  „Dumnezeu  decade  (prin  teologia  Sfîntului  Dionisie  Areopa - 
gitul)  într-un  Existent  abstract  şi  nedeterminat,  un  fel  de  cauză  primă  obscură, 
a  cărei,  abis  nu  e  măsurat  în  profunzime  nici  de  Ea  însăşi,  nici  de  altcineva,  dar 
astfel  l-au  închipuit  pe  Dumnezeu  împreună  cu  Schelling  şi  alţi  filosofi  contem¬ 
porani.  Dar  o  astfel  de  concepţie  despre  divin  este  diametral  opusă  conceptului  de 
Fiinţă  absolută  şi  infinit  perfectă"  (I,  p.  47 — 48). 

5.  In  opoziţie  cu  prof.  Trembelas  şi  teologii  occidentali,  Biserica  venerează 
pe  autorul  areopagiticelor  ca  Sfînt,  călăuză  nerătăcită  şi  Părinte  a  toată  lumea. 
Şi  în  ziua  prăznuirii  Lui,  3  octombrie,  îi  adresează  fericirea  caracteristică:  „Bucu- 
ră-te,  cale  nerătăcită  a  mîntuirii.  Bucură-te ,  stavilă  a  căii  necredincioşilor. 
Bucură-te ,  Părinte  a  toată  lumea". 

Iar  Sfîntul  Maxim  nu  s-a  apropiat  de  tratatele  areopagistice  cu  dispoziţia 
unui  judecător  (nici,  mult  mai  mult,  cu  impertinenţa  unuia  care  dă  verdicte)  ca  să  le 
„epureze",  ci  se  referă  la  „preasfîntul  şi  cu  adevărat  arâtătorul-celor-dumne- 
zeieşti,  Dionisie  Areopagitul"  (P.  G.  91,  661  A),  cu  evlavia  ucenicului  şi  studiosului 
smerit.  Iar  în  „Mystagoghia"  sa  (care  constituie  o  scolie  la  „Ierarhia  bisericească" 
din  scrierile  Areopagitice),  Sfîntul  Maxim  se  referă  la  el  accentuînd:  „ căci  este 
o  îndrăzneală  nemăsurată,  o  insolenţă  şi  un  lucru  aproape  de  nebunie  a  între¬ 
prinde  aceleaşi  lucrări  ca  şi  acela  (Dionisie),  cel  ce  nici  nu-l  poate  cuprinde  sau 

înţelege  pe  acela ,  şi  a  pune  înainte  ca  ale  sale  proprii  tainele  arătate  numai 
aceluia  prin  Duhul 44  (P.  G.  91,  66 IA). 

Şi  toţi  Sfinţii  ulteriori,  ca  Ioan  Damaschinul,  Teodor  Studitul,  Andrei  Cri - 
teanul ,  au  numit  pe  Dionisie  Areopagitul  „preînţelept44 ,  „ descoperitor  al  celor  sfinte ", 
„divin1*,  „dascăl14 1  „ iniţiat 44  şi  „văzător  al  celor  ascunse “  (P.  G.  97,  1065).  Iar  „apă¬ 
rătorul  nebiruit  al  teologilor **,  Sfîntul  Grigorie  Palama  îl  consideră  drept  „canon** 
al  Ortodoxiei:  „ pentru  cei  ce  cugetă  bine,  Marele  Dionisie  n-a  limpezit  teologia 
cea  preasigură  şi  adevărată  fără  o  insuflare  dumnezeiască,  astfel  încît  noi,  folo - 
sindu-ne  de  ea  ca  de  un  canon  şi  o  lumină  şi  drept-tăind  prin  ea  cuvîntul  ade¬ 
vărului,  vedem  şi  îndreptăm  cu  folos  pe  cei  ce  se  abat  cu  ceva  de  la  ea  şi  deviază 
cu  uşurinţă 14  ('Syngrâmihata  II,  p.  69). 

Iar  venerabilul  profesor  ortodox  de  dogmatică  pr.  Dumitru  Stăniloae  explică 
limpede  pentru  ce  Occidentul  n-a  înţeles  pe  Sfîntul  Dionisie:  „Răsăritul  a  făcut 
caz  in  învăţătura  lui  de  energiile  necreate  ale  lui  Dumnezeu,  indiferent  dacă 
cineva  le-ar  numi  aşa  sau  altfel.  A  dat  o  soluţie  în  care  pe  de  o  parte  întărea 
transcendenţa  lui  Dumnezeu  şi  pe  de  alta  recunoştea  o  întîlnire  nemijlocită  între 
Dumnezeu  şi  creaturi,  o  prezenţă  a  lui  Dumnezeu  în  creaturi,  o  apropiere  a  crea¬ 
turii  de  Dumnezeu.  Dionisie  se  află  pe  această  linie,  confirmată  această  viziune. 
Occidentul,  neînţelegînd  în  acest  mod  pe  Dionisie,  nu  l-a  înţeles  de  fel1*.  (Intro¬ 
ducere  la  „Mystagoghia**  Sf.  Maxim  Mărturisitorul,  colecţia  „Epi  tâs  pigăs4*, 
1973,  p.  31). 

6.  Din  toate  acestea  se  vede  că  nu  o  diferenţă  de  nuanţă  şi  accent  în  expri¬ 
mare  separă  pe  autorul  în  discuţie  de  teologia  Bisericii  noastre,  ci  una  de  distan¬ 
ţare  haotică. 

Deşi  la  început  se  pare  că  patosul  lui  împotriva  tratatelor  Areopagitice  se 
datorează  faptului  că  autorul  lor  şi- a  plăsmuit  o  „mască  falsă44,  la  sfîrşit,  însă,  se 
revelează  că  autorul  are  criterii  străine  de  Părinţi.  El  adoptă  poziţia  teologilor 
occidentali  şi  se  străduieşte  să  ne  insufle  un  spirit  de  contestare  funestă.  Nu  numai 
că  neagă  paternitatea  tratatelor  areopagite,  ci  priveşte  şi  conţinutul  lor  aşa  cum 
îl  priveşte  Apusul.  Şi  nu  numai  contestă  ortodoxia  lor  ci  le  consideră  şi  ca  ducînd 
cumva  spre  ateism  (şi  agnosticism). 

Iar  cind  ajunge  să  ne  convingă  prin  simpla  logică  că  în  chestiunea  discutată 
e  corectă  judecata  lui  Oosterzee  sau  a  unui  Lebreton  şi  nu  simţirea  duhovni¬ 
cească  a  întregului  cor  al  Sfinţilor  Părinţi,  atunci  automat  el  insuflă  înlăuntrul 
nostru  necredinţa  generală  în  Biserică  în  genere.  Pentru  că  ea  a  primit  tratatele 
Areopagitice.  Savoarea  expresiilor  şi  experienţelor  Areopagitului  au  pătruns,  au 
dat  viaţă  şi  călăuzit  întreaga  viaţă  şi  teologie  a  Părinţilor.  In  „Centuriile  teologice 
şi  iconomicei4  ale  Sfîntului  Maxim,  găsim  frecvent  textual  paragrafe  întregi  din 
textele  Sfîntului  Dionisie. 

De  aceea  în  mod  spontan  răspundem  autorului:  nu  s-au  înşelat  Părinţii. 
Pentru  că  n-au  avut  nevoie  să  aştepte  rezultatul  criticii  referitoare  la  originea  tex¬ 
telor,  ca  să  se  pronunţe  despre  ce  este  duhovniceşte  autentic  sau  neautentic.  N-au 
avut  nevoie  de  lumina  ştiinţei  ca  să  ne  grăiască  adevărul  pe  care-l  căutăm  —  prin 
înşişi  cugetătorii- de -Dumnezeu  —  şi  ca  să  ne  călăuzească  spre  viaţa  pe  care 
o  dorim,  unde  lumina  ştiinţei  e  întuneric,  unde  „tace  tot  trupul  pămîntesc 44  şi 
se  aude  Cuvîntul,  „unde  pe  Dumnezeu  îl  strigă  singură  tăcerea  desăvîrşită  şi  îl 
înfăţişează  necunoştinţa  desăvîrşită  în  sens  de  depăşire 44  (Sf.  Maxim,  Filocalia 
II,  p.  175). 

7.  Nu  e  clătinată  stînca  pe  care  a  fost  zidită  dintru  început  Biserica  şi 
logica  ei  „ străină 44  pentru  lume  de  către  cunoştinţele  şi  ipotezele  ştiinţifice  fluc¬ 
tuante.  Cinstim  istoria.  Nu  ne  tulburăm  de  evoluţia  ştiinţei.  Apreciem  roadele 
cercetărilor  filologice.  Sîntem,  însă  călăuziţi  dintotdeauna  fără  rătăcire  şi  în  mod 
şensibil  în  credinţa  şi  misterul  vieţii  de  „teologiile  de-Dumnezeu-insuflate  ale 
Sfinţilor  şi  de  modul  evlavios  de  a  cugeta  al  Bisericii  (Synodikonul  Ortodoxiei). 

Nu  ne  preocupăm  atît  dacă  autorul  tratatelor  Areopagitice  e  Dionisie  Areo¬ 
pagitul  cel  ce  a  crezut  prin  propovăduirea  Apostolului  Pavel  sau  un  alt  mădular 
ulterior  al  Bisericii.  Ceea  ce  ne  interesează  şi  ne  linişteşte  e  felul  cum  a  vorbit 
despre  Scrierile  Areopagitice  conştiinţa  Bisericii. 

Dacă  în  aceste  texte  există  termeni  neoplatonici  care-l  deranjează  pe  autorul 
lucrării  in  discuţie,  ei  nu  ne  tulbură  ci  ne  bucură.  După  cum  faptul  că  Domnul 

şi-a  asumat  şi  a  îndumnezeit  prin  întruparea  Lui  întreaga  fire  omenească  nu  ne 
întristează  nici  nu  micşorează  dumnezeirea  Lui  ci  ne  mîntuieşte  şi  dovedeşte 
negrăita  şi  nemăsurata  Lui  iubire  de  oameni ,  aşa  şi  Părinţii  teologi  ai  Bisericii 
noastre  şi-au  asumat,  au  apreciat  şi  salvat  şi  ei,  la  rîndul  lor,  întreaga  osteneală, 
cercetare  şi  exprimare  a  filosofilor  dinaintea  lor. 

Reacţia  atît  de  diferită  la  însăşi  textul  de  bază  al  tratatelor  geografice  de¬ 
monstrează  distanţarea  haotică  care  domneşte  între  sensibilitatea  şi  criteriile  duhov¬ 
niceşti  ale  Sfinţilor  Părinţi  şi  acelea  ale  autorului  lucrării  în  discuţie.  Dacă  ăr 
fi  avut  cu  adevărat  un  cuget  ortodox  şi  criterii  duhovniceşti  sănătoase  ar  fi  reac¬ 
ţionat  şi  simţit  în  chestiunea  dezbătută  ca  şi  întregul  cor  al  Sfinţilor  noştri  care 
s-au  desfătat  de  aceste  scrieri. 

Dispreţuind  şi  ofensînd  tratatele  areopagite  dispreţuim  pe  toţi  acei  care  s-au 
situat  fără  rezerve  şi  cu  tot  sufletul  de  partea  lor.  De  aceea ,  respingînd  tratatele 
areopagitice,  autorul  urmează  să  aibă  în  consecinţă  o  poziţie  rezervată  şi  negativă 
şi  faţă  de  toţi  cei  ce  au  fost  în  acord  cu  Sfîntul  autor  al  tratatelor  areopagitice 
şi  care  găsesc  experienţele  şi  expresiile  lui  în  acord  cu  cele  ale  lor  proprii. 

8.  Astfel,  autorul  are  dificultăţi  în  a  primi  şi  teologia  energiilor  necreate  a 
Bisericii  noastre  Ortodoxe  ca  una  „ce  se  acomodează  cu  greu  cu  simplitatea  fiinţei 
divine  şi  cu  intangibilitatea  şi  absoluta  inaccesibilitate  a  acesteia1*  (II,  p.  68).  Iar 
pe  stilpul  Ortodoxiei,  Sfîntul  Grigorie  Palama,  îl  găseşte  „într-o  oarecare  măsură 
antrenat  spre  aceeaşi  confuzie  (împreună  cu  Varlaam)  dar  în  sens  opus“  (II,  p.  44). 

Extazele  şi  vedeniile  divine  ale  Profeţilor  el  nu  vrea  să  le  punem  în  legătură 
sau  să  le  identificăm  cu  vedeniile  dumnezeieşti  ale  de -Dumnezeu-purtăt orilor  şi 
de  Duhul  Aceluia  mişcaţilor  Sfinţi  ai  Bisericii  noastre  (II,  p.  81),  deşi  depre- 
ciază  limpede  experienţele  în  Duhul  Sfînt  al  cuvioşilor  noştri,  pentru  că  găseşte 
şi  în  afara  Bisericii  stări  de  extaz ,  de  „eros  divin"  ca  în  religiile  vechii  Elade, 
Indiei.  Chinei,  Egiptului  şi  fenomene  extatice  de  tipul  dervişilor  pînă  astăzi  (I,  p.  68). 

Pe  Sfîntul  Simeon  Noul  Teolog ,  a  cărui  „faţă  dumnezeiască  şi  sfîntă  arun¬ 
ca  raze  şi  strălucea  ca  un  al  doilea  soare “  (sf.  Nicodim  Aghioritul)  îl  consideră  ca 
o  sensibilitate  maladivă.  Şi  „temperamentului  lui  impresionabil  şi  foarte  sensibil 
i  se  datorează  inepuizabilele  curgeri  ale  lacrimilor  lui . .  *  (I,  p.  77). 

Despre  iluminările  duhovniceşti  şi  extazele  divine  ale  aceluiaşi  Sfînt  se  sus¬ 
ţine:  „nu  excludem  ca,  mai  ales  atunci  cînd  este  vorba  de  temperamente  sensibile , 
să  aibă  loc  şi  asemenea  arătări  izvorîte  dintr-o  supratensionare  şi  suprasolicitare 
a  nervilor  şi  dintr-o  eliberare  a  unei  obsesii  anterioare 

întreaga  viaţă  a  Sfîntului  Simeon,  după  Sfîntul  Grigorie  Palama,  este  un 
miracol  şi  scrierile  lui,  scrieri  de  viaţă  (Syngrâmmata  I,  p.  404 — 405).  Sfîntul 
Nicodim  Aghioritul  ne  prezintă  pe  Sfîntul  Simeon  ca  îndumnezeit  încă  de  pe 
pămint:  „încă  de  aici  s-a  învrednicit  să  ajungă  simplu ,  fără  legătură  cu  nimic  din 
toate  cele  ce  sînt,  prin  unirea  cea  mai  presus  de  minte  potrivit  lui  Dionisie  Areo - 
pagitul “  (Slujba  Sfîntului  Simeon,  p.  105),  iar  scrierile  lui  sînt  ca  „o  trîmbiţă  a 
îndumnezeirii . . .  înălţime  a  teologiei...  strajă  a  comorii  dogmelor  tainice "  (ibid. 
p.  112).  Dimpotrivă,  prof.  Trembelas  le  consideră  stranii  şi  eretice:  „atît  şi  despre 
învăţăturile  acestea  ale  lui  Simeon  care,  în  caz  că  n-ar  voi  cineva  să  le  privească 
ca  eretice,  se  prezintă  cel  puţin  ca  insolite  şi  bizare  (sic!)u  (I,  p.  96). 

E  limpede  că  ne  găsim  în  faţa  unei  stări  extrem  de  serioase. 

Era  lucru  cunoscut  că  bogăţia  duhovnicească  a  Părinţilor  neptici  n-a  fost 
niciodată  apreciată  de  mişcările  pietiste  mai  noi,  dar  faptul  de  a  dezlănţui  un 
astfel  de  atac  blasfemiator  împotriva  de  Dumnezeu-purtăt  orilor  teologi  ai  Tradi¬ 
ţiei  noastre  este  cu  totul  inacceptabil.  Faptul  că  nu  a  apărut  nici  o  reacţie  e  şi 
el  caracteristic.  Ca  şi  faptul  de  a  propune  ortodocşilor  tineri  lucrarea  aceasta  ca 
o  prezentare  autoritativă  a  Părinţilor  noştri. 

9.  Astăzi  mai  ales  s-ir  fi  cuvenit  să  evidenţiem  şi  recomandăm  spontan  şi 
din  tot  sufletul  pe  de -Dumnezeu-purtăt orii  noştri  Părinţi  (ca  Sfîntul  Simeon  şi 
Sfîntul  Grigorie  Palama)  ca  pe  dascălii  adevăraţi  şi  autentici  ai  vieţii  adevărate. 
Mai  cu  seamă  astăzi,  cînd  tinerii  din  întreaga  lume  în  călătoria  lor  sterilă  în 
ţinutul  lipsit  de  apă  şi  pustiu  al  civilizaţiei  contemporane,  nesatisfăcuţi  de  ştiin - 
ţificismul  uscat  şi  preparatele  ieftine  ale  pietismului  lipsit  de  substanţă,  caută 
zadarnic  echilibrul  lor  psihosomatic  în  magia  înşelătoare  şi  şarlatană  a  ,,Guruşu -ilor 
din  Orientul  îndepărtat.  (Boala  aceasta  a  ajuns  deja  şi  la  studenţii  noştri).  Şi  în 

loc  să  facem  aceasta,  noi  venim  să  săpăm  noi  înşine  autoritatea  Părinţilor  şi  să 
discredităm  pe  Cuvioşii  noştri  prin  lucrări  pretinse  „ teologice ". 

Tragismul  timpurilor  nu  îngăduie  să  ne  pierdem  timpul  cu  pietismul  şi  teo¬ 
logia  învechită  a  lucrărilor  scolastice  care ,  deşi  blestemă  de  obicei  Occidentul, 
se  hrăneşte  substanţial  din  tradiţia  Occidentului ,  suferă  de  sciziunea  lui  şi  comu¬ 
nică  slăbiciunea  (neputinţa)  lui. 

Nu  acuzăm  Universităţile,  nici  asociaţiile  religioase.  Exprimăm  doar  suspinul 
fără  grai  al  Sfinţilor  în  viaţă  şi  săvîrşiţi  din  viaţă  pentru  contrafacerea  adevă¬ 
rului  şi  necunoaşterea  care  chinuie  trupul  Bisericii  elene  modeme. 

Teologia  Universităţilor  şi  diferitele  mişcări  creştine  trebuie  să  se  rescufunde 
în  misterul  vieţii  Tradiţiei  noastre  bisericeşti ,  ca  de  aici  să  găsească  noi  puteri  şi 
metode  de  lucru  şi  evanghelizare.  Să  înceteze  confuzia  limbajelor  şi  criteriilor 
care  creează  Babelul  şi  polarizarea  problemelor  noastre  bisericeşti. 

Din  nefericire,  aşa  cum  dovedeşte  şi  lucrarea  criticată,  mulţi  teologi  contem¬ 
porani  trăiesc,  teologhisesc  şi  se  roagă  cu  totul  diferit  faţă  de  Părinţi:  au  altă 
idee  despre  credinţă ,  teologie  şi  viaţă.  Acolo  unde  Părinţii  discern  o  exprimare 
insuflată  de  Dumnezeu  şi  o  prefacere  de  lucrare  dumnezeiască ,  aceia  găsesc  prile¬ 
juri  ce  conduc  la  ateism  şi  agnosticism. 

îndepărtarea  aceasta  de  teologia  ortodoxă  ecumenică  trăită ,  înseamnă  şi  înde¬ 
părtarea  de  om  şi  incapacitatea  ajutorului  care  i  se  acordă. 

O  astfel  de  teologie  scolastică  şi  duhovniceşte  lipsită  de  sevă  este  inutilă  pen¬ 
tru  mîntuirea  omului.  Iar  un  discurs  pietist  nevertebrat  dogmatic  care  consideră 
îndumnezeirea  ca  o  ameliorare  a  caracterului  e  prin  natura  lui  inacceptabil. 
Această  teologie  expiră.  Şi  acest  mod  de  viaţă  nu  poate  să  reziste  la  judecata 
generală  a  epocii  noastre.  Ambele  (teologia  scolastică  şi  pietismul)  sint  unul  din 
motivele  şi  consecinţele  declinului  duhovnicesc  al  vremurilor  noastre. 

Dacă  aceasta  era  teologia  Bisericii,  n-ar  mai  fi  creat  ea  Părinţi  şi  Mărturi¬ 
sitori  arătători-ai-celor-dumnezeieşti,  ci  cercetători  şi  investigatori  ştiinţifici  şi 
reci  de  tipul  veacului  nostru.  Şi  dacă  aceasta  era  spiritualitatea  Tradiţiei  noastre, 
n-ar  mai  fi  creat  ea  Părinţii  neptici,  ca  „dumnezei  după  har"  şi  „luminători  ai 
discernămîntului" ,  ci  sensibilităţi  maladive,  pradă  halucinaţiilor  psihice. 

10.  Dar  în  Tradiţia  Bisericii  noastre  se  săvîrşesc  ca  o  lucrare  sfîntă  o  peri - 
horeză  (întrepătrundere)  între  teologia  trăită  şi  evlavia  adevărată.  Teologii  sînt 
Sfinţi.  Şi  Sfinţii  sînt  teologi.  Primii  teologhisesc  prin  sfinţenia  vieţii  lor.  Cei 
de-al  doilea  sfinţesc  creaţia  prin  întruparea  teologiei  lor  sănătoase. 

în  Biserică  sfinţenia  şi  teologia,  curăţirea  duhovnicească  personală  şi  dreapta 
formulare  dogmatică  nu  pot  fi  privite  separat  nici  exista  în  mod  confuz.  De  aceea 
întotdeauna  adevăraţii  teologi  şi  sfinţii  reali  sînt  cunoscuţi  ca  hierofanţi  şi  mista¬ 
gogi  ai  vieţii  veşnice. 

Sfînta  noastră  Tradiţie  vorbeşte  despre  teolog  nu  ca  despre  omul  de  ştiinţă 
specializat  care  poate  să  clasifice  „material  apofatic,t  sau  să  scrie  lucrări,  ci  ca 
despre  sfîntul  iniţiat  el  însuşi  în  cele  mai  presus  de  fire  şi  simţire. 

Vorbeşte  despre  Sfînt  nu  ca  despre  un  simplu  caracter  moral,  ci  ca  despre 
un  „dumnezeu  după  har".  Iar  despre  teologia  acestui  om-dumnezeu  după  har,  sin¬ 
gurul  teolog  adevărat  şi  nemincinos  al  Bisericii,  vorbeşte  nu  ca  despre  rezultatul 
unei  activităţi  intelectuale,  ci  ca  despre  harul  care  se  revarsă  şi  iese  în  mod  natu¬ 
ral  şi  continuu  din  natura  lui  îndumnezeită  inaccesibilă  nouă.  Iar  hanii  acesta 
vine  la  credincioşi  ca  o  răcorire,  mîngăiere  şi  hrană:  „Omule  al  lui  Dumnezeu  şi 
noule  teolog . . .  avînd  pe  Hristos,  mana  cea  adevărată,  ţîşnind  pururea  în  inima 
ta,  ne-ai  predat  şi  nouă  teologicele  tale  învăţături  ca  pe  o  mană  duhovnicească  şi 
cerească"  (Slujba  Sf.  Simon  Noul  Teolog,  p.  54—55). 

Nu  este  vorba  de  o  clasificare  a  unui  „material  apofatic"  neutru ,  ci  despre 
o  cuprindere,  o  iluminare  enipostatică,  de  o  însărcinare  dumnezeiască  şi  o  negrăită 
naştere:  de  o  ţîşnire  de  apă  vie  şi  o  mană  cerească  pentru  toţi  credincioşii. 

Nu  aşteptăm  de  la  un  teolog  ortodox  să  ne  prezinte  o  simplă  ipoteză  critică 
despre  originea  autorului  unui  text  şi,  în  consecinţă,  să  ne  alăture  o  serie  de 
puncte  de  vedere  personale  ale  lui  independente  de  „modul  de  a  cugeta  evlavios 
al  Bisericii". 

Dimpotrivă,  aşteptăm  de  la  teolog  ca  prin  experienţa  sa  duhovnicească  în 
Biserică,  prin  existenţa  şi  înzestrarea  sa  formativă  botezate  în  Duhul ,  să  ne  dez - 


140 


MITROPOLIA  ARDEALULUI 


văluie  în  mic  Biserica  vie ;  prin  activitatea  sa  intelectuală  şi  prezenţa  lui  spiri¬ 
tuală  să  ne  descopere  cum  funcţionează  organismul  ei  teandric.  Cum  şi  ce  asumă 
şi  indumnezeieşte  ea.  Şi  ce  fel  de  persoane  sau  teorii  respinge  şi  exclude  ea  ca 
elemente  străine  de  mîntuirea  nemincinoasă  şi  sobornicească  pe  care  o  făgăduieşte 
şi  aduce  întregii  creaţii. 

Teologie,  în  fine ,  sînt  iradierile  prezenţei  Sfîntului,  efectele  naturii  umane 
a  teologului  care  a  fost  îndumnezeită  (sau  e  îndumnezeită)  în  Biserică. 

11.  De  ce  să  ne  rătăcim  zadarnic  în  pierderea  de  timp  sterilă  cu  o  teologie 
cerebrală  şi  de  prisos,  şi  cu  o  viaţă  de  pietate  lipsită  de  fundament' şi  substanţă? 
Cînd  aceste  două  sînt  necunoscute  în  Sfînta  noastră  Tradiţie,  şi  străine  şi  inca¬ 
pabile  faţă  de  năzuinţele  şi  nevoile  omului. 

De  ce  să  nu  „întrebăm  pe  Părinţii  şi  Bătrînii  noştri  ca  ei  să  ne  vestească " 
Adevărul,  ci  să  ne  refugiem  la  străini,  care  n-au  o  idee  despre  unele  ca  acestea 
şi-s  vrednici  de  plîns? 

De  ce,  dacă  avem  nedumeriri  despre  Sfîntul  Simeon  Noul  Teolog  să  nu 
întrebăm  pe  Sfîntul  Nicodim  Aghioritul?  Iar  despre  textele  dogmatice,  pe  Maxim 
Mărturisitorul  şi  pe  toţi  ceilalţi  Sfinţi  pînă  la  noi? 

Cine  şi  cînd  ne-a  îndepărtat  de  corul  nezdruncinat  al  purtătorilor -de -Dumnezeu 
noştri  Părinţi  şi  ne-a  adus  pe  „teologii  conservatori"  ca  înţelepţi  şi  evlavioşi  (ei 
care  in  cele  din  urmă  ne  prezintă  pe  Sfinţi  ca  rătăciţi)  şi  pe  sincretiştii  lipsiţi  de 
stabilitate  ca  „progresişti"  şi  sincronizaţi  (ei  care  consideră  pe  Părinţi  „ depă - 
şiţi")? 

Nu  încetăm  nici  cu  primii,  nici  cu  cei  de-al  doilea.  „Oile,  însă,  ştiu  glasul 
păstorilor,  şi  nu  urmează  unuia  străin". 

De-Dumnezeu-purtătorii  noştri  Părinţi  nu  au  nevoie  de  „priceperea  pricepu¬ 
ţilor,  nici  de  înţelepciunea  înţelepţilor".  Harul  teologiei  şi  miracolul  vieţii  lor  celei 
noi  este  „sminteală"  şi  „nebunie"  pentru  întreaga  teologie  falsă  şi  pentru  un  mod 
fals  de  viaţă. 

Şi  deşi  este  dureros  faptul  că  s-a  scris  o  lucrare  teologică,  ca  cea  judecată 
aici,  care  se  pronunţă  cum  se  pronunţă  faţă  de  Sfinţii  Părinţi,  este  în  acelaşi 
timp  o  consolare  constatarea  făcută  în  mod  limpede  prin  ea  a  prăbuşirii  credin¬ 
ţei  mincinoase,  şi  a  spiritualităţii  aparente  care  survin  şi  numai  prin  apropierea 
de  teologia  purtătoare-de-foc  a  Sfinţilor  noştri. 

Se  sfarmă  idolii,  sistemele  şi  schemele  unei  teologii  făcute,  confruntate  cu 
teologia  vie  şi  dilatate  în  încercarea  şi  exprimarea  apofatică  insuportabilă  pentru 
ele:  „Sunetul  cuvintelor  tale  ca  un  glas  ceresc  a  fulgerat  cugetele  cele  lipsite  de 
Dumnezeu  cu  cuvîntul  harului  şi  cu  prea  luminatele  dumnezeieşti  scînteieri  ale 
dogmelor  a  strălucit  inimile  credincioşilor"  (Slujba  Sfîntului  Dionisie  Ar eopagitul). 

Sînt  scandalizate  şi  paralizate  concepţiile  noastre  pietiste  despre  sfinţenie  ca 
o  „ameliorare  a  caracterului",  confruntate  cu  preasfintele  experienţe  ale  Sfinţilor 
noştri  care  cuprind  pe  Hristos  în  inima  lor,  ca  pe  o  lumină  în  mod  enipostatic 
şi  fiinţial ,  văzută  nevăzut  şi  înţeleasă  neînţeles,  ca  o  formă  fără  formă  şi  un 
chip  fără  chip". 

12.  Nu  este  realmente  adevărat  ceea  ce  judecăm  ca  atare  prin  logica  noastră 
mioapă,  şi  nu  de  acolo  vom  începe  Adevărul.  Să  începem  de  la  Sfinţii  noştri 
Părinţi,  „elementele  cele  mari,  care  alcătuiesc  credinţa  ca  pe  o  zidire".  Să  simţim 
că  sîntem  întunecaţi  şi  falşi.  Iar  ei,  Sfinţii,  sînt  adevăr  şi  lumină.  Ei  ne  vor  călăuzi 
acolo  unde  vrem  să  ajungem;  numai  noi  înşine,  cu  judecata  noastră,  nu  e  cu 
putinţă  să  izbindim. 

„Aceasta  e  adevărata  evlavie ;  faptul  de  a  nu  contesta  (în  discuţii)  pe  pur - 
tătorii-de -Dumnezeu  Pănnţi.  Căci  teologiile  zişilor  Sfinţi  sînt  o  limită  şi  un  val 
al  adevăratei  cinstiri  a  lui  Duntnezeu  ...  şi  dacă  cineva  trece  doar  pe  lîngă  unul 
din  ele,  de  acolo  va  curge  rîul  gîndirii  celei  rău-voitoare  a  ereticilor"  (Sf.  Gri - 
gorie  P alama,  Syngrâmmata  II,  p.  483). 

Păcatul,  în  ultimă  analiză,  este  distanţarea  de  Dumnezeu  şi  de  oamenii  Lui. 
Vai  nouă  în  ziua  aceea  în  care  vom  tăgădui  pe  Tatăl  nostru  cel  din  ceruri  şi 
pe  Părinţii  noştri  cei  din  Biserica  Sa.  Atunci  ne  vom  simţi  derutaţi  şi  pierduţi  ca 
nişte  prunci  ajunşi  orfani,  expuşi  la  frigul  şi  întunericul  pedepsei.  Departe  de 
căldura  vieţii  unde  este  Dumnezeu  şi  oamenii  Lui.  Departe  de  lumina  Adevărului 
unde  este  El  şi  cei  ai  Lui. 

13.  „Doamne,  nu  ne  lăsa  în  singure  gîndurile  noastre  în  căutarea  căii  vieţii 
şi  cunoştinţei  unde  eşti  Tu.  Toţi  sîntem  plăsmuiţi  după  Chipul  Tău,  chiar  dacă 
ne  depărtăm  de  Tine.  Toţi  sîntem  fraţi  ai  Fiului  Tău  întrupat ,  şi  dacă  nu  credem 
în  El“.  (Sfîntul  Nicodim  Aghioritul). 

Aceasta  e  puterea,  nădejdea  şi  credinţa  noastră ,  în  mijlocul  neputinţei,  dez¬ 
nădejdii  şi  necredinţei  noastre. 

Toţi  venim  la  Tine.  Pe  toţi  ne  tragi  mîntuitor  la  Tine .•  Toţi  te  dorim  numai 
pe  Tine,  chiar  dacă  nu  simţim  aceasta  şi  ne  luptăm  împotriva  Ta.  Fă  ca  astăzi , 
mai  cu  seamă,  cei  ce  cred  în  tine  să  întrupeze  nemincinos  Adevărul  Tău  cel  unic 
şi  mîntuitor  ca  să  se  descopere  fără  rătăcire  în  lume  că  i-ai  iubit  pe  oameni  ca 
şi  pe  Fiul  Tău  Cel  Unul-Născut.  Şi  pe  El  L-ai  trimis  Mîntuitor  lumii. 

Atunci,  în  Răsărit  şi  în  Apus,  „tot  pămîntul  va  fi  plin  de  cunoştinţa  Dom¬ 
nului Pentru  că,  ca  ortodocşi  simţim  că  nu  ţinem  de  Răsărit  ca  loc  nici  nu  com¬ 
batem  Apusul  ca  loc.  Ţinem  de  Biserica  Luminii  celei  dumnezeieşti  necreate  şi 
neînserate  care  mîntuieşte  şi  Răsăritul  şi  Apusul. 

De  aceea,  de  acum  înainte  „mîna  noastră  a  neiniţiaţilor  nicicum  să  nu  mai 
atingă "  misterul  Teologiei  Ortodoxe  „iar  buzele  credincioşilor  fără  tăcere “  să  cinte 
născătoarea-de-dumnezei  Biserică  —  cea  care  naşte  pe  dumnezeii  după  har  — 
pentru  că  numai  în  Ea  şi  prin  Sfinţii  Ei  sîntem  călăuziţi  fără  rătăcire  la  viaţă  şi 
cunoştinţă  acum  şi  pururea  şi  în  vecii  vecilor.  Amin. 

Prezentare  şi  traducere  de 
asist,  loan  1.  îcă 

Sfîntul  Ioan  Gură  de  Aur:  SCRIERI,  PARTEA  ÎNTÎIA:  OMILII  LA 
FACERE  (I),  Traducere,  introducere,  indici  şi  note  de  preot  D.  Fecioru, 
Bucureşti  1987,  438  pagini. 

Cel  de  al  21-lea  volum  din  seria  „Părinţi  şi  scriitori  bisericeşti"  vede  lumina 
zilei  lăsînd  în  inimile  cititorilor,  asemeni  fiinţei  din  poveştile  românului,  care  cu 
un  ochi  rîde  şi  cu  celălalt  plînge,  pe  de  o  parte  îmbucurîndu-ne  că  apare  astfel 
cel  dintîi  din  cele  7  volume  conţinînd  scrierile  celui  mai  cunoscut  dintre  propovă¬ 
duitorii  cuvîntului  creştin,  Ioan  cel  cu  gura  de  aur,  dar  de  altă  parte  lăsînd  în 
sufletele  noastre  ale  tuturora  tristeţea  că  deodată  cu  trecerea  la  cele  eterne  a 
părintelui  Dumitru  Fecioru  am  pierdut  pe  cel  mai  harnic  dintre  ostenitorii  acestei 
vrednice  iniţiative  a  întîistătătorilor  Bisericii  Ortodoxe  Române.  Facă  Bunul  Dum¬ 
nezeu  ca,  asemeni  bobului  de  grîu,  care  nu  rodeşte  pînă  ce  nu  încolţeşte  spre 
rodire  de  viaţă,  mistuirea  pilduitoare  a  muncii  sale  legată  nu  numai  de  celelalte 
volume  conţinînd  operele  Sfîntului  Ioan  Gură  de  Aur,  pe  care  părintele  D.  Fecioru 
le  avea  gata  de  tipar,  ci  şi  alte  lucrări  de  acest  fel,  la  care  a  ostenit  o  viaţă 
întreagă,  să  fie  chiar  şi  după  plecarea  sa  dintre  noi,  un  îndemn  în  plus  pentru 
cei  cu  care  a  colaborat  spre  o  împlinire  cît  mai  pilduitoare  a  acestei  înălţătoare 
şi  folositoare  lucrări. 

Bine  spune  în  prefaţa  acestui  volum  Prea  Fericitul  Patriarh  Teoctist:  „dacă 
Sfîntul  Atanasie  cel  Mare  reprezintă  peste  veacuri  chipul  teologului  frămîntat 
de  profunzimile  gîndirii  şi  tîlcuirii  adevărurilor  de  credinţă,  sau  dacă  Sfîntul 
Vasile  cel  Mare  ilustrează  modelul  cel  mai  ales  al  organizatorului  vieţii  monahale 
şi  al  filantropului  desăvîrşit,  aşa  cum  fratele  său,  Grigorie  de  Nyssa,  întruchi¬ 
pează  pe  misticul  dornic  de  aflarea  indumnezeirii,  Sfîntul  Ioan  Gura  de  Aur  este 
exponentul  prin  excelenţă  al  predicatorului  creştin  autentic,  arta  sa  oratorică, 
iscusinţa  exegetică  şi  întreaga  sa  operă  de  înfrumuseţare  a  vieţii  morale  a  credin¬ 
cioşilor  rămînînd  neîntrecute  pînă  în  zilele  noastre". 

în  „Introducerea"  la  acest  volum,  regretatul  coleg  D.  Fecioru  prezintă  pe 
scurt  viaţa  şi  o  clasificare  a  scrierilor  Sfîntului  Ioan  Gură  de  Aur.  Mai  întîi  ne 
face  cunoscut  faptul  relatat  de  biograful  său,  episcopul  Paladiu  de  Helenopole; 
„noaptea  tîrziu,  cînd  grijile  scaunului  arhiepiscopal  nu-1  mai  tulburau,  se  închidea 
în  camera  sa  de  lucru  şi  tîlcuia  epistolele  Sfîntului  Apostol  Pavel.  Camera  nu  avea 
alt  mobilier  decît  un  pat  modest,  o  masă  şi  un  scaun,  iar  ca  podoabă  sfintele  icoane, 
între  care  icoana  Sfîntului  Apostol  Pavel;  la  această  icoană  îşi  îndrepta  necontenit 
privirile  cînd  zăbovea  asupra  înţelesului  dumnezeieştilor  cuvinte  ale  Apostolului 
neamurilor.  Dăduse  dispoziţie  să  nu  fie  tulburat  de  nimeni  în  timpul  lucrului  său; 
nimeni  să  nu  intre  la  el  şi  nici  să  treacă  pe  dinaintea  uşii  lui.  După  ce  a  tîlcuit 
o  parte  din  epistolele  Sfîntului  Pavel,  Sfîntul  Ioan  Gură  de  Aur  a  fost  cuprins  de 
oarecare  îndoiaJă:  oare  îi  va  plăcea  lui  Dumnezeu  tîlcuirea  sa?  A  înţeles  el  bine 
cuvintele  marelui  Apostol?  Şi  s-a  rugat  stăruitor  Iui  Dumnezeu  sâ-i  arate  într-un 
chip  oarecare  de-I  sint  plăcute  explicările  sale". 

Mai  departe  ni  se  relatează  şi  modul  în  care  dorea  să  afle  răspunsul  dorit. 
Un  curtean  disgraţiat  ceruse  să  fie  primit  de  Sfînt  şi  acesta  îi  făgădui  că-1  va 

primi  şi  de  fapt  curteanul  a  şi  venit  în  mai  multe  seri  una  după  alta,  dar  de 
fiecare  dată  n-a  putut  intra  la  Sfînt  întrucît  de  fiecare  dată  ucenicul  său  (Proclu, 
viitorul  arhiepiscop  al  Constantinopolei)  a  observat  că  Sfîntul  Ioan  nu  era  singur 
în  camera  sa,  ci  mai  avea  pe  cineva.  In  cea  de  a  treia  seară  Sfîntul  şi-a  adus 
aminte  de  audienţa  cerută  de  curteanul  respectiv  şi  întrebă  pe  ucenicul  Proclu 
dacă  nu  l-a  căutat  cineva.  Acesta  îi  răspunse  că  într-adevăr  de  trei  seri  curteanul 
tot  dorea  să  fie  primit,  dar  întrucît  Sfîntul  Ioan  fusese  mereu  ocupat  cu  altcineva 
n-a  reuşit  să  fie  primit.  In  clipa  din  urmă,  aruncîndu-şi  ochii  la  icoana  Sfîntului 
Pavel  care  se  afla  în  camera  Sfîntulud,  Proclu  a  observat  că  de  fapt  Sfîntul  din 
icoană  are  trăsăturile  Sfîntului  Pavel.  E  explicabil,  comentează  şi  Sfîntul  Isidor 
Pelusiotul  (f  436),  alt  ucenic  şi  admirator  al  Sfîntului,  că,  dacă  Sfîntul  Pavel  ar  fi 
vorbit  limbajul  ales  al  grecilor,  atunci  nici  el  însuşi  n-ar  fi  tălmăcit  inai  fru¬ 
mos  epistolele  sale  decît  a  făcut-o  Sfîntul  Ioan. 

Traducătorul  ne  prezintă  apoi  pe  scurt  amănuntele  esenţiale  din  viaţa  Sfîn¬ 
tului  Ioan:  şcolarizarea  sa  excepţională,  evlavia  în  care  a  fost  crescut  de  mama  sa 
Antuza  şi  despre  care  cei  mai  vestiţi  profesori  ai  şcolilor  păgîne  nu  se  puteau 
destul  mira  „ce  mame  neîntrecute  au  creştinii",  precum  şi  dorul  său  nestăvilit  de 
a  duce  o  viaţă  ascetică  şi  de  o  înaltă  moralitate.  Toate  aceste  pregătiri  le-a  închi¬ 
nat  Sf.  Ioan  Bisericii,  mai  întîi  12  ani  ca  preot  în  Antiohia  şi  apoi  ultimii  5  ani 
de  zbuciumate  frămîntări  ca  arhiepiscop  al  Constantinopolei,  spre  a  încheia  cu 
sfîrşitul  tragic  şi  nedrept  al  depunerii  sale  din  scaun  şi  exilarea  tocmai  în  Armenia. 
Cititorii  şi  în  primul  rînd  slujitorii  altarelor  au  cu  toţii  ce  învăţa  din  viaţa  pil¬ 
duitoare  şi  curată,  cu  care  Sfîntul  Ioan  ne-a  rămas  model  neîntrecut,  dar  tot  atît 

de  mult  se  cer  comentate  şi  meditate  cu  adine  simţ  preoţesc  micimile  de  suflet  cu 
care  au  făcut  oarecum  şi  mai  grele  suferinţele  pe  care  le-a  îndurat  ca  preot  Sfîntul 
Ioan.  Niciodată  nu  s-au  scris  pagini  mai  calde  şi  mai  înălţătoare  ca  cele  ieşite  din 
condeiul  Sfîntului  Ioan,  dar  tot,  aşa  trebuie  recunoscut  că,  poate,  în  afară  de 
Sfîntul  Vasile  cel  Mare,  idealul  slujirii  deaproapelui  şi  al  atitudinii  preoţeşti  nu 
şi-a  găsit  dascăl  mai  bun  decît  pe  Sfîntul  Ioan.  De  aceea  credem  că  acesta  se 

cade  să  fie  în  primul  rînd  omagiul  de  cinstire  şi  de  împreună  slujire,  cu  care  şi 

astăzi  el  coliturghiseşte  cu  noi  şi  ne  vorbeşte  într-o  limbă  dulce  ca  un  fagure  de 
miere. 

Scrie  părintele  D.  Fecioru:  „în  cei  12  ani  de  preoţie  (386 — 397)  Sfîtntul  Ioan 
a  vorbit  neîncetat:  în  fiecare  duminică  şi  sărbătoare,  precum  şi  în  fiecare  vineri; 
iar  în  timpul  postului  mare,  în  fiecare  zi;  a  predicat  în  toate  bisericile  Antiohiei 
şi  în  cele  din  jur.  Temele  predicilor  erau  variate:  făcea  teologie,  explicînd  şi  demon- 
strînd,  cu  inepuizabile  dovezi  scripturistice,  taina  de  răscruce  a  creştinismului: 
Sfînta  Treime;  polemiza  cu  ereticii  de  toate  nuanţele  ai  vremii:  manihei,  mar- 
cioniţi,  valentinieni,  arieni,  anomei  şi  alţii  şi  desigur  nu  i-a  uitat  nici  pe  evrei . . . 
Fiecărei  omilii,  în  care  comenta  textul  Scripturii,  nu-i  lipsea  concluzia  morală,  cu 
învăţăminte  la  viaţa  de  toate  zilele  a  creştinului.  Cu  predicile  şi  cuvîntârile  lui, 
Sfîntul  Ioan  a  cîştigat  sufletele  ascultătorilor  săi,  sufletele  tuturor  cetăţenilor  fru¬ 
moasei  Antiohii;  toţi  se  îndemnau  să-i  soarbă  din  gură  cuvintele,  iar  tahigrafii  din 
slujba  editorilor  erau  de  faţă ...  pe  urmă  Sfîntul  Ioan  lua  stenogramele  lor,  corecta 
eventualele  greşeli  şi  le  înapoia  acestora  ca  să  le  ducă  editorilor . . .  Ceea  ce  l-a 
înălţat  pe  Sfîntul  Ioan  la  împărăţia  cerurilor  a  fost  dragostea  de  oameni  şi  mai 
ales  dragostea  de  cei  striviţi  de  nevoile  vremii,  de  oropsiţii  soartei,  dragostea  de 
cei  păcătoşi,  de  fraţii  cei  mici  ai  lui  Hristos  . . .  Dar  el  şi-a  cîştigat  sufletele  întregii 
cetăţi  a  Antiohiei  şi  în  zilele  de  groază  prin  care  a  trecut  Antiohia  în  anul  397 
cînd  poporul  s-a  răsculat  şi  a  dărîmat  statuile  familiei  imperiale  . . .  cînd  Sf.  Ioan 
a  rostit  cele  21  de  cuvintări  „la  statui".  Dar  el  a  zidit  şi  spitale,  a  adus  la  ortodoxie 
pe  mulţi  dintre  goţii  care  locuiau  în  jurul  Constantinopolei,  dîndu-le  o  biserică  şi 
hirotonindu-le  preoţi,  care  să  le  slujească  în  limba  lor,  după  cum  a  trimis  monahi 
pentru  râspîndirea  creştinismului  în  Sciţia,  Persia,  Fenicia  şi  a  găsit  şi  timp  să 
predice  şi  să  scrie  . . .“ 

La  nici  60  de  ani  de  viaţă,  scrierile  sale  „umplu  18  volume  din  Patrologia 
greacă  a  lui  Migne  (47 — 64),  iar  dacă  ele  ar  fi  tipărite  în  volume  de  cîte  350 — 400 
pagini  de  mărimea  volumelor  din  colecţia  „Izvoarele  ortodoxiei"  ar  umple  80  de 
volume41.  Se  mai  ştie  că  recent,  în  ultimii  ani,  s-au  descoperit  scrieri  inedite  ale 
Sf.  Ioan,  de  pildă  „Catehezele  baptismale". 

„Omiliile  la  Cartea  Facerii14  —  67  la  număr  —  sînt  traduse  pentru  întîia  oară 
în  limba  română44,  ne  spune  păr.  D.  Fecioru. 

Literatura  străină  şi  română  cu  privire  la  viaţa,  opera  şi  gîndirea  Sfîntului 
Ioan  va  fi  publicată  în  volumul  26  al  acestei  colecţii  deodată  cu  omiliile  la  „Epistola 
către  Romani“,  ne  mai  spune  dînsul. 

Iată,  spre  ilustrare,  cîteva  pasaje  din  omiliile  la  „Cartea  Facerii44.  Ele  au  fost 
ţinute  în  timpul  Postului  Mare. 

„Haide,  dar,  să  vorbesc  puţin  despre  dragostea  voastră  pentru  post,  rugîn- 
du-vă  mai  întîi  să  ascultaţi  în  linişte  cuvintele  mele  ca  să  plecaţi  acasă  cu  frumoase 
roade  sufleteşti.  Că  nu  ne-am  adunat  aici  fără  rost  şi  în  zadar,  ca  unul  să  vorbească, 
iar  altul  să  aplaude  spusele  şi  cu  asta  să  plecăm  de  aici . . .  Biserica  e  un  spital 
duhovnicesc.  Numai  ascultarea  predicii  fără  împlinirea  prin  faptă  a  cuvintelor 
predicii  e  fără  de  folos44  (p.  32). 

„Nimeni  să  nu  fie  trist  acum  cînd  începem  să  vorbim  despre  post  căci  în 
Biserică  avem  totdeauna  —  deci  şi  acum  —  o  adevărată  sărbătoare  ca  şi  cum  am 
înţelege  cuvîntul  „Pildelor44  (15,  13)  „cînd  inima  se  veseleşte,  înfloreşte  faţa44  (p.  35). 

„Cu  cît  se  strică  omul  din  afară,  pe  atîta  se  înnoieşte  cel  dinlăuntru44,  ne 
spune  Apostolul  (II  Cor.  4,  16),  precum  hrana  trupească  îngraşă  trupul,  tot  aşa  şi 
postul  face  mai  puternic  sufletul,  îl  face  mai  uşor,  îi  dă  aripi,  îl  face  să  stea  la 
înălţime14  (ibid.). 

„E  semnul  celei  mai  mari  nebunii  să  spui  că  toate  s-au  făcut  dintr-o  materie 
preexistentă  şi  să  nu  mărturiseşti  că  Dumnezeu,  Creatorul  universului,  l-a  adus  din 
nefiinţă44  (p.  40). 

„Văzîndu-vă  că  veniţi  la  Biserică  fiecare  cu  tragere  de  inimă  mă  bucur 
nespus . . .  Pentru  voi  şi  pentru  sporul  vostru  duhovnicesc  îndur  toată  această  oste¬ 
neală  —  să-mi  dea  Dumnezeu  şi  mai  bogat  cuvîntul  învăţăturii  la  gîndul  că  nu  mi 
s-a  întîmplat  şi  mie  ceea  ce  s-a  întîmplat  cu  sămânătorul  căruia  numai  o  pătrime 
a  rodit44  (p.  56). 

„Nor  de  tristeţe  a  venit  asupră-mi  şi  mi-a  tulburat  cugetul.  Mă  gîndesc  că 
abia  a  apucat  să  sufle  diavolul  şi  aţi  şi  uitat  repetatele  mele  cuvinte  şi  aţi  alergat 
cu  toţii  la  acel  alad  drăcesc  şi  aţi  umplut  hipodromul ...  la  ce  v-a  folosit  postul?44 
(p.  77). 

„Ieri  v-am  mustrat  cu  asprime,  iertaţi-mă,  vă  rog.  Aşa  e  cînd  te  doare  sufle¬ 
tul.  N-am  grăit  din  ură,  ci  din  dragoste  şi  din  purtare  de  grijă ...  la  hipodrom  nu 
vezi  numai  cai  alergînd,  ci  auzi  şi  înjurături  urîte,  vezi  femei  stricate  şi  tineri 
afemeiaţi  şi  nici  bătrînul  nu-şi  respectă  părul  alb . .  ,44  (ibid.). 

„Dacă  ieri  am  fost  mai  aspru,  azi  voi  îmblînzi  cugetul . .  .‘4  (p.  95). 

„Să  nu  căutăm  atîtea  numai,  că  venim  la  Biserică  şi  dăm  ascultare  predicii: 
dacă  nu  vom  pune  ceva  folositor  în  sufletul  nostru,  nu  numai  că  nu  vom  avea  nici 
un  folos  de  pe  urma  tuturor  acestora,  ci  ne  vor  fi  pricină  de  şi  mai  mare  osîndă . . . 
că  cel  mindos  n-a  ajuns  blind,  că  cel  invidios  nu  s-a  urcat  pînă  la  prietenie,  că  cel 
înnebunit  după  bani  nu  s-a  depărtat  de  această  patimă44  (p.  131). 

Hotărit  lucru,  dacă  cei  de  altădată  „aplaudau44  frumuseţea  limbajului  Sf.  Ioan, 
noi,  cei  de  azi  să  ne  încălzim  la  căldura  dragostei  lui  faţă  de  om,  citind  şi  medi- 
tînd  omiliile  sale. 

Pr.  prof.  T.  Bodogae 


APOSTOLIC  FAITH  TODAY.  A  HANDBOOK  FOR  STUDY  (Cre¬ 
dinţa  apostolică  astăzi.  Un  manual  pentru  studiu),  edited  by  Hans-Georg 
Link  (Faith  and  Order  Papers  no.  124).  World  Council  of  Churches, 
Geneva,  1985,  281  p. 

Conform  Constituţiei  sale  (Nairobi  1975),  misiunea  principală  a  Consiliului 
Ecumenic  al  Bisericilor  (C.E.B.)  este  aceea  „de  a  chema  Bisericile  spre  ţelul  unităţii 
văzute  într-o  singură  credinţă  şi  o  singură  comuniune  euharistică  exprimate  în 

cult  şi  în  viaţa  comună  în  Hristos  şi  de  a  înainta  spre  acea  unitate  ca  lumea  să 
creadă"  (Art.  III,  1).  Raţiunea  de  a  fi  a  C.E.B.  şi  a  întregii  mişcări  ecumenice  a 
secolului  XX  este  restabilirea  unităţii  vizibile  între  Bisericile  creştine  divizate  de-a 
lungul  istoriei,  ca  o  unitate  în  adevăr  şi  iubire,  îmbrăţişînd  în  acelaşi  timp  cre¬ 
dinţa  şi  viaţa,  celebrarea  liturgică  şi  acţiunea  socială.  Intrucît  fundamentul  ultim 
al  Bisericii  şi  al  comuniunii  între  diferitele  Biserici  nu  poate  fi  altul  decît  Adevă¬ 
rul  de  credinţă,  cultul  şi  slujirea- nefiind  decît  modalităţile  practice  de  aplicare  ale 
acestuia,  restabilirea  unităţii  creştine  şi,  implicit,  viitorul  mişcării  ecumenice, 
depind  într-o  măsură  hotârîtoare  de  ajungerea  la  un  acord  şi  la  o  expresie  comună 
a  credinţei  apostolice. 

Această  preocupare  s-a  manifestat  încă  de  la  începuturile  mişcării  ecumenice 
moderne,  la  a  cărei  declanşare  şi  dezvoltare,  iniţial  pe  teren  interprotestant,  o 
contribuţie  decisivă  a  avut  Biserica  anglicană  episcopaliană  din  S.UA.  La  propu¬ 
nerea  acestei  Biserici,  episcopii  Comuniunii  Anglicane  întruniţi  în  1888  în  cea  de-a 
IlI-a  Conferinţă  Lambeth  au  adoptat  aşa-numitul  Lambeth  Quadrilateral  propus 
ca  o  succintă  bază  iniţială  pentru  realizarea  unui  acord  sporit  în  credinţă  în  inte¬ 
riorul  Comuniunii  anglicane  mondiale  ca  şi  cu  celelalte  Biserici.  Considerat  drept 
cel  mai  important  document  al  eforturilor  pentru  unitatea  creştină  din  sec.  XIX, 
el  este  alcătuit  din  4  teze  scurte  ce  rezumau  conţinutul  esenţial  al  credinţei  creştine 
în  versiunea  ei  protestantă,  astfel:  „1.  Sf.  Scriptură  a  Vechiului  şi  Noului  Testa¬ 
ment  ca  şi  conţinind  toate  lucrurile  necesare  pentru  mîntuire  ji  constituind  regula 
şi  modelul  ultim  al  credinţei;  2.  Crezul  Apostolic  ca  simbol  baptismal,  şi  Crezul 
Niceo-constantinopolitan  ca  declaraţie  suficientă  a  credinţei  creştine;  3.  Cele  2  Taine 
orînduite  de  Hristos  însuşi  —  Botezul  şi  Cina  Domnului  —  administrate  cu  în¬ 
trebuinţarea  fără  greşeală  a  cuvintelor  de  instituire  ale  lui  Hristos  şi  a  elementelor 
orînduite  de  El;  4.  Episcopatul  istoric,  adaptat  local,  în  metodele  administraţiei  lui, 
faţă  de  nevoile  variate  ale  naţiunilor  şi  popoarelor  chemate  de  Dumnezeu  în  uni¬ 
tatea  Bisericii  Sale".  Cu  toate  lipsurile  lui  evidente  d.p.v.  ortodox  acest  text  poate 
fi  considerat  ca  reprezentînd  punctul  de  plecare  al  eforturilor  de  realizare  a  unităţii 
în  credinţă  în  mişcarea  ecumenică  modernă.  De  aceea,  nu  este  o  întîmplare  faptul 
că  aceeaşi  Biserică  episcopaliană  americană  se  află  la  originea  şi  a  mişcării  „Faith 
and  Order"  (Credinţă  şi  Constituţie)  iniţiată  la  propunerea  făcută  de  episcopul 
acestei  Biserici  de  New  York,  Charles  Brent,  cu  ocazia  Conferinţei  Mondiale  a 
Misiunilor  de  la  Edinburgh  1919.  Acelaşi  Ch.  Brent  a  avut  rolul  principal  şi  la 
Conferinţa  pregătitoare  a  mişcării  „Credinţă  şi  Constituţie"  —  principalul  organism 
ecumenic  ale  cărui  acţiuni  sînt  îndreptate  în  direcţia  realizării  unităţii  creştine 
în  credinţă  —  din  aug.  1920  (Geneva),  şi  care  s-a  ocupat  în  principal  cu  semnifi¬ 
caţia  Bibliei  şi  Crezului  pentru  o  eventuală  Biserică  unită. 

Prima  Conferinţă  mondială  „Credinţă  şi  Constituţie"  (Lausanne  1927)  a  atins 
chestiunea  credinţei  comune  în  2  documente  principale:  raportul  secţ.  II:  „ Mesajul 
Bisericii  către  lume:  Evanghelia"  (aşa-numitul  „mesaj  Lausanne"),  primul  efort  ecu¬ 
menic  de  a  formula  împreună,  după  secole  de  diviziune,  conţinutul  de  credinţă 
al  Evangheliei,  şi,  mai  ales,  în  foarte  scurtul  raport  final  al  secţ.  IV:  , .Mărturisirea  de 
credinţă  comună  a  Bisericii",  raport  similar  în  conţinutul  lui  cu  „Cadrilaterul  Lam¬ 
beth"  cu  singura  deosebire  că,  pe  lîngă  Scriptură  şi  Crezurile  Bisericii  Vechi,  se 
accentuează  importanţa  pentru  credinţa  comună  şi  a  „experienţei  spirituale  a  Bise¬ 
ricii  lui  Hristos".  O  importanţă  deosebită  are,  în  acest  sens,  şi  raportul  comitetu¬ 
lui  pregătitor  „ Privind  credinţa  Bisericii  reunite"  (Oxford,  1923),  difuzat  ca  mate¬ 
rial  de  bază  printre  participanţii  Conferinţei  mondiale  de  la  Lausanne.  Deşi  nu 
are  un  statut  oficial,  semnificaţia  acestui  raport  stă  în  faptul  că  este  primul  rezu¬ 
mat  al  problemelor  puse  noii  mişcări  ecumenice  de  necesitatea  mărturisirii  unei 
credinţe  comune,  în  cele  15  paragrafe  ale  sale  el  ocupîndu-se  de  originea,  interpre¬ 
tarea  şi  uzul  în  acest  sens  al  Simboalelor  de  credinţă  ale  Bisericii  vechi. 

Următoarele  3  Conferinţe  Mondiale  „Credinţă  şi  Constituţie"  au  avut  în 
centrul  preocupărilor  lor  teme  concrete  ale  credinţei  comune,  Rapoartele  lor  repre¬ 
zentînd  documente  de  convergenţă  ecumenică  remarcabile  în  chestiuni-cheie  ale 
dialogului  teologic  ecumenic  contemporan  (ca  soteriologia  subiectivă,  ecleziologia  şi 
temeiul  ei  hristologic,  izvoarele  Revelaţiei  şi  raportul  dintre  ele)  după  cum  urmează: 

„ Harul  Domnului  nostru  Iisus  Hristos"  (Edinburgh,  1937),  „ Hristos  şi  Biserica  Sa" 
(Lund  1952)  şi  „ Scriptură ,  Tradiţie  şi  tradiţii "  (Montreal  1963).  Din  diferite  motive 

din  1963  nu  s-a  mai  ţintut  nici  o  Conferinţă  mondială  a  mişcării  „Credinţă  şi 
Constituţie",  proiectul  convocării  ei  în  1989  fiind  abandonat  şi  aminat  „sine  die". 
Ceea  ce  nu  înseamnă  că  activitatea  Comisiei  „Credinţă  şi  Constituţie",  integrată 
din  1948  în  Consiliul  Ecumenic  al  Bisericilor,  a  slăbit  din  intensitate  trecînd  pe  un 
plan  secund.  Dimpotrivă.  Ea  s-a  desfăşurat  şi  se  desfăşoară  în  continuare  cu  deplin 
succes  şi  progres  remarcabil  atît  în  cadrul  numeroaselor  întruniri  ale  Comisiei  cît 
şi  a  celor  şapte  Sesiuni  plenare  ale  Comisiei  ţinute  în  intervalul  1964 — 1985. 

înainte  de  a  ne  referi  la  ele,  trebuie  trecute  în  revistă  contribuţiile  speciale 
aduse  la  tema  credinţei  comune  de  rapoartele  unităţii  I  (Credinţă  şi  Mărturie)  din 
cadrul  Adunărilor  Generale  ale  C.E.B.,  care  s-au  ocupat  succesiv,  fiecare  în  con¬ 
textul  istoric  special  creat  de  problemele  urgente  ale  umanităţii  din  anii  în  care 
acestea  au  avut  loc  şi  în  cadrul  temelor  generale  bine  cunoscute  ale  acestor  Adu¬ 
nări,  cu:  „ Mărturia  Bisericii  faţă  de  planul  lui  Dumnezeu "  (Amsterdam  1948),  „ Uni¬ 
tatea  noastră  în  Hristos  şi  lipsa  noastră  de  unitate  ca  Biserici"  (Evanston  1954), 
„lisus  Hristos,  Mîntuitorul  lumiiu  (New  Delhi  1961),  „Duhul  Sfînt  şi  catolicitatea 
Bisericii "  (Uppsala  1968),  „Mărturisind  pe  Hristos  astăzi "  (Nairobi  1975),  „Mărturi¬ 
sind  într-o  lume  divizată "  (Vancouver  1983).  Şi  numai  din  titlurile  acestor  rapoarte 
se  poate  observa  că,  dacă  în  primele  patru  documente  găsim  un  efort  de  explicitare 
în  progresie  treimică  a  credinţei  creştine  comune,  în  ultimele  două  accentul  cade 
mai  mult  pe  contextualizarea,  inculturarea  şi  concretizarea  liturgică  şi  socială  a 
acestei  credinţe. 

O  contribuţie  importantă  în  promovarea  studiului  temei  credinţei  comune  şi 
mărturisirii  ei  l-a  adus  şi  lucrările  Grupului  de  lucru  comun  al  Bisericii  romano- 
catolice  şi  Consiliului  Ecumenic  al  Bisericilor  (creat  în  1965  ca  o  concretizare  a  des¬ 
chiderii  ecumenice  oficiale  a  catolicismului  odată  cu  Conciliul  II  Vatican),  mai 
ales  importantele  documente  de  studii,  elaborate  de  acest  grup  o  serie  de  consul¬ 
taţii:  „Spre  o  mărturisire  a  credinţei  comuneu  (1980)  şi,  respectiv,  „Mărturie  comună “ 
(1982).  In  acelaşi  sens  se  înscrie  şi  declaraţia  comună  asupra  Simbolului  niceo- 
constantinopolitan  adoptată  de  cea  de-a  IlI-a  întîlnire  Ecumenică  Europeană  între 
reprezentanţi  ai  Conferinţei  Bisericilor  Europene  şi  ai  Consiliului  Conferinţelor 
Episcopale  Europene  romano-catolice  de  la  Riva  del  Garda  (1984):  „Crezul  nostru 
—  sursă  de  speranţă ". 

Revenind  la  activitatea  Comisiei  „Credinţă  şi  Constituţie"  de  după  1963  la  care, 
începînd  din  1968  participă  ca  membri  deplini  şi  15  teologi  romano-catolici,  ea  a 
fost  marcată  de  cele  şapte  Sesiuni  plenare  ale  Comisiei  întrunite  după  cum  urmează: 
Aarhus  (1964),  Bristol  (1967),  Louvain  (1971),  Acera  (1974),  Bangalore  (1978),  Lima 
(1982)  şi  Stavanger  (1985),  următoarea  urmînd  să  aibă  loc  la  Budapesta  în  1989  în 
perspectiva  apropiată  a  celei  de-a  Vil-a  Adunări  Generale  a  C.E.B.  (Canbera 
1991).  In  toţi  aceşti  ani,  activitatea  Comisiei  s-a  concentrat  asupra  a  3  programe 
de  studii  aflate  într-o  strînsă  interdependenţă  reciprocă.  Lansate  şi  desfăşurate 
(cu  viteze  diferite)  în  paralel,  ele  sînt  destinate  să  se  finalizeze  în  3  documente 
substanţiale  de  convergenţă  ecumenică  în  credinţă  ce  vor  fi  trimise  apoi  Bisericilor 
spre  studiu  şi  „recepţie".  Este  vorba  de:  1.  „Botez,  Euharistie,  Ministeriu“ ,  al  cărui 
document  final  redactat  într-o  primă  versiune  la  Acera  (1974)  şi  revizuit  la  Lima 
(1982)  a  fost  deja  trimis  Bisericilor  spre  studiere  şi  a  suscitat  deja  răspunsurile  a 
circa  160  de  Biserici  (răspunsuri  ce  urmează  să  fie  publicate  şi  centralizate)  deve¬ 
nind,  astfel,  cel  mai  amplu  dezbătut  şi  studiat  document  teologic  ecumenic  de 
pînâ  acum;  2.  „Unitatea  Bisericii  şi  înnoirea  comunităţii  umane",  aflat  încă  în 
stadiile  pregătitoare  elaborării  unui  document  de  sinteză,  şi  în  fine,  studiul  la  care 
se  referă  direct  conţinutul  cărţii  de  faţă:  „Spre  o  expresie  comună  a  credinţei 
apostolice  astăzi". 

încurajaţi  de  experienţa  cîştigată  în  studiul  „O  dare  de  seamă  a  speranţei 
care  este  în  noiu  (1971 — 1978)  finalizat  la  Bangalore  (1978)  şi  de  lucrările  grupului 
de  contact  cu  Biserica  Romano-Catolică  (vezi  mai  sus),  Comisia  „Credinţă  şi  Con¬ 
stituţie"  a  decis  în  plenul  ei  la  Bangalore  să-şi  concentreze  eforturile  în  vederea 
realizării  unităţii  în  credinţă  a  Bisericilor  membre  ale  C.E.B.  în  următoarele 
trei  direcţii:  „a)  consensul  în  credinţă;  b)  recunoaştere  reciprocă  a  Botezului, 
Euharistiei  şi  Ministeriului;  şi  c)  structuri  ce  fac  o  învăţătură  (a  credinţei)  şi  luare 
de  decizii  (în  privinţa  ei)  în  comun".  De  altfel  munca  la  studiul  asupra  „Speranţei" 
creştine,  finalizat  la  Bangalore,  fusese  de  la  bun  început  gîndită  ca  un  prim  pas 

spre  abordarea  temei  unei  dări  de  seamă  comune  asupra  „Credinţei*4  creştine  a 
Bisericilor  membre.  De  aceea,  în  raportul  comitetului  II:  „O  declaraţie  comună  a 
credinţei  noastre",  Sesiunea  plenară  a  Comisiei  de  la  Bangalore  a  hotărît  reluarea, 
acum  la  un  alt  nivel,  a  temei  de  la  Lausanne  (1927):  „Mărturisirea  de  credinţă 
comună  a  Bisericii ".  Făcută  cu  putinţă  de  numeroase  studii  parţiale  existente  deja 
şi  de  decenii  de  experienţă  ecumenică,  ordinea  de  priorităţi  de  la  Bangalore  a  fost 
însuşită  ca  program  pentru  următorul  deceniu  de  raportul  secţiunii  I  al  Adunării 
generale  a  C.E.B.  de  la  Vancouver  (1983).  # 

Intre  timp,  la  Sesiunea  plenară  a  Comisiei  „Credinţă  şi  Constituţie44  de  la 
Lima  (1982),  cea  care  a  definitivat  şi  trimis  Bisericilor  spre  „receptare44  documentul 
BEM,  a  fost  propus  şi  adoptat  în  unanimitate  planul  general  şi  de  perspectivă  al 
întregului  studiu  „ Spre  o  expresie  comună  a  credinţei  apostolice  astăzi 44  (vezi 
traducerea  lui  mai  sus  tot  în  acest  număr  al  revistei).  După  o  introducere  care 
explică  importanţa  temei  credinţei  apostolice  în  general  şi  a  Simbolului  niceo- 
constantinopolitan  pentru  mişcarea  ecumenică  în  special,  planul  dezvoltă  cele  trei 
obiective  ale  studiului:  a)  recunoaşterea;  b)  explicarea  şi  c)  mărturisirea  în  comun 
astăzi  a  credinţei  apostolice,  aşa  cum  este  ea  exprimată  în  Simbolul  niceo-con- 
stantinopolitan,  încheindu-se  cu  o  serie  de  recomandări  privitoare  la  traducerea 
lui  în  fapt.  In  ce  priveşte  desfăşurarea  programului,  cîteva  din  problemele  spe¬ 
ciale  legate  de  recunoaşterea  de  către  toate  Bisericile  membre  ale  C.E.B.  a  Sim¬ 
bolului  de  credinţă  niceo-constantinopolitan  ca  expresie  autoritativă  şi  normativă  a 
credinţei  apostolice,  au  fost  deja  dezbătute  de  3  importante  consultaţii  ecumenice, 
dintre  care  2  au  avut  loc  înainte  chiar  de  Lima  (1982),  finalizate  cu  tot  atîtea 
rapoarte  şi  documente  de  studiu:  Filioque  în  perspectivă  ecumenică  (KLingenthal 
1979);  Importanţa  ecumenică  a  Crezului  Niceo-constantinopolitan  (Odessa  1981)  şi 
Credinţa  apostolică  în  Scriptură  şi  în  Biserica  timpurie  (Roma  1983). 

După  examinarea  acestor  aspecte,  Comisia  permanentă  „Credinţă  şi  Constitu¬ 
ţie**  (Creta  1984)  a  decis  trecerea  la  etapa  unei  explicări  ecumenice  comune  a  cre¬ 
dinţei  apostolice,  aşa  cum  este  ea  exprimată  în  Simbolul  niceo-constantinopolitan, 
proces  desfăşurat  în  alte  3  consultaţii  ecumenice  consecutive  consacrate  fiecare 
cîte  unuia  din  articolele  lui  fundamentale:  „Credem  intr-unui  Domn  Iisus  Hristos 44 
(Kottayam,  nov.  1984),  „Credem  într-unul  Duhul  Sfînt,  Biserică  şi  viaţa  lumii  ce 
va  să  vină 44  (Chantilly,  ian.  1985)  şi  „Credem  într-unul  Dumnezeu 44  (Kinshasa,  mart. 
1985).  în  pofida  diversităţii  considerabile  a  participanţilor  la  aceste  consultaţii,  a 
fost  posibil  ca,  în  toate  trei,  să  se  ajungă  la  un  acord  fundamental  asupra  unei 
explicări  ecumenice  comune  a  credinţei  apostolice,  dovedindu-se  că  în  funda¬ 
mentele  credinţei  Bisericilor  angajate  în  mişcarea  ecumenică  există  mai  multe  ele¬ 
mente  comune  ce  leagă  pe  creştini  întreolaltă  decît  îşi  dau  ele  întotdeauna  seama. 
Utilizînd  ca  bază  cele  trei  documente  rezultate  din  aceste  ultime  consultaţii.  Sesiu¬ 
nea  plenară  a  Comisiei  „Credinţă  şi  Constituţie**  din  aug.  1985  de  la  Stavanger 
(Norvegia)  a  alcătuit  un  prim  proiect  al  unei  explicări  actuale  şi  de  convergenţă  a 
credinţei  apostolice  aşa  cum  este  ea  exprimată  în  Simbolul  din  381.  Sub  preşedinţia 
păr.  J.  M.  R.  Tillard  (rom.-cat.),  grupul  celor  9  teologi  care  conduc  studiul  —  între 
care  mai  amintim  pe  mai  cunoscuţii  W.  Pannenberg  (ev.-lut.)  şi  Ev.  Theodorou 
(Ort.)  —  întrunit  în  2  şedinţe  de  lucru  (iul.  1986  şi  apr.  1987),  au  elaborat,  ţinînd 
cont  de  toate  criticile,  observaţiile  şi  propunerile  formulate  la  Stavanger,  o  versiune 
revizuită  a  documentului  cu  titlul  „Mărturisind  o  singură  credinţă.  Spre  o  explicare 
ecumenică  a  credinţei  apostolice  exprimate  in  Crezul  Niceo-constantinopolitan 44 
publicată  în  1987  în  seria  „Faith  and  Order  Papers44  no.  140  la  Geneva  (107  p.). 
Este  vorba,  însă,  deocamdată,  de  un  document  de  studiu  cu  caracter  provizoriu,  care, 
după  ce  a  fost  prezentat  Comisiei  permanente  „Credinţă  şi  Constituţie44  de  la 
Madrid  (aug.  1987),  este  acum  difuzat  pentru  a  primi  comentarii  şi  sugestii  de  care 
se  va  ţine  seama  la  viitoarea  Sesiune  plenară  de  la  Budapesta  din  1989,  cînd  pro¬ 
babil,  el  va  fi  trimis,  ca  şi  documentul  „B.E.M.44,  în  mod  oficial  Bisericilor  spre 
studiu  şi  comentariu. 

Editat  de  Hans-Georg  Link  (ev.-lut.),  membru  în  „staff**-ail  comisiei  „Credinţă  şi 
Constituţie44  de  la  Geneva  în  grupul  însărcinat  cu  coordonarea  şi  realizarea  pro¬ 
gramului  acesteia  privind  „credinţa  apostolică  astăzi44,  volumul  de  faţă  pune  în 
practică  recomandarea  formulată  în  planul  general  al  studiului  adoptat  la  Lima 
(1982)  de  a  se  alcătui  un  „manual  de  studiu44  ecumenic  conţinînd  principalele  texte 

multilaterale  elaborate  în  cadrul  mişcării  ecumenice  moderne  cu  privire  la  „expresia 
comună  a  credinţei  apostolice  astăzi44  din  perioada  1927 — 1982  (Lausanne — Lima) 
împreună  cu  planul  şi  liniile  generale  de  perspectivă  ale  programului.  In  conformi¬ 
tate  cu  această  recomandare,  secţiunea  B,  cea  mai  amplă,  a  cărţii  („Mişcarea  Ecu¬ 
menică  a  sec.  XX“)  reproduce  toate  documentele  ecumenice  elaborate  în  acest  sens 
între  1923 — 1984  şi  menţionate  de  noi  mai  sus,  la  care  se  adaugă  (într-o  rubrică  de 
„documente  diverse44):  declaraţia  teologică  de  la  Barmen  (1934),  Baza  de  unire  între 
Bisericile  protestante  din  Sudul  Indiei  (1941),  Constituţia  dogmatică  despre  Reve¬ 
laţia  divină  a  Conciliului  II  Vatican  (1965),  Declaraţia  celei  de-a  doua  consultaţii 
neoficiale  între  teologii  ortodocşi  calcedonieni  şi  orientali  necalcedonieni  (1967)  şi 
Concordia  de  la  Leuenberg  dintre  Bisericile  reformate  ale  Europei  (1973).  Secţiunea 
A  („întemeieri44)  grupează  mai  întîi  cele  3  Simboale  de  credinţă  ale  Bisericii  vechi 
(Niceo-constantinopolitan,  „apostolic44  şi  „atanasian44),  iar  mai  apoi  părţile  esenţiale 
ale  mărturisirilor  de  credinţă  confesionale  din  sec.  XVI — XVII  (Micul  catehism  al 
lui  Luther  1529;  Confossio  Augustana  1530;  cele  39  de  articole  ale  Bisericii  Angliei 
1562;  Catehismul  de  la  Heidelberg  1563;  „professio  fidei  tridentinae44  1564;  Mărtu¬ 
risirea  de  credinţă  a  patriarhului  Dositei  al  Ierusalimului  1672). 

Veritabilă  istorie  în  documente  a  lungului  drum  parcurs  în  mişcarea  ecume¬ 
nică  de  creştinătatea  actuală,  după  secole  de  izolare  reciprocă  a  Bisericilor,  pe 
calea  spre  o  expresie  comună  a  credinţei  apostolice,  aşa  cum  este  ea  cuprinsă  şi 
formulată  în  Simboale  de  credinţă  cu  autoritate  ale  Bisericii  vechi,  ca  singură  bază 
solidă  a  refacerii  unităţii  creştine,  volumul  de  faţă  constituie  într-adevăr  „o  carte 
de  referinţă  esenţială  pentru  oricine  vrea  să  privească  în  inima  teologică  a  miş¬ 
cării  ecumenice  a  sec.  XX44  (E.  Castro,  J.  Deschner,  J.  Moltmann,  N.  Nissiotis,  W. 
Pannenberg,  J.  M.  Tillard). 

Pr.  Prof.  loan  I.  Ică 


DOUĂ  LUCRĂRI  DE  REFERINŢĂ  CONSACRATE  ISTORIEI  TRAN¬ 
SILVANIEI. 

Cunoscutul  învăţat  roman  Salustius  definea  axiomatic  istoria  ca  fiind  „cea 
mai  folositoare  dintre  toate  ocupaţiile  intelectuale44,  iar  marele  cărturar  şi  savant 
revoluţionar  Nicolae  Bălcescu  afirma  persuasiv  că  „istoria  este  cea  dinţii  carte  a 
unei  naţii44. 

La  români  aproape  nu  a  existat  cărturar,  indiferent  de  specialitatea  sa,  care 
să  nu  fi  fost  captivat  de  problematica  vibrantă,  tulburătoare  a  istoriei  naţionale, 
să  nu  fi  manifestat  interes  ştiinţific  pentru  cunoaşterea  şi  adîncirea  istoriei  patriei, 
pentru  abordarea  într-o  formă  sau  alta  a  valorilor  sale. 

In  civilizaţia  românească  a  existat  întotdeauna  un  cult  al  trecutului  istoric, 
al  eroilor  şi  faptelor  glorioase  ale  strămoşilor  care  prin  luptele  şi  jertfele  lor  au 
asigurat  perpetuarea  fiinţei  noastre  ca  popor,  suveranitatea  şi  independenţa  noas¬ 
tră  naţională. 

Multitudinea  asperităţilor,  a  vitregiilor  pe  care  a  trebuit  să  le  depăşim  în 
decursul  istoriei  noastre  de  patru  ori  milenare,  cum  sublinia  reputatul  savant 
Nicolae  Iorga,  ne-a  obligat  să  considerăm  cu  legitim  temei  istoria  ca  fiind  „ma- 
gistra  vitae44  o  veritabilă  şcoală  a  experienţei  umane,  degajînd  din  aceasta  con¬ 
cluzii  perene,  norme  şi  valori  transmise  din  generaţie  în  generaţie. 

Inscriindu-se  pe  linia  marilor  tradiţii  ale  cărturarilor  români  patrioţi  care  au 
manifestat  o  puternică  receptivitate  şi  pasiune  pentru  domeniul  istoriei  naţionale, 
doctorul  Antonie  Plămădeală  (deşi  consacrat,  predominant,  altor  preocupări  spiri¬ 
tuale  naţionale)  a  adus  în  ultimul  deceniu  o  contribuţie  de  valoare  inestimabilă  la 
îmbogăţirea  istoriografiei  româneşti  prin  mai  multe  lucrări  scrise  pe  baza  unei 
temeinice  documentări  în  arhivele  naţionale  şi  internaţionale,  presa  timpului,  stu¬ 
diul  unei  vaste  bibliografii  istoriografice  locale  şi  universale.  Meritul  acestor  lucrări 
(cel  puţin  opt  la  număr,  după  informaţiile  noastre)  este  înainte  de  toate  acela  că 
ele  reuşesc  să  pună  în  evidenţă  o  bogăţie  de  informaţii  inedite,  privind  originali¬ 
tatea  gîndirii  filozofice  şi  politologice  naţionale,  patriotice,  româneşti  în  secolele 
XVII — XIX,  mai  puţin  cercetată  din  acest  unghi  de  vedere,  interferenţele  culturii 
româneşti  cu  cea  europeană,  momentele  cruciale  din  lupta  românilor  transilvă- 

neni  împotriva  oprimării  naţionale,  îndeosebi  a  politicii  de  maghiarizare,  aspecte 
elocvente  ale  manifestării  conştiinţei  unităţii  naţionale,  ale  luptei  hotărîte  pentru 
eliberarea  naţională  şi  desăvîrşirea  unificării  statului  naţional  unitar  român  etc. 

Am  în  faţă  ultimele  două  lucrări  ale  autorului:  „ Românii  din  Transilvania 
sub  teroarea  regimului  dualist  austro-ungar:  1867 — 2918"  şi  „ Contribuţii  istorice 
privind  .  perioada  1918 — 2939".  Ambele  volume  formează  o  unitate  organică,  ele 
fiind  elaborate  pe  bază  de  documente,  acte  şi  corespondenţe  fie  rămase  de  la  Elie 
Miron  Cristea  (fost  Mitropolit  al  Ardealului,  Patriarh  al  României  şi  Prim- Ministru), 
fie  că  provin  în  mod  direct  de  la  acesta.  Unitatea  acestor  lucrări  rezidă  apoi  în 
faptul  că  ambele  se  ocupă  de  problema  românilor  din  Transilvania,  a  luptei  aces¬ 
tora  pentru  eliberare  şi  unitate  naţională.  Ultima  lucrare  se  ocupă  şi  de  consoli¬ 
darea  Marii  Uniri  din  anul  1918,  urmărită  cu  consecvenţă  de  autorităţile  româneşti 
în  perioada  interbelică. 

Primul  volum  (totalizînd  527  p.),  prin  bogăţia  datelor  şi  informaţiilor  furni¬ 
zate  şi  mai  ales  prin  ampla  şi  riguroasa  interpretare  efectuată  de  către  dr.  Antonie 
Plămădelă,  într-un  documentat  şi  valoros  studiu  introductiv  (164  p.),  aduce  o  con¬ 
tribuţie  excepţională  la  îmbogăţirea  şi  diversificarea  instrumentelor  şi  argumentelor 
de  combatere  a  tezelor  revizionismului  maghiar  contemporan  care  falsifică  deliberat 
procesul  de  etno-geneză  al  poporului  român,  contestă  continuitatea  noastră  în 
spaţiul  Carpato-danubiano-pontic,  precum  şi  legitimitatea  Marii  Uniri  din  anul  1918. 

Istoric  talentat  şi  pasionat,  vădind  o  aleasă  competenţă  în  selecţionarea  şi 
analiza  proceselor  şi  fenomenelor,  a  evenimentelor  şi  faptelor  istorice,  dr.  Antonie 
Plămădeală  a  reuşit  ca  din  multitudinea  documentelor  descoperite  în  arhiva  lui 
Elie  Miron  Cristea  să  selecţioneze  cu  judiciozitate  pe  acelea  avînd  un  pronunţat 
caracter  probatoric  în  ceea  ce  priveşte  statutul  naţiunii  române  în  perioada  dualis¬ 
mului,  luptele  sale  cutezătoare  pentru  conservarea  fiinţei  proprii,  pentru  dobîndi- 
rea  deplinei  eliberări  de  sub  jugul  asupririi  imperiului  austro-ungar.  In  acest  sens, 
se  impun  interesului  nostru  ştiinţific  următoarele  capitole  ale  vastului  său  studiu 
cu  care  se  deschide  volumul  sus-menţionat.  (de  fapt  o  lucrare  de  sine  stătătoare)  şi 
anume:  Românii  sub  regimul  dualist:  o  luptă  continuă  pentru  drepturi,  dreptate, 
demnitate  şi  unitate  naţională;  Dezvăluirea  suferinţelor  şi  afirmarea  speranţelor 
românilor  din  Transilvania  la  Congresul  studenţesc  de  la  Constanţa,  în  1894;  Mij¬ 
loace  şi  măsuri  pentru  asigurarea  supravieţuirii  naţiunii  române  în  Transilvania 
sub  regimul  dualist;  Tratativele  oficiale  ale  conducătorilor  naţiunii  române  din 
Transilvania  cu  guvernul  de  la  Budapesta,  în  ultima  perioadă  a  dualismului  (191 0 — 
1918);  Anii  primului  război  mondial  şi  situaţia  critică  a  românilor  din  Imperiul 
habsburgic;  Ultimele  zvîrcoliri  ale  Imperiului  habsburgic.  Atitudinea  românilor  din 
Transilvania.  Elie  Miron  Cristea  şi  Unirea  de  la  1  decembrie  1918. 

La  această  amplă  problematică  analizată  de  autor  se  adaugă  peste  100  de 
scrisori  cu  valoare  documentară  privind  lupta  românilor  transilvăneni  împotriva 
deznaţionalizării,  pentru  eliberare  şi  unitate  naţională  cu  fraţii  din  celelalte  pro¬ 
vincii  istorice,  un  corp  de  documente  (Addenda)  totalizînd  peste  130  p.  (34  Addenda), 
precum  şi  o  bogată  şi  sugestivă  iconografie  relevînd  diverse  momente  din  viaţa  şi 
activitatea  patriotică  a  lui  Elie  Miron  Cristea  şi  a  altor  militanţi  pentru  unitate 
naţională. 

Prin  această  lucrare,  dr.  Antonie  Plămădeală  nu  a  urmărit,  după  cum  preci¬ 
zează,  în  mod  expres,  să  realizeze  o  lucrare  monografică,  să  scrie  o  carte  despre 
viaţa  şi  opera  acestei  personalităţi  complexe  şi  proeminente,  de  o  excepţională 
dîrzenie  în  apărarea  intereselor  naţionale  ale  românilor  ardeleni,  care  a  fost  Elie 
Miron  Cristea.  Nici  prin  acest  volum  şi  nici  prin  lucrarea  sa  mai  veche,  „Pagini 
dintr-o  arhivă  inedită"  nu-şi  propunea  un  asemenea  demers,  ci  să  pună  în  relief 
„mai  ales,  unele  aspecte  din  lupta  poporului  român  din  Transilvania  împotriva 
asupririi  din  perioada  dualismului  (1867 — 1918),  pe  baza  unor  documente,  scrisori, 
articole  de  presă,  privind  activitatea  lui  Elie  Miron  Cristea"...  Şi,  după  opinia 
noastră,  dr.  Antonie  Plămădeală  a  reuşit  cu  succes  să  finalizeze  acest  proiect,  fruc- 
tificînd  în  mod  ştiinţific  un  noian  de  documente  care  aparţineau  acestui  exponent 
spiritual  al  naţiunii  române  din  Transilvania,  mărturii  documentare  care  ilustrează 
amploarea  şi  consecvenţa  luptei  acestora  împotriva  celei  mai  crunte  politici  de 
asuprire  naţională,  timp  de  o  jumătate  de  veac,  cît  a  durat  anacronicul  pact 
dualist  austro-ungar. 

Studiul  introductiv  al  volumului  reliefează  cu  pregnanţă  numeroasele  con¬ 
fruntări  ale  lui  Elie  Miron  Cristea  cu  autorităţile  de  la  Budapesta  în  apărarea 
drepturilor  elementare  naţionale  ale  românilor  transilvăneni,  în  dezvăluirea  măsu¬ 
rilor  abuzive  de  maghiarizare  forţată.  „Confruntările  dintre  E.  Miron  Cristea  şi 
oficialităţile  de  la  Budapesta  —  subliniază  dr.  A.  Plămădeală  —  au  fost  uneori 
dramatice  şi  ele  arată  cît  de  superficială  era  bruma  de  politeţe  care  mai  acoperea 
de  obicei  raporturile  dintre  români  şi  unguri,  chiar  la  cele  mai  înalte  nivele".  Pentru 
elocvenţa  acestor  aprecieri,  autorul  menţionează  convorbirea  lui  Elie  Miron  Cristea 
cu  secretarul  de  stat  maghiar  Ioan  Toth,  care  „biruit  de  argumentele  lui  Miron, 
i  s-a  adresat  dintr-o  dată,  ridicîndu-se  de  pe  scaun  palid  şi  furios**,  prin  cuvinte 
ameninţătoare:  „Acuşi  vom  găsi  noi  mijloace  de  a  te  sili  pe  ilustritatea  Ta  a  observa 
legile  ungureşti**.  „In  lipsa  argumentelor  —  conchide  dr.  Antonie  Plămădeală  — 
sila  făcea  treabă  mai  bună!  Cîte  jigniri  au  trebuit  să  rabde  bieţii  români**  (p.  326). 

Pentru  a  ne  face  o  imagine  asupra  ideilor  deosebit  de  valoroase  ale  cărtu¬ 
rarului  patriot  Elie  Miron  Cristea  reliefate  şi  adîncite  cu  autentică  probitate  ştiin¬ 
ţifică  de  către  exegetul  său,  dr.  Antonie  Plămădeală,  este  suficient  să  reproducem 
fie  şi  fragmentar  din  lucrare  unele  din  reflecţiile  sale  privitoare  la  virtuţile  conşti¬ 
inţei  naţionale  a  românilor,  la  personalitatea  şi  vitejia  legendară  a  neamului  nostru 
sau  la  caracterul  necesar  obiectiv,  legic  al  eliberării  şi  unităţii  naţionale  a  tuturor 
românilor.  Astfel,  în  cadrul  unei  polemici  din  anul  1898  cu  ziarul  maghiar  „Kolozs- 
vâr“  care  îi  denigra  sistematic  pe  români,  susţinînd  în  mod  calomnios  că  aceştia 
„sînt  incapabili'*  şi  că  de  aceea  trebuiesc  conduşi  de  alţii,  Elie  Miron  Cristea  ripos¬ 
tează  vehement  şi  argumentat,  demonstrînd,  fără  putinţă  de  tăgadă,  locul  şi  rolul 
de  prestigiu  al  românilor  în  istoria,  cultura  şi  civilizaţia  europeană,  înaltele  lor 
Virtuţi  umane,  naţionale,  creatoare  de  valoare  şi  mai  ales  virtuţile  excepţionale 
ostăşeşti.  Prin  aceste  înalte  virtuţi,  arăta  Elie  Miron  Cristea,  românii  au  contribuit 
atît  la  conservarea  fiinţei  proprii  cît  şi  la  apărarea  libertăţii  unor  popoare  vecine 
şi  nevecine  în  confruntarea  cu  armatele  imperiilor  expansioniste  şi  agresive.  „Oare 
e  necapabil  un  popor  —  se  întreabă  autorul  —  care  cu  atîta  glorie  a  luat  parte  la 
apărarea  patriei  sale,  ca  poporul  român?  Oare  sînt  senine  de  nevitejie  izbînzile 
armatelor  române,  care  au  înfrînt  puterea  Semilunei?"  In  continuare  dr.  Antonie 
Plămădeală  citează  după  Elie  Miron  Cristea  cîteva  dintre  momentele  de  glorie  ale 
vitezelor  oşti  româneşti  în  lupta  pentru  apărarea  gliei  străbune,  a  independenţei  şi 
suveranităţii  statale.  Despre  beliducele  Ioan  Corvin,  arată  că:  „a  băgat  spaima  în 
turcii  care  ameninţau  toată  Europa"  şi  se  întreabă  „acesta  a  fost  român  incapabil?" 
In  prelungirea  acestei  idei  Miron  Cristea  scrie:  „Ce  să  mai  zicem  despre  fiul  său, 
regele  Matia  (Matei  Corvin,  mn.)  sub  care  Ungaria  a  ajuns  la  culmea  gloriei  şi 
despre  care  cei  mai  răuvoitori  unguri  recunosc  că  a  fost  român?"  Adîncind  proble¬ 
mele  istoriei  Transilvaniei,  Miron  Cristea  notează  persiflant:  „Unde  rămîne  regele 
munţilor,  Iancu,  care  fără  studii  speciale  strategice  a  ştiut  să  dea  dovezi  despre 
cele  mai  mari  succese  pe  terenul  luptelor?",  în  timpul  revoluţiei  din  anul  1848, 
împotriva  forţelor  care  sfidau  dreptul  la  autodeterminare  al  românilor  transilvăneni. 

In  încheierea  acestor  evocări  dr.  Antonie  Plămădeală  citează  menţiunile  lui 
Elie  Miron  Cristea  care  menţionează  eroismul  impresionant  al  ostaşilor  români  în 
războiul  de  independenţă  naţională  despre  care  afirmă  concludent:  „Despre  vitejia 
soldatului  român  de  la  Plevna,  Griviţa  etc.  recunoscută  şi  înălţată  de  toată  Europa, 
nu  mai  vorbim,  dar  accentuăm  numai  că,  tocmai  datele  statistice  militare  publi¬ 
cate  mai  în  anii  trecuţi  au  scos  la  iveală  adevărul  că,  în  armata  noastră  comună 
(citeşte  armata  Imperiului  austro-ungar),  elementul  român  este  cel  mai  valoros"  . . . 

O  altă  idee  pusă  în  relief  cu  pregnanţă  de  către  dr.  Antonie  Plămădeală  în 
procesul  investigării  operei  lui  Elie  Miron  Cristea  o  constituie  aceea  privind  locul 
şi  rolul  gîndirii  progresiste,  revoluţionare  româneşti  în  ansamblul  gîndirii  uma¬ 
niste  europene,  receptivitatea  şi  adeziunea  noastră  la  marile  curente  de  idei  trans¬ 
formatoare  din  principalele  epoci  istorice.  „Avem  şi  noi  tradiţii  naţionale  —  replica 
Elie  Miron  Cristea  detractorilor  poporului  român  —  care  ne  îndreptăţesc  a  afirma 
despre  noi  că  am  înţeles  mai  curînd  decît  alţii  ideile  cele  mari  care  au  zguduit 
bazele  lumii  întregi.  Mişcările  din  revoluţia  lui  Horia  au  ţintit  la  deziobăgirea  po¬ 
porului  român  şi  la  deplina  libertate".  In  mod  cu  totul  elocvent,  autorul  precizează 
că  „ Aceasta  s-a  întîmplat  înaintea  revoluţiei  franceze ",  ceea  ce  demonstrează  faptul 
că  ideile  fundamentale  privind  drepturile  omului,  emanciparea  şi  demnitatea  naţio- 

nală  au  fost  devansate  de  către  gîndirea  naţională  revoluţionară  a  românilor.  Cu 
legitim  temei  consemnează  Elie  Miron  Cristea:  „Iată  din  capul  unui  ţăran  izvorînd 
idei  concepute  mai  tîrziu  de  cei  mai  glorioşi  bărbaţi  de  stat  europeni44,  —  subli¬ 
niază  astfel  importanţa  naţională  şi  universală  a  concepţiilor  lui  Horia,  cel  pe  care 
Marx  l-a  numit  eroul  din  Zarand. 

Aceste  reflecţii  de  o  covîrşitoare  semnificaţie  istorică,  filozofică  şi  paleto- 
logică  ca  şi  multe,  foarte  multe  altele  referitoare  la  caracterul  legic  şi  ireversibil 
al  Marii  Uniri  a  românilor  ar  fi  putut  să  rămină  total  necunoscute  posterităţii 
dacă  nu  intervenea  demersul  generos  şi  neobosit  al  dr.  Antonie  Plămădeală  de  a 
valoriza  opera  unui  mare  cărturar  şi  militant  pentru  cauza  naţională. 

* 

Cealaltă  lucrare  a  dr.  Antonie  Plămădeală,  „ Contribuţii  istorice  privind 
perioada  1918 — 1939“,  înfăţişează,  pe  baza  unor  noi  documente  şi  a  corespondenţei 
provenind  de  la  Elie  Miron  Cristea,  eforturile  naţiunii  române,  a  exponenţilor  săi 
în  consolidarea  Marii  Uniri  din  anul  1918,  prin  crearea  economiei  naţionale  unitare, 
dezvoltarea  şi  modernizarea  potenţialului  economic,  a  învăţămîntului,  ştiinţei  şi 
culturii,  adoptarea  unor  măsuri  politice  şi  juridice  menite  să  promoveze  egalitatea 
în  drepturi  a  naţionalităţilor  cu  poporul  român  etc.  Sînt  comentate  numeroase  docu¬ 
mente  şi  scrisori  inedite  vizînd  implicarea,  locul  şi  rolul  lui  Elie  Miron  Cristea  în 
desfăşurarea  vieţii  social-politice  şi  spirituale  a  României  întregite  în  promovarea 
unor  interese  naţionale  autentice  menite  să  asigure  întărirea  unităţii  naţionale, 
viabilitatea  statului  naţional  unitar  român. 

De  o  valoare  istorică  documentară  excepţională  este  cuvîntarea  rostită  de  Elie 
Miron  Cristea  la  Marea  Adunare  Naţională  de  la  Alba  Iulia,  în  care  făcea  să  vor¬ 
bească,  după  cum  se  exprimă  dr.  Antonie  Plămădeală,  „însăşi  fiinţa  românească, 
fiinţa  cea  nevăzută  şi  veşnică,  cea  de  dincolo  de  forme  şi  cuvînt,  de  parcă  ar  fi 
vorbit  toate  inimile  deodată,  într-un  grai  nou,  atuncea  descoperit  sub  vraja  şi 
binecuvîntarea  Unirii14  (p.  6).  Aceleaşi  idei  focalizatoare,  de  o  puternică  vibraţie 
patriotică  se  degajau  şi  din  pastoralele  lui  Miron  Cristea.  Apreciem  în  mod  deo¬ 
sebit  informaţiile  inedite  furnizate  de  dr.  Antonie  Plămădeală  privind  contribuţiile 
fostului  Patriarh  al  României  de  la  reînhumarea  osemintelor  marelui  voievod  pa¬ 
triot  Constantin  Brîncoveanu,  al  cărui  martiriu  a  zguduit  şi  dinamizat  conştiinţa 
noastră  patriotică,  a  constituit  şi  constituie  un  model  de  demnitate  naţională, 
precum  şi  aprecierile  obiective,  judicioase  ale  aceleiaşi  personalităţi  asupra  rela¬ 
ţiilor  naţionale,  a  situaţiei  din  Transilvania  de  după  Unirea  din  anul  1918,  şi  asupra 
vieţii  politice  din  ţară,  în  general. 

O  problemă  amplu  analizată  în  lucrare  este  aceea  a  Concordatului  încheiat  de 
statul  român  cu  Vaticanul,  în  anul  1927,  în  legătură  cu  care  dr.  Antonie  Plămădeală 
pune  în  circulaţie  o  bogată  informaţie  documentară  privind  nu  numai  poziţia 
critică  a  lui  Miron  Cristea  şi  a  altor  personalităţi  de  primă  mărime  la  adresa  guver¬ 
nului  Maniu,  îndeosebi  a  lui  V.  Goldiş  care  a  semnat  acest  act  diplomatic  peri¬ 
culos  şi  nedrept  pentru  că  favoriza  un  „stat  în  stat44,  „dînd  catolicilor  drepturi  şi 
privilegii  mai  mari  (deci  naţionalităţilor  conlocuitoare,  în  primul  rînd  maghiari¬ 
lor,  n.n.)  decît  le  aveau  ortodocşii44,  ci  şi  aspecte  elocvente  ale  polemicii  şi  confruntă¬ 
rilor  care  s-au  produs  în  viaţa  social-politică  românească,  în  legătură  cu  acest 
compromis  dăunător  intereselor  naţionale. 

Preţioase  sînt  şi  informaţiile  privind  atitudinea  vehementă  adoptată  faţă  de 
Concordat  de  c^tre  personalităţi  remarcabile  ale  vieţii  noastre  culturale  şi  politice 
din  perioada  interbelică,  în  frunte  cu  Onisifor  Ghibu  neobositul  militant  pentru 
cauza  Unirii ,  patriot  şi  cărturar  de  primă  mărime  şi  mai  ales  acele  date  privitoare 
la  întrunirile  publice  protestatare  organizate  în  mai  multe  localităţi  din  ţară  pentru 
a  sublinia  caracterul  neconstituţional  al  actului  diplomatic  încheiat  de  guvernul 
Maniu  cu  Vaticanul  în  privinţa  statutului  bisericii  romano-catolice  din  România. 
Intr-adevăr  animatorul  puternicei  mişcări  patriotice,  naţionale  împotriva  prevederi¬ 
lor  Concordatului  a  fost  Onisifor  Ghibu,  care  a  depus  mari  eforturi  pentru  anula¬ 
rea  acestuia,  deoarece  el  aprecia  cu  legitim  temei  după  cum  precizează  doctorul 
Antonie  Plămădeală  că  „întreaga  afacere  a  Concordatului  a  fost  o  lucrare  din  umbră 
din  care  n-au  lipsit  Ungaria  şi  Vaticanul44  şi  care  urmărea  favorizarea  propagandei 
şi  activităţilor  revizioniste  maghiare,  subminarea  tratatului  de  la  Trianon  şi  a 
Unirii  Transilvaniei  cu  România. 

In  cuprinsul  acestui  volum  este  inserată  o  paletă  largă  de  scrisori,  unele  de 
o  valoare  deosebită,  ale  unor  exponenţi  de  prestigiu  ai  naţiunii  române,  către  Elie 
Miron  Cristea,  prin  care  fie  că  i  se  solicita  sprijinul  în  soluţionarea  unor  chestiuni 
de  interes  naţional,  fie  că  i  se  aduceau  la  cunoştinţă  unele  stări  de  lucruri  negative 
din  ţară  sau  opiniile  şi  poziţiile  acestora  faţă  de  marile  probleme  cu  care  se  con¬ 
frunta  naţiunea  noastră  în  perioada  interbelică.  Dintre  aceste  personalităţi  cu  care 
a  întreţinut  o  amplă  corespondenţă  Elie  Miron  Cristea,  multe  comentate,  in  extenso, 
de  către  autorul  volumului  de  faţă,  se  cuvin  menţionaţi:  I.  Lupaş,  O.  Ghibu, 
D.  Guşti,  Emil  Haţieganu,  Take  Ionescu,  N.  Iorga,  Tr.  Lalescu,  A.  Lapedatu, 
I.  Manoilescu,  Al.  Marghiloman,  Gh.  Marinescu,  S.  Mehedinţi,  G.  G.  Mironescu, 
C.  Motaş,  C.  Prezan,  Gh.  Tătărăscu,  Al.  Vaida  Voievod  şi  atîţia  alţii. 

Efortul  valorizator  întreprins  de  dr.  Antonie  Plămădeală  a  meritat  şi  s-a 
motivat  cu  prisosinţă  deoarece,  după  cum  menţionează  autorul  volumelor  pe  care 
le  supunem  judecăţilor  de  valoare  ale  publicului  cititor,  Elie  Miron  Cristea  „a  luat 
parte  la  toate  luptele  pentru  drepturi  şi  dreptate  ale  românilor  din  Transilvania 
şi  a  căutat  mereu  tot  alte  şi  alte  forme  şi  mijloace  de  îmbunătăţire  a  condiţiilor 
lor  de  viaţă  naţională,  spirituală  şi  materială*'. 

Doctorul  Antonie  Plămădeală  şi-a  făcut  o  profesiune  de  credinţă  din  strădaniile 
sale  de  a  aduce  în  circuitul  ştiinţific  şi  în  conştiinţa  naţională  opera  teoretică  şi 
acţiunea  practică  politică  a  unuia  din  marii  exponenţi  ai  luptei  de  emancipare  şi 
unitate  naţională  a  românilor  din  Transilvania.  Acţionînd  cu  ştiinţă  şi  conştiinţă, 
cu  o  pasiune  şi  perseverenţă  impresionante,  investigînd  cu  migală  şi  spirit  selectiv 
zeci  şi  zeci  de  dosare  din  diverse  arhive  naţionale,  cercetînd  presa  vremii,  un  veri¬ 
tabil  noian  de  corespondenţă,  doctorul  Antonie  Plămădeală  a  întreprins  o  operă 
atît  ştiinţifică  cît  şi  patriotică,  prin  elaborarea  celor  două  lucrări:  Românii  din 
Transilvania  sub  teroarea  regimului  dualist  austro-ungar  (1867 — 1918);  şi  Contri¬ 
buţii  istorice  privind  perioada  1918 — 1939. 

Este  cel  mai  preţios  omagiu  pe  care  istoricul  cărturar  Antonie  Plămădeală 
îl  aduce  predecesorilor  săi,  şi,  totodată,  tuturor  generaţiilor  de  înaintaşi  care  n-au 
pregetat  să  se  consacre  cu  toată  fiinţa  lor  apărării  şi  promovării  idealurilor  de 
libertate,  independenţă  şi  unitate  naţională  ale  poporului  român. 

Parafrazîndu-1  pe  reputatul  filozof  Constantin  Noica  care  afirma  că  travaliul 
de  a  scrie  cărţi  înseamnă  „a  comunica  cu  departele  tău  în  timp  şi  a  deveni  con¬ 
ştiinţa  lui  mai  bună",  am  conchide  aceste  succinte  marginalii  la  două  cărţi  atît  de 
dense  în  idei,  exprimînd  convingerea  că  prin  opera  sa  dr.  Antonie  Plămădeală 
realizează  în  primul  rînd  o  comunicare,  un  dialog  înălţător  şi  generator  de  virtuţi 
patriotice  cu  contemporanii,  cu  generaţiile  zilelor  noastre,  invitîndu-le  la  profunde 
reflecţii  asupra  eforturilor  depuse  de  înaintaşi  pentru  înfăptuirea  Marii  Uniri,  în 
graniţele  Daciei  străbune  şi  totodată,  la  asumarea  responsabilităţilor  ce  le  revin  în 
perpetuarea  celei  mai  valoroase  moşteniri  patriotice,  naţionale.  Prin  totalitatea 
contribuţiilor  sale  ştiinţifice  şi  publicistice  dr.  Antonie  Plămădeală  s-a  dovedit  a 
fi  „un  om  pentru  istorie"  consacrîndu-se  prestigios  în  abordarea  creatoare,  nova¬ 
toare  a  unor  momente  cruciale  din  istoria  românilor  deseori  din  unghiuri  de  vedere 
cu  totul  originale,  aducînd  chiar  unele  corective  necesare  sau  lumini  noi,  referi¬ 
toare  la  evenimente  şi  personalităţi  istorice  precum  în  cazul  lui  Elie  Miron  Cristea, 
ceea  ce  face  ca  lucrările  sale  mai  vechi  şi  mai  noi  să  fie  apreciate  ca  studii  de 
referinţă  ale  istoriografiei  româneşti  contemporane. 

Prof.  dr.  C.  Gh.  Marinescu 
» 


i 


Treceri  la  cele  veşnice 


» 


t  TRAIAN  BELAŞCU,  prot.  iconom  stavrofor,  fost  vicar  arhiepiscopesc 

*  In  ziua  de  29  octombrie  a.c.  şi-a  încheiat  călătoria  pe  acest  pămînt,  trecînd 
la  cele  veşnice,  la  venerabila  vîrstă  de  86  de  ani,  părintele  prot.  iconom  stavrofor 
Traian  Belaşcu,  fost  vicar  arhiepiscopesc. 

Personalitate  remarcantă  în  viaţa  Bisericii,  Părintele  Traian  Belaşcu  a  dedicat 
slujirii  preoţeşti  peste  60  de  ani. 

Adormitul  în  Domnul  s-a  născut  la  29  iunie  1902,  într-o  familie  de  vrednici 
ţărani  din  satul  Haşag,  judeţul  Sibiu.  A  urmat  şcoala  primară  în  satul  natal,  iar 
cea  secundară  şi  şcoala  superioară  de  comerţ  în  Sibiu.  Doritor  a  ajunge  slujitor  ' 
al  altarului,  s-a  înscris  la  Teologia  din  Blaj,  pe  care  a  absolvit-o  în  1926. 

Şi-a  început  activitatea  pastorală  îndată  după  absolvirea  Teologiei,  fiind  hiro¬ 
tonit  preot  pe  seama  parohiei  Alţîna.  A  păstorit  aici  22  de  ani,  timp  în  care,  cu 
ajutorul  credincioşilor,  a  ridicat  din  temelie  o  frumoasă  biserică,  în  care  se  vor 
ruga  peste  veacuri  mulţi  credincioşi  pentru  odihna  sufletelor  „fericiţilor  şi  pururea 
pomeniţilor  ctitori44. 

In  1943,  pentru  activitatea  sa  pastorală  deosebită,  este  numit  protopop  de 
Ţichindeal,  cu  sediul  în  Alţîna,  funcţie  pe  care  o  va  deţine  vreme  de  5  ani,  pînă  în 
1948,  cînd  s-a  realizat  actul  de  Reîntregire  bisericească. 

Părintele  Traian  Belaşcu  a  fost  conştient  că  despărţirea  sufletească  a  români¬ 
lor  după  actul  samavolnic  din  1700  este  în  detrimentul  unităţii  de  neam  şi  lege. 
In  actul  Reîntregirii,  adormitul  în  Domnul  a  avut  un  rol  important,  aflîndu-se  în 
fruntea  celor  36  de  protopopi  care  au  hotărît  revenirea  în  sinul  Bisericii  strămo¬ 
şeşti,  la  1  octombrie  1948,  la  Cluj.  In  calitate  de  preşedinte  al  adunării  protopopilor 
şi  preoţilor  foşti  greco-catolici,  a  prezentat  la  Bucureşti,  Sfîntului  Sinod  al  Bisericii 
Ortodoxe  Române,  dorinţa  acestora  de  reintegrare  în  cadrul  Bisericii-mame.  In 
finalul  cuvîntării  sale  din  2  octombrie  1948,  a  rostit  un  semnificativ  angajament, 
exprimat  sub  forma  unei  emoţionante  rugăciuni:  „Să  ne  ajute  Dumnezeu  să  înăl¬ 
ţăm  pe  culmi  tot  mai  înalte  Biserica  Ortodoxă  Română,  Biserica  neamului  nostru. 
Biserica  sufletului  românesc44. 

In  calitatea  sa  de  vicar  arhiepiscopesc,  la  care  a  fost  ridicat  de  Mitropolitul 
Nicolae  Bălan,  Părintele  Traian  Belaşcu  s-a  dăruit  integral  operei  de  consolidare 
a  Reîntregirii  bisericeşti,  desfăşurînd  o  bogată  şi  rodnică  activitate  pastoral-misio- 
nară.  A  fost  colaboratorul  apropiat  şi  al  mitropoliţilor  Iustin  Moisescu,  Nicolae 
Colan  şi  Nicolae  Mladin. 

A  desfăşurat  o  frumoasă  activitate  ecumenică  şi  panortodoxă,  făcînd  parte 
din  delegaţiile  care  au  vizitat  unele  Biserici  surori. 

Activitatea  sa  pe  plan  bisericesc  şi  social,  pentru  susţinerea  cauzei  păcii  şi  a 
intereselor  poporului  român,  a  fost  apreciată  de  conducerea  de  Stat  şi  de  cea  bise¬ 
ricească,  acordîndu-i-se  diferite  decoraţii  şi  medalii.  A  fost  decorat  cu  ordinul 
„Steaua  Republicii44  clasa  a  IV-a  şi  cu  ordinul  „Tudor  Vladimirescu44  clasa  a  Il-a. 

A  primit,  de  asemenea,  următoarele  medalii:  „A  XXV-a  Aniversare  a  Proclamării 
Republicii,  „A  XXV-a  Aniversare  a  Eliberării  Patriei44,  „A  XXX-a  Aniversare  a 
Eliberării  Patriei44. 

In  anul  1974  i-a  fost  înmînată  medalia  „A  XXV-a  Aniversare  a  Intronizării 
Jatriarhului  Justinian",  iar  în  1975  a  primit  efigia  jubiliară  a  Semicentenarului 
Patriarhiei  Române  şi  a  90  de  ani  de  la  recunoaşterea  Autocefaliei. 

Adormitul  în  Domnul  s-a  bucurat  şi  de  preţuirea  Prea  Fericitului  Părinte 
Patriarh  Teoctist  şi  a  înalt  Prea  Sfinţitului  Mitropolit  Antonie  al  Ardealului, 
fiind  apropiat  colaborator  chiar  după  retragerea  sa  la  pensie. 

In  ziua  prohodirii,  1  noiembrie  a.c.,  trupul  neînsufleţit  al  Părintelui  Traian 
Belaşcu  a  fost  depus  în  Catedrala  mitropolitană,  în  care  răposatul  a  slujit  atîţia 
ani.  Mulţi  preoţi  au  venit  să  cinstească  pe  adormitul  în  Domnul  prin  lecturi  din 
Sf.  Evanghelie. 

Slujba  înmormîntării  a  fost  prezidată  de  I.  P.  S.  Mitropolit  Antonie  al  Ardea¬ 
lului,  înconjurat  de  I.  P.  S.  Arhiepiscop  Teofil  al  Vadului,  Feleacului  şi  Clujului, 
P.  S.  Episcop  Emilian  al  Alba  Iuliei,  P.  S.  Episcop-vicar  Iustinian  Chira  Maramu- 
reşanul  şi  de  un  sobor  de  preoţi  şi  diaconi  dintre  profesorii  Institutului  Teologic, 
consilierii  mitropolitani,  protopopi,  slujitori  ai  Catedralei  şi  ai  altor  biserici  din 
Arhiepiscopie. 

Răspunsurile  au  fost  date  de  corul  studenţilor  teologi,  sub  conducerea  P.  C. 
Diac.  Prof.  Ioan  Popescu. 

La  ceremonie  au  fost  prezenţi  reprezentanţi  ai  Consiliului  Popular  Jude¬ 
ţean  şi  ai  Departamentului  Cultelor. 

Şirul  cuvîntârilor  a  fost  început  de  P.  C.  Pr.  Prof.  Dumitru  Abrudan,  prorecto¬ 
rul  Institutului  Teologic,  care  a  prezentat  şi  elogiat,  în  necrolog,  principalele  mo¬ 
mente  din  viaţa  şi  activitatea  Părintelui  vicar  Traian  Belaşcu,  cît  şi  rolul  pe  care 
l-a  avut  în  actul  Reîntregirii  bisericeşti. 

„ Numele  adormitului  în  Domnul  —  a  spus  P.  C.  Sa  —  va  rămîne  de-a  pururi 
înscris  in  paginile  istoriei  noastre  bisericeşti  ca  al  unui  înţelept  slujitor  al  altarului 
şi  luminat  patriot \ 

Părintele  vicar  Traian  Belaşcu  s-a  numărat  între  liturghisitorii  şi  oratorii 
bisericeşti  care  au  imprimat  o  notă  de  înaltă  ţinută  slujbelor  de  la  Catedrala 
mitropolitană  şi  de  la  alte  biserici  din  eparhie.  A  fost  înconjurat  în  permanenţă 
cu  admiraţie ,  respect  şi  dragoste  de  conducerea  bisericească  şi  de  întreaga  preo¬ 
ţime  din  Arhiepiscopia  Sibiului. 

P.  C.  Sa  a  prezentat  în  final  cele  scrise  de  adormitul  în  Domnul  pentru  a  fi 
Inmînate  la  înmormîntarea  sa  preotului  care  va  rosti  necrologul.  Datele  sale  auto¬ 
biografice  le-a  încheiat  cu  următoarele  cuvinte:  „ Cînd  voi  fi  chemat  de  Bunul 
Dumnezeu  la  Sine,  mă  voi  duce  cu  conştiinţa  împăcată  că  în  viaţa  mea  pămîntească 
şi  mai  ales  în  cei  51  de  ani  de  preoţie  mi-am  făcut  datoria,  purtîndu-mă  cu  demni¬ 
tate  şi  iubind  preoţimea  şi  credincioşiiu . 

Această  mărturisire  a  răposatului,  a  spus  vorbitorul,  ne  aduce  aminte  de  testa¬ 
mentul  Sf.  Apostol  Pavel  din  II  Tim.  4,  7 — 8:  „Lupta  cea  bună  m-am  luptat,  călă¬ 
toria  am  săvîrşit,  credinţa  am  păzit . . .“. 

Asemenea  Apostolului  neamurilor,  Părintele  Traian  Belaşcu  se  poate  prezenta 
în  faţa  Dreptului  Judecător  cu  conştiinţa  împăcată  că  a  slujit  pilduitor  Bisericii 
şi  Patriei. 

P.  C.  Sa  a  încheiat  rugînd  pe  Dumnezeu  să-i  facă  odihnă  celui  adormit  şi  să 
întărească  şi  să  mîngîie  familia  îndoliată. 

In  numele  preoţimii  din  Arhiepiscopia  Sibiului,  a  luat  cuvîntul  apoi  P.  C. 
Dănilă  Luca,  protopopul  Sibiului,  exprimînd  mai  întîi  sentimentele  pe  care  le-a 
nutrit  preoţimea  eparhiei  faţă  de  fostul  vicar  arhiepiscopesc.  Apoi  a  adus  un  pios 
omagiu  personalităţii  celui  adormit  în  Domnul,  contribuţiei  sale  la  realizarea  Reîn¬ 
tregirii  Bisericii  noastre,  arătînd  că  faptele  lui  mari  sînt  înscrise  în  Cartea  istoriei 
Bisericii  Ortodoxe  Române  şi  în  Cartea  Vieţii. 

Prin  însuşirile  sale,  prin  sufletul  său  mare,  a  fost  pentru  toţi  slujitorii  biseri¬ 
ceşti  un  bun  îndrumător,  un  adevărat  părinte. 

In  încheiere,  a  exprimat  familiei  îndoliate  sincere  condoleanţe  şi  a  dat  glas 
angajamentului  preoţilor,  în  numele  cărora  a  vorbit,  de  a  se  ruga  pentru  sufletul 
celui  adormit  la  fiecare  Sfîntă  Liturghie. 

Prof.  Hermann  Pitters,  de  la  Institutul  Teologic  Protestant,  ramura  Sibiu,  a 
prezentat  condoleanţe  în  numele  Bisericii  Evanghelice  C.A.  şi  a  Domnului  Episcop 
Albert  Klein. 

„Biserica  Ortodoxă  —  a  spus  Domnia  Sa  —  a  pierdut  prin  moartea  Părintelui 
prot.  vicar  Traian  Belaşcu  un  fiu  devotat  important.  Şi  noi  evanghelicii,  Biserica 
Evanghelică,  am  pierdut  un  bun  prieten,  un  bun  creştin  în  spirit  ecumenic,  care 
mereu  ne-a  întîmpinat  cu  dragoste  creştină  şi  frăţească.  Atunci  cînd  Biserica  noastră 
a  făcut  primii  paşi  de  ecumenism  pragtic  local,  a  fost  între  primii  care  a  cunos¬ 
cut  semnele  timpului44. 

Vorbitorul  a  citat  apoi  textul  din  I  Cor.  4,  1:  „Aşa  să  ne  socotească  pe  noi  fie¬ 
care  om:  ca  slujitori  ai  lui  Dumnezeu  şi  iconomi  ai  tainelor  lui  Dumnezeu44,  apli- 
cîndu-1  la  viaţa  răposatului,  care  a  fost  un  slujitor  credincios  şi  bun  ispravnic  al 
tainelor  dumnezeieşti,  un  exemplu  viu  de  viaţă  creştină. 

Prof.  H.  Pitters  şi-a  încheiat  cuvîntul  luîndu-şi  creştinescul  râmas-bun  de  la 
cel  adormit. 

A  vorbit  apoi  P.  S.  Episcop  Emilian  Birdaş  al  Alba  îuliei. 

„Părintele  nostru  Cel  ceresc  —  a  spus  P.  S.  Sa  —  l-<a  chemat  la  Sine  pe 
vrednicul  preot  Traian  Belaşcu,  pentru  bine  meritata  odihnă  şi  pentru  a  se  întîlni 
cu  ceilalţi  slujitori  ai  Bisericii  şi  ai  neamului  nostru,  care  înaintea  lui  au  trecut 
în  veşnicie  şi  care  şi-au  legat  numele  de  marile  evenimente  din  istoria  poporului 
român44. 

Calităţile  care  au  împodobit  chipul  de  păstor  al  răposatului  l-au  învrednicit 
a  se  număra  în  rîndul  marilor  preoţi  ai  secolului  nostru. 

P.  S.  Sa  a  reamintit  apoi  contribuţia  celui  adormit  la  Reîntregirea  biseri¬ 
cească  din  1948,  numindu-1  „punte  sfîntă  de  legătură  şi  de  unire  între  fraţi44. 

P.  S.  Sa  a  evocat  apoi  buna  colaborare  realizată  cu  cel  adormit  în  Domnul, 
aducind  astfel  un  cuvînt  de  părintească  cinstire  din  partea  eparhiei  de  Alba  Iulia. 

In  încheiere,  P.  S.  Sa  a  prezentat  sincere  condoleanţe  familiei  îndoliate,  rugind 
pe  Mîntuitorul  Hristos  să-i  rînduiască  celui  plecat  din  această  lume  „odihnă  veş¬ 
nică  în  împărăţia  Sa  cea  cerească44. 

î.  P.  S.  Arhiepiscop  Teofil  al  Clujului  şi-a  început  cuvîntarea  amintind  în¬ 
demnul  Sfîntului  Pavel:  „Să-mi  fiţi  mie  următori,  precum  şi  eu  lui  Hristos44  (I  Cor. 
4,  16),  îndemn  pe  care  l-a  urmat  şi  răposatul  în  Domnul. 

Aşa  cum  l-am  cunoscut  cu  toţii  —  a  spus  I.  P.  S.  Sa  —  adormitul  în  Domnul 
s-a  străduit  să  fie  un  bun  urmaş  al  lui  Hristos  şi  al  Sfinţilor  Apostoli,  răspîndind 
dragostea  faţă  de  semeni.  Era  un  om  de  bună  credinţă,  care  găsea  pentru  toţi  un 
cuvînt  de  îmbărbătare  şi  de  mîngîiere.  Faţă  de  clerul  Arhiepiscopiei  s-a  arătat 
întotdeauna  înţelegător,  îmbrăţişîndu-i  pe  toţi  cu  dragoste  frăţească. 

In  durerea  despărţirii,  ne  mîngîie  nădejdea  reîntîlnirii  în  viaţa  viitoare. 
Adormitul  în  Domnul  va  auzi  acum  cuvintele  Mîntuitorului,  care  i  se  potrivesc 
întru  totul:  „Bine  slugă  bună  şi  credincioasă  . . .,  intră  întru  bucuria  Domnului  tău44. 

Indemnînd  pe  cei  rămaşi  să-I  urmeze  lui  Hristos  şi  Sfinţilor  Apostoli  cu  ace¬ 
eaşi  rîvnă,  I.  P.  S.  Sa  a  încheiat  cu  invocarea  lui  Dumnezeu  de  a-i  face  adormi¬ 
tului  odihnă  cu  cei  drepţi. 

I.  P.  S.  Mitropolit  Antonie  al  Ardealului  a  dat  citire  apoi  telegramei  de  con¬ 
doleanţe  adresate  de  Prea  Fericitul  Părinte  Patriarh  Teoctist,  cu  următorul  cuprins: 

„ Înalt  Prea  Sfinţitului  Mitropolit  Antonie  Plămădeală  al  Transilvaniei 

Am  aflat  cu  întristare  de  trecerea  la  cele  veşnice  a  mult  preţuitului  protoiereu 
Traian  Belaşcu ,  fost  vicar  al  Sfintei  Arhiepiscopii  a  Sibiului.  Prezent  cu  cuvîntul 
şi  cu  fapta,  cu  entuziasmul  şi  devotamentul  său  în  viaţa  şi  slujirea  nu  numai  a 
Mitropoliei  Transilvaniei,  ci  a  întregii  Sfintei  noastre  Biserici  strămoşeşti,  Părin¬ 
tele  Traian  Belaşcu  şi-a  adus  aportul  preţios  şi  în  calitate  de  membru  al  Consiliu¬ 
lui  şi  Adunării  Naţionale  Bisericeşti . 

Decenii  de-a  rîndul  intervenţiile  sale  în  aceste  foruri  statutare  şi  canonice 
ale  Bisericii  Ortodoxe  Române  tălmăceau  înţelepciunea ,  ataşamentul  şi  dragostea 
credincioşilor  şi  clerului  faţă  de  hotărîrile  şi  îndrumările  Sfinrului  Sinod  privitoare 
la  buna  desfăşurare  a  activităţii  bisericeşti,  pastorale  şi  misionare. 

Din  inima  şi  simţirea  sa  de  fiu  al  altarului  strftbw  şi  al  poporului  român 
se  revărsa  din  belşug  conştiinţa  luminoasă  a  silujixii  wijtăţii  de  credinţă  şi  de 
muncă,  de  năzuinţe  şi  idealuri  a  tuturor  fiilor  plaiurilor  noastre  strămoşeşti. 

Preţuindu-i  chipul  şi  vredniciile,  împreună  cu  toţi  cei  ce  l-au  cunoscut,  ierarhi 
şi  membri  ai  Consiliului  şi  Adunării  Naţionale  Bisericeşti,  înălţăm  rugăciuni  către 

Domnul  Dumnezeu  ca  sufletul  Părintelui  protopop  Traian  Belaşcu  să  fie  aşezat  în 
ceata  bineplâcuţilor  Săi. 

în  aceste  clipe  de  doliu,  Vă  rugăm  să  primiţi,  înalt  Prea  Sfinţite  Antonie, 
condoleanţe  sincere  şi  să  binevoiţi  a  transmite  distinsei  sale  familii,  fii  şi  nepoţi, 
cuvinte  de  îmbărbătare  şi  mîngiiere  părintească. 

Veşnică  să-i  fie  pomenireal 

TEOCTIST 

Patriarhul  Bisericii  Ortodoxe  Române “ 

In  continuare,  Înalt  Prea  Sfinţitul  Mitropolit  Antonie  a  prezentat  telegramele 
trimise  de  I.  P.  S.  Mitropolit  Nicolae  al  Banatului  şi  de  P.  S.  Episcop  Vasile  al 
Oradiei. 

î.  P.  S.  Mitropolit  Antonie  al  Ardealului  a  rostit  apoi  următoarea  cuvîntare: 

„ Mentor  de  conştiinţe 

Oridt  de  multe  cuvinte  am  rosti,  oricît  de  adinei  şi  de  adevărate  sentimente 
ne-am  mărturisi,  în  acest  moment  de  bilanţ  al  unei  vieţi  care  se  încheie,  n-am  putea 
acoperi  la  adevăratele  dimensiuni  tot  ceea  ce  a  făcut,  a  fost  şi  a  însemnat  părin¬ 
tele  Traian  Belaşcu  în  activitatea  sa  multilaterală,  bisericească  şi  patriotică,  şi,  mai 
ales,  în  aceea  de  mentor  de  conştiinţe  în  momente  de  răscruce.  Căci  el  a  fost,  în 
vremuri  de  transformări  radicale  din  viaţa  poporului  nostru,  printre  cei  care  au 
determinat  orientări  şi  opţiuni  de  mare  răspundere,  ale  multora,  în  slujba  unităţii 
Bisericii  strămoşeşti  şi  a  Patriei  noastre  iubite.  Pentru  aceasta  s-a  bucurat  de  pre¬ 
ţuire  continuă  şi  unanimă,  a  fost  stimat  şi  respectat.  A  fost  ales  vreme  de  40  de 
ani  fără  întrerupere  în  cele  mai  înalte  foruri  de  conducere  ale  Bisericii  Ortodoxe 
Române,  din  Capitală,  şi  a  fost  sfetnic  de  mare  valoare  al  ultimilor  cinci  mitropo- 
liţi  ai  Ardealului:  Nicolae  Bălan,  Iustin  Moisescu,  Nicolae  Colan,  Nicolae  Mladin 
şi  al  celui  ce  vă  vorbeşte.  Căci  şi  eu  i-am  menţinut,  cu  preţuire  şi  respect,  pînă  în 
ultima  zi,  calitatea  de  vicar  onorific,  şi  l-am  avut  întotdeauna  aproape  ori  de  cîte 
ori  am  adunat  fie  Consiliul  Eparhial,  fie  Adunarea  Eparhială  a  Arhiepiscopiei  Sibiu¬ 
lui.  Moare  în  plină  activitate  şi  ca  Preşedinte  al  Casei  de  ajutor  reciproc  a  Arhi¬ 
episcopiei. 

Prin  plecarea  sa  din  mijlocul  nostru,  lasă  un  gol  real,  pe  care  nimeni  nu-l  va 
putea  umplea  vreodată,  la  măsura,  la  valoarea  şi  la  competenţa  lui.  Căci  fiecare 
om  e  un  unicat,  cu  darurile  şi  cu  geniul  lui.  Se  stinge  o  voce  echilibrată  şi  înţe¬ 
leaptă,  o  voce  care  ne  face  să  ne  simţim  ca  în  prezenţa  unuia  din  bătrînii  cei  vechi 
ai  Transilvaniei,  cu  temei  în  orice  cuvînt,  cu  adîncime  şi  seriozitate.  Vi  se  va  părea 
paradoxal  ceea  ce  voi  spune,  dar  cei  care  l-aţi  cunoscut  îmi  veţi  da  dreptate  şi 
veţi  înţelege  uşor  ce  vreau  să  spun:  Traian  Belaşcu  ştia  că  e  Traian  Belaşcu l  Ştia 
că  unul  ca  el  nu  poate  rosti  decît  ceea  ce  se  cade  să  rostească,  decît  ceea  ce  era 
absolut  necesar  să  rostească,  decît  cuvinte  în  care  credea  şi  în  care  trebuiau  să 
creadă  şi  cei  care  îl  ascultau. 

Numele  său  va  fi  rostit  în  veşnicie  în  legătură  cu  Reîntregirea  bisericească 
din  1948.  El  a  fost  printre  cei  dintîi  care  au  înţeles  imperativul  unităţii  noastre 
bisericeşti  ca  formă  şi  a  unităţii  naţionale,  unitate  după  care  au  suspinat  generaţii 
după  generaţii.  A  intrat  în  istorie.  Anul  1948  nu  va  fi  evocat  niciodată  în  istoria 
Bisericii,  in  cărţi  şi  la  catedre,  fără  pomenirea  numelui  său.  în  legătură  cu  aceasta 
l-am  numit  „mentor  de  conştiinţe44,  pentru  că  iniţiativa  şi  exemplul  său  din  acel 
an  providenţial  a  luminat  pentru  mulţi  înţelegerea  exactă  şi  necesară  a  restaurării 
care  se  făcea,  după  două  secole  şi  jumătate  de  despărţire  nefirească,  sub  stăpînire 
şi  din  iniţiativă  străină,  a  fraţilor  născuţi  din  aceiaşi  părinţi  şi  în  aceeaşi  Lege, 
de  la  formarea  noastră  ca  popor  din  daci  şi  din  romani,  popor  ortodox  din  chiar 
dimineaţa  facerii  lui. 

Transilvania  în  care  s-a  născut  părintele  Traian  Belaşcu,  pe  care  a  iubit-o  şi 
a  slujit-o  cu  credinţă  nici  o  clipă  micşorată,  cu  hotărîre  şi  statornicie,  cu  gînd  des¬ 
chis  şi  ne  făţarnic,  fără  ascunzişuri  şi  duplicităţi  nedemne  de  un  om  adevărat,  îl 
petrece  astăzi  pe  ultimul  drum,  slujindu-l  ierarhi  din  toate  scaunele  episcopale, 
omagiind  într-însul  pe  omul  convingerilor  ferme,  pe  omul  unui  crez  realizat,  pe 
preotul  iubitor  de  Dumnezeu  şi  pe  românul  iubitor  de  neam. 

Biserica  Ortodoxă  Română  îi  va  rămîne  veşnic  mulţumitoare  şi  recunoscă¬ 
toare  şi  va  înscrie  numele  său  printre  cei  care  i-au  rectitorit  unitatea.  Arhiepis¬ 
copia  Sibiului  şi  Mitropolia  Transilvaniei  îi  vor  păstra  pururea  vie  memoria  sa , 
ca  pe  a  unuia  din  tribunii  apărători  de  dreptate  şi  frăţietate.  Avem  încrederea  că 
Dumnezeu  îl  va  primi  în  locaşurile  sale  şi-l  va  sălăşlui  cu  drepţii  acolo  unde  nu 
mai  este  nici  durere,  nici  întristare ,  căci  împotriva  durerii  şi  a  întristării  s-a  lup¬ 
tat  pe  pămînt  lupta  cea  bună  şi  dacă  alături  de  noi  îşi  sfîrşeşte  astăzi  călătoria t 
va  avea  acolo  parte  de  „viaţă  fără  de  sfîrşit". 

Şi  de  va  fi  greşit  ceva  ca  om  în  trup ,  să  ne  rugăm  în  acest  ceas  al  despăr¬ 
ţirii  ca  Dumnezeu  să-l  ierte  şi  să-l  odihnească  cu  drepţii.  Amin". 

La  sfîrşitul  cuvântărilor,  înalţii  Ierarhi,  preoţii  slujitori  şi  toţi  cei  prezenţi 
şi-au  luat  rămas  bun  de  la  cel  adormit  intru  Domnul  şi  au  prezentat  condoleanţe 
familiei  îndoliate. 

In  dangătul  clopotelor,  sicriul  cu  trupul  neînsufleţit  al  Părintelui  Traian 
Belaşcu  a  fost  purtat  în  cortegiu  spre  locul  de  veşnică  odihnă  din  cimitir,  fiind 
depus  in  mormîntul  familial. 

Pr.  prof.  Liviu  Streza 


t  Pr.  Prof.  Dr.  DUMITRU  CĂLUGĂR 


In  zorii  zilei  de  25  oct.,  ajunul  serbării  Sf.  Mc.  Dimitrie,  ni  s-a  adus  la 
cunoştinţă  trista  veste  că  Pr.  Prof.  Dr.  Dumitru  Călugăr  şi-a  încheiat  socotelile 
pământeşti  şi  şi-a  predat  sufletul  în  mîinile  Creatorului.  Această  dureroasă  veste 
a  îndoliat  inimile  tuturor  apropiaţilor  şi  cunoscuţilor  săi,  iar  Institutul  Teologic 
Universitar  din  Sibiu  a  arborat  drapel  de  doliu  pentru  că,  din  vestita  pleiadă  a 
iluştrilor  săi  dascăli,  care  şi-au  sacrificat  viaţa  pe  altarul  slujirii  lui  Dumnezeu  şi 
al  adîncirii  învăţămîntului  şi  culturii  teologice,  s-a  desprins,  spre  regretul  nostru 
al  tuturor,  încă  o  personalitate  proeminentă,  încredinţîndu-şi  sufletul  Tatălui 
Ceresc,  iar  rămăşiţele  trupeşti  redîndu-le  pământului,  după  cum  spune  cîntarea 
bisericească  „noi  pâmîntenii  din  pămint  sîntem  zidiţi  şi  în  acelaşi  pământ  vom 
merge" . 

Ori  de  cîte  ori  ne  aflăm  în  faţa  fenomenului  natural  al  morţii  ne  întristăm 
şi  ochii  ne  lăcrimează  din  cauza  durerii  ce  o  trăim.  Şi  sîntem  îndreptăţiţi  să  dăm 
expresie  sentimentelor  noastre  de  durere,  prin  vărsare  de  lacrimi  fierbinţi,  atunci 
cind  unul  din  iubiţii  noştri,  unul  din  apropiaţii  noştri  ne  părăseşte  cu  sufletul, 
lăsîndu-ne  doar  rămăşiţele  sale  trupeşti  spre  a  le  încredinţa  mormîntului.  însuşi 
Mîntuitorul  nostru  Iisus  Hristos  a  vărsat  lacrimi  la  mormîntul  prietenului  său 
Lazăr,  şi  dacă  El  a  făcut  aceasta,  cu  atît  mai  îndreptăţiţi  sîntem  noi  să  adoptăm 
o  asemenea  atitudine.  Sf.  Apostol  Pavel  ne  încredinţează  că  toţi  cei  botezaţi  în 
numele  Sf.  Treimi  formează  Biserica  lui  Hristos,  formează  un  singur  trup, 
şi  aşa  după  cum  în  organismul  omenesc  cînd  un  mădular  este  în  suferinţă  suferă 
întregul  corp,  tot  astfel  şi  moartea  trupească  a  Pr.  prof.  D.  Călugăr  a  îndoliat 
nu  numai  familia,  ci  şi  pe  toţi  cunoscuţii  săi. 

La  încheierea  vieţii  pămînteşti  şi  la  trecerea  în  împărăţia  cerească,  răposa¬ 
tului  în  Domnul  i  se  potrivesc  atît  de  nimerit  cuvintele  Sf.  Apostol  Pavel  mărtu¬ 
risite  ucenicului  său  iubit,  Timotei,  înainte  de  a-şi  încheia  viaţa  pămîntească: 
„Lupta  cea  bună  m-am  luptat,  călătoria  am  săvîrşit,  credinţa  am  păzit.  De  acum 
mi  s-a  gătit  cununa  dreptăţii,  pe  care  Domnul  îmi  va  da-o  în  ziua  aceea,  El, 
Dreptul  Judecător*4  (II  Tim.  4,  7 — 8).  Prin  aceste  cuvinte  Sf.  Ap.  Pavel  vrea  să 
încredinţeze  pe  fiecare  creştin  că  în  străbaterea  căii  pămînteşti  are  de  luptat 
„lupta  cea  bună"  şi  de  a  „păzi  credinţa"  pentru  a  se  bucura  de  cununa  dreptăţii 
din  partea  lui  Dumnezeu,  Dreptul  Judecător.  A  lupta  lupta  cea  bună  şi  a  păzi  cre¬ 
dinţa  înseamnă  a  pune  în  lucrare  talanţii  primiţi  din  partea  lui  Dumnezeu  şi 
a-i  înmulţi  pentru  cîştigarea  fericirii  veşnice.  Adormitul  în  Domnul  a  ascultat 
de  această  chemare  cerească  şi  a  fructificat  talanţii  primiţi  nu  numai  pentru 
sine,  ci  pentru  toţi  cu  care  a  avut  tangenţă  în  Întreaga  sa  viaţă  şi  activitate. 

MITROPOLIA  ARDEALULUI 


A  văzut  lumina  zilei  la  8  dec.  1907  în  comuna  Saschiz,  jud.  Mureş,  în  familia 
vrednicilor  gospodari  Ioan  şi  Paraschiva,  unde  şi-a  petrecut  nevinovaţii  ani  ai 
copilăriei.  Şcoala  primară  o  frecventează  în  satul  natal  după  care  urmează  Şcoala 
normală  , ^Andrei  Şaguna*'  din  Sibiu  (1920 — 27),  pe  care  a  absolvit-o  ca  şef  de 
promoţie.  Intre  anii  1928 — 1932  a  frecventat  Academia  teologică  „Andreiană**, 
obţinind  ulterior  şi  diploma  de  licenţă  (1943)  „cu  distincţie**.  A  prestat  apoi  examene 
de  diferenţă  de  liceu  şi  a  obţinut  diploma  de  bacalaureat. 

Dovedindu-se  un  element  eminent,  fostul  mitropolit  al  Ardealului,  de  vred¬ 
nică  şi  veşnică  amintire,  Nicolae  Bălan,  care  a  năzuit  cu  ardoare  ca  în  Ardealul 
eliberat  de  sub  stăpînirea  austro-ungară  şi  unit  cu  patria-mamâ  la  1  dec.  1918, 
să  aibă  oameni  temeinic  pregătiţi  spre  ridicarea  culturală,  socială  şi  teologică  a 
păstoriţilor  săi,  a  trimis  pe  tînărul  Dumitru  la  studii  de  specializare  în  Germania, 
la  Universitatea  din  Jena  (1937 — 38),  unde  a  aprofundat  mai  ales  Didactica  şi 
Metodica  învăţămîntului  religios.  In  anul  1945  şi-a  susţinut  examenele  de  califi¬ 
care  pentru  învăţămînt  la  Seminarul  pedagogic  universitar  din  Cluj-Sibiu,  obţi- 
nînd  calificativul  „cu  distincţie44.  Cursurile  de  doctorat  în  Teologie  le-a  urmat  la 
Facultatea  de  Teologie  şi  apoi  la  Institutul  Teologic  Universitar  din  Bucureşti, 
unde  obţine  titlul  de  magistru  (doctor)  în  anul  1955,  pe  baza  lucrării  „Caracterul 
religios-moral  creştin**  tipărită  în  acelaşi  an  la  Sibiu. 

Pînâ  a  urca  la  demnitatea  de-a  se  situa  pe  piramida  învăţămîntului  teologic, 
pr.  prof.  Dumitru  Călugăr  a  avut  de  urcat  multe  trepte  de  la  înălţimea  cărora 
s-a  conturat  tot  mai  proeminent  statura  personalităţii  sale.  A  fost  învăţător  la 
Şcoala  de  aplicaţie  „Andrei  Şaguna4*  din  Sibiu  (1927 — 1928),  catehet  la  şcolile 
primare,  secundare  şi  profesionale  din  Sebeş  Alba  (1932 — 1934),  profesor  şi  apoi 
şi  director  la  Şcoala  de  cîntăreţi  bisericeşti  „Dimitrie  Cunţan4*  din  Sibiu  (1934 — 
1915),  catehet  la  Şcoala  de  ucenici  industrială  şi  comercială  din  Sibiu  (1934 — 1940 
şi  1945 — 1946),  inspector  al  învăţămîntului  primar  religios  din  Arhiepiscopia  Sibiu¬ 
lui  (1944 — 1947),  mulţi  ani  redactor  adjunct  al  ziarului  „Telegraful  Român*4,  dele¬ 
gat  chiriarhal  la  conferinţe  preoţeşti,  secretar  mitropolitan  (1955 — 1968),  redactor 
al  îndrumătorului  bisericesc  (1946 — 1967)  etc. 

,  Toate  aceste  activităţi  şi  mai  ales  cea  didactică-ştiinţifică,  alături  de  titlurile 
ştiinţifice  obţinute,  au  contribuit  la  ridicarea  sa  spre  binemeritata  demnitate  bise¬ 
ricească  de  conferenţiar  universitar  (1943 — 1955)  şi  apoi  de  profesor  universitar 
(1968 — 1977)  la  catedra  de  Omiletică  şi  Catehetică  cu  noţiuni  de  Pedagogie,  pe 
care  a  ilustrat-o  pilduitor  spre  slava  Bisericii  noastre  străbune,  la  Institutul  Teo¬ 
logic  Universitar  din  Sibiu. 

Mitropolitul  Nicolae  Bălan  a  vrut  să  aibă  în  persoana  pr.  Călugăr  nu  numai 
un  bun  catehet,  ci  mai  ales  un  dascăl  al  cateheţilor.  Şi  nădejdea  sa  n-a  fost 
dezminţită.  Pr.  Dumitru  Călugăr  nu  s-a  mărginit  numai  la  instruirea  ucenicilor 
săi  in  tainele  învăţămîntului  catehetic  ci  s-a  străduit  să  întocmească  şi  lucrări 
călăuzitoare  pentru  cateheţi  şi  preoţi  ca  aceştia  să-şi  poată  împlini  cu  mai  bogată 
rodnicie  misiunea  de  învăţători  şi  propovăduitori  ai  cuvîntului  revelat.  Dintre 
acestea  amintim  pe  cele  mai  semnificative:  Hristos  în  şcoală.  Manualul  catehe - 
tului  ortodox  pentru  şcoala  primară.  Sibiu  1934.  Hristos  în  şcoală.  Manualul  cate - 
hetului  ortodox  pentru  şcoala  supraprimară,  Sibiu  1937.  Cele  şapte  cărţi  de 
religie,  Sibiu,  (Aceste  lucrări  au  cunoscut  mai  multe  ediţii),  Sfinţi  şi  părinţi  ai 
Bisericii,  Sibiu  1936,  Copii  din  Biblie,  Sibiu  1940,  Preocupări  catehetice,  Sibiu  1944, 
Educaţie  şi  învăţămînt.  Sibiu  1946,  Caracterul  religios-moral  creştin.  Teză  de  doc¬ 
torat,  Sibiu  1955. 

Dar  adormitul  în  Domnul  s-a  preocupat  şi  de  înzestrarea  învăţămîntului  teo¬ 
logic  universitar  cu  un  manual,  unic  în  felul  său,  (inspirîndu-se  şi  din  cursul  de 
catehetică  al  antecesorului  său  Nicolae  Terchilă),  pentru  instruirea  viitorilor  preoţi 
în  vederea  împlinirii  cu  maximum  de  folos  a  activităţii  şi  misiunii  lor  didactice. 
Dacă  Sf.  Sinod  al  Bisericii  noastre  a  publicat,  în  anul  1952,  o  călăuză  pentru 
preoţi,  „Învăţătura  de  credinţă  creştină  ortodoxă4*  în  care  se  cuprinde  ce  anume 
trebuie  să  înveţe  un  preot  pe  păstoriţii  săi,  pr.  prof.  Dumitru  Călugăr  a  publicat 
Catehetică.  Manual  pentru  Institutele  teologice,  în  care  a  expus  principiile  şi 
normele  despre  cum  trebuie  să-şi  desfăşoare  preotul  activitatea  didactică  a  mi¬ 
siunii  preoţeşti  de  catehet.  Acest  manual  a  cunoscut  pînă  în  prezent  două  ediţii 

1975  şi  1978).  A  mai  publicat,  în  domeniul  învăţămîntului  religios  (în  colaborare) 
şi  Carte  de  învăţătură  creştină  ortodoxă ,  Buc.  1978. 

în  afară  de  aceasta  Pr.  prof.  D.  Călugăr  a  publicat  numeroase  studii,  arti¬ 
cole,  predici,  recenzii,  dări  de  seamă,  cronici  în  „Revista  Teologică*4,  „Telegraful 
Român*4,  „Viaţa  ilustrată44,  „îndrumătorul  Bisericesc44,  „Foaia  bunului  creştin44, 
„Lumina  satelor44  (al  cărei  redactor  a  fost  între  anii  1948 — 1950)  şi  în  toate  revistele 
şi  publicaţiile  bisericeşti  ale  Bisericii  noastre  din  prezent. 

Ceea  ce  i-a  caracterizat  personalitatea  şi  nu  l-a  trădat  tot  timpul  vieţii  şi 
activităţii  sale  a  fost  chemarea  sau  vocaţia  de  catehet,  de  învăţător  model,  prin 
cuvînt,  prin  scris  şi  prin  fapte.  Ce  ideal  mai  sublim  există  în  lume  decît  a  fi 
luminător  al  sufletelor,  a  deschide  ochii  minţii  şi  ai  inimii  celor  neştiutori  sau 
rătăciţi?  Numele  de  învăţător  a  fost  pomenit  totdeauna  cu  veneraţie,  inclusiv  de 
creştini,  fiindcă  însuşi  Mîntuitorul  Iisus  Hristos  a  fost  numit  învăţător.  Şi  a  fost 
învăţătorul  model.  Şi  Pr.  prof.  Dumitru  Călugăr  s-a  străduit,  în  întreaga  sa  acti¬ 
vitate  didactică  să  ilustreze  chipul  învăţătorului  ideal.  Foştii  săi  elevi  de  la  Sebeş 
Alba,  cei  de  la  Şcoala  de  cîntăreţi  bisericeşti  din  Sibiu,  de  la  Şcoala  de  ucenici, 
de  la  Şcoala  normală  precum  şi  multe  generaţii  de  studenţi  de  la  Institutul  Teo¬ 
logic  Universitar  din  Sibiu  îşi  vor  aduce  cu  recunoştinţă  aminte  de  dascălul  lor 
care  a  întrunit  toate  calităţile  adevăratului  pedagog-profesor,  de  la  care  păstrează 
multe  învăţături  şi  poveţe  folositoare. 

Fire  blîndă,  dotată  cu  un  optimism  robust  şi  cu  un  spontan  umor  învederat 
în  cuvinte  şi  fizionomie,  îndrumător  şi  sfătuitor  dezinteresat  cu  deplină  iubire 
părintească  al  tuturor  cărora  îi  solicitau  sfatul,  atent  la  necazurile  şi  străduinţele 
ucenicilor  săi,  iubitor  de  ţară  şi  de  fiii  poporului  nostru,  pentru  care  avea  cucer¬ 
nicul  apelativ  „măi  române44,  toate  acestea  conturează  aureola  sa  de  creştin  ade¬ 
vărat,  de  dascăl  de  vocaţie,  de  părinte  iubitor  de  fii  şi  de  patriot  înflăcărat. 

Personalitatea  Pr.  prof.  Dumţtru  Călugăr  ar  putea  fi  definită  ca  împlinire  a 
unei  întreite  slujiri  divine.  Prima  este  împlinirea  poruncii  divine  de-a  fi  rodnici 
şi  a  stăpîni  pămîntul.  A  împlinit  această  poruncă  însoţindu-se  prin  Sf.  Taină  a 
căsătoriei  cu  Eugenia  Urian  şi  Dumnezeu  le-a  binecuvîntat  căsătoria  cu  o  unică 
fiică  botezată  Carmen.  A  doua  slujire  a  fost  aceea  de  catehet-învăţător  pentru 
care  a  dat  dovadă  că  a  avut  vocaţie.  Iar  a  treia  a  fost  aceea  de  preot,  primită  prin 
Sf.  Taină  a  Hirotoniei;  în  1934  a  fost  hirotonit  diacon,  în  1939  preot,  hirotesit 
protopop  în  1950  şi  iconom  stavrofor  în  1958.  Şi  a  fi  preot  înseamnă  a  fi  slujitor 
şi  prieten  al  lui  Iisus  Hristos.  Iar  preoţii  care  se  ostenesc  cu  învăţătura,  spune 
Sf.  Ap.  Pavel,  să  fie  învredniciţi  de  o  deosebită  cinste. 

Ce  minunată  şi  binecuvîntată  chemare  a  avut  răposatul  în  Domnul! 

Rămăşiţele  pămînteşti  ale  defunctului  au  fost  prohodite  în  ziua  de  27  oct.  în 
Catedrala  mitropolitană  de  către  un  numeros  sobor  de  preoţi  profesori,  consi¬ 
lieri  şi  preoţi  în  frunte  cu  P.  S.  Sa  Episcopul  Emilian  al  Alba  Iuliei,  care  au  rugat 
pe  Părintele  ceresc  să  rînduiască  sufletul  lui  în  împărăţia  cerurilor,  unde  nu  este 
durere,  nici  întristare,  ci  viaţă  fericită  şi  fără  de  sfîrşit. 

Personalitatea  răposatului  a  fost  omagiată  de  următorii  slujitori: 

—  Pr.  prof.  Dumitru  Abrudan,  prorectorul  Institutului  Teologic  din  Sibiu, 
care  a  evidenţiat  întreita  sluyre  a  răposatului  profesor,  de  catehet  eminent,  de 
învăţător  adevărat  şi  de  preot  de  vocaţie,  care  i-au  conturat  personalitatea.  In 
numele  I.  P.  S.  Sale  Antonie,  Mitropolitul  Ardealului,  a  dat  citire  telegramei  de 
condoleanţe  adresată  familiei  îndoliate,  o  telegramă  asemănătoare  a  fost  trimisă 
şi  de  I.  P.  S.  Nicolae,  Mitropolitul  Banatului,  iar  în  încheiere  a  exprimat  condoleanţe 
din  partea  conducerii  Institutului,  a  corpului  profesoral  şi  a  studenţilor. 

—  Pr.  prof.  Sebastian  Şebu,  ca  urmaş  la  catedră,  a  înfăţişat  viaţa  şi  activi¬ 
tatea  defunctului,  exprimînd  regrete  pentru  dispariţia  ilustrului  său  înaintaş. 

—  Dl.  prof.  Hermann  Pitters,  din  partea  Institutului  Teologic  Protestant  Unic, 
a  exprimat  regretul  Bisericii  evanghelice  pentru  decesul  profesorului  preot  Dumi¬ 
tru  Călugăr,  în  care  au  găsit  şi  au  cinstit  un  suflet  mare  deschis  pentru  activitatea 
ecumenică. 

—  In  numele  P.  S.  Sale  Emilian  al  Alba  Iuliei  a  fost  elogiată  contribuţia 
adormitului  întru  Domnul  la  activităţile  publicistice  ale  episcopiei  şi  exprimate 
sincere  condoleanţe  de  către  P.  C.  Cons.  Urdă. 

Şirul  cuvântărilor  de  omagiere  şi  de  exprimare  de  condoleanţe  a  fost  încheiat 
de  către  P.  C.  pr.  Liviu  Moisiu,  paroh,  după  care  trupul  defunctului  a  fost  dus  şi 
depus  în  mormîntul  din  vechiul  cimitir  al  oraşului,  întru  aşteptarea  învierii. 
Dumnezeu  să-4  facă  parte  în  ceata  celor  plăcuţi  ai  SăiI 

Pr.  prof.  Sebastian  Şebu 


t  Preotul  RADU  CONSTANTINESCU  * 

In  ziua  de  22  aprilie  1988,  în  plină  zi  de  rodnică  activitate  pastorală,  a  tre¬ 
cut  la  cele  veşnice  pr.  Radu  Constantinescu,  plîns  de  întreaga  parohie  Avrig  cu 
care  s-a  identificat  întru  totul. 

Părintele  Radu  Constantinescu  s-a  născut  la  data  de  14  octombrie  1925  în 
oraşul  Caracal,  părinţii  săi  fiind  scriitorul  Paul  Constant  şi  Eugenia  Constanti¬ 
nescu,  de  profesiune  învăţătoare.  Şcoala  primară  şi  cursul  inferior  al  liceului  le-a 
urmat  în  oraşul  Sibiu,  iar  cursul  superior  la  liceul  militar  D.  A.  Sturza  din 
Craiova.  După  terminarea  liceului  s^a  îndreptat  spre  cariera  ostăşească,  devenind 
ofiţer. 

După  23  August  1944  a  participat  la  luptele  contra  armatelor  germane  în 
regiunea  Moreni-Ploieşti-Cîmpina.  Prins  în  vîrtejul  frămîntărilor  prin  care  a 
trecut  ţara,  la  sfîrşitul  anilor  patruzeci  şi  începutul  anilor  cincizeci,  părăseşte 
cariera  armelor  şi,  dind  curs  unei  chemări  lăuntrice,  urmează  cursurile  Institutului 
Teologic  Universitar  din  Sibiu,  fiind  hirotonit  preot  la  20  aprilie  1959. 

După  hirotonie  este  numit  paroh  în  parohia  misionară  Bahnea  din  proto¬ 
popiatul  Tîmăveni,  parohie  lipsită  de  păstor  de  peste  patru  ani.  Aici  a  funcţionat 
pină  în  anul  1962,  răstimp  în  care  cu  perseverenţă  şi  dragoste  de  adevărat  păstor 
a  reuşit  să  adune  din  nou  în  sinul  Sfintei  Biserici  strămoşeşti  pe  mulţi  dintre 
credincioşii  care,  lipsiţi  de  duhovnic,  luaseră  drumul  rătăcirilor  sectare.  Este 
distins  de  către  vrednicul  de  pomenire  mitropolit  Nicolae  Colan  cu  rangul  de 
iconom. 

In  perioada  1962 — 1968  a  funcţionat  ca  paroh  la  parohia  Bradu,  protopopiatul 
Sibiu,  unde  printr-o  muncă  asiduă  a  reuşit  să  consolideze  unitatea  tuturor  enoria¬ 
şilor  din  parohie.  Prin  refacerea  picturii  bisericii,  printr-o  neobosită  activitate 
de  catehizare  a  tuturor  credincioşilor  şi  prin  asistenţa  duhovnicească  acordată  » 

enoriaşilor  a  reuşit  să  închege  deplin  parohia,  ceea  ce  se  poate  vedea  pînă  astăzi. 

Din  anul  1968  i  s-a  încredinţat  parohia  din  marea  şi  vechea  comună  româ¬ 
nească  Avrig,  care  a  dat  neamului  românesc  pe  marele  dascăl  Gheorghe  Lazăr. 

Aici,  ca  şi  în  celelalte  două  parohii  în  care  a  păstorit,  s-a  dăruit  fără  rezerve 
misiunii  sale.  A  refăcut  biserica,  îndeosebi  restaurarea  picturii  originale  grav 
deteriorate  de-a  lungul  timpului,  a  continuat  neobosit  munca  de  catehizare  a 
tineretului  alături  de  ceilalţi  preoţi  împreună  slujitori,  reuşind  să  redea  numelui 
de  preot  semnificaţia  profundă  de  părinte  spiritual,  transformînd  obştea  credin¬ 
cioşilor  din  Avrig  într-o  autentică  familie  creştină. 

Recunoscîndu-i  meritele  pe  tărîmul  activităţii  duhovniceşti,  înalt  Prea  Sfinţia 
Sa  Dr.  Antonie  Plămădeală  i-a  acordat  la  data  de  11.09.1984  distincţia  onorifică  de 
„iconom  stavrofor**. 

• 

Slujba  înmormîntării  a  avut  loc  în  ziua  de  26  aprilie  1988,  în  biserica  orto-  « 

doxă  din  Avrig,  oficiată  de  un  sobor  numeros  de  preoţi,  în  frunte  cu  protopopul  i 

Sibiului,  Dănilă  Luca,  care  a  făcut  o  prezentare  a  adormitului  în  Domnul  preot 
R.  Constantinescu.  Au  mai  vorbit  preoţii  Lupu  Militon  şi  Resiga  Mihai,  care  şi-au 
exprimat  regretul  profund  al  pierderii  atît  de  fulgerătoare  a  fratelui  lor  mai  mare 
în  ale  preoţiei,  de  numai  63  de  ani  neîmpliniţi. 

Râmînînd  mereu  viu  în  inima  tuturor  celor  ce  l-au  cunoscut  şi  preţuit, 
rugăm  pe  bunul  Dumnezeu  să  facă  parte  slujitorului  Său,  pr.  Radu  Constanti¬ 
nescu,  de  bucuria  aleşilor  Săi. 


Pr.  M.  Lupu  şi  pr.  M.  Resiga 

